
Cuvânt înainte 


De ce ne amintim de Mihail Radu Solcan? 


Dincolo de lumea mică a colegilor, apropiaților şi studenţilor săi, 
dispariția prematură a lui Radu Solcan a fost putin remarcată. 
Discursul său nu a avea acele însușiri care atrag, de regulă, atenţia 
si generează notorietate în lumea intelectuală românească: teme 
impozante, radicalitate a vederilor, capacitatea de a suscita emoții 
puternice si de a exalta pasiuni, ornamentatie stilistică. În tot ceea 
ce spunea și scria nu era nimic căutat, nimic din toate cele care 
atrag atenţia la prima vedere. 

Şi totuşi, cei care l-au cunoscut mai bine, ca profesor, 
cercetător și autor, pot fi conduși şi la alte reflecţii decât cele pe 
care le prilejuieste întotdeauna încetarea din viata a unor fiinţe 
generoase si de o integritate ieșită din comun. Mai întâi, ei se pot 
gândi că în filosofie maturitatea deplină este atinsă adesea destul 
de târziu. Ca Radu Solcan se apropia abia de apogeul carierei sale, 
că el nu a apucat să exploreze şi să elaboreze sistematic unele din 
cele mai importante idei pe care le-a urmărit. Ultimele sale scrieri, 
inclusiv cele pe care nu le-a putut vedea publicate, oferă indicaţii 
clare în acest sens. Stim, de asemenea, că și-a dorit mult acel răgaz 
care i-ar fi îngăduit să îşi ducă până la capăt unele proiecte. Se 
informase cu privire la evoluţia bolii sale şi a sperat să mai poată 
trăi si lucra încă 4-5 ani. Ne vine greu să ne resemnăm cu gândul 
că nu a avut această șansă. 

Prin modul cum a înţeles să trăiască și să acționeze, ca și prin 
ceea ce a scris, Radu Solcan a dat expresie unei atitudini şi 
conduite intelectuale care ilustrează virtuți unanim apreciate şi, cu 
toate acestea, puţin practicate în lumea noastră. În primul rând, o 
moderație care ne ţine departe întotdeauna de admirația 
necondiționată, lipsită de rezerve, și de cele mai multe ori de 
critica fără nuanțe. Acea moderație care ne face imuni la atracțiile 
grandilocventei şi patosului nestăpânit. O moderație prin care 

cumpătarea în judecăți și evaluări se armonizează cu un 
discernământ critic ce respinge compromisurile, moderatia ce 
susține o toleranţă firească, naturală, fata de acele crezuri și 
aspirații care ne sunt străine. Apoi, o disponibilitate pentru 
cooperare, susținută nu de convergenta deplină a ideilor si 
înclinațiilor partenerilor, ci de o apreciere lucidă a valorilor ce 
trebuie să precumpănească în raport cu diferențele. În sfârșit, o 
corectitudine ireproşabilă în orice privință care, la el, își avea 
suportul într-o viata pe deplin împlinită în lumea ideilor. 

Radu Solcan a fost unul dintre acei oameni care se pot 
bucura cu adevărat de libertate. Nu a cunoscut dependenţa pe care 
o creează nevoia de notorietate, iar titlurile și onorurile i-au fost 
indiferente. Nu şi-a dorit decât să aibă acces la cât mai multe dintre 
creațiile minunate ale minţii omenești, răgazul reflectiei si dreptul de 
a se exprima nestânjenit. A simţit că trăieşte cu adevărat citind și 
gândind, discutând și scriind filosofie. 

Celor care l-au ascultat sau l-au citit mai mult și mai atent nu 
putea să le scape nici ceea ce era cu totul aparte în profilul 
intelectual al lui Radu Solcan, modul în care el îmbina însușiri și 
competenţe care, de regulă, stau una în calea alteia. A fost un poliglot 
cu o erudiție neobișnuită, cuprinzătoare si extrem de variată; ea 
mergea, însă, mână în mână cu predilectia lui accentuată pentru 
observaţii fragmentare si cu atenţia pentru detalii semnificative. 
Tinea mult la rigoare si stringenta în raționamente si manifesta, 
totodată, rezervă fata de argumentări ample si construcţii de mare 
anvergură. Prefera, de multe ori, să înainteze în explorările sale 
pornind de la minutioase studii de caz, de la ceea ce se arată într-o 
mare varietate de situații particulare. Ca personalitate intelectuală 
si academică, Radu Solcan este greu de înlocuit. 

De profesorul Mihail Radu Solcan isi vor aminti multi dintre 
studenţii săi. Pentru generaţiile care l-au cunoscut mai bine a fost 
un model paideic prin excelență. Cursurile sale erau perfect 
construite, păstrând echilibrul între erudiție și analiză, între 
rigoare și forță sugestivă. Inovator în demersul său pedagogic, 
profesorul Solcan propunea studenţilor o gândire structurată, 
disciplinată şi, totodată, foarte vie. Atent cu fiecare dintre aceştia, 
nu a lăsat niciodată pe cineva în afara dialogului și dezbaterii 
filosofice. Reușea să motiveze fiecare student să lucreze: petrecea 


CUVÂNT ÎNAINTE 


ore întregi discutând cu fiecare, insuflându-le curajul de a-și căuta 
propria voce. Era atent să nu recurgă la acea autoritatea cu care 
este învestit orice profesor, asumându-și rolul unui egal în care 
aveai deplină încredere. Pentru profesorul Solcan eram cu toții, 
împreună, călători pe calea cunoaşterii. 

Amintirea colegului, profesorului și prietenului nostru o 
vom păstra urmând şi cultivând acele conduite pe care el le-a 
întruchipat în mod exemplar. 


EDITORII 

Nota editorilor 


O mare parte dintre articolele acestui volum sunt rodul unor interventii 
in cadrul simpozionului national Filosofia stiintelor umane — In 
memoriam Mihail-Radu Solcan, care a avut loc pe 26 si 27 aprilie 2013 
la Facultatea de Filosofie a Universitatii din Bucuresti. 

Cititoarea sau cititorul vor observa ca fiecare autor a utilizat 
un anume stil pentru citare si referinte bibliografice. Diversitatea 
stilurilor a fost încurajată de profesorul Solcan în Eseul filosofic 
(2004), cu o singură condiţie: utilizarea unitară şi coerentă pe tot 
parcursul textului. 

Am considerat necesară introducerea unei secțiuni Addenda 
care să cuprindă câteva dintre publicaţiile sale — articole si reflecții 
de curs ilustrative pentru tematica acestui volum. Mulţumim Editurii 
Academiei Române, Editurii Pelican si în mod special editorilor 
Gabriel Nagat și Constantin Stoenescu pentru permisiunea de a 
folosi aceste texte. 

Am introdus la începutul volumului o notă biografică și la 
final o listă adnotată a publicaţiilor lui Mihail Radu Solcan. 


NOTA EDITORILOR 

Nota biografica Mihail Radu Solcan 


Mihail Radu Solcan s-a nascut la 16 noiembrie 1953 la Suceava. 
Între 1968-1972 a urmat cursurile liceului „Matei Basarab” din 
București. În 1972 a fost primul admis la Facultatea de Filosofie, 
Universitatea din Bucureşti, pe care o va absolvi tot primul (cu 
media 9,97 — prima medie pe tara între toţi absolvenţii de Filosofie) 
în 1976. A fost repartizat profesor de liceu in Brasov, iar din 1977 a 
fost angajat ca documentarist la Oficiul de documentare al 
Academiei de Ştiinţe Sociale si Politice „Ștefan Gheorghiu” din 
București. Până în 1986 a dus o activitate prodigioasă de traducere 
a unor importante articole și fragmente de cărți publicate în lumea 
occidentală, blocul socialist și URSS din domeniile filosofiei, 
ştiinţelor sociale şi politice și economiei, fiind editor al unor 
antologii unice în acea perioadă (după cum se poate vedea și în 
Lista publicațiilor). 'Toate antologiile cuprind introduceri, recenzii, 
sinteze și studii critice de autor. Antologiile au circulat în mediul 
academic românesc şi conţin, adesea, primele traduceri în limba 
română din reputați filosofi ai secolului al XX-lea (Ludwig 
Wittgenstein, Gilbert Ryle, John Austin, David Lewis, Hilary 
Putnam, John Rawls, Saul Kripke sau John Searle). 

Din 1985 a susținut un curs de Logica si metodologia ştiinţei la 
Institutul Politehnic din Bucureşti. Între 1986 şi 1990 a fost asistent 
universitar la Catedra de Filosofie (Colectivul de logică) în cadrul 
aceleiași instituții. 

După 1989, Mihail Radu Solcan a fost redactor şi editor la 
editura Humanitas până în anul 1993. În această perioadă a coordonat 
colecții de filosofie politica şi socială, ştiinţe politice si economie. 

În 1993 obţine titlul de doctor în filosofie cu o teză intitulată 
„Presupoziţii filosofice in programe de cercetare: cazul logicilor cu 
mai multe valori”. Îndrumătorul său a fost profesorul Mircea Flonta. 
Din același an este lector la Facultatea de Filosofie, Universitatea din 
Bucureşti, iar din 2000 până în 2004 deţine gradul de conferenţiar. Din 
2004 a fost profesor şi coordonator de doctorat în cadrul aceleiași 
universități. A susținut peste 20 de cursuri diferite ca tematică și 
orientare, din arii diverse ale filosofiei politice si sociale, filosofiei 

ştiinţelor umane si sociale, filosofiei si eticii aplicate, filosofiei 
minţii și tehnologiei informaţiei. Unele dintre aceste cursuri au 
constituit baza scrierii unor cărți si monografii de autor (după cum 
reiese și din Lista de publicații). În fiecare an, aceste cursuri erau 
reînnoite din punctul de vedere al tematicii și structurii. 

Mihail Radu Solcan a fost poliglot, cunoscând peste zece 
limbi (romanice, germanice, slave şi orientale), alături de greacă și 
latină. Între 1981 si 1982 a dobândit atestate de traducător pentru 
limbile engleză, franceză, rusă, maghiară, germană, italiană și polonă. 

Pentru o imagine generală asupra operei de cercetare și 
didactice a lui Mihail Radu Solcan, cititoarea sau cititorul pot 
consulta Lista publicațiilor prezentă în acest volum. Dincolo de 
aceasta, a participat la peste o sută de conferințe și manifestări 
ştiinţifice nationale si internationale, a organizat conferințe, şcoli 
de vară şi ateliere de cercetare pentru studenţi si doctoranzi si a 
publicat articole în presa socio-culturală românească. 

A fost căsătorit cu Sarolta Solcan, profesor la Facultatea de 
Istorie a Universităţii din Bucureşti. Au împreună un copil. 

Mihail Radu Solcan a încetat din viata prematur, la 
11 februarie 2013, în urma unei boli necruțătoare. 


Lista cursurilor ţinute între 2000 și 2013 (grupate tematic): 

e Filosofia științelor umane, Filosofia ştiinţelor socio-umane, Epistemologia 
ştiinţelor socio-umane, Filosofia ştiinţei economice, Metodologia 
ştiinţelor umane. 

e Libertate si mentalități, Libertate, cognitie și instituții, Teoria 
generală a instituțiilor, Teorii ale instituțiilor politice, Instituţii 
politice si sociale, Instituţii politice si economice, Teorii politice 
contemporane, Ratiune publică si democrație, Cultura politică, 
Introducere în filosofia politică. 

e Filosofia aplicată, Etică aplicată, Etică în tehnologia informației, 
Metodologia si etica cercetării ştiinţifice. 

e Filosofia minții, Fundamentele filosofice ale ştiinţei cognitiet. 

e Diversitate lingvistică, Multiculturalism, multilingvism şi dezvoltare. 

e Managementul informației, Redactare computerizată, 
Tehnoredactare computerizată. 

Lista cursurilor, cu fiecare conţinut tematic, note de curs și 

seminar, analize, exerciții si dezbateri, poate fi accesată la adresa: 
http://filosofie.unibuc.ro/~solcan/cs/index.html. 

Implicatii și consecinţe ale unui răspuns 
la întrebarea „Ce este filosofia ştiinţei?” 
MIRCEA FLONTA 


Emergenta preocupărilor de filosofia științei constituie o expresie, 
între multe altele, a dezvoltării conștiinței de sine a ştiinţei 
moderne. Amploarea și diversitatea pe care le-au cunoscut în 
ultimul secol oglindesc poziția hegemonică pe care a câștigat-o 
ştiinţa în universul intelectual al lumii noastre. În cei 200 de ani 
care ne despart de epoca lui Goethe și Hegel, a devenit tot mai clar 
că filosofii au șanse mici să fie ascultați ori de câte ori ei susțin idei 
care intră în competiție cu rezultatele cercetării ştiinţifice. Noua 
atmosferă intelectuală a impus și o regândire a relaţiei filosofiei cu 
ştiinţele. Filosofia nu-și poate susține acum pretenţia de a îndruma 
celelalte științe de pe o poziție mai înaltă. Locul vechii filosofii a 
naturii l-a luat filosofia modernă a științei. 

Practicată la început cu deosebire ca filosofie a științelor 
naturii, filosofia științei a urmărit să ofere o caracterizare generală 
a cunoașterii științifice. Deosebit de influente au fost încercările 
unor filosofi de a identifica ceea ce ei au numit „metoda generală a 
cunoașterii științifice”. Preocupări ale empiriştilor logici sau ale 
școlii lui Karl Popper ilustrează foarte bine obiectivele vizate prin 
acest proiect. În ultimul timp, predomină însă o atitudine tot mai 
sceptică fata de presupunerea că ar putea fi spuse lucruri cu 
adevărat semnificative care să fie valabile pentru cunoașterea 
ştiinţifică în genere. Filosofia ştiinţei devine tot mai mult o reflecţie 
asupra marilor domenii si ramuri ale cunoașterii ştiinţifice 
contemporane. Ceea ce se poate vedea cel mai bine dacă privim 
spre științele omului. Câteva teme ale ultimei lucrări pe care a 
scris-o Mihail Radu Solcan vor fi discutate, în cele ce urmează, din 
această perspectivă. 


IMPLICAȚII ȘI CONSECINȚE ALE UNUI RĂSPUNS LA ÎNTREBAREA 
„CE ESTE FILOSOFIA ȘTIINȚEI?” 

Ceea ce semnalează cu insistență cartea lui Solcan este că știința în 
genere, cercetarea științifică a lumii omului, constituie un plural. 
Comună unor întreprinderi, care se deosebesc mult în ceea ce 
priveşte obiectivele urmărite şi metodele utilizate, este nazuinta de 
a obține răspunsuri controlabile, în acest sens „obiective”, la 
întrebări bine precizate, prin demersuri de adunare si de 
prelucrare a datelor, de testare a ideilor menite să coordoneze, să 
interpreteze și să explice aceste date. În centrul cărţii stau 
prezentarea şi discuţia unora dintre experiențele semnificative pe 
care le oferă constituirea și dezvoltarea diferitelor ramuri ale 
ştiinţelor omului. Aceste experiențe conduc spre o anumită 
înțelegere a conceptului ştiinţei. Despre știință, scrie autorul, se 
poate vorbi atunci când rezultatul unei cercetări care își propune 
să răspundă unor întrebări ce privesc cunoașterea „este repetabil 
sau devine stabil după un număr de încercări. Aceasta este ideea 
care stă la baza caracterizării ştiinţei în cartea de față”.! Din această 
perspectivă, autorul discută bunăoară o ştiinţă precum cea a 
„editării textelor”. Se porneşte de la observaţia că demersurile 
acesteia par relativ simple, nepretentioase în raport cu cele ale 
unor ramuri accentuat ezoterice ale științelor contemporane. Ori 
tocmai de aceea precizarea a ceea ce ne îndreptățește să susţinem 
că cercetările de acest gen au un caracter științific facilitează 
„punerea în evidenţă a unui concept general de ştiinţă” ? 

Impresia mea este că descrierile date în această carte 
emergentei cercetărilor științifice asupra unor domenii ca limbajul, 
acțiunea sau mintea relevă mai convingător decât orice 
consideraţii de principiu că o teorie generală a metodei științei sau 
altceva de acest gen nu este câtuşi de puţin necesară pentru a 
distinge contribuţii de ordin ştiinţific. Identificarea unor asemenea 
contribuţii nu este mediată de elaborări filosofice, nu depinde de 
formularea unor definiţii şi criterii de ordin general. Și aceasta 
deoarece cei activi într-un anumit domeniu al cercetării nu 


1 Mihail-Radu Solcan, Filosofia științelor umane: o introducere, Editura 
Universităţii din București, 2012, p. 292. 
2 Ibidem, p. 293. 

intampina dificultati in distingerea acelor intrebari care pot sa 
primească un răspuns controlabil. Asa stau lucrurile in cazul unor 
rezultate obţinute prin demersuri din cele mai diferite, cum sunt 
cele din ştiinţe de observaţie sau experimentale, din ştiinţe în care 
ipotezele sunt formulate prin simplă generalizare sau pe baza unor 
modele matematice, din cercetările care urmăresc formularea de 
regularitati și legi cu valoare predictivă si explicativă, respectiv 
reconstituirea trecutului. Ceea ce le apropie, dincolo de multe 
deosebiri, este existența unor mijloace de control al obiectivitatii 
răspunsurilor date unor întrebări care vizează cunoaşterea. Atât 
relevanta întrebărilor, cât şi obiectivitatea răspunsurilor sunt deschise 
examenului critic al tuturor celor competenţi. De regulă, aceştia nu 
au nevoie de asistenţa filosofilor ştiinţei pentru a distinge o 
contribuţie ştiinţifică de ceea ce nu este o contribuţie științifică. 

Unul dintre obiectivele centrale ale cărţii lui Solcan, așa cum 
am citit-o eu, este să arate — printr-o largă paletă de descrieri — ce 
anume conferă caracter științific unor cercetări din cele mai diferite 
asupra lumii omului. Din acest punct de vedere, ni se atrage 
atenţia, deosebit de semnificative sunt asemănările dintre unele 
din aceste cercetări şi demersuri caracteristice pentru munca 
detectivilor. De pildă, acea critică a textelor prin care se urmărește 
reconstituirea unui text pierdut din care derivă ele sau cercetarea 
istorico-comparativă a unor limbi înrudite, care vizează 
reconstituirea unei limbi mai vechi neatestate drept sursa lor 
comună. În asemenea cazuri este vorba de o cercetare ştiinţifică în 
sensul deplin al termenului, deoarece demersurile prin s-au 
obținut rezultatele pot fi reproduse și controlate de toți cei care 
posedă pregătirea și experiența necesare. Dacă ei ajung la rezultate 
apropiate, aceasta reprezintă indicatia de neconfundat și de 
necontestat că cercetarea are un caracter științific. Ceea ce distinge 
o cercetare științifică nu este, așadar, un anumit tip de demers, o 
anumită metodă, ci caracterul public şi, prin urmare, reproductibil, 
al demersurilor şi metodelor.’ 


3 Reproductibilitatea rezultatelor este apreciată drept primul indicator al 
excelentei științifice cu deosebire în acele domenii ale cercetării în care 
ea este mai greu de obținut. Semnificativ în această privinţă i se pare 
lui Solcan faptul că într-o ierarhie a psihologilor secolului XX pe 

Daca așa stau lucrurile, atunci se pune in mod firesc 
întrebarea ce mai are de spus filosofia despre științe, in particular 
despre științele omului. Răspunsul pe care îl propun, un răspuns 
care se sprijină pe multe observații şi sugestii curpinse în cartea lui 
Solcan, ar putea fi formulat după cum urmează. Întrebarea 
centrală într-o analiză şi reflecţie de natură filosofică asupra 
cercetări ştiinţifice este: „cum sunt posibile cunoștințele cu valoare 
obiectivă?” Așa cum semnalează Solcan, această întrebare a fost 
formulată pentru prima dată de Kant cu referire la ceea ce el a 
numit „matematică pură” şi „fizică pura”.4 Nu trebuie, desigur, să 
urmăm sugestia lui Kant că matematica si fizica pură ar constitui 
un model pentru toate celelalte științe. Mai multă atenţie merită 
contribuţia pe care adus-o el la înțelegerea faptului că răspunsul la 
întrebarea „Cum sunt posibile cunoștințele cu valoare obiectivă?” 
nu aparţine ea însăși domeniului cercetării științifice. 

Întrebarea, ca întrebare generală, nu are răspuns. Din 
punctul de vedere al interesului cercetătorului ea nici nu trebuie să 
primească un răspuns. Aceasta este concluzia la care ne conduc 
relatările lui Solcan cu privire la istoria dezvoltării abordărilor 
ştiinţifice în diferite discipline umaniste. Din aceste relatări se 
degajă ideea ca problema discriminării constributiilor strict 
ştiinţifice de multe alte idei, explicaţii si interpretări se pune în 
termeni specifici în fiecare domeniu de cercetare. Pentru a opera 
asemenea discriminări, nu este câtuși de putin necesar să se 
formuleze criterii şi reguli valabile pentru ştiinţă în genere. Utile si 


primul loc s-a clasat Burrhus Frederic Skinner, ale cărui contribuţii 
satisfac la un nivel ridicat acest criteriu, chiar dacă ele au o relevanță 
mai mică pentru înţelegerea modului cum funcţionează mintea 
omului. În aceea epocă în care Skinner își începuse cariera, Ludwig 
Wittgenstein făcea ironica observaţie că psihologia are multe metode și 
puţine rezultate. Nu este de mirare, prin urmare, că opera lui Skinner 
i-a putut impresiona atât de mult pe psihologii cu mentalitate 
științifică. În cartea lui Solcan se atrage de asemenea atenţia asupra 
prestigiului științific pe care l-a câștigat în lumea istoricilor Scoala 
Analelor, drept consecinţă a locului privilegiat pe care noua tradiţie de 
cercetare l-a acordat acelor întrebări la care se poate răspunde prin 
demersuri controlabile. 
+ M.R. Solcan, op. cit., pp. 13-14. 

importante sunt doar consideratiile care se bazeaza pe experienta 
specifica a anumitor ramuri ale cercetarii. 


Din cele spuse rezultă unele consecințe. Una dintre ele, care mi se 
pare importantă în contextul analizelor si discuţiilor din cartea lui 
Radu Solcan, este că distincţia dintre cunoaşterea științifică şi ceea 
ce numim „cunoaștere comună” precum și distincţia dintre 
ştiinţele naturii si ştiinţele omului sunt putin semnificative, lipsite 
de relevanta care le-a fost atribuită nu o data de filosofi, din 
punctul de vedere al ideii de cunoaştere obiectivă. 

În domenii din cele mai diferite ale activităţii practice cum 
sunt agricultura, creşterea plantelor și animalelor, construcția 
locuinţelor, a mijloacelor de locomotie si de transport, manufactură, 
păstrarea sănătăţii, prevenirea și combaterea bolilor au fost obținute 
multe cunoștințe cu valoare obiectivă prin demersuri deschise 
criticii și controlului tuturor celor avizaţi. Din punctul de vedere al 
posibilităţii de reproducere a demersurilor şi al controlului 
rezultatelor, distincţia dintre cunoașterea comună și cunoaşterea 
obținută prin cercetări ştiinţifice specializate poate fi adesea destul 
de ștearsă. Foarte semnificativă pentru a înțelege observaţia că 
cercetarea ştiinţifică nu este mai mult decât o continuă rafinare a 
acelor cercetări pe care oamenii le întreprind în viata de fiecare zi 
sunt apropierile pe care le semnalează Solcan între activitățile 
ştiinţifice cu cea mai bună reputaţie și cercetările pe care se sprijină 
unii practicieni din multe domenii de activitate. 

Ce lumină aruncă asupra vestitei controverse privitoare la 
relaţia dintre ştiinţele naturii şi științele omului caracterizarea pe 
care am dat-o problemei centrale a filosofiei ştiinţei? Dacă acceptăm 
că întrebarea cardinală la care trebuie să se răspundă în filosofia 
ştiinţelor este cum sunt posibile cunoştinţe cu valoare obiectivă, 
atunci vom fi conduși spre concluzia că între diferitele domenii ale 
cercetării ştiinţifice există, dincolo de apropieri, deosebiri considerabile. 
Unele dintre aceste deosebiri decurg, fără îndoială, din particularități 
ale obiectului cercetării în lumea lipsită de viață, lumea vie si 
lumea omului. Nu putem bunăoară să experimentăm în aceeași 
măsură şi în acelaşi mod asupra lucrurilor lipsite de viata, a 

ființelor vii şi a oamenilor. Nu trebuie, totodată, să pierdem din 
vedere că rezultatele unei cercetări pot fi reproduse și controlate 
nu numai prin experiment, ci și pe alte căi. Este posiblă, de 
exemplu, o cercetare ştiinţifică a istoriei sistemului solar sau a 
istoriei vieții pe pământ fără să presupunem, desigur, că ea va 
putea răspunde tuturor întrebărilor. Explicaţia posibilităţii de a 
obține cunoștințe despre istoria naturii se apropie, sub anumite 
aspecte, mai mult de explicaţia ce se dă posibilităţii cunoașterii 
vieții unor colectivități omenești din epoci trecute, decât de explicația 
modului cum devin posibile cunoștințe cu valoare obiectivă în științele 
experimentale ale naturii. Pe de altă parte, odată ce calitatea unei 
cercetări de a fi ştiinţifică este data de posiblitatea de a-i reproduce 
demersurile și de a-i controla răspunsurile date la întrebări 
punctuale, bine precizate, rezultă că vor exista, dincolo de deosebiri, 
si apropieri între cercetări întreprinse asupra unor obiecte naturale, 
cum sunt câmpurile electromagnetice sau atomii, respectiv asupra 
minţii omului sau a creaţiei acesteia în diferite epoci istorice. 
Există, fără îndoială, limitări specifice ale mijloacelor de testare şi 
control în domenii particulare ale cercetării. Din acest punct de 
vedere sunt semnificative deosebiri ca acelea dintre disciplinele 
descriptive şi cele experimentale, dintre discipline matematizate și 
cele care nu utilizează modele matematice, dintre discipline care 
formulează regularitati şi legi si discipline istorice. Dacă considerăm 
marea diversitate a cercetărilor ştiinţifice din punctul de vedere al 
profilului lor epistemic, devine clar că pot fi stabilite apropieri 
semnificative între anumite științe ale naturii și anumite ştiinţe ale 
omului. Studiile de caz din cartea lui Solcan ne oferă numeroase 
prilejuri pentru a reflecta asupra acestei teme. Cercetările ce pot fi 
numite cu bune temeiuri „ştiințifice” se aseamănă și se deosebesc 
sub diferite aspecte, iar o distincție care tine de specificul 
obiectelor cercetării, cum este cea dintre științele naturii şi științele 
omului nu este mai importantă decât multe altele. Sub aspectul 
modalitatilor de asigurare a obiectivităţii rezultatelor, cercetări 
cum sunt cele asupra populației sau asupra acţiunii economice pot 
fi foarte apropiate de profilul unor cercetări curente din ştiinţele 
naturii. Pe de altă parte, tendinţa de a pune la îndoială în mod 
principial caracterul ştiinţific al unor cercetări asupra omului cu un 
profil sensibil diferit poate fi apreciată drept consecința unei 

viziuni inguste, discriminatorii, cu privire la conditiile pe care 
trebuie să le satisfacă cunoştinţele cu valoare obiectivă.5 Împotriva 
acestei tendințe, în cartea lui Solcan accentul cade asupra 
apropierilor dintre discipline cu profiluri epistemice diferite. Dacă 
considerăm, de exemplu, cercetări de istorie literară ne vor atrage 
atenţia, desigur, în primul rând acele trăsături care le disting de 
cercetările din fizica experimentală. Deosebirile sunt numeroase şi 
bat la ochi. Vor putea fi însă reținute şi asemănări, îndeosebi dacă 
ne raportăm la cercetări care ocupă o poziție intermediară între 
ştiinţele exacte si critica literară. Dacă, dimpotrivă, cerințele 
cercetării științifice sunt formulate restrictiv, pornind de la 
modelele oferite de ştiinţele moderne ale naturii, atunci în mod 
inevitabil unele discipline umaniste vor deveni marginale sau vor 
fi chiar excluse din cercul select al disciplinelor „cu adevărat 
ştiinţifice”. Modalităţile de critică, control şi testare ale rezultatelor 
cercetării sunt fără îndoială mai prezente si mai bine profilate in 
ştiinţele experimentale ale naturii si în acele cercetări economice, 
sociologice, psihologice sau lingvistice în care pot fi folosite cu 
succes experimente. Pentru a sesiza apropieri dincolo de deosebiri 
este însă recomandabil să comparăm cercetări cum sunt cele de 
istorie sau critică literară nu cu fizica experimentală, ci cu acele 
cercetări asupra omului în care posibilitatea controlului rezultatelor 
cercetării iese mai bine în evidenţă. Procedând în acest mod ori de 
câte ori va fi pus în discuţie caracterul științific al rezultatelor unor 
cercetări istorice asupra culturii sau civilizației unei comunități, ne 
vom pune întrebarea: „Pe ce documente s-a bazat o cercetătoare 
sau un cercetător al istoriei? Dacă le reexaminează altcineva și folosește 
aceleași metode de cercetare, ajunge la un rezultat similar?” Este 
important să privim în acest mod spre demersurile cercetării 
pentru a ne elibera de reprezentarea larg răspândită că la știința 
autentică am putea ajunge doar utilizând angrenaje experimentale 
pretentioase sau teorii cu un grad înalt de abstracţie. Pe întreaga 
întindere a cărții sale, Solcan ne atrage atenţia asupra diversității si 


5 Ibidem, p. 275. 

6 „Capetele continuului pot fi foarte diferite, dar între vecini există 
constant elemente comune.” (Ibidem, p. 300). 

7 Ibidem, p. 153. 

varietatii căilor prin care devine posibilă obținerea unor rezultate ce pot fi 
calificate drept „ştiințifice”. Reiese astfel clar cât de iluzorie este speranța 
că ar sta în puterea filosofului să identifice reguli și standarde general 
valabile, care ar urma apoi să fie particularizate ținând seama de 
caracteristici distinctive ale diferitelor domenii ale cercetării. 

Se știe că până într-o perioadă mai recentă, reputați filosofi ai 
ştiinţei, ca şi oameni de știință de prim rang, au fost înclinați să 
considere teorii fundamentale ale fizicii drept paradigme ale 
teoretizării științifice în genere. A fost formulată explicit sau 
acceptată în mod tacit supoziţia că progresul spre maturitate al 
altor discipline, cu deosebire al disciplinelor sociale și umaniste, ar 
consta în construcția unor teorii care să aibă un profil asemănător 
cu teoriile fizice, teorii ce oferă explicaţii prin legi şi posedă 
atributul simetriei dintre explicaţie şi predictie. Cu trecerea 
timpului a devenit tot mai clar că există, nu numai în științele 
omului, dar si în științele naturii, multe domenii de cercetare in 
care speranța de a obține explicaţii satisfăcătoare prin teorii de 
acest tip nu este una realistă. Se știe că în cazul unor fenomene ale 
căror explicaţii interesează în cel mai înalt grad, de pildă bolile sau 
crizele in economia de piață, abordări standard în ştiinţele 
fundamentale nu au dat rezultate. S-a constatat că explicaţia unor 
fenomene de mare complexitate poate avansa prin amendări 
succesive ale unor schițe de explicaţie, ca si prin combinarea si 
sinteza unor teorii diferite. Astfel deznodământul competitei 
dintre explicaţiile date crizelor economice prin teoriile lui John 
Maynard Keynes și Milton Friedman nu a fost triumful uneia 
dintre ele și respingerea celeilalte, ci elaborarea unei explicații care 
combină elemente din ambele teorii. Tocmai existența unei 
asemenea sinteze stă astăzi la baza activităților de prevenire și de 
terapie a crizelor economice, subliniază Solcan. Respingând acel 
monism metodologic care rezultă din supoziţia că cele mai 
avansate științe ale naturii ar arăta calea abordării științifice în alte 
domenii, în particular în cercetarea societății și culturii, Solcan nu 
manifestă simpatie nici pentru abordarea diametral opusă. Am în 
vedere poziția „dualismului metodologic”, poziția potrivit căreia 
particularitatile cercetării ar fi determinate in mod hotărâtor si 
exclusiv de ceea ce distinge lumea omului de lumea naturala si, in 
consecinţă, ar exista o metodă a științelor naturii si o metodă 

fundamental diferita a disciplinelor umaniste. Adeptii dualismului 
metodologic au atras atentia, pe buna dreptate, asupra distinctiei 
dintre descriere si explicaţie, pe de o parte, şi înțelegere, pe de alta 
parte. Formele de viaţă proprii diferitelor colectivități omeneşti vor 
trebui să fie mai întâi înțelese pentru a putea fi apoi descrise si 
explicate ca fapte sociale. Altfel spus, spre deosebire de obiectele 
cercetării în științele naturii, ele nu sunt „lucruri”. Este adevărat ca 
o cultură care este deosebită de a noastră, instituţiile, regulile, 
miturile, religiile unei anumite societăţi vor trebui să fie înțelese 
pentru a putea fi descrise in mod adecvat si eventual explicate. Si 
că, drept consecință, demersurile antropologului, istoricului culturii 
sau cercetătorului religiilor se vor deosebi, din acest punct de 
vedere, de cele ale cercetătorilor naturii. Deosebirea dintre ceea ce 
trebuie mai întâi înțeles pentru a putea fi apoi descris şi explicat şi 
ceea ce poate fi descris şi explicat în mod direct nu este însă singura 
care determina particularitatile demersurilor cercetării într-un 
domeniu sau altul. În joc sunt multi alti factori. Ceea ce dă socoteală 
de existența unor deosebiri importante între demersurile cercetării în 
diferite domenii ale ştiinţelor omului, ca si a unor apropieri 
semnificative între demersuri ale cercetării în unele științe ale omului 
cu cele cunoscute în științele naturii. Asupra acestora din urmă este 
îndreptată atenţia prin studiile de caz din cartea lui Solcan. 

Cele spuse urmăresc să sugereze că abia examinarea 
demersurilor specifice pentru un anumit domeniu al cercetării ne 
poate oferi un răspuns pe deplin satisfăcător la întrebarea dacă 
această cercetate are sau nu un caracter ştiinţific. Nu este câtuși de 
puţin necesar să elaborăm în prealabil un concept general al 
cunoașterii ştiinţifice, să dispunem de un etalon universal al 
stiintificitatii. Este tocmai ceea ce pune în evidență examenul critic 
al condiţiilor de posibilitate ale diferitelor ştiinţe ale omului, 
întreprins în cartea lui Solcan: „Ideea celor trei capitole care 
urmează introducerii este de a furniza o perspectivă din interior 
asupra științelor umane. Principiul urmat este acela că trebuie 
refuzată o analiză filosofică având un caracter prim.” Şi iată cum 
este formulată concluzia la care conduce o asemenea „perspectivă 


5 Ibidem, p. 41. 

din interior”: „Contrapunerea ştiinţelor umane ştiinţelor naturii nu 
rezistă la un examen atent al cazurilor istorice concrete. Nu rezistă, 
de asemenea, nici ideea că ştiinţele umane sunt o simplă extensie a 
ştiinţelor naturii...”” Foarte diferite sub multe aspecte, din punctul 
de vedere al întrebărilor, naturii problemelor, demersurilor, 
modalitatilor de control al rezultatelor, cercetările ştiinţifice 
reprezintă un continuum. 


Cei care insistă asupra existenței unor distincții cu caracter 
principial între ştiinţele naturii și ştiinţele omului sau între științele 
sociale și disciplinele umaniste au în vedere, între altele, distincții 
metodologice cum este cea dintre descrieri sau explicaţii testabile 
si interpretări. Expresia interpretare are folosiri dintre cele mai 
diferite. Cartea lui Solcan ne atrage atenţia cât de important este să 
nu le confundăm. În una dintre folosiri, interpretările sunt 
„lecturi” ale textelor sau ale altor fapte culturale. Aceste „lecturi” 
nu sunt în competiţie, nu se exclud reciproc. Tocmai în acest sens 
sunt ele distinse de ceea ce numim în mod obișnuit ipoteze. Într-o 
altă folosire a termenului, interpretările sunt demersuri prin care 
se obţine înțelegerea faptelor culturale. Se susține că, spre deosebire 
de ştiinţele naturii si de ştiinţele sociale empirice, demersurile 
disciplinelor umaniste ar fi în esență hermeneutice. În cele ce 
urmează se va discuta despre interpretare ca un demers care poate 
pregăti obţinerea unor rezultate în cercetare, dar nu oferă, ca atare, 
asemenea rezultate. Interpretările, în această folosire a termenului, 
sunt concurente, se exclud reciproc. Atingerea unor rezultate de 
cercetare are loc tocmai prin eliminarea elementelor subiective, 
incontrolabile pe care le conţin interpretările. 

Se sugerează, iar uneori se spune că ceea ce ar distinge 
cercetările din științele numite „tari” de cele din ştiinţele omului ar 
fi posibilitatea de a separa în mod clar rezultate testabile, accesibile 
unui control care conduce la consens, de interpretări mai mult sau mai 
puţin subiective, mai mult sau mai puţin personale, asupra cărora 
cercetători onesti şi calificaţi pot rămâne în dezacord. Se citează în 


° Ibidem, p. 39. 

acest sens multe exemple care par convingatoare. Este insa esential sa se 
înţeleagă că specificul obiectelor cercetării nu reprezintă un obstacol de 
netrecut în calea realizării obiectivelor pe care le urmărește cercetarea 
ştiinţifică. Adică în calea obţinerii unor rezultate care, chiar și atunci 
când nu răspund câtuși de puţin aşteptărilor și dorințelor cercetătorilor, 
nu vor putea fi contestate de aceștia decât cu preţul abdicării de la 
etica profesiunii si, de asemenea, că elaborarea unor interpretări în 
competiție poate adesea să stimuleze obţinerea acelor rezultate 
care întrunesc consensul tuturor cercetătorilor onești. 

Un bun punct de plecare pentru dezvoltarea acestui argument 
îl oferă discuția asupra unui incident recent. Unii istorici români 
au semnalat prezentări apreciate drept ,,tendentioase” cu privire la 
istoria secuilor, dintr-o carte de școală în limba maghiară apărută 
recent. Cartea relatează bunăoară despre internarea în lagăre de 
concentrare a unor bărbaţi secui care nu erau militari, după intrarea 
trupelor române în aceste ținuturi în anul 1919. Cei implicați în 
redactarea cărții au susținut că există dovezi scrise despre asemenea 
internări. Întrebarea care se pune este dacă a fost vorba de o măsură 
abuzivă şi, prin urmare, condamnabilă a autorităţilor române de 
atunci, așa cum se afirmă în carte. Cei care formulează sau contestă 
acest verdict susţin ceea ce am putea numi interpretări diferite ale 
unor fapte cunoscute. Observatia mai este că disputa ar putea fi 
arbitrată, dacă ar exista informaţii controlabile cu privire la 
atitudinea si acţiunile celor ce au fost internați în raport cu 
autoritățile statului român, în particular cu armata română. Dacă 
poziţia şi acţiunile acestor oameni au fost ostile, atunci internarea 
lor poate fi justificată. Cu atât mai mult cu cât, în această perioadă 
armata română ducea un război în Ungaria. În cazul contrar, 
relatarea din carte va trebui apreciată drept corectă. Se pare însă că 
asemenea informaţii lipsesc. Dacă așa stau lucrurile, dacă nu există 
o cunoaştere satisfăcătoare a faptelor relevante, atunci divergenta 
poate să persiste și între cercetători care respectă regulile conduitei 
ştiinţifice. Căci ei sunt oameni, membri ai unor comunităţi diferite, 
şi au în mod firesc sentimente, înclinații si preferinţe diferite. Golul 
lăsat de lipsa informaţiilor este umplut cu interpretări care vor fi 
mai mult sau mai putin partizane. Divergenta nu ar putea însă 
persista intre istorici seriosi, atasati etosului stiintific, de indata ce 
documente demne de incredere ne-ar oferi informatiile care lipsesc. 

Concluzia la care suntem conduşi este că în multe cazuri 
naratiunile istorice combină relatări controlabile, prin raportare la 
informaţii public accesibile, cu conjecturi care exprimă înclinațiile 
subiective ale cercetătorilor. Reconstituirea istorică a trecutului va fi cu 
atât mai ştiinţifică cu cât proporţia relatărilor controlabile va fi mai 
mare, iar cea a conjecturilor, pe care un istoric onest nu este silit să le 
accepte, este mai mică. Este interesant să aruncăm o privire, din această 
perspectivă, asupra disputei îndelungate dintre istoricii care au afirmat 
continuitatea elementului romanic în Dacia Traiană, după retragerea 
legiunilor şi administraţiei imperiale, de către împăratul Aurelian, în 
ultima treime a secolului al treilea, şi cei care au susținut teza imigrării 
vlahilor din sudul în nordul Dunării, într-o perioadă mai recentă. 

Disputa a persistat deoarece istorici onesti din ambele tabere 
au reușit să producă argumente convingătoare în favoarea poziției 
lor. Aceasta este concluzia la care putea ajunge deja acum 70 de ani 
un cititor al cărții lui Gheorghe I. Brătianu O enigmă și un miracol 
istoric: poporul român, care face un bilanţ al controverselor dintre 
istorici până în acel moment. Titlul a fost preluat de autor dintr-o 
lucrare a medievistului francez Ferdinand Lot despre invaziile barbarilor 
şi popularea Europei, apărută în 1937. În ce constau „enigma” și 
„miracolul” avute în vedere? Formarea poporului român si limbii 
române pe teritoriul Daciei Traiane, în primul rând în Transilvania, 
era contestată de istoricii maghiari, iar în Moldova şi Basarabia de 
istoricii ruşi. Istoricii bulgari susțineau că ea nu a avut loc în Bulgaria 
şi în Balcani. În sfârşit, formarea poporului şi limbii române nu putea 
fi plasată nici în acele regiuni care sunt considerate de istoricii străini 
drept locul de naştere al poporului sârb. Deci niciunde. „Enigma 
rămâne, așadar, neelucidată; iar coincidenta dintre toate părerile 
autorizate citate mai sus, care ne obligă să căutăm originea românilor 
din evul mediu oriunde în afară de România, ne conduce la 
concluzia — paradoxală dar evidentă - că acest popor nu are istorie, 
nu are nici origini, nici patrie... dacă ar fi să dăm dreptate tuturor 
autorilor care contestă continuitatea poporului român pe teritorul 
său, fără a ne manifesta preferința pentru vreunul dintre ei...”1° 


10 G.I. Brătianu, O enigmă și un miracol istoric: poporul român, traducere de 
Marin Rădulescu, Editura Științifică și Enciclopedică, 1988, pp. 64-65. 

Aceasta situatie isi are explicatia in lipsa informatiilor care ar putea 
fi decisive pentru stabilirea fara dubii a adevarului istoric. Tocmai 
de aceea, istoricii onesti pot sustine puncte de vedere incompatibile, 
oferind o pondere mai mare anumitor informatii istorice, argumente 
lingvistice sau probe arheologice.!! Nu se cunosc fapte care pot 
conduce la consensul celor competenți în ceea ce privește răspunsurile 
la întrebările hotărâtoare pentru depăşirea controversei. De exemplu, 
la întrebarea dacă acţiunea de colonizare romană a Daciei s-a limitat 
la oraşe sau populația romanică a fost preponderent rurală. Căci în 
funcţie de răspunsul la această întrebare, retragerea în întregime a 
acestei populaţii în sudul Dunării odată cu legiunile romane este 
plauzibilă sau, dimpotrivă, este foarte putin plauzibilă. Marea 
majoritate a numeroaselor relatări ce susțin teza continuității aparțin 
acelora care afirmă că în Dacia Traiană existase o populaţie romanică 
numeroasă, ce nu trăia în orașe. Tot așa de controversate rămân, în 
lipsa unor probe concludente, răspunsurile la întrebarea dacă, după 
retragerea legiunilor romane, a existat o circulație intensă şi relativ 
continuă a populaţiei romanice din nordul Dunării în sudul Dunării 
si în direcția inversă, sau doar o singură mare deplasare de la sud- 
vest spre nord-est, care a avut loc în secolele IX-X si mai târziu. Fapt 
este că despre „poporul de jos” care a populat teritoriile Daciei 
Traiane si despre cel de la sud de Dunăre, începând de la retragerea 
aureliană şi până în mileniul al doilea, există foarte puţine informaţii 
în izvoarele istorice.!? Ceea ce explică de ce disputa dintre istorici 


1 F, Lot, care înclina să susţină teoria imigrației, recunoștea totodată că 
această teză este slăbită prin contestarea categorică de către istorici din 
tari vecine României de azi a posibilităţii ca poporul român si limba 
română să se fi format pe toate teritoriile ce pot intra în discuţie. În 
observaţiile sale din cea de-a doua ediţie a cărții lui Brătianu (1942), 
redactate în august 1943, istoricul francez notează: „Totuși, unde ar trebui 
să-i plasăm pe daco-romani? Ungurii, sârbii, bulgarii şi grecii sunt de 
acord că ei n-au ce căuta, cu nici un pret, nici în Transilvania, nici în Serbia, 
nici în Bulgaria, nici in Macedonia sau in Pind... Această unanimitate 
împotriva românilor incită, prin urmare, la adoptarea tezei cu privire la 
dăinuirea daco-romanilor în nordul Dunării.” (op. cit., pp. 161-162). 

12 O constatare a lui Brătianu rămâne, în linii mari, valabilă si astăzi: „În 

stadiul actual al cunoștințelor noastre nu trebuie să ne facem iluzii: 


cercetările efectuate de la un capăt la altul al teritoriului românesc nu 

onești și competenţi, care au susținut teza imigrației din sud într-o 
perioadă mai târzie, şi cei care au susținut teza continuității 
populaţiei romanice pe teritoriul Daciei Traiane a putut să 
continue o perioadă atât de lungă de timp. Au existat, fără 
îndoială, interese politice în susținerea sau contestarea persistentei 
elementului latin pe acest teritoriu abandonat de romani odată cu 
retragerea aureliană. Este însă important de subliniat că unii dintre 
istoricii care au susținut aceste poziţii s-au bazat exclusiv pe 
consideraţii de ordin științific. De altfel, presupunerea ca nu 
întreaga populaţie romanică s-a retras cu legiunile și administraţia, 
că o parte a ei, în special păturile mai de jos au rămas în munți și în 
păduri, este foarte plauzibilă. Nu este, prin urmare, de mirare că ea 
a fost acceptată de un număr mare de cronicari și istorici, încă din 
vremuri îndepărtate.!* Până astăzi lipsesc argumente constrângătoare 
în favoarea variantelor mai radicale ale tezei continuității si 
imigrației. Dar argumente există, ceea ce explică de ce cele două 
teze au putut fi susținute atâta timp de istorici, arheologi şi 
lingviști demni de consideraţie.!+ Este pe deplin posibil ca noi 
rezultate ale cercetării să conducă la concluzia că a existat atât 
continuitate, cât şi imigrație. Oricare ar fi însă concluziile care se 
vor impune în cele din urmă, pare greu de contestat că cercetători 
autentici, înclinați să adopte o interpretare sau alta, au adus 
contribuţii la o mai bună cunoaștere a faptelor relevante şi, în acest 
fel, la depăşirea „fazei clasice” a acestei controverse.!? 


au scos încă la iveală pentru epoca respectivă, nicio descoperire 
senzationala care să poată confirma sau infirma categoric mărturia 
altor izvoare istorice.” (op. cit., p. 116). 

B „Într-o epocă în care izvoarele istorice se ocupă de stăpânii locurilor, 
de căpetenii și de clasele conducătoare, este foarte firesc ca populaţia 
aservită să fie ignorată... Ea nu va dobândi valoare în ochii cronicarilor 
si în limbajul de cancelarie decât în ziua în care va reuși să-și 
întemeieze un stat propriu sau când se va constitui în clasă 
conducătoare.” (op. cit., p. 108). 

14 O documentare impresionantă in această privinţă oferă Adolf Armbruster 
în cartea sa Romanitatea românilor. Istoria unei idei, ediţia a II-a, Bucuresti, 
Editura Enciclopedică, 1993. 

15 Tata, de pildă, cum argumenta lingvistul Sextil Pușcariu în favoarea 
tezei continuității în cartea lui Limba română, publicată in 1940: „Dacă 

În general, naratiunile istorice sunt saturate de interpretări. 
Aceleasi evenimente pot sa fie si sunt adesea prezentate in moduri 
diferite. Solcan prezintă si discută naraţiunea lui Rodric 
Braithwaite, Moscow 1941: A City and its People at War, despre zilele 
care au precedat si au urmat asaltului armatei germane asupra 
Moscovei. El se întreabă: „Este narațiunea lui Braithwaite 
adevarata sau falsa?” Si raspunde: ,,Nici una, nici alta. Povestea ar 
putea fi spusa in foarte multe feluri.” Lucrarea nu isi propune sa 
expună pur si simplu rezultatele cercetării istorice. Ceea ce se 
urmăreşte este să se arunce o anumită lumină asupra 
evenimentelor, dincolo de ceea ce este controlabil în relatarea ca 
atare a acestora. Spre deosebire de cazul unei cercetări științifice, 
aici elementul subiectiv al interpretării tine de natura 
întreprinderii, de ceea ce urmărește autorul. El foloseşte rezultatele 
cercetării științifice, dar nu își propune să obţină rezultate noi sau 
să expună pur si simplu rezultate ale cercetării, asa cum face o 
monografie istorică. „Este limpede, de pildă, că Braithwaite este 
britanic. În 1941, soarta Marii Britanii atârna de campania din 
Rusia. Dacă ar fi fost învingători germanii s-ar fi aruncat cu toate 
forţele asupra Imperiului Britanic. Simpatia lui Braithwaite merge 
către ruși. Nu este vorbă doar de simpatii. Tehnicile pe care le 
foloseşte autorul sunt cele literare. Hărțile 2 si 3 deapănă aproape 
perfect trama evenimentelor pur militare. Pe ea sunt brodate 
biografii, scene de viata cotidiană, crâmpeie care ne transpun in 
atmosfera luptelor... Panica de la Moscova din octombrie 1941 este 
cunoscută, dar Braithwaite pune rezultatele cercetării într-o 
lumină specială, le conferă o semnificaţie care nu rezultă direct din 
investigarea documentelor din epocă” (pp. 216-217). Multe scrieri 
istorice adresate publicului larg au acest profil. 

Discuţiile privitoare la posibilitatea și condiţiile unei 
abordări științifice sunt deosebit de acute în discipline umaniste ca 


românii din România de astăzi ar fi venit în Evul Mediu din Peninsula 
Balcanică, după cum pretind unii, cum ar fi putut ei aduce aceste 
cuvinte de origine latină (dintre care unele nu există în sudul Dunării) 
si cum e posibil ca, din întâmplare, ei să se fi stabilit tocmai in 
teritoriile unde populaţia romană fusese mai densă?” (Citat după G.I. 
Brătianu, op. cit., p. 171.) 

antropologia culturală. Abordări metodologice esenţial diferite 
generează „programe de cercetare” distincte. Divergentele se 
exprimă, între altele, în răspunsurile ce se dau întrebării: „În ce 
constă înţelegerea unei culturi?” Fapt remarcabil, diferențele tin de 
o formulare mai restrictivă sau mai largă, mai liberală, a condiţiilor 
unei cercetări științifice. 

Este ceea ce se poate vedea foarte bine în cazul unui program 
de cercetare în antropologia culturală, pe care adepţii săi l-au 
numit materialism cultural. Unul dintre iniţiatorii programului, 
Marvin Harris, afirmă pur şi simplu că obiectivele antropologiei — 
ca ştiinţă a culturii — sunt aceleași ca si cele ale ştiinţelor consacrate 
ale naturii: să formuleze și să testeze ipoteze generale privitoare la 
corelaţii legice. După Harris, profilul metodologic al antropologiei 
culturale nu s-ar deosebi semnificativ de cel al ştiinţei evoluţiei 
vieţii. Practicile, instituţiile și mentalitatile unei colectivităţi vor 
trebui să fie cercetate drept reacţii cu valoare adaptativă la o 
anumită ambianta. Este ceea ce Harris caracterizează drept 
„orientare ştiinţifică în antropologie”. Accentul cade asupra ideii 
că antropologia devine ştiinţifică dacă si numai dacă demersurile 
ei nu se deosebesc de cele ale unor ştiinţe care se bucură de cea mai 
bună reputaţie. Afirmând că programul materialismului cultural 
se conduce după aceleași principii care sunt urmate „în toate 
disciplinele care produc cunoaştere științifică”, acest autor lasă să 
se înțeleagă că el adoptă teza unităţii metodologice a ştiinţei. În 
antropologia culturală, ca și în toate celelalte ramuri ale cercetării 
ştiinţifice, afirmă el, teoriile sunt acceptate prin raportare la criterii 
ce privesc testabilitatea, capacitatea de predictie, puterea de 
cuprindere și coerenţa. În acest mod, şi numai în acest mod, ar 
putea fi limitată si micsorata tot mai mult influența înclinațiilor 
subiective asupra descrierii și explicatiei faptelor.l* Harris 
formulează principii metodologice menite să arate cum pot fi 
satisfăcute asemenea criterii în cercetarea culturii. În formularea 
acestor principii, el porneşte de la distincţia dintre infrastructura şi 


16 Vezi K. R. Endicott, R. L. Welsh, Should Cultural Antropology Model Itself 
on the Natural Sciences?, în (eds.) K. R. Endicott, R. L. Welsh, Chasting 
Views on Controversial Issues in Antropology, Third Edition, MacGrow-Hill, 
2005, pp. 168-169. 

suprastructura vieţii unei comunităţi. De infrastructură tin acele 
practici şi reguli prin care este asigurată satisfacerea nevoilor 
primare, producerea și reproducerea condiţiilor de care depinde 
existența comunităţii. Un principiu al cercetării este acela că 
raportul dintre costuri și beneficii în satisfacerea acestor nevoi, 
într-o anumită ambianta, sunt cele ce determină constituirea unei 
anumite infrastructuri, ca si schimbările în infrastructură. Un alt 
principiu este acela că schimbările din infrastructură generează în 
mod probabilistic în suprastructură, adică în sistemele de valori, 
simboluri, ritualuri proprii unei comunități.” Aceste principii ale 
cercetării, admite autorul, nu sunt ele însele testabile. Ele şi-ar 
proba însă validitatea prin fertilitate, prin capacitatea lor de a 
conduce la ipoteze testabile, dintre care unele trec cu succes testele. 
Harris caracterizează contrastul dintre cercetarea antropologică 
guvernată de asemenea principii si acele practici de cercetare ale 
unor antropologi ca Clifford Geertz, în care centrul de greutate 
cade pe interpretare. El vorbește de opoziția dintre o antropologie 
ştiinţifică şi una umanistă. Este clar ceea ce sugerează o asemenea 
antiteză. Explicaţia bazată pe corelaţii legice este opusă interpretărilor 
care sunt apreciate drept subiective, greu controlabile. 

Se poate oare susţine că o cercetare antropologică orientată în 
mod preponderent spre interpretarea faptelor culturale părăseşte 
drumul cunoaşterii ştiinţifice? Pentru a răspunde la această întrebare, 
pentru a vedea cât de legitim este să se opună cercetarea ştiinţifică 
a culturii interpretării, este util să examinăm mai îndeaproape ce 
este si ce oferă interpretarea în cercetarea unei culturi exotice, cu 
referire la un studiu al lui Geertz despre luptele de cocosi din Bali. 

La sfârşitul anilor ‘50 ai secolului trecut, cunoscutul 
antropolog american a trăit o perioadă mai îndelungată într-o 
comunitate arhaică, relativ închisă, într-un sat izolat de circuitul 
turistic. Unul dintre lucrurile care i-au atras atenţia a fost că luptele 
de cocosi, organizate aici cu o frecvenţă destul de mare, ocupă un 
loc neobișnuit de important în viata comunității. Ca cercetător 


17 Vezi M. Harris, Cultural Materialism is Alive and Well and won't go away 
until something better comes along (1994), în (eds.) K. R. Endicott, R. L. Welsh, 
op. cit., pp. 171-172. 

interesat să pătrundă în mentalitatea acesteia, să înțeleagă un mod 
particular de a gândi și de a simți, el şi-a propus să determine care 
este semnificația acestei activităţi. Aceasta deoarece chiar și o 
observaţie superficială indica în mod clar că pentru cei implicați 
nu este vorbă de o simplă distracţie, ci de „o dramă” cu 
semnificaţie centrală în viata colectivitatii. „Căci doar în aparență 
aici se băteau cocosii. În realitate erau oameni.”18 

Pe baza unei descrieri minutioase a tuturor faptelor pe care 
le-a considerat semnificative pentru a înţelege ce înseamnă luptele 
de cocosi pentru cei mai activi dintre participanţi, Geertz a 
formulat principalele concluzii la care a ajuns în această privință. 
Cocoşii sunt expresii simbolice ale sinelui posesorilor lor. O luptă 
de cocosi este, în primul rand, un sacrificiu sângeros oferit 
demonilor pentru a domoli foamea lor canibală. În luptele de 
cocosi, om și bestie, bine si rău, puterea creatoare a oamenilor si 
puterea destructivă a animalitatii se confruntă într-o dramă a 
cruzimii, a violenţei şi morţii. Participanţii compară paradisul cu 
starea de spirit a aceluia al cărui cocos a câştigat şi infernul cu cea a 
posesorului cocoșului care a pierdut.! 

Pe baza acestei interpretări pot fi înțelese multe detalii pe 
care le înregistrează observatorul acelei lupte de cocosi, care sunt 
„adânci”, între altele preocuparea ca lupta să fie cât mai 
echilibrată, ca şansele păsărilor care se înfruntă să fie cât mai egale, 
ca deznodământul să fie cât mai impredictibil.% Participanţii 
pariază. Este însă evident că miza este mult mai mare decât 
câștigul material. Este vorba despre afirmarea sau afectarea a ceea 
ce contează cel mai mult pentru cei ce pariază la „jocurile adânci”, 
adică onoarea, demnitatea, respectul celorlalți, într-un cuvânt 
statutul lor în cadrul colectivitatii. „Ceea ce face luptele de cocosi 
din Bali adânci nu sunt banii ca atare, ci ceea ce... banii fac să se 
întâmple: migrarea statutului ierarhic balinez în corpul luptei de 
cocoși.”?! Cu alte cuvinte, luptele de cocosi pe care participanţii le 


18 M. Harris, op. cit., pp. 175-176. 

19 Cl. Geertz, „Deep play: Notes on the Balinese Cockfight”, citat dupa 
Daedalus, Fall, 2005, p. 60. 

2 Op. cit., p. 62. 

21 Vezi ibidem, pp. 69-70. 


MIRCEA FLONTA 


socotesc „adânci” constituie o dramatizare a preocupării lor pentru 
statutul pe care-l au în cadrul comunității. Ceea ce explică faptul că 
aceste persoane sunt cele care pariază, si nu tinerii, femeile si 
persoanele subordonate. Geertz apreciază că prin aceste lupte sunt 
activate rivalitatile dintre grupurile dominante din sat. Este vorba 
de o expresie simbolică a agresivităţii dintre aceste grupuri, 
simbolică deoarece este doar „o luptă între cocoşi”. Cei ce se 
înfruntă în luptele „adânci” se joacă astfel cu focul, fără însă să se 
ardă. Lupta este cu atât mai „adâncă” cu cât statutul celor care se 
înfruntă este mai înalt si cu cât statutul lor este mai egal. Prin 
deznodământul luptei unii îi umilesc pe alții sau sunt umiliti, dar 
statutul lor în comunitate nu se schimbă. Funcţia luptelor nu este 
aceea de a spori sau a potoli pasiunile sociale, ci de a exprima 
aceste pasiuni.” Este sensul în care se poate spune că ceea ce tine 
de luptele de cocosi oferă participanţilor o mai bună înţelegere a 
relaţiilor din colectivitatea în care trăiesc. Este și motivul pentru 
care ei le acordă o însemnătate care-l surpinde pe observatorul din 
afară. Este „o citire balineziană a experienţei balineziene: o istorisire 
pe care o spun ei insisi despre ei înșiși”, conchide Geertz.% Luptele 
de cocosi oferă astfel o educaţie a valorizării prestigiului. 

Ceea ce comunică Geertz cititorilor săi este, fără îndoială, o 
interpretare personală a unui mare număr de fapte de observaţie, 
prin care aceste fapte capătă sens și coerență. Faptele însă sunt 
controlabile, ceea ce face posibilă evaluarea plauzibilității 
interpretării de către alti cercetători. În mod evident, o interpretare 
cum este cea pe care o oferă Geertz nu este susceptibilă de 
confirmare sau infirmare în sensul strict al termenului, așa cum 
este o ipoteză privitoare la corelatia dintre fapte intersubiectiv 
observabile. În cercetări cum sunt cele asupra culturii 
comunităților omenești nu ne putem însă lipsi de interpretări în 
măsura în care prin ele, și numai prin ele, putem răspunde la 
întrebarea de neocolit cu privire la semnificaţia unor practici, 
activităţi, ritualuri, ori de câte ori este vorba de o cultură 
substanţial diferită în raport cu cea căreia îi aparţine cercetătorul. 


2 Ibidem, p. 73. 
23 Vezi ibidem, pp. 77-79. 

Interpretarea nu este, in acest caz, decât răspunsul pe care-l da 
cercetătorul la întrebarea: „care este semnificaţia a ceea ce se 
întâmplă, a activităţilor și practicilor accesibile observaţiei?”2 Mai 
întâi, cercetătorul trebuie să stabilească semnificația faptelor de 
cultură, să le înțeleagă. Abia apoi poate fi vorba de explicarea lor. 
Încercăm în mod curent să explicăm realităţi culturale care ne sunt 
familiare. Pe cele care ne sunt străine va trebui însă, mai întâi, să le 
înțelegem. lar dacă explicaţia este utilă, apoi înțelegerea este 
indispensabilă. În orice caz, ultima este premisa primei. Explicaţia 
nu este opusă, prin urmare, înțelegerii, în sensul polaritatii 
obiectiv-subiectiv, asa cum lasă să se înțeleagă adepţii cei mai 
radicali ai „antropologiei culturale științifice”. Dimpotrivă, nu de 
puţine ori, aşa cum observa un cunoscut teoretician al înțelegerii, 
Georg Henrik von Wright”, interpretările pot să dea un nou 
impuls explicatiei faptelor. Din această perspectivă, ultimele 
cuvinte ale studiului lui Geertz pot fi citite drept un avertisment: 
„societățile, ca și vieţile, contin propriile lor interpretări. Trebuie 
doar să învăţăm cum să câştigăm acces la ele.”2 Aceasta este o artă 
de care cercetarea ştiinţifică a culturii nu se poate lipsi. 


O concluzie poate fi desprinsă din toate dezvoltările de mai sus. Şi 
anume că elaborarea unor norme ale abordării si excelentei 
ştiinţifice valabile pentru toate domeniile cercetării sau pentru 
cercetarea lumii omului în genere nu numai că nu este posibilă, 


24 Ibidem, p. 82. 

235 Interesante sunt, în această privință, unele considerații ale lui, G. H. von 
Wright. El distinge între „interpretare” sau ,intelegere” si explicația 
prin legi. „Rezultatele interpretării — scrie von Wright - sunt răspunsuri 
la întrebarea «Ce este asta?».” (G. H. von Wright, Explicatie și înțelegere, 
traducere de Mihai D. Vasile, București, Humanitas, 1995, p. 143) 
Atrage atenţia, în această privinţă, și ceea ce spune Solcan despre ceea 
ce el numeşte „recursie hermeneutică”: „Recursia hermeneutică nu 
este o metodă de a obţine rezultate științifice (pentru că nu asigură 
repetabilitatea). Rostul ei este să permită atribuirea de înţeles 
naratiunilor, textelor poetice, acţiunilor umane etc.” (op. cit., p. 266.). 

26 Cl. Geertz, op. cit., p. 86. 

dar nu este nici necesară. În particular, nu se pot face afirmaţii cu 
privire la ceea ce este o explicatie si o interpretare precum si cu 
privire la relaţiile dintre ele, afirmaţii care să fie adecvate pentru 
toate domeniile și ramurile științelor omului. Cu adevărat 
important este să putem spune ceva în această privință pentru 
fiecare domeniu în parte. Ceea ce poate oferi filosofia științei este 
un spor de înțelegere şi orientare în cercetare. El va fi obținut prin 
examinarea modului cum s-a constituit și a progresat abordarea 
ştiinţifică într-un domeniu sau altul al cercetării lumii omului. 
Demersuri care au fost încununate cu succes într-un anumit 
domeniu pot să constituie o sursă de inspirație pentru cercetătorii 
unui alt domeniu, dar ele nu constituie imperative si norme. Există 
o mare varietate de căi pe care cercetarea unui anumit domeniu de 
fapte poate să ajungă la rezultate controlabile, să devină astfel 
ştiinţă. Multe dintre descoperirile științifice cele mai importante au 
reprezentat si contribuţii la identificarea unor asemenea căi. 
Bunăoară, descoperirile lui Darwin au indicat o cale fertilă de 
cercetare a evoluţiei vieţii pe pământ. Este ceea ce se poate spune 
şi despre realizările tuturor acelora care au fost pioneri în științele 
omului. Contribuțiile lor la ştiinţă au indicat căi pe care a devenit 
posibilă cercetarea științifică a unui anumit domeniu de fapte. 
Dacă prima întrebare la care trebuie să răspundă filosofia științei 
este întrebarea cum sunt posibile cunoștințele cu valoare obiectivă, 
atunci rezultă că filosofia ştiinţelor umane se constituie si se 
dezvoltă pas cu pas, pe măsură ce iau naştere si se dezvoltă 
abordări ştiinţifice în diferite domenii ale acestui vast teritoriu care 
este lumea omului. Răspunsuri pertinente la întrebarea cum ajunge 
cercetarea acestei lumi la rezultate controlabile, rezultate care 
întrunesc consensul tuturor celor competenţi si de bună credinţă, 
pot fi obținute doar ţinând seama de experiența constituirii si 
dezvoltării unor abordării ştiinţifice în diferitele ei domenii. Puţine 
scrieri ne ajută să înțelegem atât de bine acest lucru cum o face 
introducerea în filosofia ştiinţelor umane a lui Mihail Radu Solcan. 


IMPLICAȚII ȘI CONSECINȚE ALE UNUI RĂSPUNS LA ÎNTREBAREA 
„CE ESTE FILOSOFIA ȘTIINȚEI?” 


yosoja 


6 


‘OUVUIN 40194U114S V1. 


6 


40210S NpVY vyw mvuomam uJ 


35 


Despre rolul experimentelor in stiintele 
sociale. Cazul stiintei politice 

Acum aproape doua sute de ani, in eseul sau On the Definition of 
Political Economy; and on the Method of Investigation Proper to It, J. St. 
Mill argumenta ca in stiintele morale singura modalitate sigura sau 
stiintifica de cercetare era cea a priori, sau a ,,speculatiei abstracte”. 
El avea in principal in minte economia politica; dar unele exemple 
privesc teme pe care noi astazi le includem in domeniul stiintei 
politice. lată un pasaj extrem de semnificativ: 


„Există o proprietate comună aproape tuturor științelor morale, prin 
care ele se deosebesc de multe științe fizice; anume, rar stă în puterile 
noastre să facem experimente în cadrul lor. În chimie şi în filosofia 
naturală noi nu doar că putem observa ce se întâmplă în orice 
combinaţie de împrejurări pe care natura le pune împreună, dar putem 
încerca un număr indefinit de combinaţii noi. Așa ceva putem rar face 
în etică, ba chiar cu greu în știința politică. Nu putem proba forme de 
guvernare și sisteme de politici naţionale pe o scară redusă în 
laboratoarele noastre, formulându-ne experimentele după cum credem 
că ar putea cel mai mult să contribuie la promovarea cunoașterii. De 
aceea în aceste științe cercetarea se face cu un mare dezavantaj; fiind 
limitați de numărul limitat al experimentelor care au loc (dacă putem 
spune așa) ca atare, fără pregătirea sau sub oblăduirea noastră; mai 
mult, care se desfășoară în circumstanţe de o complexitate uriașă și 
niciodată perfect cunoscute nouă; și care în cea mai mare parte sunt 
ascunse observaţiilor noastre.” (Mill: 1874, p. 103) 


Pentru Mill, a face experimente în științe precum cea politică 
nu e un instrument potrivit pentru a atinge adevărul. Rostul lor ar 
putea, crede el, să fie cel mult acela de a reduce cât mai mult 
incertitudinea care provine din complexitatea fiecărui caz particular, 
ca şi din „dificultatea (ca să nu spunem imposibilitatea) de a fi siguri 
a priori că am luat în considerare toate circumstanţele materiale”. 

Mill atrage atenţia asupra faptului că experimentele în științe 
precum cea politică sunt greu de imaginat și de realizat, că — de 
aceea — cercetătorii trebuie să se mulțumească cu așa-numitele 
experimente naturale, precum de pildă în alegerile parlamentare, 
prezidenţiale sau locale reale. 

Mai bine de o sută de ani după apariţia eseului lui J. St. Mill, 
şi având in vedere știința economică, L. von Mises formula temeri 
similare. Şi el atrăgea atenţia asupra complexităţii fenomenelor: 
„experiența cu care se confruntă științele acţiunii umane e 
întotdeauna o experiență a fenomenelor complexe. Nu se poate 
realiza nici un experiment de laborator în ce priveşte acțiunea 
umană. Nu suntem niciodată în poziţia de a observa o schimbare 
doar a unui element, în timp ce toate celelalte condiţii ale unui 
eveniment rămân neschimbate... Istoria nu poate nici proba, nici 
respinge un enunţ general, în felul în care ştiinţele naturii acceptă 
sau resping; o ipoteză pe temeiul experimentelor de laborator. Nici 
verificarea experimentală și nici falsificarea experimentală a unei 
propoziţii generale nu sunt posibile în acest domeniu” (von Mises: 
1996, p. 31). Pentru Mises, istoria economică (în sensul unei sume 
de experimente naturale) oferă o gamă mult prea limitată de cazuri 
pentru a putea trage concluzii generale. 


„Chiar și cea mai fidelă examinare a unei perioade a istoriei economice, 
fie si a istoriei celei mai recente perioade, nu este un substitut al 
gândirii economice. La fel ca și logica și matematica, economia constă 
într-un raționament abstract. Economia nu poate fi niciodată 
experimentală sau empirică. Economistul nu are nevoie de un aparat 
costisitor pentru a-și realiza studiile. Tot ce are el nevoie este să 
gândească în mod clar și să discearnă în sălbăticia evenimentelor între 
ceea ce e esenţial și ceea ce e doar accidental.” (von Mises: 1996, p. 868) 


Acest pasaj este avut în vedere la un moment dat de M.-R. 
Solcan (2012, p. 239n). El notează că potrivit lui von Mises a te 
sprijini pe datele istorice înseamnă a te sprijini pe un set limitat de 
date; ceea ce împiedică înțelegerea întregului, care pentru von 
Mises este o condiţie necesară a înțelegerii acțiunii umane. (Problema, 
comentează însă Solcan, este că aici e presupus că în științele umane 
pot fi produse teorii de o asemenea anvergură; or, este posibil ca în 
ştiinţele umane toate teoriile să fie condamnate să fie teorii mici.) 

Von Mises nu era nicidecum, în vremea lui, un gânditor care 
formula un punct de vedere excentric. Dimpotriva: pentru 
majoritatea cercetătorilor, economia era înţeleasă ca o ştiinţă 
ipotetico-deductivă, în care concluziile derivă din premise 
acceptate!. Aceste concluzii sunt apoi testate prin confruntarea lor 
cu fapte din lumea reală (Hausman: 1992). Ideea împărtășită în 
general era aceea că, pe de o parte, cunoașterea economică este 
cuprinsă într-un corp teoretic și, pe de altă parte, că funcția 
cercetării empirice este aceea de a testa teorii preexistente. (Nu 
trebuie să surprindă, în acest context, ca reflectiile metodologice 
ale economiştilor s-au concentrat asupra unor chestiuni 
tradiționale precum falsificationismul popperian sau programul de 
cercetare lakatosian.) 

În spatele acestei imagini asupra rolului experimentelor de 
laborator în științele sociale stă o anumită neîncredere în capacitatea 
de a construi experimente cu adevărat relevante și folositoare. În 
cartea sa, M.-R. Solcan (2012) o formulează în diverse contexte. În 
tradiţia lui Mill si von Mises, Solcan consideră că problema 
principală a abordărilor experimentale este aceea dacă rezultatele 
din laborator au valabilitate si în viata reală? (p. 121). Dificultatea 
decurge din aceea că o trăsătură crucială a experimentelor de 
laborator este aceea că ele sunt realizate în condiţii controlate. Dar 
datele colectate astfel vor trebui comparate cu datele economice şi 
cu comportamentul economic, așa cum sunt acestea în condiții 
naturale. Or, acum apare problema „validității externe” (Guala: 
2005): cum putem infera de la circumstanţele speciale create în 
laborator la fenomenele care au loc în lumea „reală”5? 


1 Premisele nu sunt neapărat axiome evidente prin sine sau legi! 

2 În acest sens, el discută ceea ce se numește psihologia ecologică. 

3 Voi da în acest sens un exemplu mai curând anecdotic. Deoarece în 
cele mai multe experimente subiecţii sunt studenţi, ne putem întreba 
dacă studenţii se comportă ca oamenii reali. Sigur, nu putem fi siguri 
că răspunsul este afirmativ. Dar nu există date în sensul că s-ar 
comporta altfel (Roth: 1988). Ball și Cech (1996) arată că nu se poate 
susține că apar diferente mari dacă alegem subiecţii din populaţii 

Dar nu numai aceasta e problema. Pentru a reuși să facem 
un experiment bun, e nevoie să îl construim astfel încât să 
menţinem toate condiţiile constante, cu excepția uneia, care e 
variabila studiată. Solcan ridică problema relativ la psihologia 
experimentală (p. 109); dar de bună seamă că ea apare în orice altă 
ştiinţă socială experimentală. Voi da aici un exemplu care indică 
faptul că este într-adevăr dificil să se construiască astfel de 
experimente, că e nevoie de multă ingeniozitate pentru a le 
produce. (Solcan menţiona același lucru în ce-l privește pe unul 
dintre primii psihologi experimentaliști, Edward Thorndike.) 

Să presupunem că avem un grup format din 21 de persoane 
(ca de obicei, aceştia sunt studenţi), care urmează să voteze între 
cinci candidaţi A, B, C, D și E (Blais et al.: 2007). De asemenea, să 
presupunem că vrem să studiem modul in care vor vota aceștia, 
sub diferite reguli de vot. Ideea teoretică generală este aceea că ei 
vor vota în funcție de preferinţele pe care le au între candidaţi. Or, 
aceasta înseamnă că trebuie ca în cadrul experimentului 
cercetătorul să aibă controlul asupra preferințelor pe care le au 
votantii. Cum se poate realiza acest lucru? Candidaţii sunt dispuși 
pe cinci locuri distincte, pe o axă de la stânga la dreapta care 
conţine 21 de poziţii, de la 0 la 20, precum in figura de mai jos: 


A B C D E 
————————— 
01 6 10 14 19 20 


În acelaşi timp, celor 21 de subiecți li se atașează în mod 
aleator o poziție pe aceeaşi dreaptă. Ideea este de a avea controlul 
asupra preferințelor pe care le au subiecții. Pentru aceasta, 
preferinţele sunt construite pe baza beneficiilor pe care le obțin 
subiecţii atunci când unul dintre candidaţi este ales. Stimulentul 
pentru un subiect este ca acel candidat care este ales să fie situat pe 
o poziție cât mai apropiată de cea pe care se găsește subiectul. Mai 


diferite. Konow (2003) analizează diferitele studii realizate în acest sens 
în experimente privitoare la ideea de echitate și arată că rezultatele 
tind să meargă în aceeași direcţie. 

precis, subiectii sunt informati ca fiecare va fi platit cu 20 euro, 
minus distanta dintre pozitia candidatului ales si pozitia care li s-a 
alocat lor in mod aleator. De exemplu, subiectul plasat pe pozitia 5 
va primi 16 euro daca este ales candidatul A, 19 euro daca e ales 
candidatul B, 15 euro daca e ales candidatul C etc. Preferinta 
acestui subiect este: B > A > C > D > E. Acum cercetătorul poate 
studia modul in care se vor comporta subiectii, stiind care este 
regula de vot folosita pentru alegerea candidatilor. 

Mai departe, experimentele ar trebui sa indeplineasca si alte 
conditii pentru a fi acceptate. Ele trebuie sa fie publice (aici Solcan 
da exemplul criticii behavioriste adresate psihologiei anterioare); 
de asemenea, să fie repetabile (p. 153). În sfârșit, experimentele 
trebuie să fie imune la efectul Rosenthal, datorat reflexivitatii: 
anume faptul că ele fie induc ce se așteaptă, fie dimpotrivă induc 
un rezultat invers celui prezis (pp. 287-288); or, această reflexivitate 
a experimentelor e foarte importantă, fiindcă pune în discuţie 
obiectivitatea instituţiilor sociale, prin aceea că faptele sociale sunt 
supuse deformării (p. 303). 

Se poate formula un punct de vedere metodologic astfel încât 
astfel de îndoieli să primească un răspuns adecvat? Voi discuta în 
cele ce urmează punctele de vedere formulate de doi autori, un 
economist și un cercetător în știința politică, anume V. Smith, 
respectiv E. Ostrom. Amândoi autorii sunt consideraţi deschizători 
de drumuri, ambii primind de altfel, destul de recent, premiul 
Nobel pentru economie. Accentul va cădea asupra contribuţiilor 
lui V. Smith — de altfel, reprezentatul cel mai cunoscut al economiei 
experimentale. E. Ostrom e cunoscută în principal pentru 
cercetările ei de teren, chiar dacă unele dintre experimentele de 
laborator realizate sunt în prezent locuri clasice în domeniu. 

Potrivit lui V. Smith, dacă ne concentrăm asupra practicii 
ştiinţifice, adică asupra a ceea ce cercetătorii fac în mod real’, 


+ De exemplu, cartea lui Ostrom, Gardner și Walker (1994) are, potrivit 
motorului de căutare Publish or Perish, aproape 3000 de citări în 
Google Scholar. 

5 V. Smith (1994, p. 129) formulează astfel această idee: „Vei avea o 
imagine corectă a modului în care învăţăm să facem știință dacă te vei 
uita la ceea ce fac, nu la ceea ce spun economiștii experimentaliști”. 

atunci vom constata că experimentele au un rol mai complex decât 
acela de a testa teoriile. Există, susține el, cel putin șapte raţiuni 
pentru care un cercetător construiește si efectuează experimente 
(Smith: 1994). Anume, printr-un experiment cercetătorul poate 
urmări: (i) să testeze o teorie, sau să discrimineze între teorii aflate 
în competiție; (ii) să exploreze cauzele pentru care o teorie a eșuat; 
(iii) să stabilească regularitati empirice ca bază a unei noi teorii 
(instituţiile care implică reguli complexe de schimb pot fi mai uşor 
studiate în laborator, îndeosebi odată cu computerizarea); (iv) să 
compare diferite medii înconjurătoare; (v) să compare instituții” 
(de exemplu, folosind medii identice, dar variind regulile de piaţă, 
au putut fi stabilite în mod comparativ proprietăţile instituţiilor); 
(vi) să evalueze diverse propuneri de politici; (vii) să trateze 
laboratorul ca loc de testare a unei construcții instituționale, pentru 
examinarea performanţei unor noi instituții. 

E interesant să notăm aici o observaţie a lui Smith: el 
consideră că poziţia metodologică a unui cercetător care acceptă că 
experimentele pot avea si astfel de roluri este greu de acomodat cu 
cea a unui economist tradițional, pentru care economia este o 
ştiinţă a priori, care constă în teorii si modele corecte, intern 
consistente (Smith: 2008). De aceea, când e pus fata în fata cu 
economiști care sunt pregătiți in această tradiţies, economistul 
experimentalist se vede pe sine ca pe un antropolog pe Marte: căci 
el şi economistul tradițional trăiesc în moduri diferite de a gândi, 
au concepţii diferite despre lume’. 


6 Asa cum vom vedea imediat mai jos, abordarea lui Smith depinde 
hotărâtor de concepția lui asupra structurii unei teorii economice, 
îndeosebi locul pe care el îl atașează instituţiilor în cercetările 
de microeconomie. 

7 Raţiunile (iii) — (v) sunt derivate din concepția lui Smith asupra 
structurii unei teorii microeconomice. 

8 Probabil că economistul cel mai proeminent la care se raportează V. Smith 
este M. Friedman (1966), a cărui lucrare a reprezentat pentru cei mai 
multi economiști paradigma înţelegerii economiei ca o știință deductivă. 

? Smith trage de aici și o concepţie mai generală: „rădăcinile disciplinei 
noastre necesită a reexaminare completă... Mai întâi de toate avem 
nevoie să dezvoltăm un corp de cunoaștere care să clarifice diferența 
dintre ceea ce am creat noi (teoria ca ipoteză) și ceea ce am descoperit 

Smith (2008, pp. 293-294) da un exemplu pertinent. Multe 
experimente au fost facute cu bunuri publice. Daca experimentele 
au doar rolul de a testa teoriile, atunci in mod natural apare 
întrebarea cum se poate asigura controlul asupra unei alocări 
eficiente, care să funcționeze ca standard atunci când comparăm 
diverse stimulente în privinţa furnizării bunurilor comune. Pentru 
un cercetător experimentalist răspunsul este evident: fiecărui 


subiect i se dă o funcție potrivit căreia valoarea beneficiilor sale (in = 
termeni bănești), depinde atât de rezultatul comun (deci de 2 
M A : ee A , Q 
măsura in care e produs bunul public), cat si de cat de mult obține E 
dintr-un anumit bun privat. Căci, dat fiind aranjamentul azi 
experimental, cercetătorul cunoaşte care este optimul social și = 
; ; “oh 

poate folosi datele experimentale pentru a compara performanta S 
; : : . : S 

unor mecanisme alternative de stimulare a producerii de bunuri 
publice. Dar această procedură este incomprehensibilă pentru un 3 
: ed A f f à 
economist deductivist. Din punctul lui de vedere mecanismele de = 


alocare cer ca agenţii să aibă informatie completa; dar cei care 
construiesc mecanismul de alocare nu ar avea o astfel de 
cunoaştere completă. De aceea, pentru a judeca eficacitatea acestor 
mecanisme nu am avea alte criterii în afara proprietăţilor interne 
teoretice precum compatibilitatea stimulentelor. Or, daca 
experimentatorul se presupune că are suficientă informaţie pentru 
a ști în ce constă o alocare optim socială, atunci el nu mai are 
nevoie de niciun mecanism: el nu are decât să impună acea 
alocare optimă. Experimentalistul, consideră Smith, gândește 
altfel: „Întreaga idee a experimentelor de laborator a fost aceea de 
a evalua mecanisme în situaţii în care rezultatul Pareto optim era 
cunoscut de constructorul experimentului dar nu de către agenţi, 
astfel încât să poată fi făcute comparații ale performanţelor 
mecanismelor” (p. 294). 

Economistii experimentaliști precum V. Smith au fost 
puternic influențați de teoriile institutionaliste care au început sa 
se dezvolte după 1960. Ei au acceptat sloganul!: „Instituţiile 


40210S Npvy vyw mvuomam Uy 


(o ipoteză care, până acum, a fost sau nu falsificată de observații)” 
(Smith: 1982, p. 952). 

10 „După 200 de ani stim si înțelegem foarte putin. Incredibil, numai în 
ultimii 20 din aceşti 200 de ani am luat în mod serios ipoteza că 

contează!” Ca urmare, instituţiile sunt un element central atât al 
teoriilor economice care sunt supuse testului experimental, cât și al 
aranjamentelor experimentale. O teorie ar putea să nu ia în 
considerare instituțiile, nu în sensul că teoria nu asumă existența 
unui aranjament instituțional, ci doar în acela că alocările de 
bunuri pe care le prezice sunt aceleaşi pentru o întreagă clasă de 
instituţii”! (Smith: 1989, p. 157). 

Să luăm ca exemplu o clasă specială de teorii economice: 
teoriile microeconomice. V. Smith distinge între trei ingrediente ale 
acestor teorii: mediul, instituția şi comportamentul actorilor (Smith: 
1989). Primele două ingrediente permit definirea microsistemului 
care urmează să fie studiat. Al treilea priveşte modul în care 
agenţii aleg între mesaje. Împreună, cele trei componente permit 
evaluarea performanţei sistemului (Smith: 1982). Mediul poate fi 
specificat odată ce sunt descrise caracteristicile agenţilor: numărul 
lor, lista mărfurilor sau bunurilor dintre care ei vor alege, 
trăsăturile relevante ale agenţilor economici, precum utilitatea sau 
funcţia de preferință a agentului, resursele cu care sunt înzestrați 
agenţii (tehnologie sau cunoștințe), funcţiile de producţie sau de 
cost. Astfel un mediu microeconomic e dat printr-un set de condiţii 
inițiale care nu pot fi alterate de către agenţii sau instituţiile cu care 
ei interacționează. Acest aspect e foarte important, căci în 
aranjamentele experimentale mediul trebuie să includă unele 
condiţii care nu pot fi alterate de către agenţi, fiindcă ele sunt 
variabile de control fixate de experiment. 

Instituţiile sunt înțelese de Smith în sensul încetățenit de D. 
North, anume ele definesc regulile jocului sub care agenţii pot 
comunica sau schimba sau transforma mărfurile sau bunurile în 


instituţiile care privesc drepturile de proprietate pot fi importante 
pentru funcţionarea unui sistem de preţuri!” (Smith: 1982, p. 952) 

1 Așa cum scriu Bottom et al. (2008), „doar experimentele sunt potrivite 
pentru a examina efectele instituționale”. Strategia experimentală 
constă în a menţine preferințele constante și de a atașa subiecților în 
mod aleatoriu tratamente care diferă numai prin variaţii în regulile 
instituţionale. Interpretarea evidentă este aceea că diferenţele care 
rezultă în comportamentul subiecţilor trebuie să fie datorate 
diferenţelor instituționale. 

scopul modificării înzestrărilor iniţiale in concordanţă cu gusturile 
sau cunoștințele lor private. Mai precis, o instituţie specifică, în 
primul rând, limbajul, adică acele mesaje (o propunere, o ofertă 
sau o acceptare) care pot fi trimise de către fiecare agent. În al doilea 
rând, instituţia specifică reguli. Smith are în vedere următoarele 
tipuri de reguli”: a) reguli de alocare, care indică ce alocare de 
mărfuri sau de bunuri va avea fiecare agent în funcţie de mesajele 
trimise de toți agenţii; b) reguli de ajustare: ele indică, mai întâi, 
timpul sau condiţiile în care începe schimbul de mesaje între 
actori; apoi sunt cuprinse reguli de tranziţie privitoare la procesul 
prin care se schimbă mesajele, precum și o regulă care specifică felul 
în care acest schimb de mesaje este încheiat. Al treilea ingredient al 
unei teorii e reprezentat de comportamentul actorilor. Avem aici 
supozitii precum: ei maximizează utilitatea sau utilitatea așteptată; 
dacă au informaţii comune vor avea şi așteptări comune etc. 

Schema teoretică e de obicei următoarea: agenţii aleg mesaje, 
iar instituțiile determină rezultatele (adică alocarile) prin 
intermediul regulilor care transformă mesajele în alocări. Schema 
poate fi folosită pentru a explica sau face predicții. 

Performanţa sistemului este evaluată în funcţie de anumite 
criterii obiective. Când putem spune că un sistem de alocare e mai 
bun decât un altul? Smith (1982) indică două elemente cruciale în 
acest loc. Mai întâi, e necesar să se arate ce rezultate vor fi comparate. 
Apoi, criteriile de evaluare trebuie să fie clar determinate. Un astfel 
de criteriu este optimalitatea Pareto. O cerință standard are forma 
următoare: dacă funcţiile de utilitate ale agenţilor satisfac anumite 
condiţii, atunci regulile pe care le specifică o instituţie, în 
conjunctie cu faptul că agenţii au un comportament maximizator 
produc o alegere de mesaje care produce rezultate Pareto optime. 

Pe de altă parte, atunci când comparăm rezultatele presupunem 
că acestea sunt observabile și măsurabile. Dar nu toate componentele 
unui sistem microeconomic sunt observabile. Cel mai evident 
exemplu e cel al relațiilor de preferință ale actorilor (şi, în general, 
al funcţiilor lor de utilitate). Mai mult, adesea ele nu sunt 
exprimate în întregime în comportamentul actorilor. De exemplu, 


12 Ostrom (1999) definește șapte tipuri diferite de reguli. 

în cazul regulilor de vot, votantilor li se cere să exprime numai o 
parte (uneori chiar foarte mică) a preferințelor lor. Regula pluralitatii 
cere votantilor să indice doar care e prima lor alternativă, nu si alte 
componente ale relației lor de preferință între diversii candidați. 
Regula lui Borda le cere să exprime mai mult, dar nu neapărat 
întreaga relație de preferință. La fel, sunt neobservabile 
înzestrarea cu resurse a agenţilor (de tipul cunoștințelor sau al 
capitalului uman); uneori chiar unele mesaje trimise de actori nu 
sunt cunoscute. În multe alegeri de masă noi cunoaștem cum au 
fost alocate în Parlament locurile pentru diferitele partide politice, 
dar nu si cum a votat fiecare votant. „Abilităţile, cunoștințele, 
dorința de a munci sau a cumpăra nu sunt public observabile; 
numai consecințele lor sunt observabile” (Smith: 1982, p. 924n). 
Dar alte componente ale unui sistem microeconomic sunt 
observabile, precum mărfurile, bunurile şi resursele, limbajul 
instituției sau rezultatele. Această observaţie e relevantă pentru 
modul în care se poate construi structura unui experiment. 

Această structură, accentuează Smith, este o replică a 
structurii teoriei (Smith: 1994). Experimentele vor avea ca urmare 
tot trei ingrediente: un mediu, o instituţie, comportamentul 
observational al agenţilor. Într-un experiment caracteristica 
fundamentală este controlul: „controlul este esența metodologiei 
experimentale” (Smith, 1976, p. 275). El este prezent in principal în 
primele două ingrediente ale experimentului!+: mediul e controlat 
folosind recompense monetare pentru a induce configuraţia dorită 
a beneficiilor, respectiv a costurilor!” (așa cum am văzut de pildă in 
cazul celor cinci candidaţi care urmau sa fie aleși de un număr de 
21 de votanti); instituţia, la rândul ei, este definită prin instrucţiunile 
care descriu mesajele și procedurile!*. 


15 Se întâmplă asa când, de pildă, prima alternativă primește două 
puncte, a doua un punct — dar toate celelalte alternative nu primesc 
niciun punct. 

14 Potrivit lui Boumans și Morgan (2001), controlul poate privi chestiuni 
precum mediul în care are loc experimentul, comunicarea dintre 
subiecţi, limitele asupra inputurilor, variaţia răspunsurilor etc. 

15 Aşa cum vom vedea imediat, aici e presupusă condiţia de nonsatietate. 

16€ Smith recunoaște că un control total e doar o iluzie (Smith: 2008, p. 295). 

Una dintre cele mai importante consecinte pe care V. Smith 
le deriva din faptul ca structura teoriei este replicata in 
experimente in care variabilele relevante sunt controlate este aceea 
ca microeconomiile experimentale de laborator sunt totusi sisteme 
economice reale (Smith: 1982). Lumile experimentale nu sunt 
ficționale, ci lumi economice reale. (Dacă este asa, să notăm că 
problema validității externe se dizolvă!) Așa cum scrie Plott (1991, 
p. 902), „logica este următoarea. Teoriile generale trebuie să se 
aplice cazurilor speciale simple. Tehnologia de laborator poate fi 
utilizată pentru a crea economii simple (dar reale). Aceste 
economii simple pot apoi să fie utilizate pentru a testa și evalua 
capacitatea predictivă a teoriilor generale atunci când sunt aplicate 
în cazuri speciale. În acest mod se realizează unirea teoriilor 
generale cu datele”. 

Potrivit lui V. Smith (1982), pentru ca un experiment 
microeconomic să fie valid trebuie ca anumite condiţii generale, pe 
care el le numește precepte, să fie îndeplinite. Următoarele patru 
sunt suficiente pentru a testa riguros o ipoteză derivată dintr-o 
teorie (ceea ce înseamnă că aceste condiţii sunt valabile dacă admitem 
punctul de vedere standard privind rolul experimentelor): 


Nonsatietatea: Dată fiind o alegere fără costuri între două alternative 
care sunt identice cu excepţia faptului că prima aduce în medie o 
recompensă mai mare decât a doua, indivizii vor alege întotdeauna 
prima alternativă. 

Proeminenta: Indivizilor li se garantează dreptul de a pretinde o 
recompensă care crește (respectiv descrește) în funcție de rezultatele 
bune (respectiv proaste) obţinute în cadrul experimentului. 

Dominația: Structura de recompense domină oricare alte costuri (sau 
valori) asociate cu participarea în activităţile legate de experiment. 
Privatitatea: Fiecărui subiect participant la un experiment i se dau 
informaţii legate numai de beneficiile sale. 


Dar, dacă dorim ca rezultatele din laborator să fie extinse 
către lumea reală, avem nevoie de un al cincilea precept care să 
permită transferabilitatea rezultatelor: 


Paralelismul: Propoziţiile cu privire la comportamentul indivizilor și la 
performanţa instituţiilor care au fost testate în microeonomiile de 

laborator se aplică și microeconomiilor care nu sunt de laborator, dacă 
sunt îndeplinite condiţii caeteris paribus similare. 


Smith notează că potrivit acestui din urmă precept, dacă 
instituţiile contează e pentru că regulile contează; iar dacă regulile 
contează e pentru că stimulentele contează. Or, dacă e așa, 
paralelismul nu e o ipoteză metafizică, altfel zis o condiţie impusă 
a priori, din fotoliu, de către cercetător, ci e mai degrabă o ipoteză 
care trebuie, la rândul ei, să fie cercetată experimental: când vom 
avea şi când nu vom avea paralelism se poate determina doar 
empiric, prin studii comparative. 

Pentru R. Sugden, aceste lumi experimentale sunt lumi 
credibile: ele nu sunt abstracții din realitate, sau simplificări ale 
realităţii. Ele sunt credibile, în sensul că ele sunt reale sau că 
descriu o realitate paralelă. „În economie modelele teoretice sunt 
descrieri ale unor lumi imaginare care își sunt suficiente. Aceste 
lumi nu sunt formate doar prin decuparea unor trăsături cheie ale 
lumii reale; într-un sens important ele au fost construite de autorii 
lor... [Modelele] descriu lumi contrafactuale credibile. Această 
credibilitate ne oferă o oarecare garantie pentru a face inferente de 
la model la lumea reală” (Sugden: 2000). Ca rezultat, ele pot fi 
obiecte interesante în sine”. 


II 


În partea a doua a acestui eseu voi discuta modul în care cadrul 
dezvoltat de Smith poate fi utilizat în ştiinţa politică. În particular, 
mă voi opri asupra regulilor de vot. Să începem prin a defini 
cadrul teoretic. Mediul va consta dintr-un set de jucători numiți 
votanti și dintr-un set de politici oferite de partidele politice. 
Votantii sunt înzestrați cu voturi. De obicei, fiecare votant are exact 


17 Recent, Sugden (2005; 2008) a dezvoltat o teorie a așa-numitelor exponate 
(engl. exhibits). Exponatele sunt aranjamente experimentale replicabile, 
care produc rezultate fiabile interesante. 

un vot!’. Votantii pot să îşi ofere votul, in cadrul alegerilor de 
masă, unuia dintre partidele aflate în competiţie. Deoarece 
numărul de partide precum și poziţia lor în privinţa agendei 
electorale nu sunt variabile care depind de comportamentul 
votantilor, aceste condiţii nu pot de asemenea să fie modificate de 
către votanti. În sfârşit, presupunem că votantii au preferinţe în 
raport cu seturile de politici avansate de partide, ceea ce duce la 
preferinţe între partidele aflate în competiţie. 

Instituția este regula de vot. Date fiind mesajele (adică 
voturile) primite de la votanti, regula de vot alocă locuri în 
Parlament partidelor competitoare. Desigur, indirect regula 
determină dacă politicile preferate de un votant vor fi și cele 
promovate de partidul câştigător. În sfârşit, să ne referim la 
comportamentul votantilor. Pot fi făcute mai multe supozitii cu 
privire la modul in care ei vor vota. Cea mai generală este ideea că 
ei vor vota rational. Aceasta înseamnă că votantii sunt înzestrați cu 
o relaţie de preferinţă între partide care este completă şi tranzitivă, 
si de asemenea că votantii au o cunoaștere comună!” asupra 
situaţiei de vot. Alte supozitii sunt mai specifice. Se poate cere ca 
preferinţele să aibă un singur vârf (D. Black); se poate presupune 
ca votantii votează pentru partidul preferat cu cele mai mari şanse 
să câştige (M. Duverger), sau pentru partidul cel mai apropiat de 
punctul lor ideal (A. Downs) etc. 

Adesea rolul regulilor de vot e prezentat cu referire la asa- 
numita ecuaţie fundamentală a politicii. Așa cum o formula Plott 
(1991), ea spune că rezultatele sunt funcţie de preferințe și de 
regula de vot. Putem tine regula constantă si să lăsăm preferinţele 
să se schimbe; sau putem păstra preferinţele constante și să vedem 
ce rezultate vor apare sub diferite reguli de vot. 


18 Există însă și cazuri in care votantii au la dispoziție mai multe voturi. 
Regula aprobării este de acest tip. În alegerile reale, votantii pot avea 
mai multe voturi, precum de exemplu în alegerile legislative din Germania. 

1 „Cunoașterea comună” este un termen tehnic: ea indică nu doar că 
votantii au o cunoaștere mutuală asupra situaţiei (ştiu fiecare in ce 
constă aceasta), dar cunosc și că ceilalți au această cunoaștere, precum 
si faptul că fiecare cunoaște că fiecare cunoaște în ce constă 


cunoașterea fiecărui votant etc. 

Una dintre cele mai celebre lucrări de știință politică îi 
aparţine lui Maurice Duverger (1951). Comparând sistemele 
electorale el a tras concluzia că sistemul pluralitar tinde să 
favorizeze un sistem cu două partide, în timp ce reprezentarea 
proporțională tinde să favorizeze un sistem cu mai multe partide”. 
Pentru a da seamă de aceste ipoteze, Duverger a făcut o distincţie 
între efecte mecanice şi psihologice. Efectele mecanice corespund 
transformării voturilor în locuri în Parlament, aşadar exprimă 
funcţionarea regulii de vot, a instituţiei. Efectele psihologice pot fi 
interpretate ca o anticipare a sistemului mecanic: votantii sunt 
conștienți de modul în care funcționează regula și vor decide să nu 
voteze pentru partidele care probabil vor fi excluse datorită 
efectului mecanic. Să presupunem că avem trei partide. Votantii 
realizează că dacă este aplicată regula pluralitatii, atunci voturile 
lor sunt irosite dacă le-ar da celui de-al treilea partid. De aceea, vor 
decide să își transfere votul acelui partid care în ordinea preferințelor 
lor este pe poziţia cea mai înaltă. Tendinţa lor „naturală” este de a 
alege răul cel mai mic şi de a preveni realizarea răului mai mare. 
Ca urmare, dacă se folosește regula pluralitatii, rezultatul este o 
polarizare a votului: instituția defavorizează partidul cel mai puţin 
favorizat dintre cele existente, sau apariția unui nou partid. Teoria 
prezice așadar că sub anumite instituții (reguli de vot) votantii isi 
modifică mesajele, adică felul în care votează, în modalități specifice. 
Efectele psihologice ale lui Duverger sunt exemple paradigmatice 
cu privire la felul în care un aranjament instituţional induce 
modificări în comportamentul agenţilor. 

Astăzi efectul psihologic este în mod general explicat ca o 
instanţă a ceea ce se numeşte vot strategic (Cox: 1997). În ultimele 
decenii au apărut multe modele bazate pe ideea ca votantii sunt 
rationali si că votează strategic. Multe dintre aceste modele au 
consecințe compatibile cu cele formulate de Duverger și sunt 
folosite pentru a studia sistemele electorale (Taagepera: 2007). 
Aceste analize formale au avut succes, au explicat 
comportamentele votantilor în situaţii specifice si chiar au schițat 


2 Prima susţinere este cunoscută ca legea lui Duverger, a doua ca ipoteza 
lui Duverger. 

predicții privind comportamentul lor în situaţii noi. În ultimele 
decenii punctul de vedere asociat unor autori precum W.H. 
Riker”, după care ideea de vot strategic are o capacitate explicativă 
ridicată, a dobândit un sprijin tot mai ridicat. S-a argumentat că 
votul sofisticat ajunge să reprezinte o pondere ridicată în alegerile 
generale în tari precum Marea Britanie sau Germania (Alvarez et al.: 
2006; Heremann, Pappi: 2008). 

Totuși, metodologia analizei formale a ridicat mai multe 
tipuri de critici (Laslier: 2010; Blais et al.: 2010). Prima priveşte 
valididatea supozitiilor. Ipoteza votantului (mai mult sau mai 
putin) rational a fost poate cea mai criticată. Căci, evident, limitele 
capacităților votantilor de a se comporta rational sunt ușor de 
observat: sunt ei capabili să producă relaţii de preferințe complete 
şi coerente, sau funcţii de utilitate? Sunt ei capabili să dezvolte 
proceduri de vot strategic? Sunt capabili să obțină si să proceseze 
informaţia cerută pentru a alege rational între alternative??? Pe 
scurt, se poate observa în lumea reală un comportament strategic 
într-o proporţie relevantă%? 

În al doilea rând, apare o problemă epistemologică în 
legătură cu testarea empirică. Pe de o parte, avem nevoie să 
definim cu claritate consecințele comportamentului actorilor. Dar 
de multe ori aşa ceva e greu de realizat. În mod uzual, abordările 
care fac apel la teoria jocurilor caută să descopere existența unor 
echilibre Nash. Or, în multe jocuri există mai mult de un singur 
echilibru Nash (a se vedea Schelling: 1960) şi nu e posibil să se 
prezică ce echilibru va fi atins. Laslier (2010) observa că această 
dificultate vizează însăşi esența conceptului nostru de democraţie: 
într-adevăr, în cazul alegerilor ea revine la a susţine că rezultatul 
votului nu poate fi prezis plecând de la opiniile individuale. Pe de 
altă parte, pentru a testa existența unui comportament rațional 


2 „Datele empirice fac să nu poată fi negat faptul că votul sofisticat apare 
într-o mare măsură — in cele mai multe cazuri în dezavantajul partidelor 
care la nivel national sunt pe al treilea loc — așa încât forța factorului psihologic 
al lui Duverger trebuie că este considerabilă” (Riker: 1982, p. 764). 

2 Desigur, se poate argumenta că o alegere bună nu are nevoie de foarte 
multă informatie (Lupia: 1994); Lupia, McCubbins: 1998). 

% Alții au contestat întreaga metodologie (Green, Shapiro: 1994). 

strategic al indivizilor ar trebui să măsurăm preferințele lor între 
candidaţi, precum și opiniile lor cu privire la felul în care alti 
votanti se vor comporta în alegeri si la felul în care votul lor 
propriu va afecta rezultatul alegerilor. Or, opiniile nu pot fi 
observate direct, de aceea trebuie folosite aproximări ale acestora. 
Întâlnim o dificultate asemănătoare atunci când încercăm să 
determinăm preferințele votantilor. Ca si opiniile, preferințele nu 
sunt observabile. Numai alegerile sunt exprimate. Atunci când 
instituţia este regula pluralitatii, votantilor li se cere doar să isi exprime 
prima preferinta. Dar daca se face apel la efectul psihologic, noi 
trebuie de asemenea sa tinem seama de cel putin a doua si a treia 
preferinta ale votantilor. Argumentul lui Duverger este ca sub regula 
pluralitatii votantul poate sa nu voteze pentru prima sa preferinta; 
mai degraba va vota pentru a doua, cu scopul ca cea de-a treia 
preferinţă să aibă şanse mai mici de a fi aleasă. Dar in mod empiric 
ni se oferă (cel mult) o alternativă care e aleasă de către fiecare votant 
individual. Nu avem nici un mijloc de a descoperi care este întreaga 
relaţie de preferință a unui votant. Ca urmare, cum putem trage 
concluzia că votul indivizilor este sau nu expresia unui efect psihologic? 
Un mod de a depăși aceste dificultăţi este acela de a schimba 
radical strategia de cercetare, prin adoptarea unei abordări 
experimentaliste. Prin analogie cu ideile formulate de V. Smith cu 
privire la experimentele cu bunuri publice, principiul de bază 
asumat va fi acela de „a observa comportamentul individual în 
situaţii in care experimentatorul poate controla preferințele 
individuale. Modalitatea clasică de a induce şi de a controla 
preferinţele e aceea de a folosi banii, adică de a plăti subiecţii mai 
mult sau mai puţin, în funcţie de ceea ce fac sau, în experimentele 
de grup, de ceea ce fac și ceilalți subiecți” (Laslier: 2010, p. 339). 
Într-un aranjament experimental si opiniile pot fi controlate, dacă 
subiecții au acces la informaţia relevantă cu privire la situația 
celorlalți (si, dacă e aplicabil, la informaţia despre felul în care 
ceilalți subiecţi s-au comportat în rundele anterioare ale experimentului). 
Cum situația experimentală e una simplă, e rezonabil să 
presupunem că subiecţii se vor comporta in mod rational”. 


% Aici intervin din nou preceptele lui Smith de nonsatietate și de proeminenta. 

O regulă de vot poate fi definită pur si simplu indicând 
mişcarea (= mesajul) pe care votantul o va putea face într-o anumită 
situaţie. Există foarte multe reguli de vot care sunt analizate în 
literatura de teorie a alegerii sociale. Iată doar trei exemple: 


Regula pluralitatii: Poti vota exact un candidat; sau te poți abtine. 

Regula lui Borda: Vei da două voturi unui candidat şi un vot altuia, dar 
nici un vot celorlalți candidaţi; sau te poţi abtine. 

Regula aprobării: Poţi să dai un vot câtor candidați vrei; sau să nu dai 
nici un vot niciunui candidat, adică te poți abtine”. 


În cele mai multe experimente de laborator se folosesc astfel 
de enunturi simple. Asa cum nota Laslier, „aceste reguli sunt atât 
de simple încât în laborator nici nu trebuie să explici cum se vor 
număra voturile: oamenii înțeleg in mod natural cum sunt adunate 
voturile” (Laslier: 2010, p. 346). Ca urmare, faptul că oamenii pot avea 
în vedere posibilitatea de a vota strategic e cât se poate de directă. 

Experimentele în știința politică au o istorie lungă (Bositis, 
Steinel: 1987). Dar numai în ultimii douăzeci și ceva de ani ele au 
ajuns să explodeze. Unul dintre ce mai binecunoscuti cercetători de 
teren este Elinor Ostrom. La un moment dat, ea remarca: „dată 
fiind reputaţia mea de cercetător avid de teren, colegii mă întreabă 
adesea de ce îmi bat capul cu experimente. Ei mă întreabă « De ce 
dai vreo atenţie rezultatelor unui experiment? » și « Ce ai mai putea 
afla despre instituţii şi despre guvernarea resurselor din experimente 
de laborator, si nu ai putut afla pe teren? »” (Ostrom: 2006, p. 149). 
Sunt două motive, după Ostrom. Primul e foarte general: vom afla 
mai multe despre un anumit lucru dacă vom folosi mai multe 
metode de cercetare. Căci pentru comunitatea științifică gradul de 
încredere creşte dacă sunt coroborate mai multe metode. În al 
doilea rând, într-o cercetare de teren „unul dintre aspectele cele 
mai frustrante este acela că sunt implicate așa de multe variabile 
încât nu poți fi niciodată sigur că ai izolat variabila specifică (sau un 


25 Această regulă are o istorie foarte interesantă. Desi uneori se susține că 
a fost folosită chiar de prin secolul al XIII-lea, ea a fost propusă ca atare 
de doi cercetători: S.J. Brams şi P.C. Fishburn (a se vedea, de ex. 
Brams, Fishburn: 2005). 

număr limitat de variabile) care cauzează un rezultat”. De aceea, 
principala rațiune pentru utilizarea unor experimente de laborator 
este posibilitatea de a controla”. 

Să luăm un exemplu, anume experimentele realizate în 
condiţii de laborator asupra subiecților care sunt puşi să aleagă 
folosind regula aprobării. Teoretic, s-a argumentat că unul dintre 
avantajele acestei reguli de vot e acela că, în comparaţie cu alte 
metode, tinde să favorizeze rezultate consensuale, sau să ducă la 
compromisuri între grupuri aflate în competiţie. Experimentul 
descris mai jos va confirma această predictie. Dar el va atinge şi o 
altă chestiune. Mentionam mai devreme faptul că uneori, 
îndeosebi atunci când într-o situaţie sunt posibile mai multe 
echilibre Nash, teoria nu poate prezice în mod unic rezultatul?. 
Când, aşa cum a argumentat Duverger, subiecţii au stimulente sa 
se comporte strategic, ei răspund opiniilor pe care le au cu privire 
la felul în care se comportă ceilalți. Când regula este cea a 
aprobării, întâlnim o combinaţie specială de împrejurări. Când alte 
reguli sunt în joc, a vota strategic înseamnă a vota altfel decât 
sincer. Dar când cineva votează strategic sub regula aprobării, nu 
trebuie să voteze altfel decât sincer. Căci în acest caz votantul 
poate în continuare să își voteze candidatul preferat: un vot 
strategic pentru un candidat care nu este pe prima poziţie nu îl 
împiedică pe votant să își dea votul și altor candidați. 


2% A se vedea de exemplu experimentele de teren din timpul alegerilor 
prezidenţiale din Franţa (Baujard, Igersheim: 2010). 

27 Una dintre cele mai importante concluzii pe care le trage Ostrom din 
studiul experimentelor de laborator cu privire la comportamentul 
actorilor în situaţii de tipul dilemelor ce apar în folosirea resurselor 
comune este aceea că indivizii iniţial se bazează pe o sumă de euristici 
pentru a face față complexităţii; si chiar când din cauza lipsei de 
comunicare si de acord pentru a realiza strategii comune aceste 
euristici duc la suprafolosirea resurselor, indivizii încă sunt doritori să 
discute modalităţi de a-şi creşte beneficiile lor, dar si ale celorlalți 
(Ostrom: 1999, p. 507). 

2% Atunci când votantii se comportă strategic, sunt posibile mai multe 
echilibre. A se vedea de exemplu experimentele făcute asupra 
majoritatilor scindate descrise în Laslier (2010). 

Baron et al. (2005) au studiat o societate scindata între două 
grupuri A şi B de mărime egală. Există trei alternative a, b şi c. 
Beneficiile sunt date în tabelul de mai jos: 


Tipul de votant Alternativa 4 | Alternativa b | Alternativa c 
A 10 0 6 
B 2 12 8 


În mod evident, alternativa a favorizează membrii grupului 
A si defavorizează membrii grupului B. Membrii grupului B 
preferă cel mai mult alternativa b, care însă nu e decât a treia 
opţiune pentru membrii grupului A. Alternativa c nu este la fel de 
bună ca cea preferată de fiecare grup, dar toți votantii o pot 
accepta ca pe o alternativă destul de bună. Problema este că 
optimul social (alternativa c) nu este prima alegere a niciunui grup. 
Dacă sunt rationali, membrii fiecărui grup vor susţine alternativa 
preferată de grup, mai degrabă decât interesul general. 

În experimentul de laborator, subiecții au votat mai întâi sub 
regula pluralitatii. Rezultatul a fost că 45% au votat pentru 
alternativa a, 2% au votat pentru b, iar 54% au votat pentru 
alternativa consensuală c. Ca urmare, alternativele egoiste au 
primit o medie de (45 + 2)/2 = 23.5%, iar alternativa consensuală c a 
primit 54% şi a fost astfel aleasă. Mai departe, subiecților li s-a 
cerut să voteze sub regula aprobării. Ei au făcut următoarele 
alegeri: {a} — 19%; {b} - 0%; {c} — 15%; (a, b} — 10%, (a, c} — 48%; 
{b, c} — 8%. Astfel, scorurile obținute de cele trei alternative au fost: 
77% pentru a, 18% pentru b şi 71% pentru c. Alternativele egoiste 
au primit pe medie (77 + 18)/2 = 47.5%). Experimentele au arătat că 
alternativa consensuală c este aleasă potrivit ambelor reguli, dar că 
în cazul în care se folosește regula aprobării ea este susținută de 
mai multi votanti”’. 


2 Se poate trage de aici, arată Laslier, o concluzie și mai generală: o parte 
relativ mare din populaţie ar fi gata să aprobe o opţiune optimă social, 
în raport cu opţiunea lor preferată egoist, dacă s-ar oferi oportunitatea 
de a proceda astfel. 

III 


Pe scurt, voi relua aici linia generală a argumentului din acest 
eseu. Am pornit de la identificarea în cartea lui M.-R. Solcan (2012) 
a unui complex problematic care înconjoară ideea că în științe 
precum economia sau ştiinţa politică abordarea experimentală este 
greu de susținut teoretic si foarte dificil de realizat practic. Asa 
cum subliniază Solcan în diverse locuri din cartea sa, 
complexitatea fenomenelor studiate de aceste științe, dificultățile 
în a reuși controlul asupra variabilelor cercetate, îndoiala că 
rezultatele de laborator ar putea avea valabilitate externă, sau chiar 
efecte sui generis, precum efectul Rosenthal, au ridicat multe (şi 
justificate) dubii. 

În acest eseu am propus următoarea argumentare: susținerii 
că în economie ori în ştiinţa politică nu avem multe de câștigat 
dacă se adoptă o abordare de cercetare experimentală i-am opus 
câteva exemple de practică în acest sens. Am apelat la perspectiva 
dezvoltată de V. Smith în ce priveşte realizarea aranjamentelor 
experimentale în microeconomie pentru a nota ce tipuri de 
consecințe apar şi care sunt avantajele principale ale unei astfel de 
abordări; iar exemplul regulilor de vot a fost menit să arate cum 
perspectiva teoretică instituțională poate reprezenta fundamentul 
pe care si în ştiinţa politică se poate realiza cercetare 
experimentală. Problema validității externe a rezultatelor 
experimentale am văzut că dobândeşte o cu totul altă imagine dacă 
admitem o perspectivă nouă asupra rolului experimentelor: asa 
cum au argumentat Smith sau Sugden, lumile economice create în 
laborator nu sunt artificiale (caz în care problema validității 
externe ar fi de neocolit), ci sunt economii reale (chiar dacă uneori 
sunt foarte simple) si de aceea sunt credibile. 

Chestiunea controlului — trăsătura esențială a unui aranjament 
experimental - se configurează la rândul ei cu totul altfel într-o 
perspectivă de tipul celei propuse de Smith. Faptul că cercetătorul 
reuşeşte sa construiască într-un asemenea mod experimentul încât 
să isi asigure controlul asupra unor caracteristici centrale ale 
situației (într-un mod care uneori este contrar celui în care un 
cercetător care doar vrea să testeze o ipoteză teoretică ar vedea 

lucrurile) permite ca rezultatele obtinute sa fie interesante si sa 
putem spune mai precis ce efect e datorat carui factor. 

Probabil însă că cea mai mare provocare o constituie situaţii 
precum cele în care apar efecte de tip Rosenthal. M.-R. Solcan a 
insistat mult asupra semnificației acestor situații pentru științele 
sociale. Cred că a avut dreptate să susțină că nu vom putea avea o 
înțelegere adecvată a rolului experimentelor în științele sociale 
dacă nu vom putea da seamă de structura unor efecte precum 
efectul Rosenthal. Din acest motiv, în paginile anterioare am 
acordat un loc extins acestei chestiuni. Am făcut acest lucru prin 
luarea în discuţie a ceea ce am numit „comportamentul strategic” 
al votantilor. Ideea este că acesta reprezintă una dintre cele mai 
simple instantieri a acelui comportament care rezultă din cunoașterea 
de către actori a situaţiei în care se află, și care de multe ori poate 
provoca efecte de tip Rosenthal. Studiul comportamentului 
strategic e o primă indicație cu privire la felul în care pot fi 
construite experimente care să fie capabile să dea seamă de modul 
în care se pot produce efecte precum cele de tip Rosenthal%. 

ADRIAN MIROIU 


Opiniile lui Kuhn despre stiintele omului: 
o interpretare in cheia lui Radu Solcan! 
GABRIEL NAGAT 


În vara anului 2011 profesorul Radu Solcan își exprima intenţia 
de-a elabora un studiu dedicat examinării opiniilor exprimate de 
Thomas Kuhn cu privire la specificul științelor umane.? Pentru că 
evenimentele s-au precipitat în sensul cunoscut, proiectul nu a fost 
finalizat. Fără pretenţia că aş reuşi să surprind cumva spiritul în 
care ar fi fost întreprinsă acea plănuită cercetare, îmi voi asuma aici 
riscul de-a schița câteva dintre ideile în jurul cărora cred că ar fi 
putut ea să graviteze, până la un punct. Mă voi opri, mai întâi, 
asupra acelor pasaje din opera lui Kuhn care pot dovedi nu numai 
interesul pentru acest domeniu, ci chiar si faptul că viziunea lui 
asupra dezvoltării ştiinţei in general a fost semnificativ marcată si 
de felul cum a interpretat intruchiparile stiintificitatii în anumite 


1 Acest studiu reia și, pe alocuri, dezvoltă câteva dintre ideile abordate 
în comunicarea cu titlul „Concepţia lui Kuhn despre științele socio- 
umaniste”, susținută în cadrul simpozionului Filosofia științelor umane — 
In memoriam Mihail-Radu Solcan, Facultatea de Filosofie, Universitatea 
din Bucuresti, 26-27 aprilie 2013. 

2 Studiul urma să apară în 2012 (la aniversarea a 50 de ani de la 
publicarea lucrării lui Kuhn, Structura revoluțiilor științifice) în volumul 
Thomas Kuhn: Revoluţie şi paradigmă în dezvoltarea ştiinţei, coordonat de 
Angela Botez et al. și pregătit pentru Editura Academiei Române. 
Într-un e-mail trimis pe 5 iunie 2011, profesorul Solcan își confirma 
participarea la volum și făcea câteva observaţii: „Titlul (desigur provizoriu) 
al contribuţiei pe care aș propune-o [...] este Thomas Kuhn despre 
științele umane. Aş vrea să mă limitez la ceea ce a spus Kuhn explicit 
despre științele umane. Altfel, impactul ideilor lui asupra științelor 
umane este vast. [...] În orice caz, s-ar putea ca forma finală a titlului 
contribuţiei să fie de genul Thomas Kuhn despre științele umane...., dar 
înainte de a scrie textul nu știu ce aș pune în locul punctelor de suspensie.” 

discipline socio-umaniste.* Mă voi îndrepta, apoi, către volumul 
lui Radu Solcan Filosofia științelor umane: o introducere şi, pornind 
de la consideratiile autorului privind părerile lui Kuhn despre 
acestea, voi încerca să-i conturez grila de lectură, glosând puţin pe 
marginea observaţiilor sale critice. 

Evident, demersul propus aici ar căpăta mai multă noimă 
dacă ar exista indicii suficiente că acel articol despre Kuhn nu 
urma să fie complet conjunctural. Judecând după cele câteva 
trimiteri destul de elocvente care apar în volumul menţionat, am 
să presupun că în perioada elaborării acestuia profesorul Solcan 
era efectiv interesat măcar de o lectură a lui Kuhn prin prisma 
propriului său proiect de filosofie a ştiinţelor umane, dacă nu 
cumva şi de posibilitatea adaptării unor idei kuhniene la rigorile 
abordării lui. Miza cea mai ambițioasă cred că ar fi, totuşi, 
identificarea în laboriosul lui proiect filosofic a unor influenţe din 
direcția concepţiei kuhniene despre mersul științei, sau măcar 
semnalarea unor paralelisme cu ea. Singurul lucru pe care m-aş 
hazarda să-l afirm în acest moment este că abordarea kuhniană a 
ştiinţei, şi în primul rând ideea de paradigmă, pare să fi jucat un rol 
important măcar în conturarea conceptului pe care îl cred 
fundamental pentru felul cum înțelege Radu Solcan filosofia 
ştiinţelor umane — cheia de cercetare. 


1. Studiile socio-umaniste ca sursă de inspiraţie 
pentru viziunea kuhniana asupra științei 


Chiar dacă în lucrările lui Kuhn referirile la disciplinele socio- 
umaniste sunt sporadice și (cu o singură excepție) relativ sumare, 
interesul pentru ele s-a manifestat, în mai multe feluri, chiar din 
faza timpurie a activităţii lui de istoric si filosof al ştiinţei. Primul 
contact serios cu acestea pare-se că s-a produs în perioada 1958- 


3 Desi Radu Solcan folosește constant sintagma științe umane, în 
contextele fără trimitere directă la poziţia lui am să prefer expresiile 
științe socio-umaniste (sau, uneori, științele omului) si, după caz, științe 
sociale (înţelese ca subgrup al celor dintâi). 

1959 — așadar, înainte de elaborarea Structurii revoluțiilor stiintifice 
(1962) — când, în calitate de bursier al Centrului pentru Studii 
Avansate în Ştiinţe Comportamentale de la Stanford, Kuhn a 
consultat şi texte de metodologie şi filosofie a științelor sociale, 
elaborate în tradiţia continentală. El a citit atunci, printre altele, 
studiile metodologice ale lui Max Weber si Eseul despre om al lui 
Ernst Cassirer,* despre care spune că le-a găsit „încurajatoare” 
pentru că „descriau științele sociale în maniere foarte 
asemănătoare” cu acel tip de descriere pe care îl credea posibil şi 
pentru domeniul ştiinţelor naturii (Kuhn 2000, 216). În prefața la 
Structura el mărturiseşte că a fost frapat să constate, cu acelaşi 
prilej, cât de diferite erau comunităţile cercetătorilor din științele 
sociale, comparativ cu cele în care se manifestau specialiștii din 
zona ştiinţelor naturii. Cea mai mare surpriză i-au produs-o însă 
„Numărul si măsura dezacordurilor [...] privind natura 
problemelor și metodelor științifice legitime”, iar asta l-a făcut să 
se întrebe dacă cercetătorii naturii au într-adevăr „soluţii mai 
ferme sau mai constante” la asemenea întrebări despre 
fundamentele propriilor discipline (2008, 58). Mai mult decât atât, 
el afirmă că tocmai în încercarea de-a identifica sursa acelor 
diferenţe dintre cele două domenii a ajuns să descopere rolul 
paradigmelor în cercetarea ştiinţifică. Cred că acesta este un indiciu 
cât se poate de clar al faptului că geneza ideii de paradigmă și, mai 
general, conturarea întregii concepții kuhniene despre evoluţia 
ştiinţelor ajunse la un anumit grad de maturitate nu a fost deloc 
străină de reflectia asupra situației din disciplinele socio-umaniste.? 
Kuhn consideră că perioada petrecută ca bursier la Stanford 
ar fi marcat „stadiul final” în pregătirea Structurii. Probabil că, în 
calitate de istoric al științelor naturii, el ajunsese atunci să caute în 
ştiinţele omului un termen de comparație şi, eventual, chiar un 


4 Cele două lucrări sunt menţionate în articolul „The Natural and the 
Human Sciences” (Kuhn 2000, 216). 

5 De altfel, știind cât de profund l-au marcat pe Kuhn experienţele 
intelectuale din tinereţe (cea mai cunoscută fiind, desigur, experienţa 
dezlegării intelesului fizicii aristotelice), mi se pare perfect plauzibilă 
bănuiala că influenţa științelor socio-umaniste în conturarea concepţiei 
lui a fost mult mai importantă decât se crede. 

anume tip de confirmare a felului cum înţelegea dezvoltarea unor 
discipline precum fizica și chimia. În orice caz, cert este că a găsit 
în ele un bun material de referință și un fond de contrast 
convenabil. El se declară, totuși, un cunoscător extrem de limitat al 
acestora, deși recunoaște că pe parcursul carierei a consultat, 
sporadic, lucrări din sfera socialului, ba chiar admite că a avut 
multe de învăţat din celebrul articol al lui Charles Taylor 
„Interpretation and the Sciences of Man” (1971).° 

Interesul pentru ştiinţele socio-umaniste a devenit vizibil, 
mai întâi, prin câteva trimiteri explicite la acestea în studii ce au 
premers apariţiei Structurii, adică tocmai atunci când Kuhn încerca 
să-şi elaboreze cadrul conceptual capabil să-i susțină intuitiile. 
Unul dintre studii — „Tensiunea esenţială” (1959) — a fost scris chiar 
în perioada petrecută la Stanford și în el apare pentru prima dată 
termenul „paradigmă”, cu accepțiunea lui kuhniană inițială.” Prin 
examinarea comparativă a manierei de raportare la realizările 
trecute şi la tradiţiile de cercetare, Kuhn observa că în vreme ce 
manualele din științele sociale ilustrează „diferite moduri de 
abordare a unei singure probleme a domeniului”, cele din ştiinţele 
naturii „expun diferite subiecte”, fără a se interesa de existența 
abordărilor diferite. Or, tocmai „gândirea convergentă”, 
consensuală, specifică ştiinţelor naturii, este privită de el ca o 


6 În articolul „Commensurability, Comparability, Communicability” (1983), 
unde propune o reconfigurare a conceptului incomensurabilitatii, 
Kuhn precizează că a preluat din articolul lui Taylor sensul dat de 
acesta termenului „hermeneutică” (Kuhn 2000, 45, n. 16). Cum se va 
vedea ceva mai jos, la fel de util ar fi fost să precizeze și ce înţeles al 
termenului folosise înainte de-a scrie acest articol relativ târziu si, mai 
ales, înainte de a-l fi citit pe Taylor. 

7 Pentru că am atins tema genezei conceptelor kuhniene, trebuie amintit 
că tot în anul petrecut la Stanford s-a produs și întâlnirea cu Michael 
Polanyi, despre al cărui concept de cunoaștere tacită Kuhn va spune, 
chiar în Structura, că este o elaborare strălucită a unei idei „foarte 
asemănătoare” cu conceptul său de paradigmă (2008, 107 n. 1). De altfel, 
mai târziu Kuhn va admite că Polanyi a avut „cu certitudine o 
influență” asupra genezei concepţiei sale (2000, 296). Pentru o 
examinare mai detaliată a influenţei ideilor lui Polanyi asupra lui 
Kuhn, a se vedea (Jacobs 2009). 

preconditie obligatorie, esențială pentru accesul la statutul lor 
privilegiat, la „genul de progres” care le diferențiază de 
„majoritatea științelor sociale” (1982, 271, 273 n.). 

La fel de instructiv pentru înțelegerea modului cum a 
început să se cristalizeze concepția lui Kuhn este și studiul 
„Funcţia măsurării în fizica modernă” (1961), unde era sugerată 
ideea științei normale, fundamentală pentru analiza dezvoltării 
ştiinţei. Pe acest fond apărea o comparaţie între modelele comunicării 
profesionale: dacă în științele naturii principalul mijloc de diseminare 
a rezultatelor erau articolele publicate în reviste de specialitate, în 
ştiinţele sociale schimbul de idei se făcea, încă, mai ales prin cărți 
pe diverse teme, cadrul conceptual si metodologic trebuind să fie 
mai de fiecare dată precizat sau redefinit. Ar fi de remarcat și 
faptul că este menționată aici, cumva tangential, o distincţie între 
ştiinţele umaniste (humanities) si cele sociale, printre acestea din 
urmă aflându-se şi unele pe cale să adopte intercomunicarea prin 
articole de specialitate (1982, 230, n. 11).5 Tot aici Kuhn isi pune 
pentru prima dată ,vesnica, dar poate nu foarte importanta 
întrebare, dacă științele sociale sunt sau nu sunt cu adevărat 
ştiinţe” — o întrebare legitimă din moment ce, cu puţine excepții, in 
cadrul lor persistă „neînțelegeri fundamentale în legătură cu 
definirea domeniului, cu realizările sale paradigmatice și cu 
problematica lui” (1982, 263-64). În asemenea contexte conceptele 
kuhniene par să nu mai opereze si isi pierd, practic, posibila 
relevanță pozitivă: fără manifestarea vizibilă a unor consensuri 
prealabile la nivelul grupurilor profesionale nu se poate vorbi 
despre crize, pentru că nu poate să fie percepută vreo anomalie în 
raport cu anumite seturi de așteptări considerate legitime. 

Oricât de sumare ar fi aceste trimiteri, mi se par totuşi 
suficiente pentru evidenţierea intenţiei lui Kuhn de a-și pune la 
lucru conceptele şi a observa felul cum funcţionează în contexte 
diferite de cel în care fuseseră generate. El frecventează domeniul 


s Între timp această formă de diferenţiere pare să fi fost depășită. În alte 
locuri Kuhn își va exprima opinia că economia și psihologia dau semne 
că s-ar fi angajat deja pe calea care să le permită stabilirea unor 
paradigme cu un statut asemănător celor care funcţionează în 
cercetarea naturii. 

științelor socio-umaniste, examinat prin mijlocirea unor reflecţii 
metodologice și istorico-filosofice asupra lor, nu neapărat pentru 
a-și extrage de acolo idei sau concepte, ci mai degrabă pentru a testa 
coerenţa și relevanta unui aparat conceptual rezultat din cunoașterea 
directă și detaliată a anumitor situaţii din ştiinţele naturii, pentru 
a-i proba capacitatea de-a face inteligibile contexte diferite. Aş 
spune chiar că tocmai raportarea la anumite situaţii caracteristice 
disciplinelor socio-umaniste, luate ca termen de comparaţie, l-a 
ajutat să separe necesarul de ceea ce avea să-i pară contingent în 
modelul său şi i-a permis să deceleze specificul evoluției științelor 
teoretice ale naturii. Tot prin asemenea comparații şi-a înlesnit, 
probabil, clarificarea unor chestiuni fundamentale pentru 
concepția lui, cum erau acelea care priveau importanța 
consensului pentru maturizarea unei științe, ideea științei normale, 
apariția anomaliilor si a crizelor, rolul paradigmelor etc.? 

Cea dintâi formă de manifestare a interesului pentru 
cercetarea de tip socio-umanist a fost, totuși, preocuparea pentru 
înțelegerea demersului istoric, îndeosebi a tipului de istorie 
intelectuală practicat de autori precum Arthur Lovejoy, Émile 
Meyerson, Hélène Metzger şi, mai ales, Alexandre Koyré. Aici 
apare însă o dificultate legată de felul cum percepe Kuhn statutul 
istoriei si, în orice caz, istoria științei. Oricât ar părea de curios, 
opinia lui despre statutul istoriei nu poate oferi indicii clare si 
relevante privind poziția vizavi de științele socio-umaniste în 
general. El consideră că narațiunea istorică „trebuie să facă 
plauzibile si inteligibile evenimentele pe care le descrie”, să 
expună faptele şi conexiunile dintre ele, iar în acest sens poate fi 
privită ca o „întreprindere explicativă, una care produce 
înțelegere”! (1982, 55, 68). Această funcție explicativă este însă 


Pe de altă parte, modelul ciclic elaborat de Kuhn a furnizat „un cadru 
în care să poată fi descrise istoriile științelor sociale” și „un instrument 
pentru validarea științelor sociale ca științe veritabile” (Bird 267). 

10 Ar fi de remarcat aici asemănarea cu ideile prezente în consideratiile 
metodologice ale unor sociologi precum Max Weber sau, mai recent, 
Raymond Boudon, care s-au străduit să împace demersul explicativ 
naturalist cu interpretarea de tip hermeneutic. În legătură cu această 
problemă, una dintre lucrările de referință rămâne (von Wright 1995), 

îndeplinită „aproape fără a recurge la generalizări explicite”, astfel 
că natura conexiunilor invocate de istoric în legătură cu un set de 
fapte nu este tocmai clară (65). Tentativa filosofilor ştiinţei de-a le 
examina prin prisma modelului explicativ deductiv-nomologic i se 
pare complet inadecvată, pentru că ar echivala cu refuzul de-a 
accepta că „există o autonomie (si integritate) a înțelegerii istorice”. 
Istoricul ar fi atunci privit ca „un cercetător social ratat”, ca si cum 
nu ar avea „o disciplină proprie, diferită şi profundă” (68). Kuhn 
îşi exprimă astfel convingerea că istoricul „nu este nici cercetător în 
domeniul ştiinţelor sociale, nici profet” — sau altfel spus, nu i se poate 
cere să opereze cu enunturi nomologice si să formuleze predicții 
(66, subl. mea G.N.). 

Rezultă, așadar, că istoria nu ar trebui să fie inclusă cu forța 
în categoria ştiinţelor sociale. Ar fi totuși posibilă subsumarea ei 
domeniului mai larg al științelor omului? Se pare că nu, ea având 
mai degrabă anumite similitudini cu reflectia filosofică. Cam in 
această ordine de idei ar putea fi înțeleasă, probabil, și o 
surprinzătoare constatare mai târzie a lui Kuhn, care va ajunge să 
afirme că multe dintre concluziile obţinute cu greu, prin 
examinarea unor episoade istorice concrete, „pot fi derivate mai 
degrabă din principii prime”, iar o asemenea manieră de extragere 
ar prezenta și avantajul că le-ar face să pară mai puţin contingente 
(2000, 112). Găsim însă si formulări mai clare. Într-o lucrare ce a 
beneficiat chiar de girul lui Kuhn, Paul Hoyningen-Huene (1989, 4) 
semnalează că acesta exclude în mod explicit istoria din rândul 
ştiinţelor plasând-o, într-un anume sens, pe acelaşi plan cu 
filosofia. Într-adevăr, recenzând o culegere de articole ale lui 
Koyré, Kuhn își exprimă convingerea că „exceptând științele, in 
ultimii 30 de ani puţine domenii ale cercetării academice s-au 
transformat atât de mult precum studiul istoric al dezvoltării 
ştiinţifice” (Kuhn 1970, 67). Aceeaşi idee reapare si mai transant, 
dar într-o notă foarte ironică, în „Relaţiile dintre istorie și istoria 
ştiinţei” (1971): „La fel ca şi filosofii, şi spre deosebire de majoritatea 


dar poate fi utilă, spre exemplu, și (Elster 2007). De altfel, până și acel 
eseu al lui Taylor, care l-a inspirat uneori pe Kuhn, debutează cu 
întrebarea dacă în științele omului „interpretarea este esenţială pentru 
explicaţie” (1971, 3). 

cercetătorilor literaturii şi artei, istoricii presupun că activitatea lor 
are o natură oarecum cognitivă şi că ea este astfel înrudită cu 
ştiinţa, dacă nu chiar face parte din ea.”!! (1982, 202) Voi semnala 
mai jos și alte consideraţii interesante despre specificul istoriei, cu 
accent pe istoria științei, și voi încerca să arăt că nu este deloc 
simplu de înţeles ce anume dorea Kuhn să transmită atunci când 
caracteriza istoria drept o întreprindere hermeneutică. 

Revenind la raportul lui cu ştiinţele socio-umaniste, trebuie 
spus că, odată definitivat aparatul conceptual expus în Structura, 
referirile cât de cât semnificative la acestea dispar pentru vreo 
două decenii, până la articolul din 1989 ,,The Natural and the 
Human Sciences”, singurul care le este dedicat exclusiv, însă 
relevant mai degrabă pentru înțelegerea atitudinii lui târzii fata de 
ideea specificului lor. Se cuvine, așadar, subliniat că acest text este 
putin inselator pentru evaluarea poziţiei pe care se situase Kuhn 
până pe la începutul anilor 1970 când, încercând să clarifice si sa 
dezvolte conceptul incomensurabilitatii, a început să împrumute 
partial limbajul si ideile vehiculate in filosofia de orientare 
hermeneutică. Kuhn pornește aici de la opiniile exprimate de 
Charles Taylor într-un articol de referință pentru filosofia științelor 
socio-umaniste, „Interpretation and the Sciences of Man”, şi 
examinează mai atent presupusele deosebiri dintre ele si studierea 
naturii. El pare dispus să ia de bună opinia lui Taylor că științele 
omului ar aparține unui gen diferit, însă nu crede că linia lor de 
demarcaţie s-ar afla acolo unde o plasează acesta, adică în faptul că 
obiectele lor de studiu ar reclama interpretări hermeneutice, în 
timp ce fenomenele examinate de cercetătorii naturii nu ar solicita 


1 Acest comentariu este semnificativ si pentru distincţia implicită între 
disciplinele socio-umaniste în general și acele cercetări de tip umanist 
care, poate tocmai pentru că au ca obiecte literatura și arta, nu pot 
satisface unele dintre condiţiile de stiintificitate considerate minimale, 
dar nici nu i se par dornice să revendice un asemenea statut. Radu 
Solcan remarcă și el că, prin intruziunea hermeneuticii, „unele dintre 
producţiile din științele umaniste sunt străine complet de spiritul 
științei” (2012, 274). 

12 Interesul său pentru hermeneutica filosofică apare cu cea mai mare 
claritate în articolul din 1983 „Commensurability, Comparability, 
Communicability” (2000, 33-57). 

ceva similar (Kuhn 2000, 217). Kuhn vrea deci să-l corecteze pe 
Taylor, care este de părere că doar conceptele sociale „modelează 
lumea cărora li se aplică” (219). Kuhn afirmă că, indiferent de 
domeniul luat în discuţie, „se pot indica doar exemplificări 
individuale ale unui concept — această stea sau acea planetă, acest 
episod de negociere sau acela de echitate - iar dificultăţile 
implicate în această procedură sunt de aceeași natură și în lumea 
naturală și în cea socială” (219-20). 

Întrebarea fundamentală pentru edificarea unei filosofii a 
ştiinţelor socio-umaniste privește, însă, posibilitatea ca diferențele 
reale constatate la un moment dat între studiul naturii și studiul 
omului să fie unele de principiu sau, dimpotrivă, să aibă doar 
caracter conjunctural, fie și în sensul minimal că s-ar datora 
exclusiv startului decalat. În funcţie de răspunsul dat acestei 
întrebări se trasează cea mai importantă linie de separație între 
modalităţile de a concepe principiile unei abordări filosofice a 
acestui domeniu, perspectiva metodologică monistă, naturalistă, 
opunându-se unei viziuni dualiste, „interpretativiste”, a cărei 
principală susţinere este aceea că la originea diferenţelor dintre 
cele două mari grupuri de ştiinţe empirice s-ar afla o 
insurmontabilă chestiune de principiu. În această optică științele 
omului ar constitui un gen aparte, inabordabil (doar) cu metodele 
care au fost validate de succesele obținute în cercetarea naturii. 

Considerând că în ambele domenii ale cercetării empirice se 
poate evoca ideea unei „baze hermeneutice pentru ştiinţa unei 
perioade particulare”, Kuhn observă că apare totuşi o diferență: 
dacă in cea mai mare parte a activităţii lor specialiştii din ştiinţele 
naturii nu se ocupă de chestiuni hermeneutice, practicantii 
ştiinţelor omului par să desfășoare activități hermeneutice 
permanente, scopul lor fiind (potrivit exprimării lui Taylor) acela 
de-a înțelege comportamente, nu de-a descoperi legi. În fine, Kuhn 
crede că deși nu par să existe dificultăți de principiu pentru 
impunerea unor paradigme în anumite discipline socio-umaniste, 
există totuşi alte zone în care un asemenea lucru este aproape de 
neconceput. Ar exista deci domenii care par sortite să rămână 
veșnic ceea ce, in alt loc, Kuhn numea ,,proto-stiinte”: întreprinderi 
ale căror forte prime sunt „critica neîncetată si o continuă luptă 
pentru un nou început” (2000, 138). 

Așa cum vom vedea în continuare, Radu Solcan este 
nemulțumit de felul cum se raportează Kuhn la științele omului, 
dar mai ales de părerea lui (fie si una de împrumut, pe filiera 
Taylor) că acestea ar putea fi în mod principial hermeneutice. lată de 
ce mi se pare potrivit să anticipăm această critică străduindu-ne să 
facem, dacă se poate, puţină ordine în uzajul kuhnian al termenilor 
„hermeneutică” si „interpretare”. 

Cu excepţia câtorva trimiteri directe la metodologia folosită 
în noua istoriografie a științei, până pe la începutul anilor 1980 
termenul „interpretare” apare în textele lui Kuhn într-un sens 
complet uzual, relativ banal și, în orice caz, lipsit de acele conotații 
subtile — si nu de puţine ori, aproape impenetrabile — caracteristice 
speculațiilor practicate în hermeneutica filosofică. Abia mai târziu 
încep să se facă simţite anumite influențe din direcţia acestei 
orientări — dar este oare Kuhn un utilizator consecvent și devotat al 
veritabilului concept hermeneutic de interpretare, fie si cu 
înțelesurile relativ mai inteligibile și mai operaţionale pe care se 
străduiește să le evidentieze hermeneutica analitică? 

Kuhn vorbeşte despre interpretare și hermeneutică atât cu 
referire la istorie (după el, un fel de întreprindere a-stiintifica), cât 
şi la ştiinţe — de la ştiinţele naturii la cele socio-umaniste.!* Dar 
cum se face că un demers precum interpretarea poate să fie la fel 
de necesar şi să funcționeze cu același succes și în știință, și în 
contexte exterioare ei, ca în cazul istoriei? El nu dă semne că l-ar 
tulbura o asemenea întrebare cu consecințe metodologice, deși 
este, altminteri, extrem de atent la detalii. 


13 Problema cu care se confruntă istoricul, crede Kuhn, „nu e pur si 
simplu aceea că faptele nu vorbesc de la sine ci că, spre deosebire de 
datele omului de știință, ele vorbesc extraordinar de șoptit.” (1980, 183) 
El este pus în fata sarcinii dificile de-a aproxima ce așteptări se 
potrivesc cu faptele examinate și ce date ar fi relevante pentru 
evaluarea lor. Totuși, chiar dacă „selecţia și interpretarea surselor de 
date sunt influențate de așteptări prealabile atât în științe cât si în 
istorie, [...] în niciunul dintre domenii « a influenţa » nu implică « a 
determina » sau « a dicta ». Datele se pot răsfrânge asupra așteptărilor, 
şi trebuie să li se permită asta” (182). 

În prefața la Tensiunea esențială este menţionată „o ciudatenie 
revelatoare” pentru înțelegerea tipului de istorie a ştiinţei pe care a 
ajuns să o practice: „tipul de istorie care m-a influenţat [...] este 
produsul unei tradiţii europene post-kantiene pe care eu si colegii 
mei filosofi [...] continuăm s-o considerăm opacă” (1982, 39). Kuhn 
precizează că a început să fie interesat de hermeneutica filosofică 
la mult timp după elaborarea Structurii: „chiar termenul 
‘hermeneutic’ [...] nu a intrat în vocabularul meu până acum cinci 
ani” (adică până în 1972), ceea ce ar însemna că elaborarea 
aparatului său conceptual nu a fost influențată direct de această 
tradiţie filosofică (41). Totuşi, el folosise termenul „interpretare” 
si în lucrări anterioare.!? Care era sensul cu care îl folosea acolo, si 
ce înţeles este asociat termenului „hermeneutică” în această 
prefață? Să fie oare unele preluate de la vreun gânditor post- 
kantian „opac” de genul lui Dilthey? 

Kuhn este convins că prin însuși procesul formării lor 
profesionale, toți istoricii sunt „conştient sau nu, [...] practicanți ai 
metodei hermeneutice”. Datorită formaţiei diferite, ca fizician, în 
cazul lui descoperirea hermeneuticii s-a produs pe cont propriu, 
odată cu experiența înțelegerii fizicii aristotelice. Dar ce anume 
descoperise Kuhn cu acea ocazie? Pe scurt, ,,corelatia dintre elementele 
unei modalităţi alternative de citire a textelor”, un „nou mod de a 


14 Trebuie reamintit că interesul lui Kuhn pentru hermeneutică era 
efectul tentativelor lui de-a căuta instrumente filosofice capabile să-i 
permită rafinarea conceptului incomensurabilitatii. Pentru o analiză a 
felului cum a evoluat acest concept se poate consulta (Sankey 1993). 

15 În Structura termenul „interpretare” apare de cele mai multe ori în 
contexte neproblematice, fără vreo legătură cu hermeneutica. O 
folosire ceva mai confuză pare să existe doar în contextul discuţiei 
despre semnificația schimbării de paradigmă. Contrar celor care cred 
că prin schimbarea de paradigmă se schimbă doar „interpretarea dată 
de omul de știință observaţiilor, care ele însele sunt fixate o dată 
pentru totdeauna”, Kuhn spune că o revoluţie științifică nu poate fi 
redusă la „o reinterpretare a unor date individuale și stabile”. Când 
adoptă o nouă paradigmă, omul de știință „este mai curând un om 
care poartă lentile inversate, decât un om care interpretează”, dar asta 
nu înseamnă că oamenii de știință „nu interpretează în mod obișnuit 
observaţii si date” (2008, 186-87). 

citi texte științifice mai vechi”, faptul că „există mai multe modalități de 
a citi un text” și că unele se dovedesc a avea o mai mare „plauzibilitate 
si coerență”, necesitatea de-a căuta sensurile pasajelor aparent 
absurde (1982, 37-38). Pentru el, în calitate de practician al istoriei 
interne a științei, hermeneutica este pur și simplu „reactualizarea 
unor moduri depășite de a citi texte vechi” (40). 

Poziţia lui Kuhn mi se pare însă mai clar rezumată de 
Hoyningen-Huene: sarcina istoricului este reconstituirea cât mai 
fidelă a unui sistem conceptual folosit într-o anumită secvență a 
istoriei unei științe; pentru asta el foloseşte diverse texte din acea 
perioadă, de la publicaţii pana la jurnale si corespondenţă; textele 
respective „trebuie citite într-o manieră hermeneutică”, ceea ce 
pentru Kuhn înseamnă respectarea anumitor cerințe (cele expuse 
în paragraful de mai sus); dacă sursele relevante sunt citite în 
această manieră, se obţine o relatare a felului cum s-a dezvoltat un 
anumit domeniu al științei, cu menţiunea că relatarea respectivă va 
fi sensibil diferită de cele rezultate din practica vechii istoriografii 
(Hoyningen-Huene 1993, 21-22). Împrumutând de la Radu Solcan 
o distincţie revelatoare pentru situația dată, se pare că aici Kuhn 
vorbeşte despre hermeneutică fără a avea în vedere altceva decât 
„descoperirea unui înţeles atribuit unui text sau unei acțiuni de 
către o persoană sau un grup”, nicidecum „conferirea unui înțeles 
unei acțiuni, unui eveniment, unui text etc. prin interpretare” 
(Solcan 2012, 269). lar pentru că „nu orice fel de cercetare a 
intelesului atribuit de un agent uman este hermeneutică”, cred că 
„hermeneutica” invocată de Kuhn nu este (de cele mai multe ori, si 
poate chiar niciodată) aceea la care trimite Charles Taylor, pentru 
care interpretarea hermeneutică echivalează cu conferirea unui înţeles. 

Există însă şi locuri în care interpretarea este definită sensibil 
diferit, ca „proces prin care este descoperită modalitatea de folosire 
a acelor termeni” intraductibili în limbajul actual și pentru care 
istoricul „trebuia să descopere sau să inventeze semnificaţii (meanings) 
pentru a face inteligibile textele cu care lucrează” (2000, 45 - subl. 
mele G. N.). În acest context, poate că „inventarea” de care 
vorbește Kuhn seamănă, într-adevăr, cu „conferirea” unor sensuri 
de către istoric. Pentru a înțelege un aspect al ştiinţei trecute 
istoricul „trebuie mai întâi să înveţe limbajul în care a fost scris 
acel trecut”, și cum încercările de a-l traduce într-un limbaj 

stiintific ulterior esueaza, urmeaza ca procesul de invatare a acelui 
limbaj din trecut este „interpretativ si hermeneutic” (56). Kuhn 
atrage sistematic atenţia asupra faptului că interpretarea nu 
trebuie confundată cu traducerea, ba chiar crede că „deseori, sau 
poate întotdeauna, traducerea efectivă implică cel putin o mică 
componentă interpretativă” (37).1* Acesta nu este însă un proces cu 
care s-ar întâlni exclusiv istoricul, pentru că înșiși oamenii de 
ştiinţă trebuie să găsească o „metodă de citire” a textelor celor ce 
i-au precedat.!7 

Chiar daca explicitările lui directe sunt puţine si cam 
ambigue, înclin să cred că felul cum folosește Kuhn termenii 
„interpretare” și „hermeneutic/ă” sugerează că ei ar putea fi asociați 
mai degrabă cu înțelesurile lor pre-filosofice, lingvistice. O asemenea 
înțelegere a interpretării ar satisface condiţia repetabilitatii, 
considerată de Solcan ca o condiţie sine qua non a acceptabilitatii ei 
ştiinţifice (Solcan 2012, 269). De altfel, Kuhn nu pare dispus, de 
exemplu, să acorde atenţie tuturor subtilitatilor pe care le discută 
Taylor atunci când vorbeşte despre înțelesurile intelesului ori despre 
dubla sau tripla interpretare ce ar apărea în ştiinţele omului. Altfel 
spus, nu pare pregătit să-și asume hermeneutica până la capăt. Nu 
este exclus ca multe chestiuni discutate în filosofia hermeneutică să-i 
fi rămas, dintr-un motiv sau altul, definitiv opace, iar printre acestea 
s-ar fi putut afla chiar înțelesurile multiple ale conceptului interpretării. 
Poate că ar fi și acesta unul dintre motivele pentru care modul său de 
redefinire a incomensurabilitatii, în opera târzie, a stârnit la fel de 


1 Folosind o remarcă a lui Radu Solcan, replica ar fi că „înțelesurile sunt 
puse în evidență printr-o «traducere» (nu în altă limbă, ci o 
repovestire a ceea ce este spus, dar nu înțeles până la capat).” (2012, 270) 

17 Kuhn îi menţionează, de exemplu, pe Galilei și Descartes, spunând că 
şi ei au găsit o metodă de-a citi textele lui Aristotel. Pe de altă parte, ei 
se formaseră în tradiţia științifică artistotelică, fapt ce-a avut 
„contribuţii esenţiale la reușita lor”. Mai mult chiar, Kuhn pune 
reușitele lor, în mare măsură, tocmai pe seama faptului că găsiseră 
metode de citire a lui Aristotel (1982, 39). Apare, astfel, impresia că 
doar oamenii de știință revoluționari s-ar confrunta cu problema 
identificării unei metode de lectură a predecesorilor, adică s-ar lovi de 
problema interpretării, dar tocmai în măsura în care doresc să iasă din 
paradigma sub care s-au format. 


OPINIILE LUI KUHN DESPRE ȘTIINȚELE OMULUI: 
O INTERPRETARE ÎN CHEIA LUI RADU SOLCAN 


yosoja 


6 


‘OUVUIN 40194U114S V1. 


6 


40210S NpvY vyw mvuomam uy 


73 


, 


stiintelor umane. In memoriam Mihail Radu Solcan 


3 


Filosofia 


74 


multe controverse ca şi prezentarea inițială a celebrului său concept, 
în Structura. 

În acest punct este de presupus că analiza întreprinsă de 
profesorul Solcan ar fi putut începe să se îndepărteze de lecturile și 
comentariile expuse mai sus, nu neapărat din pricina vreunor 
divergențe de opinie majore, cât mai degrabă datorită unor 
posibile diferente de predispozitie pentru urmărirea uneia sau 
alteia dintre căile pe care s-ar putea înainta. Cele spuse până aici 
pot însă constitui o bază de discuţie destul de solidă si, oricum, 
suficientă pentru a-i discuta observaţiile despre poziționarea lui 
Kuhn în raport cu științele umane. 


2. Radu Solcan despre poziţia lui Kuhn 
faţă de științele umane 


Radu Solcan formulează două obiecții principale la adresa 
modului cum se raportează Kuhn la disciplinele socio-umaniste. 
Prima, si cea mai importantă, ar fi aceea că acceptă printre 
metodele lor și interpretarea de tip hermeneutic. Cealaltă mare 
obiectie ar fi că, prin felul cum și-a construit conceptul de 
paradigmă, Kuhn nu reuşeşte să dea seamă si de situaţiile întâlnite 
în istoria ştiinţelor umane.'® Voi încerca să identific firul 
argumentativ care stă în spatele acestor obiecţii. Pentru a le 
înțelege natura și a judeca soluţiile formulate de Radu Solcan, 
trebuie mai întâi să avem o imagine asupra poziției pe care se 
situează el însuşi, să vedem care ar fi „ingredientele” necesare 
pentru pregătirea unei bune filosofii a științelor umane. 

Solcan este de părere că distinctiile ştiinţe ale naturii — științe 
sociale — științe umaniste sunt artificiale si le ignoră in mod 
deliberat. De fapt, ele i se par unite printr-o linie de continuitate, ca 
parti ale unui spectru de o mare diversitate, dar unic. Prin urmare, 
chiar dacă diferențele dintre disciplinele mai îndepărtate una de 


18 O obiectie derivată din aceasta vizează faptul că la el apare și tentatia 
de-a „sparge” științele umane în două — cele care au ajuns să prezinte 
paradigme și cele care nu au reușit asta (Solcan 2012, 157). 

alta ar putea fi apreciate drept considerabile, cele dintre domeniile 
vecine ar fi mai degrabă insignifiante: „Capetele continuumului 
pot fi foarte diferite, dar între vecini există constant elemente 
comune” (Solcan 2012, 300). El este chiar convins că științele 
umane „pot să faciliteze punerea în evidență a unui concept 
general de ştiinţă”, pentru că „diversitatea [...] modalitatilor de 
cercetare din disciplinele umaniste (sic) este [...] utilă din punct de 
vedere filosofic” (293). Pentru asta însă este esenţial ca științele să 
fie „călăuzele” filosofiei, si nu invers (300). 

Potrivit lui, analiza filosofică a oricărei cercetări ştiinţifice 
trebuie să se centreze pe conceptul de rezultat de cercetare: „O cercetare 
există dacă ea conduce la un rezultat [...] integrat într-o reţea de 
rezultate” (293, 297). Pentru obținerea unui asemenea rezultat 
„orice metodă este bună”, atât timp cât este publică şi produce 
rezultate repetabile. Metodele sunt însă „sugerate de cheile de 
cercetare”, care pot totodată să şi „interzică recursul la anumite 
metode” (300-301). Cred că analiza propusă de el se întemeiază 
mai degrabă pe o triadă conceptuală rezultat de cercetare — metodă — 
cheie de cercetare, ale cărei componente vor fi prezentate mai jos. 

Volumul Filosofia științelor umane are, cum ne spune autorul, 
„un dublu tăiş critic”: respinge ideea că ştiinţa ar presupune 
„întemeierea rezultatelor de cercetare pe fapte constatate în chip 
pozitiv” si, în același timp, „respinge demersurile de tip 
hermeneutic” (304). În calitate de susținător al opiniei că 
deosebirile dintre științele omului şi cele ale naturii sunt 
neglijabile, Solcan poate fi privit ca un adept al „monismului 
metodologic”, cu menţiunea că paleta de metode ce ar fi permise 
pentru obţinerea rezultatelor de cercetare este ca si nelimitată, dacă 
sunt respectate anumite condiţii.2 Am văzut deja că interpretarea 
de tip hermeneutic este exclusă din știință, principalul motiv fiind 


1 Solcan precizează că în cartea lui „nu se vorbește despre fapte”, pentru 
că nu par să existe fapte independente de semnificaţiile acordate de 
cineva și pentru că ele depind mereu de cheia în care sunt cercetate 
(2021, 303). 

2 „Nu există o metodă care să fie emblematică pentru știință, în genere, 
sau pentru științele umane, în particular, deși nu se poate folosi orice 
metodă” (Solcan 2012, 294). 

acela ca nu satisface condiţia repetabilitatii rezultatelor de 
cercetare. Dar dacă „există o cupolă comună sub care stau toate 
ştiinţele” (294), cum se face că științele umane sunt totuşi altfel 
decât științele naturii, şi prin ce anume se diferențiază de acestea 
din urmă, cel puţin prin prisma rezultatelor? Altfel spus, cum se 
poate explica „inexistenţa în științele umane a anumitor tipuri de 
rezultate de cercetare” (300)? Răspunsul propus sună, în rezumat, 
cam aşa: „Cheia multora dintre problemele științelor umane stă în 
absenţa enunturilor nomologice şi ambiția de a găsi un surogat de 
enunturi nomologice” (229). Starea normală a lor ar fi, atunci, 
aceea de a formula „teorii mici”, locale, unde enunturile cu 
caracter nomologic nu și-ar mai avea rostul. Important este să se 
preintampine tentatia elaborării unor „mari teorii” despre istorie, 
societate, conștiință, limbaj etc. Atunci când cercetătorii sociali se 
angajează în elaborarea unor teorii „mari” ei încep, de fapt, să 
edifice fie niște structuri logico-matematice, fie nişte mari naratiuni 
(229). Absența legilor provoacă, deci, „o reacție in serie: rețelele 
rezultatelor de cercetare, teoriile și, până la urmă, obiectivele 
cercetărilor au alte moduri de articulare” (294). 

Așa cum știm, Kuhn susţine că în orice epocă ştiinţele naturii 
sunt întemeiate pe un set de concepte moștenite de la generația 
trecută. Or, remarcă Radu Solcan, din moment ce crede că fiecare 
asemenea set de concepte lăsate moștenire „este inteligibil numai 
printr-o hermeneutică”, Kuhn dezvăluie „acea influență venită 
dinspre unii filosofi ai ştiinţelor umane” (157). Această remarcă 
mi se pare ușor exagerată, însă ar putea fi mai bine înţeleasă dacă 
am separa cele două jumătăţi ale ei. Exagerarea cred că apare în a 
doua jumătate, cel puţin în măsura în care putem da crezare 
istorisirii lui Kuhn, care spune că a descoperit demersul hermeneutic 
de unul singur, luptându-se cu textele lui Aristotel. În plus, deși își 
declară admiraţia pentru lucrările de metodologia și filosofia 


2 Kuhn spune, într-adevăr, că fiecare asemenea set de concepte „este 
accesibil non-membrilor numai prin tehnici hermeneutice”, astfel încât 
el constituie „baza hermeneutică pentru știința unei perioade 
particulare”. În plus, el atrage atenţia asupra faptului că ideea „bazei 
hermeneutice” ar prezenta „o asemănare remarcabilă cu unul dintre 
sensurile a ceea ce am numit odată paradigmă” (Kuhn 2000, 221). 

stiintelor socio-umaniste care sustin ideea caracterului lor special, 
Kuhn s-a considerat totodata descurajat de parerea autorilor respectivi 
ca stiintele naturii ar trebui in continuare descrise respectand 
rigorile empirismului clasic, adică păstrând tocmai imaginea pe 
care el se străduia s-o schimbe. Această opinie l-ar fi determinat să 
se întoarcă neîntârziat la examinarea mai aprofundată a propriului 
său domeniu de competenţă, fizica (Kuhn 2000, 216-17).2 Rămâne, 
totuşi, de discutat convingerea lui Kuhn că sistemele conceptuale 
trecute nu pot fi inteligibile decât hermeneutic. 

În orice caz, în virtutea faptului că refuză hermeneuticii orice 
speranţă de-a funcționa ca metodă a științelor umane, Radu Solcan 
consideră că acea presupusă influenţă nu ar fi fost benefică pentru 
Kuhn nici în privinţa configurării unui concept adecvat al științelor 
umane, nici pentru ideea lui de ştiinţă a naturii. Mi se pare că aici 
avem iarăși de-a face cu o percepţie ușor distorsionată și întrucâtva 
nedreaptă. Nu cred că în cazul lui Kuhn am putea vorbi despre o 
concepție proprie, bine închegată, despre ştiinţele omului, ci mai 
degrabă despre nişte opinii de împrumut. El nu isi asumă neapărat 
convingerile lui Taylor cu privire la diferența dintre cele două 
domenii ale cercetării empirice, părând doar dispus ca, în lipsa 
expertizei personale, să le accepte ca bază de discuţie: Taylor 
insistă asupra acestei diferente,” iar el, „deşi un pic neştiutor”, este 


2 În lectura lui Radu Solcan, Kuhn „n-a fost încântat” de părerile autorilor 
continentali pe care îi menţionează (Weber și Cassirer) cu privire la 
studiul naturii, „dar a fost influenţat de viziunea lor despre științele 
umane și a proiectat-o asupra științelor naturii” (Solcan 2012, 157). 

% Solcan propune o lectură proprie a lui Kuhn: „Noţiunea lamuritoare ar 
fi, după noi, cea de rezultat al unei cercetări. După Kuhn, rezultatele 
nu se acumulează, ci cunosc cicluri de acceptare și respingere. 
Acceptarea rezultatelor este făcută de către o comunitate științifică. 
Kuhn este interesat de felul în care membrii comunităţii produc noi 
rezultate științifice. Pentru aceasta, în perioadele normale, se ghidează 
după rezultate paradigmatice. Perioadele revoluţionare aduc cu sine 
respingerea vechilor rezultate și adoptarea unor noi rezultate 
paradigmatice.” (Solcan 2012, 21). 

24 „Oamenii și acţiunile lor se pliază pe explicaţia de tip hermeneutic”, 
ceea ce înseamnă că există motive să se conteste „orientarea 

„înclinat să creadă”, cu toate că are o idee „extrem de vagă si de 
incertă” despre lucrul care le-ar demarca® (Kuhn 2000, 217-18). El 
precizează apoi că incertitudinea referitoare la acea presupusă 
diferență este legată tocmai de posibilitatea ca ea să nu fie 
manifestarea unei chestiuni de principiu, ci doar consecința 
trecătoare a unor dezvoltări inegale (221). Desigur, este convins că 
între cele două domenii există, totuşi, o linie de continuitate pe 
considerente hermeneutice, dar una ce nu poate fi sesizată decât la 
nivelul aparatului conceptual. Pe de altă parte, el este cât se poate 
de explicit atunci când spune că, exceptând „baza conceptuală”, 
ştiinţele naturii nu sunt hermeneutice, pentru că demersurile lor nu 
au ca scop obţinerea de interpretări, pe când ştiinţele omului par 
să fie hermeneutice „de la un capăt la altul, [...] cel puţin pentru 
savanţi ca Taylor” (222). 

În lectura lui Radu Solcan, Kuhn consideră că orice știință 
poate fi privită ca succesiune a unor sisteme de rezultate de 
cercetare, fiecare asemenea sistem având, pentru o perioadă, statut 
de exemplaritate. Există, de altfel, opinia că tocmai ideea 
exemplaritatii, a exemplelor de cercetare reușită împărtășite de o 
comunitate ştiinţifică, ar trebui privită ca principala contribuție 
filosofică a lui, mai degrabă decât conceptul incomensurabilitatii 
sau ideea cuplului știință normală-știință revoluţionară. Însuși 
termenul „paradigmă” trimite, în primul rând, la ceva considerat 
exemplar: „o instantiere exemplară a unei rezolvari de probleme 
într-o disciplină, rezolvare care oferă un context și un model 
pentru viitoare rezolvări de probleme” (Bird 2012). Paradigmele, 
spune și Solcan, cuprind „în special [...] rezolvări exemplare de 
probleme, capabile să ofere un model după care se ghidează” cercetarea 


epistemologică potrivit căreia interpretarea ar trebui eliminată din 
ştiinţele omului” (Taylor 1971, 17). 

% Kuhn era un fel de adept al anarhismului metodologic, cel putin in 
măsura în care credea că științele naturii nu sunt unite prin vreo 
metodă specială comună. În aceste condiţii, era cumva îndreptăţit să 
presupună că nici interpretarea nu ar marca vreun clivaj ireductibil 
între tipurile de cercetare empirică, putând fi privită doar ca un 
instrument mai ciudat folosit în științele socio-umaniste (Bird 2000, 269). 

(Solcan 2012, 156). Numai ca tipul de exemplaritate care isi gaseste 
întruchiparea într-o paradigmă kuhniană nu i se pare acceptabil. 

Radu Solcan este de părere că, sub aspectul relevantei pentru 
ştiinţele umane, paradigma kuhniana ar putea fi mai bine evaluată 
dacă ar fi privită ca un mod particular de conceptualizare a ceea ce 
el numește „idei-cheie” și „perspective”. Privite din acest unghi, 
paradigmele kuhniene „includ “perspectivele”, ‘ideile-cheie’ [...] dar 
au si alte dimensiuni”, cea mai importantă fiind aceea că 
integrează „rezolvări exemplare de probleme” (156). Însă pentru 
Solcan rezolvarea de probleme nu poate avea caracterul exemplar 
pe care îl are în ştiinţele naturii: „în științele umane cercetarea se 
învață mai mult din studierea de cazuri” (294). 

El nu este, deci, convins de relevanta si utilitatea conceptului 
kuhnian de paradigmă pentru ştiinţele umane, tot asa cum are 
îndoieli si în privinţa utilității ideii programelor de cercetare, 
introdusă de Imre Lakatos. El le privește, însă, pe amândouă ca pe 
niște „moduri de a conceptualiza « perspectivele » si « ideile-cheie »” 
amintite mai sus (156). În locul acestora ne propune conceptul de 
cheie de cercetare, care include, cum am menţionat, mai puţin decât 
paradigma kuhniană: cheile sunt definite ca „euristici, sugestii, 
recomandări, interdicții, idei-cheie, fără a fi însă reguli precise, 
proceduri care indică exact paşii de urmat” (166). Ideile-cheie sau 
cheile de cercetare s-ar afla cumva între teorii, prea strâmte, şi 
paradigmele kuhniene, prea largi pentru a putea funcționa cu 
succes in analiza științelor socio-umaniste. Desi nu propun „o 
metodologie strictă”, ele reprezintă totuși feluri de „a distinge un 
mod de cercetare de alte moduri” (159). Diferenţa fata de 
paradigme nu priveşte doar extensia, ci si inteligibilitatea: spre 
deosebire de paradigme, care „induc [...] o viziune care este 
intraductibilă în termenii unei alte paradigme”, cercetările în chei 
diferite sunt inteligibile una în raport cu cealaltă, chiar şi atunci 
când există între ele diferenţe la nivelul procedurilor de obţinere a 
rezultatelor (166-67). O altă deosebire vizează capacitatea de 
coexistenta si coabitare: în timp ce paradigmele sunt în concurență 
una cu alta până când una dintre ele triumfă, cercetările 
desfăşurate în chei diferite pot coexista „chiar atunci când sunt 
incompatibile între ele” (170). 

Din cele mentionate aici ar rezulta ca, in interpretarea data 
de Radu Solcan, paradigmele ar fi depozitarele unor cerinte prea 
maximaliste si prea autoritare in raport cu specificul stiintelor 
socio-umaniste. Pe de alta parte, ele ar fi si mult prea rigide. Iată de 
ce considera ca este absolut necesara introducerea cheii de cercetare ca 
un concept mult mai maleabil si mai permisiv — si, de altfel, sensibil 
mai concordant cu credinta lui in caracterul non-autoritar al stiintei. 

Comparatia între paradigma kuhniană si cheia de cercetare, 
mai bine adaptată specificului ştiinţelor socio-umaniste, ar merita, 
desigur, o examinare mult mai atentă decât cea care mi s-a părut 
posibilă aici. Chiar si asa, poate că încercarea de-a semnala o 
anume influență kuhniană în concepţia filosofică a profesorului 
Solcan i-ar fi putut induce, la rându-i, observaţii cumva similare 
unora dintre acelea la care m-au îndemnat opiniile sale despre 
influenţa filosofiei hermeneutice asupra lui Kuhn. 

Orientarea istorica in filosofia stiintelor umane, chei 
psihanalitice de cercetare în evoluția moralității 
EMILIAN MIHAILOV 


Reusitele predictive din ştiinţele naturii sunt impresionante. Legile 
mișcării ale lui Newton, electromagnetica lui Maxwell sau teoria 
relativității a lui Einstein sunt considerate realizări excepţionale de 
cunoaştere obiectivă a realității. Aceste teorii au reușit să explice cu 
precizie legică o varietate de fenomene naturale. E fascinant să vezi 
cum predicțiile se adeveresc fără prea mari surprize. Consensul 
este răspândit, iar rezultatele de cercetare sunt adesea 
transparente, fara posibilitatea unor interpretări indefinit 
divergente ale faptelor. Prin contrast cu lucrurile, omul ca obiect 
de studiu pare supus unor dificultăți aparte. Cunoaşterea generată 
de ştiinţele umane este considerată mai putin controlabilă. Nu e 
limpede cum să alegem între diferitele înțelegeri ale variației unor 
activități. Pe lângă faptul că actul de cunoaștere presupune 
dificultăți şi limite cognitive de partea cercetătorului, în domeniul 
ştiinţelor umane însuși obiectul de studiu implică elemente 
impredictibile care nu pot fi modelate cu precizie, aşa cum se 
întâmplă în științele naturii. Pe acest fundal, fizica a fost numită 
ştiinţă „tare”, iar științele umane au fost numite științe „slabe”. 
Asemenea caracterizări au generat tentatia de a lua drept model 
ştiinţele naturii. 

Dar o asemenea tentatie pare să treacă ușor peste specificul 
omului ca obiect de studiu. Nu cumva ratează şansa de a înțelege 
adecvat natura cunoașterii obiective a activității umane? O 
înțelegere filosofică adecvată ne poate elibera de tot felul de 
așteptări insidioase. Aceasta este provocarea pe care şi-o asumă 
profesorul Mihail Radu Solcan în cartea sa Filosofia științelor umane: 
o introducere. Cartea nu se desfăşoară ca un text pedagogic de 
explicare minimală a poziţiilor adoptate de diverşi filosofi 
canonici. Ea este un studiu de cercetare filosofică cu o metodă și cu 


ORIENTAREA ISTORICĂ ÎN FILOSOFIA ȘTIINȚELOR UMANE, 
CHEI PSIHANALITICE DE CERCETARE ÎN EVOLUȚIA MORALITĂȚII 


oso] 


6 


40210S NPVY vyw wvisowau Uy ‘auvwun sojajuitys vi 


6 


83 


, 


stiintelor umane. In memoriam Mihail Radu Solcan 


3 


Filosofia 


84 


un rezultat propus. Mihail Radu Solcan propune o perspectivă 
originală de a înțelege natura progresului cunoașterii din științele 
umane. De aceea, în cele ce urmează voi răspunde la două 
întrebări: ce fel de abordare adoptă Mihail Radu Solcan? si care 
este principala sa contribuție la înțelegerea filosofică a științelor 
umane? În ultima parte voi exemplifica rezultatul de cercetare 
filosofică propus de Mihail Radu Solcan la cazul explicării 
originilor evoluționiste ale moralității. 


Orientarea istorică în filosofia științelor umane 


Mihail Radu Solcan face mai multe sugestii privind abordarea 
adoptată. În primul rând, pare a fi vorba de centrarea pe practica 
cercetării. lată cum începe cartea: „Principala ambiţie a acestei cărți 
este să ofere o perspectivă asupra filosofiei științelor umane pe 
baza studiilor de caz, a exemplelor de cercetări din aceste 
discipline. Cititoarea sau cititorul nu va găsi deci un tablou făcut 
doar din rezumate ale diverselor puncte de vedere din studiile şi 
monografiile consacrate problemelor filosofice ale ştiinţelor umane” 
(2012, 11). Acest pasaj sugerează o abordare axată pe practică, nu 
pe teorie. Punctul de plecare îl reprezintă situaţiile concrete de 
cercetare. Pornind de la practica cercetării vom înțelege mai bine 
cum stau lucrurile. Abordarea centrată pe practică ar oferi o 
imagine mai realistă, deoarece surprinde ce se întâmplă propriu- 
zis în producerea cunoașterii. Perspectiva filosofică propusă este 
punctul de vedere al cercetătorului care se află în situații concrete 
de cercetare, în contrast cu punctul de vedere al epistemologului 
care caută ce este comun în diferitele teze si concepții. Cercetătorul 
se va confrunta cu multe situaţii și decizii variate pe care va trebui 
să le ia, pe când epistemologul va analiza ceea ce este comun în 
fiecare act de cunoaștere, pentru a elabora o definiție. Se 
contrastează munca pe teren, care reprezintă „practica“, cu munca 
de birou a identificării unei definiţii, care reprezintă „teoria”. 
Așadar, autorul pare să opteze pentru practică deoarece este mai 
revelatoare decât parcurgerea punctelor de vedere filosofice 
exprimate până acum. Prin centrarea pe situaţii concrete se poate 
evita o imagine simplistă despre ceea ce vrem să înțelegem. 

În al doilea rând, Mihail Radu Solcan pare să prefere 
anarhismul metodologic: „Cartea de fata adoptă o interpretare a 
criticii lui Feyerabend la adresa ideii de metodă a științei” (2012, 22). 
Sau într-o altă formulare: „Există însă o metodă anume de obținere 
a acestor rezultate? În carte este adoptat acel anything goes al lui 
Feyerabend, dar într-o formă slabă” (2012, 297). Această abordare 
poate fi considerată cea mai plauzibilă, dacă ne raportăm la faptul 
că cele mai multe trimiteri se fac la concepţia lui Feyerabend 
exprimată în cartea Against Method. Critica împotriva unei metode 
unice a ştiinţei a fost numită anarhism metodologic. Anarhismul 
metodologic susține teza ca „evenimentele, procedurile si 
rezultatele care constituie știința nu au o structură comună” 
(Feyerabend 1993, 1). Acel „totul merge”, înțeles ca un îndemn de 
a accepta proceduri şi căi din cele mai variate, vine să contracareze 
concepţia conform căreia există o metodă fixă şi unică în cercetarea 
ştiinţifică. Anarhismul metodologic se opune direct perspectivei 
filosofice de a căuta o metoda generală după care trebuie să se 
deruleze cercetarea ştiinţifică. De exemplu, orice cercetător trebuie 
să respecte principiul verificationist al cunoașterii. Ceea ce nu 
poate fi falsificat prin experiență este considerat pseudo-stiinta. 
Feyerabend se opune raționalismului din filosofia științei deoarece, 
considera el, nu toate descoperirile pot fi explicate în aceeaşi 
manieră, iar procedurile care au avut succes în trecut pot crea 
dificultăți dacă sunt impuse cercetărilor viitoare. Așadar, există 
multe elemente, chiar greşeli accidentale, care contribuie la progresul 
ştiinţei si nu pot fi prinse într-o schemă generală. Feyerabend 
credea că nu există soluţii general aplicabile. Morala extrasă din 
abordarea lui Feyerabend este aceea că „nu există o metodă anume 
a ştiinţei. Există o varietate de metode” (Solcan 2012, 22)!. 


1 Abordarea anarhismului metodologic capătă plauzibilitate și dintr-un 
alt motiv. Feyerabend are convingerea că anarhismul, deși nu este cea 
mai atractivă filosofie politică, este un „leac excelent pentru 
epistemologie și pentru filosofia științei” (1993, 9). Mihail Radu Solcan 
credea că anarhismul este și o filosofie politică atractivă. După cum 
mărturisește, viziunea sa de filosofie politică poate fi numită 
libertarianism sceptic (Solcan 1998, 127). Libertarianismul susține teza că 
libertatea are prioritate și că, într-un sens tare, bunurile publice trebuie 

Cu toate astea, cred că abordarea adoptată de Mihail Radu 
Solcan nu poate fi surprinsă până la capăt de cele evidenţiate. Voi 
încercă să sugerez că abordarea istorică în filosofia științei, asa cum 
a fost promovată de Kuhn, descrie cel mai bine ceea ce face Mihail 
Radu Solcan, desi nu găsim afirmaţii explicite în acest sens. 

Abordarea lui Kuhn este o reacție la raționalismul din 
filosofia ştiinţei, după care trebuie să existe un criteriu general de 
demarcaţie între știință si non-stiinta. Atunci când a apărut ceea ce 
s-a numit „soft philosophy of science”, reprezentată de Kuhn, 
Feyerabend sau Toulmin, tendința dominantă era una anistorică, 
formalistă şi normativă (Flonta 2008, 7). Modul de înţelegere a 
cunoașterii ştiinţifice se caracteriza printr-o suprarationalizare, 
adică ştiinţa încă reprezenta un domeniu de logică aplicată (Flonta 
2008, 7). Din acest punct de vedere, Feyerabend și Kuhn au avut 
oponenți comuni. Ambii au considerat că progresul si cunoașterea 
ştiinţifică nu pot fi înțelese prin trasarea de criterii a priori de 
demarcaţie. Cu toate acestea, asa cum observă Mircea Flonta, 
Kuhn ocupă un loc aparte, deoarece şi-a întemeiat „concluziile de 
natură filosofică pe cercetări proprii de istoria științei” (2008, 15). 
Feyerabend, de exemplu, critică principial orice încercare de 
stabilire a unor de criterii metodologice de excelenţă, iar Kuhn, pe 
de altă parte, încearcă să dezvăluie natura cercetării științifice prin 
studii istorice. Din perspectivă istorică, se poate foarte bine dovedi 
că există standarde metodologice destul de stringente, chiar dacă 
sunt relative la un context. Perspectiva istorică nu respinge ceva a 
priori, pe cand anarhismul metodologic al lui Feyerabend neagă a 
priori existența unei metode generale. Plastic spus, neagă apariția unui 
„stat minimal” în cercetarea ştiinţifică. În acest sens anarhismul 
metodologic este și el a priori normativ, adică respinge de principiu 
posibilitatea unor generalizări cu privire la metodologia ştiinţei. 


produse de organizaţii private. În acest sens, libertarianismul este un 
tip de anarhism, deoarece pleacă de la premisa că minimizarea 
intervenţiei statului, până la eliminarea totală, este preferabilă. Teza 
libertariană că piaţa liberă poate produce o varietate largă de bunuri 
(justiţie, securitate, sănătate) a fost numită și anarho-capitalism. Crezul 
la care aderă Mihail Radu Solcan este că viața umană, ca și cercetarea 
ştiinţifică, o ia pe multiple căi. 

Sugerez ca analiza lui Mihail Radu Solcan este solidara cu 
orientarea istorică, intemeindu-si concluziile de natură filosofică 
pe cercetări proprii de istoria științelor umane. Dacă adoptăm 
această sugestie, cred că multe aspecte din carte vor cădea sub o 
lumină nouă. În primul rând, aceasta explică de ce într-o carte de 
filosofie a ştiinţelor umane apar atât de multe trimiteri la situații 
concrete de cercetare cu scopul de a spori înțelegerea. Materialul 
istoric este impresionant. În al doilea rând, chiar prima frază a 
cărții capătă o altă semnificaţie decât cea evidenţiată anterior: 
„Principala ambiţie a acestei cărți este să ofere o perspectivă 
asupra filosofiei științelor umane pe baza studiilor de caz, a 
exemplelor de cercetări din aceste discipline.” Cu orientarea 
istorică în minte ajungem să vedem că studiile de caz şi exemplele 
de cercetări nu sunt simple invocări de fapte care arată cum sunt 
lucrurile în realitate, prin contrast cu ce zice teoria. Sau exemplele 
nu sunt prezentate pentru a face intuitiv un concept abstract. De 
asemenea, varietatea situaţiilor prezentate nu are menirea principală 
de a fi un contra-exemplu la suprarationalizarea cunoaşterii 
ştiinţifice. Invocarea exemplelor de cercetări are scopul de a 
extrage anumite concluzii filosofice. Însăși teoria este extrasă din 
practică. Situatiile concrete nu sunt utilizate pentru a confirma o 
teză generală, ci pentru a vedea dacă există aspecte relevante 
pentru înţelegerea modului de desfăşurare a cercetării științifice. În 
ultimul rând, explică de ce Mihail Radu Solcan adoptă „acel 
anything goes al lui Feyerabend, dar într-o formă slabă” (s.m.) (2012, 297). 
Interpretarea într-o formă slabă implică abandonarea ideii că nu 
pot exista, totuşi, generalizări filosofice plecând de la investigaţiile 
istorice. Feyerabend, ca si Kuhn, respinge ideea unei metode fixe a 
ştiinţei, dar nu simpatizează cu încercarea acestuia din urmă de a 
lega istoria de „funii filosofice”, adică de un sistem de concepte 
(Feyerabend 1993, 213). Kuhn afirmă explicit că „scopul lui este de 
a schiţa un concept cu totul diferit despre știință, asa cum rezultă 
din datele istorice ale însăşi activităţii de cercetare” (2008, 63). 
Conceptul cu totul diferit despre ştiinţă este cel de paradigmă 
înțeles ca realizare exemplară. Solcan, asemenea lui Kuhn, încearcă 
să extragă un concept despre cercetarea din științele umane. 
Anumite generalizări sunt posibile. Asta explică de ce forma slabă 
a principiului anything goes este adoptată. 

Metodele sunt sugerate de ceea ce Mihail Radu Solcan 
numeşte chei de cercetare, adică, in mare, idei si sugestii care 
ghidează cercetarea într-o anumită direcție. Voi prezenta mai jos 
aşa cum înțeleg eu acest concept. Pentru moment, important este 
faptul că prin investigarea istorică sunt descoperite tipare şi 
constrângeri în cercetare: „Metodele sunt sugerate de cheile de 
cercetare. De asemenea, cheile de cercetare pot să interzică 
recursul la anumite metode” (Solcan 2013, 297-298). Dacă sunt 
adoptate anumite metode, atunci altele vor fi interzise. 

Kuhn si Lakatos nu au creat „un cadru care să se muleze si 
pe situațiile din istoria stiintelor umane” (Solcan 2012, 159). 
Conceptul de paradigmă reprezintă o generalizare din exemple de 
cercetare ale științei naturii, şi atunci e posibil ca extrapolarea să 
nu funcționeze în alte domenii. Dar în domeniul științelor umane 
abordarea istorică poate extrage un alt concept despre natura si 
progresul cunoaşterii. Se poate ajunge la un alt concept care să se 
muleze pe istoria în cauză. 


Cheile de cercetare 


Ca şi Kuhn, Mihail Radu Solcan este sceptic că paradigmele 
înțelese ca realizări ştiinţifice exemplare sunt aplicabile științelor 
umane. Inerent adoptării unei paradigme, susține Kuhn, este 
faptul că cercetători care lucrează cu o paradigmă rivală nu pot 
înțelege ceea ce se întâmplă în partea cealaltă. Teza 
incomensurabilitatii exprimă ideea că există o ruptură de 
comunicare între cercetătorii care lucrează în paradigme diferite, 
deoarece o explicație paradigmatică nu poate fi tradusă în 
întregime în termenii explicatiei rivale. În schimb, susține Mihail 
Radu Solcan, cercetătorii din științele umane care produc rezultate 
rivale sau lucrează în tradiţii și grupuri diferite se înțeleg unii pe 
alții (2012, 167-168). Doi cercetători care interpretează diferit un 
text antic pot înţelege lesne interpretarea rivală, chiar dacă nu o 
acceptă. Apoi, o paradigmă cu greu este înlăturată. Kuhn ne spune 
că trebuie să apară o serie prelungită de experienţe „recalcitrante”, 
adică fenomene ce nu pot fi explicate, pentru a apărea semne de 
întrebare. Cu cât neputinta de a explica noile fenomene persistă, cu 

atât va creşte neîncrederea în paradigma aleasă si se vor căuta 
modalități alternative de înțelegere. Cu toate acestea, nu va fi 
abandonată imediat. În schimb, în ştiinţele umane, chestiunile de 
cercetat? pot fi eliminate destul de repede în fata eşecului. De 
asemenea, paradigmele sunt în concurenţă. În cele din urmă, doar 
o paradigmă va câștiga supremaţia asupra rezolvării noilor 
probleme, şi odată cu aceasta aderenţa majorităţii cercetătorilor. În 
cazul științelor umane, susține Mihail Radu Solcan, nu este 
imposibil să se ajungă la o suprapunere a cercetărilor plecând de la 
premise diferite, chiar atunci când sunt incompatibile între ele 
(2012, 170). Suprapunerea cercetărilor arată cât de deosebită este 
ideea cheii de cercetare fata de conceptul de paradigmă. Se poate 
cerceta același lucru, cum ar fi originea asemănărilor lingvistice, 
dar în chei diferite (genetice sau difuzioniste) (vezi 2012, 171-173). 
Rezultatele vor fi și ele diferite, dar vor subzista deopotrivă. Nu 
există neapărat o concurenţă care să elimine rezultatele rivale. 
Solcan conchide că „s-ar putea ca rezultatele divergente să tina de 
natura lucrurilor” (2012, 174). 

Toate acestea arată nevoia de a găsi un concept adecvat care 
să se aplice ştiinţelor umane. Mihail Radu Solcan propune cu acest 
scop metafora cheilor de cercetare: „Vom denumi «chei» asemenea 
modele, ghiduri, euristici. Cheia nu dă o metodologie strictă, ea 
este un fel de a distinge un mod de cercetare de alte moduri” 
(2012, 159). Esenţialul metaforei „cheie de cercetare” este ideea de 
sugestie. O cheie ghidează cercetarea într-o anumită direcție, care 
nu este marcată cu precizie. Ea sugerează cum anume trebuie să 
facem, unde şi ce căutăm. De exemplu, în lingvistică avem cheia de 
cercetare istorică, ce urmăreşte originea comună. Pentru un grup 
de limbi selectat cercetătorul va căuta corelaţii care conduc la 
reconstituirea unei surse comune. Cercetarea se derulează 
asimptotic, sub îndrumarea euristică a cheii sursei comune. Cum 
se realizează analiza istorică? Nu se cere o satisfacere precisă a 
sugestiei. Aici nu există o metodologie precisă. Ea poate varia în 


> Mihail Radu Solcan crede că expresia „chestiune de cercetat” este mai 
putin pretențioasă decât termenul „ipoteză” (2012, 59). De aceea, 
preferă să vorbească de chestiuni de cercetare pentru disciplinele în 
care prevalează cercetarea calitativă, informală (2012, 145). 

funcţie de calitatea şi cantitatea datelor. Ideea ca ar exista o sursă 
comună a limbilor sugerează pe ce căi s-o ia investigația 
cercetătorilor. În ştiinţele naturii indicarea pasilor exacti este 
crucială, deoarece realizarea de experimente ţine de natura 
activităţii. Metodologia exactă reprezintă condiţia de posibilitate a 
experimentelor. Pe acest fundal înțelegem mai bine diferența 
dintre paradigme și chei de cercetare. Cine învață o paradigmă 
învață urmarea cu exactitate a unor pași care conduc la un rezultat 
predictibil. Cine învaţă o cheie de cercetare învaţă în ce direcție 
trebuie să meargă și cum arată, în mare, ceea ce trebuie să 
găsească. Mai mult, s-ar putea ca în anumite situaţii eruditia 
cercetătorului să joace un rol mult mai important decât urmarea de 
reguli (Solcan 2012, 299). Eruditia poate produce o filiatie nouă de 
idei, care dă rezultate sau descoperă un nou tip de cercetare. 
Mihail Radu Solcan insistă asupra faptului că importantă în 
ştiinţele umaniste nu este metodologia precisă, ci capacitatea de 
sugerare o unor piste de cercetare: „Cheile sunt euristici, sugestii, 
recomandări, interdicții, idei-cheie, fără a fi însă reguli precise, 
proceduri care indică exact paşii de urmat” (2012, 166). Un 
exemplu dat de Mihail Radu Solcan sunt cheile de cercetare ale 
Şcolii austriece de economie, care interzic apelul la instrumente 
matematice de investigare a acţiunii umane. Ca sugestii şi 
recomandări privind cercetarea, cheile sunt sensibile la eşec, dar şi 
rezistente. Uneori o cheie poate fi abandonată imediat, iar alteori 
utilizată în chestiuni de cercetare diferite de cele iniţiale, în ciuda 
eșecurilor. Oricum ar fi, cheile sunt condamnate să furnizeze 
rezultate de cercetare. Ele trebuie să conducă undeva. Și nu doar la 
rezultate. Prin recombinarea cheilor se poate ajunge la noi tipuri 
de cercetări (Solcan 2012, 165). Este posibil ca o cheie, ce n-a avut 
rezultate luată individual, să conducă totuși undeva prin combinarea 


3 Asta nu înseamnă că în științele umane nu există experimente. 
Problema este că nu pot fi repetate. Există experimente naturale, în 
sensul că au loc ca evenimente istorice singulare și independente de 
intervenţia cercetătorului. Jared Diamond susține, de exemplu, că 
„istoria maorilor şi a moriorilor reprezintă un experiment natural la 
scară redusă care demonstrează modul în care mediul înconjurător 
afectează societățile umane” (2010, 55). 

cu alte chei. Aceasta inseamna ca palmaresul si succesul anterior 
sau proasta reputatie nu impiedica utilizarea sau neutilizarea 
cheilor. Ele trebuie la momentul utilizării să dea randament. 

Voi prezenta un exemplu de elaborare a unei chei de 
cercetare pe care Mihail Radu Solcan obișnuia adesea să-l 
folosească. Vladimir Propp a studiat basmele fantastice rusești și a 
ajuns la concluzia că deși personajele variază mult de la un basm la 
altul, acţiunile realizate fac ca basmele să aibă o structură identică. 
El a ajuns la concluzia că există 31 de tipare de acțiuni în basmele 
ruseşti (Solcan 2012, 78-79). Voi enumera doar câteva: plecarea de 
acasă, personajul pozitiv primește un instrument magic, apariția 
unei provocări căreia personajul pozitiv trebuie să-i facă fata, 
revenirea către casă, răsplata primită de fiecare după faptele sale. 
Din rezultatele la care a ajuns Propp identificăm cheia de cercetare 
conform căreia există o structură narativă care poate fi folosită 
dincolo de studiul basmelor fantastice. Astfel, cheia de cercetare a 
lui Propp a fost utilizată în zone foarte diferite, de la analiza 
structurii Star Wars la studiul unor episoade din Odiseea, iar 
sociologii au ajuns să folosească tehnica lui Propp pentru a cerceta 
naratiunile subiecţilor (Solcan 2012, 166). 

Cheile au o flexibilitate aparte. Ele pot fi combinate cu alte 
chei şi pot fi utilizate nu doar într-o anumită disciplină. Din 
această perspectivă „granițele dintre discipline sunt poroase”, 
consideră Mihail Radu Solcan (2012, 169). Un exemplu bun în acest 
sens este Sociobiologia (1975) lui Edward Osborne Wilson, carte 
celebră apărută în anii '70 ai secolului trecut. Wilson adună într-o 
manieră impresionantă date și face corelaţii pentru a demonstra că 
există baze biologice ale comportamentului social, inclusiv ale 
celui moral. Cu cât granițele sunt mai deschise, cu atât crește 
probabilitatea de noi combinări de chei. În această privință, Mihail 
Radu Solcan trage o concluzie normativă: „n-ar fi bine să fie 
ridicate obstacole în calea migrării cheilor de cercetare. Ar fi mult 
mai greu să funcționeze procesul de selecție a cheilor. O disciplină 
care ar oferi un refugiu sigur unor chei și le-ar împiedica pe altele 
să pătrundă în sanctuar ar condamna cheile astfel protejate la 
vegetare” (2012, 170). O cheie utilizată doar într-o anumită zonă a 
sociologiei vegetează. Vor stagna cheile care rămân în zona de 
cercetare inițială în care au fost create. Dar este posibil ca în contact 

cu alte chei din zone diferite să se genereze o nouă pistă de 
cercetare sau rezultat. Deci stagnarea nu este cu necesitate o 
caracteristică internă a cheilor de cercetare, în sensul că-și 
epuizează puterea de sugestie după un timp. O cheie poate fi 
vitalizată prin combinarea cu alte chei sau utilizată în alte zone. Pe 
de altă parte, susține Mihail Radu Solcan, cheile bune sunt cele 
„care supraviețuiesc în alte zone, care produc rezultate în alte zone 
mult îndepărtate de cele avute iniţial în vedere” (2012, 166). Cheia 
de cercetare a lui Propp este reprezentativă în acest sens. Aceasta 
înseamnă că succesul unei chei este legat și de puterea de sugestie. 
Si idei filosofice pot deveni chei excelente de cercetare în ştiinţele 
umane. De exemplu, sugestia lui Wittgenstein de a vedea limbajul 
ca un ansamblu de asemănări de familie a fost preluată în 
sociologie, antropologie, știința învăţării, dar si în medicină (vezi 
Das 1998; Lynch 1992; Irzik, Nola 2011; Vineis 2008). Implicatia 
este că uneori cheile de cercetare pot veni din afara științelor. 


Chei psihanalitice de cercetare în evoluţia moralității 


Pentru a ilustra modul interesant în care conceptul de cheie de 
cercetare surprinde natura cercetării din științele umane voi 
discuta problema originii evoluționiste a moralității. Acest studiu 
de caz arată gradul de flexibilitate, capacitatea de sugestie a cheilor 
de cercetare, dar și suprapunerea cercetării în chei diferite. 

Psihanaliza încă este privită cu scepticism când se pune 
problema caracterului ei ştiinţific. Freud a dezvoltat psihanaliza ca 
o cercetare a proceselor psihice în care se pleacă de la premisa că 
fenomenele psihice conștiente sunt determinate de fenomene 
psihice inconștiente. Există opinia larg împărtășită că psihanaliza 
nu este știință pentru că nu respectă principiul falsificabilitatii. 
Popper susținea că „posibilitatea infirmării empirice este caracteristica 
distinctivă a teoriilor empirice sau științifice” (2002, 257). Cum nu 
este evident la ce fel de falsificabilitate poate fi supusă ideea 
cauzalitatii inconştientului, se poate trage concluzia că psihanaliza 
nu este știință. Până la urmă pare de bun simţ să credem că ceva 
trebuie să poată fi confirmat sau infirmat de experienţă. 

Conceptul de cheie are virtutea de a minimiza tentatia 
intuitiva a falsificabilitatii. El ne indreapta atentia spre altceva, 
anume spre sugestii care pot produce rezultate de cercetare sau noi 
tipuri de cercetări. Să vedem cum. 

Concepţia hobbesiană nu admite că pot exista relații morale 
între oameni în starea naturală. Înaintea de apariţia statului, omul 
se afla într-o stare de natură caracterizată de violență constantă. El 
se comporta ca un lup cu semenii săi (homo homini lupus). În același 
timp, se dorește și ieşirea din starea naturală. Astfel, toți oamenii 
cad de acord asupra unui contract social, garantat prin puterea 
conferită unui suveran, cu scopul de a rezolva conflictele din 
starea naturală. Moralitatea ia naștere dintr-un contract primordial 
pentru a înlătura războiul fiecăruia împotriva tuturor. Aceasta 
este, pe scurt, naraţiunea contractualismului modern despre 
originea moralității. Destul de înrudită este şi concepţia conform 
căreia moralitatea ia nașterea odată cu apariţia culturii şi a 
societăţilor civilizate. În natură există grupuri de barbari fără de 
simț moral. Etica este produsul oamenilor civilizati si transmisă 
prin educaţie. Asumptia acestei concepții, împărtăşită si de 
contractualismul modern, este că moralitatea nu își are originea în 
lumea naturală. În același rând se aliniază și viziunea creștină. 
Oamenii se ghidau după anumite reguli si credințe, numai că 
acestea erau păgâne si nu reprezentau adevărata moralitate. Asta 
până când Dumnezeu a decis să furnizeze cele zece porunci drept 
busolă morală. 

Desigur, Hobbes avea un interes filosofic de a justifica un set 
de reguli și nu neapărat unul explicativ. Darwin este, însă, primul 
care își propune, după propria mărturisire, să abordeze moralitatea 
exclusiv din perspectiva istoriei naturale (1871/2009, 71). Perspectiva 
istoriei naturale își propune să explice cum au ajuns oamenii la 
calitățile si comportamentul moral de care dau dovadă, să descrie 
procesul prin care au ajuns să facă bine unii altora. Conform teoriei 
evoluționiste, acest proces este gradual. Abilităţile noastre morale 
au evoluat treptat din alte abilități, nefiind fundamental diferite. 
Observând o varietate bogată de comportamente în rândul 
animalelor, Darwin a propus ipoteza că instinctele sociale 
reprezintă baza simțului moral (idem.). În special în rândul 
mamiferelor, grija mamei față de pui este puternică și larg 

răspândită. În multe situaţii, s-a constatat că primatele adoptă puii 
familiilor decedate. Instinctele sociale fac animalele să simtă 
plăcere în activităţile de socializare cu membrii propriului grup, să 
aibă un anumit grad de simpatie. Aceste sentimente, ce-i drept 
limitate la propriul grup, au ajuns să dea naștere 
comportamentului altruist de înfăptuire a binelui comunităţii. 
Moralitatea isi are, astfel, originea în „simpatia instinctivă”, asa 
cum obișnuia să se exprime Darwin (1871/2009, 72). În continuarea 
lui Darwin, Frans de Waal, unul dintre cei mai importanți 
primatologi care studiază evoluția moralității, susține că empatia 
este baza moralității (2006). El diferenţiază între două componente 
ale empatiei. Prima este simpatia ca o capacitate afectivă de a simţi 
ce simt ceilalți, numită contagiune emoţională. Frans de Waal 
documenteaza un caz impresionant: tipetele unui pui mic de 
maimuţă rhesus care a fost pedepsit sever îi determină pe ceilalți 
pui mici să-l îmbrăţișeze, să-l susțină sau chiar să facă grămadă 
deasupra lui (2006, 27). A doua componentă este capacitatea de a 
lua perspectiva celuilalt, pentru a oferi ajutor. De Waal susţine că 
această capacitate poate fi identificată si în rândul primatelor. El 
documentează următoarea situaţie: o maimuţă bonobo a luat un 
graur căzut pe pământ și s-a suit în punctul cel mai înalt din cel 
mai înalt copac, apoi încercând să dea drumul păsării i-a desfăcut 
aripile, le-a întins şi a aruncat-o în aer cât a putut de tare (2006, 31). 
În general, cimpanzeii sunt capabili să citească intenţiile celorlalți, 
să evalueze stările emoţionale şi să ofere ajutor. Concluzia este că 
empatia înțeleasă în acest fel dă naștere interesului pentru comunitate, 
ceea ce la rândul său ar reprezenta baza moralității. „Cel mai mare 
pas în evoluţia moralității umane a fost trecerea de la relaţiile 
personale la centrarea pe binele general” (de Waal 2006, 54). 

În centrul acestor explicaţii de tip sentimentalist stă 
concepția că baza moralității o reprezintă altruismul, empatia, 
sentimentul de grijă, comportamentul prosocial. Complexitatea 
interacțiunilor sociale a dat naștere unui set de sentimente și 
psihologie afectivă care constituie baza moralității. Aceste 
elemente au favorizat cooperarea și coordonarea indivizilor, fiind 
astfel selectate de evoluţia naturală. Cheile de cercetare din tradiția 
sentimentalistă a originii moralității trimit la un conţinut afectiv. 

Ele ne vor sugera să ne uităm la un anumit sentiment sau instinct 
prosocial care contribuie la binele general. 

Desi naratiunile de istorie naturală precum cele ale lui 
Darwin sau Frans de Waal sunt extrem de plauzibile, s-a obiectat 
că nu surprind întreaga bază a moralității. În tradiţie kantiană, 
Christine Korsgaard susţine că explicaţiile de tip sentimentalist nu 
pot arăta de ce am ajuns să posedăm capacitatea de autoguvernare 
normativă (2010). Auto-guvernarea normativă reprezintă abilitatea 
noastră de a evalua temeiurile acţiunilor noastre, de a întreba dacă 
sunt temeiuri îndeajuns de bune și de a ne conforma rezultatului 
evaluării. De exemplu, suntem altruiști față de un membru al 
familiei și îl ajutăm să scape de urmărirea autorităţilor. Capacitatea 
de auto-guvernare normativă va delibera dacă însuși conținutul 
bun al scopului de a ajuta un frate este direcționat corect. În esenţă, 
evaluează conținutul motivelor pentru acțiune. Dificultatea pe care 
o evidenţiază Korsgaard este că prin cercetarea unui conţinut 
afectiv nu putem explica apariția unei meta-capacitati care 
evaluează tocmai conţinutul în cauză, care deliberează asupra 
propriilor intenţii si, dacă e cazul, le suprimă si le înlocuiește cu 
altele. Cheile de cercetare axate pe un conţinut afectiv nu pot 
explica modalitatea în care am ajuns să posedăm capacitatea de 
deliberare asupra propriilor motive de acţiune și de impunere a 
rezultatului deliberării. 

Pentru a rezolva problema trebuie identificate alte chei de 
cercetare, care să sugereze o narațiune despre originea capacității 
de auto-guvernare normativă. Plecând de la observaţiile lui Freud 
despre originea sentimentului de vină, Korsgaard propune 
sugestia că originea moralității constă în internalizarea mecanismelor 
de dominare si control social. Freud susține că la început am 
renunţat la instincte de frica represaliilor din partea unei autorități 
externe. Apoi a urmat apariția unei conștiințe asemenea unei 
autorități interne, ce ne-a determinat să renuntam la instincte 
pentru a nu ne simți apăsaţi de această mustrare internă. În această 
etapă, explică Freud, intenţiile încep să fie percepute ca însăși acţiuni, 
iar intenţiile rele ca acţiuni rele, astfel luând naștere sentimentul de 
vină şi nevoia de pedepsire internă (Korsgaard 2010, 75). Prin 
urmare, Korsgaard susține că am devenit animale rationale atunci 

când am început să exercităm un anume tip de dominare asupra 
nouă înşine, să ne inhibăm reacţiile instinctive (2010, 21). 

Observațiile lui Freud pot fi luate drept chei psihanalitice de 
cercetare a originii moralității. Acestea vor conţine idei euristice 
precum inhibarea instinctelor, mecanisme de dominare, 
suprimarea dorințelor, mustrarea internă, autoritatea în ierarhie 
impusă de masculi alfa, internalizarea vinei, supunerea fata de 
ceea ce inspiră autoritate. 

Cheile de cercetare orientate spre dezvoltarea abilității de 
auto-control a intentiilor si inhibare a instinctelor explică originea 
moralității, care constă in capacitatea de auto-guvernare 
normativă. Korsgaard crede că inhibarea reacțiilor instinctuale și 
internalizarea mecanismelor de dominare și control social 
reprezintă primul pas prin care „controlul asupra propriilor 
noastre minţi a fost luat în stăpânire” (2010, 24). 

Am văzut că psihanaliza furnizează chei de cercetare în 
ştiinţele umane care pot genera noi piste de cercetare si rezultate 
semnificative. E limpede că elaborarea unei explicaţii plauzibile a 
originii capacității de auto-guvernare normativă, pornind de la 
idei cheie din psihanaliză, nu poate fi eliminată pur și simplu pe 
motivul că nu este falsificabilă. Conceptul de cheie de cercetare 
reușește să surprindă gradul înalt de dinamism și flexibilitatea care 
are loc în științele umane.+ 

Conform opiniei comune, epistemologia (gr. episteme, știință) ar fi 
unul dintre cele mai recente concepte ale filosofiei, care abia a 
implinit un secol. Termenul provine din limba engleza (epistemology), 
care a fost propus în secolul al XIX-lea, sub influenţă fichteană, 
pentru a traduce cuvântul german Wissenschaftslehre!. Însă mai există 
un alt cuvânt german pentru a desemna „teoriile cunoașterii”, în 
sens kantian, Erkenntnistheorie. Deci prin epistemologie, filosofii 
anglo-saxoni desemnau teoriile cunoașterii, adică ceea ce este cunoscut 
în mod traditional sub denumirea de gnoseologie (gr. gnoseos). 

Dar o traducere franceză a unui text al lui Bertrand Russell?, 
la începutul secolului XX, produce o distorsiune semantică, 
benefică pentru filosofie, astfel încât epistemology devine „filosofia 
ştiinţelor” (fr. philosophie des sciences). În prezent, pentru a se evita 
disputele inutile, se folosește sintagma „epistemologie și filosofia 
ştiinţelor”, prin care se sugerează că cei doi termeni ar fi sinonimi 


Textul de fata reia vechi cercetări expuse în ultimii ani (2006-2012), fie 
în conferinţe internaţionale, fie în texte și articole de specialitate 
(Imposibilia Moralia, Paris, Harmattan, 2007; “Mythologie, magie et 
science”, Annales Universitatis Apulensis, Series Philologica, 11, Tom 3, 
Alba Iulia, 2010, pp. 218-241 ; « Qu'est-ce que la science ? Conceptions 
archaïques et contemporaines des savoirs », în T. Dima & D. Simbotin 
(eds), Knowledge and Action within the Knowledge Based Society, 
Epistemology, lași, Editura Institutul european, 2011, pp. 191-216. Ceea 
ce este novator în textul de fata este încercarea de a găsi o definiţie 
lărgită noţiunii de epistemologie. 

1 J.F. Ferrier, Epistemology or Theory of Knowing, Institutes of Metaphysics, 

1854, p. 64. 

2 B. Russell, An Essay on the Foundations of Geometry, Routledge, 1996 
(1897); tr. fr. Essais sur les fondements de la geometrie, 1901. 

sau cel putin compatibili. Astfel, prin epistemologie se 
desemnează, în sens larg, discursul critic asupra teoriilor științifice. 
Cu precizarea că noțiunea de ,stiinta” trimitea, conform tradiției 
pozitiviste (inclusiv pozitivismul logic, care abia se născuse), doar 
la ştiinţele exacte de factură empirică. Printre acestea, fizica avea să 
fie modelul principal şi oarecum restrictiv, cu un impact atât de 
puternic încât a generat chiar un curent contemporan, prin Cercul 
de la Viena, numit fizicalism. 

În realitate, epistemologia, ca și alte noţiuni care aveau să 
dea naștere unor noi domenii de cercetare în științele umane 
(antropologia, pragmatica etc.), este un termen introdus de Kant. 
Chiar Bertrand Russell afirmase acest lucru: „Abia Kant, creatorul 
Epistemologiei moderne, a fost acela prin care problema geometriei 
şi-a căpătat formularea actuală”. Acest fapt este întărit de Louis 
Couturat în lexicul redactat la sfârșitul traducerii franceze a textului 
russellian, unde definește epistemologia ca: „teorie a cunoașterii 
sprijinită pe studiul critic al Științelor, sau într-un cuvânt, Critica, asa 
cum a fost definită și fondată de Kant”. În același timp, aceasta este 
prima confuzie conceptuală, introdusă de filosoful francez, între 
teoriile cunoașterii și filosofia științelor, care nu a fost întâmplătoare și 
avea să aibe consecințe majore. Astfel, epistemologia se constituie în 
cadrul filosofiei analitice, la începutul secolului xx, ca disciplină 
autonomă, de factură kantiană şi bineînţeles cu rădăcini carteziene. 

Însă sfârșitul secolului al XIX-lea se caracterizează prin mai 
multe crize filosofice, ştiinţifice, lingvistice sau ideologice, care 
toate încurajează acest nou tip de speculație: răsturnarea tuturor 
valorilor, anunţată și profetizată de Nietzsche; apariția geometriilor 
non-euclidiene, a fizicii relativiste şi a fizicii cuantice, care suscită 
interesul epistemologic din partea unor savanţi ca Pierre Duhem 
sau Henri Poincaré; criza fundamentelor matematicii şi cotitura 
lingvistică, la care iau parte si matematicieni, logicieni sau filosofi 


3 Kant, Kritik der reinen Vernunft, (1781, 1787), Wiesbaden: Insel-Verlag, 
1956 ; tr. fr. A. Renaut, Critique de la raison pure, Paris, Aubier, 1997. 

4 B. Russell, op. cit., p. 11: „It was only through Kant, the creator of modern 
Epistemology, that the geometrical problem received a modern form”. 

5 Cf. P. Wagner (dir.), Les Philosophes et la science, Paris, Gallimard, 2008 
(2002), p. 40. 

ca Gottlob Frege, Bertrand Russell, dar si un lingvist ca Ferdinand 
de Saussure. Astfel incat discursul epistemologic se manifesta, inca 
de la început, nu numai în domeniul strict al științelor pozitive, ci 
şi în lingvistică, în filosofia limbajului, în logică, în educaţie, în 
psihologie etc. Însă ideea de inter- și trans-disciplinaritate își face 
loc abia în a doua jumătate a secolului al XX-lea, când intervin alte 
domenii de cercetare, ca informatica și Inteligența Artificială, științele 
cognitive și neuro-stiintele, genetica și biotehnologiile, nanotehnologiile etc. 

În acest context general, în care unitatea științelor părea 
ameninţată, fie prin fenomene de dispersie, de hiperspecializare, 
fie din cauza vechii dihotomii pozitiviste declarate de August 
Comte (în sec. XIX), apare ideea „salvatoare” de convergență între 
diferite domenii de cercetare şi, prin urmare, necesitatea remedierii 
acelui faimos „divorț dintre filosofie şi știință”, care ar fi avut loc 
în perioada modernismului (Francis Bacon, Descartes, Galileo 
Galilei, Newton etc.). Mai concret, în acest început de secol XXI, 
proiectul convergentei NBIC (,,Nano, Bio, Info, Cogno”) solicită 
efectiv participarea științelor umane, fără de care cercetarea 
tehnostiintifica de vârf riscă să esueze, sau să fie refuzată de 
societatea civilă. De ce? Pentru că în centrul acestui proiect se află, 
în mod implicit, o mare necunoscută: Omul. 

Proiectul vizează schimbarea statutului omului. Cum? Prin 
antropotehnică sau fabricarea omului de către om. Or, această schimbare 
înseamnă efectiv răsturnarea tuturor valorilor constelate în jurul 
noțiunii de „om”. Filosoful este astfel obligat să intervină la nivelul 
eticii cercetării ştiinţifice, al eticii aplicate și al meta-eticii, confruntat 
fiind cu noile ideologii (spre exemplu transumanismul), care tind 
să recupereze succesele de necontestat din aceste domenii de 
cercetare, în vederea unor promisiuni utopice, de ameliorare și de 
transformare a naturii omului. Sinteză sofisticată a „supra-omului” 
nietzschean și a „omului nou” stalinian, ideologia transumanistă 
propune eradicarea completă a umanităţii, prin procese de 
eugenism tehnologic, pentru înlocuirea acesteia cu post-umanul, 
omul ameliorat (engl. human enhancement)’. Principalii ideologi, 


é J. Săvulescu, N. Bostrom (eds), Human Enhancement, Oxford University 
Press, 2009. 

Julian Huxley, Nick Bostrom și Julian Săvulescu, se proclamă de 
sorginte umanistă, mai precis din umanismul Renașterii italiene 
(Pico della Mirandola, Marsillio Ficino etc.). În realitate doctrina 
lor este diferită, ba chiar opusă umanismului, chiar dacă se 
desemnează ca ,post-umanism” sau „o nouă Renaștere”. 
Umanistii situau omul în centrul existenței, vizau ameliorarea 
calitativă, spirituală şi intelectuală a omului, în timp ce 
transumanistii consideră in mod exclusiv transformarea 
cantitativă, artificială a omului și eliminarea acestuia. 

Problematica este deci vastă, inter- şi transdisciplinară, de 
aceea rolul epistemologiei trebuie lărgit. Cunoaşterea umană nu 
este strict pozitivistă si nu se reduce doar la cele câteva „ştiinţe 
exacte”. Nu mai putem accepta tezele lui Auguste Comte, care 
susținea că biologia și medicina, de exemplu, nu ar fi științe, că 
metafizica și teologia trebuie excluse din cunoaștera umană și 
înlocuite cu sociologia, o nouă „religie fără Dumnezeu”’. Ştiinţele 
umane, ca antropologia, psihologia, sociologia, etnologia, istoria 
religiilor, mitologia, ştiinţele educaţiei, majoritatea derivate din 
filosofie (în sec. XIX), își capătă astfel titlurile de nobleţe, care 
permit epistemologiei să tragă un folos cognitiv indiscutabil, 
aplicabil acolo unde ne-am fi aşteptat mai puţin, în domeniul 
cercetării tehnostiintifice de vârf. Aceasta din urmă este cea care a 
reactualizat vechile mituri ale omului arhaic, concepţiile alchimice 
si magico-religioase despre lume, dar care s-a lovit în același timp 
de dileme etice redutabile’. 

lată câteva repere istorice, care schiteaza contextul teoretic 
contemporan. Pierre Teilhard de Chardin’ a scris în secolul trecut o 
carte despre locul omului în natură. Paleontologul, teologul și 


7 A. Comte, Cours, 4° éd., t. VI, in Œuvres, Paris, Editions Anthropos, 
1969 (1830-1842), p. 253. 

8 De exemplu, legea franceză a bioeticii (1996), care va fi modificată între 
timp, afirmă că intervenţia asupra genomului uman, care este un 
patrimoniu universal, echivalează cu crimele împotriva umanităţii; iar 
Nick Bostrom si Julian Săvulescu susțin in toate discursurile lor 
eugenismul tehnologic. 

9  P. Teilhard de Chardin, La Place de l'homme dans la nature. Le groupe 
zoologique humain, Paris, Albin Michel, 1956. 

filosoful francez susţine teza evoluţiei darwiniene a omului, către o 
conștiință globală cosmică, o noosferă divină. În schimb, Julian 
Huxley!” propune ideea unei religii fără Dumnezeu si a unui 
transumanism evolutiv, inspirat fiind de pozitivismului lui August 
Comte, prin care omul ar putea interveni pentru propria sa împlinire, 
pentru a continua ,,evolutia” prin mijloace artificiale. Această ideea 
este denuntata si difuzată sub forma unei opere de ficțiune, o 
anti-utopie sau distopie, de către fratele său, Aldous Huxley". 

Pe de altă parte, definiția originară a transumanismului 
apare la Eliade’, care interpretează riturile de iniţiere ale 
societăților arhaice şi pre-moderne ca pe nişte moduri de progres 
spiritual, tehnici de transformare magică a ființei umane, către o 
umanitate mai profundă şi mai bogată, o transumanitate. În același 
timp, Jean Rostand! anunţă cu entuziasm că omul poate fi modificat 
din punct de vedere biologic (genetic). lar Gilbert Simondon" susține 
teza reductionista a ontogenezei fizico-biologico-informationala a 
ființelor vii, a indivizilor umani. Astfel, filosoful de la Sorbona 
contribuie la baza ideologică necesară aplicării noilor tehnologii de 
transformare artificială a omului. 

Francois Dagognet!> este mai prudent și denunță inversarea 
raportului viata-om, în sensul in care omul este acela care vrea să 
modifice şi să domine viata în prezent. La începutul secolului al 
XXI-lea, Francis Fukuyama!* anunţă, ca pe un avertisment grav, 
„Sfârşitul istoriei şi al omului”. Politologul american preia teme 


10 J. Huxley, Religion without Revelation, C. A. Watts and Co., Londres, 
1967; tr. fr. A. Godel, Religion sans révélation, Paris, Stock, 1968. 

u A. Huxley, Brave New World, Mrs. Laura Huxley (ed.), 1932; tr. fr. 

J. Castier, Le Meilleur des mondes, Paris, Plon, 1977. 

M. Eliade, Initiation, rites, sociétés secrétes. Naissances mystiques, Paris, 

Gallimard, 1959. 

13 J. Rostand, Peut-on modifier l’homme?, Paris, Gallimard, 1956. 

14 G. Simondon, L’Individu et sa genèse physico-biologique, Paris, PUF, 1964. 

15 F, Dagognet, Penser le vivant. L'homme maitre de la vie?, Paris, Bordas, 2003. 

16 F. Fukuyama, La Fin de lhistoire et le dernier homme, tr. fr. Paris, 
Flammarion, 1992. Deasemenea semnalam: Our Posthuman Future. 
Consequences of the Biotechnology Revolution, Farrar, Strauss & Giroux, 
New York, 2002; tr. fr. D.-A. Canal, La Fin de l'homme. Les conséquences 
de la révolution biotechnique, Editions de la Table Ronde, 2002. 

specifice epocii contemporane, profeția apocaliptică a lui 
Nietzsche”, „Dumnezeu a murit” și profeția auto-realizatoare a lui 
Michel Foucault", care a tras consecința necesară: „omul a murit”. 
În fine, într-o lucrare destul de recentă, Jérôme Goffette!” prezintă 
antropotehnica, adică metoda de ameliorare, de transformare şi de 
modelare a omului, pe scurt, fabricarea omului de către om. Această 
tehnică se află în slujba transumanismului artificial, care se 
prezintă ca bază ideologică a programelor de cercetare contemporane. 
Vom încerca să justificăm aceste teze și să propunem în 
concluzie o nouă definiție a noţiunii de epistemologie, plecând de la 
analiza comparată a două texte: primul, destul de vechi și puţin 
cunoscut, aparține lui Francis Bacon; al doilea este programul 
ideologic al transumanismului, principalii promotori fiind Nick 
Bostrom si Julian Săvulescu, de la Universitatea din Oxford. Astfel 
vom putea arăta că se poate vorbi şi despre o „epistemologie a 
ştiinţelor umane”. În fond faptul nu este foarte șocant, ci doar putin 
cunoscut. Cercetări anterioare, consacrate unei teorii a valorilor 
epistemologice, ne permit să operăm această extensie conceptuală”. 


1. Proiectul lui Francis Bacon 


Filosoful anglo-saxon se situează în istoria filosofiei la începuturile 
modernităţii, adică primele două decenii al secolului XVII, care au 
marcat această epocă. În general, concepţia lui este considerată ca 
fiind empiristă, progresistă si inovatoare epistemologic, mai ales 
datorită noului clasament pe care-l operează în domeniile 
cunoașterii în Novum Organonum („noul instrument”, aluzie 
directă la opera aristoteliciană). În realitate, există scrieri ezoterice, 
ca textul Noua Atlantida, care nu mai tin de demersul pozitiv, 


17 Nietzsche, Le Gai savoir, tr. fr. par A. Vialatte, Paris, Gallimard, 1978 
(1886 ; 1882), § 125 et § 343. 

18 M. Foucault, L'Histoire de la folie a l'âge classique, Paris, Gallimard, 1972. 

1 J. Goffette, Naissance de l’anthropotechnie. De la médecine au modelage de 
l'humain, Paris, Vrin, 2006. 

2 J. Vezeanu, „Les valeurs épistémologiques via les valeurs éthiques”, in 
J. Baillé (dir.), Du Mot au concept : valeur, Grenoble, PUG, 2013, pp. 35-84. 

specific empirismului, ci care isi au radacinile in alchimia si magia 
Evului mediu, ba chiar in practicile samanice si in concepțiile 
mitologice ale omului pre-modern. Acest fapt este bine ilustrat 
într-un paragraf cheie: „Minunăţii naturale, mai ales acelea care 
sunt în serviciul omului”, din care furnizăm aici un extras: 


„Prelungirea vieţii. Redarea tinereţii într-o anumită măsură. Întârzierea 
îmbătrânirii. Vindecarea bolilor cunoscute drept incurabile. Diminuarea 
durerii. [...] Creșterea forţei si a activității. Creșterea capacităţii de a 
suporta tortura și durerea. Transformarea temperamentului, a îngrășării si 
a slăbirii. Transformarea staturii. Transformarea trăsăturilor. Creşterea 
si îmbunătăţirea cerebralităţii. Metamorfozarea unui corp într-altul. 
Fabricarea unor noi specii. Transplantarea unei specii într-alta. 
Instrumente de distrugere ca cele ale războiului și ale otrăvii. 
Determinarea stării de bucurie și de bună dispoziţie a spiritelor. 
Puterea de imaginaţie asupra corpului propriu sau asupra unui alt 
corp. [...] Forte ale atmosferei și nașterea furtunilor. [...] Producerea 
unor noi alimente plecând de la substanţe care nu sunt utilizate în 
prezent. Fabricarea unor noi fire pentru îmbrăcăminte; și a unor noi 
materiale, de tipul hârtiei, sticlei etc. [...] Iluzii ale sensului. Plăceri 
mult mai mari pentru sunet. Minerale artificiale si cimenturi”2. 


La o lectură rapidă, citatul se prezintă ca un adevărat portret 
futurist, stiintifico-fantastic, al viitorului civilizației noastre. Numai 
că textul respectiv trebuie situat în contextul istoric modernist, ca 
rezultat al unor filiatii care trebuie refăcute. Este vorba despre un 
text ocult, ezoteric, program al unei societăți secrete, din care făcea 
parte autorul: „Fundaţia noastră are ca scop cunoașterea Cauzelor 
şi mișcărilor secrete ale lucrurilor; și de a depăși limitele Imperiului 
Uman, în vederea realizării tuturor lucrurilor posibile”2. De 
exemplu, ideea de prelungire a vieţii si de întinerire se regăsește 
nu numai în poveştile folclorice din sud-estul Europei, dar si în 
miturile arhaice ale diferitelor culturi. Căutarea elixirului vieţii fără 
de moarte, a pietrei filosofale, a fost un proiect atât al alchimiei 
asiro-babiloniene, cât şi al alchimiei chineze. Nu întâmplător, în 
concepţia taoistă se vorbeşte despre „insulele binefericitilor”, acolo 


21 F, Bacon, New Atlantis, 1626; tr. fr. La Nouvelle Atlantide, in Novum 
Organonum, Paris, Payot, 1983, pp. 86-87; trad. citatului ne apartine. 
2 Idem, p. 72. 

unde inteleptii care au reușit să ajungă pot cunoaște viata eternă. 
Un ecou al acestei vechi obsesii de viata-fara-de-moarte si de 
tinerete-fard-batranete se regăsește în mișcările contemporane, 
desemnate „junism” (fr. jeunisme), prin care cei de vârsta a treia 
încearcă să  „reîntinerească” prin terapii medicamentoase 
(gerontologia), prin operaţii estetice și prin moda vestimentară, 
imitând stilul adolescentin. 

Diminuarea durerii si rezistenţa la tortură sunt proiecte care 
s-au realizat partial, pentru că există în prezent o mulțime de 
substanțe analgezice, anesteziante, care permit efectuarea operațiilor 
chirugicale, de exemplu; sau care elimină temporar durerile insuportabile 
(migrenele, encefalitele, durerile de dinţi etc.). De asemenea, creşterea 
forţei si a capacităţii de muncă se efectuează, în mod curent si deci 
banal, în toate antrenamentele sportive de perfomanta. Atletismul 
este doar un exemplu, unde majoritatea sportivilor se dopează, 
pentru creşterea capacităţii musculare şi a activităţii fizice, în 
vederea obţinerii performanţelor dorite, chiar și cu riscul vieții. 
Dar faptul se banalizează şi în cazul activităților profesionale 
curente, în întreprinderi, în universități, unde fiecare crede că 
poate obţine performanţe profesionale mai bune prin consumul 
diferitelor substanţe (droguri, lecitină, ciocolată, energizante etc.). 

Transformarea temperamentului sau modificarea stărilor 
psihologice care ne definesc personalitatea pe termen lung dar şi, 
de asemenea, posibilitatea de a acționa asupra dimensiunilor 
corporale (slăbire și îngrășare), par în prezent tot nişte obiceiuri 
comune; la acestea fac apel atât pacienţii, cei care efectiv suferă din 
aceste motive (exemplu, utilizarea masivă a psihotropilor, 
somniferelor, calmantelor etc.), cei care suferă de bulimie sau de 
anorexie, formatorii de opinie, dar și cei care doar urmează modele 
difuzate de mass-media: pentru menţinerea siluetei la femei, a 
corpului atletic la bărbaţi etc. Dar mai mult, rețelele de fabricare şi 
de difuzare în masă a alimentelor prevăd în mod strategic un 
dublu profit, prin produse care, pe de o parte, sa ingrase clienții, 
iar pe de altă parte să-i slăbească. 

Prin creșterea şi îmbunătăţirea cerebralitatii, Bacon sugera 
probabil ceea ce am numi azi ameliorarea capacităţilor cerebrale și 
mentale: creșterea memoriei și a inteligenţei, puterea de concentrare, 
ameliorarea vitezei de calcul și a altor funcții cognitive etc. Lucruri 

care se realizeaza deja cu rezultate mai mult sau mai putin vizibile. 
Însă ideea de metamorfozare pare la prima vedere cea mai 
spectaculoasă. Ea există deja in natură, atât în regnul vegetal cât si 
în cel animal. Prin urmare, de ce nu şi în cazul omului? Aplicată, 
de exemplu, în transformarea sexuală, experiența a dat rezultate 
nefericite, pentru că în locul schimbării sexului (feminin în 
masculin și viceversa) nu s-a realizat decât o extropiere, adică o 
distrugere ireversibilă a sexului initial. Cel „nou” 
funcţional, reproducerea nu este posibilă, iar când pacienţii doresc 
revenirea la sexul de origine, află că este imposibil. 

Transplantarea unei specii într-alta si fabricarea de noi specii, 


nu este 


din programul baconian, se realizează astăzi prin modificările 
genetice şi prin procese de  hibridizare, după modelul 
Metamorfozelor mitologice, care există în imaginarul colectiv sau 
poetic, ca în cazul poetului latin Ovidiu. De asemenea, fabricarea 
de noi alimente, de noi substanţe, de țesuturi sintetice, de molecule 
de sinteză, tin de o întreagă industrie a surogatelor, a ersatz-ului, a 
artefactelor, a iluziilor provocate sensurilor. lar intervenţia omului 
în modificarea climatului, în influențarea meteorologiei, a devenit 
nu numai o practică curentă, ci si periculoasă, încât „încălzirea 
planetei” sau distrugerea „stratului de ozon” sunt în prezent 
expresii comune, banalizate, care fac parte din limbajul curent. 

Mai mult, peste secole, aceste vise magice și alchimice 
baconiene se prelungesc aproape „natural” cu proiectele ştiinţifice 
de cercetare actuale. Altfel spus, modurile de gândire considerate 
multă vreme drept iraționale, religioase, se regăsesc în proiectele 
de cercetare ale tehnologiilor de vârf, acolo unde ne-am fi așteptat 
să găsim raționalitatea ştiinţifică cea mai riguroasă, o raționalitate 
desacralizată, secularizată. În prezent sunt evocate, una peste alta, 
tot felul de „obiecte inteligente”: captori electronici susceptibili de 
a informa indivizii care le poartă asupra lor, despre propria 
condiţie fizică sau despre calitatea mediului înconjurător 
(etichetele RFID); roboţi de talie moleculară (nanoroboti), care pot 
circula în corpul uman, pentru a curăța arterele, pentru a lupta 
împotriva celulelor canceroase sau împotriva îmbătrânirii și care se 
pot auto-reproduce; mașini „inteligente”, care să ne asiste în 
activitatea noastră cotidiană, sau care să exploreze și să colonizeze 
spațiul intergalactic; interfețe creier-masina, care ar permite 

controlul uzinelor şi al automobilelor prin gândire, la distanţă, dar 
şi controlul indivizilor, organisme modificate genetic, monştri şi 
himere etc. 

Astfel, ceea ce făcea parte din discursurile mitologice, din 
doctrinele  magico-religioase%, din literatura de ficțiune si 
stiintifico-fantastica, a devenit cu noile tehnologii un program de 
cercetare concret, programul NBIC. Faptul pare inexplicabil, dacă 
păstrăm doctrina tradițională a opoziției rational/irational, 
stiinte/credinte, episteme/doxa, într-un cuvânt opoziţia dintre logos si 
mythos. Ideologia transumanistă contemporană pare să fi transgresat 
tocmai această opoziţie. Pe de altă parte, aceste fenomene nu ar fi 
fost posibile fără o nouă bază religioasă, revendicată ca atare, 
transumanismul sau „religia fără Dumnezeu”. 


2. Ideologia transumanistă şi antropotehnica 


În mod comun se crede că noţiunea de transumanism a fost 
introdusă pentru prima oară în 1957 de Julian Huxley, fratele 
autorului anti-utopiei Brave New World, Aldous Huxley (1932). 
Disputele ideologice dintre cei doi fraţi, savantul si scriitorul, ar fi 
generat atitudini şi luări de poziţie opuse, care s-ar regăsi în 
prezent, de exemplu, în controversele dintre technofili şi 
technofobi, sau între disputele dintre eticieni şi transumaniști. 
Realitatea istorică este diferită, trebuie deci nuanţată si precizată. 
Termenul trasumana (lat.) există deja la poetul italian Dante 
Aligheri, în capodopera sa Divina Commedia. Dar cu o 
semnificaţie diferită de cea actuală. Umanistii italieni înțelegeau 
prin trans-umanism depăşirea intelectuală, spirituală, magică, 
mistică, a limitelor naturii umane. Aceasta era dealtfel o atitudine 
veche, tradițională, care poate fi semnalată deja in 
comportamentele omului preistoric, de exemplu în riturile de 


3 Mauss M, Sociologie et anthropologie, Paris, PUF, 1950, p. 104. 

24 Dante Aligheri, Divina Commedia, Paradiso, Canto I: „Trasumanar 
significar per verba non si poria; pero l'essemplo basti a cui esperienza 
grazia serba”. 

inițiere. Bineînţeles, termenul de „transumanism” nu exista la 
omul premodern, însă existau credinţele și practicile de acest tip. 
Prin riturile de inițiere, se spera depășirea condiției umane comune 
şi atingerea unei condiţii superioare, în planul cunoașterii, dar și al 
achiziției unor puteri supranaturale, de tipul eroilor sau semi- 
zeilor mitologici. Era deci vorba despre un transumanism 
mitologic, calitativ. 

Transumanismul înțeles în accepțiunea lui actuală, cea mai 
populară si deci cea mai cunoscută, începând prin anii 1980, este o 
concepție care consideră că progresul științei si al tehnicii vor 
permite modificarea naturii umane prin combinarea omului și a 
mașinii, prin modificarea radicală a naturii umane, cu ajutorul a 
tot felul de procedee artificiale, biogenetice, bio- si fizico-chimice, 
informatice, electronice etc. Scopul este obținerea unui cyborg, 
creatură postumană, de sorginte religioasă si stiintifico-fantastica, 
partial om - partial mașină, sau de ce nu, un om artificial cu o 
inteligenţă artificială (după modelul golemului). De ce? Pentru 
depășirea și creşterea capacităților umane, fizice şi cognitive, dar 
din perspectivă strict cantitativă. Acest program este revendicat în 
mod explicit ca proiect de salvare a umanităţii. Altfel spus, 
salvarea umanităţii este echivalentă cu distrugerea omului natural 
si înlocuirea acestuia cu ființe artificiale, organisme modificate 
genetic, hibrizi, umanoizi, roboți etc”. 

Se urmăreşte astfel ameliorarea performanţelor intelectuale 
(memoria, puterea de calcul, viteza de înțelegere, inteligenţa etc.); 
creșterea posibilităților perceptive senzoriale (un auz mai bun, o 
vedere mai pătrunzătoare, un miros mai fin, senzaţii mai puternice etc.); 
dezvoltarea capacităţilor fiziologice şi psihomotorii (musculatură 
puternică, rezistență la oboseală, tenacitate); eliminarea sau încetinirea 
îmbătrânirii, regenerarea și, dacă este posibil, prelungirea infinită a 
vieții, prin eradicarea morții. O frază care revine cel mai adesea in 
dezbaterile publice din partea unor universitari este: „Omul de o 
mie de ani s-a născut” . Frază la care se poate răspunde: „Dacă 
omul de o mie de ani s-a născut deja, înseamnă că umanitatea a 


% N. Bostrom, „A History of Transhumanist Thought”, Journal of 
Evolution and Technology, Vol. 14, April 2005, pp. 1-25. 

murit sau este pe cale de dispariţie”. Astfel, vechea idee a 
dispariției zeului Pan, ideea nietzscheană a „morţii lui 
Dumnezeau”, cu consecinţa ei imediată, semnalată de Michel 
Foucault, a dispariției Omului, par confirmate. 

Construirea Inteligentei Artificiale% (proiect de tip animist) si 
aplicarea ingineriei genetice” le dă speranţa transumanistilor că 
vor reuși într-un viitor destul de apropiat să fabrice capacităţi atât 
de performante, încât să le depășească pe cele umane. Analogia 
este evidentă între posibilitățile combinatorii net superioare ale 
unui calculator faţă de cele ale creierului uman, fie în executarea 
calculelor matematice, fie în jocul de șah sau în alte situații de acest 
gen. Însă inteligenţa si viteza de calcul nu sunt noţiuni echivalente. 
De exemplu, cineva care calculează foarte repede sau care are o 
memorie fabuloasă poate fi un imbecil perfect. În ciuda a numeroase 
confuzii conceptuale de acest gen, ideologia transumanistă s-a 
răspândit foarte repede, în numai câţiva ani, odată cu generalizarea 
nano-tehnologiilor şi a ingineriei sub-moleculare, dar mai ales prin 
reactualizarea miturilor antice si a promisiunilor magice. 

Transumanismul tehnologic își propune egalizarea oamenilor 
cu ajutorul progresului tehnic : eliminarea diferențelor etnice, de 
sex, congenitale, mentale, fizice, intelectuale etc. Scopul este ameliorarea 
condiției umane și obținerea egalității universale, printr-un fel de 
proces de amestec sau melanj tehnico-stiintific, natural-artefactual: 
un fel de pat al lui Procust tehnocratic. În realitate, programul 
acestei ideologii este antiumanist. Pentru că omul nu trebuie să se 
mai considere ca fiind în centrul universului si nici să mai creadă 
într-o ființă supranaturală care conduce lumea. Tot ceea ce părea 
jocul hazardului în teoria evoluționistă darwiniană, mutatiile 
aleatorii în procesele biologice, trebuie să devină schimbări 
controlate de rațiune, de morală și de etică. Despre ce rațiune și 
despre ce etică este vorba? Despre cele ale transumanistilor. 


2% Turing A.M, „Computing Machinery and Intelligence”, Mind, vol. LIX, 
n° 236, 1950; tr. fr. „Machines a calculer et intelligence”, in Sciences 
cognitives : textes fondateurs (1943-1950), Paris, PUF, 1995, pp. 248-295. 

27 Kurzeweil R., The singularity is near. When humains transcend biology, 
London, Duckworth, 2005. 

Dincolo-de-umanism este sinonim cu post-umanism, adica 
cu anti-umanism. De altfel, această idee destructivă (sfârşitul 
umanităţii) apare explicit chiar în manifestele sau declaraţiile 
transumaniste. Prima a fost făcută în 1978 (Upwingers Manifesto), 
expresie a unei concepții optimiste, utopice, într-un viitor fericit, 
pe care nici dreapta, nici stânga nu ar putea să-l garanteze. În 1990 
a fost elaborat un cod al transumaniștilor libertarieni 
(Transhumanist Principles of Extropy), ca un fel de sinteză între 
transumanism si neoliberalism. Afiliati unei organizații fondate in 
1998, Asociaţia Mondială a Transumanismului, condusă de Nick 
Bostrom, profesor de filosofie la Universitatea din Oxford, în 
Marea Britanie, transumanistii sunt adesea oameni de știință, 
sociologi, filosofi, care cred că este posibil și de dorit să fie 
ameliorate și modificate capacitățile umane, fizice, intelectuale, 
psihice sau psihologice, în sensul luptei împotriva îmbătrânirii și a 
morţii, în sensul supraviețuirii noastre. Ideea lor de bază este că 
utilizarea ştiinţei si a tehnologiei vor permite depășirea tuturor 
limitelor umane, altfel spus, totul este si devine posibil, ca în cazul 
ființelor cu puteri magice, demiurgice, supranaturale. 

Această ideologie este prezentată explicit în 1999, când a fost 
adoptată Declaraţia transumanistă (Transhumanist Declaration), de 
către Asociaţia transumanistă mondială, formată din liberali de 
orientare centristă. Cu mici modificări, programul reprezintă dogma de 
bază, reluată ca atare de Nick Bostrom într-un articol recent. lată 
cele şapte puncte ale declaraţiei, care excelează prin dimensiunea 
lor utopică, ecou contemporan al programului baconian: 


„1) Viitorul umanităţii va fi radical modificat de tehnologie. Noi ne 
închipuim posibilitatea ca ființa umană să poată suporta modificări de 
genul intineririi, creșterii inteligenţei prin mijloace biologice si 
artificiale, capacitatea de a modula propria stare psihologică, abolirea 
suferinței și explorarea universului. 2) Ar trebui să facem cercetări 
metodice pentru a înţelege aceste schimbări viitoare, ca și consecinţele 
lor pe termen lung. 3) Transumaniștii cred că, fiind în general deschiși 
fata de noile tehnologii și adoptându-le, vom favoriza utilizarea 
acestora în sens bun în loc să încercăm sa le interzicem. 
4) Transumanistii afirmă dreptul moral al celor care doresc de a se 
servi de tehnologie pentru a-și ameliora capacităţile fizice, mentale sau 
reproductive si pentru a fi cu atât mai mult stăpâni pe propria lor viata. 
Ei doresc să se împlinească prin transcenderea propriilor limite 

biologice actuale. 5) Pentru a planifica viitorul este imperativ să se țină 
cont de eventualitatea unui progres tehnologic spectacular. Ar fi 
catastrofică situația în care aceste avantaje nu s-ar materializa din cauza 
tehnofobiei sau a unor prohibitii inutile. Pe de altă parte, ar fi la fel de 
tragic ca viața inteligentă să dispară în urma unei catastrofe sau a unui 
război provocate de tehnologiile de vîrf. 6) Noi trebuie să creăm foruri 
de discuție unde oamenii să poată dezbate în mod rațional de ceea ce 
ar trebui să fie făcut si de asemeni o ordine socială în care să poate fi 
puse în aplicare decizii responsabile. 7) Transumanismul include 
numeroase principii ale umanismului modern si apără bunăstarea a tot 
ceea ce este susceptibil de sentimente, că acestea provin de la un creier 
uman, artificial, post-uman sau animal. Postumanismul nu sprijină nici 
un politician, partid sau program politic”?8. 


Prin această „ameliorare” a omului, schimbarea radicală a 
naturii umane, mai mult, fabricarea unui nou tip de om, care se 
constituie într-un domeniu aparte, denumit antropotehnică, 
transumanistii dispun, pe de o parte de un program ideologic, iar 
pe de altă parte de modalităţile efective, tehno-stiintifice, pentru 
realizarea acestui program. Primele dileme, semnalate chiar in 
declaratia transumanista, dar si intr-o serie de articole, sunt de tip 
moral. Aceasta ideologie contesta cele mai cunoscute principii etice 
lasate de traditia filosofica, fie ele de tip aristotelic, de tip kantian 
sau de tip utilitarist. Însă Etica este o ştiinţă a valorilor normative, 
în cadrul căreia nu se poate face orice, altfel se ajunge la situaţii de 
anarhie morală și deci de dezordine mentală. 

Dar nu numai etica cercetării științifice pare destabilizată 
prin ideea de bază, că totul este posibil (principiu magic)”, prin 
transgresarea tuturor limitelor (răsturnarea valorilor), ci si 
epistemologia; adică acel domeniu al filosofiei care ne permitea să 
ţinem un discurs critic asupra teoriilor ştiinţifice. În sens strict, prin 
această expresie se subintelegeau teoriile științelor exacte (logica, 
informatica, matematica, fizica, chimia, astrofizica etc.). Or, am 
constatat că noile retorici ştiinţifice fac apel si la ştiinţele umane, 


28 N. Bostrom, “A History of Transhumanist Thought”, art. cit., p.21; 
traducerea ne aparţine. 

2 Spațiul nu ne permite tratarea acestei chestiuni, însă trimitem cititorul 
la studiul nostru Imposibilia Moralia, op. cit. 

3% M. Mauss, op. cit., p. 3, p. 26 și passim. 

dar, mai mult, chiar reactualizeaza vechi mituri, credinte magice si 
religioase, utopii, ideologii etc. Intelegerea si explicarea acestor 
fenomene contemporane, prezente in tehnologiile de varf si in 
programele de cercetare tehno-stiintifice, trec in mod necesar prin 
redefinirea epistemologiei si a filosofiei stiintelor. 


3. Ce este epistemologia? 


Pentru a răspunde la această întrebare trebuie să ținem cont de o 
teorie a valorilor, singura capabilă să depășească dihotomia 
clasică dintre logos si mytos, dintre ştiinţe și credințe, dintre 
rational şi irațional. De aceea, în loc de opoziția rational-irational, 
preferăm utilizarea unor expresii de genul „diferite forme de 
raționalitate”. lar pentru că se insistă în mod eronat, exagerat, pe 
opoziția sau pe dilemele eticii și ştiinţei, preferăm să discutăm 
despre echivalente, despre compatibilitati sau despre confilicte de 
valori etice şi epistemologice. In fond, toate activităţile noastre 
cognitive, perceptive, psihomotorii, judecatile de valoare, calculele, 
rationamentele, argumentele, aprecierile morale, estetice, științifice 
sunt tot atâtea forme de evaluare”. 

Foarte rapid, plecăm de la exemplul lingvisticii saussuriene, 
care arată cum poate fi transferată, în mod benefic, o idee din 
domeniul științelor umane în științele exacte. La nivel lingvistic se 
poate vorbi despre valori discursive naturale. Studiile de 
lingvistică ale lui Ferdinand de Saussure propun o veritabilă teorie 
a valorilor lingvistice. Pentru Saussure, se poate vorbi de valoarea 
semantică a unui cuvânt sau a unei fraze, mai precis de valoarea 
unităţii lingvistice. Sensul, imaginea mentală, semnificaţia 
cuvintelor sunt importante pentru lingvistul din Geneva, însă 
integrate în concepția lui mai generală, ca valori ale limbii, valori 
relative (opuse) altor valori. Limba este definită de Saussure ca „un 


3t J. Vezeanu, „Les valeurs épistémologiques via les valeurs éthiques”, 
art. cit., 2013. 

sistem de valori”, sistem care conservă şi care produce valori?. Nu 
am putea afirma același lucru si despre științe? Rolul, funcţia, 
sensul pe care-l au cuvintele, sintagmele și frazele sunt 
recunoscute ca valori numai în cadrul larg, convenţional al limbii, 
adică relativ la alte valori. Mai concret, despre ce este vorba, cum 
funcționează aceste valori semantice? 

Saussure pleacă de la exemplul jocului de șah, pe care-l 
invocă de mai multe ori, pentru a explica semnificația unui cuvânt, 
în ocurență semnificația unei piese de sah, sau rolul pragmatic 
atribuit unui lucru*. De exemplu, în jocul de sah se utilizează 
piese care îndeplinesc niște roluri, care răspund unor funcții 
precise: regele, regina, turnul, nebunul, calul, pionul; între acestea 
există niște relaţii precise. Dar dacă lipseşte una dintre aceste piese, 
este suficient ca să fie înlocuită cu un obiect oarecare, care însă va 
îndeplini rolul piesei piedute, conform regulilor şi a convențiilor de 
joc, şi bineînțeles cu acordul jucătorilor. Aşa sunt prezervate 
raporturile dintre piesele respective. Retinem în trecere ideea de 
conventionalism, care avea să dea cel mai important curent 
epistemologic, si prin contribuţia a doi savanţi francezi - Henri 
Poincaré şi Pierre Duhem™. Ea este prezentă nu numai în concepția 
valorilor, ci şi în teoria saussuriană a semnului. 

Astfel, obiectul înlocuitor va căpăta o nouă valoare simbolică, 
care conferă semnificație şi coerență în contextul jocului respectiv. 
Scos din acest context, obiectul de substituție își pierde semnificația, 
adică valoarea. Este de altfel ceea ce permite ca înlocuirea să fie 
posibilă, oricare ar fi configuraţia obiectului respectiv. În locul unui 
pion, de exemplu, se poate folosi un nasture. Pentru Saussure se 
poate vorbi prin analogie de modul de funcționare al limbii și, prin 
urmare, de valorile lingvistice pe care le putem atribui cuvintelor, 
sintagmelor, frazelor, în funcţie de rolul lor în contextul vorbirii, 
prin opoziție cu alte valori lingvistice. Într-adevăr, prin această 


32 F, de Saussure, Cours de linguistique générale, Paris, Payot, 1967 (1915), 
pp. 155-169. 

3 Idem, p. 125, p. 153 si passim. 

3 I. Vezeanu, „Convention et conventionnalisme dans 1’épistémologie 
contemporaine”, in J. Baillé (dir.), Du Mot au concept. Convention, 
Grenoble, PUG, 2009, pp. 81-112. 

teorie a valorii lingvistice se pot explica functionarea metaforei, 
polisemia si sinonimia limbilor naturale, arbitrariul lingvistic al 
relatiei dintre semnificant si semnificat etc. 

Acest rol lingvistic jucat de un cuvant, de o fraza (in general 
de o unitate lingvistică), funcţia îndeplinită de o idee, de o 
cunoștință, trimite la ideea de functionalism. Pentru cei obișnuiți cu 
literatura de specialitate, din domeniul Inteligentei Artificiale, este 
cunoscut faptul că acest curent (functionalismul) este dominant în 
teoriile cognitiviste contemporane. Ceea ce este interesant este 
faptul că, stabilind această filiatie de idei, arătăm că funcţionarea 
creierului, în raportul acestuia cu conştiinţa, nu se poate reduce la 
un mod de funcţionare strict lingvistic. Activităţile mentale nu se 
pot reduce doar la funcționalități cerebrale, ele sunt nişte activități 
complexe de evaluare cognitivă și epistemologică, în care totul 
contează: credințele, prejudecățile, opiniile, iluziile, argumentele, 
demonstrațiile, certitudinile, experienţele, sentimentele, emoțiile etc. 

De aceea, noţiunea de Epistemologie trebuie extinsă la toate 
formele de raționalitate, iar prin Filosofia științelor se subintelege 
şi Filosofia științelor umane. În acest caz, epistemologia apare ca 
un discurs critic asupra valorilor cunoaşterii, care duce dincolo de 
ştiinţele exacte pana la științele umane, mituri, credințe, opinii etc. 
Motive pentru care, filosoful este implicat în această dezbatere, la 
mai multe niveluri: î) mai întâi, la nivelul epistemologiei şi al 
filosofiei științei, care trebuie să explice în mod critic activităţile 
noastre de evaluare epistemică, să indice premisele tehnostiintifice 
şi să fixeze presupozitiile metafizice; ii)apoi, la nivelul 
argumentatiei și retoricii discursurilor de popularizare științifică, 
care trebuie să analizeze tipurile de discursuri aferente (obiective şi 
adevărate, de propaganda si de manipulare ideologică), si sa 
propuna dezbateri adecvate, conform principiului de discutie 
contradictorie (lat. disputatio); iii) in fine, la nivelul eticii cercetării 
ştiinţifice, care trebuie să semnaleze reguli, principii și 
avertismente cu privire la rolul, statutul şi activitatea omului de 
ştiinţă, în particular, dar mai ales a naturii omului în general, a 
demnităţii acestuia. 


Grenoble, octombrie 2013 

Mihail-Radu Solcan si Ludwig von Mises 
despre actiunile omenesti 


GHEORGHE STEFANOV 


1. Printre multe alte lucruri, am învăţat de la profesorul 
Solcan că atunci când scriu un text cu intenția de a realiza o 
cercetare filosofică trebuie să pornesc de la o problemă!. Ca atare, 
punctul de plecare al textului meu îl reprezintă un pasaj din cartea 
sa Filosofia științelor umane: o introducere*, pasaj care mi-a stârnit 
câteva întrebări pe care mi-aș fi dorit să i le pot pune chiar autorului. 

Textul apare în al treilea capitol al lucrării, dedicat studiului 
acțiunilor omenești din perspectivă economică, în secțiunea în care 
e prezentată si comentată concepţia asupra acţiunilor omenești 
expusă de Ludwig von Mises în lucrarea Human Action. A Treatise 
On Economics’. Dezvoltând ideea că respectiva concepţie poate fi 
văzută ca o „axiomatică informală“4, profesorul Solcan scrie: 


„Așa cum rezultă din spiritul cărţii lui Mises si din tradiţia școlii sale, 
axioma ar putea fi formulată în felul următor: (pentru orice individ 
uman x) este adevărat că individul x acţionează. Altfel spus, asa cum 


1 Oricât de ciudat ar părea, în anii '90 acest lucru nu ne era familiar 
multora dintre cei care l-am întâlnit pe profesorul Solcan ca studenți. 
Cerinta de a formula o problemă la începutul cercetării ni se părea 
stranie. Am înţeles abia mai târziu cât e de important, mai ales in 
filosofie, să încerci să iti dai seama cat mai bine, încă de la început, ce 
anume vrei să realizezi în textul pe care îl scrii. 

> Vezi Mihail-Radu Solcan, Filosofia științelor umane: o introducere, Editura 
Universităţii din Bucuresti, Bucuresti, 2012. Pentru trimiterile la 
această lucrare voi folosi în continuare forma prescurtată „FSU“. 

3 Vezi Ludwig von Mises, Human Action. A Treatise On Economics, Yale 
University Press, Yale, 1949. Voi trimite în continuare la această carte 
utilizând prescurtarea „HA“. Folosesc ediția a patra a lucrării, 
publicată în 1996 de Fox & Wilkes, în San Francisco. 

4 FSU, p. 92. 

sugerează și titlul capitolului cu care se deschide cartea lui Mises, omul 
este o ființă care acţionează. Punctul cu adevărat dificil este însă 
caracterizarea ideii de acțiune ca atare. A încerca s-o definești ca pe un 
soi de comportament ar însemna să te angajezi într-o mișcare circulară 
fără perspectivă de ieșire: « comportamentul » este, în fond, tot acțiune.” 


Ideea unei echivalente între comportamente şi acțiuni m-a 
frapat în mod special. Atât Ludwig Wittgenstein, cu perspectiva 
căruia ştiam că profesorul Solcan este bine familiarizat, cât si alti 
autori influențați de el care s-au ocupat de teme de filosofia 
acțiunii, cum ar fi G. E. M. Anscombe sau G. H. von Wright, par să 
împărtășească ideea că există o diferență fundamentală între 
comportamente și acțiuni. 

De altfel, încercarea de a defini acțiunea omenească drept un 
tip special de comportament - comportamentul voluntar sau 
intenționat — reprezintă un loc comun în filosofia minții și a acțiunii”. 
Asa încât prima problemă pe care mi-am pus-o a fost următoarea: 


(1) Cum se poate explica faptul că, în ciuda tradiţiei filosofice existente, un 
autor susţine că „acţiune“ si „comportament“ sunt termeni echivalenți? 


Expresia „un autor“, folosită în cadrul întrebării anterioare, 
are legătură cu a doua întrebare a mea: 


5 FSU, p. 92. 

6 Vezi, de pildă, Ludwig Wittgenstein, Cercetări filozofice, Humanitas, 
Bucuresti, 2004, pp. 309-310, 8621, G. E. M. Anscombe, Intention, ediția 
a doua, Harvard University Press, Cambridge, Massachusetts si 
Londra, 1963, p. 80, §43, unde întâlnim sugestia că descrierea unei 
acțiuni diferă enorm de descrierea unui simplu eveniment sau 
comportament, si G. H. von Wright, Explicatie și înțelegere, Humanitas, 
Bucuresti, 1995, în special capitolul III, „Intenţionalitate și explicaţie 
teleologică“, pp. 98-141. 

7 Nu am nici o îndoială că profesorul Solcan știa aceste lucruri. Vezi, de 
pildă, textul lui Ansgar Beckermann, „Materialismul funcţional al lui 
H. Putnam ca soluţie a problemei compatibilitatii explicatiilor intentionale 
si mecanice ale acţiunilor“, prezentat de dânsul in Mihail-Radu Solcan 
(editor), Dezbateri pe marginea problemei corp - minte, Academia „Ştefan 
Gheorghiu“, București, 1984, pp. 128-132. 


GHEORGHE ȘTEFANOV 


(2) Cine susţine, până la urmă, că „acţiune“ si „comportament“ sunt 
termeni echivalenți? 


Așa cum apare în textul citat, ideea că încercarea de a defini 
acţiunea drept un tip de comportament este circulară ar putea să îi 
aparțină atât lui Ludwig von Mises, cât și profesorului Solcan. De 
fapt, mi-a fost limpede că Mihail-Radu Solcan aderă la respectiva 
idee. Mă interesa, totuşi, să aflu dacă și Ludwig von Mises ar 
susține acelaşi lucru. 

În continuare mă voi ocupa de fiecare dintre cele două 
probleme, pe rând, în ordine inversă faţă de cea în care au fost 
introduse. În legătură cu (2), voi încerca să arăt că Mises distinge 
între comportament și acțiuni, adoptând perspectiva tradițională, 
potrivit căreia acțiunile omenești sunt comportamente intenționate. 
În ce privește (1), voi încerca să identific sursa pentru afirmaţia 
profesorului Solcan într-o perspectivă formală asupra acțiunilor, 
adoptată de dânsul într-un text mai timpuriu, perspectivă pe care 
o consideră caracteristică pentru o abordare economică a acțiunilor 
omenești. În încheierea textului voi încerca să arăt, în contra acestei 
ideis, că echivalarea acţiunilor cu comportamentele nu se susține, 
nici măcar dacă avem în vedere o perspectivă economică. 


2. Soluţia primei probleme nu presupune, desigur, o cercetare 
filosofică. In cartea sa, Mises se exprimă în felul următor: 


„Human action is purposeful behavior. Or we may say: Action is will 
put into operation and transformed into an agency, is aiming at ends 
and goals, is the ego's meaningful response to stimuli and to the conditions 
of its environment, is a person's conscious adjustment to the state of 
the universe that determines his life. Such paraphrases may clarify the 
definition given and prevent possible misinterpretations. But the definition 
itself is adequate and does not need complement of commentary.“? 


3 Profesorul Solcan este, de asemenea, unul dintre cei care mi-au arătat 
cât este de important să ai reacţii critice în filosofie. 

° HA, p. 11. Mises consideră că putem socoti descrierile în termeni de 
acţiuni ca fiind ireductibile la descrieri naturalizate (psihologizante, de 
pildă) ale comportamentelor omenești. Din păcate argumentele pe care 
le dă în sprijinul acestei idei nu sunt, după părerea mea, cele mai 

Reiese ca pentru el actiunea omeneasca poate fi definita ca 
un tip special de comportament - comportamentul ce are un 
anumit scop. Ce anume este, însă, un comportament ghidat de un 
scop? Potrivit lui Mises: 


„Conscious or purposeful behavior is in sharp contrast to unconscious 
behavior, i.e., the reflexes and the involuntary responses of the body’s 
cells and nerves to stimuli.“ 


Echivalarea unui comportament constient cu un comportament 
ghidat de un scop poate fi, desigur, pusa in discutie, dar cu 
siguranta, persoana care se exprima astfel nu ar impartasi ideea ca 
nu putem defini actiunea drept un tip de comportament, intrucat 
definiția noastră ar fi în acest caz circulară. Orice ar fi 
comportamentul, e limpede că pentru Mises acesta poate primi o 
definiție generală (care să cuprindă atât cazul comportamentelor 
inconștiente, cât si cazul comportamentelor conștiente) fără a mai 
face apel la conceptul de acţiune. 

În ce privește ideea că în spatele acțiunilor noastre se află 
voința noastră, care este pusă în act ori de câte ori facem ceva, 
Mises ne oferă următorul comentariu: 


„We may say that action is the manifestation of a man's will. But this 
would not add anything, to our knowledge. For the term will means 
nothing else than man's faculty to choose between different states of 
affairs, to prefer one, to set aside the other, and to behave according to the 
decision made in aiming at the chosen state and forsaking the other.“ 

convingătoare. Mi se par de asemenea discutabile și ideea sa că nu 
putem acţiona fără să avem o cunoaștere cauzală, opoziţia între a 
gândi și a acţiona pe care o presupune în text, considerarea omisiunilor 
ca un tip de acţiuni precum și ideea că acțiunile colective sunt 
reductibile la acţiuni individuale, dar nu este acum momentul pentru a 
intra în detalii cu privire la aceste chestiuni. 

10 HA, p. 11. Într-o altă formulare, Mises ne spune că „acțiunea înseamnă 
utilizarea mijloacelor pentru atingerea scopurilor” (HA, p. 13). 

1 HA, p. 13. 

Ceea ce adaugă acest comentariu este faptul că fixarea 
scopului, care dă caracterul de acțiune unui comportament 
conștient, e rezultatul unei decizii. Din această perspectivă, 
acţiunea ar putea fi definită drept comportament în acord cu o 
decizie luată. Dar avem deja răspunsul la întrebare. Ideea că 
acțiunile pot fi privite, pur si simplu, drept comportamente 
omenești, așa cum am întâlnit-o în textul profesorului Solcan, nu e 
împărtăşită si de Ludwig von Mises. 


3. Voi trece acum la cealaltă problemă formulată initial. Care 
este sursa ideii susținute de profesorul Solcan? Pentru a o 
identifica, vă propun să parcurgem succint câteva pasaje dintr-un 
text mai vechi scris de dânsul, „Instituţiile și teoria formală a 
acţiunii “2. În prima secțiune a acestui text citim: 


„Un alt exemplu ar putea fi cel al vânzării unei statuete care înfățișează 
un motan. Este cumva, pentru cumpărător sau vânzător, motanul un 
zeu? Sau este cel mai obișnuit pisoi? Au unul sau altul o părere bună 
despre statuetă sau despre motani etc.? Pentru a răspunde la asemenea 
întrebări ar trebui să înțelegem limba pe care o vorbesc cei doi, să le 
cunoaștem opiniile și să le interpretăm. 

Am putea privi însă și altfel lucrurile. Putem face abstracţie de ceea ce 
reprezintă statuia motanului pentru cei doi. Importantă ar fi doar 
prețuirea pe care i-o acordă și faptul că unul dintre ei este dispus sa 
facă o anumită acțiune pentru a căpăta statueta. Perspectiva aceasta 
asupra acţiunii o vom numi abordare formală și o vom pune în 
contrast cu cea orientată către înțelegerea conţinutului acțiunilor. 
Perspectiva formală asupra acţiunii cere, la rândul ei, o caracterizare a 
ideii de acţiune cât mai generală și independentă de ceea ce ar conferi 
un conţinut sau altul acțiunii.“13 


Este destul de limpede în ce sens se vorbeşte în text despre o 
perspectivă formală. Distincția formă - conţinut e aplicată la cazul 


12 Vezi Mihail-Radu Solcan, „Instituţiile şi teoria formală a acţiunii“, în 
Adrian Miroiu (editor), Instituţii în tranziție, Punct, Bucureşti, 2002. O 
formă mai veche a acestui text se găsește online la adresa 
http://www.ub-filosofie.ro/~solcan/LAB/itfa/. Pentru trimiteri folosesc 
prescurtarea „ITFA“. 

13 ITFA, pp. 18-19. 

acţiunilor într-un mod familiar. Există, spune profesorul Solcan, un 
conținut al acţiunilor, care depinde de opiniile celor care 
acționează şi de interpretarea acestor opinii. Pe de altă parte, există 
o formă a acțiunilor, separabilă de conţinutul acestora. Această 
formă nu are caracter conceptual și poate fi descrisă fără a vorbi 
despre opinii ale agenţilor şi mai ales fără a interpreta asemenea 
opinii. Putem vorbi, altfel spus, despre ce anume face o persoană, 
fără să ajungem să vorbim despre „ce crede acea persoană că face“, 
sau „cum și-ar descrie acea persoană acţiunea“. 

Cum ar arăta, însă, o descriere formală a unei acţiuni? Avem 
şi de aceasta dată o indicație în text: 


„Acţiunile sunt schimbări ale stărilor lucrurilor realizate de către 
indivizii umani. La limită, aceeași schimbare ar putea fi realizată de 
diverși factori naturali. De exemplu, vântul poate eroda o stâncă. Omul 
ar putea face ceva extrem de asemănător. În sens strict, acţiuni sunt 
însă numai cele înfăptuite de indivizii umani. 

Formal, are deci importanţă doar schimbarea stării de fapt.“ 


Perspectiva adoptată de profesorul Solcan este similară celei 
din ştiinţa calculatoarelor, unde acțiunile sunt reprezentate formal 
ca tranzitii de stare’, distincţia dintre acțiuni si simple schimbări 
ale unor „stări de fapt“ fiind dată de prezenţa unui agent în 
cazul acțiunilor. 

Din această perspectivă, descrierea formală a unei acțiuni se 
va realiza într-un vocabular chiar mai restrâns decât cel în care 
descriem comportamente omenești — un vocabular din care lipsesc 
termenii psihologici, în care nu e necesar să fie incluse si mijloace 
lingvistice pentru a vorbi despre scopuri, intenţii sau justificări ale 


14 ITFA, p. 19. 

15 Vezi, de pildă, Michael Gelfond, Vladimir Lifschitz, „Action Languages“, 
Linköping Electronic Articles in Computer and Information Science, vol. 3, 
nr. 16 (1998). Ideea că acţiunile pot fi reprezentate ca tranzitii de stare 
se regăsește și în încercări mai vechi de logica acţiunii. Vezi, de pildă, 
G. H. von Wright, Normă si acțiune (Studiu logic), Editura Ştiinţifică si 
Enciclopedică, București, 1982, în special capitolul II, „Preliminarii 
logice. Logica schimbării“, pp. 34-51 și capitolul III, „Act și abilitate“, 
pp. 52-73. 

acţiunilor si din care pot lipsi, pana la urmă, distincții precum cea 


xu“ 


dintre „a bate un cui în scândură“ si „a infige un cui în scândură“, 
sau expresii prin care am avea în vedere maniera în care e realizată 
o acţiune („a bate cuiul cu dibăcie“ vs. „a bate cuiul într-un 
mod stângaci“). 

Desigur că putem descrie acțiunile într-un astfel de 
vocabular. O asemenea descriere poate fi adecvată pentru anumite 
scopuri!€. Am putea fi însă interesaţi să stim de ce ar fi adecvată 
descrierea respectivă atunci când avem în vedere o analiză 
economică a acțiunilor. Profesorul Solcan formulează în acest sens 
mai multe argumente. Primul este de factură filosofică: 


„Există o problemă subtilă în legătură cu acţiunile și opiniile. Dacă 
vrem să trecem dincolo de studiul formal al acţiunilor şi să le 
interpretăm, trebuie să înţelegem opiniile oamenilor. [...] Ce ne facem 
însă dacă suntem în situaţia în care nu avem nici cea mai mică idee 
despre limba în care sunt formulate opiniile? Așa cum a arătat Quine, 
noi ne slujim de acţiunile vorbitorilor limbii necunoscute pentru a 
pricepe ce vor să spună. Dacă încercăm să traducem însă în limba 
noastră spusele lor, ne lovim de nedeterminarea traducerii”. [...] un 
element, care s-ar putea să fie foarte important, al dificultăților de care 
ne lovim în problema lui Quine este legat de detectarea proiecției 
ontologice. Ce fel de entitate are cineva în vedere atunci când arată 
către o masă sau către o pisică? Este pisica, de pilă, o copie imperfectă 
a unei entități platonice ideale sau este un individ în sensul 
nominalistilor? Nu ai cum să stabilești acest lucru numai pe baza 
acţiunilor neinterpretate (privite doar în sens formal). [...] problema lui 
Quine are consecințe mai ample decât am putea crede la prima vedere. 
Aerul ei de speculație filosofică extremă este derutant. În fapt, ne 
putem lovi de ea chiar și atunci când limba este cunoscută. [...] 
Examinarea acţiunilor, în cazul de mai sus, nu elimină ambiguitatea. 
[...] Asemenea observaţii, credem noi, întăresc argumentele în favoarea 
separării abordării formale a acţiunii de eforturile de a interpreta 
acţiunile oamenilor. “18 


1 Limbajele actionale din știința calculatoarelor sunt utile, de pildă, in 
realizarea de roboţi programabili. 

17 Textul avut în vedere aici de către profesorul Solcan este Willard van 
Orman Quine, Word and Object, The MIT Press, Cambridge, 
Massachusetts, 1960. 

18 ITFA, p. 21. 

Este cunoscut faptul că imposibilitatea traducerii radicale, in 
sensul lui Quine, vizează o situaţie în care persoana care dorește să 
realizeze traducerea nu are la dispoziție decât comportamentul 
neinterpretat al membrilor unei comunități lingvistice!?. S-ar putea 
replica, dat fiind acest lucru, că problema rezidă tocmai în faptul 
că descriem acţiunile persoanelor respective drept „simple 
comportamente“. Argumentul profesorului Solcan previne însă 
această replică. În lipsa atribuirii unor opinii agenţilor, nu putem 
beneficia decât de descrierile unor simple comportamente 
neinterpretate. lar pe baza acestor descrieri este întotdeauna 
posibil, în principiu, ca atribuiri distincte şi incompatibile de opinii 
să fie consistente cu descrierile comportamentelor observate. 
Opţiunea pentru ceva mai mult decât o descriere formală a 
acțiunilor este respinsă tocmai datorită acestei circularitati. 

Al doilea argument oferit de profesorul Solcan este specific 
temei urmărite în textul dânsului - definirea instituţiilor ca reguli 
care impun restricții asupra acţiunilor omeneşti si distingerea 
instituţiilor, concepute astfel, de organizaţii, care agregă acțiunile 
parţiale ale mai multor indivizi. Formularea acestuia arată în 
felul următor: 


„Există o serie de alte probleme pe care le ridică acţiunile umane, pe 
care trebuie însă să le distingem de cele pe care le suscită analiza 
economică. Despre acțiunile umane se poate spune că au înțeles. Ce 
semnifică, de pildă, acţiunea mea de a deschide ușa? Poate vreau să te 
dau afară din casă? S-ar putea să nu fie aceasta intenţia mea, dar tu să 
interpretezi în acest fel gestul meu. Ce anume este un cadou? Persoana 
X se închină la o statuie? Sau este vorba despre reprezentarea unei 
divinităţi, la care se închină persoana X? [...] Chestiunea aceasta o vom 
distinge însă strict de problema instituţiilor. Două comunităţi diferite 
pot avea instituții comune. Proprietatea poate fi, de pildă, o astfel de 
instituţie. Eu cred că tu ai doar o statuie; respect însă proprietatea ta 
(asupra acestei statui). Tu crezi că este vorba de o reprezentare a 
divinității; chiar dacă reprezentarea respectivă ar fi în posesia mea, ai 
respecta însă proprietatea. 

Pentru a face distincţia de mai sus, trebuie însă să admitem că 
problema intelesului acţiunii este o chestiune distinctă; ea ar 
presupune lămurirea modului în care sunt interpretate acţiunile de 


19 Sau descrieri ale acestui comportament. 

către oameni. Interpretarea acțiunilor nu face însă parte din spectrul de 
probleme abordate de analiza economică.“2 


Pe scurt, ni se spune acum că interpretarea acţiunilor nu ar fi 


relevantă pentru o analiză economică?!. În particular, dacă încercăm 
să înțelegem instituţiile ca reguli, e suficient să considerăm că este 
vorba despre reguli care impun restricții asupra comportamentului 
omenesc și nu asupra unor „acțiuni interpretate“. 


Am putea distinge aici, totuşi, între determinarea intelesului 


unei acțiuni și interpretarea unei acțiuni. Intrebarea „Ce semnifică 
acțiunea mea de a deschide ușa?“ vizează un caz în care deschiderea 


ușii 


este realizată cu o anumită intenţie de comunicare, având în 


vedere un interlocutor. Prin contrast, cineva care se închină in 


faţa 


20 


21 


2 


unei statui poate să o facă fără a avea intenţia să comunice 


ITFA, p. 23. 

Cred că este important de observat că profesorul Solcan nu susține că o 
analiză a acţiunilor omenești nu prezintă interes pentru economie, ca 
disciplină teoretică. Dimpotrivă, spune dânsul, „Acţiunile [...] 
constituie miezul analizei economice. Desi economia ne vorbește, de 
pildă, despre bunuri, noi putem lesne să le vedem ca rezultatul unui 
şir de acțiuni umane. Chiar resursele care nu ar fi nicicum afectate de 
acțiunea umană sunt puncte de plecare ale unor acţiuni și așa mai 
departe.“ (ITFA, p. 22). Dar atunci când se exprimă astfel cred că 
vizează acţiunile descrise formal. 

De altfel, probabil că și Mihail-Radu Solcan ar accepta această 
distincţie. Într-un alt pasaj din text am întâlnit ideea extrem de 
originală că putem vedea și acţiunile realizate fără vreo intenţie de 
comunicare ca având un „beneficiar“, după modelul acţiunilor de 
comunicare, care au un destinatar: „Sunt multe feluri de a fi tuns; de 
unele te-ai lipsi. De asemenea, sunt multe acţiuni ale altora care te pot 
avea drept obiect. Cineva poate să-ți toarne, de la un balcon, o găleată 
de apă în cap. Altul s-ar putea să-ţi vopsească însă într-un mod cât se 
poate de adecvat mașina. Fortand limba română, am putea spune că 
eşti beneficiarul tuturor acestor acţiuni. Evident, « beneficiar » înseamnă 
aici doar destinatar sau obiect al acţiunii altcuiva.“ (ITFA, pp. 29). 
Aplicarea unui model de analiză a unei clase de acţiuni la o altă clasă 
de acţiuni, prin analogie, nu revine însă la identificarea celor două clase. 

altcuiva vreun mesaj. Ne putem intreba cum sa interpretam ceea ce 
face persoana respectivă, dar nu si ce înțeles” are ceea ce face. 

De asemenea, am putea distinge intre determinarea continutului 
unei actiuni si interpretarea acesteia. Din acest punct de vedere, 
am putea spune, de pildă, ca „X se închină în fata unei statui“ 
reprezintă deja o descriere a unei acţiuni (prin contrast cu ,,X isi 
schimbă poziţia corpului din drept în aplecat“, care ar fi descrierea 
formală a comportamentului lui X în termenii unei schimbări de 
stare), în timp ce „X se închină la reprezentarea unei divinități“ ar 
fi o descriere care survine abia în urma interpretării acţiunii 
descrise inițial. Voi reveni la această distincţie un pic mai jos. 

Concluzia argumentelor este formulată în text cu maximă claritate: 


„Acţiunea umană este un obiect formal. De aceea, analiza ei are un 
caracter a priori. Obiectele formale se deosebesc de cele istorice. Un 
calendar cum este cel gregorian este un obiect istoric. [...] Am putea 
lua, de pildă, drept an unu o cu totul altă dată de referință. Lucrul 
acesta este evident dacă facem o comparaţie cu calendarul introdus de 
revoluționarii francezi.“ 


În ce mă priveşte, lectura articolului mai vechi scris de 
profesorul Solcan mi-a permis să-mi răspund la prima întrebare 
formulată la începutul acestui text. Am putut, în acest fel, să plasez 
afirmaţia din Filosofia ştiinţelor umane care mă contrariase initial în 
continuarea preocupărilor mai vechi ale dânsului pentru utilizarea 
unei perspective formale asupra acțiunilor omenești în cadrul 
analizelor economice. Cu alte cuvinte, am obţinut o explicaţie. Am 
rămas cu o singură problemă, şi anume dacă afirmaţia că putem 
trata conceptele de „comportament“ și „acţiune“ drept echivalente, 
cel putin atunci când ne interesează acţiunile omenești dintr-o 
perspectivă economică, ar fi și justificată. 


4. Cred că argumentul bazat pe consideratiile lui Quine cu 
privire la traducerea radicală nu este concludent. Putem, de pildă, 


23 Am în vedere aici conceptul de înţeles non-natural introdus de H. P. Grice 
în H. P. Grice, „Meaning“, Philosophical Review, 66 (1957), pp. 377-388. 
2 ITFA, pp. 40-41. 

accepta ca interpretarea comportamentelor omenesti si atribuirea 
de opinii nu pot fi realizate independent. Apelam si in mod 
obisnuit la atribuiri de opinii pentru a interpreta comportamente si 
la descrieri ale unor actiuni pentru a justifica atribuirea unor 
opinii. E discutabil, însă, că această circularitate ar fi una vicioasă. 
În ultimă instanță, problema imposibilității traducerii radicale 
poate fi văzută ca un caz special al problemei mai generale a 
subdeterminării empirice a teoriilor științifice”. Manuale alternative 
de traducere joacă rolul teoriilor aflate în competiție. Descrierea 
empirică a comportamentului vorbitorilor subdetermină între 
alternative. O alegere este posibilă, dar criteriile implicate în 
aceasta sunt pragmatice şi nu empirice. În mod similar, o descriere 
a conținutului acțiunilor este și ea posibilă, făcând parte integrantă 
din teoria pe baza căreia putem atribui opinii vorbitorilor. 

De altfel, e discutabil că punctul de plecare pentru 
elaborarea unei asemenea teorii îl constituie o descriere a unor 
„simple comportamente“. Chiar şi formularea problemei lui Quine 
presupune că putem exprima, ca „ipoteze de lucru“, descrieri ale 
unor anumite comportamente neinterpretate în termenii descrierilor 
unor acte de vorbire de aprobare sau dezaprobare a acţiunilor 
noastre% — altfel spus, în termenii unor acțiuni de comunicare. 

În ce priveşte ideea că doar o descriere formală a acţiunilor 
ar fi relevantă din punct de vedere economic, vă propun să ne 
uităm în continuare la un singur exemplu. Să ne închipuim că 
observăm următorul comportament. Într-o ţară în care limba 
oficială este engleza, o persoană intră într-o cafenea, pune o sumă 
de bani în fata vânzătorului, rostește cuvintele „one suspended 
coffee“ și pleacă. Presupun că înţelegem, separat, cuvintele care 
formează expresia respectivă, dar expresia însăși nu ne este 
familiară. Ne-am putea întreba ce anume a făcut persoana 
respectivă. Să zicem că pe lângă răspunsul prudent „Nu știu ce a 
făcut această persoană“, am formula totuși, cu titlul de ipoteză, 
câteva descrieri alternative ale acţiunii realizate: 


2 Vezi, de pildă, Willard van Orman Quine, „On Empirically Equivalent 
Systems of the World“, Erkenntnis, 9 (1975), pp. 313-328. 

2% Vezi Willard van Orman Quine, Word and Object, The MIT Press, 
Cambridge, Massachusetts, 1960, pp. 29-30. 

(a) Persoana și-a cumpărat o cafea pentru mai târziu. 
(b) Persoana și-a plătit datoria pentru o cafea cumpărată mai devreme. 
(c) Persoana a cumpărat o cafea pentru altcineva. 


Desigur, am mai putea formula si alte ipoteze. Totuși, daca 
vom observa că o altă persoană rostește cuvintele „one suspended 
coffee“ şi primește de la vânzător o cafea fără să plătească, probabil 
că vom considera ca (c) reprezintă o descriere corectă a acțiunii 
realizate de către prima persoană, renunțând la celelalte ipoteze. 

Observaţii suplimentare ne-ar putea permite să formulăm o 
descriere mai bună a acțiunii respective. Dacă am observa, de 
pildă, că persoana care beneficiază de cafea nu se cunoaște cu 
persoana care plăteşte cafeaua, vom înlocui descrierea (c) prin: 


(c’) Persoana a cumpărat o cafea pentru un necunoscut. 


Am putea acum să ne întrebăm cum să interpretăm acțiunea 
(c’), formulând mai multe alternative: 


(c’1) Persoana a donat o cafea unui necunoscut. 

(c’2) Persoana i-a facut cadou unui necunoscut o cafea. 

(c'3) Persoana i-a dat unui necunoscut de pomană o cafea. 

(c’4) Persoana a cumpărat o cafea pentru cineva necunoscut, considerând 
că banii cheltuiţi reprezintă un împrumut pe termen nelimitat, care îi 
va fi returnat la nevoie. 


Lista aceasta ar putea fi mult mai lungă, bineînţeles. În plus, 
cu siguranţă ca există persoane care practică obiceiul de a cumpăra 
cafele în așteptare” și care totuşi ar oscila între posibilele 
interpretări de mai sus. 

Ne putem închipui, de pildă, un idiolect în care daca un act e 
caracterizat drept donaţie, atunci nu mai poate fi caracterizat drept 
„a face un cadou“, precum și un alt idiolect, în care o donaţie ar 
putea fi si un cadou. Posesorii acestor două idiolecte s-ar putea 
pune de acord că atunci când realizează (c’), fac (c’1), dar nu s-ar 


27 Pentru detalii cu privire la acest obicei, vezi http://en.wikipedia.org/wi 
ki/Caffe_sospeso, articol accesat pe 7.10.2013. 

putea pune de acord cu privire la (c’2), chiar daca ar discuta 
despre una si aceeasi actiune. 

Nu vom reveni, din acest motiv, la o descriere a 
comportamentului neinterpretat sau a starilor de lucruri care s-au 
schimbat atunci cand s-a realizat (c’). Vom distinge, altfel spus, 
intre interpretarea unei actiuni si descrierea unei actiuni. Nu este 
însă necesar să presupunem că distincția între determinarea 
conținutului conceptual al acţiunilor si interpretarea acestora ar fi 
o distincţie de natură. E suficient să observăm că un comportament 
descris în termenii unor tranzitii de stare, într-un vocabular 
fizicalist sau behaviorist, nu poate încă avea semnificaţie 
economică. A aseza bani pe o tejghea încă nu înseamnă a plăti. A 
descărca anumite obiecte dintr-un camion într-o curte încă nu 
înseamnă a livra o marfă. Prin contrast, putem observa că (a), (b) şi 
(c) au semnificație economică distinctă. 

În încheiere, aș susține pe scurt că ideea de a descrie 
acțiunile ca tranzitii de stare, considerându-le echivalente cu 
comportamentele, idee fertilă în știința calculatoarelor, nu pare 
aplicabilă si în domeniul economic. Un comportament nu are un 
conținut conceptual, fiind descris într-un vocabular naturalist. 
Vocabularul economic, prin contrast, conține concepte rezistente la 
naturalizare  („contract“, „răspundere“, „regulă“, „politică 
economică“ etc.). Efectele unui cutremur pot avea o semnificație 
economică, dar cutremurul nu e un agent economic care 
acționează într-un sistem de relații economice. Pentru descrierea 
unui asemenea sistem trebuie să vorbim despre acțiuni omenești, 
concepute ca având o componentă conceptuală intrinsecă. 

S-ar putea, desigur, ca dezacordul meu în această privință cu 
profesorul Solcan să nu fie chiar atât de pronunțat precum am 
lăsat aici să se înțeleagă. Poate că dânsul nu ar fi susținut că 
descrierea comportamentelor omenești specifică abordării formale 
a acțiunilor trebuie să se realizeze într-un vocabular naturalist, de 
factură behavioristă, ci doar că nu e necesar ca în această descriere 
să figureze termeni psihologici, asa cum susținea si Mises. Până la 
urmă, chiar dacă mijloacele de care dispunem pentru a depăşi acest 
dezacord s-au redus substanțial, ele nu au dispărut întrutotul. 

GHEORGHE STEFANOV 


Modelele deciziei rationale si analizele 
economice si sociologice 


LAURENTIU GHEORGHE 


Introducere 


În ştiinţele socio-umane două paradigme isi dispută întâietatea: 
paradigma lui homo economicus şi paradigma lui homo sociologicus. 
Pe de-o parte, avem de-a face cu o viziune centrată pe individ si pe 
acțiunea sa voluntară, pe de altă parte avem o viziune centrată pe 
cadrul social şi cultural care determină acţiunea individului. Se 
pune problema, dincolo de istoria academică, ştiinţifică şi politică a 
relaţiilor dintre aceste viziuni, dacă este profitabilă convergenta lor 
şi dacă este corectă aplicarea modelelor dezvoltate într-o tradiţie 
de cercetare analizelor specifice celeilalte tradiţii de cercetare. 

Două viziuni care au presupozitii metodologice, ontologice 
şi epistemologice declarat contrare, care au dus la apariția unor 
ramuri ale ştiinţelor sociale ce au militat pentru o delimitare stricta 
a obiectului lor de studiu, par a se întâlni în noi tipuri de analiză a 
activităţii umane (Aligică, 2002), ce utilizează metode și rezultate 
care aparțin ambelor paradigme. 

Tema acestui articol este identificarea mecanismelor prin 
care este posibilă această convergenţă și a barierelor care încă stau 
în calea acestei întreprinderi intelectuale. 

Faptul că există din partea unor sociologi o acceptare a modelelor 
deciziei raționale în analizele lor și că există din partea unor economiști 
o încercare de a integra elemente ce tin de norme, credinţe, seturi 
de reguli în analiza comportamentului indivizilor în societate nu 
este suficient pentru a demonstra inevitabilitatea convergentei 
dintre cele două viziuni sau chiar a fortiori compatibilitatea lor. 

Presupozitii fundamentale contrare, modelări de succes care 
funcţionează doar in anumite cazuri, precum și limitări 
semnificative ale capacităţii de a lua în considerare toate aspectele 

realității sunt elemente care se dovedesc pe rând slăbiciuni si 
atuuri în susținerea sau critica atât din partea sociologiei, cât si a 
economiei a opțiunii contrare. 

Confruntate cu realitatea, ambele viziuni au deficiențele lor: 
fie nu țin seama de complexitatea relațiilor existente, atât între 
indivizi, cât si între individ si lumea înconjurătoare, fie sunt 
incapabile de predicții si explicații cât de cât satisfăcătoare, care să 
tina seama de o teorie cat mai generală. 

Faptul că modelele deciziei rationale au reușit să aibă un 
succes semnificativ în construcția unei teorii generale a acțiunii 
umane, teoria care a reuşit să producă predicții limitate dar 
confirmate, a fost umbrit de aparenta lipsă de capacitate a acestor 
modele de a explica fenomene reale foarte comune. 

Încercările de a compensa aceste neajunsuri ale teoriei 
deciziei raționale au mers în mai multe direcții. Cea care ne 
interesează cel mai mult aici este cea a lărgirii noțiunii de 
raționalitate, astfel încât să cuprindă domenii pe care teoria clasică 
economică nu le lua în considerare, cum ar fi credințe, norme 
culturale, convingeri, adeziuni spirituale si etice. Aceasta pare o 
cale prin care, modificând presupozitiile privitoare la raționalitate, 
cele două viziuni pot fi apropiate; problema însă este dacă, în 
aceste condiții, forța lor predictivă sau descriptivă va mai rămâne 
aceeaşi. Dar această modificare implică nenumărate alte probleme, 
cum ar fi: dacă felul în care indivizii isi stabilesc scopurile si 
preferințele este un proces coerent si generalizabil, dacă putem 
avea acces la preferințele nemanifestate, dacă există sau nu scopuri 
ascunse si scopuri declarate, cum isi reprezintă indivizii relația 
dintre scopuri si mijloace. 

Încă de la început sociologia dar si economia s-au disociat de 
psihologie. O asemenea soluţie a lărgirii noțiunii de raționalitate 
implică inevitabil trecerea frontierelor disciplinare înspre 
domeniul investigației interioare a individului (Scott, 2000). 
Această mişcare pune mari probleme de epistemologie şi 
contrazice presupozitii metodologice fundamentale, atât ale 
sociologiei, cât si ale economiei. 

Pe de alta parte, criteriile de stabilire a rationalitatii baleiază 
între cele extrem de stricte, care însă sunt coerente si pot fi 
modelate formal, si cele laxe, în care, la rigoare, aproape totul este 

rational si care elimină cea mai importantă trăsătură a deciziei 
rationale, i.e. predictibilitatea. Însă problema cea mai importantă 
este chiar piatra de temelie a distinctiei dintre teoriile economice si 
cele sociologice: este acțiunea umană o acțiune rațională? Poate da 
seama rațiunea de toate acţiunile umane? 

Dacă nu, care sunt criteriile de distincţie între acţiunea 
rațională și acțiunea non-rationala, sunt sau nu aceste două tipuri 
de acţiuni susceptibile de a fi tratate cu aceeaşi metodologie, sunt 
sau nu subordonate una alteia, care este regula şi care excepția? 

Dacă da, care este modelul care ar trebui aplicat pentru a 
explica și prezice acțiunile umane, putem determina acest model, mai 
are sens să discutăm despre responsabilitate sau iresponsabilitate? 

Fiecare dintre cele două viziuni vine cu răspunsuri diferite la 
aceste întrebări, iar încercarea de a stabili o punte de legătură se 
lovește de multe reticente. Există însă o disponibilitate de 
interacţiune indiscutabilă, care a dus de-a lungul timpului la 
încercări de fiecare parte de a trece peste prejudecăţi și cadre rigide 
de analiza. Dinspre economie, s-a încercat extinderea ariei 
aplicativitatii rațiunii asupra teritoriilor traditional ne-circumscrise 
acțiunii raționale, religie, obiceiuri, norme etice, şi s-a dezvoltat o 
nouă ramură de analiză, analiza instituţională cu derivatele ei, care 
încearcă să extindă aplicativitatea modelelor alegerii raționale 
dincolo de cadrul lor teoretic initial, introducând noțiuni precum 
raționalitatea limitată, costuri de tranzacție, dependență de cale 
sau efectul de punere în cadru (the framing effect) (Elster, 1986). Pe 
de altă parte, dinspre sociologie (Coleman & Fararo, 1992) se 
încearcă recuperarea rationalitatii şi extinderea ei dincolo de 
aspectele strict instrumentale, spre aspectele axiologice ale acţiunii 
umane. Teoria cognitivistă a acţiunii (Boudon, 2003) extinde 
rațiunea dincolo de aspectele instrumentalist-consecintioniste şi ia 
în considerare o teleologie axiologică ce are în vedere aspecte 
prescriptive ale acțiunii umane. Raționamentul este următorul: de 
vreme ce rațiunea este teleologică, urmărește scopuri, scopurile pot 
fi definite atât instrumental, consecintionist, cât si evaluativ si fiind 
determinate de convingeri și credințe. 

Rațiunea nu este însă singurul punct de divergență, raportul 
dintre individ și grup este un alt domeniu în care cele două viziuni par 
a fi ireconciliabile. Teoria economică susţine prioritatea ontologică 

a individului asupra grupului și studiază acţiunea umană fără a 
lua în considerare apartenenţa la un grup ca un atribut esenţial al 
individului. Desi se manifestă în raport cu alti indivizi si este 
obligat să ia în considerare și existența celorlalți, individul este 
autonom, iar raţiunea sa este singurul ghid în ceea ce priveşte 
acțiunile sale. Pe de altă parte, sociologia porneşte de la observația 
empirică potrivit căreia orice individ aparține unui grup şi își 
modelează existenţa în raport cu un grup. Felul în care acționează 
este determinat de apartenenţa la un grup si de modul în care în 
acel grup se articulează o concepţie despre ceea ce se poate și ceea 
ce nu se poate face. Deși poate modifica aspecte ale funcționării 
grupului, individul nu poate eluda grupul ca atare, deci are o 
autonomie limitată, pe care nu o poate extinde de unul singur, prin 
simpla sa voinţă, susținută de calcule rationale. 

Există bineînţeles şi aici tentative de a unifica viziunile, 
încorporarea regulilor și normelor în constrângerile pe care le 
calculează individul atunci când decide să acţioneze, precum şi 
evaluarea rationalitatii regulilor ca atare si a respectării lor in 
raport cu atingerea unor scopuri generale, non-instrumentale, cum 
ar fi echilibrul, viata bună, dreptatea, egalitatea, onoarea etc., 
cărora li se subsumează scopurile individuale, instrumentale. 

Problema explicatiei comportamentului uman în societate 
pornind de la asumptii exclusiv rationale sau exclusiv iraționale 
este probabil cea mai complicată dintre divergentele dintre 
analizele sociologice sau antropologice și modelele deciziei 
raţionale. Cum poate explica teoria deciziei raţionale nașterea 
grupurilor și afilierea indivizilor la grupuri (Scott, 2000), cum se 
nasc normele sociale, reciprocitatea, altruismul, cum apare ordinea 
socială într-o societate dominată exclusiv de calculul individualist 
al interesului propriu? Acestor întrebări li se opun cele ridicate de 
teoreticienii deciziei rationale: cum este posibilă schimbarea 
instituţiilor, cum este posibilă dezertarea, cum este posibilă 
rebeliunea, de ce există free riders, de ce dispar religii si se 
atomizează societăți, cum este posibil progresul ideilor si 
adaptarea indivizilor la schimbările de context (North, 1990)? 

Analiza ce va urma va încerca să clarifice şi să distingă 
punctele de convergenţă ale celor două viziuni și punctele de 
ruptură, pornind de la analiza presupozitiilor care stau la baza 

celor două moduri de a studia comportamentul uman si 
concentrându-se asupra obiectului comun de studiu: acțiunea socială. 


Teoria alegerii raționale 


Întrebarea de la care pornește demersul meu este următoarea: cât 
şi cum se aplică teoria alegerii raţionale în sociologie şi 
antropologie? Pentru a răspunde la această întrebare va trebui să 
delimităm aria cercetării noastre, pentru a nu ceda ispitei de a 
aborda exhaustiv si fatalmente superficial o problematică foarte 
complexă si de o importanță semnificativă pentru statutul 
ştiinţelor sociale. Nu îmi propun o trecere in revistă a tuturor 
aspectelor teoriei alegerii rationale si nici a tuturor problemelor pe 
care aplicarea ei le ridică în sociologie sau antropologie, ci mă voi 
concentra pe aspecte privind acţiunea colectivă, normele și obligaţiile 
sociale, structura socială sau felul în care funcționează o societate. 
Sociologia, antropologia şi economia au ca obiect de studiu 
acțiunea umană. Felul în care fiecare dintre aceste discipline își stabileşte 
metodologia si obiectul precis al investigaţiei tine atât de apariţia si 
dezvoltarea lor istorică ca discipline științifice (Aligică, 2002), cât şi 
de existenţa unor viziuni diferite cu privire la natura umană și a 
societății. Esenţa diferenței este raportul dintre individ şi societate. 
Într-o înțelegere economică individul este anterior societăţii şi o 
determină prin acţiunile sale, într-o înțelegere sociologică, în 
schimb, societatea determină felul în care individul acționează. 
Teoria alegerii rationale provine din economie si are ca 
presupozitii tari individualismul metodologic și raționalitatea 
individului!. Individualismul metodologic se referă la faptul că 


1 „RCT can be described by a set of postulates. I will present them in a 
general way in order to transcend the variants of the theory. The first 
postulate, P1, states that any social phenomenon is the effect of 
individual decisions, actions, attitudes etc. (individualism). A second 
postulate, P2, states that, in principle at least, an action can be 
understood (understanding). As some actions can be understood 
without being rational, a third postulate, P3, states that any action is 
caused by reasons in the mind of individuals (rationality). A fourth 

orice instituţie socială sau schimbare socială se poate reduce la 
acțiunile și interacțiunile dintre indivizi. Rationalitatea individului 
se referă, forma sa cea mai pură, la faptul că individul alege să 
acționeze potrivit unui calcul rațional care ia în considerare 
dorințele, convingerile și cunoștințele? sale (Elster, 1985b) (Sugden, 
1991). Indivizii aleg în condiţiile existenţei constrângerilor şi pe 
baza unei informaţii limitate un anumit curs al acţiunii, pe care îl 
pot anticipa si care le oferă cea mai mare satisfacţie în raport cu 
scopurile lor (Scott, 2000). Cheia disputei” este dacă instituțiile și 
schimbările sociale pot fi reduse la acţiunile indivizilor si dacă 
aceștia acționează rațional în raport cu instituţiile şi interacțiunile sociale. 

Aplicarea teoriei alegerii raționale în domeniul sociologiei şi 
antropologiei a adus o serie de clarificări, dar a generat și o serie 
de probleme. Pe de-o parte, a dat sociologiei un fundament mai 
clar si o mai mare capacitate de formalizare și abstractizare 
(Boudon, 2003), pe de altă parte, a adus o serie de probleme legate 
de felul în care modele economice ale teoriei alegerii raționale se 
aplică în realitate. Există mai multe tipuri de dificultăți, dificultăți 
legate de modelele teoretice din teoria jocurilor‘, teorema lui Arrow, 
dilema prizonierului, dificultăți care tin de logica modelului acțiunii 
raționale și dificultăți legate de aplicabilitatea acestor modele în 
înţelegerea fenomenele sociale. 


postulate, P4, assumes that these reasons derive from consideration by 
the actor of the consequences of his or her actions as he or she sees 
them (consequentialism, instrumentalism). A fifth postulate, P5, states 
that actors are concerned mainly with the consequences to themselves 
of their own action (egoism). A sixth postulate, P6, maintains that 
actors are able to distinguish the costs and benefits of alternative lines 
of action and that they choose the line of action with the most 
favourable balance (maximization, optimization).” (Boudon, 2003, p. 3) 

2 Este de discutat dacă există diferente între convingerile și cunoștințele 
unui individ (Sugden, 1991, p. 753). Folosesc acest cuvânt pentru a face 
referire si la nivelul de informatie pe care îl deţine un individ si pe 
baza căruia decide. 

3 Pot fi reduse sociologia și antropologia la economie? Este teoria 
alegerii raţionale o teorie generală a acțiunii umane, dă ea seamă de 
toate acţiunile umane? 

4 (Jackson, 2011). 

În încercarea de a face din teoria alegerii rationale o teorie 
generală a acțiunii umane se nasc următoarele probleme care ne 
interesează în mod particular în acest articol: probleme legate de 
acţiunea colectivă, probleme legate de norme sociale (norme şi 
obligaţii) si probleme legate de structura socială (Scott, 2000). 


Probleme legate de acţiunea colectivă 


Una dintre problemele acțiunii colective este, în esență, cum se 
explică faptul că indivizii care urmăresc doar beneficiile proprii 
ajung să coopereze pentru beneficii comune. Expunerea cea mai 
percutantă a acestei probleme este cea făcută de Hobbes în 
Leviathan. Modelul hobbesian însă este, potrivit însuși autorului 
său, un model ideal și nu un model istoric real. Felul în care, în 
realitate, indivizii ajung să coopereze și să formeze societăţi face 
obiectul studiilor sociologiei si antropologiei. 

Sociologia şi antropologia sunt preocupate de felul în care 
indivizii acționează împreună în diverse forme de organizare, triburi, 
biserici, state, sate, firme etc. Scopul acestei preocupări este 
înțelegerea felului în care indivizii acționează sub constrângerea 
acţiunii altor indivizi. De altfel, sociologia, în viziunea lui Max 
Weber (Abell, 2000, p. 223), este „știința care încearcă înţelegerea 
interpretativă a acţiunii sociale pentru a ajunge astfel la o 
explicaţie cauzală a cursului și a efectelor ei [...], iar acţiunea este 
socială atunci când tine seama de comportamentul celorlalţi”. 

Acţiunea colectivă se referă însă stricto sensu la acea situaţie 
în care există un bun comun care poate fi obținut prin acțiunea mai 
multor indivizi. Bunul comun are în mod esenţial caracteristica 
non-excludabilitatii, este dificil să împiedici accesul la el pentru o 
anumită clasă de indivizi sau pentru toţi indivizii, iar de el se pot 
bucura împreună mai multi indivizi simultan. Ordinea publica 
este un exemplu de bun comun care face obiectul preocupărilor 
sociologice si antropologice. Problema bunurilor comune este că, 
în lipsa unor constrângeri sau stimulente specifice, un individ 
rational care isi maximizează strict beneficiul personal de cele mai 
multe ori nu va participa la producerea sau întreţinerea acestui 
bun comun (Olson, 1971). Sunt mai multe modele care simulează 

acest tip de acţiune și analiza lor conduce la o serie de paradoxuri 
de tipul celor din teoria jocurilor („dilema prizonierului”). Pentru 
înțelegerea felului în care indivizii cooperează în situații de 
producţie a unor bunuri comune ar fi, se pare, nevoie de o 
extindere a teoriei alegerii raționale, deoarece în cadrul strict al 
definiţiei iniţiale a acţiunii raționale o serie de aranjamente sociale 
ar deveni complet iraționale, în sensul că nu s-ar baza pe 
maximizarea beneficiilor directe recognoscibile individual. 

Problema acțiunii colective tratată din punctul de vedere al 
analizei cost - beneficiu (Heckathorn, 1996, p. 251) are cel puţin trei 
abordări în funcţie de accentul pus de cercetători: acţiunea 
colectivă este o specie de dilemă a prizonierului cu n jucători, 
dominată de problema free rider-ului, acţiunea colectivă este 
dominată de diverse alte dileme care o fac social problematică şi 
acţiunea socială nu prezintă nici o dilemă. 

Tipice pentru prima abordare sunt teoriile lui Olson (1971) şi 
Hardin (1971) potrivit cărora acţiunea colectivă este o dilemă a 
prizonierului cu n jucători care are două soluţii. În cazul în care n 
este suficient de mic (grupul este restrâns) soluţia este 
interacţiunea strategica®, ce va conduce la cooperare. În cazul unor 
grupuri largi intervin stimulentele selective care îi pedepsesc pe 
cei de dezertează și îi recompensează pe cei care colaborează. 

Oliver şi Maxwell (1988) amendează teoria lui Olson, 
afirmând că problema free rider-ului este una particulară, acțiunea 
colectivă confruntându-se cu trei dileme sociale. Prima dilemă: 
nimeni nu vede niciun beneficiu în a contribui la producerea 
bunului comun pentru că beneficiul individual este foarte mic, este 
nevoie de o masă critică de contribuitori, prin urmare problema 
free rider-ului nu se pune. Se ajunge apoi în punctul în care câştigul 
marginal este același, atât pentru primii contribuitori, cât şi pentru 
ultimii contribuitori, în așa fel încât ori vor contribui toți, ori nu va 
contribui nimeni, caz în care, iarăşi, nu se pune problema free 
rider-ului. Există si ultimul caz, când sunt suficient de multi 
contribuitori şi producţia bunului comun devine certă, iar de-abia 


5 Modelul cel mai cunoscut este cel al lui (Axelrod, 1984), strategia TIT 
FOR TAT. 

atunci apar free rider-ii in doua feluri: fie ca urmare a unui ,,efect de 
ordine” în care cei mai putin interesați profită de cei care au 
contribuit initial, sau ca urmare a „surplusului”, când cei care 
inițial doreau să contribuie ajung să nu mai contribuie pentru că 
primele contribuţii au fost suficiente pentru a crea bunul comun. 

Al treilea tip de abordare încearcă să demonstreze că nu 
există o problemă semnificativă de tipul free rider-ului în ceea ce 
priveşte acţiunea colectivă, deoarece fie promotorii acțiunii 
colective îi fac conștienți pe indivizi de interesul comun, fie 
neparticiparea este mai degrabă o problemă legată de anticiparea 
unui eșec al acţiunii colective și nu de free-riding. 

De la început apare evident faptul că explicaţiile de tip cost- 
beneficiu nu oferă soluţii satisfăcătoare pentru o serie de acțiuni și 
o serie de situaţii. De exemplu: cum se obține masa critică necesară 
pornirii unei acțiuni colective, de ce anumite stimulente selective 
funcţionează și altele nu? Cum de există organizaţii de tipul celor 
caritabile, cum se explică voluntariatul, de ce anumite organizații 
îşi păstrează membrii atunci când obiectul pentru care s-au 
constituit dispare®? Se poate deduce de aici că există acţiuni sociale 
care necesită explicaţii non-rationale? Sau mai degrabă conceptul 
rationalitatii cu care operăm trebuie extins in asa fel încât să 
cuprindă și aceste situaţii? 

Oliver și Marwell (1988), atacând poziţia lui Olson ca nefiind 
adecvată realităţii existente în Statele Unite, unde comunitatea 
afro-americană sau femeile reuşesc să se organizeze mult mai bine 
decât comunități mai mici precum armenii sau paraplegicii, 
pornesc de la premisa că dacă teoria nu dă seama de realitate, 
atunci teoria trebuie schimbată. Teoria lui Olson spune că este mai 
dificil pentru grupurile mari să susțină o acţiune colectivă în mod 
voluntar, parafrazat de Hardin: „unde grupurile mari eșuează, 
grupurile mici reușesc” (Hardin, 1982, p. 38). Oliver şi Marwell 


é (Peters, 2005, p. 118) discutând institutionalismul sociologic atrage 
atenţia asupra cercetărilor legate de schimbarea instituțională si de 
capacitatea organizaţiilor de a-și menţine existența chiar după ce 
scopurile pentru care s-au înființat au fost atinse. Instituţiile au astfel 
capacitatea de a-și apăra valorile constitutive chiar și atunci când sunt 
confruntate cu situaţii în care utilitatea acestora este derizorie. 

propun o altă teorie” care, în opinia lor, dă seama mai bine de 
realitate şi anume teoria potrivit căreia oferirea unui bun comun 
unui grup mai larg și mai eterogen poate necesita mai puţine 
contribuţii personale. Și nu atât dimensiunea grupului contează, 
cât costul individual al producerii bunului comun, raportat la 
beneficiul obținut. 

Totuși opțiunea teoretică pe care cei doi și-o asumă 
analizând acest paradox nu este eliminarea asumptiilor 
instrumentaliste si deci eliminarea teoriei alegerii rationale in 
forma ei cea mai tare sau extinderea noțiunii de raționalitate 
dincolo de instrumentalitate, ci găsirea unei alte modalități de 
calcul, care rămâne în paradigma cost-beneficiu, dar este mult mai 
adecvată realității studiate. 

Problema acțiunii colective este problema esenţială a 
ştiinţelor sociale (Elster, 1985a, p. 141). Dacă vom înţelege cum se 
ajunge la cooperare si încredere, atunci există premise ca acestea să 
se răspândească. Dificultatea este de a înțelege în ce fel motivațiile 
care stau la baza cooperării determină indivizii să coopereze. 
Pentru înţelegerea acestui lucru trebuie avut însă în vedere atât 
homo economicus, cât şi homo sociologicus (Elster, 1985a, p. 141). 
Elster are în vedere situaţia în care indivizii cooperează pentru că 
sunt irationali și apoi continuă să coopereze din motive rationale. 

Dilema prizonierului reprezintă cheia acestei dificultăți si 
totodată ceea ce face legătura dintre sociologie şi teoria alegerii 
raționale. Hardin (1998, p. 68) descrie dilema prizonierului ca fiind 
modelul comun al schimbului. Ori atât economia, cât si sociologia 


7 Oliver si Marwell susţin că, în ciuda părerii majorităţii sociologilor, 
dimensiunea grupului nu influenţează capacitatea grupului de a se 
angaja în acțiuni colective, ceea ce influențează această acţiune este 
costul individual pe care îl presupune acţiunea. Astfel, când costurile 
bunurilor colective cresc odată cu numărul de membri, atunci într-adevăr 
grupurile mai mari vor acţiona mai greu, dar când costurile nu variază 
în funcţie de dimensiunea grupului, atunci grupurile mai mari vor 
acţiona mai frecvent, deoarece au mai multe resurse și sunt mai 
susceptibile să formeze o masa critică de actori interesaţi si dispuși să 
achite costul individual al bunului colectiv. 

8 „Yet the real structure of that game is so common in life that, had it 
been properly identified in its name, it might have entered political 

au ca obiect studierea schimburilor dintre indivizi, orice 
interacțiune dintre indivizi poate fi văzută ca un schimb; astfel, 
distincţia pe care s-au constituit două metodologii separate este 
între diverse bunuri care sunt schimbate, economia pornind de la 
schimburile legate de bunuri materiale cu funcţionalitate certă, 
bunurile de pe piaţă, banii, iar sociologia privind schimburile 
dintre bunurile simbolice și non-fungibile (Macy & Flache, 1995, p. 
74). Dar distincţia dintre bunurile materiale și cele non-materiale 
nu este deloc o distincţie neproblematică. Există o întreagă 
dezbatere filosofică cu privire la realitatea acestei distincţii, 
diferenţa dintre suflet și trup, dintre res extensa şi res cogitans, 
dintre spirit şi materie. Această diferență fundamentală stă la baza 
tensiunii dintre științele naturii şi ştiinţele culturii, dintre două 
metodologii diferite care pornesc de la presupozitia că distincţia 
dintre bunurile materiale și cele spirituale este una ontologică. 
Există diverse programe reductioniste în această dezbatere, iar 
teoria alegerii raționale poate fi interpretată ca unul dintre ele, dar 
intrăm într-o problematică foarte extinsă, care nu poate fi cuprinsă 
aici. Economia a încercat să evite acest tip esentialist de a pune 
problema, definind bunul ca fiind ceva (obiect fizic, stare, statut etc.) 
de care ai nevoie” (obiectul unei preferințe sau dorințe). Prin urmare, 
această definiție face posibilă aplicarea economiei în toate domeniile 
acțiunii sociale, precum si în întreg domeniul acţiunii individuale. 
Revenind la dilema prizonierului, relevanta ei pentru 
acţiunea umană constă în faptul că arată felul în care urmărind 
constant maximizarea beneficiului propriu ajungem să obţinem o 


philosophy and economics a decade or two sooner. In its payoff 
structure, prisoner's dilemma is fundamentally the model of ordinary 
exchange. The tale of two prisoners blurs the generality and import of 
the game. As is instantly obvious from their identical payoff structures, 
the morality tale of two prisoners and ordinary exchange are 
strategically identical.” 

°? Ulterior ideea de preferință face mai clară ideea de bun, înlăturând 
formal distincţia dintre bunuri materiale și bunuri non-materiale. Ideea 
de nevoie poate conduce la o oarecare obiectivitate a necesităţii de a 
obţine anumite bunuri (de unde ierarhii de tipul piramidei lui 
Maslow). Această presupusă obiectivitate ar da un caracter normativ 
formării de preferinţe individuale și ar exclude ierarhiile subiective. 

situaţie generală sub-optimală. Dar viata indivizilor confruntati cu 
alti indivizi, ne spune Hobbes, necesită o soluție optima de 
cooperare. Deci necesită existența unei acţiuni colective care se 
supune paradoxului. Soluţia rațională pentru ieşirea din acest 
paradox este modificarea costurilor acţiunii individuale în așa fel 
încât acţiunea colectivă să devină mai atractivă. Acest lucru se 
poate face fie de la sine, ca urmare a unor interacțiuni repetate care 
dezvoltă o strategie de tipul TIT FOR TAT (Axelrod, 1984), fie prin 
impunerea unor reguli care să modifice balanța stimulentelor în 
favoarea acțiunii colective. Regulile dau naştere la sisteme de 
reguli, ceea ce noi numim instituţii sociale, iar sistemul instituțiilor 
sociale poate fi considerat ca fiind o structură socială. Vom analiza 
pe rând felul în care tratează sociologia, antropologia și economia 
normele, instituţiile și structura socială”. 


Problema normelor și obligaţiilor 


De ce există altruism, cum se face că oamenii respectă regulile 
morale si cum se face că oamenii respectă obligaţiile pe care le au 
fata de alţii chiar dacă acestea nu rezultă întotdeauna dintr-un 
acord de voință al părţilor? Ce anume determină acest 
comportament, un calcul rational cu privire la costuri și beneficii, 
sau motivații de tipul valorilor morale internalizate si al adeziunilor 
ideologice? Pentru a da seama de acest tip de comportamente care 
nu presupun existența unor beneficii cuantificabile imediat 
economiștii au introdus termenul de preferinta™. lar una dintre 
explicaţiile teoriei alegerii raționale cu privire la comportamentul 


10 Există teorii care reduc instituţiile si structurile sociale la reguli si din 
perspectiva acestor teorii folosirea acestor trei termeni este redundantă, 
teorii reductioniste care exclud complet noţiunea de structură socială 
așa cum o vedem definită la Durkheim, la Mauss sau la Lévi-Strauss. 
Aceste definiţii sociologice includ simbolurile și valorile printre 
determinantii regulilor sociale. Am ales să folosesc toți cei trei termeni 
pentru a păstra relevanta distinctiilor sociologice și antropologice. 

11 Voi folosi preferinţele în sensul larg al alegerii între alternative dezirabile 
care pot fi ierarhizate. 

normat este pur si simplu faptul că indivizii preferă sa respecte o 
regula’ sau să fie altruisti!’. Aceste preferințe sunt complet 
arbitrare si pornesc de la evaluari strict personale ale indivizilor. 

Altă explicaţie ar fi faptul că respectarea normelor se bazează 
pe reciprocitate (Axelrod, 1984). Atunci când schimburile sunt 
frecvente, beneficiile cooperării devin evidente si cooperarea 
devine o normă generală de comportament. Acest lucru nu explică 
însă de ce s-ar generaliza acest comportament dincolo de aria 
schimburilor frecvente. Deşi faptul cooperării aduce avantaje celor 
care cooperează, o cooperare extinsă pe multe planuri, de tipul 
celei existente în orice societate cât de cât articulată, nu se justifică 
din punct de vedere strict al beneficiilor imediate aduse 
individului. Pe de altă parte, există explicaţia apariţiei altruismului 
printr-un proces evolutiv (Trivers, 1971), care se desfășoară pe 
întregul parcurs al existenţei unei comunități umane. Există totuşi 
o problemă a generalizării comportamentului deontic, psihologia 
evoluționistă înclină să considere că oamenii nu dezvoltă capacități 
analitice generale pe care să le aplice unor probleme specifice 
variate, ci mai degrabă în creierul uman pare a se fi dezvoltat o 
arhitectură specifică separării între diferite domenii de probleme 
(Ostrom, 2000, p. 143). Astfel, modul în care sunt abordate relațiile 
deontice este diferit de modul în care sunt abordate problemele 
legate de adevăr și fals. În relaţiile deontice se caută mai degrabă 
încălcările sau cei care triseaza, pe când în chestiunile privind 
adevărul se operează cu o strategie de confirmare. 

Generalizarea are de asemenea probleme din punct de 
vedere conceptual, teoria alegerii raționale nu presupune existența 
unor preferințe obiective, si nici existența unor conotaţii 
psihologice suplimentare atașate anumitor alternative de acțiune. 


12 (Yee, 1997, p. 1014) descrie încercările de a încorpora regulile informale 
în setul de constrângeri care generează preferinţele. Teoreticienii alegerii 
raţionale tratează normele fie ca preferințe „date”, fie ca legate de 
costurile sancţiunilor (sociale, psihologice) nerespectării normelor, fie 
ca tipuri de interese sau modalităţi de a promova anumite interese, fie 
ca preferințe cu utilități multiple aplicabile selectiv în funcție de context. 

15 Elster (1985a, p. 148) consideră, de exemplu, altruismul ca o 
înclinaţie psihologică. 

Grafstein (1997, p. 1043) comentând problema normelor expusă de 
Yee (1997) privind interpretabilitatea și inter-subiectivitatea 
„faptului brut” observă că „normele sunt inerent inter-subiective și 
au putere motivationala în sine”, iar acest lucru îi face pe Elster si 
pe Yee să considere că „nu există un singur scop generic, 
individual sau colectiv pe care să îl urmărească toate normele şi 
care să explice de ce există norme. Şi nici pentru o anumită normă 
nu există întotdeauna un scop precis pe care îl urmăreşte și care să 
explice de ce există” (Yee, 1997, p. 1021). 

De asemenea, o altă dificultate a înțelegerii cooperării și 
altruismului este că teoria alegerii raționale pare să nu ofere o 
explicaţie satisfăcătoare pentru faptul că atât cooperarea, cât şi 
altruismul sunt privite precum o chestiune ce ţine de normativitate 
si obligaţie. 

Sociologia, prin (Durkheim, 1984), susţine că toate acțiunile 
raționale economice au loc într-un context instituțional care le face 
posibile si care nu poate fi explicat la rândul său ca fiind numai 
rezultatul acţiunii rationale. Normele privind schimbul corect si 
reciprocitatea sunt exemple în acest sens. Există un motiv pentru 
care sociologia își bazează metodologia pe observaţia de mai sus. 
Fiecare acțiune umană este produsul unei reuniri între raționamente 
formale, „analitic imuabile” (Hollis, 1987, p. 139) şi specificul istoric. 
Orice teorie a alegerii trebuie să aibă în vedere nu numai mecanismul 
prin care se produce acţiunea, ci și variabilele care intră în 
componenţa acestui mecanism. Or, existența acestor variabile nu 
poate fi explicată exclusiv pornind de la datele directe ale relaţiei 
dintre doi indivizi. Aceasta este critica lui Talcott Parsons la adresa 
paradigmei hobbesiene a ordinii sociale. Parsons consideră că 
actorii rationali care urmăresc beneficiul propriu nu pot constitui o 
ordine socială sau economică stabilă. Pentru Parsons ordinea socială 
poate fi explicată doar printr-un element normativ, non-rational, 
care există în orice contract (Scott, 2000, p. 131). 

Dar ce anume este acest element și de ce este neapărat 
irațional? Este acest element în termenii lui Hollis (1987, p. 135) 
extern și constrângător pentru fiecare individ, sau este independent 
de orice individ? 

Blau! încearcă să ofere o explicatiei apariției normelor, 
susținând că indivizii iau în considerare nu numai beneficiile 
imediate ale acțiunilor lor , ci si consecinţele pe termen mai lung, 
mai ales în cazul unor lanţuri de interacțiuni cum ar fi comerțul 
sau producţia. Astfel, anticipări ale unor viitoare beneficii sunt 
puse în balanţă cu costurile imediate. Dar această explicaţie se 
bazează pe presupozitia că indivizii au in vedere relații de 
reciprocitate pe termen lung şi că această reciprocitate va fi 
benefică pentru toți. Acest lucru nu se susține decât dacă ei au 
convingerea că și ceilalți vor gândi la fel, ceea ce echivalează cu a 
avea încredere în ceilalți. Tocmai acest ingredient, încrederea, nu 
este explicat de teorie, problema fiind în esență cum să ai încredere 
în celălalt, cu corolarul: cum se naşte încrederea initial? Poate teoria 
acțiunii raționale să ofere o explicaţie pentru nașterea încrederii? 

Coleman!” a încercat să ofere o explicație a încrederii ca 
răspuns rational la problema formării coalitiilor. Cercetările lui 
Cook și Emerson (1978) însă au condus la formularea unei ipoteze 
care are ca efect introducerea unei variabile non-rationale, în 
sensul teoriei clasice a rationalitatii, care este neutră din punct de 
vedere biologic. Ipoteza propusă de ei este că formarea încrederii 
este invers proporțională cu disponibilitatea de a-ţi asuma riscuri 
în situații de schimb care implică rezultate incerte. Or, această 
disponibilitate este diferită la femei și bărbaţi, ceea ce poate conduce 
la ipoteza unor diferenţe considerate anterior ca fiind irelevante în 
determinarea acțiunilor. Cook si Emerson (1978, p. 737) conchid că 
teoria microeconomică convenţională nu este suficientă pentru a 
descrie interacțiunile tactice dintre parteneri care sunt angajaţi 
într-o structură socială diferită de piaţă, i.e. fără concurenţă, de 
tipul sot și soție. Diferenţa constă în presupunerea sociologiei si 
antropologiei că în cazul interacțiunilor sociale operează o relație 
longitudinală care favorizează vechii parteneri în dauna noilor 
parteneri, chiar dacă pe termen scurt beneficiile cooperării cu noii 
parteneri sunt mai mari. Astfel, schimburile de tip kula 
(Malinovsky, 1922) sau clanurile familiale par să ignore 


14 Citat de (Scott, 2000, p. 134). 
15 Citat de (Scott, 2000, p. 134) 

funcţionalitatea strict economică şi preferă relaţiile vechi noilor 
relaţii. În acest tip de relaţii sentimentul obligaţiei este resimţit 
foarte puternic de către participanţi. Regulile încrederii și ale 
dreptății pe care indivizii le aplică în judecatile lor au o forță 
morală care este contrară rationamentelor de tip economic (Scott, 
2000, p. 134). 

Problema funcţionării normelor este dezvoltată de Elster 
(The Cement of Society, 1989), care consideră, de asemenea, că 
normele nu sunt „orientate către rezultat”, ci internalizate, așa încât 
capătă o forță care nu poate fi explicată doar în termeni rationali. 
În opinia sa, chiar dintr-un punct de vedere instrumental moralitatea 
non-instrumentală este necesară. Discutând despre datorie, Elster 
îşi pune problema relevantei noțiunii de datorie fata de acţiunea 
colectivă. Motivatiile acţiunii colective sunt în viziunea sa mixte si 
nu tin întotdeauna de calcului rational, ci si de opțiuni valorice. Pe 
de altă parte, normele operează cu ajutorul unor sentimente 
precum vina si rușinea, pe care analiza rațională instrumentală nu 
poate să le explice. Modul în care datoria devine o constrângere 
obiectivă care modifică ecuaţia costuri-beneficii, câteodată în 
favoarea acţiunii colective, câteodată în detrimentul ei, face mai 
degrabă obiectul psihologiei, decât al sociologiei sau economiei. 

Concluzia, venită surprinzător din partea teoriei alegerii 
raționale, susține că raționalitatea instrumentală este doar o parte a 
explicatiei ordinii sociale. Pentru a putea explica ordinea socială 
trebuie avute în vedere şi elemente precum datoria, adeziunile 
afective, sentimentele morale, valorile. 

Teoria alegerii raționale poate explica felul în care o normă 
este pusă în aplicare. Existenţa normei ca un tip intersubiectiv 
verificabil de constrângere este suficientă pentru teoria alegerii 
raționale, dar explicaţia felului în care o normă ajunge să fie 
internalizată depăşeşte cadrul teoriei standard a alegerii rationale. 
O posibilă soluţie la acestă dificultate a fost elaborarea conceptului 
de raționalitate limitată. Tversky si Kahneman (1986) introduc 
noţiunea de punere în cadru (the framing effect), felul in care 
indivizii se raportează psihologic la o serie de opțiuni face ca 
ierarhia preferințelor lor să fie modificată, în felul acesta această 
punere în cadru afectează consecințele deciziei de a acţiona și 
astfel devine un act relevant din punct de vedere etic (Elster, 1986). 

Solutia spre care se indreapta unii dintre teoreticienii analizei 
rationale, in special cei care aplică paradigma neo-institutionalista, 
este încorporarea culturii, limbajului și comunicării in analizele 
legate de emergenta normelor, cât şi de felul in care ele sunt 
internalizate şi felul în care contribuie la definirea cadrului de 
acțiune al indivizilor. Această opțiune apropie teoria alegerii 
rationale de teoriile sociologice si antropologice cu privire la 
societate ca un sistem de simboluri, înțelesuri şi valori care 
determină felul în care indivizii interacționează. Denzau și North 
(1994) propun analiza „modelelor mentale comune” ca explicaţie a 
deciziei în condiţii de incertitudine. Modelele mentale!* comune 
definite ulterior ca ideologii sunt derivate din conceptele culturii 
comune si învăţate intersubiectiv cu ajutorul limbajului si 
comunicării. Modelele mentale sunt împărtășite cu ajutorul 
limbajului, iar comunicarea dintre indivizi duce la apariţia unor 
ideologii şi instituţii printr-un proces evolutiv. Creaţia acestor 
instituţii si ideologii are ca efect nu numai reducerea incertitudinii, 
dar si sporirea cooperării cu efecte benefice atât asupra economiei, 
cât si asupra societăţii in general. Aceste instituţii sunt o soluţie la 
problema cooperării, soluţie care se bazează pe existența unor 
sisteme simbolice, care facilitează ieșirea din dilema prizonierului. 
Pe de altă parte, instituţiile însele determină cât de mult contează 
ideologiile si modelele mentale comune. Dar studiul sistemelor 
simbolice se află în domeniul sociologiei şi mai ales al 
antropologiei. lar aceste sisteme simbolice sunt definite de 
antropologie si sociologie ca fiind structuri sociale ce determina 
consecinţele acțiunilor indivizilor. 

Studiul acestor structuri sociale tine de existența unor 
înțelesuri care rezidă într-o serie de modele mentale comune și 
care astfel sunt independente de voința fiecărui individ, în sensul 
că nu pot fi modificate!” pentru uz individual. Ele sunt fie 


1 „The mental models are the internal representations that individual 
cognitive systems create to interpret the environment; the institutions 
are the external (to the mind) mechanisms individuals create to 
structure and order the environment” (Denzau & North, 1994). 

17 Nu pot fi modificate pentru că prin definiţie sunt intersubiectiv verificabile, 
comune si obligatorii (Grafstein, 1997, p. 1043). Aceste modele mentale 

acceptate, fie combătute, dar în ambele cazuri este necesară o 
situare a problemei dincolo de individ, în spaţiul interacțiunii sale cu 
ceilalți indivizi. În felul acesta apare problematica structurilor sociale. 


Problema structurilor sociale 


Problema structurilor sociale nu este neapărat o problemă a 
aplicării teoriei alegerii rationale, cât este o problemă a distinctiei 
dintre individualismul metodologic și holism (Scott, 2000, p. 136). 
În sociologie există două tradiţii care determină două tabere, pe 
de-o parte tabăra hermeneutică sau/și etnometodologica, pe de altă 
parte tabăra structuralist-functionalista. Întâlnirea dintre aceste 
două tabere este teoretizarea acțiunii umane (human agency) în 
interiorul unei structuri sociale caracterizate prin norme si 
instituţii care modelează comportamentul uman. Cele două tabere 
pornesc de la observaţii foarte simple. Individualismul de la 
observaţia că tot ce există in societate reprezintă acţiuni al 
indivizilor, iar holismul de la faptul că indivizii au tendința să 
acționeze în conformitate cu ideile lor despre întreaga societate. 
Or, aceste idei sunt într-o măsură mai mică sau mai mare date, nu 


comune nu exclud posibilitatea ca anumiţi indivizi, separat de 
modelele comune accesibile, să dezvolte o serie de motive personale 
indiferente de restul structurilor sociale la care participă și care sunt 
motivele directe ale acţiunilor lor în societate. De altfel, aici se face o 
distincţie între ideologii, instituţii și modele mentale (Denzau & North, 
1994). Ideologiile si instituţiile, ca modele mentale comune, depind de 
consensul comunităţii cu privire la înţelesul lor. Acţiunea individului 
de a schimba acest înţeles în interiorul său poate avea loc, dar 
rezultatul acestui proces va fi ininteligibilitatea pentru ceilalţi a felului 
în care acele modele mentale sunt internalizate. Pe de altă parte, 
modelele mentale comune pot fi schimbate de indivizi prin 
interacțiunea cu alţii. Instituţiile și ideologiile se schimbă prin 
confruntarea cu realitatea, dar și prin competiţia între modele mentale 
comune concurente. De exemplu, schimbarea de ideologie provocată 
de căderea comunismului din motive economico-politice a dus la 
discreditarea unor modele mentale comune care determinaseră 
deciziile unui număr foarte mare de indivizi. 

depind de vointa indivizilor, ci se gasesc in ceea ce indivizii invata 
din exterior, de la alti indivizi din comunitatea lor. 

Problema aceasta a sistemului de intelesuri care preexista 
actiunii individului si de care individul nu poate face abstractie a 
fost abordata si din punct de vedere strict individualist. George 
Homans (Scott, 2000, p. 135) considera aceste structuri ca fiind 
rezultatul unor lanturi de interactiuni dintre indivizi, care ajung sa 
influenteze indirect actiunile altor indivizi. Din punctul de vedere 
al teoreticienilor alegerii rationale, structurile sociale sunt doar 
lanţuri de acțiuni individuale interconectate. Datorită complexităţii 
lor si a numărului mare de interacțiuni, ele pot părea că au o 
existenţă de sine stătătoare (piaţa, de exemplu), dar nu sunt altceva 
decât modele, tipare care rezultă din acțiunea indivizilor. 

O altă strategie de a explica în termeni individualiști 
structurile sociale este teoria efectelor neintentionate ale acţiunii 
individuale. Compunerea acțiunilor individuale poate da naștere 
unor efecte de care actorii individuali pot să fie complet ignoranti 
şi pe care să le perceapă ca pe o constrângere. Faptul că în 
interacțiuni directe pot fi prezente rezultatele unor interacțiuni 
trecute şi posibilitatea unor interacțiuni viitoare face ca actorii 
individuali să urmeze cursul unor acțiuni neinteligibile în toată 
complexitatea lor. 

Se pot generaliza două strategii reductioniste individualiste: 
analiza  logico-conceptuală si analiza temporală regresivă 
(Dahlbăck, 1998, p. 242). Analiza logico-conceptuală are în vedere 
reducerea propozitiilor holiste la o conjunctie de propoziţii privind 
indivizi separați. Această abordare tratează holismul ca pe o eroare 
de exprimare, sau ca pe o strategie de a folosi limbajul mai eficient 
prin agregarea descrierii mai multor acţiuni individuale sub o 
denumire mai uşor de folosit. Evident, ignoră caracterul 
problematic al holismului și respinge ontologia sa, riscând să nu 
dea seama de o serie de ceea ce susţinătorii holismului numesc 
proprietăți emergente. Mandelbaum explică faptul că o asemenea 
strategie de reducere conceptuală, până la șiruri de propoziții 
despre acțiuni individuale, lasă descoperite noţiunile societale de 
status şi de rol (Mandelbaum, 1955, p. 312). El argumentează că 
existența conceptelor sociale ireductibile la acțiuni individuale nu 
implică faptul că există entități reale supra-individuale. Indică 

faptul că toți oamenii sunt născuți într-o societate si că ei preiau 
prin învăţare o serie de concepte şi idei la a căror construcţie nu 
participă direct si într-un fel ele sunt date pentru ei. Ei nu le pot 
modifica direct, pentru că modificarea lor presupune acordul 
celorlalți indivizi care le recunosc ca atare. Exemplul cel mai bun 
ar fi felul în care nerecunoasterea de către un individ a unei legi ca 
fiind corectă nu face ca legea să nu fie pusă în aplicare cu privire la 
acel individ. „Aceste fapte sociale sunt independente de individ, 
dar cu siguranță nu sunt independente de toți indivizii” 
(Mandelbaum, 1955, p. 313). În sensul că există acele fapte sociale 
care sunt într-adevăr rezultatul acţiunilor deliberate ale altor 
indivizi, acţiuni care s-au petrecut înaintea existenței unui anumit 
individ. Dar si acei indivizi s-au născut într-o societate deja funcțională 
si sunt la rândul lor conditionati de alti indivizi anteriori. 

Ajungem la cea de-a doua strategie reductionista, care 
susține că factorii holisti precum instituţiile și structurile nu sunt 
necesari pentru a explica fenomenele sociale. Un fenomen social 
poate fi explicat printr-un sir de cauze, care la originea lor istorică 
pot fi atribuite acţiunilor unui individ particular. Pentru Dahlbăck 
această strategie nu pare a avea putere explicativă decât în cazul 
unor comunități suficient de restrânse, care pot urmări cu ușurință 
aportul diverșilor indivizi la crearea structurilor sociale. Dincolo 
de asemenea cazuri, utilitatea acestei teorii este îndoielnică 
(Dahlbăck, 1998, p. 243). Dahlbăck atacă această a doua strategie 
reductionista, criticând argumentele ontologice și epistemologice 
la care ea face apel. Mai întâi, faptul că fenomenele sociale nu au 
existenţă reală. Singurul lucru care există real sunt indivizii (Hayek 
1942). Societatea nu este construită distinct de indivizii ei şi dacă 
nu ar fi indivizi nu ar fi societate, așadar din faptul că societatea nu 
poate avea putere cauzală, deoarece aceasta este rezervată numai 
indivizilor, rezultă că teoria trebuie să se ocupe cu indivizii și nu 
cu societatea. 

Deși este adevărat că societatea nu poate exista fără indivizi, 
de aici nu rezultă că societatea, ca o construcţie de fenomene 
individuale sau ca mulțimi de asemenea fenomene, nu poate face 
obiectul unor teorii. Mai mult, societatea poate avea forță cauzală 
deoarece poate afecta indivizii, vezi corporatiile și firmele care lucrează 

ca agenti datorita aranjamentelor institutionale. De altfel, multe 
dintre societati sunt formate tocmai pentru a indeplini acest scop. 

Epistemologic vorbind, desi individualistii considera ca pot 
face obiectul stiintei doar acele entitati despre care avem un grad 
de cunoaștere cât de cât satisfăcător și la care avem totodată un 
acces relativ simplu, Dahlbăck consideră că acesta nu este un 
argument suficient. Gradul de acces la cunoaștere nu ar trebui să 
fie un criteriu pentru alegerea bazei conceptuale a unei teorii. 
Conceptele pot fi folosite chiar și în absența unui asemenea acces. 
Ceea ce este decisiv este puterea explicativă a conceptelor și felul 
în care ele contribuie la înțelegerea fenomenelor descrise. 

Concluzia lui Dahlback stabilește că individualismul 
metodologic nu este bine susținut prin aceste argumente 
ontologice și epistemologice, dar că există un argument pentru 
care indivizii au prioritate în explicarea fenomenelor sociale. 
Societatea poate fi văzută ca fiind constituită din factori care fac 
referință la indivizi. În principiu, înseamnă că fenomenele sociale 
pot fi considerate ca fiind funcţii definite de acești factori (funcţii 
precum funcțiile matematice, dacă factorii pot fi descriși 
matematic). De aici rezultă că fenomenele sociale pot fi asumate ca 
fiind în principiu complet definite la nivelul explicaţiilor 
individuale. Deoarece nu avem garanţii că fenomenele sociale pot 
fi concepute ca fiind funcţii ale altor fenomene sociale și deoarece, 
chiar dacă există asemenea funcţii, va fi foarte dificil să le 
descoperim, înseamnă că fenomenele sociale pot fi analizate în 
modul cel mai adecvat la nivelul individual, mai degrabă decât la 
nivelul supra-individual. 

Una dintre problemele centrale ale teoriei structurii sociale 
este cauzalitatea. De altfel, ceea ce a stat la baza distinctiei 
metodologice dintre individualism si holism a fost încercarea de a 
găsi cauzele acţiunii individuale în contextul social. Partizanii 
structurilor sociale se situează pe două poziţii distincte. Cei care 
susțin imposibilitatea ontologică de a reduce structurile sociale la 
acțiuni ale indivizilor, realistii critici, si cei care susțin faptul că 
structurile sociale sunt imanente indivizilor, în așa fel încât 
acţiunea umană și structura socială sunt legate în mod intim. 
Cauzalitatea este baza pe care s-a operat această distincție. 
Suporterii realismului critic pornesc de la premisa că desi 

structurile sociale nu sunt observabile, totuşi ele sunt reale, prin 
faptul că produc efecte la nivelul comportamentului uman. Criticii 
acestei teorii susțin că aplicarea acestui principiu este ilegitimă 
(Lewis, 2000). 

Realistii critici consideră că există un hiat ontologic între 
practicile anterioare moștenite din trecut si acţiunea umană din 
prezent. Acţiunea socială nu porneşte de la o tabula rasa şi se 
bazează mereu pe structuri pre-existente. Aceste structuri sociale 
determină și constrâng acţiunile indivizilor. În acest fel structurile 
sociale, înțelese ca fiind pre-existente și relativ autonome fata de 
acțiunea umană curentă, modifică acțiunea fizică a indivizilor şi 
sunt astfel capabile să exercite o influență proprie, emergentă, 
asupra activităţii umane. În virtutea acestei proprietăţi de a fi 
emergentă, adică ireductibilă la acţiunea curentă a indivizilor, şi 
eficientă cauzal, structura socială poate fi considerată nu doar un construct 
teoretic, ci o realitate. De aici rezultă că există un obiect de studiu 
distinct pentru ştiinţele sociale și anume aceste structuri sociale. 

Criticii acestei teorii susțin că teoria puterii cauzale nu este 
suficientă pentru a deduce din ea eficacitatea cauzală a structurilor 
sociale. Conceptul cheie în această înțelegere a cauzalitatii este 
noţiunea de „powerful particular”. Harré și Madden! susțin că „în 
orice aplicare specifică a noţiunii de cauzalitate, elementul crucial, 
ceea ce face acțiunea posibilă, este un element particular care deține 
puterea de a savarsi o acţiune (a powerful particular)”. Cauzalitatea 
presupune întotdeauna un asemenea element particular, care 
produce sau determină ceva. Acest element particular, un obiect 
sau o persoană, produce o acțiune în virtutea unor însuşiri care îi 
aparţin. Puterea cauzală rezidă în acel particular în virtutea naturii 
sale interioare, chiar dacă acel particular acționează pe baza unor 
credințe dobândite din afară, asupra cărora el nu poate exercita 
nici o influenţă. Modificarea efectivă a realității materiale este cauzată 
de acțiunea sa directă. Structurile sociale nu pot cauza direct vreo 
modificare a realităţii materiale, ele au nevoie de un agent 
individual care să le pună în aplicare, dar acest lucru presupune 
existenţa în momentul acţiunii, a acestor structuri în interiorul 


18. Citaţi de (Lewis, 2000, p. 254). 

agentului. Constrângerea are loc astfel ca o constrângere 
interioară. Faptul că această constrângere este determinată de 
acţiunile altor indivizi, care au desemnat o anumită formă acestei 
constrângeri, este mai putin important aici; va fi important in 
aplicarea teoriei alegerii rationale in construcţia sistemelor 
simbolice. Important de reținut este că atâta vreme cât structurile 
sociale nu sunt interiorizate de indivizi, ele nu generează acțiune. 
Un individ poate fi constrâns din exterior, în mod fizic, prin 
violenţă, să accepte un sistem social si să acţioneze conform unor 
seturi de înţelesuri ale celui care îl constrânge. Dar acest lucru nu 
înseamnă că a fost constrâns de structuri sociale aflate în afara sa și 
independente de sine. Practic, critica adusă realismului critic 
constă în afirmarea diferenţei dintre felul în care se formează 
structurile sociale si felul în care acţionează ele. 

Totuși poziţia realismului critic poate fi susținută în 
continuare (Lewis, 2000, p. 257), dacă luăm în considerare noţiunea 
de cauzalitate într-un sens mai larg. Pornind de la Aristotel și 
distincţia sa dintre cauze eficiente și cauze materiale, Lewis atrage 
atenţia asupra faptului că deşi cauza eficientă a unei acţiuni rezidă 
în individ, cauza materială, care îşi aduce si ea contribuţia la 
producerea acţiunii, este dată de structurile sociale. Este dată de 
setul de înțelesuri si simboluri, dar si de consecinţe ale acţiunii 
altora, care constituie cadrul în care agentul ia decizia să acţioneze. 
Acest cadru are influență asupra comportamentului uman și, ca 
atare, poate fi considerat că determină acțiunea umană. În virtutea 
acestui fapt, a diferenţei pe care o produc în acţiunile oamenilor, 
structurile sociale preexistente satisfac criteriile existenței şi se 
califică precum un posibil obiect de cunoaștere. 

Observațiile empirice ale comportamentului diferitelor 
societăţi identifică o serie de constante ale modului în care acestea 
sunt organizate. În primul rând, existenţa ierarhiilor în sensul că 
există diverse poziţii în societate cărora le sunt asociate diverse 
drepturi și obligaţii şi, în al doilea rând, că aceste drepturi și 
obligaţii există independent de indivizii care ocupă aceste poziţii. 
Acţiunea indivizilor este condiționată de aceste poziţii în care ei se 
află. Locul unui individ în aceste ierarhii este un factor 
determinant pentru o serie întreagă de situaţii privitoare la ceea ce 

poate face sau nu, resursele la care are acces şi posibilitatea de a 
impune sau nu anumite înţelesuri celorlalți. 

Dincolo de dezbaterea holism vs. individualism, studiul 
structurilor sociale ne relevă faptul că există constrângeri ale 
acțiunii indivizilor care nu tin exclusiv de indivizi. E mai putin 
important dacă aceste structuri sociale au sau nu o existenţă reală 
sau o ontologie proprie. Ce este important este că, indiferent de 
felul în care sunt concepute, sau de modul în care este teoretizată 
emergenta lor, ele acționează asupra comportamentului indivizilor. 
Orice explicaţie a acţiunii colective trebuie să tina seama si de acest 
tip de constrângeri, oricare ar fi sursa lor. O concepţie normativă 
tare, care ar exclude relevanta lor pe temeiul inexistentei lor reale 
sau al imposibilității probării certe a existenței lor, ar vaduvi 
ştiinţele sociale de un instrument remarcabil de cunoaştere. 

Întrebarea ar fi acum ce rol ar putea juca teoria alegerii 
raționale în analiza structurilor sociale. Atât timp cât structurile 
sociale în toate înțelesurile lor au ca relevanţă științifică faptul că 
influențează comportamentul uman, ele pot fi integrate în teoria 
alegerii raţionale precum constrângeri la adresa acțiunii individului. 
Dacă agenţii aleg să acţioneze în funcţie de ierarhia lor de 
preferinţe şi de felul în care concep posibilitățile de acţiune, atât 
timp cât preferinţele și posibilitățile de acţiune depind de felul in 
care agentul le concepe, teoria alegerii raționale nu poate exclude 
aportul adus de investigaţiile sociologice și antropologice la explicarea 
acțiunii umane; din contră, teoria alegerii rationale trebuie să 
încorporeze o teorie a formării preferințelor, care inevitabil va 
reface traiectoria cercetărilor antropologice si sociologice. 

Introducerea noţiunii de cost de tranzacţie, datorată lui 
Ronald Coase (1937), împinge înainte cercetarea economică spre 
frontiera disciplinară dintre economie şi sociologie-antropologie. 
Pornind de la ideea că o firmă are ca rol minimizarea costurilor de 
tranzacţie şi extinzând aceasta idee la organizaţii şi chiar la ordini 
sociale, redescoperim acelaşi tip de problematică pe care o 
cercetează antropologia sau sociologia. Extinderea ideii de costuri 
de tranzacție de la activitatea economică la activitatea 
organizațională de toate tipurile aduce cu sine problema definirii 
acestor costuri. Definirea costurilor ţine de întreg sistemul de 
înțelesuri pe baza căruia un individ îşi construieşte preferințele şi 

isi stabileste constrangerile. Studiul acestui sistem de intelesuri 
devine o condiție necesară pentru explicarea felului in care 
indivizii ajung să evalueze costurile acţiunilor lor si decid să 
acţioneze. Antropologia și sociologia devin astfel instrumentele 
prin care se poate reconstrui, pe cât posibil și necesar claritatii 
ştiinţifice, sistemul de înţelesuri care stă la baza calculului raţional. 

O caracteristică esenţială a acţiunii umane este faptul că ea se 
desfășoară în condiţii de incertitudine”. Dacă acțiunea umană are 
loc în condiţii de incertitudine, iar incertitudinea este una dintre 
sursele de disconfort dovedite ale existenței umane și nu numai, 
atunci eliminarea incertitudinii devine prioritară. Care este 
mecanismul eliminării incertitudinii? Pentru Denzau și North, ca și 
pentru Durkheim instituţiile au ca rol micşorarea incertitudinii 
prin normarea comportamentului și stabilirea unor rutine, care la 
rândul lor induc un sentiment de securitate indivizilor 
participanţi. Indiferent dacă aceste instituţii sunt norme de liber 
schimb, regulamente de funcționare sau ritualuri religioase, efectul 
existenţei lor este minimizarea incertitudinii. Minimizarea 
incertitudinii scade costurile de tranzacţie şi astfel permite acțiuni 
colective care produc bunuri comune. Minimizarea incertitudinii 
este necesară atunci când există o diferență între competența 
individului și complexitatea problemelor cu care se confruntă. 
Pentru a limita plaja de opţiuni, indivizii introduc reguli care 
elimină o serie de posibilități, astfel reușind să canalizeze efortul 
lor în direcții mai uşor de urmat. Pe de altă parte, indivizii încearcă 
să minimizeze incertitudinea prin oferirea unor explicaţii, fie ele si 
foarte puţin fundamentate. Există o corelaţie invers proporțională 


1 Denzau si North (1994, p. 3) consideră că incertitudinea, mai degrabă 
decât riscul, caracterizează alegerile importante din politică și 
economie. Cu siguranță că acest lucru poate fi extins și în ceea ce 
privește familia, relaţiile sociale și tot ceea ce privește organizarea 
socială. Incertitudinea poate fi împărţită în două tipuri, incertitudine 
relativă, în care individul poate avea o reprezentare a posibilelor 
consecințe ale acțiunii sale si le poate asigna diverse valori si 
incertitudine ridicată (strong uncertainty), când o asemenea reprezentare 
nu este posibilă. Primul tip de incertitudine caracterizează riscul, al 
doilea tip caracterizează situaţiile complexe, cu multiple riscuri și cu 
consecinţe imposibil sau foarte dificil de prevăzut. 

între incertitudinea şi complexitatea unor situaţii și gradul de 
fundamentare a explicatiilor cu privire la aceste situaţii. Aceste 
strategii nu exclud aplicarea noţiunii de raționalitate, dar introduc 
în explicaţiile de tip cauzal o serie de „cutii negre”, în care nu 
există criterii constrângătoare, pentru a distinge între oportunitatea 
diverselor strategii posibile de minimizare a incertitudinii. Aceste 
„cutii negre” limitează capacitatea teoriei alegerii raționale de a 
propune explicaţii suficient de convingătoare în absența unor 
elemente exogene care să dea seama de felul în care indivizii decid 
cu privire la ce tip de strategie de minimizare a incertitudinii să 
aplice și care sunt elementele materiale ale acestei strategii. 

Rolul teoriei alegerii raționale în acest context este să explice 
felul în care acţiunile ajung să fie înfăptuite și să elimine „cutiile 
negre”. Explicaţiile teoriei alegerii rationale au însă limitele lor 
(Boudon, 2003, p. 8). Ele par a fi dezarmate în fata a trei tipuri de 
fenomene: fenomene care implică credinţe particulare, fenomene 
care implică credinţe prescriptive non-consecintioniste si fenomene 
care provoacă manifestări care prin însăşi natura lucrurilor nu iau 
în considerare interesul egoist al actorilor. 

Fenomenele care implică credințe particulare pun teoriei 
alegerii raţionale o problemă legată de aspectul instrumentalist al 
raţiunii. În general, pentru a acţiona oamenii au nevoie de un set 
de convingeri cu privire la cum stau lucrurile si la ce anume se pot 
aștepta cu privire la consecințele acţiunilor lor. Acest set de 
convingeri este rezultatul unei teorii pe care oamenii o aplică 
realității pentru a-și maximiza șansele de supraviețuire, reuşită sau 
mântuire a sufletului. Faptul că ei formează aceste teorii poate fi 
considerat o strategie rațională, cu ajutorul căreia ei ajung să îşi 
atingă scopurile. Problema care se pune aici este dacă faptul de a 
susține o teorie se bazează pe eficiența ei instrumentală, sau pe 
faptul că teoria este considerată a fi adevărată. Dacă orice eficiență 
instrumentală este cauza adoptării unei teorii, atunci raționalitatea 
nu ar trebui lărgită (în sensul în care argumentează Boudon). 
Teoriile sunt astfel instrumente de adaptare la mediu. Există însă 
sugestii cum că de fapt teoriile rationalitatii instrumentale sunt de 
fapt reductibile la raționalitatea cognitivă. Discutând de ce o teorie 

este imbratisata de un om de ştiinţă, Boudon remarcă, pe urmele 
lui Radnitzsky”? (Boudon, 2003, p. 8), că o teorie este adoptată 
pentru că este mai putin costisitor de apărat decât alte teorii 
alternative. Dar acest costisitor, în opinia lui Boudon pare a fi legat 
de noţiunea de complicat, care la rândul său ne va conduce la 
raționalitatea cognitivă (Boudon, 2003, p. 9). Nu este deloc clar de 
ce ar fi asa. 

Orice teorie are sens în măsura în care dă seama de 
fenomene reale si ajută indivizii în a relationa cu mediul 
înconjurător pentru a-și atinge scopurile. O teorie este adevărată 
atât timp cât este folositoare pentru atingerea unui număr cât mai 
mare de scopuri. Odată ce între teorie şi realitate intervine o 
neconcordanta, va fi preferată teoria care reuşeşte să elimine 
această neconcordanta, păstrând totuşi capacitatea predictibila a 
vechii teorii. Evidentele antropologice?! merg mai degrabă în 
sensul acesta, instrumental, decât în sensul cognitivist. Odată ce o 
teorie este falsificată de realitate, își pierde atracţia şi pică în 
desuetudine, iar oamenii aleg; o altă teorie, care să corespundă mai 


2 „« A scientist stops believing in a theory, writes Radnitzky, as soon as 
the objections raised against it make defending it too costly. » It is 
indeed difficult to explain why a boat hull disappears from the horizon 
before the mast, why the moon takes the shape of a crescent, why a 
navigator who maintains constant direction returns to his starting 
point if we accept the theory that the earth is flat. But what does it get 
us to replace the word difficult with the word costly? Defending a 
given theory is more costly precisely because it is more difficult. We 
must then explain why this is so; and from instrumental rationality we 
come back to cognitive rationality” (Boudon, 2003, pp. 8-9). 

21 Max Gluckmann descrie tabu-ul întâlnit la anumite triburi din munții 
Noii Guinee și anume interdicţia de a consuma porcii crescuţi de tine 
sau de persoanele apropiate ţie. Într-o notă (p. 79, nota 31) Gluckmann 
revine și precizează că odată ce pacea a fost stabilită de intervenţia 
unei puteri străine (armata americană) tabu-ul a fost înlăturat și 
locuitorii din Kunimaipa au învăţat de la locuitorii din Bubu că pot 
mânca fără probleme carnea propriilor porci, fără să le cadă dinţii, să 
surzească si să pateasca tot felul de nenorociri. Și în felul acesta au 
renunţat la tabu (Gluckman, 1965, p. 79). 

bine scopurilor lor”. Exemplul comunismului sau al religiilor 
politeiste, sau chiar exemplul diferitelor teorii privind rolul activ al 
managementului unei firme sunt suficiente pentru a dovedi faptul 
că teoriile aparţin şi rationalitatii instrumentale. Sau, mai degrabă, 
că raționalitatea cognitivă poate fi redusă la raționalitate 
instrumentală în mult mai multe cazuri decât invers”. 

O altă problemă a teoriei alegerii raţionale este pentru 
Boudon problema fenomenelor care implică credinţe prescriptive 
non-consecintioniste. Unul dintre exemplele date de el este jocul 
ultimatumului? (Boudon, 2003, p. 9), în care indivizii resping 
oferte de a primi bani, deși rațional pentru ei ar fi să primească oricât, 
dat fiind faptul că primind orice sumă ei și-ar maximiza utilitatea. 

Jocul ultimatumului se presupune că este testul ultim al 
faptului că raționalitatea nu este instrumentală și orientată spre 
maximizarea utilităţilor, ci ţine cont de valori şi convingeri 
prescriptive non-consecintioniste. Jocul constă în oferirea unei 
sume de bani unor indivizi, cu condiţia ca ei să ajungă la un acord 
privind felul în care suma respectivă va fi împărțită între ei. În 
(Henrich et al., 2001) studiul rezultatelor jocului ultimatum în 15 
comunități mici îi face pe autori să considere că subiecţii par a fi 
interesați de valori cum ar fi dreptatea (fairness) şi reciprocitatea. 
Autorii stabilesc o corelație pentru două variabile: felul în care 
diverse populaţii consideră cooperarea ca aducând beneficii şi 

2 Cathrine Bell descrie o situaţie: în cazul unei cult reformist Fang, 
comunitatea îl presa pe maestrul ritualic să schimbe ritualurile; în 
urma refuzului acestuia, pur și simplu oamenii l-au părăsit și, pentru 
a-i recâștiga, a trebuit să accepte schimbările (Bell, 1992, p. 213). 

% Problema non-schimbării teoriilor in fata realităţii, un argument clasic 
împotriva caracterului instrumentalist al teoriilor, seturilor de convingeri, 
poate fi explicată prin analize de tip cost-beneficiu prin intermediul 
modelului dependenţei de cale, de exemplu. Problema faptului că noi 
credem în teorii pentru că sunt „adevărate” ne duce către probleme de 
epistemologie legate de adevărul corespondenţă sau coerenţă. În ambele 
cazuri însă teoriile sunt instrumentale, folosesc atingerii scopurilor, 
chiar dacă adevărul lor este de tip coerentist sau corespondentist. 

24 În jocul de tip ultimatum jucătorii trebuie să împartă o sumă de bani. 
Un ofertant face o ofertă unui respondent, în cazul în care oferta e 
respinsă ambii jucători pierd banii. 

gradul de integrare a practicilor de tip piaţă în viata de zi cu zi. 
Corelatia stabilește că acolo unde cooperarea este mai puternică si 
piaţa joacă un rol important ofertele sunt mai mari și rata de 
respingere mai mică. Comportamentul de zi cu zi stabileşte de cele 
mai multe ori gradul de cooperare și defineşte criteriile de 
acceptare și respingere a ofertelor. Concluzia cea mai interesantă 
însă este faptul că preferințele alegerilor economice sunt 
determinate de interacțiunile sociale și economice cotidiene. Cu 
alte cuvinte, maximizarea utilității nu este oarbă, ci tine de modul 
în care subiecţii își construiesc o imagine despre realitate pe baza 
experiențelor lor anterioare. Totuși acest lucru nu pare să 
contrazică ipoteza rationalitatii instrumentale. 

Faptul că experienţa determină comportamentul pare a fi 
mai degrabă rezultatul unei aplicări instrumentale a rationalitatii. 
Setul de convingeri pe care cineva le dobândește despre beneficiile 
cooperării nu exclude deloc faptul că indivizii sunt maximizatori 
de utilitate. Dacă experienţa cooperării este pozitivă, maximizarea 
utilității înseamnă cooperare. Ce se întâmplă însă când jocul nu 
este repetat, iar jucătorii nu se cunosc? Aici ei ar putea maximiza 
utilitatea nominală fără a lua în considerare posibilele repercusiuni 
ale încălcării principiului cooperării, iar datele empirice par a 
contrazice acest lucru. 

Pentru explicația acestui comportament nu este necesar să 
abandonăm ipoteza maximizării utilității. În primul rând, oamenii 
rationali acţionează coerent și repetitiv. Nu neapărat din dragostea 
de coerenţă, ci şi datorită faptului că un comportament excentric 
este de multe ori costisitor. Pe de altă parte, interacțiunea cu altă 
persoană presupune calcule raționale cu privire la ce ar putea 
răspunde acea persoană. Aici intervine principiul reciprocitatii®. 
Acest argument ar merge însă doar în ceea ce priveşte calculul 
celui care oferă. Cum se explică atunci faptul că oamenii resping 
anumite oferte pe care le consideră insuficiente, deși utilitatea de a 
primi ceva mai degrabă decât nimic ni se pare a fi evidentă? Tendinţa 
de a pedepsi ofertele considerate nedrepte, necorespunzătoare nu 


235 Rabin (1993) încearcă să incorporeze ideea de dreptate în structura de 
modelare a interacțiunilor de tipul jocului ultimatum. 

poate fi explicată doar printr-o raționalitate cognitivă, de vreme ce 
există un decalaj clar între utilitatea de a avea ceva si utilitatea de a 
nu avea nimic. Totuși, această tendință de a pedepsi inechitatea 
este compatibilă cu experiența din viata de zi cu zi, dar si cu 
modelul celei mai eficiente strategii raţionale de interacţiune. 
Axelrod, studiind succesul strategiei TIT FOR TAT atribuie acest 
succes și capacității strategiei de a pedepsi necooperarea (Axelrod, 
1984, p. 118). Internalizarea acestei strategii ar putea fi explicația 
pentru care ofertele necorespunzătoare sunt respinse. Desigur, 
această explicaţie ridică o problemă: ce anume este considerat a fi o 
ofertă corespunzătoare? 

Aici tentatia ar fi introducerea unor variabile legate de 
structurile sociale determinate cultural în care indivizii interacționează. 
Oosterbeek, Sloof și van de Kuilen, analizând 37 de lucrări privind 
75 de rezultate ale jocului ultimatum, ajung la concluzia că 
diferenţele culturale dintre regiunile aceleiași tari sunt irelevante 
în ceea ce privește atitudinea ofertantului, dar sunt relevante în 
ceea ce privește atitudinea celui care primește oferta (Oosterbeek, 
Sloof, & Kuilen, 2004, p. 184). Pe de altă parte, concluzia lui 
Heinrich sugerează că această diferență este dată de felul în care 
subiecții sunt expuși interacțiunilor economice și sociale din 
mediul în care trăiesc (Henrich, et al., 2001, p. 77). Or, experiența 
directă sau indirectă nu exclude neapărat rațiunea instrumentală. 

Al treilea tip de fenomene pe care Boudon le consideră a 
depăși cadrul explicatiei teoriei alegerii rationale îl reprezintă 
fenomenele legate de comportamentul indivizilor, care nu poate fi 
legat în nici un fel de interesul propriu. Exemplul propus este 
reacția unanimă a spectatorilor Antigonei lui Sofocle, de a 
condamna atitudinea lui Creon și de a susţine atitudinea Antigonei 
(Boudon, 2003, p. 9). Acest tip de alegere cu siguranță nu urmăreşte 
maximizarea utilității, de vreme ce interesele spectatorilor nu sunt 
afectate în nici un fel de desfăşurarea acțiunii piesei. 

Alte exemple sunt pedeapsa cu moartea sau plagiatul, care, 
deși nu afectează direct majoritatea oamenilor, totuşi trezesc din 
partea lor opinii foarte puternice. 

Nici aceste exemple nu scapă criticii. Mai întâi, relevanta 
faptului că, date fiind costurile minime sau chiar nule, oamenii au 
opinii cu privire la diverse situaţii. A avea opinii atunci când ele 

nu costa este explicat elementar de economie: in conditii de costuri 
minime cererea creste la maxim. Faptul ca spectatorii de pe 5 
continente o sustin pe Antigona nu este incompatibil cu 
maximizarea utilității. De ce o susțin pe ea si nu pe Creon este o 
întrebare care solicită un răspuns mai complicat. Poate pentru că 
internalizând dreptatea ca valoare instrumentală decisivă în 
promovarea utilității proprii prin cooperare, consideră că orice 
încercare de a aduce atingere acestei valori periclitează buna 
rânduială a lucrurilor din propria lor viata. Desigur, aceasta 
explicaţie este o speculație, dar nu una lipsită de temeiuri. Felul în 
care indivizii minimizează incertitudinea pentru a-şi spori 
utilitatea poate îmbrăca diverse forme. Pentru spectatorii de teatru 
condamnarea lui Creon poate aduce confirmarea unor reguli de 
comportament în absenţa cărora sistemele de cooperare, așa cum 
sunt percepute de ei, ar putea suferi disfuncţii grave. Sigur, analiza 
acestor posibile explicaţii alternative depăşeşte scopul lucrării de 
fata, dar, dat fiind faptul că Boudon își bazează concluziile pe 
eșecul rationalitatii instrumentale de a da seama de aceste 
fenomene, obiecțiile sale trebuie supuse criticii pentru a vedea in 
ce măsură sunt relevante. Analiza acestor fenomene îl conduce 
însă pe Boudon la soluţia lărgirii conceptului de raționalitate, de la 
raționalitate instrumentală la tipul de raționalitate descrisă de 
Weber ca raționalitate axiologică sau evaluativă (Boudon, 2003, p. 10). 

Actorii sociali acţionează pentru că au motive puternice să o 
facă. Spectrul din care sunt alese aceste motive este foarte larg: de 
la credinţe și valori până la costuri şi beneficii. Ceea ce face ca o 
acţiune să fie rațională este importanţa acesteia pentru actor și înţelesul 
pe care acesta i-l conferă. lar acest înțeles poate sau nu să depindă 
de o structură de înţelesuri, care la rândul ei trebuie explicată. 

Structura de înţelesuri care preexistă deciziei individuale 
alcătuieşte ceea ce antropologia numeşte cultura unei societăți. 
Cultura unei societăți este esențială pentru înțelegerea schimbărilor 
care intervin în istoria acelei societăţi. Aceste schimbări la rândul 
lor determină felul în care acea societate prosperă sau decade. Dar 
ce anume este cultura unei societăți si cum anume ajunge ea să fie 
ceea ce este la un anumit moment dat deschide o problemă cu 
numeroase ramificații, care depășesc deocamdată preocupările 
acestei cercetări. 

Concluzii 


O primă concluzie ar fi că diferenţa dintre abordările economice de 
tipul alegere raţională și abordările sociologice o reprezintă 
accentul diferit pus pe normativitate şi pe elementele cognitive. 
Teoria alegerii raționale este preocupată de cum decide agentul 
într-o anumită situaţie, sociologia pare a fi interesată de cadrul 
cognitiv în baza căruia agentul decide. 

Cadrul cognitiv are în vedere în special percepţia și nu 
evaluarea valorilor si intelesurilor care stau la baza sistemului de 
constrângeri instituționale. Apartenența la o societate, la un sistem 
social creează un cadru de percepţie care stă la baza interpretărilor 
individuale cu privire la consecințele și semnificaţiile acţiunilor. 
Abordarea normativă este mai „săracă”, în sensul că doar descrie 
care este comportamentul adecvat pe care un individ trebuie să îl 
urmeze pentru a-şi atinge scopurile în interiorul unui anumit 
sistem social. 

Cele două abordări nu sunt concurente. Ele se aplică în două 
etape distincte de formare a procesului de decizie. Si aici de fapt 
este, cred eu, cheia raportului dintre abordările modelului alegerii 
raționale şi abordările sociologice. Procesul de formare a deciziei 
presupune existența unor preferințe. Cum anume se formează 
aceste preferinţe face obiectul abordării sociologice, cum anume 
determină aceste preferințe un curs de acțiune face obiectul 
abordării teoriei alegerii raționale. 

Din acest punct de vedere înțelegerea acţiunii colective 
trebuie să aibă în vedere atât aspectul material, setul de 
constrângeri care stau la baza creării ierarhiilor de preferințe, cât şi 
aspectul formal, modul în care, dat fiind setul de preferințe, 
individul decide să acţioneze. 

Felul în care se formează preferințele nu exclude însă 
raționalitatea de tip instrumental. De ce ar fi adoptate anumite 
valori sau principii sau teorii de către indivizi? 

Presupunând că am accepta raționalitatea axiologic-teleologică 
drept complementul necesar rationalitatii instrumentale, problema 
formulării scopurilor şi a valorilor va muta doar discuţia pe un alt 
palier şi anume cum se formează scopurile, şi dacă scopurile la 
rândul lor sunt rationale. Evident că o definiţie a raţiunii ca 

adecvare corectă a mijloacelor la scopuri nu va putea răspunde 
unei asemenea solicitări. Poate răspunsul va veni din partea 
biologiei şi a teorie evoluţiei. Scopurile noastre sunt poate 
compatibile cu maximizarea sanselor de a supravieţui. 

În definitiv, orice teorie este o încercare de a minimiza 
incertitudinea. O teorie este adoptată în funcţie de felul în care 
reușește să îndeplinească acest deziderat. Teoria alegerii raționale 
reușește să reducă o bună parte din incertitudinea cu privire la cum 
are loc procesul de decizie în cazul unei acţiunii, date fiind 
constrângerile, capabilitățile și scopurile agentului. Extinderea ei la 
nivelul explicatiei întregului sistem cauzal care determină acțiunea 
este un proces în continuă desfășurare, care pare a fi ireversibil. 
Este puţin probabil ca, odată pornit acest proces să fie inversat. 
Mai degrabă, date fiind investiţiile făcute deja în cercetările având 
ca presupozitie modelul alegerii rationale, să fie mai eficientă 
continuarea efortului și încercarea de a minimiza cât mai mult 
zonele de aparentă incompatibilitate cu teoria. 

Sociologia si antropologia deja recunosc avantajele acestui 
nou tip de abordare și încearcă internalizarea ei potrivit propriului 
lor cadru teoretic. Chiar dacă s-ar accepta diferența dintre 
raționalitatea instrumentală și raționalitatea axiologic-teleologică, 
felul în care agenţii s-ar comporta raţional, deși nu ar mai fi strict 
dictat de maximizarea utilității, ci si de respectarea valorilor celor 
mai importante, va rămâne fundamental la fel. În ambele cazuri 
mai mult este mai bine decât mai puţin. Dacă echivalăm mai mult 
cu mai important si rescriem scara utilității asignand utilitate 
maximă valorilor și credințelor adevărate, felul în care alege un 
individ cursul optim de acţiune va fi tot acela descris de teoria 
alegerii raționale. Valoarea mai importantă va fi aleasă, la fel cum 
utilitatea mai mare va fi preferată. 

Problema care rămâne însă este cum ne dăm seama ce este 
mai important sau ce este mai util și mai ales în raport cu ce este 
mai important sau mai util. Această problemă însă nu poate găsi 
încă o soluţie, atât timp cât cercetările sociologice, antropologice, 
economice și, de ce nu, biologice nu îşi vor găsi un cadru comun de 
articulare a unei teorii comprehensive cu privire la acţiunea umană. 

Teoria evolutionista a jocurilor: 
o cheie de cercetare în etică? 


RADU USZKAI 


1. Aspecte preliminare 


Chiar şi în prezent, literatura de specialitate dedicată filosofiei 
ştiinţei este părtinitoare științelor exacte, ale naturii, prejudecățile 
privitoare la statutul ştiinţelor umane fiind, în continuare, 
prezente. Ultimul mare proiect filosofic al lui Mihail-Radu Solcan! 
a fost însă acela de a schița elementele fundamentale pe baza 
cărora putem construi o filosofie a științelor umane care să 
transceanda preconceptiile privitoare la statutul disciplinelor care 
cad sub incidenţa acestui tip de știință, preconceptii pe care le 
putem regăsi la mari filosofi ai științei precum Karl Popper, 
Thomas Kuhn sau Imre Lakatos. 

Specificitatea cercetărilor în științele socio-umane este dată, 
potrivit lui Solcan, de prezenţa așa-numitelor „chei de cercetare”, 
acestea reunind modele, ghiduri sau euristici. Obiectivul studiului 
meu este acela de a explora un răspuns la următoarea întrebare: 
pot exista chei de cercetare în etică? Dacă răspunsul este afirmativ, 
poate fi teoria evoluționistă a jocurilor o cheie pe care cercetătorii 
fenomenului moralității o folosesc într-o manieră științifică? 

Din punct de vedere structural, lucrarea mea va fi 
segmentată astfel: voi începe prin a reconstrui discuţia lui Solcan 
cu privire la cheile de cercetare în contextul științelor umane. Pasul 
următor va fi dedicat unei distincţii cu privire la abordările 
preponderent filosofice în etică, respectiv ale celor care au valenţe 
ştiinţifice. După ce voi stabili în ce sens putem privi etica drept o 


1 Ma refer, desigur, la Filosofia științelor umane: o introducere, Editura 


Universităţii din Bucureşti, Bucureşti, 2012. 

disciplină ştiinţifică, voi reliefa maniera în care teoria evoluționistă 
a jocurilor poate funcţiona drept o cheie de cercetare pentru 
eticianul preocupat să găsească un răspuns la o întrebare de tipul: 
de ce cooperează oamenii în cadrul interacțiunilor sociale? 

Nu în ultimul rând, lucrarea se va încheia și cu o propunere 
mai puţin radicală: dacă argumentele mele privitoare la statutul 
ştiinţific al eticii nu vor fi acceptate, atunci vom putea considera 
totuși că perspectiva evoluționistă ori teoria jocurilor reprezintă cel 
puţin „călăuze” care orientează privirea eticianului către anumite 
dimensiuni ale domeniului normativ al interacțiunilor umane. 


2. Locul şi rolul cheilor de cercetare în ştiinţele umane 


Pentru a păstra dimensiunea metaforică a conceptului de „cheie de 
cercetare” în utilizarea lui Mihail-Radu Solcan, consider că aceste 
„chei” pe care le analizează în cel de-al V-lea capitol al Filosofiei 
ştiinţelor umane: o introducere (FSU) reprezintă instrumentul cu care 
filosoful științei poate deschide cutia în care se ascunde misterul 
privitor la statutul acestui tip de exercițiu ştiinţific. 

Solcan aduce în discuţie conceptul de „cheie de cercetare” 
plecând de la dezbaterea din cadrul psihologiei privitoare la statutul 
ştiinţific al behaviorismului lui Skinner în perspectiva unui cognitivist 
precum Rom Harré’. Introducând distincţia dintre teorii-ca-tentative 
şi teorii-ca-rezultate, Solcan evidenţiază de ce, în ciuda criticilor venite 
din partea lui Harré, Skinner este considerat, în mod paradoxal, relevant 
si important la nivelul cercetării din psihologie din secolul trecut. 
Răspunsul se regăsește la nivelul faptului că, deși behaviorismul a 
eșuat în calitatea sa de teorie-ca-tentativă, o serie de idei-cheie ale 
acestei perspective psihologice (precum conditionarea operantă, 
spre exemplu) au supravieţuit în practica cercetării contemporane. 

Cheile de cercetare sunt aduse în discuţie într-o manieră 
explicită în urma analizării status-quo-ului dezbaterii din cadrul 
filosofiei ştiinţei şi în urma unei observaţii pertinente pe care 
Solcan o face cu privire la posibilitatea compatibilizării acestor 


2 Solcan, op. cit., pp. 155-156. 

perspective considerate paradigmatice (cele popperiene, kuhniene 
sau cele care se bazeaza pe modelul dezvoltat de Lakatos) cu 
constrângerile inerente cercetărilor stiintifice din cadrul disciplinelor 
socio-umane. Prima perspectivă analizată este aceea a lui Karl 
Popper, Solcan evidențiind faptul că, din punct de vedere popperian, 
există doar teorii-ca-tentative. „O teorie-ca-tentativă, în sens popperian, 
este o rețea de ipoteze. Dacă teoria este în dificultate, se poate reface 


reţeaua ipotezelor”5, notează acesta. Așadar, avem, pe de-o parte, = 
teorii care rezistă procesului de falsificare, respectiv altele care 2 
eșuează. O teorie care eșuează procesului de falsificare empirică este $ 
înlocuită cu o altă teorie, care are o capacitate mai mare de a face azi 
predicții ori de a explica şi prezice fapte noi. Nu în ultimul rând, = 
teoria care esueaza trebuie, in acest context, sa fie abandonata. T 

O asemenea perspectivă este prea rigidă în cazul științelor S 
umane, iar exemplul anterior, al supraviețuirii unor idei-cheie din S 
psihologia behaviorista a lui Skinner, reprezintă un caz grăitor de S 


la sine. Ar putea o viziune kuhniană să acomodeze mai bine o 
asemenea situație? Și în acest caz Solcan construiește un răspuns 
negativ. La prima vedere, Thomas Kuhn ar putea să pară un aliat 
al filosofului ştiinţelor umane. Conceptul de paradigmă, central 
analizei sale filosofice, reunește, pe lângă rezolvări exemplare ori 
modele care reprezintă ghiduri pentru cercetători și conceptele de 
perspectivă ori idei-cheie. Cu toate acestea, Kuhn, asertează Solcan, 
nu face loc decât sporadic științelor umane în viziunea sa generală 
asupra științei, considerând că doar unele discipline socio-umane 
precum economia ori psihologia au paradigme, în vreme ce altele 
(precum lingvistica) sunt lipsite de o asemenea suprastructurăt. 

Şi cazul programelor de cercetare ale lui Lakatos reprezintă, 
într-o situaţie inițială, o cale promițătoare. Distingând între nucleul 
unui program de cercetare (așa-numita parte rigidă, protejată dacă 
un anumit program are de-a face cu contraexemple) si centura sa 
protectoare (partea flexibilă, unde se regăsesc elementele de care 
cercetătorul se poate dispensa ori pe care le poate modifica) putem 


40210S NpvY vyw wvisowmau uy 


3 Ibidem, p. 156. 
+ Kuhn, Thomas, „The Natural and the Human Sciences”, în Solcan, 
op. cit., p. 157. 


TEORIA EVOLUTIONISTA A JOCURILOR: O CHEIE DE CERCETARE ÎN ETICĂ? 171 


, 


3 


stiintelor umane. In memoriam Mihail Radu Solcan 


Filosofia 


172 


avea, consideră Lakatos, o concepție privitoare la unitatea descriptivă a 
realizărilor științei. A cărui tip de ştiinţă totuşi? Părtinirea manifestată 
de Lakatos este, notează Solcan, tot către științele naturii, singurele 
exemple aduse în discuţie din categoria științelor umane fiind 
marxismul ori psihanaliza freudiană. În plus, încercările de a 
aplica această perspectivă asupra științei în cazul unor discipline 
precum economia se soldează cu un verdict tranșant: programele 
de cercetare sunt, de fapt, incompatibile cu științele umane”. 

Deși discută în termeni de istoria științei, subliniază Solcan, 
Kuhn si Lakatos sunt incapabili să construiască un cadru 
conceptual care să dea seama de științele umane și care să fie 
compatibilizat cu discipline precum economia, psihologia sau 
lingvistica. Astfel, „dacă ne-am lua dupa standardele lor, științele 
umane nici nu sunt științe; sunt un soi de cârpeală, care ar putea 
cel mult da naştere în viitor unor stiinte”®. 

Eliminând critic alternativele avute la dispoziție (perspectivele 
popperiene, kunhiene sau programele de cercetare ale lui Lakatos), 
Solcan construieşte o perspectivă filosofică ce încearcă să ţină cont 
de specificitatile științelor umane, aceasta luând forma a ceea ce eu 
consider a fi principala contribuţie a FSU, în speţă conceptul de 
„cheie de cercetare”. Cheile reprezintă „modele, ghiduri, euristici. 
Cheia nu dă o metodologie strictă; ea este un fel de a distinge un 
mod de cercetare de alte moduri”7. Câteva pagini mai târziu, 
Solcan extinde definiţia cheilor de cercetare în felul următor: 
„cheile sunt euristici, sugestii, recomandări, interdicții, idei-cheie, 
fără a fi însă reguli precise, proceduri care indică exact paşii de 
urmat. Ele au, desigur, un impact asupra repetabilităţii 
rezultatelor. Ceea ce este repetabil într-o anumită cheie nu va fi 
repetabil într-o altă cheie”®. 

Sunt cheile de cercetare asemănătoare cu programele de 
cercetare ale lui Lakatos? Răspunsul este negativ. După cum 


5  Solcan aduce în discuţie încercarea lui Latsis de a aplica acest concept 
de program de cercetare în cazul economiei. Pentru mai multe detalii, 
vezi Solcan, op. cit., p. 158. 

6  Solcan, op. cit., pp. 158-159. 

7 Ibidem, p. 159. 

8 Ibidem, p. 166. 

notează Solcan, o cercetătoare poate avea, prinse pe un inel, mai 
multe chei de cercetare. Acest inel al cheilor cu care cercetătoarea 
respectivă explorează anumite fenomene sociale diferă totuși în 
comparaţie cu nucleul inflexibil şi rigid al lui Lakatos: unele chei 
pot fi scoase, iar în locul lor pot fi adăugate altele. 

Un exemplu analizat în FSU este acela al cercetării din 
cadrul economiei. Există, pe de-o parte, o cheie predominantă în 
economie, bazată pe modele matematice si organizare, conform 
unei logici de tip matematic. Explicaţiile crizelor economice în 
teoriile lui John Maynard Keynes și Milton Friedman sunt exemple 
ale utilizării unei asemenea chei. Cercetarea într-o cheie nu 
conduce totuși la construirea unei paradigme, astfel încât 
rezultatele cercetării în cheia matematică din cadrul economiei să 
fie intraductibile la nivelul cercetărilor realizate în alte chei din 
cadrul aceleiași discipline. Economistii austrieci înțeleg, rezultatele 
cercetărilor economiştilor care folosesc o cheie matematică de 
cercetare. Totuşi, divergenta de la nivelul celor două abordări 
rezidă în setul de chei prezent pe inelul austriac. Mai precis, una 
dintre cheile pe care un economist precum Ludwig von Mises o 
foloseşte interzice apelul la tehnici matematice în economie. De 
asemenea, o altă cheie de pe inelul austriac recomandă folosirea de 
raționamente filosofice. 

În această secţiune am reconstruit principalele elemente ale 
propunerii lui Solcan privitoare la rolul cheilor de cercetare în 
cadrul ştiinţelor umane. Este o asemenea viziune compatibilă şi în 
cazul eticii? Putem considera etica o ştiinţă umană? Dacă da, în ce 
sens? Acestea vor fi întrebările la care voi încerca să răspund în 
secţiunile următoare. 


3. Către o abordare științifică a eticii 


Obiectivul eticii este unul preponderent normativ. Desigur, există 
eticieni care se preocupă de aspecte descriptive şi care analizează, 
neangajat, comportamentul uman. Preocuparea marilor teorii etice 
este însă aceea de a oferi o reţetă normativă pe care indivizii 
trebuie să o urmeze fie în relaţie cu ceilalți (trebuie/nu trebuie să 

fac x atunci când acțiunea mea va avea un anumit impact asupra 
lui y?), dar şi în relaţie cu noi înşine (trebuie să fim fericiti?). 

Dacă lucrurile stau astfel, atunci este de netăgăduit, 
consideră Solcan, că eticienii au drept obiect de studiu aspecte cu 
valențe valorice. Poate fi însă această cercetare una de factură 
ştiinţifică? Răspunsul construit in FSU este negativ: „includerea 
valorilor în procesul de cercetare contravine ideii că ştiinţa este 
scepticism institutionalizat. Dacă știința ar include operarea cu 
chei valorice, s-ar pierde sensul institutionalizarii scepticismului”?. 
Unei ştiinţe a eticii îi lipsesc, așadar, condiţiile de posibilitate 
pentru a exista. „Normele nu sunt nici rezultate de cercetare, nici 
nu se deduc logic din rezultate de cercetare. Etica este 
«condamnată» să fie o disciplină non-științifică”10. 

Este acest verdict transant si definitiv? Privindu-l în analogie 
cu nemulțumirea lui Solcan cu privire la status-quo-ul dezbaterii 
din filosofia științei, incapabil să includă şi ştiinţele umane, voi 
încerca să arăt în rândurile următoare în ce fel am putea privi etica 
drept o cercetare științifică, recunoscând însă dificultatea aparent 
insurmontabilă evidenţiată anterior. 

Deși uzual distingem, în cadrul filosofiei morale, între 
abordări kantiene, utilitariste ori tributare eticii virtuţii lui 
Aristotel, Ken Binmore argumentează că o împărţire alternativă 
este posibilă. El ne propune să privim plaja teoriilor etice ca fiind 
divizată în două mari mulțimi. Prima aparţine filosofilor care au o 
abordare preponderent metafizică, precum Immanuel Kant ori 
John Stuart Mill. De ce este aceasta o abordare metafizică? 
Deoarece, subliniază Binmore, accentul cade în aceste abordări pe 
raționalitate. Desigur, aceasta nu înseamnă că alte teorii ar fi 
iraționale, ci doar că strategia principală este următoarea: „este 
posibil să identificăm lucruri cu privire la lume fără să trebuiască 
să adunăm date din lumea exterioară. În particular, acești filosofi 
consideră că putem decide cum ar trebui să se comporte oamenii 
doar jucându-ne cu anumite cuvinte”!l. 


? Ibidem, p. 284. 
10 Ibidem, p. 284. 
11 Binmore, Ken, Natural Justice, Oxford University Press, Oxford, 2005, p. 38. 

În cea de-a doua mulțime de filosofi ai moralei regăsim 
nume precum Aristotel, Adam Smith sau David Hume. Genul 
proxim al acestora este tocmai diferența dintre abordarea lor şi 
abordarea kantiana: problemele privitoare la moralitate sunt 
explorate într-o perspectivă care pune accentul, într-o manieră 
decisivă, pe aspectele empirice. Ţinând cont de aceste observaţii, 
Binmore denumeşte această abordare a celei de-a doua mulțimi 
drept tradiţia ştiinţifică a filosofiei morale. În contrast cu abordarea 
metafizică, filosofii care se înscriu în tradiţia morală științifică 
„insistă să privească datele empirice disponibile”? înainte de a 
ajunge la o concluzie cu implicaţii normative. 

Ce are o dimensiune ştiinţifică în cazul celei de-a doua 
abordări despre care amintea Binmore este primatul acordat 
mecanismelor generative ale explicatiilor apariţiei normelor 
morale în conjunctie cu orientarea filosofului moralei către fapte. 
Dacă acceptăm distincţia avansată de Binmore, atunci consider că 
ce ar putea să cadă sub incidenţa unei cercetări ştiinţifice în cazul 
eticii este această încercare de a reconstrui apariţia unor norme ale 
cooperării. Lectura acestora într-o cheie valorică nu mai face însă 
obiectul de cercetare al omului de știință, ci al filosofului care se 
ocupă de meta-etica’’. 

Dacă această distincţie este corectă, îmi voi propune, în 
continuare, să argumentez că teoria evoluționistă a jocurilor 
reprezintă o cheie de cercetare pe care un etician o are la 
dispoziție. Cu alte cuvinte, va trebui să evidentiez în ce fel această 
perspectivă îi oferă eticianului modele, euristici, care sunt 
sugestiile si recomandările făcute, dar si ideile-cheie pe care le 
putem regăsi la nivelul unei asemenea abordari". 


12 Ibidem, p. 39. 

13 La aceste aspecte privitoare la meta-etică voi reveni în secțiunea următoare. 

14 Multe dintre aspectele următoare ale prezentei secțiuni au apărut, 
într-o formă similară, în Uszkai, Radu, „Tradiția evoluționistă a 
abordării normelor morale: un fundament pentru etica lui Nozick din 
Invariances?”, în Socaciu, Emanuel si Vică, Constantin (editori), Etica 
aplicată, de la filosofie morală la norme instituționale, Editura Universității 


din Bucureşti, București, 2014. 


TEORIA EVOLUTIONISTA A JOCURILOR: O CHEIE DE CERCETARE ÎN ETICĂ? 


yosoja 


6 


‘OUVUIN A0]24U114S VI 


6 


40210S NpvY vyw mvuomam uy 


175 


, 


stiintelor umane. In memoriam Mihail Radu Solcan 


3 


Filosofia 


176 


Să luăm, în primul rând, cazul ideilor-cheie!’. Prima dintre 
ele vizează modalitatea în care eticienii care folosesc cheia de 
cercetare evoluționistă privesc natura normelor morale şi a 
motivatiei morale. După Emanuel Socaciu, putem distinge între 
teoriile morale în funcţie de cum se raportează acestea la 
elementele pe care le-am amintit anterior. Astfel, avem abordări 
internaliste/externaliste cu privire la motivaţia morală, respectiv 
abordări  intrinsecaliste/extrinsecaliste cu privire la natura 
normelor moralei. În ceea ce priveşte problema motivatiei morale, 
dacă internalismul presupune o legătură directă între acceptarea 
unei norme morale și interesul de a o urma (făcând apel la 
concepte precum simpatie, benevolenta sau  auto-interes), 
externalistul asumă că o judecată morală poate fi acceptată 
independent de motivaţia noastră. 

În ceea ce priveşte perspectiva asupra naturii normelor 
morale, un etician intrinsecalist va considera că o normă morală 
are o proprietate obiectivă, care o face dezirabilă în mod necesar. 
Extrinsecalistul moral renunţă însă la aceste pretenţii. Pentru el 
normele sunt doar convenţii, instituite cu un scop practic. Mai 
precis, scopul este acela de a rezolva probleme care răsar din 
cadrul interacțiunilor dintre indivizii și tocmai de aceea ele devin 
obiect al unei cercetări de tip științific. 

Dacă plecăm de la distincţia lui Socaciu, primele idei-cheie 
despre care putem vorbi în acest context sunt următoarele: 
internalismul cu privire la motivația morală, respectiv 
extrinsecalism în ceea ce privește natura normelor morale. 
Corolarul acestei perspective este acela conform căruia un etician 
care cercetează fenomenul interacțiunilor umane în această cheie 
de cercetare va explica respectarea normelor morale (în calitatea 
lor de convenţii practice) făcând apel la auto-interesul, simpatia ori 
benevolenta indivizilor. 


15 Evidentierile tuturor aspectelor privitoare la o cheie de cercetare au un 
rol expozitiv, dar nu o dimensiune exhaustivă. 

16 Cf. Socaciu, Emanuel, „Despre o tradiţie evoluționistă în abordarea 
normelor morale”, în Staicu, Laurenţiu (ed.), Rationalitate şi Evoluție. 
Explorări filosofice ale complexității, Editura Universităţii din Bucuresti, 
București, 2009, pp. 253-256. 

O alta idee-cheie pe care doresc să o aduc in discuţie în cele 
ce urmează vizează individul cu care acest tip de cercetare 
operează. Întorcându-se la Hume, evolutionistul moral va respinge 
ipoteza conform căreia o perspectivă morală trebuie să fie 
construită plecând de la o viziune idealizată a naturii umane. Dacă 
o abordare ştiinţifică este tributară recursului la fapte, atunci 
individul trebuie analizat așa cum ne apare el în urma 
interacțiunilor sociale. Din punct de vedere humean, oamenii au 
ceea ce s-ar putea numi o partialitate naturală fata de propriile 
sentimente. Altfel spus, ei sunt mai degrabă auto-interesati. 
Indivizii nu sunt dotați însă cu un egoism de tip hobbesian. Ce 
vrea să afirme Hume reprezintă, schematic, următoarele: este 
adevărat că oamenii pot fi uneori binevoitori, însă acest sentiment 
este insuficient pentru a putea fundamenta pe baza lui o ordine 
socială. „Interesul public”, după cum discută chiar Hume, este un 
motiv prea distant si sublim pentru a-i afecta pe toți oamenii: „în 
general, am putea spune că nu există o asemenea pasiune în 
minţile umane, precum dragostea pentru omenire, independentă 
de calitățile personale, serviciile sau relațiile acestora cu noi”. 

Există, așadar, idei-cheie înrudite. Primatul acordat internalismului 
moral poate fi explicat făcând apel la o altă idee-cheie: natura 
umană în perspectiva humeană, auto-interesată, dar capabilă și de 
acte de benevolenta. 

Noţiunea hayekiana de „ordine spontană” reprezintă, la 
rândul ei, o idee-cheie din cadrul cheii de cercetare evoluționiste a 
jocurilor. Pentru Hayek orice încercare de a înţelege civilizația 
noastră trebuie să plece de la următoarea asumptie: „ordinea 
extinsă rezultată nu a apărut dintr-un proiect uman explicit sau 
din intenţie, ci mai degrabă a emers spontan: a apărut din 
conformarea neintentionata a indivizilor la anumite practici în 
mare parte morale”!8. Rațiunea umană nu are, în această 
perspectivă, puterile pe care Kant i le acordă. Vorbim, mai 
degrabă, despre raționalitate cu o dimensiune instrumentală şi 


17 Hume, David, A Treatise of Human Nature, Caldernon Press, Oxford, 
1978, p. 481. 

15 Hayek, Friederich, The Fatal Conceit: The Errors of Socialism, Routledge, 
Londra, 1988, p. 6. 

evoluționistă, cu o valoare adaptativă. Normele morale nu sunt 
creații umane, ci convenții care au emers spontan din interacțiunile 
dintre indivizii si care s-au extins ca mecansime de transmitere a 
informaţiei care există, la nivel social, doar într-o stare disipată. 

Regulile morale pot fi mai degrabă înțelese dacă 
circumscriem analiza la nivelul ideilor gemene ale evoluţiei şi 
ordinii spontane. În acest context, Gerald Gaus remarcă faptul că 
„Hayek consideră că încercarea de a înţelege interacțiunile umane 
prin ideile de evoluţie și ordine spontană sunt uneltele principale 
ale analizării fenomenelor complexe”. La acest acest nivel, 
noţiunea de complexitate reprezintă cheia înțelegerii teoriei 
evoluționiste a jocurilor. 

Cât priveşte euristicile şi modelele cheii de cercetare 
evoluționiste, avem de-a face cu două astfel de procedee 
metodologice dominante. În încercarea de a analiza emergenta 
normelor într-o anumită comunitate, un etician poate opta, din 
punct de vedere metodologic, pentru mecanismul generativ de tip 
humean, care face apel la jocuri de coordonare. 

Situaţia pe care Hume o consideră drept paradigmatică 
pentru apariţia sistemului dreptăţii şi a normelor morale este aceea 
în care se află doi vâslași pe o barcă, încercând să se deplaseze 
până la celălalt mal al unui râu. Pentru ca acţiunea lor să fie 
eficientă, cei doi trebuie să-și coordoneze mișcările, în caz contrar 
scopul comun, acela de a atinge malul, fiind imposibil de atins. 
Conjectura lui Hume este aceea că, prin intermediul unui proces 
de tip mâna invizibilă, cei doi indivizi vor selecta acel tip de 
comportament cu o valoare adaptativă maximală, în speță vor 
coopera. El neagă însă că un proiect este implicat de acest proces 
de emergenta: „doi oameni care vâslesc fac asta printr-o înţelegere 
sau o convenţie, chiar dacă nu și-au promis asta niciodată”2. 
Sistemul dreptăţii şi, prin analogie, normele morale apar ca 
produse secundare ale interacțiunilor naturale și spontane dintre 
indivizi în cadrul unor jocuri de coordonare. La nivelul acestui tip 


A 


1 Gaus, Gerald, „Hayek on the Evolution of Mind and Society”, în Feser, 
Edward (Ed), The Cambridge Companion to Hayek, Cambridge University 
Press, Cambridge, 2006, p. 233. 

2 Hume, op. cit., p. 490. 

de jocuri, cei doi agenti au preferinte izomorfe, iar situatia pe care 
o vizează este similară. Astfel, în jocurile de coordonare nu există 
un conflict între participanţi, „singurul lor obiectiv fiind acela de 
a-şi coordona strategiile astfel încât să poată să obţină rezultatul pe 
care îl favorizează”?l. 

Utilizând o asemenea euristică (apelul la jocurile de 
coordonare), eticianul poate cerceta procesul emergentei normelor 
morale într-o anumită comunitate, în acord cu ideile-cheie pe care 
le-am dezvoltat anterior. Cu toate acestea, un alt tip de euristică 
face apel mai degrabă la a explica emergenta normelor morale prin 
intermediul unor jocuri de tip Dilema Prizonierului, aşa-numitele 
jocuri cu incitative de a defecta?. O versiune adusă des în discuţie 
(deși în ultima vreme într-o perspectivă critică) a acestui model 
metodologic al cheii de cercetare evoluționiste este aceea dezvoltată 
de Robert Axelrod. 

Dacă doi egoisti se întâlnesc într-un număr finit de iterații, 
iar acest fapt reprezintă cunoaștere comună pentru amândoi, ei vor 
alege, la nivelul unei matrici cu recompensele unei Dileme a 
Prizonierului, acţiunea de a defecta. Pentru a coopera, ei vor avea 
nevoie de o autoritate centrală de tipul Leviathanului hobbesian. 
Sintetizând, putem spune că, dacă preferința de timp a agenţilor 
maximizează o stare prezentă, nu există nicio strategie optimă 
independentă. Putem vorbi însă despre o strategie care să 
maximizeze interesele indivizilor pe termen lung? Plecând de la 
această interogatie, Axelrod consideră că doar astfel putem 
observa germenii evoluţiei cooperării. O explorare de acest tip va 
avea însă nevoie „ca indivizii să aibă şanse destul de mari să se 
reîntâlnească pentru a avea o miză în interacțiunile viitoare. Dacă 
acest fapt este adevărat, atunci cooperarea ar putea evolua în trei 


21 Colman, Andrew, Game Theory and its Applications in the Social and 
Biological Sciences, Taylor&Francis, Londra, 1995, pp. 33-34. 

2 Vanberg si Buchanan argumentează, pe larg, în legătură cu limitele 
unui model metodologic al explicării fenomenului moral prin 
intermediul jocurilor de coordonare. Pentru mai multe detalii vezi 
Buchanan, James, Vanberg, Viktor, „Rational Choice and Moral 
Order”, Analyse & Kritik, vol. 10, 1988, p. 140. 

stagii”%. În acest sens, cooperarea poate să apară chiar şi într-o 
lume de indivizi care defectează neconditional, o strategie bazată 
pe cooperare poate să reziste la nivelul unui cadru în care există 
mai multe strategii, iar fundamentul cooperării, odată stabilită 
aceasta, este reciprocitatea. 


4. Etică și meta-etică: între chei științifice și chei valorice 


În secţiunea anterioară am încercat să evidentiez in ce măsură am 
putea privi cercetarea mecanismelor generative sau emergente ale 
normelor morale ca având o dimensiune științifică, dacă este 
realizată în cheia teoriei evoluționiste a jocurilor. Cât timp eticianul 
se concentrează pe aceste aspecte, consider că putem spune că ceea 
ce face el se înscrie în categoria „ştiinţă umană”. 

Nu același lucru se petrece și în cazul meta-eticii. Din 
moment ce meta-etica tratează întrebări de tipul „Ce este aceea o 
judecată morală?” sau „O judecată morală poate avea valori de adevăr?”, 
obiectul de studiu al acesteia este analizarea angajamentelor si 
presupozitiilor de ordin metafizic, semantic, psihologic şi epistemologic 
ale gândirii morale”. O perspectivă meta-etică compatibilă cu 
nivelul științific al eticii într-o cheie evoluționistă este cea avansată 
de Allan Gibbard”. Vorbim despre un tip de meta-etică non- 
cognitivistă, în care judecatile morale nu au valoare de adevăr. 
„Acestea sunt expresii ale sentimentelor pe care le avem în 
legătură cu fapte ale semenilor noștri [...] teoria lui Gibbard ne 
propune să vedem moralitatea mai degrabă ca pe o trăsătură 


23 Axelrod, Robert, The Evolution of Cooperation, Basic Books, New York, 
1992, p. 20. 

24 Cf. Uszkai, Radu si Cernea, Mihail-Valentin, „Către o fundamentare a 
teoriilor de tip mâna invizibilă prin explicaţii darwiniste în științele 
sociale”, in Flonta, Mircea, Staicu, Laurenţiu și Iordache, Virgil (eds.), 
Darwin şi gândirea evoluționistă, Editura Pelican, Giurgiu, 2010, p. 149. 

235 Gibbard, Alan, Wise Choices, Apt Feelings, Harvard University Press, 
Cambridge,1992. 

adaptativa a speciei om, menită să încetățenească mecanisme 
diferite de cooperare care să asigure supraviețuirea indivizilor”?. 
După cum subliniază Alexander Rosenberg în analiza sa cu 
privire la meta-etica lui Gibbard, obiectivul nu este acela de a arăta 
cum au apărut instituţiile morale la care facem apel în sens uzual, 
cum ar fi anumite norme ale cooperării. Mai degrabă, miza lui 
Gibbard este de a „construi un fundament meta-etic care să ne 


permită să explicăm cum, în absenţa unui principiu conștient și = 
constrangator, în absenţa unei autorităţi si într-o lume de potenţiali a 
blatişti, cooperarea nu numai că a fost posibilă, dar a dus la E 
formarea majorităţii instituțiilor morale şi juridice pe care le avem zi 
în ziua de azi”. = 

Daca eticienii celei de-a doua traditii despre care amintea T 
Binmore pot folosi chei de cercetare, după cum am si argumentat, S 
meta-eticianul, în lumina argumentelor aduse de Solcan, nu poate. 3 

Analiza lui se petrece într-o cheie valorică, unde o anumită S 


opțiune axiologică indică o metodologie a selecției unor principii 
şi, prin extensie, ale unor norme morale. În cazul de față, 
încercarea de a naturaliza etica într-un cadru conceptual 
evolutionist-darwinist pune accentul pe valoarea adaptativa pe 
care anumite norme de natură morală o pot avea pentru indivizii 
umani. În cazul meta-eticii lui Gibbard nu vorbim însă despre 
rezultate de cercetare, deoarece cheia valorică ce accentuează 
importanța cooperării indică, din start, obiectul central al unei 
asemenea perspective. 


5. Considerații finale: 
către o propunere mai puțin radicală 


40210S NpVY vyw mvuomam UT 


Obiectivul principal al acestui studiu a fost acela de a explora în ce 
măsură putem să considerăm că teoria evoluționistă a jocurilor 


2% Ibidem, pp. 149-150. 

27 Rosenberg, Alexander, „Darwinism in Contemporary Moral Philosophy 
and Social Theory”, pp. 8-9. Disponibil online: www.duke.edu/~alex 
rose/moral (ultima accesare: 20.10.2014). 

poate reprezenta o cheie de cercetare în etică. In acest sens, primul 
pas al cercetării mele a fost acela de a reconstrui concepția lui 
Solcan privitoare la cheile de cercetare, evidențiind importanța 
acesteia în cadrul dezbaterii din filosofia științei. Conceptul de 
„cheie de cercetare” este unul inovator, care reuşeşte să dea seama 
de particularitatile ştiinţelor umane și să le facă obiectul de studiu 
al filosofiei ştiinţei. 

În continuare mi-am propus să arăt în ce fel, plecând de la 
distincţia lui Ken Binmore dintre tradiția metafizică și tradiția 
ştiinţifică a filosofiei morale, putem discuta despre teoria evoluționistă 
a jocurilor drept o cheie de cercetare prin exemplificarea unor idei-cheie, 
euristici sau modele. Dificultatea aparent insurmontabilă în acest 
exercițiu filosofic a reprezentat-o însuși diagnosticul lui Solcan 
privitor la statutul non-stiintific al eticii, în contextul în care aceasta 
disciplină operează cu enunturi normative, fiindu-i mai potrivit 
conceptul de „cheie valorică”. O modalitate prin care am considerat 
că pot evita această capcană a fost distincția dintre etică (al cărui obiect 
de studiu ar fi cercetarea apariției normelor morale) şi meta-etică. 
Meta-eticienii sunt cei care operează în chei valorice și care încearcă 
să explice caracterul normativ al normelor identificate de eticieni. 

Totuși, să plecăm de la premisa că, de fapt, etica nu poate fi 
o ştiinţă în lumina argumentelor aduse de Solcan. Ce ar mai 
reprezenta, într-un asemenea context, perspectiva evoluționistă ori 
teoria jocurilor? Răspunsul îl putem identifica la începutul FSU. 
Teoria evoluționistă a jocurilor, alături de evoluționismul în sens 
darwinist, ar putea să fie călăuzele de încredere ale eticianului. Asa 
cum notează Solcan, din moment ce Kant însuși s-a lăsat călăuzit 
de matematică și de fizica newtoniană și filosoful contemporan al 
moralei se poate folosi de evolutionism ori de teoria jocurilor, in 
încercarea de a explica complexitatea fenomenului normativ?. 
Într-o asemenea perspectivă, filosofia și etica nu ar avea „un mod 
de a vedea lucrurile. [...] o privire suplimentară, alta decât acelea ale 
fizicienilor, pictorilor, animalelor sau nebunilor [...] filosofia se 


2 Exemplul lui Frans de Waal este grăitor în acest sens. Pentru mai multe 
detalii vezi de Waal, Frans, Good Natured. The Origins of Right and 
Wrong in Humans and other Animals, Harvard University Press, 
Cambridge, 1996, pp. 6-27. 

orientează după privirile călăuzelor sale. Ea nu este, de altfel, 
propria sa călăuză”?. 

Economia, stiinta a actiunii umane 


EMANUEL-MIHAIL SOCACIU 


Începând cu a doua parte a anilor 1980, Mihail Radu Solcan a 
dedicat un segment consistent al activitatii sale de cercetare 
studiului implicatiilor filosofice ale economiei. A scris 0 serie de 
articole cu o tematică ce tine in sens strict de filosofia economiei 
(două dintre ele sunt reluate in Addenda de la finalul acestui 
volum); a construit o teorie filosofică originală a instituţiilor, 
folosind inter-disciplinar instrumente din știința cognitiei si din 
economie (în Freedom, Minds, and Institutions); a acordat economiei 
un statut onorant de posibilă călăuză a filosofiei în cartea sa 
dedicată științelor umane (în care capitolul dedicat acestei 
discipline se intitulează „Al doilea drum către cunosterea omului: 
studiul acțiunii umane”); în fine, a încercat mereu la cursurile sale 
să le arate studenților cum economia poate să pună probleme 
interesante și fertile pentru filosof. 

Textul de față reprezintă o încercare de a-i onora aceste 
preocupări intelectuale si într-o bună măsură porneşte de la o 
discuţie pe care am avut-o în decembrie 2011 în cabinetul său de la 
Facultatea de Filosofie. Profesorul Solcan făcea niște observaţii 
critice cu privire la o intervenţie a mea din cadrul unui simpozion 
dedicat lui David Hume, pe marginea conceptului de „știință 
morală” în cadrul iluminismului scoţian. Una dintre obiecțiile sale 
era că nu am acordat suficientă atenţie modului în care filosofia 
practică are de câștigat de pe urma luării în considerare a 
contribuţiilor dezvoltate de economiști, în măsura în care tocmai 
opera lui Hume şi Adam Smith funcţionează ca exemple grăitoare 
ale acestor câștiguri. 

Un posibil răspuns este dat chiar de Mihail Radu Solcan în 
capitolul al treilea din Filosofia științelor umane: o introducere 
(Solcan, 2012: pp. 87-106). În cele ce urmează, voi oferi o ilustrare 
suplimentară pentru teza că economia poate funcționa cu succes ca 
o călăuză pentru filosofie, pornind de la un model simplu dar 

contraintuitiv dezvoltat de părinţii fondatori ai ştiinţei economice. 
În a doua parte a articolului, voi lua în discuţie câteva consecințe 
posibile ale introducerii în model a instituţiilor, văzute ca seturi de 
reguli ce configurează spaţiul de joc al agenţilor. Nu voi atinge 
unele dintre temele centrale ale epistemologiei economiei, aşa cum 
este ea dezvoltată în lucrările de specialitate: dacă economia este 
sau nu o ştiinţă, ce fel de ştiinţă, care sunt limitele între care este 
posibil să faci predicții, cum isi construiesc economiștii explicaţiile 
sau care sunt diferențele subtile de asumptii între diferitele şcoli 
sau orientări economice. Ce sper să rezulte la final este doar o 
înțelegere mai adecvată a uneia dintre fatetele particulare ale 
relaţiei între filosof și una dintre posibilele sale călăuze. 


Un model simplu 


Să ne imaginăm o situaţie în care doi Robinsoni împart o insulă 
izolată. Prin bună înțelegere, de la început, ei stabilesc că fiecare va 
folosi jumătate din suprafaţa insulei pentru a-și asigura traiul. Să 
mai asumăm că distribuţia resurselor naturale relevante este 
relativ omogenă pe insulă, astfel încât nu apar diferențe 
semnificative între ce au la dispoziţie cei doi agenţi. Pentru a 
adăuga o tuşă umană modelului, poate ar fi bine să le dăm si 
nume. Dacă sunteți de acord, propun Ion și Maria. 

Presupunem în continuare că există pe insulă două tipuri de 
resurse pe care le pot folosi Ion si Maria pentru a se hrăni: pești si 
fructe sălbatice. Folosindu-si înzestrările naturale și alocând întreg 
timpul disponibil! pentru căutarea hranei, lon ar putea fie să 
prindă 50 de unități de peşte într-o zi, fie să culeagă 50 de unități 
de fructe (nu contează cum definim aceste unităţi, câtă vreme 
măsurarea este unitară; putem, spre exemplu, să convenim că o 
unitate este egală cu 10 grame). Maria, pe de altă parte, ar putea fie 


1 Nu este cazul să ne deranjeze formularea ambiguă „întreg timpul 
disponibil”. Putem să ne gândim, pur și simplu, la bugetul integral de 
timp care rămâne după ce agenţii au efectuat alte acțiuni necesare 
supravieţuirii în situaţia lor (întreţinerea adăpostului, timpul necesar 
pentru a mânca etc.). 

sa prinda 100 de unitati de peste, fie sa culeaga 200 de unitati de 
fructe. In jargonul pretentios al economistilor, ceea ce tocmai am 
facut a fost sa introducem ,,functiile de productie” ale celor doi 
agenţi, asumand ca si constanti factorii „capital” si „pământ”. 

Să mai presupunem in continuare că ambii locuitori 
imaginari ai insulei sunt de părere că ar fi o idee extrem de 
nefericită să aibă un meniu bazat exclusiv pe un singur aliment, 
prin urmare își vor aloca fiecare în mod egal efortul pentru a 
prinde peşti si pentru a culege fructe. Ţinând seama de funcţiile de 
producţie definite, situaţia lor ar putea arăta în felul următor: 


Tabelul 1 
Definirea situaţiei inițiale 
Ion Maria 
Funcţia Meniu zilnic (alocare Funcţia Meniu zilnic (alocare 
de producţie egală a timpului între de producţie egală a timpului între 
(timp integral) cele două activităţi) (timp integral) cele două activităţi) 

Pești 50 25 100 50 
Fructe 50 25 200 100 


Deja acest tabel conţine suficiente informaţii pentru a demara o 
discuție despre condiția celor doi Robinsoni. Dacă cititorii familiarizați 
minimal cu gândirea economică cu siguranţă ştiu deja care este 
zona teoretică pe care o ilustrează intuitiv această mică naraţiune, 
în schimb toți ceilalți au remarcat probabil alte câteva elemente. 

În primul rând, în exemplul nostru Maria deţine avantajul 
absolut, din punct de vedere al productivităţii, în raport cu Ion. Nu 
contează (cel putin pentru discuţia în cadrul modelului) dacă diferența 
relevantă este dată de talent, fler, răbdare, noroc sau altceva, este 
suficient să observăm că Maria are incomparabil mai mult succes decât 
Ion, atât ca pescarita, cât si din postura de culegatoare de fructe. 

Poate că în acest punct majoritatea cititorilor vor fi, pe bună 
dreptate, îngrijoraţi de situaţia proastă in care se află Ion și se vor 
gândi la posibile remedii. Cel mai la îndemână pare să fie un fel de 
transfer unilateral: Maria ar trebui să îi doneze lui Ion o parte din 
ceea ce ea produce. Justificarea poate fi oferită în termeni 
semnificativ diferiți: poate unii se vor gândi la mila creștină, alţii la 
solidaritatea umană cerută de un principiu moral al respectului 
demnităţii persoanelor, iar alții la practicarea de către Maria a 

virtutilor (spre exemplu grija fata de semeni, sau empatia) pentru 
desavarsirea caracterului ei moral. Daca pe insula ar exista un stat, 
atunci caritatea, se va sugera poate, ar trebui sa se manifeste sub 
forma unei redistributii institutionalizate. 

Însă probabil că această soluţie nu ar întruni un acord general. 
Unii cititori vor oberva că donația nu rezolvă cauza problemei, ci 
oferă doar un tratament simptomatic. Ambalând teoretic dictonul 
„oferă unui om un peşte si va mânca o zi, invata-l să pescuiască si 
se va descurca o viata”, ei vor indica lipsa de performanţă a lui Ion 
ca principală sursă a situaţiei sale dezavantajoase. Accentele pot 
cădea însă diferit: fie pe o datorie a Mariei de a-l învăţa să fie mai 
eficient în procurarea hranei (prin consultanță, traininguri sau alte 
mijloace la modă și în societățile mult mai complexe decât cea 
imaginară a Robinsonilor noștri), fie pe o datorie a lui lon de a se 
strădui mai mult pentru a se auto-perfectiona. 

Există si alte reacții posibile. Una ar fi, spre exemplu, 
indicarea faptului că însăşi descrierea situaţiei indică un alt rău 
moral, și anume utilizarea peștilor ca parte a dietei celor doi. 
Uciderea animalelor pentru satisfacerea unor nevoi umane este 
întotdeauna (cel putin prima facie) greşită din punct de vedere 
moral, deci soluţia, indiferent de forma ei particulară, ar trebui 
cumva să fie definită doar în termenii fructelor. Alta ar fi sugestia 
că Ion şi Maria ar putea să isi pună abilitățile împreună, să 
contribuie după posibilități si să cadă de acord asupra unui 
mecanism de împărțire a produsului agregat rezultat (după 
principiul egalităţii stricte, sau ținând seama de necesarul caloric al 
fiecăruia etc.). Lista este departe de a fi epuizată. 

Am enumerat toate aceste reacţii pentru că, într-o formă 
hiper-simplificată, ele captează intuitii primare, încastrate in 
diverse abordări din câmpul eticii şi/sau al filosofiei politice. Dar, 
mai important, niciuna dintre ele nu apelează la mecanisme 
economice (decât într-o înţelegere folclorică și incorectă a economiei 
ca ocupându-se exclusiv cu analiza nivelurilor relative de bunăstare 
ale agenţilor si cu rezolvarea unor probleme de optimizare. În 


2 Pentru distincţia între problemele economice și cele care tin strict de 
optimizare, vezi (Solcan, 2012: în special sect. 3.3). 

plus, toate aceste soluții presupun că îmbunătăţirea situaţiei lui Ion 
se corelează cu o inrautatire a situaţiei Mariei. În termeni ceva mai 
tehnici, nici una nu este Pareto-optimală. 

Pentru a introduce dimensiunea economică în modelul 
nostru, este nevoie să formulăm mai precis întrebarea: este posibil 
ca atât Ion, cât si Maria să își îmbunătășească situația (meniul 
zilnic) fără a fi nevoie nici de muncă suplimentară, nici de 
ameliorarea performanţei lor ca pescari sau culegători? Soluţia 
„magică” este schimbul și se bazează pe un detaliu al situaţiei care 
nu sare în ochi la o primă vedere. 

Pentru a o ilustra, să pornim de la observaţia că, desi Maria 
deţine avantajul absolut în raport cu Ion (este mai performantă la 
ambele activităţi), ea nu deţine toate avantajele. Să ignoram pentru 
o clipă cifrele (valorile cardinale) din tabel şi să ne întrebăm dacă 
nu cumva Ion este mai eficient decât Maria într-o privință 
singulară. În acest punct trebuie să introducem în discuţie 
conceptul de „cost”. Pentru economiști, toate costurile sunt 
reductibile la costuri de oportunitate (valoarea alternativei celei 
mai bine plasate în ierarhia de preferințe a unui agent, pe care 
acesta trebuie să o jertfească pentru a realiza o acțiune). Deşi 
reflexul comun când vorbim despre costuri este să ne gândim la 
bani, exprimarea monetară a costurilor este doar o formă 
convenabilă atunci când avem de-a face cu o economie bazată pe 
schimburi complexe și în care există o monedă. Dar, pentru 
economiști, nu toate costurile sunt monetare. Care este, așadar, 
costul de oportunitate plătit de Maria pentru a prinde o unitate de 
peste? În termenii modelului nostru, este vorba de două unităţi de 
fructe (Maria trebuie să renunţe la a culege două unităţi de fructe 
pentru a „produce” o unitate de peste). Costul peştelui pentru Ion 
este însă de doar o unitate de fructe. Cu alte cuvinte, în termeni 
relativi lon este un pescar de două ori mai eficient decât Maria, 
desi în termeni absoluti el este un pescar de două ori mai slab. 

O astfel de observaţie este aparent paradoxală si, cu 
certitudine, contra-intuitivă, dar ne deschide o cale interesantă de 
rezolvare a situaţiei. Să ne imaginăm că, întâlnindu-se într-o zi la 
mijlocul insulei, Maria (eventual după ce a observat aparentul 
paradox si a reflectat asupra semnificației lui), îi propune lui Ion 
următorul schimb. Ea îi va oferi zilnic 37 de unităţi de fructe in 

schimbul a 25 de unități de pește. După o foarte scurtă ezitare, lon 
acceptă, realizând că situaţia lui se va îmbunătăți. 

În ce fel? „Trucul” constă în spaţiul de joc pe care îl creează 
schimbul pentru cei doi, pentru realocarea efortului productiv (în 
condiţiile în care, însă, efortul total sau cantitatea totală de muncă 
pentru fiecare dintre cei doi rămân constante). Astfel, lon va putea 
să-şi dedice întreg timpul disponibil pescuitului, iar Maria trei 
patrimi din timp pentru culesul fructelor, si doar un sfert pentru 
pescuit. Astfel, după operarea zilnică a schimbului, meniul lor va 
arăta după cum urmează. lon va consuma tot 25 de unități de pește 
(prinde 50, dar 25 îi dă Mariei), dar 37 de unităţi de fructe (nu mai 
culege deloc, dar le primește de la Maria). Maria, la rîndul ei, va 
avea la dispoziţie tot 50 de unităţi de pește (25 prinse de ea, 25 
primite de la Ion), dar 113 unități de fructe (culege 150, dar 
transferă 37). Iată şi expresia grafică a situaţiei: 


Tabel 2 
Situaţia rezultată în urma schimbului 
Ion Maria 
; Meniu zilnic ee E, e Meniu zilnic Mem 
Functia de A zilnic Funcţia de j zilnic 
di ti în absența după di ti în absența după 
produche | schimbului upa produche | schimbului upa 
schimb schimb 
Peşti 50 25 25 100 50 50 
Fructe 50 25 37 200 100 113 


Cititorul familiarizat cu literatura economică a recunoscut, 
desigur, teoria avantajului comparativ, ilustrată de modelul 
nostru?. Formularea modernă a teoriei este atribuită de obicei lui 
David Ricardo (Ricardo, 2001: cap. 7), iar aplicabilitatea sa este 
discutată mai ales în relaţie cu comerţul internaţional (în discuţia 
inițială a lui Ricardo, exemplul oferit este cel al Angliei si 
Portugaliei, iar produsele sunt ţesăturile și vinul). Intuitia 
fundamentală era însă deja prezentă în Avutia națiunilor a lui 


3 Folosirea acestui exemplu pentru ilustrarea avantajului comparativ 
este inspirată de o conferință a filosofului american Tom Palmer, la 
care am asistat în 2011. Dezvoltarea exemplului și corelarea reacţiilor 
intutive cu poziţii posibile în filosofia politică îmi aparțin. 

Adam Smith, in discutia despre diviziunea muncii sau despre 
raportul dintre sat si oraș (Smith, 1981: in special cap. 1.1. si III.4.). 

Desi forta, simplitatea si eleganta ideii lui Ricardo sunt 
admirate de majoritatea economistilor, natura aparent paradoxala 
a modelului îl face adesea greu de acceptat în afara disciplinei (una 
dintre neînțelegeri este că, nu arareori, comentatorii economici, 
jurnaliștii sau filosofii folosesc sintagma „avantaj comparativ” 
pentru a se referi exact la „avantajul absolut”, trăgând apoi 
concluzia că „lon” nu are nici un avantaj comparativ, deci nu 
există vreo motivaţie a „Mariei” de a se angaja în schimburi cu el). 
Laureatul Nobel pentru economie Paul Samuelson, unul dintre cei 
mai importanţi economişti neo-keynesieni ai secolului XX, 
remarca, într-un pasaj foarte citat despre avantajul comparativ, că 
este exemplul perfect de contribuţie în același timp adevărată și 
non-trivială a științelor sociale: „Nu este nevoie să îi argumentam 
unui matematician că este logic adevărată; iar faptul că nu este 
trivială e atestat de miile de oameni importanți şi inteligenţi care 
nu au fost niciodată capabili să priceapă singuri această doctrină 
sau să o creadă [adevărată] după ce le-a fost explicată” 
(Samuelson, 1969: p. 9). Un alt laureat Nobel și economist extrem 
de popular, Paul Krugman, asemăna într-un eseu excelent din anii 
1990 avantajul comparativ cu ideea darwiniană a evoluţiei prin 
selecție naturală: ambele sunt simple, fundamentale, cu o 
capacitate explicativă uriașă, dar în același timp generatoare de 
confuzii serioase în rândul ne-specialistilor (Krugman, 1996). 
Astfel, rezistența la teoria avantajului comparativ s-ar afla pe 
acelaşi plan ştiinţific, după Krugman, cu creationismul. 

Desi tentantă, explorarea motivelor pentru care teoria 
avantajului comparativ (în particular) și contribuţiile economiei (în 
general) sunt primite adesea cu reticenta de publicul altfel 
interesat de idei, nu face obiectul textului de faţă.* Mai curând, 


+ Să notăm, în treacăt, că Paul Krugman avansează trei ipoteze pentru a 
explica respingerea de către intelectuali a ideii lui Ricardo: afilierea la o 
modă intelectuală în care orice teză care ar putea funcționa în favoarea 
comerțului liber este inacceptabilă, lipsa de familiarizare cu armătura 
conceptuală subiacentă teoriei și, la nivelul cel mai profund, aversiunea 
generală fata de un mod esențialmente matematic de a înțelege lumea. 

vom încerca să punem în continuare la presă modelul, pentru a 
vedea cât „suc” relevant filosofic putem obţine, urmând cadrul 
general propus de Mihail Radu Solcan. 


Cum intră în scenă instituţiile? 


Teoria avantajului comparativ, ilustrată prin exemplul celor doi 
Robinsoni, are două implicaţii majore: schimbul tinde să aducă 
beneficii ambelor parti, iar câștigurile reciproce sunt făcute posibile 
prin specializare. Desi ambele implicaţii sunt ilustrate de povestea 
noastră, nu avem motive să credem că aceasta se încheie aici. 

La o primă vedere, schimbul pare să rezolve problema de la 
care pornisem, imbunatatind situaţia celor doi (cel mai important, 
imbunatatind situația celui mai dezavantajat). Cu toate acestea, 
multi dintre noi ar putea să nu fie încă satisfacuti, chiar acceptând 
în linii mari implicaţiile modelului. 

Pe de o parte, cineva ar putea observa că soluția schimbului, 
deși utilă, nu este suficientă întrucât nu îmbunătățește suficient 
situaţia lui Ion. Chiar dacă el are acum la dispoziție mai multi pești 
si mai multe fructe pentru consum, deci caeteris paribus standardul 
său de viață este mai bun, disparitatea între meniul său zilnic şi cel 
al Mariei este, în continuare, inacceptabil de mare sau nedreaptă. 
Prin urmare, soluţia schimbului nu ar exclude cel putin o parte 
dintre cele sugerate din start (spre exemplu, pe cea care susține 
datoria Mariei de a-i acorda asistență pentru dezvoltarea 
capacităților de pescar și culegător). Prioritar, din perspectiva 
cuiva care ar formula o astfel de observaţie, nu ar fi să luăm în 
considerare trecerea de la starea A la starea B sau să le privim 
comparativ, ci să ne concentrăm asupra distribuţiei particulare pe 
care o evaluăm si să ne uităm la cifrele absolute. O astfel de privire 
este probabil caracteristică teoriilor dreptății din filosofia politică, ce 
susțin tipul de principii numit de Robert Nozick ale „momentului 
curent” sau ale „stării finale” (Nozick, 1997: p. 201 sq). 

Al doilea tip de obiectie se concentrează mai curând pe 
diferenţa dintre situaţii decât pe analiza fiecăreia dintre ele prin 
raportare la un anumit standard sau prag minim. Relevant, din 
acest punct de vedere, este faptul că în urma schimbului și a 

realocării efortului productiv (a specializării) apar 25 de unităţi de 
fructe. Cu alte cuvinte, schimbul (piaţa) generează un „surplus”. În 
exemplul nostru, acest surplus este distribuit oarecum egal (13/12), 
ceea ce nu pare să ridice probleme majore. Obiectia poate ataca 
însă asumptiile nerealiste ale exemplului. 

Pentru a o clarifica, să ne gândim ce s-ar întâmpla dacă 
Maria ar face următoarea ofertă non-negociabilă, în locul celei de 
37/25: 26 de fructe pentru 25 de pești. Chiar și în aceste condiţii, ar 
fi avantajos pentru ambii participanţi la schimb. Cu o deosebire 
importantă însă, care apare şi mai pregnant dacă folosim din nou un 
tabel (nu voi relua procesul de calcul, este similar cu cel anterior): 


Tabel 3 
Efectele distributive ale „preţului” de 26/25 
Ion Maria 

Funcţia Meniu | Meniu | Meniu Funcţia Meniu | Meniu | Meniu 

de 1 2 3 de 1 2 3 
producţie | initial | (37/25) | (26/25) | producţie | initial | (37/25) | (26/25) 

Peşti 50 25 25 25 100 50 50 50 

Fructe 50 25 37 26 200 100 113 124 


În această nouă situaţie, distribuţia surplusului este radical 
dezechilibrată: Maria păstrează 24 din 25, iar lon primeşte doar 1 
din 255. Deşi standardul de viata al lui Ion cunoaște o îmbunătăţire 
în urma angajării în schimburi economice cu Maria, dezechilibrul 
distributiv poate fi văzut ca intrinsec nedrept sau inechitabil. 
Trecerea de la „meniul 1” la „meniul 3” este inacceptabilă, pentru 
că există variante mai echitabile pentru cei mai dezvantajati (cum 
ar fi „meniul 2”). Acest tip de preocupare este probabil 
caracteristic teoriilor din filosofia politică ce propun principii 
istorice și structurate ale dreptăţii (pentru a păstra terminologia lui 
Nozick). Este cred rezonabil să interpretăm în acest fel, cu aplicare 
la exemplul nostru, faimoasa asertiune a lui John Ralws potrivit 
căreia „obiectul dreptăţii este structura de bază a societăţii sau, mai 
precis, modul în care instituţiile sociale majore distribuie 


5 O situație la fel de dezechilibrată, dar poate intuitiv mai putin deranjanta, 
ar apărea dacă Maria ar propune, spre exemplu, preţul de 49 la 25. 

drepturile si datoriile fundamentale si determină împărțirea 
avantajelor rezultate din cooperarea socială” (Rawls, 1999: p. 6). În 
lipsa altor elemente care să definească instituţiile sociale majore ale 
societății formate din cei doi Robinsoni, ceea ce putem deocamdată 
aplica este principiul diferenţei, iar obiectul de aplicare îl 
reprezintă surplusul de 25 din model, nu produsul total (sigur că, 
în alte situaţii, beneficiile cooperării ar putea fi aproape identice cu 
output-ul total, dar aceasta este o discuţie diferită). 

Putem în acest punct, însă, înțelege mai clar miezul obiectiei. 
În viata reală, schimburile vor duce mai curând la o distribuţie a 
surplusului de tipul celei surprinse în „meniul 3”, decât de tipul 
„meniului 2”. Ce nu am luat în calcul, spre exemplu, este puterea 
de negociere a celor doi agenţi. Datorită avantajului absolut, Maria 
poate negocia de pe o poziţie de forță, iar Ion este condamnat sa 
accepte. Astfel, chiar dacă schimbul duce la o ameliorare 
infinitezimală a situaţiei lui Ion, în termeni absoluti decalajul va 
continua să crească, prin urmare această distribuție rezultată din 
schimbul liber va trebui cumva corectată (inlocuiti-o pe Maria cu 
„nordul dezvoltat” sau cu SUA si pe Ion cu „sudul” sau cu 
Uganda, ori chiar România, şi veţi avea într-o formă esentializata o 
mare parte din dezbaterea de azi cu privire la economia 
internationala!). Ceea ce atacă obiectia sunt asumptiile „nerealiste” 
ale modelului nostru initial: Ion și Maria au informaţii complete si 
simetrice (își cunosc reciproc funcţiile de producţie), nu suportă 
alte tipuri de costuri și nici nu au agende ascunse sau motivații 
perverse. Mai mult, resursele naturale sunt asumate ca distribuite 
omogen pe insulă, iar capitalul celor doi (undite, plase de pescuit, 
scări etc.) este văzut ca similar şi constant. Prin urmare, folosirea 
unor astfel de modele ar fi superfluă. 

Voi reveni mai jos cu o discuţie succintă asupra utilității 
modelelor. Pentru acest stadiu al argumentului, voi face doar 
observaţia că obiectia privind lipsa de realism a asumptiilor este, 
în linii mari, corectă (până la ultimul „prin urmare”!). Doar că, 
înainte de a trece direct la concluzii normative, ar fi poate de văzut 
unde ne-ar duce rafinarea asumptiilor. lar economia s-ar putea 
dovedi, din nou, de ajutor. 

Imaginati-va că pe insulă eșuează un nou Robinson. Nu-i 
stim numele real, dar toți i se adresează cu apelativul „Boss”. Este 

un personaj cu totul special: nu are nevoie de nimic pentru a 
supravietui, deci nu reduce stocul de pesti si fructe disponibil 
pentru Ion si Maria. Are, in schimb, o abilitate productiva unica: 
Boss poate produce reguli şi se poate asigura că, cel putin in 
conditii normale (i.e. non-exceptionale), cei carora li se adreseaza 
regulile le vor si respecta. In plus, este animat de cele mai bune 
intenţii. Pentru că nu consumă nimic si nu are dorinţe neonorabile, 
nu-și va folosi niciodată abilitatea pentru promovarea unor interese 
proprii. Singurul lucru care îl animă este dezideratul ca, prin regulile 
pe care le emite, să ajute la generarea celei mai bune lumi posibile 
pentru lon şi Maria, o lume care să îmbunătățească situația 
ambilor pe cât de mult posibil, dar fără a deveni nedreaptă. 

Cum ar putea Ion si Maria să reziste unei astfel de oferte? 
Vor mulțumi providentei pentru norocul de a avea un asemenea 
nou conlocuitor al insulei și vor cădea de acord să folosească setul său 
unic de abilități. Cu alte cuvinte, pe insulă va apărea un fel de stat. 

Provocarea pentru Boss va fi aceea de a identifica o regulă 
care să genereze cel mai echitabil rezultat pentru tranzacţia dintre 
Ion şi Maria. Ar putea opta, între altele, pentru reglementarea 
termenilor tranzacţiei (stabilind un preţ „corect”), ori pentru 
corectarea ulterioară a inechitatii percepute ca rezultând din 
schimbul liber (spre exemplu, prin impozitarea ulterioară a 
câştigului disproporționat al Mariei şi redistribuirea fructelor 
colectate către Ion — am asumat că Boss este o ființă eterică, ce nu 
va păstra nimic pentru sine). 

Să presupunem că va opta pentru prima variantă și va 
urmări o realizare maximală a prescriptiei implicite în principiul 
rawlsian al diferenței (distribuirea avantajelor cooperării astfel 
încât să fie în avantajul maxim al celui mai dezavantajat). Ca 
urmare, regula stabilită va fi aceea că tranzacţia se poate realiza 
doar la „preţul corect” de 49/25, pret la care Ion păstrează 24 de 
unități din surplus, iar Maria doar o unitate. La fel ca în cazul 
26/25, nimic în modelul nostru inițial nu indică faptul că tranzacţia 
nu s-ar realiza: ambii au de câștigat, deci ar fi rational pentru 
Maria să accepte. 

Dar, dacă o astfel de intervenţie ar fi justificată prin faptul ca 
în lumea reală agenţii tip Maria ar avea forța de negociere necesară 


ECONOMIA, ȘTIINȚĂ A ACȚIUNII UMANE 


yosoja 


6 


‘OUVUIN 10] 24U114S V1. 


6 


40210S Npvy [LVYLW mvuomam uJ 


195 


, 


stiintelor umane. In memoriam Mihail Radu Solcan 


3 


Filosofia 


196 


pentru a impune termenii tranzacţiei, ea se bazează exact pe 
celelalte asumptii nerealiste ale modelului initial. 

Cea mai implauzibilă, poate, este aceea că tranzacţia în sine 
nu presupune costuri. Din păcate, lucrurile nu stau așa. Cei doi 
Robinsoni suportă o serie de costuri implicite: timpul și energia 
investite în negocierea condiţiilor, costuri de transport (ei probabil 
trebuie să se întâlnească în fiecare seară la jumătatea insulei pentru 
a realiza schimbul), costuri presupuse de dezvoltarea unei metode 
de măsurare/standardizare a unităţilor de fructe și pește (dacă nu 
au avut cumva norocul să esueze pe insulă împreună cu un cântar) 
etc. Prin urmare, costul total pentru Maria (în prima variantă 
analizată) al celor 25 de unități de peşte este de 37 de unităţi de 
fructe (prețul) plus totalitatea costurilor necesare pentru realizarea 
schimbului. Asijderea pentru Ion. Ei nu vor evalua utilitatea a ceea 
ce primesc doar prin raportare la prețul plătit, ci la costul total 
implicat (pret + costuri ale tranzacţiei). 

Un alt element de luat în calcul este că ceea ce contează în 
evaluarea agenţilor sunt costul și utilitatea marginală (cu alte 
cuvinte, costul/utilitatea fiecărei unități adiționale). Dacă utilitatea 
marginală tinde să scadă cu fiecare nouă unitate consumată, costul 
marginal în schimb tinde să fie crescător. Așa putem explica, spre 
exemplu, de ce 100 de lei în plus în buzunarul lui Ion Ţiriac „înseamnă” 
mult mai putin decât aceeaşi sută de lei în plus în buzunarul 
studentului tipic ce va citi poate acest articol. La fel, putem să ne 
gândim că un fruct în plus pentru Maria (care are „multe”) ar 
putea însemna mai putin decât același fruct in plus pentru Ion. 

Adăugând aceste elemente mai realiste, ne putem întreba 
dacă regula prețului corect introdusă de Boss va funcționa. Este 
posibil să nu. Surplusul de o unitate pentru Maria ar putea să nu 
fie suficient pentru ca, în evaluarea ei (costurile, ca și utilităţile, 
sunt subiective!), să acopere costurile totale. Tranzactia ar putea să 
nu se mai realizeze, iar Jon vă rămâne cu putinul pe care il are. 
Care ar fi, atunci, cel mai echitabil pret la care tranzacţia s-ar 
realiza și pe care ar trebui să-l stabilească Boss? 


6 Putem adăuga și altele, cum ar fi disutilitatea muncii etc. 

Răspunsul este că, din nefericire, nu avem nici o metodă 
pentru a-l determina a priori. Cea mai bună asigurare că tranzacţia 
se va realiza este să-i lăsăm pe Ion și Maria să stabilească singuri 
termenii acesteia. Important însă, dintr-o perspectivă filosofică, 
este că discuţia s-a mutat pe nesimţite pe tărâmul instituțiilor. 

Conceptul de „costuri ale tranzacţiilor” a fost introdus în 
teoria economică în (Coase, 1937) pentru a explica apariţia firmelor 
pe o piață și dezvoltat ulterior în „The Problem of Social Cost”, 
articol în care este formulată aşa-numita (ulterior) „teoremă a lui 
Coase”. Conform acesteia, într-o lume în care costurile de 
tranzacţie ar fi zero (așa ca în modelul nostru iniţial), rezultatul 
schimburilor ar fi (1) eficient si (2) independent de alocarea 
drepturilor de proprietate (Coase, 1960). Dar, pentru că în lumea 
reală costurile de tranzacţie nu sunt niciodată nule, regulile de 
proprietate au un impact atât pentru eficienţa sistemului, cât și din 
punct de vedere al echităţii. Dar regulile de proprietate sunt, în 
sens economic, instituții. O dezvoltare teoretică paradigmatică a 
acestei idei este realizată în (Demsetz, 1967). 

Ideea, însă, poate fi extinsă pentru orice fel de instituții. 
Această extindere a fost realizată de un alt economist inspirat de 
Coase şi, de asemenea, laureat al premiului Nobel, Douglas North. 
În articolul său din 1991, în care îşi rezumă cele mai importante 
contribuţii, North caracterizează instituţiile astfel: „constrângeri 
create de oameni pentru a le structura interacțiunile politice, 
economice și sociale. Ele constau atât din constrângeri informale 
(sancţiuni, tabuuri, obiceiuri, tradiţii, coduri de conduită), cât și 
din reguli formale (constituţii, legi, drepturi de proprietate). De-a 
lungul istoriei, ființele umane au creat instituții pentru a genera 
ordine şi pentru a reduce incertitudinea în schimburi. Împreună cu 
constrângerile standard ale economiei, ele definesc setul de alegeri 
şi astfel determină costurile de producţie și tranzacţionare și, prin 
urmare, profitabilitatea si fezabilitatea angajării în activităţi 
economice” (North, 1991: p. 97). 

Distincția crucială, asa cum atrage atenţia Solcan, este aceea 
între organizaţii şi instituţii (adesea confundate în dezbaterea 
publică). Dacă instituţiile sunt reguli ale jocului, organizaţiile sunt 
mai curând jucătorii. Organizațiile pot avea planuri de acţiune, dar 

„în cazul instituţiilor văzute ca reguli, nu are sens noţiunea de plan 
de acţiune” (Solcan, 1992: p. 106). 

În modelul nostru, Ion, Maria şi Boss sunt de fapt organizații. 
Ei au obiective, încearcă să își optimizeze folosirea resurselor și 
formulează planuri de viata. Dar „importanţa instituţiilor se vede 
tocmai acolo unde eșuează planificarea”? (Solcan, 2012: p. 105). 

Încercarea lui Boss de a stabili un preţ corect are, așa cum 
arătam, șanse semnificative de eşec. Putem să observăm si 
nerealismul extrem al asumptiei că Boss nu consumă resurse și nu 
are o agendă propries. 

Rezultă de aici că el nu ar trebui să aibă nici un rol în 
configurarea cadrului instituțional? Nu vreau să sugerez asta. 
Anumite roluri (în stabilirea şi aplicarea drepturilor de proprietate, 
impunerea contractelor etc.) par mai curând neproblematice. 
Altele, cum ar fi realizarea dreptăţii distributive, pot fi dezbătute 
mai intens, şi nu exclud ipoteza că s-ar putea dovedi legitime în 
urma dezbaterii. Scopul meu nu a fost cel de a dezvolta o teorie 
substanţială despre rolul statului sau despre moralitatea socială, ci 
de a explica și îmbogăţi viziunea profesorului Solcan, la care ader 
în liniile ei principale, despre cum economia poate funcționa ca o 
călăuză (nu singura posibilă, se înțelege) pentru filosofie. În ultima 
parte a articolului, voi aborda frontal această chestiune. 


Modele și călăuze 


O discuţie explicită despre utilitatea recursului la modele in 
explorarea unor teme ale filosofiei politice este propusă în (Solcan, 
1998: în special cap. 1 si 2). Distincția formulată este cea dintre 
structura unui model, dată de asumptiile sale care configurează 
problema si interacţiunile dintre agenţi, şi elementele de 


7 În acest punct Solcan discută despre planificarea naţională a economiei, 
dar mutatis mutandis argumentul se aplică. 

8  Discuţia despre cum sunt consumate resursele de către state și care 
sunt riscurile de eșec ale intervențiilor sunt purtate adesea în termenii 
școlii economice a „alegerii publice”. 

„culoare”?. Acestea din urmă „joacă un rol important in sprijinirea 
imaginaţiei noastre, dar nu joacă nici un rol în rationamentele care 
compun țesătura  argumentării implicate in experimentul 
imaginar” (Solcan, 1998: p.22). 

În exemplul nostru, am folosit o mulţime de elemente de 
culoare. Am dat nume agenţilor, am imaginat o insulă etc. Dar 
toate aceste elemente sunt irelevante din punctul de vedere al 
structurii modelului. Puteam la fel de bine ca, în loc de lon și 
Maria, să folosim A şi B, în loc de peşti si fructe x si y, iar în loc de 
valori cardinale să folosim raporturi. În loc de Robinsoni izolați pe 
o insulă, puteam vorbi despre bucătari şi chirurgi, sau despre 
berari şi brutari. Ar fi fost poate mai puţin palpitant, dar ar fi 
ilustrat aceeşi problemă teoretică. 

Modelele sunt decupaje ale realităţii, realizate pe baza unor 
abstractiuni, care se dovedesc utile în explicaţie, predictie sau în 
explorarea conceptuală. Utilizarea lor în știință este aproape ubicuă. 
Modelele economice, de obicei, surprind probleme caracteristice 
unui anumit tip particular de interacțiuni (chiar și modelele matematice 
extrem de complexe ale macroeconomiștilor). Ele sunt uneori 
criticate pentru lipsa de realism (oamenii reali, se spune, nu sunt 
nişte roboți maximizatori de utilitate, asa cum presupun economiștii). 

Există însă două versiuni ale acestei critici. Una dintre ele se 
bazează pe o presupozitie cel putin fragilă: cerința izomorfismului 
între model și realitate. Pentru a vedea de ce o astfel de cerință este 
greşită, este suficient să încercăm să o aplicăm la modelele utilizate 
în ştiinţele naturii. Acestea nu sunt niște reproduceri miniaturale 
ale realității. Modelul atomului nu este „un atom mai mic”, ci un 
construct teoretic ce permite cercetătorului înțelegerea funcționării 
particulelor. Într-un model, segmente importante ale realităţii sunt 
ignorate cu bună știință. Analog, homo economicus nu încearcă să fie 
o descriere a (psihologiei) agenţilor, ci este o asumptie teoretică 
utilă pentru înțelegerea comportamentului lor economic. 

A doua versiune a criticii, pe de altă parte, trimite după 
părerea mea la o problemă importantă și dificilă: cum optăm 
pentru un anumit tip de modelare a unei situaţii de interacțiune? 


9 În cartea din 1998, modelul discutat este o versiune a „dilemei deținutului”. 


ECONOMIA, ȘTIINȚĂ A ACȚIUNII UMANE 


osoa 


6 


‘OUVUIN 40194U114S V1. 


6 


40210S HPV [LVYLW mvuomam uy 


199 


, 


3 


stiintelor umane. In memoriam Mihail Radu Solcan 


Filosofia 


200 


Vrem să explicăm ceva din realitatea umană. Până la construcţia și 
dezvoltarea modelului, trebuie să luăm o altfel de decizie: este 
clasa de interacțiuni investigată mai curând de tipul „dilema 
prizonierului”, sau de tip „bătălia sexelor” sau „avantajul comparativ”? 
Sugestia mea, pe care nu o voi dezvolta aici, ar fi că astfel de 
decizii ale cercetătorului sunt exact genul de interstitii ale științelor 
sociale în care acestea, la rândul lor, se trezesc călăuzite implicit de 
filosofie (posibilitate ne-explorată în cartea profesorului Solcan). 

De ce ar lua însă în considerare filosofii modelele şi 
contribuţiile economiei? Poate că economiștii au bune temeiuri; în 
definitiv, e bucătăria lor! Cel mai general răspuns ar fi acela că din 
contribuţiile științei economice putem extrage multe sugestii 
folositoare despre cum „drumul spre iad e pavat cu bune intenții”. 
Încercări de a realiza o versiune ideală a dreptăţii ar putea să 
genereze probleme mai mari decât cele pe care, eventual, le 
rezolvă. Economistii ne atrag atenţia că există costuri ascunse ale 
tranzacţiilor, dependențe de cale, consecințe neintentionate ale 
unor reglementări, că statul este si el compus din indivizi pentru 
care cel mai aproape de corp le e propria cămașă etc. Cu alte 
cuvinte, că pe lângă „ceea ce se vede”, există şi „ceea ce nu se 
vede”. Sau, cum avertiza Adam Smith, că oamenii nu se comportă 
ca nişte piese cuminţi pe o tablă de șah, care stau acolo unde îi 
aşează mâna jucătorului (Smith, 1994: p. 36). 

Din modelul nostru, am putea desprinde măcar ideea 
generală că, cel puţin în anumite situaţii, recursul automat la 
reglementare sau redistribuire este grăbit și ar trebui privit cu 
precauţie. Cel putin uneori, „prezumția în favoarea libertăţii” 
poate funcționa mai bine (pentru o dezvoltare detaliată, vezi 
Solcan, 2003). Nu înseamnă probabil că întotdeauna lucrurile stau 
așa (inclusiv în situația Robinsonilor imaginari, am văzut că pot 
exista propuneri rezonabile cu privire la astfel de mecanisme). 

Nu implică însă poziția profesorului Solcan cu privire la 
necesitatea filosofiei de a „împrumuta” privirea unor călăuze (ea 
neavând una proprie) o devalorizare a muncii filosofului? Nu 
presupune ea oare că problemele filosofice se „topesc”, spre 
exemplu, în cele economice? Un prim răspuns îl oferă chiar Mihail 
Radu Solcan: „dacă ar fi doar una-două călăuze si privirile lor ar fi 
omogene, filosofia nici nu şi-ar avea rostul. Călăuzele ne-ar spune 

ele cum se articuleaza «toate cele ce sunt»” (Solcan, 2012: 15). Din 
fericire, filosofia are la dispozitie multe calauze, iar privirile lor 
sunt eterogene. Chiar, într-o primă instanță, opțiunea pentru o 
călăuză sau alta este rezultatul unui efort filosofic. 

Un al doilea răspuns, mai încărcat teoretic, priveşte locul 
filosofiei practice în contextul mai larg al „științei morale”, în 
sensul propus de iluministii scoțieni, ca privire generală asupra 
naturii si interacțiunilor umane în toate dimensiunile lor 
conceptuale, normative sau empirice, născute din acţiunile 
indivizilor. Etica şi filosofia politică reflectează asupra unor 
probleme care se nasc din interacţiunile umane. Dacă așa stau 
lucrurile, atunci eticianul sau filosoful politic au de câștigat 
privind la felul în care sunt tratate problemele similare în 
discipline care studiază sau modelează formal interacțiunile dintre 
oameni. Problemele eticii normative nu s-au „topit” în calcule 
matematice din teoria jocurilor, şi este puţin probabil ca 
problemele filosofiei politice să se disipeze în modelări economice. 
Dar apelul la modele sau la tratamentul formal al interacțiunilor îi 
poate oferi filosofului, cel putin, o procedură de filtrare a unora 
dintre propunerile utopice sau mioape. Dacă ne interesează cu 
adevărat ca prescriptiile noastre normative, puse în practică, să 
îmbunătăţească viața oamenilor, atunci ar fi o idee bună să ne 
folosim de cele mai bune instrumente disponibile pentru a vedea 
cum ar modifica o astfel de punere în practică structura 
motivatiilor agenţilor sau spectrul de echilibre posibile în 
interacțiunile dintre ei. Cred că și acest al doilea răspuns, deși 
nearticulat explicit în lucrările sale, este solidar cu liniile de forță 
ale programului urmat de Mihail Radu Solcan în filosofia practică. 

„Nu mai vrem să votăm răul cel mai mic!” Am auzit această 
propoziție adesea în ultimii ani. „Am votat până acum răul cel mai 
mic, dar de data aceasta dorim să votăm binele”, continuă, 
convinşi că așa trebuie să fie, mulţi dintre noi. 

Ideea că politica are de-a face cu răul și că dintre toate relele 
trebuie ales răul cel mai mic a fost adusă în discuţia publică de la 
noi de Mihail Radu Solcan în cartea sa cu titlul emblematic, Arta 
răului cel mai mic, Editura All, Bucuresti, 1998. „Politica este doar o 
parte a artei de a menţine cooperarea în funcţiune”, scria el la 
începutul acelei cărți (Solcan 1998, 3). Între timp, discuţia asupra 
ideii politicii ca micsorare a răului ce ar putea exista în lume sau a 
urmărilor acceptării si recunoașterii oricărei autorități politice ca o 
condiție necesară pentru stabilitate și cooperare în relaţiile dintre 
indivizi a devenit oarecum ceva obișnuit. Îmi aduc însă aminte de 
ecoul important pe care l-a avut în epocă volumul profesorului 
Solcan, nu doar în cercul celor interesați de reflectia asupra 
politicii, ci şi în cercul mai larg al intelectualitatii, activiştilor civici 
si partizanilor acestora. După primul tur al alegerilor prezidenţiale 
din anul 2000, în urma căruia în turul al doilea au ajuns Ion Iliescu 
si Corneliu Vadim Tudor, la Grupul pentru Dialog Social a avut 
loc un fel de întrunire mai largă, în care s-a discutat despre ce ar fi 
avut de făcut societatea civilă în acea situaţie limită. Societatea civilă 
sau opoziția, aşa cum se mai numea pe atunci, reprezenta acea 
parte activă a societății care se opunea FSN-ului, adică Frontului 
Salvării Naţionale în diferitele forme pe care le-a avut după aceea, 
puterii, neocomunistilor sau criptocomunistilor, si pentru care simpla 
asociere cu numele de Ion Iliescu insemna un rau absolut. La acea 
întâlnire de la GDS m-a surprins oarecum faptul că poeta Ana 
Blandiana a adus în discuţie titlul cărții lui Mihail Radu Solcan. Nu 
credeam că intelectualii prezenţi atunci în viaţa publică, deși unii 
dintre ei erau filosofi, acordau prea mare atenție cărților de 

filosofie politică. I-am si povestit lui Radu după aceea, iar el s-a 
arătat la rândul lui destul de mirat fata de interesul pentru cartea 
sa întâlnit în asemenea cercuri. Invocand titlul cărții lui Radu, Ana 
Blandiana încerca să arate celor prezenţi că uneori în politică 
suntem constrânşi să alegem între două rele si că în asemenea 
situaţii trebuie, e moral chiar, să alegem dintre toate relele cu care 
avem de-a face, răul mai mic. Pe atunci, cei mai multi dintre noi nu 
eram încă obișnuiți, deşi făcuserăm cunoștință din plin, cu 
dimensiunea strategică a politicii, adică nu eram destul de 
conștienți de faptul că jocurile politice presupun ansambluri de 
mișcări si de schimbări, de angajamente ideatice și emoţionale, de 
reasezari ale forțelor si alte asemenea lucruri ce deschid noi 
posibilități de schimbare a ritmului pe o scenă politică, și puneam 
orice se întâmpla sub pălăria conspirației comuniştilor, la 
grămadă. Aproape nimeni nu vedea în realitatea electorală a acelor 
zile o posibilitate de a consolida democraţia și nimeni nu se 
gândea, ca să dau un exemplu la întâmplare, că ales fiind cu votul 
opoziției Iliescu va încerca să răspundă într-un fel sau altul 
cerințelor acestui nou fel de electorat ce se adăuga masei sale de 
manevră obişnuite. Mai degrabă ni se părea că forțele binelui erau 
atrase în capcană de forțele răului, Iliescu urmând să profite de 
legitimitatea dobândită cu voturile adversarilor săi, pentru a 
reimpune cunoscutul său regim iliberal (Zakaria 1997, 23). Poate 
într-un alt context chiar așa s-ar fi întâmplat, dar acum altele erau 
vremurile, iar Iliescu s-a dovedit un președinte la locul lui în 
mandatul său de pe urmă. 

Totuși, susținătorii opoziției păreau să nu admită necesitatea 
votului în favoarea lui Ion Iliescu, oricare ar fi putut fi consecințele 
deciziei lor, iar prima dintre ele, desigur, ar fi fost victoria lui 
Corneliu Vadim Tudor. Alături de anticomunism, cei mai mulți 
dintre susținătorii opoziției (opoziție aflată, de altfel, la putere, 
întrucât alegerile erau organizate de coaliția de guvernare, în care 
Convenţia Democrată din România, coaliție de partide sprijinită de 
societatea civilă, juca rolul principal) împărtășeau credința ca 
politica trebuia pusă pe baze morale şi că ceea ce lipsise si continua 
să lipsească din societatea românească era tocmai dimensiunea 
morală in politică. Ion Iliescu era în ochii multora nu doar un 
criptocomunist, vinovat de morţii revoluției și de deturnarea 

acesteia, ci si un om profund imoral, ce mintea si manipula in 
continuare poporul cu televizorul sau pe alte cai, cel care ii proteja 
si ajuta pe fostii activisti de partid si pe securisti. El era cel mai 
important obstacol in realizarea unei dreptati politice, pe care cu 
toţii o aşteptam, si a procesului comunismului. În schimb, alți 
oameni politici şi în primul rând Corneliu Coposu erau priviți ca 
adevăraţi eroi morali. Dacă îmi aduc bine aminte, Corneliu Coposu 
spunea că morala creştină este compatibilă cu politica și trebuie 
aplicată consecvent şi în politică. Se credea sincer și ardent că o 
curăţire morală a societăţii era cumva condiţionată de succesul 
politic al unor asemenea oameni morali, cu un trecut nepătat de 
colaborarea cu regimul comunist, care nu fuseseră comuniști, 
securiști și informatori, care promovau interesele tuturor, erau 
modesti, nu căutau îmbogățirea rapidă ş.a.m.d., dar care erau 
împiedicaţi să ajungă la putere prin manipulări zilnice de presă și 
la televizor, iar atunci când acestea nu aveau efect, prin represiune 
violentă de-a dreptul. Se mai credea, de asemenea, că viata politică 
a unei societăți normale se caracterizează printr-o înaltă moralitate 
si numai exceptionalismul românesc şi aici ca si în alte domenii, 
sau pur si simplu imperfectiunile inerente tranziţiei de la 
comunism la o societate democratică si de piață împiedică 
moralizarea politicii la noi. Totuși, nu-mi aduc aminte sau nu ştiu 
în afara acestei atitudini generale și a numeroase articole care 
pledau pentru morală în politică, o contribuţie sau o discuție mai 
consistentă pe această temă purtată de cei care se ocupau cu teoria 
politică pe atunci. Cei care vorbeau despre necesitatea moralei în 
politică aveau aerul că ştiu dinainte răspunsul la problema pe care 
o puneau, ştiau ei cam ce condiţii ar trebui să îndeplinească și cam 
ce ar trebui să facă politicienii pentru a duce o politică morală şi se 
prezentau ei înșiși adesea ca modele morale de urmat. Multi dintre 
ei stau si astăzi la balcoane, aplauda sau dezaprobă din punctul lor 
de vedere moral personaje şi întâmplări de pe scena politică. 

În acest context, cartea lui Mihail Radu Solcan a reprezentat 
o primă deschidere către o viziune care nu mai socotea politica un 
loc în care trebuie materializate valori morale, iar acțiunea politică 
este motivată si condusă în primul rând în vederea realizării 
acestora. Ea acorda politicii, teoretic vorbind, autonomia de care 
avea nevoie pentru a deveni un sector ca toate celelalte ale 

procesului de tranziţie. Politica nu mai era înfățișată ca o parte a 
vieţii morale a societăţii si nici activitatea politică drept un mijloc 
de moralizare a acesteia, ci drept un domeniu și o activitate cu 
propriile criterii și referințe, altele decât cele morale, între care răul 
îşi are locul său. A socoti in politică răul cel mai mic, asa cum 
propunea Mihail Radu Solcan, nu înseamnă însă o împăcare cu 
răul, cum s-ar fi putut şi cum s-ar putea crede și nu are de-a face, 
cum poate unii dintre cititorii săi au presupus pe atunci, cu 
abandonul moral sau cu acel tip de cinism dat de pierderea 
iluziilor privind moralitatea politicii sau a oamenilor care o fac, 
răspândit astăzi la noi. Înseamnă deopotrivă ceva mai mult și ceva 
mai puţin, înseamnă un alt mod de a privi politica, dimensiunea 
politică a societăţii. Acest alt mod de a privi politica conduce la alte 
aşteptări legate de acţiunea politică, diferite de acelea pe care le 
impartasim in mod curent. De exemplu, nu te mai aștepți ca 
politicienii sa fie sfinţi si acţiunile lor ghidate de înalte principii 
morale. În același timp, conduce și la alte explicaţii ale 
fenomenului politic, la alte înțelegeri ale naturii si fundamentelor 
politicii. Din perspectiva acestui mod de a privi politica, discuţiile 
despre cel mai mic rău nu sunt despre măsura sau ierarhia morală 
a candidaţilor în diverse împrejurări electorale, a partidelor sau 
doctrinelor politice, cum nu sunt nici despre moralitatea sau 
moralizarea politicii, aşa cum ne-am putea grăbi să credem, ci 
despre bazele, despre fundamentele politicii. Aceasta nu înseamnă 
că o discuţie despre răul cel mai mic purtată cu privire la 
candidaţi, doctrine şi partide n-ar avea rost în lumea largă si mai 
ales la noi şi că singura discuţie serioasă trebuie dusă având în 
vedere bazele, fundamentele teoriilor și activităţii politice. 
Dimpotrivă, în interiorul acestui mod de a gândi politica, atunci 
când se vorbeşte despre fundamente nu se are neapărat în vedere 
vreo viziune metafizică şi nici identificarea unor elemente pe care 
s-ar aşeza sau de la care plecând am putea gândi întreaga 
experiență politică, ci mai degrabă faptul că anumite aspecte ale 
acestei experienţe, acelea care nu apar neapărat primele atunci 
când ne gândim la politică, sau nu strălucesc neapărat în practica 
politică, dobândesc o anumită prioritate sau o relevanță mai mare 
decât acele lucruri pe care le considerăm importante şi sar în ochi 
în discursul curent. 

Multi dintre cunoscutii mei nu s-au lăsat convinşi însă de teoria 
răului cel mai mic așa cum era livrată de liderii opoziţiei 
anticomuniste în anii 2000. Alţi susţinători ai acesteia din urmă 
şi-au călcat însă pe inimă si au pus ştampila pe numele lui Ion 
Iliescu. De atunci a trecut destul de mult timp, dar societatea 
noastră încă așteaptă de la politică absolvirea de toate relele 
trecutului si de la politicieni urmarea celor mai înalte principii 
morale în viața publică. Deși între timp s-a vorbit atât de mult 
despre societatea civilă, despre economie de piaţă, despre creşterea 
rolului comunităţii, despre stat minimal, despre libertarianism etc., 
așadar, desi au fost aduse în discuţie suficiente elemente care ar fi 
trebuit să ne convingă că viata politică are propriile ei granite si 
forme, politica înseamnă în continuare pentru noi toți, de-a valma, 
morală, putere, democraţie, economie de piață, dreptate, libertate, 
mai mult entertainment şi, mai ales, bunăstare. De la stat, adică de 
la politicienii care ne conduc, oamenii așteaptă tot ce poate fi mai 
bun. Tot ce a promis și n-a făcut comunismul ar trebui să aducă 
acum democraţia. Statul și politicienii, cumva, ar trebui să ne 
crediteze tuturor îndestularea şi consumul la care visăm. Mai 
mult, în vremea din urmă, de la politică se cere deopotrivă 
compasiune şi mângâiere. Dacă nu e în stare să ne ofere 
bunăstare, statul ar trebui măcar să vibreze la nevoile noastre, să 
empatizeze cu noi, să ne aducă liniștea de care avem nevoie, să 
aibă grijă de starea noastră sufletească și să ne miluiască în 
nevoile noastre de bază! 

Reprezentări cum sunt cele de mai sus nu sunt totuși atât de 
parohiale pe cât am dat poate de înțeles. Ele sunt de fapt oglinda 
populară a unor concepții teoretice înalte asupra politicii. Dacă nu 
ar fi devenit atât de sâcâitoare uneori, trimiterile la modernitate ca 
etapă sau mod particular de a fi al istoriei şi la comunism ca 
experiență cuprinzătoare şi cumva terminală a acesteia, am putea 
spune fără prea mari precautii retorice că legarea de politică a 
tuturor sperantelor de progres individual si social reprezintă o 
caracteristică construită cultural a ultimelor două-trei secole și o 
parte, nu cea mai lipsită de importanţă, a secularizării. Oamenii 
cred nestrămutat că politica este acea activitate ce are drept scop şi 
oferă mijloacele pentru îmbunătăţirea instituţiilor și îndestularea 
vieții lor. Ei cred că urmând şi infaptuind politic, prin schimbarea 

puterii politice sau a tipului de societate, a felului de organizare a 
acesteia, societatea va progresa si viata lor se va îmbunătăți. 
Fiecare generaţie crede că politica este calea regală de a schimba 
lumea în bine. În fapt, credinţa în progres, care a înlocuit-o 
oarecum pe aceea în mântuire, se bazează şi pe ideea că putem 
contribui fiecare la schimbarea lumii, participarea politică intrând 
într-un fel sau altul în datoria noastră de oameni ce trăiesc în 
societate. Când schimbarea nu se petrece în mod natural, nu se 
poate face prin vot sau prin reforme si tranzitii, atunci ea trebuie 
făcută prin revoluţii. Aceasta e o lecţie care se predă și se învaţă. 
Nu arareori însă tocmai această credinţă, care a întreținut speranța 
în mai bine, a contribuit la subjugare sau și-a făcut din subjugare 
un scop. Teoriile libertăţii şi ale progresului au contribuit la 
supunerea omului cam tot atât pe cât au contribuit şi teoriile 
care cer doar să ne supunem. Cu toate acestea, credința în progres 
pe cale politică a fost și rămâne mai vie și mai răspândită în 
societăţi rămase oarecum în urmă, așa cum este a noastră, în care 
oamenii prin firea lucrurilor au așteptat și așteaptă o schimbare în 
bine de la politicile și procesele de modernizare dirijate de stat. 
Așa se face că în zilele noastre gândirea potrivit căreia rolul 
politicii este acela de a transpune în practică principii morale, cum 
ar fi cea mai mare fericire pentru cei mai multi, dreptatea socială 
sau egalitatea absolută între oameni, este nu doar foarte 
răspândită, ci şi, într-un anume fel, dominantă. Chiar și concepțiile 
orientate empiric, ce ar trebui în conformitate cu definiția lor să 
tina cont de ceea ce se întâmplă asa-zicand în realitate, definesc 
politica drept o activitate de administrare a valorilor prin 
intermediul autorităţii (Easton 1965, 21), incluzând şi valorile 
morale. Nu doar obiectul politicii este format din valori, ci întregul 
sistem şi proces de legitimare și funcţionare a statului este 
condiţionat de servirea și realizarea unor valori morale. În termenii 
lui Max Weber (1992, 47), acest mod de a concepe acţiunea politică 
ar tine de o etică a convingerilor (Gesinnungsethik). Potrivit acestei 
concepții, în politică se aplică viziuni despre lume de ordin 
moral. Concepţia lui John Rawls, filosoful emblematic al vremii 
noastre, despre raportul dintre valorile morale și instituţiile 
politice este grăitoare pentru ideea de etică a convingerii: 
„Dreptatea este cea dintâi virtute a instituțiilor sociale, aşa cum 
este adevărul pentru sistemele de gândire. O teorie, oricât de 
elegantă sau economică, trebuie respinsă sau revizuită dacă este 

neadevarata; la fel si legile si institutiile, oricat ar fi de eficiente si 
bine-organizate ar fi, trebuie sa fie reformate sau abolite daca sunt 
nedrepte” (Rawls 2008, 17). 

Există însă si un alt mod de a înțelege politica, la care m-am 
referit mai sus, un mod opus celui ilustrat de Rawls și pe care 
profesorul Solcan l-a promovat în cărţi, articole si în activitatea sa 
pedagogică. La acest mod mă voi referi și în continuare încercând 
să-l prezint, continuând astfel, modest, tematica lansată de el în 
cartea publicată aproape cu două decenii în urmă. Și acest mod 
aparține modernităţii, ba într-un fel el reprezintă tocmai acea 
înțelegere şi practică a politicii care a inaugurat politica specifică 
epocii moderne. În prezentarea de aici a acestui mod de a înțelege 
politica voi avea în vedere două aspecte mai importante: problema 
raportului dintre concepțiile morale şi stat şi problema condiţiilor 
lui de posibilitate. Ideea mea este că o concepţie care susține că 
morala nu trebuie să intervină în politică, și are argumente 
puternice în acest sens, ar trebui să arate că această exigenta se 
aplică oricărei concepţii prealabile cu privire la organizarea 
statului, inclusiv ei înseşi. Din punctul meu de vedere, această 
concepție este reprezentată de ceea ce s-ar putea numi realismul 
politic liberal, o tradiţie în filosofia politică ce susține guvernarea 
limitată şi ideea că indivizii trebuie să-și păstreze întreaga libertate 
ca supuși ai statului. Elementele ei pot fi întâlnite în 
republicanismul englez şi în liberalismul clasic, la Hobbes, Locke şi 
Rousseau. Astăzi, realismul politic liberal ar putea fi reprezentat, 
în primul rând, de liberalismul fricii al lui Judith Shklar, de filosofi 
neorepublicani, precum Philip Pettit, sau de gânditori ca Bernard 
Williams. Prefer să vorbesc de realismul politic liberal şi nu de 
liberalismul realist sau de liberalism politic, așa cum procedează, de 
exemplu, Williams (2005, 3) pentru a sublinia bazele metodologice 
ale acestei perspective realiste, care o deosebesc de liberalismul cu 
pretenţii universaliste, ce promovează libertatea şi dreptatea 
socială ca valori morale, asimilat astăzi cu liberalismului lui Rawls. 

Potrivit acestui mod de a vedea lucrurile, activitatea politică 
şi statul nu au de-a face cu implementarea sau servirea unor teorii 
şi valori morale, oricare ar fi acestea, ci cu rezolvarea unei 
probleme anume, problema politică, definită în termeni hobbesieni 
ca problemă a „asigurării ordinii, protecției, siguranţei, încrederii 

si a condiţiilor cooperării” (Williams 2005, 3). Această problemă 
este specifică politicii nu pentru că s-ar afla la origini sau ar 
determina rezolvarea tuturor celorlalte probleme care ar putea fi 
asociate politicului, ci pentru că este una permanentă și din cauza 
perpeturării ei activitatea politică nu încetează. Orice societate în 
fiecare noua circumstanta istorică si în fiecare zi trebuie să 
găsească un răspuns pentru problema politică (Williams 2005, 3). 
Nu se poate vorbi de politică fără asigurarea continuă a păcii 
sociale, iar politica însăși n-ar trebui să aibă alt scop decât 
asigurarea păcii sociale. Asigurarea păcii sociale presupune însă 
coercitie, nu doar prin lege sau persuasiune, ci și prin forță brută. 
Atunci când încearcă să îi vatăme pe ceilalți, indivizii trebuie 
împiedicaţi să o facă, iar dacă totuși se întâmplă ca cineva să fie 
vătămat, vătămătorul trebuie să-și primească pedeapsa. Capacitatea 
de a constrânge a statului în raport cu individul este imensă, 
totală, copleșitoare. De aceea, prima condiție pentru rezolvarea 
problemei politice este ca politica însăși să nu vatăme, să nu ucidă, 
să nu amenințe siguranța individului, să nu genereze lipsă de 
încredere şi să nu împiedice sau să nu distrugă condiţiile necesare 
cooperării, adică să nu devină la rândul ei parte a problemei pe 
care pretinde că o rezolvă. Cu atât mai mult, o guvernare bazată pe 
teroare sistematică este inacceptabilă. Utilizarea forței statului 
pentru a impune valori morale, idealuri sociale, comandamente de 
orice fel, aduce din nou statul în situația de a deveni „parte a 
problemei politice” (Williams 2005, 4). De aceea, potrivit acestei 
viziuni, acțiunea politică trebuie ghidată de scrutarea consecințelor 
mai degrabă și nu a scopurilor, oricât de nobile, dezirabile sau 
stringente ar fi acestea, fie că e vorba de cea mai mare fericire, de 
dreptatea socială, de egalitate sau de altă valoare morală înaltă. 
Mai ales acţiunile politice dedicate unor scopuri considerate nobile 
si dezirabile pot conduce la creșterea coercitiei şi la ignorarea 
consecințelor acestei creșteri asupra indivizilor. Comunismul este 
adesea apărat de multă lume, tocmai pentru că ar avea scopuri 
nobile și umaniste. Scopurile de tot felul pot fi oricând folosite 
pentru întărirea represiunii şi extinderea domeniilor de utilizare a 
forței. De aceea, în acțiunea sa omul politic ar trebui să se 
gândească în primul rând la consecințele faptelor sale. Acţiunea 
politică ar trebui ghidată de o etică consecintionista. Este etica pe 

care Max Weber (1992, 47) o denumește, in opoziţie cu etica 
convingerii, die Verantwortungsethik, adică etica responsabilitatit. 
Potrivit acestei etici, omul politic trebuie să se considere tot timpul 
responsabil pentru consecințele acțiunilor sale asupra celorlalți. La 
fel, publicul trebuie să evalueze moralitatea acţiunilor politice 
pornind de la consecinţele lor si nu de la valorile pe care le 
revendica politicienii. 

În concluzie, dacă deciziile şi actele politice devin o parte a 
problemei politice, ameninţă siguranţa individului și primejduiesc 
relaţiile de cooperare, atunci indiferent de valorile în numele 
cărora sunt realizate, sunt nelegitime. În ultimă instanţă ele nu 
sunt politice, adică nu contribuie la rezolvarea problemei. 

Etica convingerii si etica responsabilitatii reprezintă nu doar 
două tipuri de etică, ci si două moduri de a înțelege 
politica. Urmând această distincție, Bernard Williams (2005, 2-3) a 
pus concepţiile care prioritizează moralul fata de politic sub 
denumirea de moralism politic, iar concepţiile care susțin că politica 
răspunde unor probleme specifice, fără legătură cu morala, sub 
denumirea de realism politic. Atât moralismul, cât si realismul in 
sensul lui Williams sunt specii ale liberalismului. Realismul politic 
la care se referă Williams este unul liberal, pentru că libertatea 
individului este conceptul său central. Statul realist liberal are 
legitimitate atâta vreme cât nimeni, nici un supus, nu se uită la el 
ca la un duşman al propriei libertăţi și totodată nimeni, nici un 
supus, nu se situează ca inamic în relație cu acesta. Statul nu 
trebuie să fie o primejdie pentru supușii săi. Este de la sine înţeles 
că în această relaţie statul nu își poate trata niciodată supușii ca 
dușmani pe care trebuie să îi anihileze. Niciun considerent de 
conservare a puterii sau de apărare în fata dușmanului din afară 
nu motivează restrângerea libertăţii și războiul vreunui stat 
împotriva propriilor supuși. 

Pentru acest fel de realism politic liberal, libertatea 
individului în contextul unui sistem de exercitare a puterii nu se 
reduce la pretinderea unui drept natural. De libertatea individului 
în sens realist se poate vorbi doar în condiţiile aplicării, a existenţei 
monopolului coercitiei fizice legitime din partea satului, adică din 
partea echipei de putere din care acesta este constituit. Puterea 
politică este aceea care ne apără de rău, dar este în același timp 

puterea care ne poate face răul cel mai mare, ne poate lua 
libertatea, ne poate închide, ne poate tortura, ne poate ucide. 
Puterea politică reprezintă un rău mai mic doar în măsura în care 
exercițiul forței coercitive a statului nu este arbitrar si nu trece 
granițele cerute de rezolvarea problemei politice. Ea este un rău 
continuu, deoarece statul, în fapt conducătorii și funcționarii săi 
pot profita oricând de monopolul exercitării violenţei fizice pe un 
anumit teritoriu, pentru a-și impune scopuri proprii sau pentru a 
atinge oricare alte obiective pretinse în numele supușilor — altele 
decât cerințele care derivă din necesităţile de a rezolva problema 
politică a asigurării păcii sociale. Felul acesta de realism politic 
liberal este reprezentat cel mai bine, după Williams (2005, 3), de 
conceptul lui Judith Shklar (2004) de liberalism al fricii (liberalism of 
fear) şi de tradiţia de gândire şi de practică politică pe care o 
reprezintă și la care se referă acesta. Liberalismul fricii pleacă de la 
ideea că monopolizand violenţa, statul devine si cea mai mare 
amenințare pentru supusii săi. Din perspectiva acestui tip de 
realism, care are principalul reper în liberalismul clasic, acceptarea 
utilizării forţei de către stat, a coercitiei fizice si psihice în raport cu 
individul, nu ridică, de principiu, vreo problemă morală. Situația 
de supus al statului în vederea protejării propriei libertăți este 
moralmente justificabilă prin teoria stării naturale. Contractualismul 
nu este însă un liberalism atunci când duce la suspendarea 
libertăţii (Shklar 2004, 152). Liberalismul fricii este așadar o 
concepție statistă si nu anarhistă, căci instaurarea ierarhiei politice 
şi asumarea obligaţiei politice de către indivizi sunt inevitabile şi 
nu pot fi ocolite în societate. În același timp, în capacitatea de 
constrângere pe care statul o are în raport cu supușii săi se află tot 
răul. Statul are mijloacele de a pedepsi, de a pune după gratii, de a 
ucide, de a face război, de a cere membrilor săi să moară în numele 
său și, mai departe, de a îndoctrina, de a lua de la unii și de a da 
altora, de a fixa preţuri, dacă vrea, de a mâna oamenii în numele 
unor credințe religioase, filosofice, morale, economice sau de 
oricare altă natură etc. Statul poate fi arbitrar şi crud, îi poate 
agresa fizic si psihic pe supușii săi, îi poate închide, îi poate chinui, 
înfometa, îi poate ţine în sclavie, îi poate ucide. Chipurile răului pe 
care statul îl face sunt nenumărate. De aceea, puterea 
conducătorilor trebuie îngrădită prin legi, prin divizare şi prin 

control public, iar funcționarii săi, militari, polițiști si alţii 
asemenea, trebuie împiedicaţi prin proceduri publice sa fie 
arbitrari si să ajungă cruzi şi neîndurători: „Guvernarea limitată si 
controlul puterii politice împărţită inegal constituie condiţia 
minimală fără de care libertatea este inimaginabilă în orice 
societate organizată politic” (Shklar 2004, 156). Cruzimea în 
aplicarea coercitiei asupra corpurilor si mintilor este aceea de care 
trebuie să ne temem: „Frica sistematică este aceea care face 
libertatea imposibilă” (Shklar 2004, 157). De aceea, liberalismul, 
consideră Shklar (2004), trebuie să facă din eliminarea cruzimii si a 
fricii baza practicilor si interdictiilor sale. 

Cineva ar putea spune că nu există o prea mare deosebire 
între cele două moduri, moralist și realist, de a gândi politica. 
Ambele moduri consideră până la urmă că politica trebuie făcută 
având în vedere principii morale: în cazul liberalismului fricii ca 
specie de realism politic, de exemplu, frica si cruzimea, teroarea, 
sunt denuntate ca rău absolut, iar libertatea persoanei apare vrând- 
nevrând ca o valoare. De altfel, întrebarea cu privire la 
posibilitatea realismului politic, într-o cultură în care reprezentarea 
că „politica este etică aplicată” (Guess 2008, 1) este de la sine 
înțeleasă, nu poate fi ocolită cu uşurinţă. În lumea noastră această 
întrebare nu aparţine istoriei ideilor sau filosofiei culturii, ci se 
pune în legătură cu modul concret de a înfăptui politica. 
Instituţiile şi acţiunea politică urmează concepţii normative 
prealabile si de aceea nu de puţine ori când discutăm despre 
politică discutăm de fapt despre filosofiile politice pe care acţiunea 
politică se bazează şi despre concepțiile pe care politicienii spun că 
le promovează. Politica concretă în foarte multe cazuri este despre 
ce fel de concepţie despre politică adoptăm, ce concepție morală 
luăm ca reper etc. Forţele politice sunt de stânga sau de dreapta, 
programele politice sunt comuniste, socialiste, liberale si asa mai 
departe. De asemenea, de cele mai multe ori, discuţia politică 
depășește sfera pur politică şi devine o discuţie mai largă despre 
principii si teorii morale, despre viziunile asupra societăţii si 
lumii. Chiar dacă o filosofie sau o concepţie politică realistă de 
felul liberalismului fricii ar susține independenţa politicii fata de 
orice concepție prealabilă de natură morală, o asemenea viziune 
nu şi-ar găsi prea ușor locul în practica politica. Nu doar că vechea 

concepţie, cu origini clasice, despre politică înțeleasă ca activitate 
destinată realizării binelui a intrat în urzeala oricărei gândiri 
despre politică, dar unii filosofii susțin chiar ceva mai mult. După 
ei, politica ar fi o activitate de un fel cu totul aparte, destinată 
realizării unor valori, cum ar fi dreptatea socială, situate în fond 
dincolo de factualitatea acestei lumi (Cohen 2008, 291). 

O asemenea constrângere, care vine din modul de a înţelege 
politica şi de a o face în zilele noastre ar putea fi respinsă, desigur, 
în favoarea unei concepții politice realiste, mai întâi, de pe poziții 
relativiste. Ideea că instituţiile trebuie să fie motivate de credinţe, 
să fie însoţite de o teorie sau narațiune care să le confere sens și să 
le facă acceptabile este doar una dintre credinţele epocii noastre. 
Instituţiile politice, ar putea spune un realist politic liberal 
consecvent, nu trebuie să spună supușilor o poveste pentru a avea 
sens din punct de vedere politic și a fi legitime, așa cum susține 
Williams (2005, 9-14) — trebuie doar să asigure pacea socială si să 
acționeze într-un anume fel în vederea atingerii ei. Totuși, 
acceptarea acestei separatii dintre credinţe şi instituții în procesul 
instaurării și funcționării nu trebuie să împiedice în nici un fel 
interpretarea şi justificarea lor. Acceptarea instituţiilor politice din 
partea supușilor, care poate fi un simplu act de forță, nu este 
totuna cu interpretarea și justificarea lor din punct de vedere 
filosofic. Este greu de șters faptul că ultimele secole au dat filosofiei 
sarcina de a discuta despre instituţiile politice. Nici religia, nici 
ştiinţa si nici arta nu au primit şi nici nu au găsit condiţiile pentru 
a-și asuma rolul de a interpreta si justifica instituţiile politice — 
uneori pentru că societatea a fost aceea care le-a impus să renunțe 
parţial la acest rol, aşa cum a fost cazul religiei, alteori din eşec 
metodologic, așa cum este cazul științei, care nu a putut să ofere 
justificări corespunzătoare în conformitate cu propriile criterii de 
succes, alteori din nepotrivire de forma si mijloace, asa cum e cazul 
artelor. Filosofia politică înţeleasă sau nu ca parte a filosofiei 
morale şi-a asumat acest scop. Așadar, chiar dacă ne vom situa pe 
o poziţie relativistă și vom considera că ideea necesităţii relaţiei 
dintre moral și politic precum şi prevalența moralului asupra 
politicii sunt doar expresia unui mod înrădăcinat de a înțelege 
politica si reflectia asupra politicii în ultimele secole, pe care o 
concepție realistă asupra politicii îl poate respinge cu bune 

temeiuri, ne vom împăca greu cu această descriere istorică. 
Plasarea politicului sub un principiu moral (Larmore 1996, 121) 
reprezintă o constrângere pentru felul în care gândim noi astăzi și 
căreia judecata noastră nu i se poate opune în fapt. De aceea, 
undeva, pe fundalul întrebărilor cu privire la posibilitatea 
realismului politic liberal va trece întotdeauna umbra ideii că o 
abordare ce prioritizează politicul, de exemplu una în care 
problematica puterii, a dominaţiei politice si a eficacitatii acțiunii 
politice ar constitui centrul focal al construcției, ar fi posibilă 
numai şi numai dacă ar găsi și un răspuns multumitor pentru 
problemele morale asociate adeseori cu politica, asa cum sunt 
egalitatea sau dreptatea socială, sau măcar ar arăta care sunt 
răspunsurile realiste la problemele morale ale societății de astăzi. 
Pe cât de respingătoare este imaginea unui stat arbitrar, care își 
ucide cetăţenii, îi supune la chinuri si abuzează fără răgaz de 
puterile sale împotriva acestora, tot pe atât de lipsită de 
atractivitate este imaginea unui stat care se ocupă strict de 
asigurarea protecției indivizilor şi cooperării sociale, fără să arunce 
nici un ochi la problemele economice, de sănătate si de educaţie pe 
care le întâmpină cetăţenii săi, fără să fie interesat în nici un fel de 
cei mai vulnerabili la abuzurile de putere, cei săraci și needucati, 
dar mai ales fără să fie interesat de aspectele care se nasc din insesi 
procesele de asigurare a securităţii şi cooperării sociale şi care cer 
evaluare și asistență morală. De exemplu, semnificaţiile pe care le 
au securitatea individului, ordinea socială, încrederea și condiţiile 
de cooperare sunt date nu doar de teoriile sau naratiunile despre 
ce trebuie să fie sau ce trebuie și ce nu trebuie să facă statul, ci si de 
contextele, împrejurările istorice propriu-zise. Unele din aceste 
împrejurări, aşa cum este cazul foametei şi al crizelor economice, 
pot ajunge parte a problemei politice, iar realismul politic liberal ar 
trebui să spună ceva și despre ele. Premise ale unui răspuns 
multumitor pentru asemenea probleme ar putea veni dintr-o 
încercare de clarificare mai departe a raporturilor statului cu etica 
din punctul de vedere al realismului politic liberal. 

Dintr-un punct de vedere realist liberal, o primă clarificare ar 
fi că nu există răspunsuri etice, derivate din concepţii morale, 
reguli sau criterii morale, care să constituie o soluție directă la 
problema protecției, siguranţei persoanei, asigurării încrederii si a 

condițiilor de cooperare pentru indivizi. Problema politică este 
primă în relaţie cu oricare altă problemă morală şi trebuie să 
primească răspunsuri în termeni politici. Este nevoie, adică, de 
instaurarea statului şi de uzul de forță brută care revine acestuia. 
Teoriile etice care proiectează instituţii ideale sau care cer 
transformarea instituţiilor existente conform unor exigente morale 
ar rămâne sau ar deveni pur și simplu parte a problemei politice. 
În plus, aşezarea instituţiilor politice pe temeiul lor ar include 
problemele morale în domeniul utilizării forței brute a statului. De 
exemplu, prin asemenea elemente suplimentare de natură etică 
problema politică ar deveni fie problema „asigurării ordinii, protecției, 
siguranţei, încrederii şi a condiţiilor cooperării plus asigurarea egalității 
sociale”, fie problema „asigurării ordinii, protecţiei, siguranţei, încrederii 
şi a condiţiilor cooperării plus dreptate socială”, fie problema „asigurării 
ordinii, protecției, siguranţei, încrederii și a condiţiilor cooperării plus 
proprietate comună” etc. Cerinta care derivă de aici este următoarea: 
filosofia morală, teoria sau filosofia politică nu trebuie să devină 
parte a problemei politice, aşa cum e cazul acelor concepţii politice 
care stimulează diferitele forme de militantism politic sau care cer 
ca lumea să fie schimbată potrivit conceptelor pe care le avansează. 
Aceasta nu înseamnă că discuţia filosofică legată de asemenea chestiuni 
este nefolositoare, că nu trebuie să aibă loc și ar trebui combătută, 
eliminată, ci doar că rezolvarea problemei politice nu poate fi condiționată 
de adoptarea vreunei concepții sau filosofii morale. Poeţii nu trebuie 
alungaţi din cetate! Cineva însă ar putea întreba: cum își găsește 
locul realismul politic liberal într-o asemenea rezolvare? 

Realismul politic liberal nu-și propune să fie o concepţie 
preliminară după care s-ar amenaja statul. De exemplu, potrivit 
liberalismul fricii, instituţiile politice, liberalismul însuși si orice 
concepție politică ar trebui să se limiteze doar la „asigurarea condiţiilor 
politice care sunt necesare exerciţiului libertăţii personale” (Skhlar 
2004, 149). Fără niciun adaos de natură etică și respectând condiţia 
ca statul să nu se transforme el însuși în parte a problemei, 
problema politică ar arăta pentru realismul politic liberal astfel: 
asigurarea ordinii, protecției, siguranței, încrederii şi a condiţiilor 
cooperării = asigurarea condițiilor politice pentru manifestarea libertăţii 
indivizilor. Pentru aceasta nu avem nevoie de o concepție politică 
preliminară, de o viziune despre lume cu pretenţia de a fi 


ROMULUS BRÂNCOVEANU 


implementata prin intermediul politicii in societate. De exemplu 
liberalismul fricii susține că frica, groaza pe care oamenii o resimt 
în fata violenţei fizice, pe de o parte, şi cruzimea de care oamenii 
sunt în stare, mai ales atunci când acţionează în numele unor idei 
sau instituţii, pe de altă parte, sunt suficiente pentru a argumenta 
împotriva unui stat extins în puterile sale, dar si împotriva unei 
concepții filosofice care ar avea pretenţia de a fi implementată în 
societate prin intermediul statului, sau doar pretinde a fi aşezată la 
temelia acestuia pentru a crea o lume mai bună. În acest sens, 
Shklar (2004, 155-156) consideră că liberalismul fricii este doar o 
doctrină politică, adică o concepţie care are o legătură directă cu 
practica politică şi nu cu viziunile mai cuprinzătoare sau mai 
restrânse despre lume, întrucât libertatea individului nu poate fi 
despărțită de condiţiile ei politice, anume de instituţiile care fac 
posibilă rezolvarea problemei politice. Pentru ca statul să ne lase 
liberi nu e nevoie de o filosofie, o Weltanschauung. Nu e nimerit ca 
filosofia sau concepțiile morale să se constituie drept concepții 
preliminare pentru organizarea statului, dar cetăţenii le pot 
împărtăşi cu indreptatire. Prin urmare, instituţiile politice, statul, 
care asigură pacea socială, trebuie în același timp să creeze şi 
condiţiile libertăţii. Statul trebuie să asigure pentru indivizi 
protecţia, siguranța și condiţiile de cooperare, dar nu poate face 
acest lucru represându-i, ci asigurându-le condiţii pentru libertate. 
Nu doar liberalismul fricii s-ar putea acomoda cu această viziune 
realistă. Un alt exemplu de liberalism politic realist poate fi identificat 
în tradiţia politică a limitării puterii absolute, aşa cum s-a formulat 
aceasta în anumite perioade si contexte istorice în Anglia. În cadrul 
acesteia, diferitele grade de libertate și drepturi s-au acordat 
împotriva exercitării abuzive și arbitrare a puterii absolute a 
statului si nu prin adoptarea unei concepții preliminare, 
programatice, prin elaborarea unei viziuni despre lume, despre 
activitatea politică și aducerea organismului politic în concordanță 
cu aceasta prin activitate politică sistematică desfășurată şi 
orientată în vederea atingerii unui asemenea scop. 

Altfel spus, există tradiţii politice în care statul ce întruneşte 
condiţiile libertăţii s-a instaurat prin acte politice succesive şi nu 
prin pregătire ideologică si mișcări politice desfășurate dupa un 
program. Potrivit acestui exemplu, libertatea politică își află 

originea nu neapărat in sfera ideilor, a modificării concepțiilor 
despre lume și a prevalentelor acestora, ci în practica politică 
însăși, în necesitățile reiesite din aceasta la un moment dat. Astfel, 
primii care s-au bucurat de protecția propriei libertăţi din partea 
statului au fost parlamentarii englezi, care au primit imunitate 
pentru discursurile politice, ca mai apoi această modalitate de 
protecție a persoanei să se adopte si pentru alti membri ai societății 
si în alte sfere ale vieții publice. „Aproape toate libertăţile civile... 
dreptul la o judecată rapidă, habeas corpus, şi protecţia împotriva 
oricărei cercetări și retineri nerezonabile... au vizat la origini 
protecția politicienilor care se temeau de persecuție dacă si când isi 
pierdeau funcţiile” (Riker 1982, 6-7). În cadrul acestei tradiții 
politice, libertatea nu ar fi fost concepută ca un drept natural, ci ca 
o condiție practică a asocierii, recunoaşterii și participării politice. 
„Nu este posibil să fii liber decât într-un stat liber” (civic libera) 
(Skinner 1998, 60), adică un stat care creează condiţiile libertății 
pentru toți membrii corpului politic. Skinner (1998) oferă 
numeroase exemple din doctrina cu care s-a împletit această 
tradiţie, teoria neo-romană a statului liber — pe care filosofi precum 
Hobbes au combătut-o (Skinner 1998, 10) — ilustrată de concepte 
precum common liberty sau free government, la John Milton, the 
liberty of a commonwealth, la James Harrington, liberties of nations, la 
Algernon Sidney, sau the excellency of a free state, la Marchamont 
Nedham (Skinner 1998, 17). Este adevarat ca doctrina statului liber 
ar putea sa contrarieze pe un adept al teoriei drepturilor naturale 
sau al individualismului metodologic si social, intrucat libertatea 
statului, potrivit traditiei amintite, se constituie prin agregarea in 
corpul politic a vointelor individuale in forma majoritatii. Sensul 
acestei doctrine nu este însă unul organicist. Dimpotrivă, libertatea 
statului este condiționată de respectarea libertăţii fiecăruia dintre 
puterii de către conducători îi tine pe supuși în situația de sclavi si 
chiar numai trufia si aroganta guvernantilor stirbesc din libertatea 
supusilor (Skinner 1998, 70). 

O a doua clarificare ar fi aceea că realismul politic liberal 
limitează sever, într-adevăr, pretenţiile filosofiei morale şi ale 
filosofiei politice, ale viziunilor morale în general, de a da directive 
politicii. Această restricţie este nu doar metodologică, ci și etică. 

Totuşi, ea nu alungă etica din sfera mai largă a practicii 
politice. Astfel, trebuie să distingem între ceea ce ar putea fi o 
discuţie privind etica acțiunii politice şi o discuţie privind etica 
instituției politice (această distincţie corespunde distinctiei pe care 
Thomas Pogge (1995) o face între analiza morală interactionala si 
analiza morală instituţională). Realismul politic liberal pune în 
discuţie posibilitatea unei etici privind instituţiile politice, dar nu 
respinge indreptatirea unei etici consecintioniste a acțiunii politice. 
În exercitarea puterii, agenţii trebuie să țină seama de consecințele 
acțiunilor politice. Acţiunile politice trebuie orientate si evaluate 
din punct de vedere moral având în vedere consecinţele pe care le 
produc asupra celorlalți. Acest gen de consecintionism de origine 
weberiană este pe deplin compatibil cu o concepție realistă 
liberală. În schimb, o concepţie consecvent realist liberală ar 
susține că instituţiilor politice nu li se aplică niciun fel de etică: nu 
există o etică aplicată pentru instituțiile politice. Există însă condiţii ale 
libertăţii care trebuie respectate. Instituţiile politice trebuie să 
protejeze libertatea individului de a decide fără interferența cuiva 
în alegerile sale. Totuși, potrivit intelesului pe care îl are aici 
realismul politic liberal, aşa cum statul nu poate face dintr-o 
concepție morală o parte sau o secvență a mecanismului său de 
exercitare a puterii, a constrângerii si cu atât mai putin a 
constrângerii violente, tot aşa nu-și poate însuși nici măcar 
justificări privind, de exemplu, condiţiile libertăţii. „Acceptarea 
unei justificări (care legitimează exercitarea puterii, n.m.) este 
lipsită de relevanţă dacă acceptarea înseși este produsă de puterea 
coercitiva...” (Williams 2005, 6). Chiar dacă o asemenea cerinţă isi 
are originea într-o concepţie despre toleranță de sorginte 
protestantă, potrivit căreia credința impusă este lipsită de 
autenticitate (Shklar 2004, 151), totuși ea poate fi interpretată ca o 
cerință de legitimitate strict procedurală pentru un stat care 
rezolvă problema politică. 

Putem concluziona spunând că realismul politic liberal este 
caracterizat prin cel putin trei trăsături aparte: 1. precedenta 
politicului în raport cu eticul - a considera că rezolvarea 
problemelor etice nu precede și nu condiţionează în nici un fel 
rezolvarea problemei politice; 2. separarea politicului de etic — 
problemele morale nu sunt în vreun fel parte a problemei politice; 

3. autonomia politicului în raport cu eticul — nu există răspunsuri 
etice la problemele politice. O concepţie realistă consecventă 
trebuie să accepte și faptul că filosofia politică sau diferitele 
concepții morale nu pot ridica pretenţii normative cu privire la 
aplicabilitatea lor pentru instituţiile politice. Această exigenta, 
legată de autonomia politicului, implică faptul că teoria sau 
filosofia politică nu trebuie să fie parte a politicii înseși. 

Chiar și așa, rămân totuși cel puţin două dificultăţi legate de 
posibilitatea unei teorii sau filosofii politice realiste consecvent 
liberale. Prima privește aspectul respingerii concepţiei generale 
(Weltanschauung) în care trebuie să se plaseze politicul si instituţiile 
sale. În absenţa unei reprezentări generale cu privire la modul de 
instaurare şi exercitare a puterii politice, cine ne spune ce este 
politic şi ce este etic, ce este legitim și ce este nelegitim? Așa cum 
aplicarea forței brute fără legitimitate ne scoate din sfera acţiunii 
politice şi ne mută în sfera problemei politice, la fel ne poate 
primejdui si lipsa oricărei reprezentări despre ceea ce trebuie si 
ceea ce nu trebuie întreprins politic. A doua dificultate privește 
realismul politic liberal și relaţia dintre acesta ca doctrină politică 
si stat, căci şi reprezentările realiste liberale trebuie să aibă, 
asemenea reprezentărilor ce prioritizează factorii morali, același 
tratament în raport cu statul. Utopiile politice nu sunt mai puţin 
amenințătoare la adresa libertăţii individului ca teoriile şi utopiile 
morale. Răspunsul la aceste dificultăți se regăsește în modul în 
care realismul politic liberal leagă configurația mai generală a 
instituţiilor și a practicilor politice de chestiunea libertății. In 
instaurarea şi funcționarea sa, statul trebuie să asigure oricui o 
sferă maximă de libertate și trebuie să-şi pună el însuşi o stavilă 
împotriva tendinței de a interfera în sfera de libertate a supușilor 
săi, găsind în același timp forma, mijloacele și măsura potrivită 
pentru constrângerile pe care le exercită asupra supușilor săi. 
Liberalismul fricii, fără a refuza posibilitatea diferitelor tradiţii ale 
liberalismului, începând cu liberalismul drepturilor naturale, 
continuând cu acela al dezvoltării individului și terminând cu 
liberalismul pluralist al lui Berlin, de a găsi propriul lor echilibru 
în vederea unui asemenea răspuns, indică soluția prohibirii 
universale a cruzimii. Prohibirea cruzimii trebuie să fie „un 
principiu al moralității politice” (Shklar 2004, 157). Orice instituţie 

politica pe orice fel de baze ar fi constituita inseamna constrangere 
şi utilizarea forței, la toate nivelurile. Din perspectiva 
liberalismului fricii, frica acceptabilă instituțional este numai acea 
frică necesară funcţionării legii (Shklar 2004, 157). „Ceea ce 
liberalismul cere este posibilitatea de a face din răul reprezentat de 
cruzime şi frică norma de bază a practicilor si prescriptiilor sale 
politice” (Shklar 2004, 157). Utilizarea forței trebuie să se bazeze pe 
proceduri publice. Aceasta trebuie folosită numai defensiv, limitat 
şi proporţional cu amenințarea. Această regulă trebuie respectată 
de toți aceia care isi folosesc puterea de a constrânge, nu doar prin 
forţa statului, ci si prin forța lor economică sau de altă natură, care 
au capacitatea de a infricosa si neutraliza individul. Suspiciunea 
fata de autoritate, controlul fata de aceasta, trebuie să fie însoţite 
de o multiplicare a centrelor de putere, a asociaţiilor şi de curajul 
cetățenilor de a se opune oricărui derapaj (Shklar 2004, 158-165). 
Teoriile republicaniste mai noi, care îşi revendică o origine în 
teoria neo-romană a statului liber, încearcă să găsească de 
asemenea un răspuns. Răspunsul lor se bazează pe o critică a 
conceptului tradițional de libertate ca lipsă a obstacolelor pentru 
alegerile individuale și reinterpretarea acestuia ca nondominatie 
(Petitt 2011). Libertatea într-un sens liberal deplin nu poate fi 
redusă la nonfrustrare în alegerile personale sau la noninterferenta 
(Petitt 2011). De exemplu, dacă optezi în alegerile tale pentru 
varianta care nu iti este interzisă şi alegi numai variantele care nu 
sunt blocate, nu te poți considera încă liber. Utilizând o metaforă 
avându-și originea la Hobbes (1985, 262) şi pe care Berlin (2010) a 
folosit-o în comentariile sale mai târzii la eseurile despre libertate, 
în acest prim caz alegi numai ușa deschisă, ignorând faptul că 
toate celelalte iti sunt închise. Te afli într-o celulă, dar crezi că esti 
liber. De asemenea, nici când te adaptezi la piedicile care sunt puse 
în fata alegerilor tale şi iti modelezi preferinţele în funcție de ele nu 
ești un om liber. Pentru a fi liber, în sfera alegerilor tale personale 
trebuie să nu se insinueze nimeni, iar posibilitatea de a alege să-ţi 
fie deschisă fără echivoc. Nici dacă intri în grațiile celui sau celor 
care ar putea interfera în alegerile tale fără să suporte vreun cost, 
arbitrar, şi nu o fac deocamdată, nu esti până la urmă liber, pentru 
că ușile ti se pot închide oricând. Pentru a fi liber, ușile trebuie să 
fie nenumărate, cele pe care nu le alegi acum, dar și cele pe care 

le-ai putea alege în viitor sau în alte împrejurări trebuie să fie 
deschise întotdeauna, trebuie să-ţi lase suficient loc ca să treci si să 
conducă în locuri semnificative (Berlin 2010, 75; Petitt 2011, 698). 
Prin urmare a fi liber înseamnă a nu fi supusul cuiva în sfera 
alegerilor tale, în niciunul dintre felurile în care acesta ar putea 
interveni fără niciun cost pentru el, într-un mod arbitrar, în mod 
public sau privat. Nici un gardian nu trebuie să stea la ușile 
libertăţii (Pettit 2011, 709). Statul ce ar corespunde acestui fel de 
libertate, cel republican, bazat pe lege, separatia puterilor si 
reprezentarea cetățenească în corpurile publice, ar fi un stat al 
cetățenilor, care ar exclude atât dominaţia guvernului, cât si 
dominaţia altcuiva, individ sau grup, asupra individului, ar reduce 
din răul pe care statul, atunci când nu ascultă în nici un fel de 
supușii săi îl intensifică până la suprimarea libertăţii. 


În concluzie, am putea spune că relaţia politică dintre cei care 
conduc şi conduși, cei care se supun, reprezintă un rău radical, dar 
într-un sens distinct de acela pe care Kant îl da acestui concept ca 
răul radical din natura omenească, aceasta din urmă fiind înţeleasă 
numai ca „temeiul subiectiv în virtutea căruia omul își foloseşte 
libertatea (supunându-se unor legi morale obiective)” (Kant 2004, 
27). Faţă de acest rău moral radical kantian și care reprezintă mai 
degrabă o slăbiciune a omului în a urma regulile morale, răul 
politic primejduieste constitutiv libertatea individului, chiar daca, 
pe de altă parte, o face posibilă. Mai puţin rău în politică înseamnă 
adeseori singurul bine la care se poate ajunge, întrucât asigurarea 
condiţiilor libertăţii presupune constrângere și întrebuințare de 
forță brută. Dacă vom distinge, asa cum o face Mihail Radu Solcan, 
din capul locului între instituții și organizaţii, ultimele fiind 
caracterizate de impunerea unui cost celor care încalcă regulile 
(Solcan 2003, 63) atunci statul reprezintă o organizaţie de un tip 
aparte, în care constrângerea și violenţa fizică şi psihică se exercită 
ambivalent, în favoarea și împotriva libertăţii. Tocmai această 
ambivalenta este aceea care poate deschide oricând calea îngrădirii 
libertăţii si exercitării arbitrare si fără limite a forței. Nici măcar 
instituirea de proceduri publice, limitarea domeniilor în care statul 

isi exercita autoritatea si participarea supusilor la conducere nu 
suprimă această ambivalenta, dar lasă mai multe şanse libertăţii 
individuale. Răul mai mic din alegerile din anul 2000 a constat în 
posibilitatea de a preîntâmpina arbitrarietatea puterii, de a evita 
capriciile şi obsesiile cuiva în exercitarea acesteia, căci, „toanele nu 
sunt, strict vorbind, reguli. Chiar atunci când oamenii se supun 
ordinelor unui tiran, dorinţele acestuia nu devin reguli. Este vorba 
mai degrabă de un proces de substituire a unei mulțimi de agenți. 
El alege şi aceștia cu toţii nu mai au nici o posibilitatea de a alege” 
(Solcan 2003, 53). Acesta a fost sensul acelui vot pentru răul cel mai 
mic şi astfel ar trebui să fie votul chiar și atunci când se propun 
favoruri care au drept pret înlocuirea procedurilor publice cu 
comanda de sus. 

Naratiunea democratiei sau despre fundamentul 
logic al unei structuri de impunere legitime 


DORINA PATRUNSU 


Introducere 


Profesorul Mihail Radu Solcan spunea în prefața cărţii sale 
Freedom, Minds, and Institutions (FMI) că intenţionează să dezvolte 
o teorie prin intermediul căreia să arate că „o societate rațională nu 
este una organizată”, si asta pentru „că rădăcinile rationalitatii se 
află in altă parte și anume în libertatea individuală” (FMI, XVI). 
Mai spunea, cu modestia-i dar şi cu onestitatea-i intelectuală, că 
urmărind obiectivul respectiv nu ar face ceva original sau ieșit din 
comun deşi, în genere, nu ar fi chiar lipsit de noimă şi nici inutil 
dacă cercetezi presupozitii sau temeiuri ale unor teorii considerate 
solide, chiar cu riscul, poate, pe alocuri, de a le demola argumente 
puternice sau de a le reevalua ipotezele de lucru.! 

Plecând de la cele spuse mai sus, orice încercare de a justifica 
organizarea societății, independent de configuraţia concretă pe 
care ar lua-o aceasta, ar presupune un astfel de demers originar, 
iar dacă este să identificăm în urma acestuia un temei, atunci acela 
nu ar fi altul decât libertatea individului, spune prof. Solcan. 
Această teză consider că nici nu anulează şi nici nu face mai puţin 
important un răspuns la întrebarea dacă statul sau, altfel zis, 


1 Investigarea, căutarea unor presupozitii ascunse, uneori foarte 
ingenios, în diversele teorii filosofice este, deși nu o muncă ușoară, cu 
siguranţă singura manieră de a le face clare sau sustenabile. E nevoie 
de originalitate aici? Cred că destul de puţin. În definitiv, a alege să 
devii medic sau filosof sau detectiv nu înseamnă că faci ceva original, 
însă a te dedica și a fi mai mult decât poate să solicite profesia însăși, 
presupune măiestrie, creativitate, curaj, fler și, nu în ultimul rând, 
credinţă și luciditate. Sunt calităţi profunde și rare... 

cooperarea si instituţiile acestuia sunt de preferat unei libertăți 
totale, pur anarhice (lipsei instituţiilor, in general). De altfel, tin sa 
remarc că anarhia ca deziderat politic nu reprezintă o opţiune 
sustenabilă pentru filosofia politică, cel puţin așa cum este 
înțeleasă în prezent. Aceasta pentru că, pe de o parte, filosofia 
politică are drept obiect de studiu, inter alia, justificarea statului si 
diversele configurații politice ale acestuia, cât şi relaţia individului 
cu statul, distribuirea puterii, natura puterii, cine ar trebui să 
guverneze, cum ar trebui luate deciziile politice, ce decizii corespund 
profilului elector s.a.m.d. Prin urmare, cred că, aşa cum în cazul 
epistemologiei respingerea atacurilor scepticului este o condiţie 
necesară pentru existența oricărei teorii a cunoașterii, tot aşa în 
studiul fenomenelor sociale şi politice respingerea anarhiei ca alternativă 
viabilă condiționează plauzibilitatea si coerenţa oricărei teorii normativ politice. 

Pe de altă parte, respingerea anarhiei ca justificare a statului si 
instituţiilor politice nu înseamnă, așa cum de altfel încearcă să 
atragă atenţia prof. Solcan, respingerea libertății individului, dat fiind 
că miza oricărei organizări politice sau sociale este cu precădere 
crearea unor condiții de posibilitate a libertăţii individului, iar 
anarhia din acest punct de vedere nu le întrunește. Acesta este un 
principiu fundamental si la el trebuie raportate toate așa-zisele 
construcţii sociale. Clarificarea la care se referă prof. Solcan este de 
asemenea fundamentală, fiindcă delimitează normativ orice cadru 
instituțional sau orice design instituțional cu pretenţie de legitimitate. 

Ceea ce voi încerca în această lucrare, aşadar, va fi în 
spiritul filosofiei politice, în sensul anunţat mai sus, si anume 
desfășurarea unui argument privind necesitatea statului. 
Întrebarea de la care plec este dacă naraţiunea? democraţiei ca 


> Am preluat acest termen din altă lucrare a lui M. R. Solcan, Filosofia 
științelor umane (FSU), unde discută despre diferenţa dintre teoriile 
mari si teoriile mici, respectiv dintre științele naturii și științele umane. 
Științele umane, consideră autorul, amestecă rezultate obținute în 
diferite chei de cercetare, ceea ce generează un efect care nu există în 
ştiinţele naturii (unde prevalează dominanta unui mod de cercetare) 
(secţiunea 6.4, p. 229). În plus, lipsesc enunturile nomologice, ceea ce 
face ca ştiinţele umane, spre deosebire de științele naturii, să nu fie 

„naraţiune cu stat”? legitim satisface ceea ce se asumă a fi 
fundamental de satisfacut sau de asigurat prin intermediul 
organizării sociale si politice, i.e. libertatea individuală. 

Înainte de a desfăşura argumentul propriu-zis cred că sunt 
necesare câteva observaţii, nu numai pentru a lămuri opțiunea 
teoretică, dar si pentru a delimita cadrul de discurs pe care îl voi 
adopta pe parcurs. Acesta, după cum se va vedea, va fi unul 


specific teoriei sau modelului constructivist privind explicarea şi = 
justificarea aparitiei institutiilor politice, un model prin care se a 
asumă și se justifică intervenţia deliberată a indivizilor la nivelul E 
configuratiilor sau organizării societăţii. azi 
In această ordine voi lua ca punct de plecare ideea solcaniană = 

. Y . . oe . . . Yv e “ok 
potrivit căreia „toate explicațiile acțiunilor umane trebuie să fie S 
Aa ; T ta Sues i fn be S 
formulate în limbajul acțiunilor individuale si în cel al acțiunilor ca i 
si conexiuni între indivizi ce formează rețele complexe de agenți. = 
oe 5 apo ee à 
Societatile sunt mănunchiuri de astfel de rețele, deseori ținute = 


laolalta de forte puternice. Configuratia lor este una modelata de 
schemele si planurile generate de putere.” (FMI, xvii) Precizarea 
care cred că trebuie făcută plecând de la poziția anunţată aici este 
că acea configuraţie, oricare ar fi ea, dacă este să fie analizată 
corect, nu ar fi rezultatul vreunui plan sau organizări conștiente 
sau deliberate, anterioare acţiunilor individuale, ci consecința mai 
degrabă neintentionata, spontană a tuturor planurilor de acţiune 
liberă și raţională ale indivizilor. Aceasta nu este o observaţie 
banală sau neproblematică. Pentru că dacă lucrurile stau așa vor fi 
implicate cel puţin două concluzii care fie se exclud reciproc, fie 
stau într-o tensiune specifică dualismului contingență/necesitate 
sau individualism/holism. Pe de o parte, avem ideea că indivizii 
au, metodologic vorbind, prioritate logică şi ontologică în orice 

teorie care se ocupă cu explicarea apariției sau funcționării unei 
configurații sociale sau politice. Pe de alta parte, apare sugestia ca 
ordinea sau configuraţia obținută, plecând de la indivizi liberi si 


suporturi ale unor mari teorii, ci cel mult ale unor mari naratiuni, adică 
„descrieri ale unei reţele de rezultate de cercetare” (FSU, p. 227). 

3 Aici fac referire la cele două naratiuni analizate de prof. Solcan în FSU, 
narațiunea marxistă şi cea austriacă, ambele considerate de autor 
naratiuni fără stat. 

rationali, este un fel de dat social sau politic care fie transcende 
obiectivele individuale la nivel public sau social, fie este imanent 
procesului de acțiune si interacțiune individuală. Cu alte cuvinte, 
pare să spună prof. Solcan, individul trebuie să conteze în orice 
societate s-ar afla (fiindcă individul este cel care are probleme, 
planuri, oportunităţi etc.), în acelaşi timp în care societatea pare că 
trebuie să conteze, aceasta fiind și rămânând un ceva independent 
de ceea ce crede, speră, poate să facă individul, puterea lui 
concretă de a interveni în a modela sau modifica societatea în care 
trăieşte tinzând către zero. 

Altfel spus, s-ar susţine că, deşi de la indivizii liberi porneşte 
totul (preferințe, interese, planuri, acţiuni), ce rezultă sau ce și-ar fi 
dorit ei să rezulte la nivel de configuraţie socială sau politică nu 
depinde de niciunul in mod particular, ci în cel mai bun caz de toți 
la un loc. Mai mult, acest lucru nici nu ar trebui să aibă relevanţă, 
fiindcă ce rezultă nu este altceva decât consecinţa a ceea ce face 
fiecare, prin urmare, nu ar putea să fie în dezacord cu ceea ce au 
vrut indivizii să fie. În plus, dacă ceea ce rezultă este consecinţa a 
ceea ce face fiecare, înseamnă că este si ceea ce trebuie să fie. Rezultatul 
care se obține, oricare ar fi el, apare cu necesitate, cu alte cuvinte este 
inevitabil și unic, date fiind într-un anumit sens irepetabilitatea dar 
si forţa unor circumstanţe actionale și interactionale in care si pe 
care le creeaza indivizii liberi si rationali. 

Însă este acest rezultat si unul dezirabil din principiu sau cu 
necesitate? Se știe, fără îndoială, că inevitabilitatea unui rezultat nu 
implică neapărat și dezirabilitatea acestuia. În plus, ceea ce este 
dezirabil tine mai degrabă de contingenta decât de necesitate, ca 
atare orice rezultat social va fi unul din principiu, nu doar indezirabil 
dar si contestabil. Cu alte cuvinte, există temeiuri atât logice cât si 
morale pentru revizuire sau intervenţie asupra rezultatului chiar 
dacă revizuirea la rândul ei este la fel de contestabilă (asta nu 
înseamnă, evident, că va trebui să fie contestat orice rezultat, ci că 
nu va putea fi justificată interdicția unei eventuale intervenţii în 
legătură cu modificarea lui). Contestabilitatea unui rezultat are 
drept temei dar şi miză libertatea indivizilor, nu eficientizarea 
acțiunilor lor sau eficacitatea rezultatelor la nivel social. 

Totuși, imposibilitatea de a obţine rezultatul multumitor 
absolut sau dezirabil a condus la ideea că intervenţia ar fi 

nelegitimă sau inutilă si că moral si logic ar fi să nu intervii, 
interventia neasigurand acel rezultat optim, din principiu. Mai 
mult, dezamagirea de pe urma esuarii satisfacerii rezultatului 
eficace sau optim se considera in general a fi direct proportionala 
cu efortul interventiei. Ca atare, cerintele unei prudente minime ar 
spune că dacă nu intervii te costă mai putin. Este argumentul sau teza 
pe care o susțin apărători inversunati ai libertăţii (si aici nu mă 
refer doar la cei care apără tezele libertariene, față de care prof. 
Solcan este oarecum apropiat, deși indirect, prin intermediul 
modului de gândire al Școlii Austriace), ci si la alti autori care, 
apărând libertatea o subordonează, fără a intenţiona acest lucru 
neapărat, rationalitatii, utilității, eficienţei sau eficacitatii. Soluţia 
morală, din punctul meu de vedere (si aici, într-un anumit sens, 
mă despart de prof. Solcan), este intrinsec legată de posibilitatea de 
a interveni la nivelul configurației sociale, chiar dacă intervenind 
pot să apară consecinţe neintentionate sau nedorite, care la rândul 
lor vor trebui situate în orizontul dezirabilului și al contestabilului 
s.a.m.d.4 Este totodată şi soluţia prudentă, chiar dacă este 
costisitoare: prudenta trebuind să tina cont de ceea ce ar periclita 
libertatea, nu de ceea ce ar facilita-o, prin urmare, atât libertatea cât 
şi situarea constantă în orizontul ei costă si trebuie să coste (chiar 
dacă la nivel de utilitate, de eficienţă sau eficacitate). 

Prin urmare, chiar dacă indivizii obţin maximul care poate fi 
obţinut în urma acțiunilor şi interacțiunilor pe care le întreprind, ei 
nu se vor opri (si nici nu ar fi de dorit să se întâmple acest lucru) în 
a nu-şi imagina mai mult de atât. Ratiunile sunt multiple, nu toate 
neîntemeiate. De exemplu, faptul că orice maxim luat în calcul în 
ceea ce priveşte posibilitățile individuale este un maxim 
circumstantial, i.e. maximul obținut în nişte circumstanţe nu 
înseamnă maximul posibil, ci în cel mai bun caz maximul posibil 
raportat la acele circumstanţe. În plus, maximul în raport cu ce a 
investit fiecare nu reprezintă maximul în raport cu ce crede fiecare 
că ar fi trebuit să investească si nici în raport cu ce și-ar fi dorit 
fiecare fie să investească, fie să obțină. Aceste conditionari, empiric 


+ Desi pare că ne confruntăm cu un soi de progresie sau regresie la infinit, ea 
reprezintă însăși una din condiţiile de posibilitate a libertăţii individului. 

vorbind, sunt mult mai constrângătoare pentru acţiune chiar decât 
circumstanţele însele. În ce sens atunci o ordine spontană (selectată 
natural) ar fi mai bună decât una proiectată” (selectată prin 
intervenţie)? Dacă ordinea spontană nu reprezintă ceea ce își 
doresc indivizii, cum ar putea fi justificată? Cum ar putea căpăta si 
statut normativ?6 

O presupozitie ascunsă a teoriei ordinii spontane este aceea 
că posibilitățile concrete ale organizării sociale intenționate sunt 
limitate cognitiv, şi că dacă ar fi să fie stabilit un maxim posibil sau 
un optim de configurare, acela ar fi ghidat de ceea ce fac oamenii 
efectiv, nu de ceea ce ar fi vrut, le-ar fi plăcut sau ar fi dorit să facă. 
Altfel spus, o societate mai bună decât cea care rezultă prin ceea ce 
fac oamenii de fapt (concret) nu este cu putință. Ea aduce aminte 
de binecunoscuta teză leibniziană potrivit căreia cea mai bună 
lume posibilă este tocmai cea în care ne aflăm deja. Însă a asuma că 
există limite cognitive nu implică impunerea unor limite cognitive. 
Acest principiu nu are statutul unei legi necesare — prin urmare, nu 
va împiedica acţiuni iraționale —, si nici pe cel al unei legi morale — 
prin urmare, nu trebuie și nici nu e de dorit să împiedice gândirea 
unor alternative la ceea ce este —, marea suferindă de pe urma unei 
astfel de interdicții ar fi chiar cea care trebuie apărată, si anume 
libertatea individuală. O altă presupozitie ascunsă ar fi cea potrivit 
căreia nu ar exista conflicte la nivelul intereselor individuale în 


5 Hayek dezvoltă, plecând de la analiza celor două tipuri de ordine — 
spontană și proiectată —, argumente împotriva planificării centralizate 
la nivel economic, dar și împotriva oricărei forme de constructivism 
politic, din punctul lui de vedere proiecția fiind mai riscantă practic 
(nu formal sau principial) decât selecția naturală a unei ordini. El este 
de altfel unul din susţinătorii tezei evolutionismului institutional. A se 
vedea în această ordine lucrări precum Kinds of Order in Society, The 
Road of Serfdom, The Errors of Constructivism etc. 

6 Prin definiţie ordinea spontană nu poate fi nici deziderat, nici 
imperativ: prin definiţie ea este mai degrabă indezirabilă. Dacă ar fi 
dezirabilă, nu ar mai fi ceva spontan: ar trebui să fie presupusă 
dorinţa, iar dacă ordinea spontană ar fi dorită, atunci ar fi identificată 
cu un obiect al dorinţei, ceea ce logic va declanșa operaţiunea de căutare 
a unor condiţii de realizare, va presupune proiectul sau planul — ceea 
ce este un paradox. 

cazul aceluiași individ. Argumentele dinspre logica acțiunii 
colective dar și dinspre ceea ce constituie teoria alegerilor publice 
contrazic, nu fără temei, această idee. 

Prin urmare, dacă organizarea societăţii, în acord cu cele 
spuse de prof. Solcan, nu are premise raționale, ci are premise ce 
tin de regulile libertăţii individuale, si daca, mutatis mutandis, o 
societate rațională nu este neapărat o societate organizată, atunci o 
societate liberă sau de oameni liberi nu poate decât să fie. 
Răspunsul poate părea paradoxal, însă în același spirit solcanian, 
acesta nu reprezintă decât o invitație la prudenţă: limita 
organizării societăţii este chiar libertatea indivizilor, organizarea 
trebuind să fie întotdeauna ghidată de acest scop. Este ceea ce 
legitimează în mod fundamental organizarea şi organizaţia. În 
plus, orice formă de organizare presupune plan, organizatori si 
organizați. Asta implică eroare si uneori, dacă nu chiar de fiecare 
dată, vor fi afectaţi indivizii şi libertatea lor. Nu ne confruntăm cu 
un cerc vicios, cum s-ar putea crede, ci cu înseși condiţiile pe care 
le au la dispoziţie indivizii pentru libertatea lor.’ 

În concluzie, desi pot fi detectate sursele rationalitatii în 
libertatea individului, problema cooperării și a aspectelor ei 
concrete, la nivel de configurare și organizare în aşa fel încât 
libertatea să fie asigurată continuu, este una dificilă şi serioasă. 
Cum ar trebui, în aceste condiţii, să fie concepută o narațiune cu stat 
legitim? Cum pot indivizii liberi să rămână liberi? 


Argumentul constructivist al statului legitim 


Apariţia unei societăți este conjugată cu apariţia de instituţii 
politice. Ne putem întreba dacă acest fenomen este unul 


7 Prudenta sau atenţia, prin urmare, nu ar trebui îndreptată asupra a 
ceea ce nu poți evita, ci asupra a ceea ce poți remedia: derapajele la 
nivel institutional si organizational sunt de neevitat, dar nu de 
neblamat sau de necontrolat (nu poti evita seismele, dar poti sa iti iei 
măsuri de siguranţă, acestea nu vor împiedica oamenii să acţioneze ca 
si cum le-ar putea evita sau ca si cum nu ar fi cutremure, e.g. construcții 
care să fie imune la aceste fenomene.) 

contingent sau daca este produs cu necesitate de interactiunile care 
au loc între indivizii unei societăţi. In această secțiune voi căuta să 
pledez pentru cea de-a doua alternativă. Pentru aceasta voi porni 
de la asumptia că indivizii umani sunt caracterizați de raționalitate 
practică, adică ei sunt liberi, capabili să-și fixeze scopuri și să 
conceapă mijloace de a atinge aceste scopuri într-o manieră 
deliberativă sau reflectivă. Când spun „manieră reflectivă” am în 
vedere un calcul de eficiență și eficacitate: omul tinde și este 
capabil prin raţiunea sa practică să proiecteze acțiuni orientate de 
scopuri, acţiuni care, din perspectiva sa, se pot realiza cu un efort 
(cost) minim si cu un maxim de beneficii. Libertatea individului 
nu va fi periclitată de obţinerea unor rezultate nedorite, ci de ceea 
ce ar putea împiedica remedierea lor. 

În mare, argumentul necesităţii apariţiei instituţiilor politice, 
plecând de la cele de mai sus, este următorul: 


8 Acest tip de comportament nu exclude si nici nu este infirmat de 
prezența erorii sau a greșelii. O persoană raţională în sensul 
maximizării de utilitate este acea persoană care caută să-și satisfacă 
dorinţele sau interesele private. În obţinerea acestor deziderate ea 
poate lua decizii imperfecte, date fiind posesia unei informații 
incomplete sau efectuarea unei greșeli de calcul. Totuși, aceasta nu face 
ca persoana să fie mai puţin raţională din punct de vedere al proiectării 
unei strategii de acțiune în spaţiul social. Altfel spus, individul nu este 
mai putin rational dacă greseste în alegerea mijloacelor sale — daca 
totuși nu alege acţiunea cu costurile cele mai reduse sau aducătoare de 
beneficii maxime —, deoarece nu se presupune că are acces la toată 
informaţia din mediu și nici că are o capacitate de prelucrare a 
informaţiei infailibilă sau întotdeauna generatoare de optim. Pretentia 
de raționalitate ca minimizatoare de costuri si maximizatoare de 
beneficii priveşte posibilitatea individului de optimizare în câmpul 
unei cunoașteri de la un moment dat, atât cât este ea relevantă pentru 
scopul ales de individul respectiv, cât și disponibilitatea acestuia de 
a-şi revizui opțiunile. Rationalitatea, înțeleasă așa, nu poate fi decât 
ceva revizuibil sau adaptabil. În această ordine de idei, o persoană 
raţională este mai degrabă acea persoană care nu va da curs unei 
acțiuni de care este conștientă că aduce un eșec și nu neapărat o 
persoană care face alegerea cea mai bună relativ la informaţia de care 
dispune sau la care ar putea avea acces. A se vedea în acest sens 
analiza făcută de Laver (1997: 19-20, 22, 24). 

1. Indivizii doresc ca interesele lor (promovate liber) sa 
fie aparate. 

2. Indivizii trăitori într-o societate găsesc in mod rational ca ar 
fi posibil acest lucru (si totodata ca ar fi mai profitabil pentru 
ei toţi) dacă ar exista niște norme de interacţiune socială. 

3. Aceste norme pot opera numai dacă indivizii au garanții 
că toți ceilalți le respectă. 

4. Singura garanţie pentru un individ că ceilalți respectă o 
normă este existența unei a treia parti, un agent de 
impunere, care acţionează în mod coercitiv în direcția 
impunerii normei respective. 

5. Prin urmare, dezideratul, la care indivizii ajung în mod 
rațional, de a avea norme de comportament social poate 
fi atins numai prin existența unui agent de impunere. 
Adică, instituţiile politice ca factori de impunere privind 
respectarea unor patternuri comportamentale colective cu 
valoare practică pentru membrii unei societăți sunt condiții 
necesare pentru operationalitatea respectivelor patternuri. 

În cadrul unei societăţi, interesele indivizilor se pot găsi în 
două raporturi posibile: fie ele nu vizează aceeași resursă (bun), fie 
se află într-un raport de competiție în câștigarea aceleiași 
resurse. În primul caz, care este probabil și cel mai puţin întâlnit, 
pentru un individ anume ceilalți indivizi nu constituie un mediu 
social ostil si poate alege între căile prin care isi va urmări 
interesele. Din punct de vedere teoretic, acesta are la dispoziție 
două strategii. Prima dintre ele este cea individualistă, cea care nu 
implică în niciun fel participarea celorlalți (strategia independenţei). 
Cea de-a doua este cea cooperatistă, care presupune ajutorul reciproc 
(strategia dependenţei). 

Totuși, cele care au relevanţă pentru argumentul de mai sus 
şi, în special, pentru premisele (1) şi (2) sunt situaţiile în care 
interesele indivizilor sunt divergente, atunci când există riscul de a 
nu putea fi satisfăcute. Trăitori fiind într-un spaţiu în care resursele 
disponibile sunt limitate sau nu îndeajuns pentru a satisface 
interesele tuturor, membrii unei societăți se găsesc de cele mai 
multe ori într-un conflict privind obținerea acestora. Experiența, 

însă, le-a arătat că existenţa unui contract social? sau a unui set de 
reguli se dovedește a fi mult mai profitabilă decât starea de 
conflict. Dată fiind asumptia rationalitatii indivizilor umani, voi 
ilustra cu ajutorul unor scenarii imaginare, dar relevante pentru 
situaţiile reale, felul în care aceştia ajung să conştientizeze 
necesitatea normelor ce stau la baza oricărui contract social. 


Să considerăm următoarele două cazuri ale unui experiment 


mental de felul celor din Teoria jocurilor (e.g. dilema deținutului!0). 
Fie doi indivizi care împărtăşesc un anumit secret. Cei doi se 
confruntă cu următoarea situaţie. Fiecăruia dintre ei i se face o 
ofertă care poate fi prezentată ca o conjunctie de opţiuni: 


10 


a. dacă divulgi secretul, iar celălalt nu o face, atunci tu 


primeşti o sumă X de bani și celălalt nu câştigă nimic; 


b. dacă păstrezi secretul, iar celălalt îl divulgă, atunci nu 


primeşti nimic si celălalt primeşte suma X; 


c. daca fiecare dintre voi divulgă secretul, atunci fiecare va 


primi suma X/4. 


d. dacă amândoi păstraţi secretul, atunci fiecare dintre voi 


va primi suma X/2. 


Noţiunea de contract aici are un sens nu foarte șlefuit, fiind mai ales 
înţeles ca o practică socială acceptată tacit și care devine ceva conștient 
sau dezirabil a posteriori sau în urma experimentării unui conflict. 
Jocurile specifice teoriei jocurilor nu încearcă să demonstreze că 
lucrurile dintr-o societate vor decurge așa cu necesitate (metafizică) 
sau indiferent de condiţiile empirice, ci că ele vor decurge cu necesitate 
în direcţia propusă, dacă sunt întâlnite o serie de condiţii speciale, 
posibile ca veridicitate. Avem de-a face cu așa numita necesitate 
empirică. Altfel spus, este suficient să imaginezi o situație posibilă de 
acest tip pentru a infirma de exemplu teza că indivizii vor coopera 
întotdeauna sau că această cooperare are loc întotdeauna spontan, fără 
a fi necesară intervenţia. Această situație vine să arate că odată avut un 
asemenea eveniment, implicaţiile empirice sunt mai degrabă de felul 
celor propuse sau imaginate de teoria jocurilor, provocare la care 
ceilalți sau adversarii ar trebui să arate că lucrurile în realitate nu vor 
avea loc cu necesitate sau, altfel spus, că niciodată nu se va întâmpla în 
realitate ceva care să fie potrivit scenariului imaginat. Dacă nu poate fi 
respinsă această teză, vor trebui căutate acele condiţii de evitare sau de 
diminuare a riscului necooperării. 


DORINA PĂTRUNSU 


Este rational ca fiecare dintre cei doi indivizi sa fie interesat 
de obtinerea unei sume de bani cat mai mare. Totodata, ei vor 
căuta să aleagă într-o manieră rațională mijloacele (fie să divulge 
secretul, fie să păstreze tăcerea) prin care să-și atingă acest interes. 
Raţionalitatea în alegerea acestor mijloace privește un calcul de 
maximizare a profitului individual, care tine cont de faptul că si 
celălalt participant pune în joc o strategie de maximizare a profitului 
său. Sunt două cazuri: unul, în care indivizii nu au posibilitatea de 
a comunica între ei înainte de a decide ce vor face, iar altul în care 
are loc o negociere şi o înțelegere". Să le luăm pe rând. 

În primul caz, fiecare dintre indivizi va rationa în felul 
următor: dacă celălalt ar alege să divulge secretul, profitabil pentru 
mine a fi să procedez în același fel, realizându-se astfel situația (c), 
iar dacă celălalt ar alege să păstreze secretul, atunci cel mai bine 
pentru mine ar fi să-l divulg, ajungându-se la situaţia (a). Astfel, 
concluzia logică la care ajunge fiecare dintre cei doi este că e mai 
bine pentru el să divulge, indiferent ce ar face celălalt?. Prin 
urmare, vor divulga amândoi, actualizând varianta (c), şi fiecare 
va primi suma X/4. De aici urmează că în cazul în care cei doi nu 
cooperează se ajunge la cea mai neavantajoasă situație pentru amândoi. 

Al doilea caz este cel în care indivizii pot comunica între ei 
înainte de a lua o decizie individuală. Întrucât ei vor realiza că 
beneficiul pe care îl dobândeşte fiecare dintre ei depinde şi de 
alegerea celuilalt, vor căuta ca prin negocieri să cadă de comun 
acord în ceea ce priveşte adoptarea unei strategii comune, care să-i 
conducă la obţinerea unei situații maxim avantajoase pentru 
amândoi. Așa cum se poate vedea, această situaţie este (d). Astfel, 
ne putem aștepta ca în urma negocierilor cei doi să ajungă la o 
înţelegere potrivit căreia nici unul să nu divulge secretul. Este un 
caz în care indivizii, profitând de posibilitatea de a comunica şi 


11 Este de notat faptul că aceste cazuri acoperă în mod exhaustiv toată 
paleta de cazuri ale acestui scenariu imaginar. Cazul în care cei doi 
indivizi pot comunica între ei, dar nu o fac, sau cazul în care comunică 
între ei și nu ajung la o înţelegere este reductibil la primul caz in care ei 
intră în procesul individual de deliberare fără a se raporta la vreo 
înțelegere cu celălalt. 

12 Ase vedea Hollis (1994: 124). 

negocia, încearcă să adopte o soluţie de cooperare, spre deosebire 
de primul caz, când nu există decât intenţia strategiei individuale. 
Totuși, funcționarea strategiei comune pentru care ajung să se 
înțeleagă depinde de respectarea unei promisiuni de tipul „mă 
angajez să nu divulg secretul” pe care o face fiecare dintre ei. 

După ce are loc negocierea şi stabilirea unui acord pe baza 
unei promisiuni, dată fiind neîncrederea în celălalt și dorinţa de 
a-și maximiza profitul, fiecare dintre cei doi va delibera individual 
si se va găsi în aceeași dilemă ca în primul caz. Raționamentul pe 
care îl va face va fi următorul: dacă celălalt ar alege să încalce 
promisiunea şi să divulge secretul, atunci profitabil pentru mine ar 
fi să procedez în același fel, realizându-se astfel situația (c), iar 
dacă celălalt ar alege să respecte promisiunea și să nu divulge 
secretul, atunci cel mai bine pentru mine ar fi să încalce promisiunea 
şi să divulg, ajungându-se la situaţia (a). Prin urmare, dată fiind 
asumptia de raționalitate în ceea ce priveşte intenţia fiecăruia de 
a-și maximiza profitul, cât si nesiguranța legată de respectarea 
promisiunii de către celălalt, în cazul al doilea rezultatul va fi 
același cu cel din primul caz. 

Cazul al doilea pune în evidenţă faptul că deși indivizii ar 
ajunge să conștientizeze necesitatea existenței unor norme (de 
interacțiune socială), operationalitatea acesteia ar fi imposibilă în 
absența unei garanţii legate de respectarea respectivei norme". 
Este ceea ce susține premisa (2). 


13 În termenii experimentului discutat, este vorba de necesitatea unei 
garanţii cu privire la respectarea promisiunii făcute, promisiune pe 
care se bazează înţelegerea care ar conduce la un rezultat optim pentru 
negociatori. Există totuși o diferenţă între a respecta un angajament 
faţă de o normă și a respecta o normă. Când există un astfel de angajament, 
respectarea lui aduce cu sine și respectarea normei. În schimb, e 
posibilă respectarea unei norme (prin aplicarea ei propriu-zisă) fără să 
fi existat un angajament în acest sens. Ceea ce contează pentru 
operationalitatea normei nu este in mod obligatoriu apariţia si 
respectarea unor angajamente legate de ea, ci respectarea efectivă a 
normei. Însă ceea ce vrem să punem în evidenţă aici este apariţia 
normelor, or pentru asta realizarea de angajamente explicite este un 
aspect important. Asta nu înseamnă că în practica curentă indivizii fac 
astfel de angajamente în mod explicit; simplul fapt că își recunosc 

În cadrul unei societăți, felul în care decurg interacţiunile 
dintre oameni în situaţii în care ei vizează obținerea unui acelaşi 
bun și nu este operaţională nicio normă privind aceste interacțiuni 
este suficient de bine descris de cele două cazuri de mai sus. Fie 
oamenii nu negociază respectivul bun, obținând un minim de 
profitabilitate, fie negociază, dar nu există nimic care să impună 
respectarea acordului, obținându-se astfel același minim, respectiv 
situaţia (c). În ambele cazuri, indivizii fiind rationali isi vor da 
seama prin calculul pe care îl fac că ar fi mai avantajos pentru toți 
dacă ar opera norme! și s-ar obţine situaţii de tip (d). Totuşi, acest 
lucru nu se poate întâmpla, asa cum se susține în premisa (2), 
decât atunci când ei ajung la o înțelegere legată de aceste norme, 
iar respectarea înţelegerii este garantată de ceva. În primul caz, 
lipsesc ambele condiţii. În cel de-al doilea, lipseşte doar garanţia 
respectării înțelegerii. 

Prin urmare, aşa cum se susține în premisa (1), este plauzibil 
să afirmăm că indivizii ajung în cadrul practicilor sociale să fie 
conștienți de necesitatea funcţionării anumitor norme de interacţiune 
socială. Aceeaşi asumptie de raționalitate ne determină să afirmăm 
premisa (2), potrivit căreia o normă profitabilă, pentru a fi aplicată 
de către un individ, trebuie să fie conjugată de o asigurare privind 
urmarea ei de către ceilalți membri ai comunităţii. 

Nu vom discuta aici dacă în realitatea socială apariţia 
normelor s-a datorat şi se datorează unui proces în care anumite 
situaţii sunt reiterate! de către aceiași indivizi sau în cadrul 


apartenența la o societate reprezintă un angajament implicit de 
respectare a normelor acelei societăți. În plus, lucrurile nu au loc static 
si atemporal, ceea ce se întâmplă în cazul unui angajament nu este cu 
necesitate ceva repetabil în alte situații. Însă aceasta nu înseamnă că 
modul în care are loc un angajament nu are influenţe în „lumea 
angajamentelor” si deci a operationalitatii normelor. 

u În experimentul mental, o astfel de normă ar fi „dacă ai un secret 
împărtășit cu altcineva, nu-l divulga”. 

15 O discuţie pe tema jocurilor repetate sau reiterate care ar conduce la 
situaţii de cooperare sau de acceptare a unor norme este făcută de 
Axelrod (1994: 73). Acesta consideră că apariţia și realizarea cooperării 
nu are nevoie de o autoritate centrală, dacă jocul se repetă, adică dacă 
indivizii se reîntâlnesc în situaţii similare, și dacă aceștia adoptă 

aceleiași comunități. Deşi pare o descriere plauzibilă a 
fenomenului apariţiei normelor în societate, cel puţin în sensul 
descoperirii lor, ceea ce interesează aici este evidențierea necesității 
unui garant pentru respectarea acestor norme. Premisa (3) afirmă 
că această garanţie nu poate fi dată indivizilor decât de o a treia 
parte care nu este competitoare alături de ceilalți indivizi în 
obținerea bunurilor disputate și are capacitatea (resursele şi voința 
necesare) pentru a le impune acestora respectarea normelor. Felul 
in care am caracterizat această agenţie de impunere corespunde 
felului în care sunt definite instituţiile politice. 


strategia Tit for Tat. E vorba de o strategie de acţiune în societate bazată 
pe principiul de reciprocitate trăiește și lasă şi pe altul să trăiască. Totuşi, 
această analiză nu răspunde la întrebarea ce îi determină pe indivizi să 
adopte acest principiu câtă vreme nu au nici o garanţie că și ceilalți îl 
vor respecta. Ce anume îi face pe aceștia să îi ia la un moment dat în 
calcul pe ceilalți? Argumentul repetării jocului nu este suficient, 
repetarea jocului fiind cel mult o condiţie necesară, printre multe 
altele, stiute sau mai putin stiute. Cooperarea s-ar produce nu neapărat 
dacă jocul s-ar repeta sau dacă ar fi similar, ci dacă într-un joc cu 
caracteristici similare s-ar obţine alte rezultate decât cele la care se 
aşteptau cu toţii, chestiunea apariţiei unor rezultate neașteptate sau 
accidentale — dacă s-ar produce modificări, la nivel marginal sau 
individual, interesante, în cazul unor participanţi la joc, modificări care 
nu sunt rezultatul unui calcul raţional, dar care pot deveni subiecte și 
obiecte ale unui calcul ulterior. Ceea ce ar conta mai degrabă nu ar fi 
repetarea jocului, ci circumstanta regăsirii unor indivizi în situații 
similare de joc, circumstanta care ar crește probabilitatea ca jocul să 
aibă alte rezultate, însă rezultatul optim care s-ar obţine într-un joc nu 
va fi o condiţie constrângătoare pentru un joc ulterior, în care se vor fi 
aflat alti indivizi. Prin urmare, repetarea jocului nu antrenează cu 
necesitate acel rezultat optim, chiar dacă va fi considerat mai bun 
(rational), nu va fi obţinut decât accidental. Dilema cooperării va 
rămâne o problemă socială tot atâta timp cât riscul de a nu obţine acel 
rezultat optim va rămâne și tot atâta timp cât acel rezultat, dacă este să 
fie obţinut, nu va avea puterea exemplului de urmat (nu se va 
autoimpune, ceea ce oricum este absurd, dacă ai ca presupozitie 
libertatea individului de a alege: a fi liber să alegi nu presupune 
rezultate întotdeauna corecte sau optime). O societate devine legitim 
organizabilă, dacă este să păstrăm temeiul, numai dacă organizarea 
presupune libertatea de a gândi ce trebuie corectat. 

In continuare vom lua in discutie ce consecinte asupra 
deciziilor indivizilor din exemplul imaginat ar avea existenta unei 
structuri care le-ar oferi acestora garanţia că celălalt respectă 
norma. Evident, această structură ar acționa printr-un mecanism 
care este indiferent sau neutru în raport cu oricare dintre indivizi. 
Aceasta înseamnă că pentru oricare dintre ei această garanţie a 
faptului că celălalt respectă norma este obiectivă, în sensul că îl 


constrânge si pe el în același fel la respectarea normei'®. Funcţia = 
unei astfel de structuri, care iti oferă o garantie legat de ce va face a 
celălalt si care, în plus, te constrânge să faci ceea ce face si celălalt, E 
folosindu-se de același mecanism care face din acţiunea ei o garanţie azi 
pentru tine, se realizează de obicei prin două functii-parghie: cea a = 
. oe . Woie . oe “or 
sanctiunii si cea a compensării. Astfel, funcţia garanţiei este S 
Ayas ene abe È S 
posibilă prin funcția aplicării de sancțiuni celor care nu respectă o 
înțelegere privitoare la o normă socială (pe scurt, celor care nu 3 
> 199 E PAL aa ma o : ee p à 
respectă o anumită normă), cat si prin funcția alocării de compensații = 


celor pagubiti de o eventuală încălcare a normei respective. 

Înainte de a prezenta un exemplu concret și a vedea ce 
consecințe are pentru deciziile indivizilor din experimentul 
imaginat, se cuvine să facem câteva observații preliminarii. Prima 
observaţie priveşte faptul că un individ este în mai mare măsură 
determinat să respecte un imperativ dacă încălcarea lui atrage 
după sine o penalizare, decât dacă urmarea ar fi compensarea celor 
pe care îi pagubeste prin încălcarea imperativului respectiv. Cu 
alte cuvinte, cineva ar putea spune că funcţia de garant pentru 
respectarea normei poate fi redusă numai la cea de posibil 
penalizator în caz de încălcare a normei, întrucât funcţia de 
despagubitor pentru cei pagubiti este superfluă. 

La această posibilă obiectie relativă la acordarea de beneficii 
se poate răspunde prin două argumente. Primul argument este că 
cele două funcţii pot fi construite interdependent. Privind dinspre 
prima spre a doua, se ia de la păgubitori și se dă păgubitului. 
Invers, privind dinspre a doua pentru realizarea celei dintâi, se dă 

16 In felul acesta, evităm situaţia in care un individ are garanţii că celălalt 
respectă norma și în felul acesta el alege să nu o respecte, situându-se 
în cel mai avantajos caz pentru el, anume (b). 

pagubitilor luându-se de la păgubitor. În felul acesta, cele două 
funcţii devin parti interdependente în vederea realizării garanţiei. 
Al doilea argument este că prin realizarea funcţiei de acordare de 
beneficii structura de garanţie devine și o structură de stimulare a 
respectării regulii. 

A doua observaţie care merită adusă este că, de cele mai 
multe ori, o normă conţine în corpul său și sancţiunea sau 
compensatia aferentă în caz de nerespectare. În mod general, 
putem formula o normă socială în felul următor: În situația S, 
trebuie întreprinsă acțiunea A, altfel va fi suportată (de către păgubitor) 
penalizarea P si acordat (păgubitului) beneficiul B. S nu trebuie să fie 
neapărat o situaţie care stă sub un anumit gen de situaţii, ci poate 
să acopere toate situaţiile posibile. Atunci regula este formulată în 
mod eliptic de sintagma „indiferent de situație”!7. Pe de altă parte, 
realizarea acțiunii A trebuie înţeleasă în mod cât se poate de 
general, asa încât să permită si acoperirea cazurilor in care se cere 
abtinerea de la realizarea unei anumite acțiuni. Spre exemplu, „să 
nu furi” poate fi analizat pozitiv prin „întreprinde acea acţiune 
care nu este identică și nici nu conduce la acţiune de furt”. În plus, 
aşa cum am arătat mai sus, atunci când se acordă B, este de preferat, 
pentru eficienţa regulii, ca B să fie obţinut din P, astfel încât 
acordarea de beneficii să atragă implicit si aplicarea de penalitati. 

O ultimă observaţie pe care vreau să o fac aici este că felul în 
care am formulat mai sus norma socială (instituția politică) sugerează 
că structura de garanţie trebuie să fie capabilă să-i identifice pe cei 
care nu întreprind acţiunea A, să aibă capacitatea de a aplica 
penalizări si de a acorda beneficii, și să fie în așa fel realizată încât 
identificarea situaţiilor de încălcare a imperativului privitor la 
întreprinderea acțiunii A să conducă la actualizarea capacităţii de a 
produce penalizări și beneficii. Această actualizare, în condiţiile în 
care sunt îndeplinite cerințele identificării si capacităţii, depinde în 
definitiv de prezenţa unei voințe în sensul respectivei actualizări. 
În situaţia în care structura de garantie sunt instituţiile politice ale 
statului, voinţa la care se face referire este voința politică si este 


17 Spre exemplu, in loc de „Indiferent de situație, plateste-ti datoriile” 
este folosită forma abreviată ,,Plateste-ti datoriile”. 

expresia orientării voinţei guvernantilor. Desigur că, asa cum se va 
arăta mai jos, în situaţia in care există o structură instituțională 
funcţională această voință are caracter reprezentational, în sensul 
că este fundamentată și controlată de voinţa membrilor societăţii. 

Totuși, aceste cerinţe care condiţionează existența unei 
structuri de garanţie sunt ideale. Nu ne putem aștepta ca într-o 
societate reală ele să fie îndeplinite de fiecare dată când este cazul. 
Dar, trecând dincolo de aspectul acesta obiectiv, ceea ce contează 
este cel subiectiv, adică măsura în care indivizii dintr-o societate 
consideră că o structură de garanţie este una de garanţie. Cu alte 
cuvinte, mai important în respectarea regulilor este gradul de 
încredere pe care actorii sociali îl investesc într-o structură de 
garanţie, decât este propriu-zis eficiența reală a acestei structuri. 
Desigur că funcţionalitatea acesteia influențează gradul de 
încredere al indivizilor, dar ceea ce vreau să subliniez este că ceea 
ce este în joc nu este o structură de acest fel, ideală. 

Prin urmare, păstrând prima premisă, pentru a pune în 
evidenţă cele de mai sus, adică ponderea felului în care apare ceea 
ce pretinde a oferi garanţii, în raport cu felul real în care oferă 
garanţii, ar fi de preferat sa modificăm argumentul în felul următor: 

1* Indivizii trăitori într-o societate găsesc in mod rational ca 
ar fi mai profitabil pentru ei toți dacă ar exista niște 
norme de interacțiune socială. 

2* Aceste norme pot opera numai dacă ei au încrederea că 
toţi ceilalți sau majoritatea le respectă. 

3* Această încredere (mai mult sau mai putin justificată obiectiv) 
nu poate fi dată indivizilor decât de existența unei a treia 
parti — un agent sau structură de impunere, care acționează 
în direcţia impunerii normei respective şi creează indivizilor 
impresia (mai mult sau mai putin justificată obiectiv) că 
reușește (faptul că acea a treia parte poate greși nu îi 
anulează necesitatea, ci doar îi pune în discuţie eficacitatea). 

4* Prin urmare, dezideratul la care indivizii ajung în mod 
raţional de a avea norme de comportament social poate fi 
atins numai prin existența unui agent de impunere (statul 
si instituţiile politice), care oferă indivizilor încrederea 
(mai mult sau mai putin justificată obiectiv) că reuşeşte 
să facă respectate aceste norme. 

Evident că, la nivelul unui grup mare de oameni, la nivelul 
unei societăți, încrederea de care se vorbește în argumentul de mai 
sus are diferite grade. Astfel, am putea nuanța vorbind de 
existența unui grad cât mai mare de încredere în instituţiile 
politice, ca fiind condiţia necesară a operationalizarii normelor 
dezirabile dintr-o societate. Introducerea acestei marje are două 
avantaje. Pe de o parte, este mai aproape de situaţiile reale sau 
realizabile (non-utopice). Pe de altă parte, explică de ce unii 
indivizi aleg să nu respecte normele (pasagerii clandestini) și de ce 
normele nu încetează să mai fie respectate de marea majoritate 
chiar și în condiţiile existenței acestor pasageri clandestini. 

Acum, să revenim la situaţia imaginată şi să presupunem că 
există o a treia parte în joc, care oferă celor doi indivizi participanți 
încrederea că în situaţia în care oricare dintre ei va încălca regula de 
a nu dezvălui secretul se vor întâmpla următoarele: 

a) cel care a încălcat regula va suferi penalitati, asa încât 
costurile pe care le are de plătit să fie mai mari decât 
beneficiul prin încălcarea regulii sau promisiunii respective 
(spre exemplu, i se confiscă suma de bani câștigată și alte 
bunuri acumulate din alte jocuri de acest fel); 

b) celălalt (în cazul în care nu a încălcat şi el regula) va 
primi o compensație pentru faptul de a fi fost păgubit 
prin încălcarea regulii. 

Dacă vom continua să atribuim raționalitate celor doi 
indivizi implicaţi în joc, si nu vedem de ce nu am face-o, atunci 
este evident că nu ne putem aștepta decât la o respectare a regulii 
si la o realizare a variantei (d). Morala acestui scenariu imaginat, in 
care asumăm existența unei agenţii de impunere a regulii si mai 
ales încrederea agenţilor rationali în acea agenţie este următoarea: 
în condiţiile în care eforturile de încălcare a normei par să fie mai 
mari sau cel putin egale eforturilor de a o respecta, atunci indivizii 
mai curând vor coopera si se vor califica în acea lume posibilă cea mai 
bună pentru ei toți în condițiile date. 

Cooperarea presupune acceptarea unui cost și anume costul 
respectării regulii, însă în condiţiile în care alternativele sunt fie 
absenţa regulilor, si atunci ne vom afla în situaţia (c), fie pedeapsa 

sau penalizarea si atunci vom obtine mai putin decat (c), acest cost 
va fi amortizat'®. Asta nu il va face mai putin cost, însă va fi de 
natura diferita, in sensul ca va fi aplicat tuturor si nu va crea 
diferente in ceea ce priveşte poziţiile individuale de urmărire a 
avantajelor care ar decurge in urma cooperarii. De la caz la caz, in 
functie de pozitia de start indivizii vor intra in competitii de felul 
celei exemplificate de situatia imaginata aici cu alti indivizi care se 
califică pentru statutul de competitori reali, urmarea fiind 
ocuparea unui statut de beneficiar și nu de câştigător absolut. Cine 
va fi beneficiar în mai mare măsură și cu cât va benefica mai mult 
fata de ceilalți este un alt aspect, care nu priveşte stricto sensu 
situaţia de funcţionalitate a instituţiilor politice şi nici nu este 
neapărat predictibil. 

Necesitatea unui agent de impunere derivă dintr-o necesitate 
de ordin pragmatic, care să facă posibilă și efectivă plata (costul) 
cooperării, deoarece, in condiţiile in care „utilitatea este 
maximizată printr-o violare unilaterală a regulilor existente”!?, i.e. 
atâta timp cât există posibilitățile exclusive (a) sau (b), vor exista 
tot timpul indivizi dispuși să o folosească daca nu vor fi prinși si 
excluși de la consum”. Acest agent de impunere va fi responsabil 


18 Costurile regulilor, consideră Buchanan (1997: 234), sunt măsurate in 
pierderile anticipate care ar apărea datorită imposibilității definite de a 
răspunde la situaţii într-un mod strict maximizator de utilitate. Aceste 
costuri pot fi depășite de beneficiile promise de stabilitatea ce va 
permite planificarea individuală în momentul în care sunt alese 
regulile. Cu alte cuvinte, absenţa regulii îi va costa mult mai mult pe 
indivizii maximizatori de utilitate, în condiţiile în care și ceilalți sunt 
agenţi rationali, i.e. maximizatori de utilitate. Aceasta pentru că îi va 
trimite mereu în situaţii de tip (c), ceea ce va fi un rezultat inferior fata 
de ce ar fi dorit, dar si fata de ce ar fi putut obține. Independenţa în 
comportamentele indivizilor va genera rezultate care nu sunt dorite de 
nici o parte, însă aceste rezultate ar fi putut fi schimbate printr-o 
coordonare comportamentală, aducând beneficii tuturor celor care 
realizau această coordonare. 

1 A se vedea Buchanan (1997: 234). 

2 Regulile adoptate vor fi considerate „bunuri” al căror consum este 
necesar si util în condiţiile în care singura alternativă era varianta (c). 
Odată adoptate și făcută posibilă varianta (d), alegerea ei nu va mai fi 
atât de necesară și utilă, în sensul că acordul faţă de o regulă nu 

cu prinderea si excluderea de la avantajele cooperării, prin 
penalizări corespunzătoare. La nivelul unor grupuri mici sau 
medii, funcția agentului de impunere este realizată de întreaga 
comunitate, datorită posibilității verificării reciproce şi penalizării 
imediate şi directe în caz de nerespectare. Acest lucru, nemaifiind 
posibil la nivelul societăților mari, unde verificarea reciprocă şi 
penalizarea sunt dificile operaţional, deoarece costul individual de 
prindere si penalizare a încălcării este mult prea mare față de 
beneficiile individuale ale unui asemenea efort — costul social 
produs prin nerespectarea regulii de către delincventi este mult 
prea mic în raport cu costul individual de prindere — funcția de 
impunere va fi realizată de către stat prin instituţiile politice. 
Având încredere”! în funcţionalitatea acestei structuri, 
calculul de profitabilitate pe care indivizii îl fac în mod raţional îi 
conduce pe fiecare la respectarea înţelegerii, i.e. nedivulgarea 
secretului, realizându-se astfel situaţia (d). Acest calcul le arată în 


înseamnă automat respectarea ei. De exemplu, eu pot fi de acord să 
existe regula „hârtiile să fie aruncate la coș”, pentru că am hotărât 
împreună cu alţii că e mai bine să fie curat, însă nu înseamnă că o voi 
respecta în orice condiţii, numai pentru că mi-am dat acordul. În 
anumite situații, de exemplu, când nu mă vede nimeni (adică, nu pot fi 
identificată și pot acţiona clandestin sau incognito), mă grăbesc și nu 
există un coș în apropiere (adică, e mai profitabil acum să încalc regula) 
va crește probabilitatea aruncării hârtiei pe jos, voi prefera, ceea ce nu 
prefer de obicei sau din punct de vedere rațional (paradoxul blatistului), 
să aleg nerespectarea acordului, fără ca prin aceasta acordul si 
funcţionarea lui să fie afectate dramatic, dat fiind că majoritatea 
participanţilor la acord nu beneficiază prea des de condiţii similare. 

21 Asa cum am arătat mai înainte, ceea ce interesează aici nu este 
capacitatea obiectivă a agentului de impunere de a-și realiza funcţia 
pentru care a fost învestit cu încredere. Ceea ce s-a urmărit până la 
acest moment al argumentatiei a fost să se justifice apariţia si să se 
arate necesitatea logică a acestui agent de impunere exterior jocului. 
Argumentatia s-a bazat pe profitabilitatea situaţiei (d) în raport cu (c), 
pe raționalitatea agenţilor de a dori (d) și pe necesitatea încrederii în 
existența unei structuri de garanţie pentru indivizi legată de 
respectarea înțelegerilor la care ajung prin negocieri. În ce condiţii este 
posibilă obţinerea unei astfel de agenţii de impunere a normei care să 
fie funcţională este o problemă pe care nu o analizez acum. 

mod clar ca dacă nu respectă înțelegerea au cel mai mult de 
pierdut, indiferent ce face celălalt. Pe de altă parte, indivizii, 
privindu-i pe ceilalți ca agenţi rationali, se vor aștepta ca si ei sa 
facă același calcul de eficiență, care să-i conducă la concluzia că 
este mai profitabil să respecte înțelegerea. 


Statul productiv — fundamentul libertăţii individuale 
sau al eficienţei sociale’? 


Din necesitatea maximizării avantajului rezultă necesitatea existenţei 


unui factor care să garanteze respectarea promisiunii: a) la nivel 
informal respectarea promisiunii este garantată de comunitate, de 
ceilalți indivizi; b) la nivel formal respectarea promisiunilor este 
garantată de instituţiile politice sau formale (de stat). 


Limitată doar la această funcţie, agenţia sau structura de 


impunere are doar rol protectiv%. In acest sens, statul își găseşte 
justificarea atunci când prin funcţiile pe care le realizează vine în 


22 


23 


Atunci cand ne referim la eficiență facem apel in general la definiția 
sau regula dată de Pareto. Potrivit acestuia, o situaţie este eficientă sau 
optimă dacă orice intervenţie la nivelul ei va avea ca efect înrăutățirea 
situaţiei a cel puţin unui individ. Această definiţie spune Buchanan 
(1987: 4,5) poate avea statutul unei reguli prin intermediul căreia se 
poate evalua dezirabilitatea schimburilor sociale: ,,[o]rice schimb social 
este unul dezirabil dacă în urma efectuării lui 1) oricine va avea o 
situaţie mai bună sau 2) cel puţin unul își va fi îmbunătăţit situaţia fără 
ca nici un altul să nu și-o fi înrăutăţit-o, comparativ cu cea anterioară 
schimbului”. Eficienţa în sensul maximizării unui câștig sau rezultat în 
condiţiile unei insuficiențe a resurselor nu are sens fără un denominator 
comun, o anume scală de valori, în raport cu care diversele rezultate 
posibile să fie măsurate. Însă acea scală de valori publică nu poate fi 
independentă de valorile sau scopurile pe care le au indivizii, în 
general, ca indivizi liberi. Prin urmare, orice criteriu de eficiență va 
presupune o evaluare plecând de la ceea ce ar constitui evaluările 
libere ale indivizilor din societate. Un mod de a stabili sau cuantifica 
această „estimare prezumptivă” a eficienţei sociale este „statul 
productiv”, tot el fiind și cel care poate reforma sau remedia anumite 
efecte prin alegerea unor resurse adecvate sau mai putin inadecvate. 

A se vedea în acest sens Buchanan (1997: 140-1). 

întâmpinarea necesităţii indivizilor de a avea garanţia că sunt 
respectați termenii schimburilor interindividuale. Aceste schimburi 
privesc obţinerea unui acord legat de jaloanele normative care 
reglementează comportamentele celor aflați în postura de 
concurenţi pentru obţinerea unor bunuri limitat disponibile. La 
acest nivel indivizii realizează, folosind termenii lui Buchanan, un 
„contract constituțional”, în care se delimitează spaţiul de acţiune 
printr-o alocare de drepturi şi printr-un „contract de impunere 
încheiat cu statul protectiv” (Buchanan 1997: 110). 

În această ordine de idei, instituţiile politice vor fi 
considerate rezultate ale acțiunii și interacțiunii individuale, 
rezultate care trebuie să fie adaptabile necesităţilor individuale și 
care vor fi amendate de către aceștia în cazul devierii spre blocarea 
intereselor celor care le-au generat şi actualizat formal, la nivel de 
status-quo, sau de agent de impunere. Mai mult, dat fiind că acestea 
sunt create şi amendate pe parcurs de către membrii societăţii prin 
diferite formule de conversie din plan informal în cel formal, orice 
referire la funcționalitatea instituțională va trebui să aibă ca punct 
de referință individul si alegerile pe care le face acesta. Cu alte 
cuvinte, ceea ce se cere de la instituţiile politice este ca acțiunea lor 
să poată fi ajustată după comandamentul regulativ potrivit căruia 
funcţia de agent constrângător în respectarea unei norme trebuie 
să urmărească numai acea normă care aduce beneficii celor care 
sunt constrânși să o respecte. Functionalitatea instituțională poate 
fi definită în acest sens drept capacitatea instituţiilor de a reflecta 
în mod dinamic schimbările de interese şi jocuri în plan social. 
Adică, instituţia politică trebuie să fie un „dispozitiv de învăţare şi 
redare” maleabil (o modalitate de alegere și decidere), care va 
trebui să exprime dinamica de la nivel informal a apariţiei de 
norme utile practicii sociale. 

Din cele de mai sus reiese că agenţia de impunere, pentru a fi 
funcţională, trebuie să fie aptă să și reformeze reguli, nu numai să le 
impună sau să protejeze (garanteze) drepturile individuale schimbate 
și negociate initial. Calitatea de reformator al regulilor pe care 
trebuie să o aibă statul ţine de funcţia sa de furnizor de reguli şi 
metareguli (reguli privind alte reguli). Furnizarea de reguli 
(metareguli) sau norme trebuie să satisfacă cerința complexă a 
permanentei reactualizări a cadrului politic legislativ. Această 

reactualizare consta fie in completarea elementelor normative 
existente, fie amendarea sau chiar eliminarea unora dintre ele. Este 
o dublă cerință de coerență a sistemului de reguli (legislativ 
politic) care poate fi explicitată dacă se iau în considerare două 
caracteristici dezirabile ale acestuia: a) referentialitatea la nivelul 
informal al practicilor și nevoilor sociale, şi b) deschiderea, în 
sensul că permite intrarea si ieşirea unor elemente din corpusul 
normativ. Astfel, din punctul de vedere al caracteristicii a), este 
vorba de o cerinţă de coerenţă între sistemul legislativ şi realitatea 
socială - normativul politic, în această desfășurare de idei, 
neputând fi gândit sau conceput în afara unui empiric politic și 
social, posibilităţile normative fiind modalităţi de reglare ale unor 
posibilități empirice. Această coerență este pusă permanent în 
pericol de presiunea care se creează continuu între ceea ce este 
formal actualizat și ceea ce se cere formalizat. Aceasta conduce la 
necesitatea modificării instituţiilor si la capacitatea lor de a se 
deschide fata de pătrunderea de noi elemente (adică b)). Numai că 
această deschidere pune de data aceasta în pericol coerenţa internă 
a corpusului legislativ. De aici urmează cerința internalizării noilor 
veniți în sistem. Aceasta se poate face, după caz, fie prin anularea 
anumitor norme, fie prin modificarea lor. 

Pentru a sintetiza cele spuse până acum referitor la funcția de 
producător a statului, acesta trebuie să fie capabil să coerentizeze 
planul formal cu cel informal prin înnoirea sau modificarea celui 
dintâi. Cu alte cuvinte, se cere o legiferare a alegerilor individuale 
în alegeri publice sau sociale explicite. Această cerință de 
coerentizare aduce o a doua cerință de coerentizare, cea internă, pe 
care o putem formula sub imperativul reformei coerente. 

Așadar, calitatea dezirabilă a statului de a fi productiv se 
referă la capacitatea acestuia de a sprijini si optimiza procesul prin 
care persoanele din comunitate decid mai curând colectiv, decât 
individual sau particular. În felul acesta, statul, în afară de garant 
al respectării normelor, va fi şi o agenţie (Buchanan 1997: 108) sau 
o organizație, statutul din urmă oferindu-le indivizilor care 
compun statul posibilitatea de a fi creatori ai normelor sau ai altor 
instituţii formale care să reglementeze competiția pentru bunurile 
private și publice, în așa fel încât să fie menţinută cooperarea 
(Buchanan 1997: 60) sau libertatea de a fi organizat. 

Instituţiile statului — forme de legitimitate 
logică sau etică? 


Dacă cele două cerinţe, a garanţiei prin impunere și a producerii 
de norme formale explică apariţia statului și îi justifică existența, 
mai departe ne confruntăm cu o nouă dificultate. Aceasta priveşte 
întrebarea de ce am avea încredere într-o anumită configuraţie 
instituțională politică existentă la un moment dat în ceea ce 
priveşte satisfacerea celor două cerințe. E firesc să ne întrebăm ce 
determină o anumită agenţie de impunere si producție normativa să 
respecte coordonatele pe care se așteaptă să evolueze. Ce constrângeri 
pot exista încât agenţia respectivă să nu iasă din statutul de 
neutralitate relativ la competiția de bunuri şi să devină concurent 
al indivizilor, transformându-se în Leviathan-ul hobbesian? Care 
pot fi pârghiile prin care indivizii vor putea împiedica acest lucru? 

Odată făcută învestirea acestei agenţii de putere, există riscul 
ca această putere să furnizeze servicii publice care să deturneze 
scopul pentru care a fost creată. Această deturnare se produce 
atunci când aceste așa-zise servicii publice fie îi vor afecta pe toţi în 
mod negativ transformându-se în „rele publice”, fie vor fi bunuri 
numai pentru unii, pierzându-și caracterul public (nu vor mai fi 
consumate de toți în mod voluntar) și defavorizându-i pe alții 
(participarea la producerea acelui bun fiind a tuturor, nu numai a 
celor consumatori, costul bunului nu va fi suportat doar de cei care 
îl vor consuma). Actualizarea acestei eventualitati ar face ca 
revenirea spre situaţia inițială, în care indivizii intră în competiție 
în absenţa regulilor să fie una justificată pentru că nu mai există 
nici o bază logică de aderare la cooperare. În termenii scenariului 
imaginat mai înainte, este de aşteptat, dată fiind premisa de 
raționalitate a membrilor societăţii, ca ei să prefere realizarea 
situației (c) realizării situaţiei (d). Existenţa unui plan institutional 
care impune nişte norme de interacţiune ce nu mai aduc niciun fel 
de beneficii participanţilor la joc nu se mai justifică. 

Un rol major al instituţiilor politice într-o societate este cel de 
a reduce incertitudinea la nivelul relaţiilor inter-individuale?, iar 


24 A se vedea North (1990: 6, 25). 

acest rol este cel mai bine îndeplinit dacă se creează structuri 
sociale și politice stabile, care să constrângă comportamentul 
indivizilor în sensul unei ordini sociale. Stabilitatea reprezintă un 
obiectiv important de atins în orice orânduire socială, pentru că 
face predictibile atât acțiunile celorlalți indivizi, cât și a structurii 
instituționale ca atare. Însă pentru ca structura instituțională să fie 
stabilă va trebui să fie şi eficientă, adică să afecteze pozitiv 
alegerile indivizilor, ca să fie instrumente utile în rezolvarea unor 
probleme complexe care iau naștere în sistemele de interacțiune 
complexe, cum sunt cele sociale. 

Din cele de mai sus urmează că o agenţie de putere desemnată 
pentru a proteja respectarea normelor și pentru producerea de 
norme se poate dovedi ineficientă. Crearea unui sistem care să 
împiedice sau care să remedieze această posibilă deviere este ceea 
ce asigură stabilitatea instituțională. Cum se poate realiza? 

Răspunsul la întrebarea de mai sus este unul destul de 
complex și de dificil. În primă instanţă, voi indica principiul care 
trebuie să stea la baza unei soluţii, rămânând ca o detaliere a 
acesteia să fie făcută cu un alt prilej. Acest principiu este acela al 
limitării puterii agenţiei de impunere. Mai pe larg, este vorba de a) 
delegarea acesteia cu putere pe un timp limitat, şi b) spargerea ei in 
elemente de putere care să se controleze reciproc, să aibă oponenți 
(să fie în relații de contrapunere?). În felul acesta, pentru a nu 


% O discuţie pe tema contrapunerii instituționale poate fi urmărită in 
Solcan (1998). Contrapunerea instituțională sau principiul de checks and 
balances sunt de fapt aplicatii ale unui principiu destul de larg acceptat 
si destul de familiar, cel al „compensării pasiunilor” omenești 
(Hirschman 2004: 49). Argumentul in sprijinul acestui principiu pleaca 
de la premisa recunoasterii unei naturi umane orientata de instincte si 
pasiuni nu întotdeauna rele, dar care in mod predominant sunt așa, 
instincte care nu pot fi dominate decât prin intermediul combaterii si 
neutralizării lor reciproce. Raționamentul justificării diviziunii 
puterilor sau agenţiilor de guvernare este întemeiat de o teză din 
același registru — ambiția (puterii) trebuie să contracareze ambiția 
(puterii). A recunoaște că este nevoie de asemenea mijloace pentru a 
contracara „abuzurile guvernării, spune Madison în Federalist, 
înseamnă a incrimina natura umană. Însă ce altceva este guvernarea, 
decât un mod de a arăta acest lucru?” 

deveni absolută si tiranică, agenţia de impunere va fi concepută ca 
un dispozitiv cu termen de funcţionare precizat si asamblat din 
componente cu roluri specifice, a căror forță este condiționată de 
relaţia cu celelalte. 

Pe de o parte, această formulă de putere face ca indivizii 
trăitori într-o comunitate să cedeze suficiente resurse productive si 
coercitive statului instituțional, în vederea asigurării de reguli și a 
garantării respectării lor, reguli în mod unanim recunoscute și 
acceptate?. Pe de altă parte, ea implementează un mecanism care 
diminuează posibilitatea apariţiei la nivelul ei a unor deviații 
funcţionale prin care comunitatea este subjugată” si, mai ales, 
potenteaza corectarea lor prin organizarea propriei schimbări. 
Aceasta este ceea ce, în definitiv, înțelegem prin democraţie. 

Arta raului cel mai mic si etica mediului 


CONSTANTIN STOENESCU 


Prezenta omului in lume 


Ca omul face raul si de ce nu poate sa nu il faca a incercat sa ne 
explice inca Rousseau. Din diversitatea modurilor in care omul se 
manifestă ca purtător al răului voi lua in considerare in acest 
studiu răul făcut naturii. Efectele antropice asupra mediului 
înconjurător sunt evidente și nu este scopul meu aici să intru în 
polemicile de rezonanţă publică pe această temă. Ceea ce îmi propun 
tine de conturarea unei viziuni filosofice care poate favoriza cel 
puţin o raportare precaută a omului la natură, înainte de toate prin 
asumarea condiţiei etice a prezenţei sale în lumea naturală. 

De la sfârşitul anilor 1960, când militantismul ecologist abia 
se nastea, oamenii de știință au început să atragă atenţia asupra 
efectelor negative pe care creșterea economică le are asupra 
mediului înconjurător. Unele profeţii cu privire la degradarea 
ireversibilă a mediului înconjurător au fost făcute pe un ton 
alarmist si chiar apocaliptic. Diversele accidente ecologice, de la 
incidentul chimic de la Seveso la accidentul nuclear de la Cernobil, 
au amplificat neliniștea si au accelerat constituirea unei mișcări 
ecologiste atât la nivel politic, cât şi la nivelul societăţii civile. 
Desigur, cele mai multe dintre abordări au fost rezonabile și bine 
susținute de fapte. Un bun exemplu poate fi considerat Raportul 
Meadows, cunoscut sub titlul „Limitele creşterii”, elaborat la 
inițiativa Clubului de la Roma și publicat în anul 1972, în care sunt 
analizate problemele creșterii economice și se lansează ideea 
proiectării unui model alternativ al dezvoltării. 

Oricum, problemele mediului înconjurător nu pot fi ignorate. 
În termenii lui Morin, la nivel fundamental, radical, „problema 
ecologică ne obligă să proiectăm restructurarea vieţii și a societăţii 
umane.”! Aceasta pentru că problema ecologică nu vizează doar 
relația noastră cu natura, ci si relaţiile dintre oameni.? 


1 Morin, 2007, p. 17. 
> Morin, 2007, p. 23. 


ARTA RĂULUI CEL MAI MIC ȘI ETICA MEDIULUI 


/050]1-4 


6 


40210S NpVY vyw mvyuomam UT ‘auvun sojajuttys vi 


6 


253 


, 


stiintelor umane. In memoriam Mihail Radu Solcan 


3 


Filosofia 


254 


Abordarea propusă în acest studiu, deşi se bazează pe ideea 
că răul este inevitabil, găseşte zona de echilibru reflectiv prin 
asumarea tezei că este cu putință să alegem răul cel mai mic. Din 
această perspectivă, resping interpretările fataliste ale ecologismului. 
În primul rând, ne aflăm într-o zonă a incertitudinilor și este greu 
să facem predicții. În al doilea rând, Pământul are infinit mai multe 
posibilități decât ne imaginăm noi. 

În analiza propusă în acest studiu mi-am asumat drept 
principiu teoretic al construcţiei teoretice ideea lui Mihail-Radu 
Solcant de a privi temele tradiționale ale filosofiei politice din 
perspectiva posibilității alegerii răului cel mai mic. Cred că această 
abordare se potrivește ca o manusa filosofiei şi eticii mediului 
înconjurător. Temele pe care le discut aici sunt doar câteva dintre 
cele mai relevante pentru perspectiva propusă și o eventuală 
reconsiderare a eticii mediului pornind de la ideea lui Mihail-Radu 
Solcan cred că ar fi un exercițiu intelectual care ar scoate la iveală 
multe aspecte ignorate sau nu îndeajuns elaborate până acum. De 
aceea, studiul de fata poate fi considerat drept o primă încercare. 


Diversitate teoretică si convergenţă pragmatică 


În etica mediului au fost formulate diverse poziții teoretice, astfel 
încât este ușor să te plasezi într-o zonă a controverselor teoretice. 
Cred însă că poziţii teoretice diferite, așa cum ar fi individualismul 
şi holismul etic sau eliberarea animalelor versus teoria mediului, 
pot fi rezolvate la nivel practic prin luarea unor decizii 
manageriale care să convină ambelor părți. Altfel spus, pe baze 
teoretice diferite putem lua aceleași decizii manageriale. Teoria nu 
trebuie văzută ca un obstacol în calea încercărilor noastre de a 
alege răul cel mai mic. 

În acest sens, consider întemeiată propunerea lui Norton’, 
care deosebeşte între două niveluri, cel al politicilor și cel al 


3 Vezi Weston, 1999, pp. 49-50. 
4 Vezi Solcan, 1998. 
5 Vezi Norton, 1991. 

principiilor morale, si identifică două situaţii, aceea in care avem 
convergenţă, adică acord la nivelul politicilor şi dezacord la nivelul 
principiilor morale, și consens, caz în care acordul este prezent la 
ambele niveluri. 

Norton formulează „ipoteza convergenței”, nimic altceva 
decât credința că prin dezvoltarea științei se va ajunge la o mai 
bună înţelegere a funcţionării ecosistemelor, ceea ce va duce la 
convergenta dintre scopurile politice susținute de persoane cu 
concepții filosofice diferite despre mediul înconjurător. Concentrarea 
pe politici de mediu și pe realizarea convergentei duce la disoluția 
dihotomiei dintre antropocentrism și biocentrism, dar şi a celei 
dintre abordarea individualistă și cea holistă. 

Ipoteza convergentei se bazează pe rezultatele cercetării 
ştiinţifice și pe reducerea ignoranței. În acest sens, ignoranta nu 
poate fi un bun ghid în managementul de mediu și în alegerea 
răului cel mai mic. Cineva, îngrijorat de creșterea numărului de 
specii aflate în pericol de dispariție, ar putea susține, dintr-o 
perspectivă antropocentrică și utilitaristă, pe baza unui argument 
al ignoranței, că, desi nu ştim acum ce folos putem avea de pe 
urma unei specii, să o lăsăm să dispară ar însemna să eliminăm 
definitiv posibilitatea de a afla acest lucru în viitor. Dar un asemenea 
argument, observa Sober,’ transformă ignoranta într-un temei 
pentru acțiune. Un asemenea argument este defectuos deoarece o 
decizie rațională nu se poate baza pe ignoranță. Drept urmare, 
înseamnă că desi ne declarăm ignoranti, luăm decizia bazându-ne 
totuși pe anumite presupozitii cu privire la ceea ce este valoros. 

Considerăm că este rațional să zburăm cu avionul, deoarece 
probabilitatea ca el să se prăbușească este mică, pe când economia 
de timp pe care o obținem este mare și sigură. Așadar, a fi rațional 
nu înseamnă a elimina orice risc, altfel ar însemna să refuzăm să 
zburăm cu avionul. A fi raţional ar presupune alegerea a ceea ce 
aduce beneficii. Atunci, de ce să nu riscăm dispariția unei specii 
pentru a construi o hidrocentrală? Oare nu cumva scopul nostru 
trebuie să fie maximizarea beneficiilor? 


6 Vezi Sober, 1986. L-am urmat pe acesta în discuţia privind argumentul 
ignoranței. 

Totodată, este rezonabil să susţinem că dacă suntem 
ignoranti, atunci nu stim care vor fi consecințele dispariției unei 
specii. S-ar putea ca dispariţia unei specii să fie bună pentru noi, 
sau să ne dăuneze. Ambele posibilități sunt deschise. Atunci, ce 
facem? Pentru a nu risca să pierdem ceva, prezervăm specia. Nu 
este însă rezonabil să luăm o decizie bazându-ne pe ignoranță. 

Am putea susține că o specie joacă un rol important în 
stabilitatea sau echilibrul ecosistemului. Dar de la cazul unei specii 
nu putem generaliza până la enunţul universal că toate speciile au 
un rol decisiv în ecosistem. Chiar dacă ecosistemele sunt complexe 
si fragile, dispariția unei specii, deși înseamnă o reducere a 
complexității, nu duce în mod necesar la distrugerea 
ecosistemului. Ecologiştii răspund că nu este vorba de dispariția 
unei specii, ci de dispariția în masă a speciilor. 

Dar care este în acest caz temeiul pentru a decide care specii 
trebuie protejate? Desigur că dispariţia unei specii este un rău mai 
mic decât extinctia în masă a speciilor, iar conservarea unei specii 
este un rău mai mic decât dispariţia ei. Problema este că 
diversitatea biologică trebuie văzută în relaţie cu integritatea si 
stabilitatea ecosistemelor și cu faptul că degradarea ecosistemelor 
duce la diminuarea bunăstării oamenilor, în măsura în care aceştia 
sunt de acord că o viaţă firească trebuie trăită în mediul natural. 
Dacă oamenii vor alege sa neglijeze mediul si să se bazeze pe 
ştiinţă si tehnologie în rezolvarea tuturor problemelor, atunci un 
viitor distopic al supravieţuirii într-un mediu artificial decorat cu o 
natură contrafăcută devine posibil. 


O raționalitate bazată pe valori 


Pentru a reduce riscurile unui viitor rău pentru om și pentru 
mediul său natural acțiunea umană asupra mediului înconjurător 
trebuie să își aibă temeiul nu doar în cunoașterea științifică a 
naturii si în reducerea ignoranței, ci si în asumarea anumitor 
valori. Teoreticienii mediului au propus întemeierea eticii 
mediului pe noțiunea de valoare intrinsecă. Un argument în acest 
sens a fost formulat de Richard Sylvain Routley’. 


7 Vezi Routley, 1973. 

Distinctia traditionala dintre om, care are valoare prin el 
însuși, şi restul naturii, care are doar o valoare instrumentală, ceea 
ce face din om nu numai singurul beneficiar al creaţiei, ci și cel 
care are dreptul să acționeze asupra ei, este expresia 
antropocentrismului sau, în termenii lui Routley, a ,,sovinismului 
omenesc” al filosofiei occidentale. 

Principiul filosofic al filosofiei tradiționale care duce la 
şovinismul omenesc constă în ideea că nimeni nu este liber să facă 
ce vrea, deoarece: 

1. nu este lăsat de alte persoane, 

2. nu isi permite el însuși să producă ireversibilul (principiul 

absenței prejudiciului). 

Deşi un asemenea principiu impune restricții și asupra 
acțiunilor asupra mediului, Routley susține că aceste restricții sunt 
insuficiente pentru a asigura protecţia mediului, deoarece ele nu 
impun limite decât acțiunilor care sunt susceptibile să producă 
prejudicii intereselor umane, fără a recunoaște alte valori ale 
componentelor non-umane ale naturii în afara celor instrumentale 
(principiul valorii). 

Strategia argumentativă a lui Routley pentru a evidenția 
insuficiența tradițiilor morale occidentale predominante constă în 
prezentarea de contra-exemple, adică exemple de acţiuni care sunt 
evident rele, dar care nu sunt condamnate și puse la îndoială 
pornind de la principiile antropocentrice tradiționale. 

Routley propune un modus tollens: dacă e posibil să deducem 
dintr-un principiu moral general o judecată morală greșită, atunci 
principiul moral însuși este greşit. Dar dacă o propoziţie se 
dovedeşte falsă, atunci negația ei este adevărată. Deci, dacă un 
raționament demonstrează falsitatea unei propoziţii, atunci același 
raționament demonstrează adevărul negatiei acelei propoziţii. 

Putem reconstrui astfel argumentele lui Routley: 


8 Vezi Afeissa, 2007, pp. 22-23. 

Argumentul A 
Premisa 1: Ultimul om acționează rău. 
Premisa 2: Acţiunea ultimului om nu poate aduce nici un 
prejudiciu niciunei alte ființe umane. 
Concluzie: Nu este adevărat că o acţiune omenească nu poate 
fi rea prin aceea că nu aduce un prejudiciu altei ființe 
umane (negația principiului absenței prejudiciului). 


Argumentul B 
Premisa 1: Ultimul om distruge câteva lucruri care posedă 
o valoare. 
Premisa 2: Ultimul om nu distruge nimic care ar avea 
utilitate pentru o altă ființă umană. 
Concluzie: Nu este adevărat că doar obiectele care au utilitate 
pentru oameni au valoare (negația principiului valorii). 


Dacă acceptăm argumentele lui Routley, atunci afirmaţia că 
natura are valoare intrinsecă poate fi considerată întemeiată. Ce 
rezultă însă de aici cu privire la acțiunea umană? Că dacă natura 
are valoare intrinsecă atunci trebuie să urmăm natura în acțiunile 
noastre pentru a fi siguri că astfel evităm să facem răul? 


A urma natura 


Putem și trebuie oare să urmăm natura? Oare doar urmând natura 
facem naturii cel mai mic rău cu putință? Barry Commoner spunea 
că natura se pricepe cel mai bine. Holmes Rolston III deosebește 
mai multe înţelesuri ale ideii de a urma natura. Urmez distinctiile 
propuse de acesta,” adăugându-le câteva opinii personale: 

A urma natura în sens absolut. În acest sens vorbim despre 
conformitatea cu legile fizice, chimice și biologice ale naturii. 
Fireşte că ființa umană se supune acestor legi, de la legea 
gravitaţiei si până la legile evoluţiei biologice, dar ea înseamnă mai 


? Vezi Rolston, 1986, pp. 30-52. 

mult decât atât ca ființă rațională, morală, culturală si spirituală. 
De aceea, a urma natura în mod absolut presupune o reducere a 
fiinţei umane la structuri biochimice, ceea ce nu se poate admite. 
Absolutizarea naturii duce la dihotomia dintre natură și cultură. 

A urma natura în sens artefactual. Omul este o ființă 
deliberativă şi actionala, care isi manifestă prezenţa in natură prin 
acţiuni creatoare si transformatoare. Este imposibil să urmăm 
natura în sens artefactual, nu o putem dubla prin acțiunile noastre. 

A urma natura în sens relativ. În acest sens putem discuta 
despre opțiuni comportamentale care ţin de noi ca ființă naturală 
sau de considerarea naturii ca model, de la alimentaţie și 
petrecerea timpului liber la naturaletea unor artefacte. Urmarea 
naturii în sens relativ este disecată în patru sensuri secundare, 
după cum urmează: 

A urma natura în sens homeostatic. Bunăstarea omului depinde 
de păstrarea echilibrului ecosistemelor. Omul cercetează natura, îi 
cunoaște legile, constată ce se întâmplă cu ea, deliberează, ia 
decizii si acţionează. In sens homeostatic omul devine conștient de 
importanța naturii şi încearcă să nu îi aducă prejudicii. Dar 
asemenea acţiuni ale omului nu au un caracter moral. 

A urma natura în sens etic imitativ. Comportamentul naturii 
este amoral, pe când comportamentele oamenilor sunt morale sau 
imorale. În acest sens, a urma comportamentul naturii nu duce la 
moralitate. Dar asta nu înseamnă că natura este rea. Probabil că în 
sens naturalist omului care luptă pentru supraviețuire îi este 
proprie voința de putere. Ajungem astfel fie la Nietzsche cu teoria 
supraomului și a voinţei de putere, fie la naturalizarea moralei, un 
posibil proiect filosofic încă neexplorat. 

A urma natura în sens axiologic. Natura poate fi apreciată ca o 
valoare sau putem să acordăm naturii valoare intrinsecă. Natura 
este frumoasă, ea poate fi contemplată, dar și utilă, este folosită de 
om ca suport al bunăstării sale. Inclusiv G. E. Moore, critic al erorii 
naturaliste a derivării lui trebuie din este, acceptă că aprecierea 
frumuseţii naturale este un bun.” 


10 Vezi Moore, 1903, pp. 36-58. 

A urma natura în sens tutorial. Putem învăţa de la natură, 
putem fi inspirați de natură, înțelepciunea naturii poate fi o sursă 
pentru om, putem urma ritmurile naturii, putem lăsa natura să 
rezolve unele probleme. 

Din cele de mai sus reiese că ne este cu putință să urmăm 
natura în sens relativ, dar aceasta nu garantează că am alege răul 
cel mai mic, nici măcar cel mai mic rău făcut naturii. De exemplu, 
selecția naturală a dus la prezenţa prădătorilor în lanţul trofic şi în 
ecosisteme. Aceasta nu înseamnă că omul trebuie să urmeze 
această lecţie a naturii. Dimpotrivă, problema este aceea că specia 
umană reprezintă cel mai necruţător prădător din ecosistemul 
global, iar acțiunile sale produc efecte distructive, unele, din 
păcate, ireversibile. 


Precautie, subsidiaritate, non-reciprocitate 


În etica mediului si mai cu seamă in managementul de mediu, atât 
în elaborările teoretice, cât și în deciziile cu consecinţe practice, s-a 
pornit, cel puţin în mod implicit, de la principiul alegerii răului cel 
mai mic. Mentionez in acest sens trei principii ale politicilor si 
managementului de mediu care au stat la baza ghidării deciziilor 
privind acțiunile omenești si mediul înconjurător. Cele trei 
principii sunt: principiul precautiei, principiul subsidiaritatii si 
principiul non-reciprocitatii. 


Principiul precautiei 


Principiul precautiei, judecat din perspectiva eticii mediului, este 
expresia unei atitudini antropocentrice. Din punct de vedere 
filosofic şi moral vorbim despre o atitudine prudentă sau despre 
prudentialitate. Aplicat la cazul mediului, argumentul prudential 
cere evitarea acelor activităţi ale căror efecte asupra mediului pun 
în pericol siguranţa, supraviețuirea si bunăstarea ființelor umane. 
Argumentul este recunoscut chiar și de către criticii antropocentrismului 
ca unul care ar putea face imposibilă încercarea de ne elibera de 

centrarea excesivă pe interesele umane. Oricum, acele activități 
care duc, de exemplu, la subtierea stratului de ozon, la scăderea 
resurselor piscicole sau la încălzirea globală trebuie tratate cu 
prudenţă, în interesul omului, dar şi în interesul naturii, fiind și ea 
pusă în pericol, cel puţin în egală măsură cu omul. 

Totuși, în opinia mea, argumentul prudential nu duce din 
punct de vedere logic la o centrare exclusivă asupra intereselor 
oamenilor, deoarece luarea în considerare a propriilor interese nu 
presupune ignorarea altor interese, după cum a avea grijă de tine 
însuți nu presupune că nu ai grijă de ceilalți. Ideea de prudenţă nu 
presupune excluderea celorlalți, prudenta nu este echivalentă cu 
egoismul. Egoismul şi instrumentalismul sunt mai puternice decât 
prudentialismul. În acest sens slab, prudentialismul este 
compatibil cu o etică deontologică de tip kantian, în care omul este 
scop pentru om.!! 


Principiul subsidiaritatii 


Cred că justificarea principiului subsidiaritatii este asigurată prin 
consistenţa următorului argument: 

1. Toate societăţile umane cunoscute au fost și sunt, într-un 
fel sau altul, mai mult sau mai puţin ierarhice. Deşi 
aparent democratizarea slabeste ierarhia, nu se poate 
spune că în realitate există mult mai puţină ierarhie şi 
autoritate în societățile democratice. Apare următoarea 
problemă: care este minimul și maximul de ierarhie 
într-o societate, în așa fel încât să crească eficienţa 
deciziilor şi capacitatea de autoreglare a acelei societăți? 

2. Cu cât societatea este mai liniară în organizarea ierarhică, 
cu atât responsabilitatea şi decizia sunt împinse mai sus 
în ierarhie, de regulă spre autoritatea politică centrală, 
chiar până la atingerea nivelului de incompetenta al 
reprezentanţilor acesteia. O autoritate autentică trebuie 


A 


1 Vezi Val Plumwood, „Paths Beyond Human-Centeredness”, in Weston (ed.), 
1999, pp. 72-73. 


ARTA RAULUI CEL MAI MIC SI ETICA MEDIULUI 


fosoj1y 


6 


‘OUVUIN 10] 24U114S V1. 


6 


40210S NpVY oyw mvuomam uy 


261 


, 


stiintelor umane. In memoriam Mihail Radu Solcan 


3 


Filosofia 


262 


să aibă toate tipurile de competenţă necesare. Apare 
următoarea problemă: poate lua vârful ierarhiei politice 
toate deciziile competente și responsabile care privesc 
interesele unei comunităţi? 

3. Dezvoltarea economică presupune şi schimbări structurale 
de tip social. Diferentierea structurală duce la segmentarea 
în două sau mai multe roluri, îndeplinite de diverse 
organizaţii, a unui rol social unitar anterior. Din acest 
punct de vedere, cu cât o societate este mai dezvoltată, cu 
atât ea este mai diferențiată și mai eficientă la nivel 
organizational. De exemplu, roluri ale statului pot fi 
preluate eficient de societatea civilă, de organizații 
neguvernamentale. Apare următoarea problemă: este 
societatea civilă suficient de diferențiată pentru a fi 
capabilă de dezvoltare economică? 

4. Un grup neorganizat de persoane, având un interes 
comun, conștiente de acest interes şi având mijloacele de 
a-l realiza, se poate afla în situația de a nu face, în 
general, nimic pentru a-l atinge. Apare următoarea 
problemă: nu cumva comunitățile mici se află într-o 
asemenea situație? 

5. Aceste probleme pot fi rezolvate prin aplicarea principiului 
subsidiaritatii: responsabilitatea primară si competențele 
de decizie trebuie să revină celui mai scăzut nivel de 
autoritate din ierarhia politică sau administrativă. 
Decizia trebuie lăsată pe seama celor care vor suporta 
nemijlocit consecinţele ei. 

Aplicarea principiului subsidiaritatii în managementul de 
mediu presupune deplasarea deciziei la nivelul acelor comunități 
care sunt direct afectate de anumite activităţi economice. Desigur, 
presupunem aici că aceste comunități isi cunosc mai bine propriile 
interese și sunt capabile să ia cele mai bune decizii, adică, din 
perspectiva teoretică propusă în acest studiu, să evite răul cel mare. 

Principiul non-reciprocitatii 


Acest principiu a fost discutat în filosofie de nenumărate ori, chiar 
dacă fără o referire explicită la ideea de non-reciprocitate. Tema 
apare la Kant în discuţia despre datoriile indirecte şi este reluată în 
etica actuală, pornind de la distincţia dintre agent moral și pacient 
moral. În etica mediului vom susţine în acest sens că avem datorii 
indirecte fata de animale, fata de specii aflate pe cale de dispariţie 
sau chiar fata de ecosisteme, adică fata de toate acele entităţi care 
pot fi considerate pacienţi morali. 

Din perspectiva unei teorii contractualiste se susține că 
ambele părți trebuie să își asume obligaţiile contractuale, ceea ce 
presupune reciprocitate. Drept urmare, principiul non-reciprocitatii 
presupune o revizuire a ideii contractualiste tradiționale, în sensul 
acceptării posibilităţii de asumare unilaterală a unor obligaţii. În 
etica mediului vom susține că asumarea unilaterală de obligaţii 
este singura posibilitate pentru a acționa corect sau drept. Modelul 
cel mai bine elaborat teoretic, dar şi cel mai criticat, este cel al 
dreptăţii intergenerationale, adică ideea că avem obligaţii fata de 
generaţiile viitoare. Nu este scopul acestui studiu să analizez 
controversele pe această temă. 

Ideea de non-reciprocitate poate fi regăsită și în discuţiile pe 
tema responsabilitatii sociale corporative. Diversele organizații cu 
profit economic utilizează o parte din acesta în folosul unor 
persoane sau organizații non-profit, fără ca prin aceasta să 
urmărească o reîntoarcere profitabilă a investiţiei. 

În fine, ideea de non-reciprocitate poate fi pusă în discuţie și 
în contextul filosofic al unei dezbateri despre altruism și cooperare. 
În cele din urmă, ideea non-reciprocităţii trece si în domeniul 
filosofiei dreptului prin discuţia despre discriminarea pozitivă. 

Aceste principii sunt puternic internalizate în dezbaterile 
actuale privind etica mediului si dezvoltarea durabilă. Scopul meu 
este însă mult mai limitat, aşa că voi discuta în continuare doar 
câteva probleme ale eticii mediului în care sunt aplicate principiile 
menționate mai sus. 

Problema răului făcut altor specii 


Care să fie atitudinea potrivită față de alte specii dacă scopul 
nostru este să alegem răul cel mai mic? Peter Singer pune în 
discuţie această problemă în binecunoscutul său studiu pe tema 
eliberării animalelor.!? După Singer, atitudinea tradițională fata de 
alte specii este impregnată de prejudecăți de tipul celor rasiste, 
adică de ceea ce numim „speciism”. 

Fata de o asemenea poziţie teoretică se pot formula diverse 
întrebări de întâmpinare. De exemplu, „De ce să nu ne ocupăm 
mai întâi de îmbunătăţirea condiţiei speciei noastre și apoi de alte 
specii?” După Singer, o asemenea întrebare conține presupozitia 
specifică rasismului, evidentă dacă înlocuim „specie” cu „rasă”. 

Sau, un alt exemplu, întrebarea „Este o dietă vegetariană 
adecvată nutritional?”, ne plasează, după Singer, în contextul unui 
caz asemănător cu acela al proprietarilor de sclavi care susțineau 
în secolul al XIX-lea că economia Sudului Statelor Unite ale 
Americii s-ar prabusi fără munca sclavilor. 

Un caz special de speciism este cel al experimentelor făcute pe 
animale în beneficiul oamenilor. Dar, observă Singer, aceste 
experimente se bazează pe supoziţia că organismul animalelor este 
asemănător cu acela al omului, ceea ce înseamnă că nu suntem 
consecventi și schimbăm obiectul discuţiei în funcţie de interese: 
când este vorba de experimente medicale luăm în seamă asemănările 
dintre specia umană si alte specii, când discuţia se mută într-un 
context în care vorbim despre durerea animalelor punem accent pe 
diferențele dintre om si animale pentru a justifica experimentele. 

Susţinătorii experimentelor pot formula întrebarea următoare: 
„Preferi să lăsăm oamenii să moară pentru a nu face experienţe pe 
animale?” Singer răspunde tot cu o întrebare: „Oare experimentatorul 
ar fi dispus să experimenteze pe un orfan de șase luni dacă ar ști că 
aceasta este singura cale pentru a salva viata unor oameni?”15 Nu există 
nici o caracteristică biologică pe care să o posede un copil de câteva luni 


12 Singer, 1973, sau 1995, ed. rom. 
13 Singer, 1995, p. 154. 

si să nu o posede mamiferele adulte, de unde rezultă ca o eventuală 
decizie de a nu experimenta pe copii mici devine discriminatorie. 

Un alt răspuns ar putea fi acela că experimentarea pe un 
copil mic este imorală deoarece acesta se va dezvolta ulterior la un 
nivel superior altor mamifere. In acest caz, pentru a fi consecventi, 
ar trebui să ne opunem avortului si, eventual, contraceptiei, 
deoarece foetusul si ovulul sunt in mod potential analoage 
copilului. Pe de altă parte, dacă un om are o leziune pe creier care 
îl va face incapabil să se dezvolte, de ce să nu experimentăm pe el? 

Este evident că în toate aceste argumente în favoarea experimentelor 
pe animale se ascunde preferința pentru specia umană, adică speciismul. 

Pe de altă parte, folosirea altor specii pentru producerea de 
hrană este nucleul atitudinii noastre față de acestea. După 
Godlovitch,!+ animalele sunt împărţite în comestibile si necomestibile, 
ceea ce indică atitudinea omului fata de ele. Chiar ecologistii care 
apără viaţa sălbatică sunt de acord cu creșterea animalelor sau 
păsărilor pentru hrană în mod industrial. Între timp, comparativ 
cu anii 1970 ai secolului trecut, ani ai începuturilor ecologismului, 
a prins contur ideea că merită recuperată ferma țărănească 
tradițională, in care animalele si păsările sunt crescute ecologic, în 
condiţii de spaţiu şi de locuire corespunzătoare. 

Apărătorii fermelor tradiționale pot replica prin afirmaţia că 
animalele și păsările dintr-un compex industrial nu cunosc alte 
condiţii de supravieţuire. De aici ar rezulta limitarea disputei doar 
la cazul animalelor care sunt mutate din mediul lor, în primul rând 
cele sălbatice. În acest argument este cuprinsă eroarea de a crede 
că toate comportamentele animalelor sunt învăţate.!” Or, nu asa 
stau lucrurile, instinctele înnăscute au o mare pondere în 
comportamentele animalelor. 

Părerii că trebuie să creştem animale pentru hrană în mod 
ecologic îi răspunde Roslind Godlovitch.! Am avea aici o opinie 
absurdă, care amestecă două sustineri, „trebuie să evităm ca 
animalele să sufere” și „nu este nimic rău în a ucide animale”, din 


14 Vezi Godlovitch, 1971. 
15 Singer, 1995, p. 157. 
16  Godlovitch, 1971, vezi și Singer, 1995, pp. 157-158. 

care ar rezulta ca intreaga fauna ar trebui exterminata pentru a fi 
siguri ca nici un animal nu va suferi. 

Acestui argument i s-ar putea raspunde ca este corect sau nu 
este rău să crestem animale pentru hrană, cu condiţia sa le oferim 
condiții plăcute si să evităm durerea. Dar consecinţa ar fi aceea a 
necesității maximizării plăcerii şi a eliminării totale a durerii, ceea 
ce ar însemna că un animal crescut pentru hrană nu ar trebui 
sacrificat niciodată. De aici preocuparea pentru sacrificarea 
animalelor fără durere. 

Un al doilea răspuns posibil ar fi acela că trebuie să crestem 
animalele în mod uman, caz în care am realiza că este imposibil de 
pus în practică o asemenea metodă. Animalele nu pot fi scopuri 
într-o fermă în care le crestem pentru hrană, ci doar mijloace. 

Cum rezolvăm însă o situaţie de felul celei în care câinii 
mușcă oameni? Aici avem realmente o problemă de tipul 
conflictului de interese.” Ar urma o discuţie despre sterilizare ca 
soluţie, pe care nu este însă cazul să o dezvolt aici. 


Vegetarieni sau vânători? 


Pentru a reduce sau chiar elimina răul făcut altor specii trebuie să 
adoptăm la nivelul practicilor acele soluţii care produc răul cel 
mic, adică cea mai puţină durere altor animale. Singer sugerează 
că soluţia altruistă ar fi să devenim vegetarieni.'® 
Argumentul standard în favoarea vegetarianismului are 
următoarea structură:!? 
1 Durerea este un lucru rău, indiferent dacă este vorba de 
oameni sau de animale. 
2. Oamenii (sau cei mai mulţi dintre ei) pot trăi fără a se 
hrăni cu carne, aşadar, fără a cauza durere animalelor. 
3. Este imoral ca oamenii să ucidă si să mănânce alți 
oameni, cauzându-le durere. 


17 Singer, 1995, p. 158. 
18 Singer, 1995, p. 158. 
1 Rolston, 1988, p. 80. 

4. Animalele, asemenea oamenilor, simt durerea si vor 

suferi dacă sunt ucise pentru hrană. 

5. Nu putem indica diferenţe relevante din punct de vedere 

moral în această privinţă între oameni si animale. 

6. Prin urmare, este imoral pentru oameni să ucidă și să 

mănânce animale, cauzându-le durere. 

Fata de acest argument putem formula diverse obiecții, 
dintre care mă voi opri la două. 

În primul rând, putem deosebi între diverse tipuri de durere. 
Durerea umană este diferită de durerea animalelor, fiind mai mult 
decât o durere fizică internalizată psihic. Durerea umană are o 
componentă cognitivă, manifestată în modul unor simtaminte 
complexe de supărare, nefericire, nenorocire. 

Pe de altă parte, pe baza distinctiei dintre animale domestice 
şi animale sălbatice, putem susţine că animalele pentru hrană sunt 
artefacte, adică sunt crescute de om pentru hrană. Ca urmare, dacă 
eliminăm vânătoarea, vom fi indreptatiti să susţinem că oamenii 
consumă ființe crescute special în acest scop. Problema ar fi atunci 
mutată la nivelul modalităţilor folosite pentru creșterea acestor 
animale si pentru sacrificarea lor. Ideea ar fi să le sacrificăm fără ca 
ele să simtă durerea. Dar unele tradiții conţin sacrificii oarecum 
ritualice. asa cum sunt mielul de Paste sau porcul de Crăciun. 

În cazul vânătorii, un început corect al discuţiei poate fi cel al 
formulării unei distincţii între mai multe tipuri de vânătoare: 

e vânătoare terapeutică, cu rolul de a asigura fie bunăstarea 
unei specii care a depășit numeric optimul în raport cu 
resursele de mediu și capacitatea de susținere a ecosistemului, 
inclusiv în raport cu generaţiile viitoare ale speciei respective, 
fie conservarea sau protejarea unor specii aflate în pericol 
din cauza inmultirii unei alte specii peste optimul care 
asigură echilibrul, fie integritatea unui ecosistem, care 
altfel ar fi periclitată prin creşterea numerică a membrilor 
unei specii. Firește, cele trei obiective se pot combina câte 
două, sau pot fi avute în vedere simultan toate trei. 


2 Varner, 1998, pp. 100-101. 

vanatoare de subzistenta, cu rolul de a asigura hrana 
pentru oameni, de regula pentru un grup de oameni care 
îşi procură astfel hrana. 

vânătoare sportivă, cu rolul de a asigura satisfacția 
sportivă a vânătorilor, corelată în ultima vreme, urmare a 
acțiunilor activiștilor de mediu, cu vânătoarea terapeutică 
sau cea de subzistență. Acest tip de vânătoare nu răspunde 
unor nevoi fundamentale sau primare, aşa cum ar fi 
procurarea hranei, ci asigură plăcerea sau petrecerea 
timpului liber. Vânătoarea sportivă este apreciată de unii 
teoreticieni ai mediului drept întruchiparea pură a răului 
în sens metafizic absolut, deoarece sunt vânate pentru 
plăcere animale care se luptă pentru propria lor viaţă, 
așadar facem în mod intenționat din moarte un scop și 
dam viata pe moarte, lumina pe intuneric.”! 

vanatoare ritualica, cu rol religios sau cultural, practicata 
ca expresie a unor credinte religioase sau pentru a respecta 
o anumită tradiţie, consacrată unor ceremonii, asa cum ar fi 
dovedirea faptului că un tânăr s-a maturizat şi dispune de 
anumite capacităţi, ori dedicată dobândirii unui trofeu a 
cărui deținere ar avea o anumită semnificație. Vânătoarea 
poate fi văzută şi ca o reîntoarcere de la cultură la natură, o 
reîntoarcere sacramentală prin care recăpătăm simțământul 
realității prin moarte, adică vânăm nu pentru a ucide, ci 
ucidem pentru a intra într-o ordine în care cel vânat se 
duce spre moarte.” Conştientizăm viata ca un drum spre 
moarte, am spune in termeni heideggerieni. 


Din perspectiva eticii mediului, cred că poate fi susținută 
vânătoarea terapeutică, în mod sigur de către teoreticienii 
mediului. Apărătorii drepturilor animalelor pot ajunge până la 
căutarea unor temeiuri care să asigure interzicerea oricărei forme 
de vânătoare. Teoreticienii mediului au încercat să ofere de partea 
lor argumente științifice si au calificat drept romantică, nestiintifica 
sau ignorantă poziţia extremă fata de vânătoare a unor apărători ai 


Pentru un asemenea punct de vedere vezi Krutch, 1969, p. 148. 
Ortega y Gasset, 1972, pp. 110-111. 

drepturilor animalelor.” $i unii teoreticieni ai mediului se opun 
anumitor tipuri de vânătoare, în primul rând celei sportive. Alți 
teoreticieni holisti accentuează funcţiile vânătorii, eventual chiar 
remanenta unei funcții ritualice. Oricum, cei mai multi acceptă 
vânătoarea terapeutică, pe care o consideră biologic necesară. 

Punctul de întâlnire al apărătorilor drepturilor animalelor si 
al teoreticienilor holisti ai mediului îl reprezintă acceptarea ideii că 
ecosistemele au capacitate de auto-organizare, ceea ce înseamnă, 
din perspectivă individualistă, să nu intervenim prin vânătoare, 
nici măcar asupra animalelor de pradă care ar putea pune în 
pericol viaţa oamenilor (recomandarea este ca oamenii să evite 
prezența în asemenea spaţii ocupate de prădători), iar din 
perspectivă holistă să lăsăm natura să-și rezolve problemele de 
una singură, pentru că, vorba lui Commoner, se pricepe cel mai 
bine. Natura se poate echilibra prin acţiunea propriilor mecanisme 
interne de auto-organizare, aşa cum a făcut-o până acum, timp de 
miliarde de ani, chiar cu prețul dispariției unor specii, iar în 
absența omului, dacă s-ar întâmpla aşa ceva, nu avem motive 
pentru a presupune că s-ar afla în dificultate. Așadar, neinterventia 
poate fi o consecință a adoptării ambelor poziţii. Totuşi, ar întreba 
cealaltă parte, de vreme ce suntem prezenţi în lume și putem 
ameliora starea generală a comunităţilor biotice, de ce să nu o 
facem? Dar, va veni replica de întâmpinare, oare nu cumva 
prezența omului a avut un efect distructiv asupra naturii, iar 
efectele sunt pe cale să devină din ce în ce mai grave? 

Problema poate fi privită şi din perspectiva managementului 
speciilor, caz în care se poate deosebi între un management care 
impune obligaţii si un management permisiv, în funcţie de fiecare 
specie în parte, de rolul ei în ecosistem. Vorbim despre obligaţii în 
cazul în care la nivelul ecosistemului trebuie păstrat un anumit 
echilibru si despre permisivitate în cazul unor specii care nu 
presupun riscul de a pune în pericol echilibrul ecosistemului. 

O perspectivă utilitaristă poate duce la încurcături în raport 
cu dilema dintre individualism si holism. Pe de o parte, vom 


23  Menţionez aici articolul lui Conniff, din anul 1990, apărut în revista 
Audubon, sub genericul „Drepturile animalelor: ignoranță fata de natură”. 

susține interzicerea vânătorii pentru că nu vrem să aducem prejudicii 
indivizilor, pe de altă parte, dacă suntem partizanii conservării 
vieții sălbatice ca întreg, vom adopta o atitudine managerială si 
vom încerca să minimizăm suferința prin vânătoare terapeutică. 

Să analizăm statutul vânătorii terapeutice din perspectiva 
utilitarismului hedonist. Vânătoarea poate fi apărată pe baza 
următoarelor principii: 

1. Avem obligația morală de a minimaliza durerea. 

2. În cazul managementului speciilor constatăm că mai multă 
durere va fi produsă dacă lăsăm natura să-şi urmeze cursul, 
decât dacă aplicăm cu precauţie vânătoarea terapeutică. 

3. Prin urmare, suntem obligaţi moral să aplicăm vânătoarea 
terapeutică în managementul speciilor, decât să lăsăm 
natura să își urmeze cursul. 

Premisa 1 este teoretică şi primește acordul hedoniștilor, pe 
când premisa 2 este o propoziție empirică. Dezacordul susținătorilor 
eliberării animalelor, începând cu Singer, este fata de premisa 2. Ei 
susțin că au observat altceva, și anume, că cea mai bună cale de a 
minimaliza suferința nu este nici vânătoarea terapeutică şi nici 
natura lăsată să-și urmeze cursul, ci controlul populaţiei cu 
ajutorul unor mijloace neletale. Drept urmare, concluzia 3 va fi 
reformulată astfel: 

3. Suntem obligați moral să utilizăm mijloace neletale pentru 

a controla populaţiile speciilor în cazul managementului 
obligatoriu. 

Dacă luăm însă în considerare datele de observaţie invocate 
de teoreticienii holisti ai mediului, vom descoperi cazuri in care 
vânătoarea este biologic necesară pentru a păstra stabilitatea 
ecosistemului pe termen lung. În consecință, avem o revizuire a 
premisei empirice 2 şi o nouă revizuire a concluziei, astfel: 

3”. Suntem obligați moral să utilizăm fie vânătoarea terapeutică, 
fie mijloace biologice neletale pentru a asigura controlul 
populațiilor speciilor sub management obligatoriu. 

În concluzie, dacă eliminarea oricărei forme de vânătoare nu 

se justifică, deoarece eliminarea totală a vânătorii nu echivalează 


2 Varner, 1998, pp. 106-111. 

cu alegerea răului cel mai mic, avem suficiente argumente in 
favoarea practicării vânătorii ca terapie ecosistemică. 


Etica mediului ca etică globală 


Dar în natură toate se leagă de toate într-un ecosistem planetar. 
Din acest motiv, etica mediului poate fi înțeleasă ca etică globală. 

Să considerăm următoarele enunturi, rostite des de diversi 
actori sociali în diverse împrejurări: 


T. 


Guvernele ţărilor bogate trebuie să facă mai mult pentru 
statele lumii a treia. 

Este inacceptabil din punct de vedere moral ca procesul 
globalizării să distrugă culturile indigene din ţările lumii 
a treia. 

Internetul nu ar trebui să fie supus cenzurii sau altor 
reglementări restrictive în nicio tara a lumii. 

Brazilia ar trebui să oprească despăduririle din jungla 
amazoniană, pentru a elimina o cauză posibilă a încălzirii 
globale. 

Este un lucru bun că la ultima Adunare O.N.U. de la 
New York s-a discutat iarăși despre rolul femeilor în 
societate. 

Decalajul economic dintre Nordul bogat si Sudul sărac 
este nedrept. 

Intervenţiile în țările în care sunt încălcate drepturile 
omului sunt justificate. 


Chiar dacă părerile noastre pot fi diferite fata de aceste 
enunturi, recunoaștem că ele au sens. Admitem că discutăm uneori 
asupra acestor teme și că, cel puţin implicit, în mod natural, pe 
baza simțului comun, avem anumite atitudini. De fapt, aceste 
enunturi tin de domeniul eticii globale, înțeleasă ca o teorie în care 


% Am alcătuit această listă după exemplul lui Nigel Dower, pornind de 
la cele mai discutate teme globale ale începutului mileniului al treilea. 
Vezi Dower, 1999, p. 1. 

sunt discutate normele și valorile care ghidează relaţiile noastre cu 
lumea în sens larg. Aceste norme au două componente: 

1. unsetdevalori universale aplicabile tuturor ființelor umane; 

2. un set de obligaţii și responsabilități globale împărtășite 

de toate fiinţele umane. 

Ideea de responsabilitate globală și aceea a universalitatii 
valorilor, deși distincte, sunt inseparabile teoretic în construcția 
unei etici globale, deoarece una nu poate fi concepută fără cealaltă, 
sau una o angajează pe cealaltă. Dacă recunoaștem că avem 
responsabilități globale, atunci acceptăm implicit că acestea au la 
bază valori universale, dacă recunoaştem anumite valori 
universale, atunci vom deriva din ele obligaţii și responsabilități 
globale. Fiecare dintre cele două idei are consecințe teoretice 
importante în legătură cu natura moralității, a valorilor morale și a 
datoriei în general, a obligaţiilor şi a responsabilități deopotrivă, 
dar și asupra modului în care este gândită societatea umană ca o 
comunitate globală. 

Etica globală ridică probleme teoretice noi în dezbaterea 
filosofică. De exemplu, dacă vom cădea de acord că avem obligaţia 
de a elimina sărăcia din lume, atunci are această decizie vreo 
legătură cu natura moralității? Cum împăcăm caracterul global al 
unor responsabilități cu credința comună că limitele obligaţiilor 
mele morale sunt determinate de limitele comunității căreia îi 
aparţin? Atunci, în ce sens putem vorbi despre lume în sens larg ca 
despre propria noastră comunitate? Putem vorbi despre 
universalitatea valorilor morale? Şi nu cumva o universalitate 
proclamată ar intra în conflict cu principiul respectării diversității 
culturale? Pot fi judecate oare acţiunile statelor lumii din punct de 
vedere etic? Şi cum anume putem face acest lucru, de vreme ce 
statele sunt entități diferite decât indivizii? Rezultă că etica globală 
nu este doar o aplicare a convingerilor morale la probleme globale, 
ci presupune o regândire a unor aspecte teoretice importante. 

Să analizăm relația dintre etica globală şi problematica 
mediului înconjurător. 

Ideea de finitudine a apărut metaforic în literatura politică și 
economică într-o formă accesibilă imaginarului individual si 
colectiv, aceea a planetei ca o navă cosmică, în primul rând în 
legătură cu criza mediului înconjurător. S-a acceptat că această 

finitudine funcționează ca o constrângere asupra acţiunilor 

practice întreprinse de diversii agenţi sociali. Putem deosebi trei 
înțelesuri ale finitudinii:° 

1. Finitudinea resurselor neregenerabile. Petrolul, cărbunele si 

unele minereuri se vor epuiza în următoarea perioadă de 

timp, astfel încât, în cazul în care nu vor fi folosite alte 

resurse sau nu vor fi ajustate nevoile actuale, vom intra 


într-un colaps economic. = 
2. Finitudinea capacităţii de suportabilitate. Lumea ca 2 
întreg, planeta, nu poate absorbi la nesfârșit efectele $ 
poluante ale activității umane. Au apărut deja degradări azi 
ireversibile ale mediului înconjurător în toate ţările lumii. = 
Apa, aerul, solul şi pădurile sunt în pericol. T 
3. Finitudinea terenurilor care produc resurse regenerabile. S 
Locuitorii planetei au nevoie de hrană, iar capacitatea 3 
planetei de a asigura în mod durabil hrană pentru o ` 


populație în creștere este limitată. 
Situația poate fi cuantificată pornind de la formula 
soților Ehrlich:?7 


Impactul asupra mediului = Populație x Bunăstare x Tehnologie. 


Chiar dacă luăm în considerare si alti factori, asa cum ar fi 
timpul, rămâne valabilă, local sau global, corelatia funcțională 
dintre impactul asupra mediului şi mărimea populației, 
standardul calității vieții si tipurile de tehnologie folosite. 
Principala problemă în Sud ar fi creşterea populației, în timp ce în 
Nordul dezvoltat am avea problema folosirii unor tehnologii 
nepoluante, care să permită dezvoltarea fără poluare, aşa-numita 
dezvoltare durabilă. 

În etica mediului deosebim între trei dimensiuni ale 
responsabilitatii morale:?8 


40210S Npvy [LVYLW mvuomam uy 


% Dower, 1999, pp. 158-159. 

27 Ehrlich, Ehrlich, 1991, p. 58. 

233 Dower, 1999, p. 161. Desigur, nu toți teoreticienii sunt de acord cu această 
împărțire tripartită a responsabilitatilor, iar unii le resping pe toate trei, 
susținând o concepție de tipul „noi — aici — acum” asupra moralității. 

Responsabilitatea fata de persoanele sau generaţiile care 
vor trăi în viitor, nu doar fata de contemporani. 
Responsabilitatea fata de alte feluri de ființe decât 
oamenii (așa-numitele ființe non-umane). 
Responsabilitatea globală față de oamenii de pretutindeni, 
nu doar fata de membrii aceleiași comunități. 


Întrucât poluarea nu cunoaşte frontiere, tot aşa trebuie 
regândită și responsabilitatea noastră. Aceasta este o altă cale de a 
ajunge la necesitatea unei etici globale conform căreia întreaga 
lume este un domeniu al moralității si relaţiile de asumare a 
răspunderii se intretes pe întreaga planeta. 


Agenda ecologistilor şi conștiința ecologista 


Trăim într-o lume în care răul îl reprezintă si degradarea mediului 
înconjurător. Din perspectiva diverselor acţiuni ale ecologistilor 
îndreptate împotriva răului se pot contura principalele lor 
obiective. Acestea ar fi următoarele: 


1. 


3. 
4. 


Conservarea biodiversitatii, a speciilor, a vieții sălbatice, 
precum si a habitatelor cum ar fi zone umede, estuare, 
păduri, deserturi. 

Repopularea cu specii dispărute, inclusiv prădători, mutarea 
speciilor exotice în spațiul lor propriu, adaptarea practicilor 
agricole si peisagistice la specificul local al comunității biotice. 
Reducerea substanțială a poluării aerului si apei. 
Reducerea substanțială a populaţiei la nivel planetar.? 


Argumentul general, bazat pe alegerea răului cel mai mic, 
este următorul: 


1. 


Avem datoria de a conserva mediul în care generațiile 
viitoare de oameni isi vor putea realiza cele mai importante 
interese. Aceste interese au semnificație morală. 
Asigurarea posibilităților pentru realizarea acestor interese 
presupune realizarea obiectivelor din agenda ecologistilor. 
Prin urmare, trebuie să acționăm astfel încât să realizăm 
obiectivele 1-4 de mai sus. 


2 Varner, 1998, pp. 121-122. 


CONSTANTIN STOENESCU 


Realizarea acestor obiective se poate face numai daca la 
nivelul mentalitatii oamenilor se configureaza o conștiință ecologista. 
Aceasta poate fi descrisă succint prin următoarele componente:° 

1. Constiinta că mediul înconjurător este un ecosistem, 
adică o totalitate vie, auto-organizata spontan. 

2. Constiinta dependenţei independenţei noastre, adică a 
relaţiei fundamentale cu ecosistemul, ceea ce presupune 
respingerea viziunii asupra lumii ca obiect și a omului insular. 

Printr-o asemenea schimbare la nivelul conștiinței se creează 
premisa unei abordări a problemelor privind mediul înconjurător 
altruiste, responsabile și bazate pe știință. În cele din urmă, etica 
mediului nu face nimic altceva decât să favorizeze constituirea 
unui etos care să întemeieze valoric şi valorizator, adică axiologic, 
acțiunea umană. Alegerea răului cel mai mic devine posibilă numai 
dacă temeiurile ştiinţifice sunt asigurate moral printr-o întemeiere 
axiologică. În acest sens, o raționalitate bazată pe valori, pe 
cunoașterea a ceea ce este bun și rău și pe semnificarea lor morală, 
dă eticii mediului acea consistență care îi poate permite ghidarea 
acțiunii practice și îmbunătăţirea prezenței omului în lume. 

CONSTANTIN STOENESCU 


Putem acorda un statut special 
textelor sacre? 


ROBERT MIHAI POPESCU 


Texte sacre, enunturi religioase si stiintifice 


Cel care isi pune problema statutului textelor sacre are in vedere, 
în principal, faptul că aceste texte reprezintă nucleele unor forme 
de viata religioasă. Ceea ce este potential problematic — pentru un 
cititor modern - în interiorul textelor sacre este reprezentat de 
conţinutul religios al acestora, nu de aspectele lor literare sau 
istorice. lar „potenţialul problematic” amintit anterior vizează, cel 
mai adesea, vechimea acestor texte. Pentru un credincios modern, 
întrebarea se pune astfel: „În ce măsură ar trebui să-și conducă 
cineva viata după niște principii enunțate acum mii de ani, când 
stim că omenirea a evoluat atât de mult?” Cu siguranţă, astăzi 
cunoaștem mult mai multe despre universul fizic, despre 
psihologie sau medicină. Depinde oare însă viata religioasă de 
asemenea cunoştinţe, astfel încât textele sacre să devină desuete? 

Acceptând așadar caracterul religios al textele sacre!, ar fi 
indicat să ne oprim o clipă pentru a examina ideea de „enunţ 
religios”. Ca să înțelegem asemenea enunturi, nu are sens să le 
evaluăm după criteriile pe care le folosim în cazul enunturilor 
ştiinţifice. Asa cum a arătat Wittgenstein, deosebirea între un 
discurs religios şi unul științific se bazează pe finalitatea diferită a 
jocurilor de limbaj din interiorul științei, respectiv religiei. Spre 
deosebire de știință, care are o finalitate explicativă şi descriptivă 
(de a arăta cum este lumea), miza discursului religios este una de 
ordin normativ. Să contrastăm enunturile: 

e „Ion a murit otrăvit”. 

e „Hristos a murit pentru noi”. 


1 Sigur, un text sacru reprezintă mult mai mult decât un simplu text 
religios. Vom discuta mai pe larg despre asta în paragrafele următoare. 

Prima propoziţie este o descriere a unui fapt — o afirmaţie 
ipotetică ce poate fi testată cu mijloace medicale. A doua, în 
schimb, nu conţine nicio ipoteză. Statutul ei e unul normativ. Aici 
nu se enunţă ceva despre un eveniment, ci se definesc condiţiile 
faptului de a fi creștin. Ideea de a initia o cercetare științifică 
pentru a elucida sensul morţii lui Hristos este total absurdă, însă 
absurditatea nu derivă din faptul că vorbim de un „sens” situat 
într-o regiune a faptelor inaccesibilă controlului public, ci pentru 
că acest „El a murit pentru noi” nu vizează un fapt de experienţă. 

Acum, dacă toate enunturile religioase ar fi de natura 
normativă sau metaforică, atunci nu ar exista posibilitatea de 
apariţie a unor conflicte între o viziune religioasă şi una ştiinţifică a 
lumii. Conflicte ar putea apare doar dacă știința si religia ar încerca 
să ofere descrieri alternative ale aceleiași realități?. Şi totuşi, nu toate 
afirmaţiile religioase par să aibă un caracter metaforic/normativ. 
De pildă, afirmaţia „Hristos a înviat în a treia zi de Paşti” pare sa 
se refere la un eveniment concret, petrecut într-o duminică a anului 
33 e.n. Nu e adevărat că un mare număr de credincioși ar fi dispuşi 
să-și asume credinţa în Înviere ca pe un fapt concret, verificabil:? 
Răspunsul este nu, oricât ar părea de surprinzător. Dacă examinăm 
mai cu atenţie ce implică o asemenea „asumare a caracterului faptic 


> Daca, de pildă, afirmaţia că „pâinea și vinul din Euharistie se 
transformă în Trupul și Sângele Domnului” ar fi luată la modul literal. 
Or, o asemenea afirmaţie nu are caracterul unei descrieri — nu se 
vorbeşte de o transformare fizică, în sensul în care structura atomică a 
pâinii se alterează ca urmare a Euharistiei. 

3 Există autori, de regula neoprotestanti, care consideră că evenimentele 
relatate în Evanghelie fac referinţă la fapte concrete, verificabile și, prin 
urmare, își propun să realizeze acest lucru. În cartea sa Mărturii care cer 
un verdict (Editura Misionară Română, București, 1992), Josh McDowell 
încearcă să argumenteze că există mai multe temeiuri în a crede în 
Învierea lui Hristos decât în existenţa lui Iulius Cezar. Pentru un cititor 
independent, demersul lui McDowell este evident unul avocatesc — 
concluzia autorului este evidentă de la început, el nu face decât să 
potrivească faptele așa cum dorește. Nu vreau să spun că autorul este 
ipocrit. El crede sincer în adevărul faptic al Evangheliilor și este 
convins că va găsi dovezile necesare pentru a-i convinge și pe ceilalți. 
Vreau doar să spun că pretenţiile sale sunt complet nerezonabile 
pentru un cititor independent. 


ROBERT MIHAI POPESCU 


al Învierii”, am observa că așa-zisul enunţ de experienţă este tot 
unul normativ. Ceva de felul „este un fapt, acela că Hristos a înviat 
cu certitudine de Paști, iar certitudinea ne este dată de credinţă (cel 
care crede înțelege ca evident faptul învierii)”. Orice enunț 
descriptiv are un caracter ipotetic, fiind amendabil în lumina 
dovezilor experienței, pe când certitudinea credinței este 
inatacabilă“. Şi, asa cum se poate observa cu claritate, ceva poate fi 
„inatacabil” doar dacă este separat complet de planul evidenţei 
empirice. Așadar, în ciuda referintei temporale explicite („s-a 
întâmplat în anul 33”), statutul afirmării credinţei în Înviere nu 
este diferit de cazul enuntului (indiscutabil normativ) „Hristos a 
murit pentru noi”. 

E important să înțelegem, în acest punct, că distincția trasată 
mai sus între enunturile descriptive, pe de o parte, si cele normative, 
pe de alta, nu are nicio legătură cu opoziţia real vs. imaginar. Ar 
trebui să fie evident că atunci când spunem ca un enunţ religios este 
normativ, nu dorim să afirmăm caracterul lui imaginar/ireal/legendar. 
Un enunț normativ nu poate fi „imaginar”, tocmai pentru că el nu 
descrie nimic — nici real, nici imaginar. Şi totuşi, această confuzie se 
face adesea. 

De exemplu, acela care citeşte diverse comentarii teologice 
despre Înviere poate observa cu ușurință diferența dintre 
abordarea tradiţională a Învierii si cea modernă, de factură 
protestantă, în care actul în sine este considerat o metaforă. 
Cititorul va concluziona ceva de felul „teologii catolici si ortodocşi 
cred cu adevărat în Înviere, pe când teologii din descendența lui 
Bultmann nu cred că aceasta s-a petrecut cu adevărat”. Fapt vs. 
metaforă sau, cu alte cuvinte, real vs. imaginar. Vedem, acum, unde 
se situează confuzia. Cineva poate spune „Hristos nu a înviat 
de-adevăratelea, aici este vorba de o metaforă” doar dacă asumă 
credinţa în înviere ca fiind un enunţ descriptiv — ceea ce nu e cazul 
aici. Nu se pune problema că „în lumina cercetărilor recente 
învierea din morţi este respinsă ca posibilitate de majoritatea 


Acela care spune „nu știu sigur dacă Hristos a înviat, voi studia 
= 


dovezile istorice mai atent ca să pot trage o concluzie clară” se situează 
categoric în afara credinţei religioase. 

savanților”, si prin urmare ar trebui să acceptăm că e vorba doar 
de o metaforă. Dimpotrivă, credinţa în Înviere nu este legată în 
vreun fel de nicio teorie ştiinţifică despre biologia umană — ea se 
situează pe alt plan decât cel al faptelor de experiență. 

Sigur, nu toate enunturile asumate de credincioși sunt 
structural asemănătoare cu exemplele invocate mai sus. Afirmatii 
precum „Icoana plânge cu lacrimi de sânge” vizează fapte 
verificabile si controlabile. Cineva ar putea invoca faptul că doar o 
persoană lipsită de o pregătire științifică elementară ar putea 
„crede” că un obiect poate să „plângă” — pe scurt, ar fi vorba de o 
„superstiție”. Am fi tentaţi să spunem că, dacă enunturile autentic 
religioase sunt normative, cele care invocă fapte miraculoase sunt 
superstiții ce ar putea fi înlăturate destul de ușor cu ajutorul unei 
educatii de formaţie ştiinţifică. Asumând acestea despre enunturile 
religioase în genere, ne putem concentra atenţia asupra acelor texte 
religioase numite „sacre”. 


Cum ne raportăm la un text sacru? 


Un text precum Biblia reprezintă o compilaţie de scrieri cu 
relevanță religioasă, istorică, morală, poetică etc. E bine să avem 
acest lucru în minte înainte de a pune întrebarea „cum ar trebui să 
ne raportăm la Biblie?” — în acest fel, înțelegem că există diverse 
situări legitime în raport cu textul biblic. Istoricul, lingvistul sau 
teologul vor avea, desigur, raportări diferite asupra aceluiași text. 
Întrebarea care se pune este următoarea: dat fiind faptul că miza 
centrală a unui text sacru este de natură religioasă, oare acest lucru 
ar trebui să influenţeze cercetarea lingvistică, istorică sau de altă 
natură (decât cea religioasă, se înțelege)? Pusă în acest mod, 
întrebarea este derutantă. Dacă, așa cum arătam în paragrafele 
precedente, am stabilit că domeniul religios poate fi circumscris unui 
tip de discurs normativ, acesta nu poate intra în conflict cu o cercetare 
de natură istorică sau lingvistică, centrată pe fapte. Aparent, 
lucrurile sunt simple, însă nu toţi autorii sunt de acord cu aceasta. 
În paragrafele următoare vom examina o asemenea controversă. 


ROBERT MIHAI POPESCU 


a. Cum interpretam textele sacre? 
O controversă recentă 


Este oare problematică întrebarea „cine a scris textul X”, daca 
respectivul text este unul sacru? Mihail-Radu Solcan sugerează că 
da” — un credincios ar răspunde cu totul diferit de un cercetător în 
lingvistică (precum Spinoza) la întrebarea „cine a scris primele 
Cărţi ale Bibliei?”. Primul ar invoca tradiţia religioasă care îl 
asumă pe Moise drept autor unic al Pentateuhului, pe când 
lingvistul ar afirma contrariul (anume că e cu neputinţă ca Moise 
să fi scris cele cinci cărți). 

Aceasta nu constituie pentru Solcan propriu-zis o dispută. 
Pur şi simplu credinciosul se înșeală (din motive de natură 
sociologică - asa afirmă tradiţia în care el a fost educat), iar 
Spinoza are dreptate“. Sigur, Spinoza nu a inventat metoda 
istorico-filologică de cercetare a textelor vechi, însă meritul său 
constă în a o fi folosit sistematic în cazul Bibliei”. 


„Ceea ce este frapant la Spinoza este caracterul simplu și imbatabil al 
sustinerilor sale. [...] Spinoza a fost un cercetător neangajat fata de o 
credinţă religioasă institutionalizata si nici nu depindea financiar de un 
grup hotărât să promoveze o viziune. Tocmai acest lucru a dat greutate 
opiniilor sale și le-a făcut să se răspândească. Era genul de gânditor 
care nu putea fi confundat cu un propagandist.”8 


Ceea ce Solcan găsește surprinzător, în lumina solidității 
argumentelor lui Spinoza, sunt reacţiile critice — ce pot fi întâlnite 
chiar în vremea noastră — la adresa metodei enunțate în Tratatul 
teologico-politic. De pildă, teologul român Mihail Neamţu îi reproşează 
lui Spinoza caracterul reductionist al metodei sale de investigaţie. 


5 Mihail Radu Solcan, Filosofia științelor umane: o introducere, Ed. Universităţii 
din București, p. 54. 

6 Argumentele lui Spinoza, crede Solcan, sunt „simple si imbatabile” 
(op. cit., p. 55). 

7 Miza lui Spinoza este mult mai amplă decât aceea de a descoperi autorii 
Bibliei — printre altele, el își propune să epureze superstitiile din textul 
biblic, pentru a o aduce „la zi”, în raport cu evoluţia cunoașterii umane. 

8 Op. cit., pp. 54-55. 

„Pentru Spinoza, așadar, Scriptura dobândește un conţinut coerent si 
sistematic numai prin dezbrăcarea pasajelor obscure de orice posibile 
conotaţii ontologice, terapeutice și eventual esoterice. A revendica 
accesul privilegiat la o inteligibilitate de ordin poetico-simbolic a 
revelatiei este nedemocratic si, prin urmare, inacceptabil pentru lumea 
modernă apărată de Tractatus theologico-politicus.”9 


Reprosul adus de teologul român lui Spinoza vizează cheia 
de lectură a acestuia din urmă, care este una de ordin politic. 
Neamţu nu crede că ar fi vorba de o investigaţie ştiinţifică, opusă 
unui demers obscurantist și superstitios - ci de o simplificare 
abuzivă, justificabilă democratic (de a păstra ceea ce e accesibil 
tuturor), a unui text plin de sensuri adânci (accesibil doar 
initiatilor). Cu alte cuvinte, Spinoza pur si simplu s-ar fi debarasat 
- crede Neamţu - de orice nu este inteligibil prima facie. Rezultatul 
unui asemenea demers este, desigur, sărăcirea imaginii noastre 
despre lume. Dar lucrurile de care Spinoza se debarasează nu sunt 
simple superstiții, ci adevăruri incomode pentru cineva care nu 
doreşte să scruteze „adâncimile inimii” !0. 

Replica lui Solcan la această critică teologică porneşte tocmai 
de la separatia operată de teolog între „logica de suprafață” si 
„logica inimii”. Dacă însă pentru Neamţu ignorarea deliberată a 
„logicii inimii” de către Spinoza este rezultatul agendei sale 
politice, Solcan crede că lucrurile stau cu totul pe dos: 


. 


„De ce nu există, de fapt, decât o singură logică, prima, cea căreia i se 
reproșează platitudinea și caracterul de suprafaţă? Ceea ce este în 
«inimă» nu este, prin natura lucrurilor, accesibil în mod public. A doua 
abordare n-are cum să fie supusă unui control critic. Ea decade, de fapt, 
într-un autoritarism care-i separă pe oameni în profani și initiati.”™ 

9 M. Neamţu, „Baruch Spinoza: rădăcinile teologiei politice”, în Idei în 
dialog, nr. 11 (50), nov. 2008, p. 20. 

10 Filosoful nu scrutează adâncimile inimii „din care ies gânduri rele, 
ucideri, adultere, desfrânări, furtișaguri, mărturii mincinoase, hule” 
(Matei 15, 19). Tot ceea ce poate circumscrie psihologia abisurilor întârzie 
să-și facă apariţia la suprafața comentariilor lui Spinoza (op. cit., p. 20). 

11 Mihail Radu Solcan, op. cit., p. 56. 

Cu alte cuvinte, tocmai introducerea in discurs a unei presupuse 
„logici a inimii” — principial incontrolabilă intersubiectiv — este cea 
care ar muta dezbaterea pe teren sociologic şi politic (gruparea 
„iniţiaţilor” care ar autoriza interpretările legitime ale textului 
sacru). Dimpotrivă, meritul lui Spinoza este acela de a rămâne la 
un nivel pur epistemic. 

Pentru un observator exterior, miza dezacordului între 
Solcan şi Neamţu e dată de statutul acestei „logici a inimii”. Este 
această „logică” un domeniu al interioritatii subiective, inaccesibilă 
controlului public, cum asumă Solcan, sau este mult mai mult 
decât atât, cum pare să creadă Neamţu? Vom încerca să 
răspundem la această întrebare. 


b. Interpretare ,,reductionista” vs. Interpretare 
„în lumina tradiției” 


Motivul pentru care Spinoza utilizează analiza critică în cercetarea 
textului biblic este acela de a separa ceea ce el consideră „esenţa 
mesajului religios” (iubirea de aproapele) de superstiții și inadvertente. 
În principiu, munca sa e una de clarificare conceptuală. Scopul lui 
declarat nu e de a discredita, ci de a purifica credinţa religioasă de 
contaminări magice sau pseudostiintifice. Dar atunci, ce reprosuri i 
s-ar putea aduce, privind dintr-o perspectivă religioasă? 

Pentru Mihail Neamţu, demersul lui Spinoza este compromis 
de faptul că autorul nu încearcă să găsească „înţelesul lăuntric” al 
textelor biblice, ci mai degrabă să impună acestora o semnificaţie 
care nu le aparţine. Spinoza, chipurile, n-ar încerca să înţeleagă credința, 
ci doar să impună lumii ceea ce el consideră a fi atitudine religioasă. 


„Tratatul teologico-politic ignoră exigenţele maxime ale caritatii sau 
decantările infinitezimale ale binelui de rău. Binele nu reprezintă un zenit 
al ascensiunii de tip filocalic — prin curăţire, iluminare și desăvârșire —, ci 
numitorul comun sau accesoriul ecumenic al regulii de aur.” 


12 Ar trebui spus că termenul aparţine lui Solcan, el nu apare ca atare 
nicăieri în textul lui Neamţu. 
13 Mihail Neamţu, op. cit., p. 20. 

Pe scurt, Spinoza ar crede ca esenta atitudinii religioase este 
dată de adeziunea la o serie de norme morale. 


„Ceea ce rămâne valid este discursul istoric (demitologizat) și exhortatia 
morală (universala).”™4 


Pentru cititorul de formaţie filosofică, observaţiile depreciative 
ale lui Neamţu cu privire la morală (,,platitudinea orizontului moral”15) 
l-ar putea trimite cu gândul la Kierkegaard! care, în ierarhizarea 
stărilor existenţiale fundamentale, plasase atitudinea morală pe un 
loc inferior celei religioase. Asa cum o vede Kierkegaard, locul 
religiozitatii este cel al subiectivitatii pure - controlul social nu 
poate actiona la acest nivel”. 

Ne putem însă întreba dacă critica făcută de Neamţu la 
adresa lui Spinoza are la bază o atitudine subiectivistă de tipul lui 
Kierkegaard. Cred mai degrabă că nu - în teologia ortodoxă, morala 
nu poate fi subordonată unui element ce tine de subiectivitatea 
individuală, ci tot de ceva care este public — anume de „tradiţia 
religioasă”. De altfel, în textul lui Neamţu, citim adesea despre 
faptul că Spinoza s-ar opune „opiniei cvasi-unanime a tradiţiei 
iudeo-crestine”!®, că s-ar afla „foarte departe de tradiția augustiniană”!?. 
Dimpotrivă, Binele, așa cum îl vede Mihai Neamţu, nu are legătură 
cu morala universală — el ar fi un „zenit al ascensiunii de tip 
filocalic”2. Prin filocalic, probabil (Neamţu nu dezvoltă ideea), 
suntem trimiși la tradiţia mistică a Bisericii de Răsărit. Subiectivismului 
de tip protestant îi este opusă o tradiție comunitară. 

Înainte de a intra în discuţia cu privire la tradiţia Bisericii de 
Răsărit, ar fi util să ne reamintim etapele drumului parcurs până 
acum. Am pornit de la ideea că dacă acceptăm caracterul normativ 


14 Ibid., p. 20. 

15 Ibid., p. 20. 

16 Soren Kierkegaard, Frică și cutremur, Humanitas, Bucuresti, 2005. 

17 Ceea ce Mihail Radu Solcan afirmă despre „logica inimii” ca domeniu 
astfel de abordări a religiozitatii. 

18 Neamţu, op. cit., p. 20. 

1 Ibid., p. 20. 

2 Ibid., p. 20. 

al enunturilor religioase, n-ar mai trebui să ne mai punem 
problema ,,golirii de sens a textelor sacre în urma progreselor 
ştiinţei”. Pur si simplu, investigaţiile științifice operează la alt nivel 
decât discursul religios — ştiinţa nu poate spune nimic despre 
„sensul vieţii” sau despre „mântuirea prin credință”. De aceea, o 
cercetare lingvistico-istorică a textului Bibliei precum cea a lui 
Spinoza ar putea să pună sub semnul întrebării doar consideratiile 
cu privire la fapte - o asemenea analiză, de altfel, ar reprezenta o 
purificare modernă a textului de superstitiile și prejudecățile unor 
autori care au trăit acum câteva mii de ani”. 

Pe de altă parte, e greu să ne imaginăm de ce un teolog poate 
fi atât de revoltat în fata unei analize de acest tip, asta dacă nu 
cumva mai există o dimensiune (sau mai multe) a(le) textelor sacre 
care au scăpat dihotomiei discurs metaforic/normativ vs. discurs 
descriptiv. Ne întrebăm însă cum este posibil așa ceva. 


c. Ce este „dimensiunea mistică” a interpretării 


În Evanghelia după Matei se relatează următoarea întâmplare: 


„Și după șase zile, Iisus a luat cu Sine pe Petru si pe Iacov și pe Ioan, 
fratele lui, și i-a dus într-un munte înalt, de o parte. Şi S-a schimbat la 
fata, înaintea lor, şi a strălucit fata Lui ca soarele, iar veşmintele Lui 
s-au făcut albe ca lumina.”” 


Nu trebuie ca cineva să fie neapărat familiarizat cu metoda 
lui Spinoza pentru a spune că un asemenea paragraf nu pare să 
ridice dificultăți majore. „Schimbarea la fata”, s-ar putea arăta, este 
evident o metaforă, nu o descriere a unui eveniment real care ar 
necesita explicație — pare limpede că accentul în text cade pe 
revelaţia interioară a ucenicilor lui lisus, ca în expresia „deodată, 
l-am văzut într-o nouă lumină”. 


21 Desigur, nu trebuie să fim de acord întotdeauna cu Spinoza. Ne putem 
imagina că cineva arată că unele din analizele lui nu se susţin, în 
lumina cercetărilor recente s.a.m.d. 

2 Evanghelia după Matei, 17, 1-9. 

Exemplul este foarte bun pentru a ilustra acel „nivel de 
profunzime” al textului sacru care „scapă” unei lecturi în cheie 
metaforică. În lucrarea Teologia mistică a bisericii de răsărit, Vladimir 
Lossky sugerează că interpretarea metaforică a pasajului „schimbării 
la fata” este nu doar superficială, dar și incorectă. Există o „dimensiune 

xy 


mistica” a textului evanghelic, crede Lossky, iar a ignora aceasta 
dimensiune se face cu riscul de a altera mesajul sacru: 


„Sfânta Scriptură abundă în expresii referitoare la lumina, la iluminarea... 
acestea nu sunt metafore, figuri retorice, ci cuvinte exprimând un 
aspect real al dumnezeirii? [...]. 

Această lumină poate fi definită drept caracterul văzut al dumnezeirii... 
ea nu este de ordin intelectual... [e o lumină care] umple în același timp 
mintea şi simțurile... ]. 

Apariţia de pe Tabor este una reală.”2% 


Dacă am încerca să traducem poziţia teologului rus în 
termenii discuţiei precedente, am spune că „dimensiunea mistică” 
a textului sacru ar implica existența unor fapte supranaturale — să le 
numim „super-fapte” —, care sunt în același timp accesibile observaţiei. 
Poate că termenul de „super-fapte” nu este cel mai fericit ales, însă 
el trebuie să surprindă atât o componentă descriptivă (un „ceva” 
care se petrece în universul observabil), dar si una ce tine de o 
intervenţie supranaturală (acele fapte nu sunt produse de factori de 
care să dea seama o cercetare științifică). 

În acest moment, ne confruntăm cu două categorii de 
probleme. Prima vizează temeiurile introducerii în discuţie a unui 
concept atât de neobișnuit — cu siguranţă că nu poate fi vorba doar 
de o interpretare particulară a unor texte scrise acum câteva mii de 
ani. O a doua categorie de probleme se referă la semnificația ideii 
de „intervenţie supranaturală”. Le vom discuta pe rând. 

De ce să apelăm, ne-am putea întreba mai întâi, la explicaţii 
extravagante ce implică „super-fapte”, când interpretarea 
metaforică este atât de sugestivă? Si apoi, dincolo de rațiuni ce tin 


23 Vladimir Lossky, Teologia mistică a bisericii de răsărit, Ed. Anastasia, 
București, 1993, p. 248. 

2 Ibid., p. 251. 

235 Ibid., p. 252. 


ROBERT MIHAI POPESCU 


de principii de economie a interpretarii, ce dovezi am putea avea 
că asemenea „super-fapte” au avut loc, din moment ce nu există 
nici un mijloc de confirmare a acestora? Lossky nu atacă frontal 
asemenea întrebări. Cheia înțelegerii pasajului evanghelic, ar 
spune el, nu poate fi găsită dacă izolăm textul scris de o tradiţie 
creștină vie - una care pornește din zilele de început ale 
creștinismului şi continuă până în zilele noastre. Cel care priveşte 
cu atenţie viata spirituală a comunităților de credincioși (în special 
viaţa monahală) va constata prezența unei multitudini de 
manifestări  „vizibile” ale divinității, crede Lossky, foarte 
asemănătoare cu lucrurile descrise în Biblie. Cu alte cuvinte, vom 
începe să înțelegem dimensiunea „mistică” a textului sacru atunci 
când o putem observa/trăi/experimenta în viața noastră sau a celor 
din jur. Sigur, asemenea „manifestări” sunt posibile în condiții 
speciale și, prin urmare, sunt relativ rare. Însă credincioșii care duc 
o viata de rugăciune (călugării, in special) nu doar că au acces la 
această dimensiune a divinității, dar ei pot să o facă cunoscută si 
celorlalți. Lossky ne oferă un astfel de exemplu, extras din 
confesiunile Sf. Serafim de Sarov: 


„Cum ag putea să recunosc într-un mod sigur, în mine însumi, 
arătarea Lui? 

— Ti-am mai spus — zice Părintele Serafim — că este foarte simplu. Ti-am 
vorbit multă vreme despre starea în care se găsesc cei care sunt în 
Duhul lui Dumnezeu; și-am lămurit, de asemenea, cum trebuie 
recunoscută prezenţa Lui în noi... Ce-ti mai trebuie, prietene?! 

— Trebuie să pricep mai bine tot ce mi-ai spus. 

— Prietene, amândoi suntem în această clipă în Duhul lui Dumnezeu... 
De ce nu vrei să mă priveşti? 

- Nu te pot privi Părinte, răspunsei, ochii tăi aruncă flăcări; fata ta a 
devenit mai orbitoare decât soarele si mă dor ochii privindu-te. 

[...] Şi, aplecat spre mine, îmi spuse încet la ureche: 

— Așadar, dă slavă Domnului Dumnezeu pentru nesfârșita Sa bunătate 
pe care o are fata de noi. Asa cum ai văzut, nici n-am făcut măcar semnul 
crucii; a fost de ajuns să rog numai pe Dumnezeu în gând, în inima mea, 
spunând lăuntric: Doamne, învrednicește-l să vadă limpede cu ochii săi 
trupesti această pogorâre a Duhului Tău, cu care invrednicesti pe slujitorii 
Tai, când binevoiesti să li Te arăţi în mărita lumină a slavei Tale.” 


2% Ibid., p. 256. 

Literatura mistică a Bisericii ortodoxe conţine multe asemenea 
exemple de „super-fapte”. Despre călugării isihaşti, de pildă, se spune 
că dormeau o oră pe noapte, se hrăneau foarte puţin și aveau 
puteri cvasi-miraculoase (vindecau bolnavi cu o simplă atingere, 
aveau viziuni extatice etc.). Pe scurt, exact genul de lucruri pe care 
un autor precum Spinoza le-ar trece în categoria superstitiilor. Pe 
noi însă nu ne interesează dacă aceste lucruri sunt compatibile sau 
nu cu descoperirile științelor moderne. Mai degrabă, am dori să 
înţelegem ce se întâmplă cu discursul religios în condiţiile în care 
trebuie să asumăm introducerea acestei dimensiuni „mistice”. 

Cu siguranţă, alegerea făcută ar putea naşte o serie de obiecții 
întemeiate. Oare nu considerăm că întrebarea „care sunt dovezile 
empirice în favoarea existenței unor întâmplări miraculoase?” ar 
merita un răspuns? Nu este clar pentru oricine că ceea ce Lossky 
asumă ca fiind o dovadă în sprijinul existenţei „luminii divine”, 
anume relatarea lui Serafim de Sarov, nu este în nici un chip aşa 
ceva? De asemenea, nu e un fapt cunoscut că nu există observații 
sistematice, confirmate de cercetători neimplicati religios, în ceea 
ce priveşte existența „super-faptelor” menţionate în scrierile mistice? 
Răspunsul la toate aceste întrebări este pozitiv — însă o concluzie 
de genul „avem prea puţine temeiuri de a lua in serios pretențiile lui 
Lossky” nu este foarte fertilă — am fi nevoiţi să punem, pentru moment, 
între paranteze conceptul de „dimensiune mistică a interpretării”. 
Pe de altă parte, dacă am examina consecinţele care decurg din 
acceptarea acestor pretenţii ca fiind adevărate, am putea arunca o 
nouă lumină asupra unui subiect — mistica — dificil de abordat 
pentru un observator exterior. Prin urmare, ne vom propune să 
asumăm caracterul observabil, confirmabil al „super-faptelor”*. 

Să presupunem, așadar, că relatările despre faptele 
călugărilor isihasti ar fi confirmate de observatori neutri. Că un 
practicant al rugăciunii poate levita deasupra pământului, ca 
respectivul poate vindeca bolnavii printr-o simplă atingere etc. 
Categoric, aceste lucruri ar fi socante pentru cei mai multi dintre 


27 Isihasmul nu este un ordin călugăresc, ci o orientare mistică în 
interiorul monahismului ortodox. Termenul a fost introdus de Grigorie 
Palama în secolul al XVI-lea. 

25 Este, desigur, un exercițiu de imaginaţie. 

noi. Este posibil ca multi oameni să dorească să se convertească 
(, lata, este evident că acești oameni au putere de la Dumnezeu”). 
Vor fi alţii care vor proclama sfârşitul investigaţiilor de tip 
ştiinţific: „iată, ştiinţa şi-a arătat neputinta — ceea ce vedem întrece 
puterea de imaginație a omului de ştiinţă”. Să ne oprim un pic 
asupra acestei imagini - cea în care acceptarea existenței unor 
fenomene „inexplicabile” este considerată ca reprezentând o 
înfrângere radicală a cercetărilor de tip științific — si să ne gândim 
ce fel de imagine a științei este avută în vedere. Vom considera 
două situaţii ipotetice: 

a. un om de ştiinţă examinează cazul unui călugăr care (să 
zicem) doarme o singură oră într-o zi, timp de un an. 
Ştiinţa actuală nu poate furniza o explicaţie acestui fapt. 
Este imposibil, crede cercetătorul, ca acest călugăr să 
supraviețuiască dormind atât de puţin. Prin urmare, aici 
avem de-a face cu un fapt supranatural. 

b. un om de știință examinează cazul unui călugăr care 
doarme o singură oră într-o zi, timp de un an. Sunt 
examinate diverse ipoteze pentru a explica fenomenul, 
nici una dintre acestea nefiind complet satisfăcătoare. 
Prin urmare, comunitatea științifică alocă resurse 
suplimentare (financiare, umane etc.) pentru a investiga 
fenomenul în continuare. 

Acela care afirmă că „super-faptele” depăşesc puterea de 
imaginaţie a cercetătorului științific are în vedere o situaţie de tip 
a. Potrivit imaginii de acolo, ştiinţa este o întreprindere în care se 
spune că anumite lucruri sunt posibile (cele care sunt explicabile în 
lumina teoriilor existente), pe când altele nu (cele care nu sunt 
explicabile în prezent). Dacă totuși „imposibilul” devine realitate, 
acest lucru se va putea întâmpla doar printr-o intervenţie care se 
situează în afara legilor acestei lumi. 

Sigur, o asemenea imagine asupra întreprinderii ştiinţifice nu 
poate fi susținută decât de cineva care este complet nefamiliarizat 
cu activitatea ştiinţifică. Disciplinele științifice nu-și propun să 
clasifice faptele în posibile şi imposibile. Mai mult, oricine are 
minime cunoştinţe de istoria ştiinţei trebuie să știe că ceea ce nu a 
putut fi explicat ieri, îşi poate găsi explicaţia astăzi. Întreprinderea 
ştiinţifică este una dinamică, in care comunitățile de cercetători 

elaborează, propun, menţin sau resping o multitudine de ipoteze, 
explicaţii, teorii. Conceptul de „lucru care depășește puterea de 
imaginaţie a omului de știință” nu prea are niciun sens. 

În consecinţă, în cazul fenomenelor extraordinare subsumate 
„super-faptelor”, comunitatea ştiinţifică s-ar afla in fata unui câmp 
de investigaţie extraordinar. Ne putem imagina cu ușurință că un 
număr important de fizicieni, psihologi, biologi, specialiști în 
neurostiinte etc. şi-ar concentra eforturile spre a găsi explicaţii 
pentru aceste fenomene necunoscute. Sigur, cineva ar spune că un 
cercetător care doreşte să afle mecanismul de funcționare al unui 
„super-fapt” este angajat într-o cu totul alt tip de activitate decât 
credinciosul care admiră măreţia puterii lui Dumnezeu. Cu 
siguranţă, dar acest lucru nu presupune că unul (credinciosul) are 
o atitudine adecvată, pe când celălalt nu”. 

În plus, ar putea exista o suprapunere semnificativă între 
intenţiile unui observator neutru al unui „super-fapt” şi autorul 
acestuia — amândoi (printre altele) sunt preocupaţi de condiţiile 
reproducerii faptului respectiv. Adesea, autorii tratatelor de 
mistică vorbesc despre felul în care călugărul utilizează 
rugăciunile ca incantatii pentru obţinerea unei stări de liniște 
interioară, cum anumite exerciții de respirație au efectele cutare-si- 
cutare etc. Ne-am putea imagina chiar o colaborare între 
cercetătorul științific si călugăr, în sensul că observaţiile riguroase, 
sistematice ale primului ar putea conduce la ipoteze sau sugestii 
care să-l ajute pe celălalt să-şi îmbunătățească performanţele. 
Sigur, o asemenea imagine nu e deloc avută în vedere de cel care 
consideră că mistica reprezintă ceva complet străin rationalitatii de 
tip ştiinţific — ideea că un cercetător ar putea formula ipoteze sau 
teorii care ar ajuta practica mistică poate părea revoltătoare. Şi e 
foarte limpede de ce un credincios și-ar simți amenințat sensul 


2 Situaţia e similară cu atitudinile diferite ale oamenilor în fata 
fenomenelor naturii. Cineva priveşte o furtună gândindu-se la 
micimea omului în faţa universului, pe când altcineva analizează 
factorii care au dus la deplasarea maselor de aer din zona X în zona Y. 
Totul este în regulă, atât timp cât înțelegem că a „admira măreţia 
puterii lui Dumnezeu” nu e același lucru cu a afirma că „acest fapt se 
datorează puterii lui Dumnezeu”. 

practicii sale religioase, atunci cand ea este disecata intr-o cercetare 
ştiinţifică. , Misteriosul” se transforma în ipoteză supusă verificării, 
„ceea ce este înalt” este redus la ceva reproductibil în condiţii date. 


Concluzie: de ce am avea nevoie de „super-fapte”? 


Dar oare cum s-a ajuns aici? Cred că răspunsul e in fata noastră — de 
vină este introducerea dimensiunii „mistice” a „super-faptelor”, 
dimensiune care a deschis calea spre transformarea vieţii religioase 
în câmp de investigaţie ştiinţifică. Sigur că aceasta este o 
consecinţă nebănuită. Însă a izola un fapt de cercetarea ştiinţifică, 
a-l plasa „deasupra puterii de imaginaţie a cercetătorului ştiinţific” 
doar pentru că acest fapt are caracteristici pe care le considerăm 
extraordinare, nu poate fi decât consecința unei reprezentări 
nerealiste asupra a ceea ce înseamnă cercetare științifică. lar 
consecințele unei asemenea atitudini sunt dramatice pentru 
credincios: discursul religios nu mai vorbește despre „ceea ce este 
înalt”, ci devine un competitor, alături de enunturile ştiinţifice, în 
explicarea a „ceea ce este neobișnuit”. 

Să ne reamintim exemplul, invocat mai sus, al „Schimbării la 
fata”. Spuneam atunci că, într-o lectură metaforică, pasajul ar 
putea indica o transformare interioară a ucenicilor lui Iisus, care Îl 
privesc pe acesta „într-o nouă lumină”. Dimpotrivă, interpretarea 
mistică a lui Lossky, ce apelează la „super-fapte”, sugerează că ar 
fi fost vorba de un fenomen real de „iluminare interioară” a 
corpului lui lisus. Am văzut că Lossky afirma că un asemenea 
fenomen nu este singular în tradiţia Bisericii, ci că ar exista relatări 
similare despre alte ocazii în care corpul credincioşilor „emana 
lumină”. Date fiind acestea, nimic nu ne-ar putea împiedica să 
punem problema mecanismelor fiziologice care au produs 
transformarea sesizată de ucenicii lui lisus. Ar putea fi formulată o 
ipoteză — bazată pe cercetările efectuate în comunităţile de mistici 
care „emană lumină”% — despre modul efectiv în care lisus ar fi 


3 Desigur, nu facem decât să continuăm experimentul imaginar început 
mai sus. 

reuşit sa producă „super-faptul”. Episodul „schimbării la fata” 
şi-ar pierde semnificaţia simbolică, rămânând doar „prima atestare 
documentară a fenomenului de iluminare interioară”. 

Am ajuns, se pare, într-o situaţie paradoxală — se pare că o 
interpretare a textului sacru precum cea „radicală” a lui Spinoza 
poate face mult mai putin rău credinţei religioase decât o 
interpretare „mistică” de felul lui Lossky. Însă paradoxul este doar 
aparent — a refuza dimensiunea descriptivă enunturilor religioase 
nu înseamnă a le minimiza importanţa. Dimpotrivă, introducerea în 
discursul religios a dimensiunii mistice bazate pe fapte extraordinare/ 
miraculoase are ca efect subminarea mesajului religios. Ironic este 
că subminarea de care vorbim este cu atât mai eficace atunci când 
nu denuntam „super-faptele” ca superstiții, ci mai degrabă le-am 
asuma ca și cum ar fi observabile și verificabile intersubiectiv. 

Două profiluri ale cercetării filosofice: analiza 
conceptuală de fotoliu vs. filosofia experimentală. 
Câteva reflecții pe marginea lui Radu Solcan 

despre studiul experimental al minţii 


MIRCEA DUMITRU 


Acum doi ani, ne-a părăsit în mod neașteptat și prematur 
Mihail-Radu Solcan. Profesor dăruit si dedicat școlii şi 
studenților săi; cercetător erudit, cu o neobosită minte deopotrivă 
scrutător-analitică, dar şi subtil-speculativă; om cu o imensă 
ştiinţă de carte absorbită de la surse, prin lecturi vaste, 
enciclopedice, din tot ceea ce acoperă spectrul umanioarelor și al 
ştiinţelor sociale; cercetător capabil, totodată, de sinteze si de 
inedite si fertile asocieri între domenii; si, în plus fata de toate 
acestea, un coleg şi prieten de o calitate și probitate morală 
impecabile, Radu a lăsat, prin plecarea sa dintre noi atât de 
timpurie şi de tragică, un gol imens și aproape imposibil de 
umplut atât în instituția noastră cât și în minţile şi în sufletele 
tuturor acelora care l-au iubit și l-au apreciat. 

Rândurile care urmează sunt un modest omagiu adus unuia 
dintre cei mai buni dintre noi, care, deşi nu ne mai poate citi și critica, 
spre propriul nostru folos, lucrările ştiinţifice, ne face încă serviciul 
de a ne păstra trează conştiinţa profesională, îndemnându-ne să 
fim onesti intelectual şi atenţi la ceea ce spunem și argumentăm, 
gândindu-ne la ce ar fi putut să spună el prin intervențiile sale 
extrem de informate și de pertinente, transmise întotdeauna 
printr-un ton cumpănit, ușor șovăielnic si prudent, dar totodată 
pătrunzător și incisiv. 

În 2012, Radu Solcan publica la Editura Universităţii din 
București un volum extrem de util şi de necesar de Filosofie a 
Științelor Umane. Era, aşa cum gândea adeseori autorul scrierile 
sale, o carte menită să-i îndrume pe studenţi în tainele cercetării, 

să-i educe să folosească instrumentele moderne ale exegezei și 
analizei științifice si să-i ferească pe umaniști de capcanele 
seducătoare în care aceștia ajung cel mai adesea să cadă, uneori cu 
multă complezenta si chiar voluptate. 

Care este viziunea pe care ne-o împărtășește Solcan despre 
acest amplu domeniu integrator și autentic interdisciplinar? Ce 
este filosofia științelor umane? Universitățile moderne, în pofida 
unei crize adânci și prelungite, organizează încă departamente dedicate 
diferitelor discipline academice numite științe sociale și umaniste: 
sociologia, psihologia, economia, dreptul, istoria, literatura comparată, 
filosofia, teologia, s. a. Ce poate fi, atunci, filosofia tuturor acestora, 
a ştiinţelor umane ca un tot integrator? Să fie vorba, oare, de o 
filosofie care însumează şi sintetizează, oarecum într-o manieră 
inductiv-sumativa, reflectiile filosofice ale filosofiei psihologiei, 
filosofiei istoriei, filosofiei dreptului, si chiar ale filosofiei filosofiei 
(metafilosofiei) etc.? Presupunând ca așa ceva ar fi posibil și chiar 
realizabil, nu ştim dacă o astfel de întreprindere intelectuală, cu un 
asemenea profil epistemologic, ar fi dezirabilă sau chiar utilă. lată 
o clarificare și o lamurire ale lui Radu Solcan asupra acestui punct: 


„Principala ambiţie a acestei cărţi (Filosofia științelor umane: o 
introducere, nota M. D.) este să ofere o perspectivă asupra filosofiei 
ştiinţelor umane pe baza studiilor de caz, a exemplelor de cercetări din 
aceste discipline. Cititoarea sau cititorul nu vor găsi deci un tablou 
făcut doar din rezumate ale diverselor puncte de vedere din studiile și 
monografiile consacrate problemelor filosofice ale științelor umane. 
Avem sentimentul vag că există în jurul nostru o lume umană, că mai 
degrabă decât « gândesc, deci exist » este valid un argument care 
sugerează că « interactionez cu alţii, deci exist ». Undeva ni se pare ca 
fiinteaza și o lume a stelelor, ca să-l pastișăm pe Kant. Influenteaza ea 
lumea oamenilor, cum ne sugerează astrologia? Pe cine să credem? 
Cum descoperim ceva despre « toate cele ce sunt »? Cu ajutorul filosofiei. 
Filosofia este o activitate perfect legitimă, de a afla cum se articulează 
« toate cele ce sunt », dar si de a înţelege rostul unei existente cum este 
cea pe care o ducem. Ca orice întreprindere umană, ea are o formă 
naivă și una care se debarasează de presupozitii insidioase. În cele ce 
urmează, arătăm felul în care încercăm, în cartea de fata, să evităm 
capcanele în care poate cădea cercetarea filosofică.” (Solcan, 2012; p. 11) 

Solcan ne indeamna sa chestionam toate aceste aspecte si ne 
întăreşte în convingerea noastră de a considera, mai degrabă, că o 
astfel de filosofie a științelor umane este o reflecţie filosofică 
integrată şi sistematică, motivată și generată de rezultatele unor 
experimente sui-generis, dintre care cele mai reușite sunt anumite 
experimente controlate, de genul acelora pe care le realizează omul 
de ştiinţă experimentalist, o cercetare filosofică prin care 
examinam presupozitiile, temele recurente, metodele si obiectivele 
ştiinţelor sociale și umaniste. Aici, aşadar, nu suntem puși în fata 
unui proiect de realizare a unei construcții inductive, care ar porni 
de la reuniunea tuturor filosofiilor de ramură (unde prin „ramură” 
înțelegem diferitele științe socio-umaniste), ci am avea de-a face, 
mai degrabă, cu o meta-metafilosofie, care fixează câteva repere si 
jaloane explicative si interpretative ale diferitelor ştiinţe sociale 
deja filtrate prin prisma filosofiilor corespunzătoare acestora. 

Fragmentul citat este elocvent și limpede, dar el conţine și 
câteva întrebări cât se poate de pertinente si de fertile. Una este 
aceea a profilului propriu unei cercetări filosofice: să fie aceasta, 
oare, o analiză conceptulă, realizată, în principal, cu mijloacele 
logicii, sau să fie, mai degrabă, o cercetare cu vocaţie 
experimentală, care produce cunoaștere nouă autentică şi care se 
plasează pe un interval continuu cu cercetarea empirică proprie 
ştiinţelor mature ale naturii? 

Dacă vom face alegerea de a plasa filosofia științelor umane 
în aproprierea metodologică a științelor bazate pe cercetare 
experimentală, atunci o altă chestiune succedentă este generată de 
natura si de genul experimentării si al experimentelor realizate în 
diferite științe umaniste — în cazul care ne reţine atenţia aici, de tipul 
de experimente propuse pentru studiul minţii umane (în psihologie). 

Este bine cunoscut faptul că în metodologia filosofiei analitice 
în general, dar și în aceea a filosofiei minţii în mod particular, un loc 
aparte îl ocupă anumite experimente sui-generis — experimentele 
mentale. Rolul acestora, deși face obiectul unor controverse 
metodologice si tematic-substantiale, cu greu poate fi subestimat în 
ceea ce priveşte producerea unor argumente ingenioase şi 
puternice în ramuri dintre cele mai dinamice şi influente ale 
filosofiei analitice contemporane, precum filosofia limbajului, 
metafizica si, cu deosebire, filosofia minţii şi/sau a psihologiei, care 

ne reține în mod special atenţia în legătură cu poziţia și concepţia 
apărate de Radu Solcan în cartea sa. 

În privința primei chestiuni evocate mai sus, analiză 
conceptuală vs. cunoaștere experimentală, sunt de remarcat 
dificultatea şi complexitatea fiecărui termen al acestei disjunctii 
tari, fiecare dintre ei dând naștere la o problematică vastă, cu 
ample ramificații. Fundalul filosofic al acestei dezbateri in 
desfășurare il asigură două concepţii filosofice de primă 
importanţă, sub semnul cărora stă întreaga filosofie analitică din a 
doua jumătate a secolului al XX-lea si de la începutul secolului 
al XXI-lea, anume analiza gramatical-conceptuală, influențată de 
filosofia lui L. Wittgenstein, şi respectiv proiectul de naturalizare a 
filosofiei propus si dezvoltat de W. V. O. Quine. 

Influenţa filosofică, și mai larg culturală, a lui Wittgenstein a 
fost una enormă; ea s-a exercitat, în primul rând, asupra filosofiei 
analitice anglo-saxone, dar, treptat, şi-a extins sfera de cuprindere 
si asupra filosofiei continentale. Schematizand oarecum lucrurile, 
metoda lui Wittgenstein rezidă în descrieri ale unor situaţii simple, 
numite jocuri de limbaj, menite să ne scoată din habitusurile 
platonizante ale gândirii noastre abstracte şi generalizatoare, prin 
insistența si ingeniozitatea cu care ne atrag atenţia asupra cazurilor 
particulare, asupra diferențelor individuale, care sunt, cel puţin 
uneori, tot atât de însemnate, dacă nu chiar mai importante decât 
generalizările și abstractizările de care sunt atât de atașați filosofii. 
Dar, alături de aceste descrieri ale jocurilor de limbaj, și chiar ca 
parte a descrierilor, Wittgenstein produce analize conceptuale, în 
lumina unor practici sociale şi comunitare. De aceea, metoda sa 
este consonantă cu practica înrădăcinată a filosofiei analitice, la a 
cărei consolidare a şi contribuit, de a analiza concepte și de a construi 
scurte scenarii sau mici povestiri, sub forma unor așa-numite 
experimente mentale, al căror rol este acela de a verifica sau de a 
submina, dupa cum este cazul, intuitii si practici de gândire ale 
noastre, larg acceptate, uneori în mod tacit. Modul acesta de a 
practica filosofia, substanţial revigorat prin introducerea acestor 
experimente mentale, rămâne totuși solidar cu filosofia mai 
tradițională, asa numita filosofie de fotoliu (arm-chair philosophy), 
prin producerea unor clarificări conceptuale a priori. 

Total opus acestei metode, proiectul quinean al naturalizarii 
filosofiei repune cunoașterea de tip filosofic în termenii aplicării 
unor metode similare acelora folosite în științele experimentale ale 
naturii. Naturalizarea filosofiei (conceptul general al unei filosofii 
care metodologic şi tematic se plasează pe un continuum cu 
cercetările din științele mature ale naturii) se împletește în chip 
firesc cu un gen de practică filosofică bazată pe o semnificativă 
reorientare metodologică a acesteia. Ceea ce am în vedere aici este 
orientarea experimentală în filosofia actuală, care pentru adepții și 
practicantii ei conduce la o filosofie experimentală, în cel mai 
propriu sens al acestui termen, care își propune să schimbe modul 
de a concepe filosofia si de a ajunge la rezultatele pe care le vizează 
ea. Ca urmare a aplicării acestei metodologii experimentale, se 
urmărește producerea unei schimbări și de substanță (tematică) și 
de stil (modalitatea de a obține şi de a prezenta rezultatele la care 
se ajunge). Filosofia nu va mai fi un discurs a priori speculativ, fără 
nicio ancorare în cunoașterea empirică bazată pe observaţii și 
experimente. Tezele filosofice vor fi argumentate, avansate si 
prezentate pe baza studiilor de caz riguros construite și controlate 
printr-un design experimental. Speculatia filosofică va fi legitimată 
şi controlată prin descrierea şi înțelegerea cazurilor. 

Deși filosofia experimentală actuală este fructul naturalizării 
filosofiei și este o achiziţie academică de dată foarte recentă, totuși 
ideea sa nu este catusi de putin una nouă. (Cf., pentru o prezentare 
cuprinzătoare a acestei reorientări tematice și metodologice a 
filosofiei experimentale actuale, Knobe & Nichols, 2008, 2013.) Mai 
degrabă, s-ar putea spune că avem de-a face aici cu o întoarcere la 
această viziune prezentă în tradiţia filosofiei europene, potrivit 
căreia nu există o demarcaţie netă şi clară între filosofie, psihologie, 
istorie, antropologie, ştiinţe politice. 

Pentru a ne referi la un caz, ce-i drept unul extrem de interesant 
filosofic, o problematică filosofică certă, care se pretează la abordări 
experimentale, este aceea a variabilitatii intuitiilor morale, metafizice, 
epistemice etc. pe fundalul existenţei unor trăsături antropologice 
constante şi universale, definitorii pentru oameni în genere. Contrastul 
puternic dintre caracterul constant al unor trăsături antropologice 
prezente la toți indivizii speciei noastre si variabilitatea accentuată a 
aplicării conceptelor la situaţii similare ridică întrebări grele care se 
cer lămurite. De ce oamenii diferă între ei în privinţa intuitiilor lor 

fundamentale cu privire la cunoaştere, morală etc.? Care sunt factorii 
sociali, culturali, religioşi, politici, psihologici, cognitivi etc. care 
influenţează aplicarea conceptelor într-un anumit fel sau altul? 

Este evident că astfel de întrebări cer răspunsuri care nu pot 
fi date în mod credibil decât dacă este realizat un anumit gen de 
cercetare, care să ia în consideraţie toți acești parametri. Problema 
va fi, însă, ce fel de cercetare? Traditional, aşa-numita filosofie de 
birou sau de fotoliu (arm-chair philosophy) apelează la experimente 
mentale, care sunt menite să testeze intuitiile oamenilor cu privire 
la diverse micro-scenarii sau „povești filosofice” care ne-ar putea 
dezvălui care sunt presupozitiile diferitelor atitudini mentale sau 
comportamentale pe care le adoptăm, fără a fi pe deplin conștienți 
de aceste conditionari psiho-sociale și culturale cărora noi toți le 
suntem supuși. 

O astfel de abordare, bazată pe metodologia experimentelor 
mentale, face deja parte din instrumentarul filosofiei analitice. 
Astfel, recent, Daniel Dennett, in Intuition Pumps and Other Tools for 
Thinking, discută pe larg chestiunea modului in care filosofii 
dobândesc genul de cunoaştere care este specific si la care poate să 
acceadă această întreprindere conceptuală. Este evident pentru noi 
toți că fiecare meșteșug practic are nevoie de o trusa de 
instrumente si de scule fără de care mestesugarul nu este capabil 
să rezolve problemele care fac obiectul meseriei sale. Omul de 
ştiinţă dispune si el de instrumente si face apel la experimente 
pentru a testa ipotezele şi pentru a da soluţii la întrebările 
domeniului său de cercetare. Care este, atunci, situația în legătură 
cu sculele gândirii prin excelenţă, adică ale filosofiei, se întreabă 
Dennett? „Cine le produce? Din ce sunt făcute? Filosofii au 
confecționat unele dintre cele mai bune instrumente de gândire 
din nimic altceva decât din idei, structuri utile de informaţii. René 
Descartes ne-a dat coordonatele carteziene, axele x-ilor si y-ilor fara 
de care analiza matematică — un instrument de gândire par excellence, 
inventat simultan de către Isaac Newton și filosoful Gottfried 
Wilhelm Leibniz - ar fi aproape de neconceput. Blaise Pascal ne-a 
dat teoria probabilității în aşa fel încât putem calcula probabilitatea 
diferitelor pariuri. Reverendul Thomas Bayes a fost si un talentat 
matematician si ne-a dat teorema lui Bayes, coloana vertebrală a 
gândirii statistice” (Dennett, 2013; pp. 3-4). 

Sculele si instrumentele gandirii pure, ale filosofiei, nu sunt 
masinile precise si sistematice ale matematicii, socoteste Dennett, ci 
instrumente mai simple si mai modeste ale minţii. O succintă 
clasificare şi categorizare ale lor vor cuprinde instrumente precum 
etichetele, exemplele, analogiile si metaforele şi, nu în ultimul rând, 
genul de scule intelectuale pe care Dennett le-a botezat pompe 
intuititionale (intuition pumps) (Dennett, 2013; cf. pp. 4-5). 

Experimentele mentale sunt instrumentele predilecte ale 
filosofilor. Si pe buna dreptate, ne asigura Dennett. Lipsiti de acces 
la experimente de laborator sau, mai larg, la experimente de genul 
acelora realizate in psihologia sociala, filosofii recurg la metode 
care le sunt la indemana si pe care le pretuiesc in mod special: 
argumente deductive riguroase avand forma logica a reducerii la 
absurd, sau argumente mai putin constrângătoare, dar foarte 
eficiente si sugestive, in care mici povești sau micro-scenarii 
provoacă reacţii cognitive sau atitudinale, care impun, aproape cu 
constrângerea evidenţei, anumite răspunsuri, dar care, în acelaşi 
timp, contrariază anumite patternuri sau clișee de gândire adânc 
înrădăcinate. Efectul net este identificarea anumitor contradicții 
sau inconsistente în setul nostru de opinii, ceea ce reclamă 
reconsiderarea și restructurarea acestora. 

Dar astfel de experimente mentale nu sunt numai apanajul 
filosofului speculativ, care face și desface conceptele prin munca 
gândirii sale pure, din fotoliu sau de la birou. Experimente mentale 
au folosit cu mult succes în fizică Galilei sau Einstein. Și ele, ne 
spune Thomas Kuhn, au jucat de foarte multe ori „un rol de o 
importanţă crucială în dezvoltarea științei fizice. Istoricul [stiintei, 
nota M. D.], cel puţin, trebuie să le recunoască drept instrumente 
ocazionale extrem de puternice pentru sporirea înțelegerii naturii 
de către om.” (Kuhn, 1981; p. 6) 

Revenind la filosofie și la metodologia sau instrumentarul 
său, exact acesta este sensul în care au fost propuse celebrele şi 
extrem de eficientele și sugestivele experimente mentale în 
epistemologie, filosofia limbajului, filosofia minţii, metafizică sau 
etică de către, între alţii, L. Wittgenstein (care le folosește masiv, și 
de la care, pe linia metodologiei filosofiei, au învăţat toţi filosofii 
analitici din a doua parte a secolului al XX-lea, inclusiv aceia care 
se declară sau sunt declarați non-wittgensteinieni), E. Gettier, 

S. Kripke, H. Putnam, D. Parfit, B. Williams, Kit Fine, pentru a numi 
doar cîțiva dintre corifeii acestei orientări filosofice. Experimentele 
mentale realizează în filosofie ceea ce experimentele reale 
realizează în ştiinţele fizice: clarificări si distincţii conceptuale, 
critica presupozitiilor, avansul şi creșterea cunoaşterii. 

Radu Solcan nu este un mare amator şi susținător al acestui 
gen de a face filosofie, adică, pus fiind să aleagă între a produce 
argumente filosofice pe baza experimentelor mentale şi a analizei 
conceptuale sau a testa ideile noastre prin montaje experimentale 
reale, el alege metoda din urmă. În locul filosofiei analizei 
conceptuale și a experimentelor mentale, el preferă o filosofie 
experimentală sui-generis, dar una autentic experimentală. 

Contrastul ar putea fi creionat si în felul acesta. În timp ce 
analistul, în mod tipic, va evalua situația pe care o examinează 
spunând, „În acest caz, aproape sigur că ...”, experimentalistul va 
forţa precizia și, bazându-se pe prelucrarea statistică a datelor de 
observaţie colectate din eșantionul său reprezentativ, va spune că, 
de pildă, „84% din subiecţi cred că ...”. Experimentalistul va insista, 
totodată, că pentru a înțelege de ce și în ce mod sunt aplicate 
conceptele noastre în circumstanţe date este crucial să dăm explicații 
factorilor psihologici care sunt subiacenti aplicării acelor concepte. 

Care este avantajul net al dezvoltării metodelor experimentale 
în cercetările filosofice? Miza ar trebui să fie aceea că finalmente 
vom avea acces la răspunsuri consistente și credibile la întrebările 
pe care și le pun și analiştii, dar la care răspunsurile lor sunt mai 
speculative și lipsite de aportul cercetărilor bazate de dovezi empirice. 
Iar întrebarea este, fireşte, de ce oamenii au intuitiile pe care le au? 

Probleme care sunt de anticipat aici, la linia de demarcaţie 
sau de confruntare între filosofia de fotoliu, realizată prin analiză 
conceptuală pură, și filosofia experimentală sunt decalajele și 
clivajul care intervin între dovezile statistice despre intuitiile 
oamenilor şi teoriile filosofice substanţiale (metafizică, etică, 
filosofia limbajului, filosofia minţii etc.). 

Adepții analizei, printre care mă număr si eu, vor insista că 
aplicarea mecanică si lipsită de înţelegere a cercetării statistice la 
prelucrarea chestionarelor aplicate unor grupuri de oameni 
transformă cercetarea filosofică în ceva apropiat de un „concurs de 
popularitate”, în care votul oamenilor, care exprimă doar nişte 

preferinte subiective, este arbitrul suprem care da verdictul! Ceea 
ce, evident, nu poate fi cazul in filosofie, unde dimensiunea 
normativa trebuie să păstreze o poziţie privilegiată. Totuşi, 
filosoful analitic va trebui să accepte, ceea ce și eu o fac cu multă 
convingere, că filosofia experimentală are un impact real, deși 
poate indirect, asupra rezultatelor analizei conceptuale. În ce fel? 
În primul rând, stabilind că statisticile ne indică factori profunzi, 
care pot avea impact asupra teoriilor noastre filosofice. 

Astfel, discuţia profundă si clarificarea unor teme tradiționale 
ale analizei filosofice precum libertatea, referința, cunoaşterea, 
semnificaţia cuvintelor, universaliile culturale (antropologice) etc. 
nu vor avea decât de câștigat prin investigarea empirică a 
credințelor și opiniilor oamenilor obișnuiți. În acest fel, vom fi în 
mai mare măsură apți să vorbim in mod pertinent despre intuitiile 
noastre, ale tuturor, cu privire la aceste teme filosofice importante. 

Asa cum am văzut, studiul experimental al mintilor a atras 
în mod aparte atenția lui Radu Solcan. În (Solcan, 2012), el 
subliniază că profilul epistemologic si metodologic al operelor de 
psihologie, dar si al celor mai multe introduceri în filosofia 
(metafizica) minţii, este definit de tipul de abordare a temelor şi 
problemelor acestui domeniu. De aceea, există o diferență marcantă 
între o abordare experimentală, cu un accentuat profil pozitiv şi 
ştiinţific, si una comprehensivistă, hermeneutică sau eseistică. Solcan 
contrastează, în acest context, psihologia experimentală, monist- 
metodologică, luând drept exemplu opera lui H. Ebbinghaus asupra 
memoriei, cu viziunea hermeneutică și dualist-metodologică a lui 
W. Dilthey. Este evidentă preferința finală a lui Radu Solcan 
pentru studiul şi discursul asupra minţii care sunt susținute de o 
viziunea experimentalistă, apogeul atingându-l, în anii din urmă, 
paradigma cognitivista, cu descrieri din ce în ce mai abstracte si 
experimentele computeriale, fără subiecți umani reali, dar cu 
simulări din ce în ce mai sofisticate şi mai apropiate de 
metodologia cercetării din științele matematizate ale naturii. 

În fine, recunoscând marea varietate de orientări şi de tipuri 
de experimentare în psihologie, Solcan face o deschidere către o 
alternativă la psihologia standard de azi, profund influenţată de 
abordarea cognitivista. Această alternativă este așa-numita 
psihologia ecologică, care are drept presupozitie teoretică de bază 

ideea că „fenomenele studiate de către psihologie nu sunt doar în 
corpul uman, ci într-un sistem unitar format de corpul uman și 
mediu. [...] Se vede imediat deosebirea fata de cognitivism, unde 
interesul este centrat pe prelucrarea de date care are loc «in 
mintea umană ».” (Solcan, 2012; p. 121). 

Radu Solcan aduce, după cum se poate observa, un bine 
venit corectiv credinței mult prea optimiste în valoarea rezultatelor 
obţinute numai în laborator. „Psihologia ecologică are o atitudine 
critică față de credința exclusivistă în experimentele de laborator. 
Rezultatele obţinute în laborator trebuie să fie validate şi în 
situaţiile din viata reală.” (Solcan, 2012; p. 121). 

Sunt, aşadar, importante experimentele în metodologia 
filosofiei minţii şi a psihologiei? Fără îndoială. Această idee mă 
apropie foarte mult de ceea ce susține Radu Solcan. Va fi filosofia 
un domeniu al cercetării experimentale, o filosofie autentic 
experimentală, și va trebui, prin urmare, să cedeze spaţiul legitim 
al cercetărilor sale unei ştiinţe a conceptelor psihologice care să 
procedeze doar în manieră experimentală? Spre deosebeire de 
Radu Solcan, eu văd încă un rol mult mai mare, în filosofia 
analitică de fotoliu, pentru experimentele mentale, adică pentru 
acel gen de raționamente deductive contrafactuale, menite să 
testeze valoarea și limitele intuitiilor noastre profunde în domenile 
cunoașterii, acţiunii sau valorilor morale. 

Filosofia informaticii. 
De ce computerul este mai mult decât 
un instrument pentru cercetarea umanistă 


CONSTANTIN VICĂ 


„Tuturor ni se întâmplă probabil să scriem 
programe, chiar dacă nu ne dăm imediat 
seama de acest lucru.” (Solcan 2000, 98) 


Statornic, de-a lungul operei sale, Mihail Radu Solcan a conceput o 
filosofie a informaticii. Ea nu se află demarcată într-o singură carte 
sau într-o serie de articole dedicate, ci seamănă mai degrabă cu un 
râu subteran, rizomic, răspândit în foarte multe texte. Continuu, 
întrebările, provocările și problemele pe care cercetarea computerelor 
si programelor le oferă filosofiei au condus investigația filosofului 
român, dar niciodată acesta nu a considerat necesar să marcheze 
explicit că face o filosofie a informaticii. Adesea, am putea spune, 
informatica a fost o „călăuză” pentru filosof în investigația 
realității umane și sociale; nu a privit-o ca pe un obiect de studiu 
separat, nu a făcut o filosofie a unei științe particulare. 

Nu am înţelege interesul filosofului pentru informatică dacă 
nu am şti că era și un hacker, în vechiul şi nobilul sens al 
cuvântului. În egală măsură înconjurat de cărți şi computere, 
profesorul Solcan era un maestru al algoritmilor si programării. 
Cei care au urmărit performanțele sale live sau aplicaţiile 
(programele) gândite și scrise de acesta pentru o utilizare 
întotdeauna liberă și publică îi recunosc arta programării. 
Algoritmilor, dar si plăcerii de a mestesugi maşina privită ca 
hardware, în deplina sa materialitate, le-a acordat întotdeauna 
timpul reflectiei sale pentru a dobândi o entechno sophia rară între 
filosofi. În plus, credința sa permanentă legată de cum ar trebui să 
folosim programele — liber, în cunoștință de cauză și având deplin 

control — aruncă o lumină asupra felului în care înţelegea informatica: 
o știință a descoperirii publice, deschise!. 

O întrebare precum „ce știință este informatica (sau computer 
science)?” deschide calea către ceea ce Mihail Radu Solcan numea o 
„capcană ontologică” (Solcan 2012, 23-4, 40-1). Orice răspuns am 
da, cu siguranță pornim de la o serie de presupozitii ascunse 
despre ce ar însemna știința. Tocmai impartasirea sau respingerea 
anumitor presupozitii i-au facut pe cercetătorii din informatică, 
epistemologie sau filosofia ştiinţei să ofere răspunsuri divergente. 
Dar divergenta nu este problematică in sine; problema apare cu 
adevărat când cele și cei care susțin diversele perspective asupra 
informaticii ca ştiinţă nu acceptă că toate aceste divergențe sunt 
compatibile și pot da o imagine generală coerentă. 

Sursa primelor îndoieli apare odată cu întrebarea dacă informatica 
(computer science) este sau nu o ştiinţă, asa cum despre fizică sau 
biologie putem afirma că sunt ştiinţe (Burkholder 2000, 51). Se 
apelează adesea la diviziuna introdusă de Hempel (1966) între 
ştiinţele naturale empirice, cele formale non-empirice și cele sociale 
pentru a se încerca plasarea conceptuală într-una dintre aceste 
categorii. Primul rezultat, urmând diviziunea hempeliană, este 
unul negativ: informatica nu este o ştiinţă umană sau socială 
(Burkholder 2000, 51). Această afirmaţie este larg împărtășită de 
aproape toţi cercetătorii. 

Voi încerca în continuare să descopăr cu totul altceva decât 
un răspuns la întrebarea „ce știință este informatica?” Voi încerca 
să susțin că Mihail Radu Solcan a considerat şi practicat studiul 
filosofic al informaticii ca pe o cercetare umanistă. În primul rând, 
în ciuda a ceea ce pare evident, informatica împărtășește foarte 
multe trăsături cu științele umane. Şi, mai ales, informatica își 
extrage cheile de cercetare și orientarea din cercetarea minții si 
acțiunii umane. Această teză ar putea fi formulată mai bine astfel: 
informatica este o ştiinţă orientată către probleme ale gândirii şi acțiunii 
umane, pe care încearcă să le rezolve prin abstractizare, 


1 Printre operele informatice ale filosofului român găsim un dicţionar 
pentru corectorul ortografic Aspell, folosit și astăzi, mai ales pe 
sistemele cu sursă deschisă. 

algoritmizare, modelare, simulare si virtualizare. Nu voi afirma, 
asa cum nici Mihail Radu Solcan n-o face, că informatica este o 
știință umană per se, pentru a evita nu numai „capcana 
ontologică”, ci si riscul de a susţine o teză imposibilă. În loc să ne 
întrebăm ce este informatica, ar fi mult mai util să răspundem la 
întrebarea cum are loc amestecul de atitudini, „chei de cercetare”, 
metode si euristici în cercetarea computationala. Odată comisi unei 


viziuni filosofice asupra științei așa cum o propune Solcan (2012), = 
discutia despre granite si delimitarile disciplinelor nu are sens, 2 
pentru că toate aceste limite sunt „poroase”. Există un continuum $ 
şi o suprapunere în cercetare care fac imposibilă fixarea clară, azi 
definitivă (care, de cele mai multe ori, este una a priori) a unor linii = 
de demarcatie?. T 

Spre a atinge acest scop voi urmări cercetările profesorului S 
Solcan într-o ordine cronologică (din 1982 în 2013), urmând, 3 
adesea, rand cu rand reflectiile sale in incercarea de a formula o ` 


expunere coerentă si, sper, utilă. In paginile următoare termenii 


xy 


„Ştiinţa computerelor” şi „informatică” vor fi folosiți echivalent. 


Spre o filosofie a informaticii 


Preocuparea lui Mihail Radu Solcan pentru informatică, computatie, 
programabilitate și Inteligență Artificială (IA) începe din anii 1980, 
când publică, printre primii în filosofia românească, o serie de 
articole si analize despre ceea ce el a numit, în sens popperian, 
„problema computer-gândire”3. In 1982, urmându-l pe Hubert 
Dreyfus, profesor de filosofie la Berkeley (California), Solcan 
analizează supozitiile care stau în spatele programului de cercetare 
în Inteligența Artificială (așa cum era el dezvoltat în acea 
perioadă). Încă din această analiză timpurie se poate observa o 
direcție critică prin care accentul este mutat de pe computer, ca maşină 

2 Cazul demografiei sau al psihiatriei. 

3 Karl Popper a fost unul dintre autorii adesea citați de Solcan; fără a fi 
cu totul angajat viziunii popperiene, Solcan utiliza adesea, atât în cărți, 
cat și în cursuri, ideea că filosoful detectează sau descoperă o problema 
căreia încearcă să-i dea o „rezolvare” conceptuală. 

universală (o maşină care poate computa orice funcție computabilă 
într-o perioadă finită de timp) pe gândirea umană si limitele cognitiei 
şi computabilității. Interesul nu este unul științific (adică încercarea 
de a căuta teoria explicativă adecvată metodelor și proceselor care 
au loc în ştiinţa computerelor), ci filosofic: încercarea de a conecta 
problemele minte-corp și computer-gândire, pentru că soluţiile lor 
sunt legate si convergente. 


Intelectul artificial şi lumea 


„Există sau nu activităţi intelectuale proprii numai omului?” se 
întreba Solcan în primul său articol, publicat în Revista de Filosofie 
(1982)*. Această întrebare, rareori explicită, mai degrabă voalata, 
este „firul roșu” al dezbaterii din Inteligența Artificială (Solcan 
1982, 368). Alan Turing, în articolul din 1950, „Computing 
Machinery and Intelligence”5, text fondator al programului „tare” 
al IA, consideră că sunt conceptibile și posibile programe capabile 
„Să imite orice fel de activitate intelectuală a omului” (Solcan 1982, 
368). Filosoful român prezintă la început testul imitatiei al lui 
Turing, ca apoi să introducă o serie de critici sistematice „la adresa 
rațiunii artificiale”, în direcţia iniţiată de Dreyfus. Ca si acesta, 
Solcan este interesat de actul imitatiei unei inteligente artificiale 
văzut doar ca o manieră indirectă de a chestiona mintea şi acțiunea 
umană. Cu alte cuvinte, scepticismul său moderat se manifesta 
doar în raport cu programul „tare” al IA, dar nu și cu cel „slab”, 
conform căruia computerul nu este altceva decât un instrument al 
cercetării naturii umane. Oare omul, precum computerul, 
procesează informaţia după reguli formale, iar comportamentul 
său poate fi descris prin formalismul implementabil pe acesta? 
Această dublă întrebare, care stă ca punct de pornire pentru 
Dreyfus, ordonează și cercetarea lui Radu Solcan (1982, 369). 


+ Chiar dacă articolul e construit mai degrabă ca o trecere în revistă a 
dezbaterii, încă de aici se conturează o perspectivă proprie, de un 
scepticism moderat, a filosofului român. 

5 Articolul lui Turing a fost tradus și în română, destul de târziu, în 1963, 
în volumul Probleme filozofice şi sociale ale ciberneticii (Editura Politică). 

Pentru a răspunde dublei întrebări trebuie să descoperim ce 
supozitii filosofice au stat în spatele încercărilor din anii 1950-1980 
de a construi un „intelect artificial” (după cum preferă să-l 
numească filosoful român), dar si felul în care aceste supozitii sunt 
respinse de alte tradiţii de gândire umanistă. Primele două 
supozitii, denumite „biologică” şi „psihologică”, pleacă de la o 
analogie. Conform supoziţiei biologice, funcţionarea creierului 


uman este analoagă cu cea a unui computer digital (numeric), iar, = 
conform celei psihologice, procesele psihice ar fi analoage felului 2 
în care computerele procesează informaţia (Solcan 1982, 369). $ 
Alături de Dreyfus, Solcan consideră că ambele supozitii nu pot fi azi 
susținute de fapte, din simplul motiv că natura creierului nu poate = 
fi redusa la arhitectura computerelor sau la configuratiile proceselor T 
lor informaționale. Mai interesante sunt supozitiile epistemologice S 
şi ontologice. Cea epistemologică afirmă că orice comportare e 3 
rațională doar dacă urmează un set formalizabil de reguli. Cea ` 


ontologică, care de altfel este prezentă si in informatica zilelor 
noastre, reia viziunea wittgensteiniană din Tractatus: „lumea poate 
fi descrisă cu ajutorul faptelor atomare” (Solcan 1982, 369-70). 
Programele de calculator fac exact acest lucru: manipulează (sau 
operează) cunoştinţe atomare, propoziții care sunt logic independente 
una de alta. Dar de la a descrie lumea în fapte atomare până la a 
înțelege cum vede, cunoaşte si se situează omul în lume este un 
drum lung. Dreyfus susține, si aici Solcan vede „punctul forte al 
criticii lui”, că lumea ni se deschide cunoașterii ca un continuum, 
nu ca o serie de descrieri propozitionale atomare (Solcan 1982, 
370). Astfel, un „intelect artificial”, cunoscător, nu poate fi redus la 
un set de propoziţii logic independente. Când cunoaștem și 
actionam în lume plecăm de la cu totul alte presupozitii şi condiții 
de posibilitate decât un program de computer. 

Ce îl atrage pe tânărul Solcan la critica lui Dreyfus este 
tocmai infuzia de gândire fenomenologica si existentialista în 
maniera de a face filosofie analitică (1982, 370). Aderă, parţial, și la 

é De altfel, dintre filosofii analitici romani, Solcan este printre puţinii 
care au rămas deschisi altor tradiții filosofice, imersându-se în acestea 
atunci când modul de a face filosofie analitică ducea către aporie. 

poziţia fenomenologica conform căreia cunoașterea este întotdeauna 
situată, cel puţin în cazul intelectului uman, imposibilă fără 
corporalitate si ideea unei lumi în care suntem prezenţi. Refuzând 
dualismul cartezian, Solcan, alături de Dreyfus, nu crede că e 
posibilă imitatia unui intelect în afara corporalitatii, deoarece acesta 
„aparţine lumii si este fiinta-de-aici” (1982, 370), pe când mașina 
nu se află în aceeași situaţie. Două observaţii încheie această critică 
a IA, ca apoi filosoful român să treacă in revistă, tot critic, si alte 
puncte de vedere. O primă observaţie este cea a relaţiei dintre 
continuum şi detaliu în cunoașterea lumii: oamenii pleacă de la o 
imagine generală, un întreg, şi apoi ajung la detalii (dar și acestea 
sunt înțelese în raport cu interpretarea pe care o dăm întregului). 
A doua observaţie priveşte IA: se află ea, ca o ştiinţă „specifică 
secolului XX”, pe o cale bună? Sau cercetare întreprinsă între 1950-1980 
seamănă izbitor cu alchimia, așa cum credea și Dreyfus? Ar trebui 
să subliniem faptul că Solcan priveşte IA ca pe o ştiinţă specifică 
secolului trecut. De-abia secolul XX permite apariţia si utilizarea 
practică a computerului — atunci a fost posibil să construim masini 
pe care să le programăm, prin limbaje formale, să atingă anumite 
scopuri prin computatie. Dar nu capacitatea practică de a construi 
computere face această ştiinţă posibilă, ci gradul de cunoaștere la 
care am ajuns, tot în secolul XX, privind procesele chimice, biologice 
si psihologice care dau naștere inteligenţei. Secolul XX reprezintă 
sfârşitul speculatiei filosofice privind omul și capacităţile sale 
cognitive şi, totodată, dezvoltarea (începută în secolul al XIX-lea) 
unei cercetări științifice privind cognitia şi mintea umană. Această 
arie larga a ştiinţelor cognitiei se suprapune gradual cu studiul 
Inteligentei Artificiale. Pe de alta parte, studiul IA, pare să insinueze 
Solcan (si in primul articol din 1982, dar mai ales in lucrările de 
maturitate), nu va depăși „alchimia” daca nu se va intersecta si cu 
ceea ce Weber sau Dilthey numeau Geisteswissenschaften, adica 
stiinte ale spiritului uman (aflat intotdeauna intr-o Lebenswelt, un 
univers dat inter-subiectiv, care se deschide egal perceptiilor subiectilor 
cunoscători). Ceea ce surprinde astăzi, la trei decenii după, este 


7 Această observaţie e consistentă cu acceptarea unei psihologii gestaltiste, 
așa cum o făcea și Dreyfus. 

faptul că studiul IA a luat tocmai această turnură, partial din 
nevoia de a scăpa de fundătura unui program reductionist si 
formalist, pe de altă parte datorită internalizării unor critici 
precum cele ale lui Dreyfus, Searle sau Penrose. 

Există şi poziţii care încearcă să medieze între perspectiva 
sceptică şi cea optimistă privind IA. Dacă nu vorbim despre 
inteligență în sensul folosit în psihologie sau filosofie, ci mai 
degrabă în cel al lui Turing (abilitatea de a trece un test al imitatiei, 
i.e. IA trece drept inteligență umană in fata unui subiect cunoscător 
uman), atunci, crede Solcan, alături de Labos Elemer, vom neglija o 
serie de trăsături psihice specific umane (Solcan 1982, 371). Astfel, 
ar trebui să investigăm si care sunt acele zone pe care IA nu le 
poate dobândi. lar prima dintre ele ne apare ca o problemă: pot 
mașinile înțelege limbajul natural? Aceasta este o problemă 
filosofică și iese din aria circumscrisa de testul imitatiei: nu e vorba 
de mașini care să răspundă, imitativ, unor interogări umane, ci de 
dovada că maşina înțelege ceea ce îi comunicăm și ceea ce ea ne 
comunică. Urmându-l pe John Haugeland, Solcan nu crede că 
mașinile pot cuprinde un „întreg de fapte, de contexte, de situaţii”, 
adică să aibă o viziune holistă atât asupra lumii, cât şi asupra 
folosirii limbajului (Solcan 1982, 371). Asupra primului holism, cel 
al interpretării intentionale, asemănător traducerii radicale la 
Quine, Solcan va reveni cu un text de maturitate, despre traducere 
si hacking (în 2009). Ultimul, cel existential (legat de identitatea de 
sine si de capacitatea de a înțelege prin plasarea „în pielea 
celuilalt”), pare a fi călcâiul lui Ahile în cazul IA. Dar condiţia unei 
asemenea înțelegeri depline doar prin experienţa trăită poate fi 
uşor criticată, aşa cum o face şi James Moor, unul dintre cei mai 
importanţi filosofi ai Inteligentei Artificiale: de ce am crede că 
cineva nu înțelege discuţiile despre moarte dacă nu a trecut prin 
experiența morţii (Solcan 1982, 372)? 

Optimismul pe care îl aduce informatica (si, implicit, IA) 
vine din rezolvările unor probleme pe care matematica nu a reușit 
să le ofere până în secolul al XX-lea. În 1976 s-a reușit 
demonstrarea, cu ajutorul computerului, a teoremei celor patru 
culori. Astăzi este istorie, dar atunci a fost un moment de răscruce 
în ştiinţă, din mai multe puncte de vedere. Cel mai important este 
faptul că nu numai monopolul cognitiv uman asupra matematicii a 

luat sfârșit, ci, mai ales, ideea înţelegerii ei ca știință pur formală (e 
nevoie de o verificare empirică pentru a vedea dacă mașina și 
programul funcționează corect, dar nu se poate verifica demonstraţia 
per se, din simplul motiv că o lemă a teoremei e prea lungă pentru a fi 
demonstrată de o ființă umană). În viitor, considera Solcan (1982, 372), 
computerele vor fi auxiliare indispensabile în producerea 
matematicii — predictie care s-a dovedit corectă. 

Din studierea IA filosofia iese câștigată, considera filosoful 
român, atât în interogatiile privind „problema omului si a 
limbajului”, cât și în dezbaterea „raportul minte-corp” sau în 
încercările de a găsi un rol ontologic informaţiei (Solcan 1982, 373). 
La final, Radu Solcan se desparte de critica post-fenomenologică a 
lui Dreyfus, insistând asupra ideii că formalizarea și logicizarea 
sunt căi viabile de a dobândi un „intelect artificial” pentru că 
atâtea logici neclasice, nonstandard, dezvoltate în ultimele decenii, 
pot fi aplicate cu succes. 


Informatică, minte si știința cognitiei 


Proiectul de cercetare a ştiinţei computerelor si Inteligentei 
Artificiale ca parte a unui program de cercetare extins asupra 
minţii umane, i.e. ştiinţa cognitiei, se împlinește pentru Mihail 
Radu Solcan pe parcursul întregii vieți. Studiul minţii si filosofia 
ştiinţei cognitiei, în sens larg, au suscitat un interes constant pentru 
filosoful român, de la articolele și antologiile anilor 1980 până la 
ultima sa carte, Filosofia ştiinţelor umane (unde există un capitol 
dedicat studiului experimental al minții umane). În acest parcurs 
volumul din 2000, Introducere în filosofia minții din perspectiva ştiinţei 
cognitiei, este un punct de referință. Aici Solcan analizează 
amănunţit rolul jucat de computer și computabilitate în noua 
orientare științifică cognitivista. 

Solcan (2000, 15) observă un fenomen de migraţie a 
conceptelor din ştiinţa computerelor către filosofie (si către alte 
cercetări de factură umanistă) prin intermediul științei cognitiei. IA 
si informatica pot fi văzute ca parte a ştiinţei cognitiei, dar nu 
pentru că ar împărți doar interesul pentru cercetarea minţii, ci „un 
anume mod de a înțelege mintea” (s.m.). În studiul minţii mai 

multe științe şi-au găsit un teren de cercetare, printre care 
psihologia și lingvistica ocupă o poziţie istorică, dar Inteligența 
Artificială, domeniu mult mai tânăr, are un scop mult mai 
ambițios: „scrierea de programe pentru computer, care să se 
comporte la fel ca și oamenii (să perceapă, să înveţe, să înțeleagă 
limbi naturale ș.a.m.d.)” (Solcan 2000, 11-12). Fascinant în știința 
contemporană a cognitiei, subliniază Solcan (2000, 19), este felul in 


care, cu ajutorul „inteligenței computationale”, experimentele = 
gandite (sau imaginare) devin ,,experimente cu sisteme artificiale”. a 
Interesul pentru simularea pe calculator a diferitelor structuri si E 
proceduri de prelucrare a datelor isi poate găsi o realizare doar azi 
dacă vom înţelege că programele „adecvate” sunt concepute initial = 
„ca o abstracție”, iar apoi construite efectiv (Solcan 2000, 20). Aici se T 
află legătura dintre experimentul gândit, specific filosofiei, știința S 
cognitiei si cea a computerelor: jocul cu abstractia (Solcan 2000, 31). 3 
Computatiile, în acceptiunea lui Jerry Fodor (pe care Solcan îl ` 


preferă in fata altor filosofi ai cognitiei) n-ar fi nimic altceva decât 
relații cauzale între simboluri, care conservă conținutul semantic 
(apud Solcan 2000, 22). Cu alte cuvinte, orice computatie este o 
relație abstractă. Atunci de ce filosofii nu s-au apucat de 
programare, se întreabă, legitim, Solcan (2000, 23)? Dacă la 
începutul secolului al XX-lea a avut loc o întreagă orientare 
filosofică către logică, adică spre noi instrumente ale abstractizării, 
ar fi fost de așteptat ca filosofia să dezvolte o relație similară cu 
programarea si știința computerelor. Ce îi tine departe pe filosofi 
de computere este o anumită presupozitie inginerească din spatele 
„construcției de programe”: metodologia „moale” a programării 
(in interoriul căreia se remarcă principiile simplitatii, abstractiei si 
modularitatii) pare nesigură pentru „un edificiu filosofic”, care 
mai bine ar rămâne cu principiile „tari” ale logicii (Solcan 2000, 
23). Chiar dacă lipsa de motivaţie a filosofilor e de înţeles, cei care 
nu se acomodează cu programarea pierd un spaţiu fertil pentru 
experimentele gândite. S-a schimbat modul de a face filosofie, 

8 Este interesant de remarcat că profesorul Solcan, in funcţie de 
argumentul pe care îl aduce, folosește ori termenul „scriere”, ori pe cel 
de ,,constructie” cand se referă la activitatea de programare. 

consideră Solcan (2000, 23), dar filosofii (analitici, în genere) au 
rămas captivi într-un joc mai vechi si mai putin flexibil. 

Nu putem înţelege ce urmărește știința cognitiei dacă nu 
vom avea o idee clară despre mașinile de calcul, afirmă Solcan 
(2000, 69). Capitolul cel mai important al cărții sale publicate în 
2000 este dedicat tocmai clarificării acestei idei. Argumentatia se 
duce în jurul a trei mari concepte: cel de mașină, cel de regulă și cel 
de proces. Se introduce o primă teză: „tehnologia, deşi utilizează 
rezultatele ştiinţei, nu este o extensie a acesteia” (Solcan 2000, 70). 
Maşina va fi privită ca o unealtă care serveşte la desfășurarea unui 
proces (Solcan 2000, 71), iar de aici legătura cu regulile este 
evidentă: şi aplicarea unei reguli „declanşează un proces”. 
Uneltele nu sunt deduse din legi naturale și din calcule 
matematice, consideră în continuare Solcan (2000, 71). 

Argumentarea nu urmărește orice tip de mașină, ci mașina 
universală, cea care poate calcula orice funcție computabilă într-o 
perioadă finită de timp. Solcan se referă, bineînțeles, la mașina 
Turing, o maşină abstractă” si universală!, propusă în anii 1930 in 
cadrul dezbaterii despre conceptul de computabilitate la care au 
participat Kurt Gödel, Alonzo Church, Emil Leon Post și, desigur, 
Alan Turing (Solcan 2000, 73). In studiul mintii a avut loc o 
„deplasare”, pornind de la analiza logică a limbajului la descoperirea 
regulilor care ar genera limbile naturale, urmată de studiul felului 
în care mintea utilizează aceste reguli pentru a se ajunge la 
proiectarea de mașini care execută reguli (Solcan 2000, 74). Am 
putea spune că din orizontul logicii am ajuns în lumea mașinilor 


? Conceptul unei mașini universale este interesant, nu diversele sale 
implementări sau arhitecturi ale calculatoarelor contemporane. Acestea 
sunt cazuri particulare (Solcan 2000, 80), așa cum este, de exemplu, 
arhitectura von Neumann. ,,Abstractia omului care calculează” (Solcan 
2000, 75) probabil exprimă cel mai bine ce ar trebui să înțelegem printr-o 
astfel de maşină. 

1 O mașină universală Turing permite ca orice funcție computabila să 
poate fi pusă în proces, adică calculată. Această mașină nu este 
profilată pentru o activitate specifică sau o anumită funcţie. 
Universalitatea este dată de flexibilitatea sa, consideră Solcan (2000, 83): 
isi poate modifica funcţionarea fără a interveni asupra dispozitivelor 
fizice, materiale (hardware). 

universale, iar tot acest traseu a fost ghidat de un singur concept: 
cel de regulă. Metoda lui Solcan (2000, 74) este însă una care 
inversează sensul: nu vom porni în înțelegerea informaticii de la 
logică, ci pe aceasta din urmă o vom integra în știința 
computerelor. În mod natural, ne vom întreba de ce. Pentru că 
argumentul lui Solcan se bazează pe următoarea deosebire sau 
distincție atunci când vrea să afle ce aduce noul! informatica în 
studiul minţii şi acțiunii umane: avem pe de o parte „rezultatele 
pur logice”, iar pe de alta „arta de a construi sisteme complexe” 
(s.m.) (2000, 82). Doar capacitatea de a abstractiza prin sisteme 
formal-axiomatice nu poate rezolva „misterele minţii”, iar 
informatica produce tocmai ceea ce lipsea: „metode de a construi 
programe care dau rezultate palpabile, asa cum ne oferă și mintea 
umană” (Solcan 2000, 82). 

Pentru a descrie „noile unelte” pe care le aduce informatica, 
Solcan introduce de la început conceptul central care sugerează 
natura sistemelor de operare și a mașinilor virtuale: procesul 
(Solcan 2000, 92). Ca preferință nu numai terminologica, computatia 
va fi privită drept proces care se derulează printr-un dispozitiv!?. 


Proces, abstracţie şi modularitate 


În denumirea „Inteligența Artificială” (IA) se ascunde o capcană in 
care pică mai ales cei care urmează literal Testul Turing: desigur ca 
nu e vorba de aceeași inteligență pe care psihologii sau oricare 
dintre noi o recunosc în ființele umane, ci mai degrabă o capacitate 
de a construi, prin procese de tip computaţional, rezolvări unor 
probleme diverse. „Proiectul Inteligentei Artificiale constă in 
simularea unor capacități ale minţii umane cu ajutorul unor 
programe care specifică in mod explicit structura si funcționarea 


1 De altfel, capitolul central al cărții, analizat în această secţiune, poartă 
titlul „Uneltele cele noi ale împăratului?”. De remarcat accentul 
dubitativ care circumscrie provocarea adusă de știința computerelor. 

12 Merită remarcat faptul că această opţiune terminologică ușurează 

înţelegerea fenomenelor informatice pentru cei care sunt antrenați 


doar în filosofie. 

mașinii virtuale” (Solcan 2000, 94). Remarcăm câţiva termeni-cheie, 
câteva fire de unde să începem înțelegerea acestui proiect: în 
primul rând IA este o simulare, nu o duplicare; în al doilea rând e 
vorba despre programe, despre care Solcan consideră că pot fi 
privite ca „simple texte” (2000, 97), dar care au, ca și mintea 
umană, puteri cauzale; nu în ultimul rând aceste „simple texte” 
specifică în mod explicit pe de o parte structuri, pe de alta moduri 
de funcţionare. Fără să ne dăm seama, adesea, susţine Solcan 
(2000, 98), scriem programe, motivele putând să fie diferite. De 
exemplu, planurile pentru acțiune sunt astfel de programe, chiar și 
cele mai simple. Felul în care rugăm pe cineva, impunem sau 
cerem cuiva să facă ceva este un program. O decizie 
judecătorească, o invitaţie la un eveniment, programa școlară, o 
rețetă (culinară, medicală etc.) sau o scrisoare de intenție pot fi 
înțelese ca programe. Condiţiile ca planurile de acţiune, în sens 
general, să reușească sunt aceleași ca şi în cazul programelor: 
specificăm explicit (de aceea despre un poem este impropriu să 
spui că ar fi un program) structuri și moduri de funcţionare. 
Indicăm un sir de acţiuni care trebuie executate — iar aceasta este 
indicarea algoritmului (Solcan 2000, 100) — și o serie de date (care 
pot fi constante sau variabile). Un program este întâlnirea 
funcţională dintre o structură de date si un algoritm: programul 
trebuie să precizeze explicit ce structură au datele de procesat, dar 
și paşii de urmat în procesul prelucrării lor (Solcan 2000, 103). 

Ce ar însemna abstractia dintr-o perspectivă computationala? 
Nu este singurul principiu care structurează cunoașterea în ştiinţa 
computerelor, dar, pentru filosoful român, are o poziţie centrală. A 
abstractiza ar însemna „ascunderea detaliilor legate de mașina 
concretă pe care vor fi create structuri de date si aplicaţi pașii unui 
algoritm” (Solcan 2000, 103). Vom face abstracție nu numai de 
mașina (fizică) pe care rulează programul, dar şi de limbajul în 
care este scris sau de sistemul de operare, recomandă Radu Solcan. 
Rămânem cu un obiect abstract din care ne interesează „modul în 
care se procedează pentru a obține un rezultat” (Solcan 2000, 108), cu 
alte cuvinte, rămânem cu metode de a ajunge la rezultate, de a 
produce noi structuri de date. Din perspectiva programării 
orientate pe obiecte, mai recentă în lumea informaticii, Solcan 
(2000, 108) extrage o ontologie: „[...] programele sunt lumi, sunt 


CONSTANTIN VICĂ 


sisteme de obiecte care interactioneaza”. Obiectele care populeaza 
lumea programelor de computer sunt raspunsul pe care informaticienii 
il dau unor probleme legate de felul in care putem simula 
evenimentele lumii reale, afirma acesta in continuare (2000, 108). 
Evenimentele, ca si obiectele, au proprietati; ele intra in relatii, in 
procese care duc la schimbarea proprietatilor. La acest nivel al 
abstractizarii, lumea reala si cea a programelor sunt compatibilizate. 
Inteligenta Artificiala nu face decat sa simuleze tocmai capacitatea 
mintii umane de a abstractiza metodic lumea (privita ca un proces 
de schimbare a proprietatilor) si de a-i da un sens. 

Al doilea principiu al programării pe care Solcan îl considera 
central este modularitatea. Nu putem sti dacă interesul pentru 
modularitate l-a împrumutat din felul în care își scria textele sau a 
ajuns să scrie modular ca urmare a experienţei programării. 
Fascinant este felul în care filosoful, programatorul și profesorul 
au găsit în ideea și practica modularitatii punctul de convergență!?. 
Un motiv pentru care programele sunt compuse din module este 
de natură practică: altfel ar deveni prea încâlcite şi incapabil de 
gestionat. Modularitatea este avantajoasă când e vremea concepției 
unui program: prin abstractizare se identifică ce este de făcut 
(„sarcinile”), iar aceste sarcini pot fi „desfăcute” (Solcan 2000, 109), 
modularizate astfel încât realizarea programului să fie nu numai 
clară, ci si eficientă. Celelalte avantaje ale modularitatii constau în 
ușurința cu care se pot corecta erorile, se pot rescrie sau înlocui 
parti din program si, nu în ultimul rând, deschiderea către o 


13 Cei care i-au urmat cursurile, dar şi cei care îi citesc cărțile, au observat 


că acestea sunt construite modular, lăsând receptorului, student(ă) sau 
citito(a)r(e), moduri personale de a inlantui modulele. Adesea cărțile 
sale puteau fi citite in mai multe direcţii, sensuri, moduri; de altfel, si 
recomanda astfel de lecturi personalizate. Nu numai notele de curs 
publicate online sunt un hipertext, ci și cărțile tipărite prin trimiterile 
intersectate între secțiuni sau între notele de subsol. Acest mod de a 
scrie este extrem de rar printre filosofi sau cercetători în științe umane 
si sociale, îl întâlnim mai des în beletristica secolului al XX-lea, dar si în 
ediţiile moderne ale textelor sacre. În fata unei astfel de scrieri, cea sau 
cel care citește nu mai este obligat(ă) să urmeze o singură cale, liniară, 
să aibă un singur proces al lecturii. Putem spune că lectura filosofică a 
fost eliberată de fluxul „autoritar” al gândirii filosofului. 

practică a colaborării în echipă (Solcan 2000, 109). Aparent doar cu 
valoare metodologică, principiul modularitatii este unul constitutiv 
în ontologia lumii artificiale a programelor. 


De ce şi cum să programăm? 


Mihail Radu Solcan considera computerele si programele „cele mai 
complicate obiecte produse de oameni” (2000, 110). Am ajuns să le 
inventăm nu printr-un noroc, ci în urma unui proces intelectual 
colectiv și laborios, întins pe mai multe secole. Conceperea de 
masini si unelte „a caracterizat al doilea mileniu după Hristos” 
(Solcan 2000, 69), iar mașinile universale nu sunt altceva decât 
împlinirea acestui proces de creaţie, de înțelegere și transformare a 
naturii și lumii. Până la aceste maşini abstracte, uneltele aveau 
funcţii specifice, răspundeau unor nevoi sau reprezentau extensii 
particulare ale omului. Prin computer si programare omul merge 
mult mai departe: 


„Arta programării computerelor nu este altceva decât un răspuns 
rafinat la provocarea complexităţii.” (Solcan 2000, 109) 


Probabil aici se află cheia întregului demers al filosofului 
român. Acolo unde logica, filosofia și științele naturale sau umane 
nu pot răzbate singure, o poate face arta programării. Complexitatea 
lumii, a naturii sau a minţii nu poate fi sondată și ordonată în lipsa 
acestui meșteșug, a acestei arte de a înțelege prin a face. Subliniem 
că vorbim despre o artă, nu despre o știință sau un set de teorii. 
Aceasta dă seama despre un poiesis prin care nu spunem ce este 
complexitatea, ci o stăpânim. Programele sunt răspunsuri rafinate, 
adică trecute prin diverse procese de gândire, în fata a ceea ce este 
imposibil de redus la obiecte sau fapte atomare, complexitatea. Așa 
cum observa la finalul cărţii, pe de o parte „procesele computationale 
nu sunt reductibile la legi fizice, dar au eficacitate cauzală” (Solcan 
2000, 183), iar pe de alta, „sistemele computationale nu sunt o simplă 
instantiere a unor sisteme logice” (Solcan 2000, 219). Nereductibila 
la fizică sau la logică, lumea artificială ca produs al programării 
este rezultatul unui poiesis care face abordabilă complexitatea. 

Confruntarea cu complexitatea prin arta programării se face 
urmând cinci principii. Principiile abstractiei si modularitatii au 
fost expuse mai sus. Acestora li se adauga inca trei: simplitatea, 
ierarhia limbajelor si virtualizarea. 


De la mintea ca model la orientarea catre rezultate 


Succesul stiintei computerelor este un rezultat al unei reorientari 
catre mintea umana privita nu ca obiect de studiu, ci ca model. 
„Noile unelte” apar ca urmare a renunţării la dominaţia formalismlui 
logic. Secolul al XX-lea aduce în filosofie, printre altele, depăşirea, 
chiar „eliminarea” metafizicii prin analiza logică. Această analiză 
logică a fost antipsihologică, consideră Solcan (2000, 118), ea pornind 
de la o idee radicală: gândirea umană (naturală) trebuie ignorată, 
în favoarea unor limbaje ideale prin care putem atinge claritatea şi 
certitudinea necesare cunoașterii. Reorientarea către mintea umană 
ca model este un răspuns la „nevoia de a construi sisteme 
inteligente eficiente” (Solcan 2000, 118). Aceste sisteme artificiale 
dau rezultate în cunoaştere „în timp real” (Solcan 2000, 135), sunt 
capabile să susțină procese cu eficacitate cauzală. 

O sursă de inspiraţie pentru cei din știința computerelor a 
fost (și va fi) natura viului. Intenţia de a imita cât mai mult 
structura și funcţia creierului uman a stat la apariţia unei direcții 
cu o abordare opusă computationalismului: conexionismul. Cei 
care au ales calea construcţiei de rețele neuronale încearcă, 
păstrând principiul simplităţii, să creeze sisteme inteligente 
adaptabile mediului, i.e. rețele care învaţă. Rețelele neuronale sunt 
compuse din „neuroni” artificiali simpli; complexitatea şi 
adaptabilitatea provin din numărul de conexiuni (şi ponderea lor) 
între aceşti neuroni. A imita creierul uman nu este ceea ce l-ar fi 
interesat pe Alan Turing, dar există un motiv pentru care „viaţa 
artificială”, propusă de conexionism, face parte tot din demersul 
ştiinţei computerelor: imitatia nu are loc la nivel fizic, ci tot la 
nivelul unei maşini virtuale (Solcan 2000, 123). Astfel, creierul, ca și 
mintea, este doar un model pentru a dezvolta o formă artificială 
inteligentă care răspunde mediului. Conexionismul are și un alt rol 
în filosofia ştiinţei computerelor prin răspunsul dat obiectiei 

clasice conform căreia sistemele artificiale nu fac decât ceea ce li se 
zice să facă: „reţeaua se adaptează la mediu asemenea unei ființe 
vii” (Solcan 2000, 125-6). O reţea neuronală este tot un computer, dar 
compus din alte dispozitive decât maşina Turing, (Solcan 2000, 126). 
Algoritmii aici au alt rol decât în orientarea computationalista: 
antrenează reţeaua, nu conduc la valori de ieşire dorite sau adecvate 
(Solcan 2000, 125, 126). Programatorul antrenează rețeaua să înveţe. 
Alături de rețelele neuronale, un alt proiect de „viaţă artificială” 
l-a interesat pe profesorul Solcan: algoritmii genetici. Probabil că în 
acest caz imitarea naturii este mult mai evidentă. Mai mult, relația 
cu ştiinţele sociale si umane este una de continuitate. Cheia de 
cercetare, spre a păstra vocabularul propus de acesta în ultima sa 
carte, migrează dinspre ştiinţe sociale si teoria jocurilor: este vorba 
de „dilema prizonierului”. Acest joc permite să observăm cum 
evoluează o normă, o regulă sau convenţie, cum se ajustează în 
funcţie de agenţi până se ajunge la un echilibru (sau nu). Aici 
putem căuta originile algoritmilor evolutionisti, sugerează Solcan 
(2000, 128-9), în jocul care se duce între agenţi rationali. Rolul 
programării evoluționiste ar fi de a imita tocmai procesul de 
selecție a soluţiei optime, proces care există în lumea noastră 
socială, dar si in cea naturală. Solcan se îndreaptă spre presupozitia 
din spatele acestui stil de programare: dacă Inteligența Artificială 
în primele ei două etape (computationalism, conexionism) a urmărit 
imitarea comportamentului uman si neurofiziologia creierului, 
odată cu programarea evoluționistă accentul se mută pe modelarea 
inteligenţei, prin emularea proceselor evolutive (Solcan 2000, 129-30). 
În ultima parte a capitolului dedicat ştiinţei computerelor 
Solcan argumentează de ce interesul pentru sistemele artificiale 
este, in fond, unul umanist si filosofic. Arta programării unui 
asemenea sistem este o „urzeală [...] filosofică” (Solcan 2000, 130), 
noile instrumente artificiale apar să dea rezultate în continuarea 
unor întrebări intrigante, dintre care cele privind natura cunoaşterii, 
reprezentarea realităţii sau ce înseamnă a avea o metodă sunt parte 
a unei „bune tradiţii filosofice” (Solcan 2000, 130). Tinta filosofului 
român nu este doar să descrie această „urzeală filosofică”, această 
țesătură artificială din „fibre filosofice profunde”, ci să caute 
presupozitiile din spatele demersului informaticii (Solcan 2000, 130). 
O astfel de presupozitie care stă în spatele unora dintre sistemele 

artificiale priveşte poziția agentului cunoscător în lume si felul in 
care acesta capătă reprezentarea ei. Urmându-l pe Dreyfus în 
reconstrucția pe care acesta o dă lui Heidegger, Solcan observă că 
programatorii sistemelor artificiale inteligente (dinamice) presupun 
ca necesară ancorarea şi implicare în lume a sistemului, accentul 
picând astfel nu pe cunoașterea teoretică formalizată, ci pe un anume 
„know-how”, un mod de a percepe si acţiona în raport cu mediul 
(Solcan 2000, 132, 134). Robotul Cog, al lui Rodney Brooks de la 
MIT, este un astfel de sistem artificial, capabil de „a-fi-în-lume”. 

La nivelul fundamentelor ştiinţei computerelor şi IA, filosoful 
român observă un contrast între două viziuni și interese cognitive 
ale programatorilor. Reliefarea acestui contrast a fost și obiectivul 
întregului capitol dedicat „noilor unelte”. În prima viziune, 
sistemele artificiale sunt un subtip al sistemelor logice. Pe cât de 
promiţător este acest mod de a privi complexitatea informatică, pe 
atât de problematic devine în practică: vrem să obținem rezultate 
cu valoare universală, dar ele pot fi obținute doar în principiu si 
niciodată în timp real (Solcan 2000, 135). A doua viziune este cea 
pe care Radu Solcan o preferă si căreia i-a analizat, în aproape o 
sută de pagini, orientările, presupozitiile, metodele și virtuțile 
epistemice. În această viziune interesul pică pe „metodologia 
inginerească”, poate mai puţin atractivă filosofic, la prima vedere, 
dar care dă rezultate în timp real (Solcan 2000, 135). Întrebarea se 
poate reduce la o alegere: universalitate sau rezultate efective? 
Intuitia lui Solcan (2000, 135) este că merită jertfită universalitatea 
pentru rezultate, mai ales că acestea nu sunt doar teoretice. Nu 
avem o cunoaștere universală, ci una particulară, rezultate date, în 
timp real, finit, unor probleme. A face sisteme inteligente are o 
urzeală filosofică. Dar — si aici cred că a vrut să ajungă Radu Solcan — 
arta programării, jocul cel nou cu abstractia, modularitatea, 
virtualizarea şi simplitatea, în limbaje mai mult sau mai puţin 
complexe, întoarce filosofului noi căi de a înţelege și sonda lumea, 
mintea şi acţiunea umană. Într-un fel, îl obligă pe filosof să nu mai 
vadă în distincţii insurmontabile. În altul, îi arată calea între un 
nivel abstract, ideatic, cel al scrierii de programe, și eficacitatea cauzală 
în lume, nivelul rezultatelor, adică cel al schimbării proprietăţilor. 

Ce contestă criticii informaticii si IA — dintre care Solcan îi 
aduce în discuţie pe trei, Dreyfus, Searle si Penrose - nu este 

valoarea instrumentală a computerelor și programelor, i.e. sunt 
„unelte de studiere a minţii”, ci faptul că este imposibil să avem 
minți artificiale (Solcan 2000, 143). Unele activităţi si capacități 
umane nu pot fi simulate printr-un program de computer sau orice 
aplicaţie de IA. Este o limită de netrecut, iar cei care cred că 
sistemele artificiale pot fi minţi artificiale se auto-iluzionează. Experimentul 
mental al lui Searle („camera chinezească”), argumentul privind natura 
nealgoritmica a minţii al lui Penrose si critica presupozitiilor IA a 
lui Dreyfus sunt, fără îndoială, revelatoare despre această limită, 
dar toate pornesc de la presupozitii tacite ușor de chestionat. În 
câteva pragrafe, Solcan (2000, 143-4) dezvăluie aceste presupozitii. 
Dreyfus priveşte mecanicist computerul, dar acesta este o mașină 
universală, capabilă să ia forma și funcţiile oricărei maşini. Searle 
înțelege Testul Turing behaviorist si reduce în mod greșit toată 
concepția lui Turing despre mașina universală la acest test. lar 
Penrose e captiv viziunii că sistemele computationale sunt doar 
subtipuri de sisteme logice, nelăsând loc viziunii inginerești. Scrierea 
de programe nu este doar o aplicare a unei logici sau alteia, ci un 
mod de a meșteri urmând principiile abstractiei şi modularitatii 
(Solcan 2000, 144), astfel „sistemele computationale nu sunt o 
simplă instantiere a unor sisteme logice” (Solcan 2000, 219). 


Libertate, algoritmi si reţele. 
Modelul interacțiunii umane 


În perioada care a urmat Revoluţiei din 1989, profesorul Solcan s-a 
dedicat filosofiei politice şi gândirii sociale și economice. În această 
perioadă interesul pentru informatică a fost egalat de şi integrat 
într-o cercetare asupra libertății umane și rolului instituţiilor 
(înțelese ca mulțimi de reguli în raport cu care libertatea umană se 
exprimă prin acțiune și cooperare). Dintre instituţiile studiate de 
Radu Solcan, cea a pieţei a exercitat o atracţie aparte. Unde se 
întâlnesc libertatea, acțiunea umană, piaţa și ştiinţa computerelor? 
Tema volumului din 2003, Freedom, Minds, and Institutions, 
este raționalitatea libertăţii (Solcan 2003, xv). O parte importantă a 
cărții o reprezintă critica planificării si organizării centralizate a 

unei societăți, critică concentrată în jurul argumentului imposibilității 
logice de a construi un plan (social și economic) care să ducă la o 
societate coerentă (Solcan 2003, xvi). Scheletul argumentului este 
dat din primele pagini: în spatele unui plan de acţiune se află un 
algoritm. Dar nu există niciun algoritm universal (sau atât de 
complex încât să ia în calcul totalitatea acțiunilor umane), astfel 
încât ideea unui plan universal este incoerentă din punct de vedere 
logic (Solcan 2003, xvi). Inovația filosofului român constă în a 
apela la limitele computabilitatii spre a demonstra imposibilitatea 
planificării centralizate, făcând astfel loc unui nou mod de 
înțelegere a interacțiunii sociale: piața ca reţea de agenţi şi acțiunile 
lor (Solcan 2003, xvii, 153). 

După cum nota și în volumul din 2000, atunci când vrem să 
înțelegem ce înseamnă un algoritm putem să ne gândim la o 
„secvenţă de paşi care satisface o serie de condiţii” (Solcan 2003, 70). 
Ceea ce vrea să sublinieze Solcan (2003, 70) este că, în acest caz, 
definiția dată unui algoritm este extrem de asemănătoare celei pe 
care o dăm unui plan (complex) de acţiune. Ca să fim mai preciși, 
„un plan este un algoritm aplicat unei mulțimi specifice de date” 
(s.m.) (Solcan 2003, 70-1). Putem cunoaște foarte multi algoritmi 
pentru tot felul de activități, intelectuale sau practice, dar un plan 
apare doar în momentul în care știm datele specifice ale problemei 
si, pornind de la ele, aplicăm paşii spre a produce un rezultat 
specific. A pune acești algoritmi la treabă, dacă ne putem exprima 
astfel, presupune că detinem o anumită cunoaștere. Pe aceasta 
Solcan (2003, 71) o numește „cunoașterea algoritmică”: capacitatea 
de a depozita, înțelege și aplica algoritmii. Nu mașinile au o astfel 
de cunoaştere, ci oamenii, ei sunt singurii care pot înțelege, 
analiza, modifica sau alege un algoritm pentru o problemă dată 
(Solcan 2003, 71). În acest volum dedicat rationalitatii libertăţii 
cunoaşterea algorimtică este paradigma cunoașterii (Solcan 2003, 71). 
Avantajul major al acestei opţiuni filosofice în câmpul gândirii 
sociale constă în posibilitatea de a conecta acţiunea umană de 
cunoașterea algoritmică (Solcan 2003, 71). Un astfel de model al 
acțiunii umane este unul minimalist, care asumă foarte puţin 
despre agenţi. Mai mult, chiar dacă cineva ar înțelege acest model 
într-un sens mecanicist, i.e. omul-masina al lui La Mettrie, iluzia i 
se poate spulbera ușor: omul nu este programabil, nu poate fi 

introdus într-un plan comprehensiv de acțiune (totală) (Solcan 
2003, 71). Nici societatea nu este un dispozitiv mecanic (mechanical 
device) (Solcan 2003, 88), ea este un manunchi de rețele strâns unite 
(Solcan 2003, xvi). Planul centralizat este sortit eșecului. În schimb, 
planurile indivizilor, „programele” pe care ei le execută tot timpul 
în acţiunile lor și interacţiunile lor au șanse mari de reuşită. 

O obiectie care se aduce adesea utilizării algoritmilor in 
înțelegerea socială porneşte de la faptul că nu putem specifica 
întotdeauna fiecare pas al acţiunii (Solcan 2003, 71). Nici agentul, 
de fapt, nu este mai bun în „cunoașterea algoritmică” decât o 
unitate centrală de planificare. Mai mult, agentul însuși acționează 
adesea fără niciun plan. Filosoful român depășește această obiectie 
propunând un model conexionist: lumea acțiunii şi cooperării 
umane poate fi înțeleasă și explicată dacă o vom privi ca pe o reţea 
neuronală cu multipli agenţi, cu inter-actiunile lor privite drept 
conexiuni, fiecare cu ponderi diferite. Modelul lui Radu Solcan nu 
este propriu-zis individualist, nici holist, nici  sistemist. 
Originalitatea acestei perspective a unui individualism conexionist 
asupra lumii sociale este uimitoare. 

Un model de explicare a lumii acțiunii umane este un pariu 
pentru orice gânditor social. Dă seama modelul de complexitatea 
acțiunii umane? Putem, pornind de la acesta, nu numai să 
explicăm, dar să ajungem la o înțelegere comprehensivă a lumii 
vieţii sociale? Consider că răspunsul la cele două întrebări este 
unul pozitiv în cazul modelului conexionist — individualist propus 
de profesorul Solcan. Acesta pleacă de la similaritatile care există 
între dezbaterile privind gândirea economică și cele din știința 
cognitiei (Solcan 2003, 135): în ambele situaţii trebuie ales între un 
model centralizat și unul descentralizat. Dacă în ştiinţele cognitive, 
fie că ai optat pentru computationalism sau pentru conexionism, 
rămân probleme „grele şi misterioase” (cum ar fi cea a conștiinței), 
în cercetarea interacțiunilor sociale opțiunea în sine pentru un 
model rezolvă problemele (Solcan 2003, 135). Mihail Radu Solcan 
(2003, 135-6) optează pentru un model al interacțiunii umane în 
care nu există autoritate de planificare centrală și aceasta nici nu 
are cum să emeargă. 

Importantă nu va fi legătura dintre scopurile acţiunii sau 
stările mentale care duc la acţiune si rezultate — de aceea modelul 

este minimal, nu asumă nimic despre mintea agenţilor —, ci felul in 
care are loc fluxul de cunoaştere între agenţi, rolul acestuia în 
reconfigurarea acţiunilor. Cunoașterea pe care o produc şi o 
utilizează oamenii în viata socială nu poate fi capturată în baze de 
date și algoritmi (iar aici trimiterea la Hayek este directă), dar, 
urmând linia conexionistă a lui Winograd și Flores, putem gândi 
organizaţiile de agenţi drept rețele de angajamente (Solcan 2003, 
138-9); computerele, în acest caz, fac posibil fluxul conversatiei si 
cunoașterii între agenţi. Modelul conexionist este inspirat chiar de 
structura creierului uman: în locul unei unități centrale avem 
„neuroni artificiali”, cu legături mai mult sau mai putin puternice, 
de ponderi diferite, care susțin procesul computatiei în paralel 
(Solcan 2003, 139-40). 

Cum arată o „reţea neuronală” de agenţi? Agenţii sunt 
noduri in topologia reţelei, au abilități cognitive reduse (nu 
înseamnă însă că nu pot face planuri pentru acţiuni complexe), iar 
ei se pot conecta prin acţiuni potențiale (Solcan 2003, 142). Odată 
întreprinsă o acţiune, conexiunea este activată. Fiecare acțiune are 
un cost (în sensul costului de oportunitate), iar fiecare agent este 
dotat cu o funcție de activare — argumentele funcției fiind diverse 
elemente de input ale agentului sau elemente exterioare (autorul 
oferă un exemplu din viaţa reală: bugetul avut la dispoziţie) (Solcan 
2003, 142-3). Noutatea modelului, consideră Solcan (2003, 143), este 
felul in care stabilim ponderile conexiunii: prin prețuri exprimabile 
monetar. Fiecare pondere se exprimă printr-un preţ, care nu este 
stabilit central (ca-ntr-o economie planificată); având un pret, orice 
conexiune poate fi comparată cu o altă conexiune de către agent şi 
astfel activată sau nu. Topologia rețelei este în continuă schimbare: 
apar si dispar potenţiale conexiuni, agenţii aleg (pe baza calculelor 
de preţ) o acţiune sau alta (Solcan 2003, 143-4). Agenţii au desigur 
interese, dar ponderea conexiunilor nu apare doar din interesele 
lor, ci şi urmând anumite reguli (exemplul oferit fiind regula cererii 
si ofertei, dar nu e singura regulă posibilă) (Solcan 2003, 144). 
Astfel, topologia rețelei, observă filosoful român, nu e produsă 
unilateral de agenţi, ci într-un mod intersubiectiv. Topologia e 
variabilă, reţeaua poate fi din ce în ce mai complexă, agenţii pot intra 
si ieși (cu toate că, notează Solcan, se poate întâmpla să rămână 
captivi), iar transparența ei (care e si o condiţie de posibilitate 

pentru planurile de acţiune) vine din faptul că ponderile sunt 
exprimate în prețuri monetare (Solcan 2003, 143). 

Acest model construieşte o lume a interacțiunii umane în 
care accentul nu mai pică pe înțelesul unei acțiuni, ci pe 
capacitatea de a-ți calcula alegerile si de a le compatibiliza (Solcan 
2003, 154). Reţeaua nu este una înscrisă într-o cultură (în care 
impartasim înțelesuri), ci este indiferentă fata de orice cultură 
(Solcan 2003, 154-5): transparenţa adusă de prețuri oferă un limbaj 
comun pentru cooperare celor care caută si celor care oferă, făcând 
posibil calculul individual cu efecte in rețea. În această 
transparenţă stă nu numai posibilitatea pieţei, dar si a libertăţii în 
genere, consideră Radu Solcan (2003, 155). Agenţii individuali pot 
anticipa ponderea fiecărei conexiuni si se pot angaja sau nu in 
acţiune, adică în realizarea, implementarea conexiunii. O lume 
planificată distruge aceste ponderi; piata-ca-retea, pe de altă parte, 
lasă în joc ponderile, astfel ea nu va putea fi un dispozitiv mecanic 
sau predictibil (Solcan 2003, 157). 

Trebuie remarcat că profesorul Solcan (2003, 158) susține cu 
tărie că o simulare a acestui model nu poate înlocui jocul real din 
viaţa oamenilor. El are mai degrabă un rol exploratoriu şi euristic, 
ne ajută să înțelegem (i)rationalitatea planificării centralizate, in 
raport cu raționalitatea libertăţii unor agenţi dotați cu „cunoaștere 
algoritmică” și capabili de conexiuni. Modelul este explicativ, dar 
nu va fi predictiv — iar aceasta este esenţa oricărei științe sociale 
(Solcan 2003, 158). Nu vom putea prezice nici creșterea cunoaşterii 
pentru fiecare dintre agenți, astfel că ar fi imposibil să stabilim ce 
conexiuni vor crea aceștia, cât de mult va conta experienţa trecută 
sau cum se schimbă structura de interese şi preferințe (Solcan 2003, 
158). Nici regulile nu sunt complete, nici măcar acelea care 
compun instituția proprietăţii (Solcan 2003, 159-62). 

Volumul din 2003 este un exemplu de transfer şi evoluţie a 
unei „chei de cercetare” dinspre informatică, prin știința cognitiei, 
spre ştiinţa socială. Am putea specula că în cercetarea omului a 
originat cheia migratoare, în vremea când Rene Descartes şi 
Thomas Hobbes duceau o dispută filosofică asupra Artificialitatii, 
iar cel din urmă era convins că Leviathanul este dovada clară a 
unui om artificial, „mai mare şi mai puternic decât cel natural”, cu 
viata proprie. Este societatea un mănunchi de rețele cu nenumărați 

agenți individuali angajați in actiuni-conexiune (limbajul fiind 
extrem de important), care e imposibil de programat? Există trei 
mari diferente dintre viziunea artificialitatii hobbesiene si cea a lui 
Mihail Radu Solcan: nu frica va „programa” ființele umane, ci 
libertatea, Leviathanul este o totalitate, pe când rețeaua e pură 
diversitate, iar conexionismul exclude mecanicismul. 


Algoritm, meșteșug, ontologie 


Din ultima parte a operei lui Radu Solcan se poate decupa un set 
de articole care încearcă, în mod convergent, să răspundă 
următoarei întrebări: care e contribuția majoră a informaticii la 
fundamentele gândiri teoretice? Întrebarea apare explicit o singură 
dată, în prima formă (din 2006) a ultimului articol publicat în 
timpul vieţii, „An Algorithmic Perspective on Denotation” (2013). 
Acest manuscris (digital) este diferit de articolul publicat, 
conținând răspunsul nevoalat la întrebare: algoritmul"*. 

În 2008, în „Două etici în tehnologia informaţiei”, Solcan 
analizează termenii fundamentali ai informaticii. În primul rând, 
algoritmul intră în scenă mai târziu, Alan Turing vorbea initial 
despre „tabelul cu instrucțiuni” care rula pe mașina sa ideală (și nu 
despre programe) (Solcan 2008, 66). Teoria algoritmilor este o 
extindere a logicii matematice, algoritmul fiind „un set finit de 
instrucțiuni bine determinate” — acest concept al algoritmului este 
unul „matematic, nu ingineresc” (Solcan 2008, 66). De ce 
algoritmul este totuși contribuţia informaticii, iar nu a matematicii, 
la fundamentele gândirii teoretice ţine de faptul că algoritmii 
capătă expresie prin programe şi computer. Relaţia dintre algoritm 
şi expresiile sale, adică procesele algoritmice, nu este una de 


14 Ne putem întreba de ce în varianta dată către tipar a renunțat la 
paragraful în care explicit punea problema contribuţiei la gândirea 
teoretică a științei computerelor și practicii programării. Am putea 
specula că unul dintre referentii revistei a avut obiecţii, sau că autorul 
a considerat prea puternică o astfel de afirmaţie. Varianta originară, în 
format digital, se află la adresa: http://filosofie.unibuc.ro/-solcan/shel 
f/dap/dap.pdf. 

identitate (Solcan 2013, 18). La fel, nici între algoritm și program 
(Solcan 2008, 66). Despre programe întrebăm dacă funcționează corect, 
iar răspunsul poate veni prin testarea rezultatelor sau demonstrarea 
corectitudinii programului (Solcan 2008, 67). Unui algoritm i se 
demonstrează corectitudinea, dar el trebuie pus şi într-un anume 
raport cu resursele computationale ale mașinii: procesele algoritmice 
sunt măsurate în timpul consumat (Solcan 2013, 19). 

În volumul din 2000, miza lui Radu Solcan a fost să observe 
diferenţa dintre viziunea logico-matematică asupra informaticii si 
cea inginerească. După cum s-a văzut, opțiunea sa era una pentru 
viziunea inginerească, adică pe orientarea către activitatea practică 
a programării în vederea unor rezultate clare. Un termen adesea 
utilizat de Solcan a fost cel de „bricolaj”. Prin acesta traducea, de fapt, 
genul activităţii de hacking (Solcan 2009, 121). În acelaşi sens susţine 
o practică a „necuminţeniei”, a explorării si meşteririi cu programele 
si computerele, o formă de bricolaj intelectual (Solcan 2008). 

De câteva ori, Mihail Radu Solcan (2013, 2008) a propus să 
înțelegem „lumea computerelor”, lumea artificială și digitală prin 
analogie cu Mitul Peşterii, redat de Platon în Cartea a VIl-a a 
Republicii. Şi în acest volum se află, în Addenda, un scurt articol 
publicat online în 2009 în cadrul cursului de Etică în tehnologia 
informației. Ideea din spatele acestei analogii vrea să lumineze 
problema captivitatii noastre in fata programelor pe care doar le 
utilizăm și cărora nu le înțelegem natura. Umbrele sunt de data 
aceasta vivace, observă profesorul Solcan, iar cei legaţi în fata 
ecranului sunt şi mai bine prinși. Computerul este noua versiune a 
peșterii platonice (Solcan 2013, 18). Utilizatorii nu au acces, de fapt, 
la ideile din spatele programelor, la algoritmi. lar, în sensul lui 
Platon, acești algoritmi sunt realitatea. Putem cunoaște realitatea? 
Da, dacă vom urma o „etică a cunoașterii” (Solcan 2008, 75-7), 
adică una în care sursele programelor sunt libere, iar distincția 
utilizator - programator se şterge în favoarea bricoleurului. Cei 
cuminţi, care nu ies din Pestera, rămân legaţi. 


CONSTANTIN VICĂ 


Consideratii finale 


Lumea computerelor si programelor a fost, pentru Mihail Radu 
Solcan, o resursă inepuizabilă de reflecţii asupra minţii, cunoașterii 
şi acțiunii umane. Filosoful român nu s-a limitat doar la o reflecţie 
teoretică, ci a practicat arta programării ca pe un mod nou de a 
răspunde unor vechi întrebări. Stiinta computerelor i-a adus 
„unelte noi” în investigarea relaţiei care există între mintea umană 
şi lumea exterioară a fenomenelor, între limbaj şi cunoaștere și, nu 
în ultimul rând, între acţiunea umană şi libertate. 

Una dintre tezele pe care le-a susținut a fost ireductibilitatea 
informaticii la alte științe, naturale sau formale. Orice încercare 
reductionista pierde cel putin un anume aspect esenţial al 
acestei ştiinţe. 

O altă teză a fost cea a capacităţii informaticii de a oferi noi 
moduri de a investiga şi descoperi celorlalte științe, inclusiv celor 
sociale și umane. Modelul acțiunii umane pe care îl propune în 
volumul din 2003 este o dovadă certă a transferului unor „chei de 
cercetare” dinspre informatică în construcția unui model explicativ 
al lumii interacțiunii umane. 

Chiar dacă interesul filosofic descoperă în centrul informaticii 
algoritmul, o face doar pentru a analiza un nou mod al gândirii 
teoretice. Știința computerelor apare la intersecția dintre matematică 
şi ideea unei mașini abstracte universale, dar Radu Solcan vede 
mai departe de această întâlnire. Observă principiile care tin de 
„Viziunea inginerească” a unei practici de a implementa ideile 
(algoritmii) prin computer pentru producerea de rezultate. 
Principiile acestei practici, în mod special cel al abstractizării si cel 
al modularizării, se pot extinde și către cercetarea umanistă şi 
filosofică. Spre finalul operei introduce o nouă idee, cea a 
bricolajului. Așa cum în informatică orice resursă la îndemână 
poate fi folosită în creaţia intelectuală a programelor, a bricola cu 
ajutorul conceptelor poate fi un mod de a face filosofie. 

Arta programării unui sistem artificial are o „urzeală 
filosofică”. Informatica si Inteligența Artificială aduc rezolvari 
practice, ceea ce le desparte, fără îndoială, de ştiinţele sociale și 
umane. Dar aduc rezolvări acolo unde întrebările vin dinspre 
aceste științe, apoi oferă înapoi „chei de cercetare” rafinate pentru 

investigarea complexității minţii şi lumii sociale. Acest continuum 
este reliefat de filosoful român. Mai mult, Mihail Radu Solcan a 
fost unul dintre puţinii capabili să-l navigheze fără opreliști, 
urmând o „etică a cunoașterii” deschise. 

CONSTANTIN VICĂ 


Addenda 
Texte de Mihail Radu Solcan 


Reflecţii suplimentare” 


Unele întrebări nu-mi dau, ca să zic asa, pace. Sper că si participantele/ 
participanţii la curs să aibă sentimentul în timp că merită să revină 
la unele dintre temele acestor prelegeri. 


2 noiembrie 2007 


Una dintre întrebările la care as reveni era inspirată de interpretarea 
unei observaţii a lui Tom Beauchamp. În esenţă, întrebarea sugera 
că există o sensibilă apropiere între modul de a proceda al științei 
şi cel al filosofiei: avem de a face tot cu ipoteze care sunt avansate 
şi apoi supuse criticii, de pildă cu ajutorul experimentelor gândite. 

Continui să cred că filosofia nu oferă rezolvări de 
probleme. Ori de câte ori o întreprindere filosofică oferă o 
dezlegare a unei probleme (dezlegare care ne apare ca o 
cunoaştere) aceasta este o contribuție ştiinţifică (posibilă desigur ca 
un produs colateral al efortului de a face filosofie), dar nu este 
filosofie. Filosofia nu este o știință, riguroasă sau nu. 

Merită, în acest context, să revenim la un pasaj din 
Wittgenstein. Este acel fragment faimos din Tractatus în care el 
definește filosofia ca pe o activitate. Eu l-aș tălmăci în felul 
următor: ,,Telul filosofiei este clarificarea logică a gândurilor. 
Filosofia nu este o învăţătură, ci o activitate. O lucrare filosofică 
este alcătuită în esenţă din deslusiri. Filosofia n-are drept rezultat 
« propoziţii filosofice », ci limpezirea propozitiilor. Filosofia trebuie 
să facă limpezi şi să dea contururi exacte gândurilor, care altfel 
sunt, ca să spunem așa, cetoase si vag delimitate.”! 


Acest text a fost publicat inițial pe pagina web a cursului Etică aplicată, 
2007-2008, la adresa: http://filosofie.unibuc.ro/~solcan/cs/h07-08/EA/ps.html (n.ed.) 
1 Tractatus 4.112. 

În textul german se simte o tensiune interesantă între 
diversele nuanțe ale clarificării, pe de o parte, si afirmaţia că 
filosofia clarifică propoziţii. Senzatia pe care o dă textul este aceea 
că Wittgenstein nu vrea doar să evite repetarea, stilistic supărătoare, 
a unui cuvânt, „clarificare”?, ci să dea un farmec literar discret 
textului. De ce ar face-o însă? Nu este clarificarea o activitate de 
ordin logic? Nu spune el explicit că sunt limpezite propoziții? 

Cheia cred că este în punerea clarificării într-o altă perspectivă. 
Filosofia clarifică situaţii. Nu propoziţii. În orice caz, nu în mod 
direct propoziţii. Dacă privim o situaţie ca pe conţinutul semantic 
al unei propoziţii, atunci ea clarifică desigur, indirect, propoziţii. 

Să luăm, de pildă, tema avortului. Filosofia nu oferă (în 
principal) o „bună” definiţie a avortului sau o soluţie la problema 
avortului. Ea furnizează o clarificare a situaţiei femeii tentate de 
ideea avortului. De aici și rolul unor experimente precum cel 
imaginat de doamna Thomson. 

Clarificarea oferită de filosofie, în cazul avortului, nu este 
puţin lucru. Gândiţi-vă fie la o femeie însărcinată, fie la persoanele 
ale căror acţiuni au un efect asupra situaţiei ei. O înțelegere mai 
bună a situaţiei, fără să fie o dezlegare exterioară a problemelor, 
este cât se poate de semnificativă. 


10 noiembrie 2007 


Cu ce se ocupă filosofia? Ce se face la filosofie? Este interesant să 
vedem cum este privit răspunsul la întrebări de acest gen de către 
oameni din afara comunității filosofice. 

Profesorul de economie de la George Mason University, 
Bryan Caplan se întreabă „What Are Philosophers Experts At?” 
Concluzia este că „few philosophers believe that their profession 
has more than a handful of answers”. 

Bryan Caplan este evident descumpănit de imaginea unei 
comunități care nu-i în stare, după el, să lămurească problema care 


2 De aici seria de termeni redată de noi prin „clarificare, deslusire, limpezire“. 
3 Ca un produs colateral ea poate să producă și altceva decât o clarificare. 


MIHAIL RADU SOLCAN 


pare evidentă: „You philosophers are definitely experts at 
something. But what is that something?” 

După mine, întrebarea are o presupozitie falsă. O presupozitie 
care tine de acel something. Nu există niciun „something” pe care 
să-l vizeze filosofia. Filosofia este o activitate de clarificare a unei 
diversitati de situaţii din perspectiva întrebărilor care au rămas 
fără răspunsul celor care se ocupă cu something (ceva anume). 

Aş adăuga două-trei cuvinte şi despre comentariile care 
însoțesc intervenţia profesorului Caplan. Multe dintre ele încearcă 
să înțeleagă demersurile filosofice din perspectiva atitudinii politice 
a filosofilor. Chiar dacă unele comentarii nu sunt lipsite de 
pertinenta și surprind corect orientarea politică a filosofilor la care 
se referă, ele nu sunt relevante din perspectivă filosofică. Ar fi 
relevante dacă filosofia ar fi o slujnică sau un propagandist al unei 
orientări politice sau a alteia. Sau dacă „something”-ul căutat de 
autorii opiniilor respective ar fi chiar politica. Dar nu este asa. 

La tipul de argumentare amintit există contraexemple care se 
văd lesne din afara comunităţii filosofice. Cel mai cunoscut este cel 
al scriitorului George Orwell. Lui Orwell i s-ar potrivi, mutatis 
mutandis, o caracterizare de genul „moral philosophers are experts 
at being wise and good... the consensus among moral and political 
philosophers is that the best way to promote the good is via a 
socialist economy”. Lectura romanului lui Orwell, 1984, este insa 
un mod excelent de a înțelege ce însemna să trăieşti sub un regim 
totalitar. Filosofic romanul este relevant tocmai pentru ca-ti permite 
să te lămureşti ce-nseamnă să trăieşti sub un regim totalitar. Este 
precum un experiment imaginar din scrierile filosofice. Şi nu 
depinde de convingerile politice ale lui Orwell. 


11 noiembrie 2007 


Este admisibil etic un contract prin care o persoană se vinde în 
mod voluntar ca sclavă? În ultimii două sute ani există puţine 
răspunsuri afirmative la această întrebare. Walter Block este unul 
dintre cei care răspund afirmativ şi, mai mult decât atât, îşi 
argumentează în detaliu poziția. 4 


4 Vezi Walter Block, „Toward a libertarian theory of inalienability: a critique 


A 


of Rothbard, Barnett, Smith, Kinsella, Gordon, and Epstein” în Journal 


REFLECTII SUPLIMENTARE 


/050]1-4 


6 


40210S NpVY vyw mvyuomam UT ‘auvun 1012ju4135 vi 


6 


333 


, 


stiintelor umane. In memoriam Mihail Radu Solcan 


3 


Filosofia 


334 


Secţiunea în care Block își propune să clarifice întrebarea 
conţine un pasaj cu adevărat interesant: „No one can claim that it 
should be legal to buy or sell true love, any more than he can claim it 
should be legally permissible to engage in comercial relationships 
concerning a square circle.”> Argumentul este simplu: un cerc 
pătrat este logic imposibil și nu are sens să vinzi sau să cumperi un 
cerc pătrat. Cred că pasajul acesta nu susține întotdeauna concluzia 
preferată de Block. 

Miezul argumentului lui Block este că oricine deţine o 
proprietate o poate şi vinde. A spune că, fie și în anumite condiții, 
nu poți vinde ceea ce ai în proprietate este logic contradictoriu. 
Dacă nu poţi vinde ceva, atunci înseamnă că nu-ţi aparţine. Dacă 
propria persoană iti aparține, atunci o poţi vinde. 

Propria persoană (sau, mai precis, serviciile pe care ea le 
poate furniza) nu este ceva de genul unui cerc pătrat. Poate deci 
face, ideal vorbind, obiectul unei tranzacţii comerciale. Block este 
şi foarte prudent, și foarte explicit din acest punct de vedere: ceea 
ce obţine stăpânul este numai „the privilege that when and if he 
used violence against the slave, he would not be penalized by law 
for assault, battery, and kidnaping.”* 

Argumentul lui Block poate să enerveze pe multi, dar acest 
lucru este irelevant. Filosofic vorbind, Block face efectiv un efort de 
a clarifica sensul unei situaţii: aceea în care cineva are proprietate 
asupra persoanei sale. Enervarea nu-i un contraargument. 

Ce se-ntâmplă dacă schimbăm însă perspectiva din care privim 
întrebarea? Mă interesează acest lucru pentru că în curs perspectiva 
adoptată este aceea a autonomiei persoanei umane. În vreme ce 
pentru Block proprietatea este cheia perspectivei adoptate, în acest 
curs, implicit, ideea este că autonomia fundamentează proprietatea. 

Mai mult decât atât, ce se-ntâmplă dacă autonomia este înțeleasă 
ca o îmbinare a libertății individuale cu responsabilitatea individuală? 

A te vinde ca sclav înseamnă un pas către o lume care golește 
de sens ideea de autonomie individuală. E adevărat. Dar este un 
pic prea vag spus pentru a juca un rol într-un argument. 


of Libertarian Studies, vol. 17, nr. 2/2003, pp. 39-85, http://www.mises. 
org/journals/jls/17_2/17_2_3.pdf. 

5 Block, op.cit., p. 42. 

6 Block, op.cit., p. 81. 

A te vinde ca sclav este însă si un pas în care există mai multi 
sclavi. Unul în plus. În principiu procesul poate însă continua şi — 
de ce nu — poate conduce la o lume de sclavi aflați în posesia unui 
stăpân. Dacă presupunem, cum este rațional, că sclavii primesc 
ordine de la stăpân, atunci acesta trebuie să planifice întreaga 
lume. Fără a intra în detaliile discuţiei despre planificare”, putem 
observa că și planificarea poate fi privită ca o acţiune logic 
imposibilă. Ce-i drept, spre deosebire de cazul cercului pătrat, 
problema nu este aici aceea de a vinde ceva logic imposibil. Dar 
este aceea a avansării către o stare de lucruri logic imposibilă — ceea 
ce este un gest lipsit de responsabilitate. Cu alte cuvinte este în 
contradicţie cu autonomia. 

Corolarul acestor consideraţii este interesant din punctul de 
vedere al unei discuţii despre convergenta sau divergenta unor 
demersuri etice de tip diferit. Probabil că pentru utilitarist sclavia 
are o consecință indezirabilă: scade eficienţa. În acest sens, 
utilitaristul ar avea un demers convergent cu cel bazat pe 
autonomie (chiar dacă argumentele sunt desigur foarte diferite). În 
schimb, o viziune în care proprietatea privată este conceptul 
fundamental tinde să fie divergentă. 


22 noiembrie 2007 


Există la BCU o carte prin care merită să ne uităm: Bernard Williams, 
Ethics and the Limits of Philosophy (Cambridge, Massachusetts: 
Harvard University Press, 1985).8 

Între altele, cartea lui Bernard Williams este utilă pentru a 
clarifica ideea de autonomie. De pildă, comentându-l pe Kant, 
Bernard Williams spune „to act morally is to act autonomously, 
not as a result of social pressure” (p.7). 

În alte puncte o analiză a textului lui Bernard Williams ar putea 
lumina rădăcinile divergenţelor profunde dintre unii filosofi și unii 
economiști (v. mai sus remarca lui Caplan). După Williams contrastul 


7 Am încercat să fac acest lucru în Freedom, Minds, and Institutions si, mai 
putin formal, în Trei însemnări despre comunism, anticomunism și responsabilitate. 
8 Cota BCU 11462537. 

dintre motivele egoiste şi demersul etic e o platitudine (v. p. 11). 
Poziţia aceasta pare dificil de reconciliat cu aceea a economiştilor. 

Pe de altă parte, Bernard Williams acordă multă atenţie 
bunavointei (benevolence). Din nou apare problema contrastului 
dintre acțiuni inspirate de interesul propriu şi acţiuni bazate pe 
bunăvoință (v. p. 15). 

Chiar dacă nu l-aş urma pe Bernard Williams în consideratiile 
lui cu privire la interesul propriu, modul de a pune problema scopului 
filosofiei morale, în primul capitol al cărții, merită atenţie. 
Williams încheie primul capitol, invocându-l pe Socrate, cu ideea 
că „the unexamined life ... is not worth living”. Viaţa asupra căreia 
reflectezi merită deci doar ea trăită.10 


24 noiembrie 2007 


Încheiam reflectiile din prelegerea despre etica presei că nu trebuie 
să-i cerem presei să ne ofere decât ceea ce poate oferi: pulsul vieţii publice. 

N-are sens să căutăm, de pildă, în presă clarificări filosofice. 

De multe ori însă chiar întrebările adresate la curs sunt 
prizonierele unor clișee vehiculate în presă. Este aici o problemă? 

De ce interzic unii profesori de peste Atlantic citarea 
revistelor de genul Time? 

La filosofie, cel puţin, există bune temeiuri pentru a nu da 
curs opiniilor din presă. Primul semn c-ai înțeles cum procedează 
filosofia pare să fie acela al încercării de a te detasa de cliseele 
comune. Inevitabil, presa ca puls a ceea ce este propriu opiniei 
uzuale vehiculează asemenea clișee. În plus, ea este sub semnul a 
„ceea-ce-durează-o-zi”!! şi n-are cum să procedeze altfel dacă vrea 
să prindă pulsul vieţii de zi cu zi. 


? Faceți o comparaţie și cu titlul uneia dintre cărţile lui Robert Nozick, 
The Examined Life. 

10 Atenție însă! Să reflectezi! Nu să preiei concluziile unor reflecții. În 
filosofie reflectia este importantă, nu concluziile ei. Nu-i de mirare însă 
că un economist, precum Caplan, sau oricine este interesat să ajungă la 
niște concluzii se întreabă la ce oare se vor fi pricepând filosofii. 

11 Termenul de „efemer” vine de la un cuvânt grecesc care înseamnă 
„ceea ce durează o zi”. 

Adevărata problema este însă atunci cand sunt luate drept 
filosofie scrieri de factură jurnalistică. Este o confuzie care se 
produce adesea. 


25 noiembrie 2007 


Putem cita însă Wikipedia la Universitate? 

Una dintre persoanele care contribuie la Wikipedia a scris că 
„librarians and professors hate us because we, on the whole, make 
life easy for students — sometimes too easy.” 1? 

Cred că în general enciclopediile sunt instrumente. Ele nu sunt 
sursele ca atare de informaţii, ci instrumente pentru a găsi informațiile. 

Nici un constructor nu-şi va etala cu mândrie instrumentele, 
ci va încerca să promoveze ceea ce a edificat, nu schelele sau 
mistriile. Aşadar nu văd de ce ar fi citată în mod direct Wikipedia. 
Mai ales că poate stârni, după cum se sugerează în citatul reprodus 
mai sus, invidii. 

Am încercat să descriu folosirea rezonabilă a Wikipediei în 
cursul meu de managementul informaţiei.!5 


5 ianuarie 2008 


O idee foarte răspândită își face loc într-una dintre întrebările puse 
la curs. Un tip de „spărgători” ar desface programele cu sursă 
închisă pentru a ajuta la depanarea acestora. 

Las la o parte chestiunile terminologice. Întrebarea folosește 
termenul hacker, nu pe cel de cracker. Ar fi bine să folosim cracker 
(redat firesc în românește prin „spărgător de sisteme informatice”). 
Hackerul este unul care mestereste, carpeste la sistemele informatice.!4 


12 v, blogul celor care donează fonduri pentru Wikipedia: http://whygive. 
wikimedia.org/2007/11/24/omg-wikipedia-is-gone-ill-flunk-my-exams/. 

13 A se vedea exercițiul 1 si următoarele din secţiunea 1.6 a cursului de 
managementul informaţiei — versiunea 2007: http://filosofie.unibuc.r 
o/~solcan/minf/d07_08/minf07.pdf#page=17. 

14 Pentru terminologie a se vedea secţiunea 7.1 a cursului de managementul 
informaţiei — versiunea 2007. 

Spărgătorul, chiar cel binevoitor, acționează împotriva 
voinţei exprese a unei ființe autonome. Depanarea este o chestiune 
care-i privește pe cei care au închis sursele. Dac-au închis sursele 
înseamnă că nu vor să conteze pe ajutorul altora la depanare. 

Se pare că motivul subiacent temei „spărgătorului binevoitor” 
este confuzia dintre problema spargerii unor surse închise și cea a 
justificării morale a închiderii accesului la surse. 

În general, ideea de a vinde un obiect cu obligaţia de a nu-l 
deschide este curioasă. Ce-aţi zice despre un automobil a cărui 
capotă n-aveţi voie s-o deschideţi? Automobilul este pe punctul de 
a exploda. Aţi putea deschide capota şi împiedica explozia 
iminentă. Dar n-aveţi voie să umblati în interior! 

Să nu uităm însă că oricine achiziționează un program cu 
surse închise acceptă un contract. Contractul respectiv stipulează 
explicit sau implicit faptul că sursa este închisă. 

Oricum ar sta însă lucrurile, nimeni nu poate fi forțat sa 
comunice o idee. Deci nu-i poți sparge programul pentru a-i afla ideea. 

S-ar putea să fie sugestivă o analogie cu o veche problemă. 
Problema veche suna așa: eşti într-o pădure; s-a lăsat noaptea; n-ai 
adăpost; dai de o cabană; cabana are însă lacăt pe ușă și stăpânii 
nu sunt prin apropiere. Este moral să spargi lacătul și să te 
adapostesti? Cum vei compensa daunele aduse proprietarilor? 

Problema nouă ar putea fi următoarea. Folosesti un program. 
N-ai acces la surse. Nu poţi recompila programul. Descoperi însă o 
eroare care te împiedică să folosești programul. Ai putea s-o 
corectezi, dar pentru asta trebuie să „spargi” programul. Este 
moral să faci acest lucru? Doar pentru uzul propriu? Poţi să le spui 
şi altora? Ai vreo obligație morală de a comunica producătorilor 
îmbunătăţirea adusă programului? 

Se vede destul de repede că o acțiune pur altruistă nu este 
justificată moral. Nu ai cum să justifici spargerea doar de dragul 
de a depana în folosul altora. Acţiunea egoistă pare să aibă un alt 
statut moral. Nu poate evita însă dilema morală creată prin 
acceptarea contractului asociat unui program cu sursă închisă. 

Limbaj, filosofie si lingvistica: 
există o filosofie a lingvisticii?" 


În filosofie este de multe ori mai dificil să definești un termen 
decât să caracterizezi o situaţie. De la dicționarul lui Walch,! până 
la Stanford Encyclopedia of Philosophy? ni se spune că termenul 
„metafizică” are în filosofie înțelesuri variate și că nu poate fi 
vorba despre o caracterizare generală. Kant, la 1781, precizează, în 
schimb, foarte limpede situația metafizicii. Ea a fost odată renumita 
„regină a tuturor stiintelor’’, dar este domeniul unor „certuri fără 
sfârşit”t. A ajuns sa fie vrednică de tot disprețul si Kant citează 
versurile lui Ovidiu despre Hecuba.5 

Ne place să-l citim pe Kant ca autor al unei soluţii de ieşire 
din impasul creat de declinul metafizicii. Kant este mai degrabă un 
excelent diagnostician. El trasează o primă hartă a unei dislocări 
istorice: filosofia în întregimea ei este afectată de detronarea 
reginei tuturor ştiinţelor. Căutările în vederea găsirii unei rezolvări 
a situaţiei au fost variate. 

Multe dintre căutări s-au îndreptat către studiul limbajului. 
Cum acesta este și domeniul de cercetare al unei științe, lingvistica, 


Acest text a apărut initial în volumul colectiv Categorii si concepte în 
filosofia ştiinţei, A. Botez, H. Serban, G. Nagat, M. Drăghici, coordonatori, 
București, Editura Academiei Române, 2011, pp. 149-160 (n.ed.). 

1 Johann Georg Walch, Philosophisches Lexicon, Leipzig, 1726, col. 1782. 
Acesta este primul dicționar de filosofie in limba germană si se 
remarcă prin caracterul său cuprinzător. 

> Peter van Inwagen, „Metaphysics” (10 septembrie 2007), în Edward N. 
Zalta (ed.), Stanford Encyclopedia of Philosophy, <http://plato.stanfor 
d.edu/entries/metaphysics/>. 

5 Immanuel Kant, Critica rațiunii pure, Bucureşti, Editura Ştiinţifică, 
1969, p. 11. 

4 Ibidem. 

5 Ibidem, p. 12. 

apar fireşti întrebări cu privire la intersecţia dintre filosofie şi 
lingvistică și rostul interesului filosofic pentru limbaj. 


În căutarea limbajului propriu filosofiei 


Heidegger, in 1957, plasează gândirea în vecinătatea poeziei. El 
pune, în același timp, într-un contrast viu acest punct de vedere cu 
ideea că gândirea ar fi un fel de calcul. Mai mult decât atât, 
„gândirea nu este un mijloc de a dobândi cunoastere”’. 

Ideea lui Heidegger nu este în fond atât de ciudată pe cât 
pare. Ea răspunde la întrebarea cu privire la ce este mai important 
în gândire. Imaginaţia, recursul la metaforă sunt mai importante 
decât mașinăria rationamentelor. Lipsită de imaginaţie, masinaria 
calculului se transformă într-o simplă mecanică golită de sens. 

Implicatiile ideii lui Heidegger sunt însă cele care pot lua o 
turnură radicală. Până la urmă, dacă gândirea este vecină cu 
poezia, care ar fi limbajul potrivit pentru filosofie? Nu cel poetic? 
Metafizica tradițională a comis atunci o mare eroare legandu-si 
soarta de un limbaj ce miza pe inferente și acel calcul pe care 
Heidegger îl vede ca fiind depărtat de gândire. 

La polul opus se situează firul principal al filosofiei analitice. 
Cred că Russell, în On Denoting, exprimă cel mai limpede ideea 
importanţei limbajului logicii moderne pentru filosofie, un limbaj 
care desigur nu este poetic. 

În ciuda aprehensiunilor lui Heidegger, nu calculul este ceea 
ce primează pentru Russell. Nici limbajul la care recurge în On 
Denoting nu este unul strict simbolic. Ceea ce primează este traducerea. 


6 Martin Heidegger, „The Nature of Language”, in The Way to Language, 
New York, Harper and Row, 1982, pp. 69-70. 

7 Ibidem, p. 70. 

8 Dacă ne uităm la evoluţia operei sale filosofice, vedem cum Heidegger 
ajunge să aplice si practic ideea: limbajul său este tot mai mult in 
vecinătatea poeziei. Nici aici noutatea nu este absolut radicală. Există 
precedente. Nietzsche este probabil primul care ne vine în minte, dar 
nu este nici pe departe unicul exemplu. 

Dupa Russell, limbajul obisnuit intinde capcane. Este un 
limbaj care rămâne la suprafaţa lucrurilor. Pentru a scăpa din cursă 
trebuie să traducem expresiile limbii noastre de toate zilele într-un 
limbaj de adâncime, inspirat din cel al logicii moderne.” 

Defectul metafizicii tradiţionale ar ţine atunci de recursul la 
un limbaj al superficialitatii. Tot soiul de obiecte, de idei despre ce 
înseamnă a fi x sau y sau a fi în general ne sunt sugerate de acest 
limbaj. Ele sunt însă laturi care ne prind în acele dispute fara 
sfârșit de care vorbea Kant. 

Fără a intra în detalii, putem menţiona și criticile din 
filosofia analitică la adresa recursului la traducerea într-un limbaj 
inspirat de logica modernă. Conform criticilor, limba obișnuită este 
mai degrabă reazemul de care trebuie sprijinită analiza filosofică. 
Metafizica tradițională păcătuiește tocmai prin limbajul său care a 
pierdut din vedere acest reazem. 

Adoptarea perspectivei limbii obișnuite nu ne conduce însă la 
un punct de vedere identic cu acela al lui Heidegger. Poate nici chiar 
atât de apropiat pe cât pare la prima vedere. Diferenţa de care trebuie 
ţinut cont este cea dintre limba de toate zilele și limbajul poetic. 

Demersurile descrise mai sus au împins însă, în mod cert, în 
secolul trecut, filosofia către acordarea unui interes tot mai mare 
limbajului. Până acum am vorbit de beneficiile pe care acest interes 
pentru limbaj le-ar aduce filosofiei. Există oare si efecte colaterale? 
Un prim efect colateral este interesul pentru limbajul științei. Este 
normal să fie aşa, dat fiind interesul pentru un limbaj în care să 
putem scăpa de capcanele pe care le întinde limbajul natural. 


° Cf. Bertrand Russell, „Despre denotare”, traducere de Mihail Radu 
Solcan, în Analele Universității Bucureşti, seria Filosofie, anul LIV, 2005. 
A se vedea în special pasajul de la pagina 7, în care Russell vorbește 
despre dovezile în favoarea teoriei sale a descriptiilor. Referirea la 
Meinong, este cât se poate de grăitoare. Ea este interesantă și dacă 
facem o paralelă cu cele spuse în deschidere despre metafizică. 
Meteahna metafizicii este postularea a tot felul de obiecte sugerate de 
limbajul de suprafaţă. 


LIMBAJ, FILOSOFIE ȘI LINGVISTICĂ: EXISTĂ O FILOSOFIE A LINGVISTICII? 


fosoj1y 


6 


‘OUVUIN 40194U114S V1. 


6 


40210S HPV vyw mvuomam uJ 


541 


, 


stiintelor umane. In memoriam Mihail Radu Solcan 


3 


Filosofia 


342 


Filosofia stiintei ca refugiu pentru filosofie 


Declinul metafizicii traditionale era legat nu doar de nesfarsitele 
certuri de care vorbea Kant, ci si de căderea în derizoriu a 
pretențiilor de a produce cunoaştere. În dicţionarul lui Walch de 
care vorbeam mai sus, articolul despre metafizică este precedat de 
un articol dedicat metalurgiei. Este un articol scurt, cu o definiție 
banala.!° Astăzi, un asemenea articol n-ar avea ce căuta într-o 
enciclopedie filosofică și, în orice caz, ne-am aștepta să ni se 
precizeze ce probleme filosofice se pun în legătură cu metalurgia. 

Este oare o întâmplare că într-un dicţionar filosofic de la 
1726 se discută despre metalurgie? Nu este. Se presupune că 
filosofia ne poate spune, ea ca atare, ceva despre natură sub 
diversele ei forme.!! 

Există o discrepanta frapantă între filosofia naturii și știința 
modernă a naturii.!? Filosofia naturii este o încercare de a spune 
ceva „din fotoliu” despre natură. Stiinta modernă a naturii 
apelează - metaforic vorbind - la natură ca la o arbitra a 
disputelor. Am putea, într-un fel, formula teoriile „din fotoliu”, 
dar disputele inevitabile sunt arbitrate de către natură. Tocmai 
acesta este rostul experimentelor şi al cunoașterii empirice. 

Filosofii din Cercul de la Viena au tras concluzia cea mai 
radicală din situația de mai sus. Filosofia poate exista doar ca o 
cercetare a fundamentelor stiintei.!° 


1 Johann Georg Walch, op. cit., col. 1782. 

1 Walch personal nu este prea entuziasmat de conceptul de natură. 
Mentioneaza utilizarea sa de către Spinoza și avertizează că este vorba 
despre o învăţătură lipsită de Dumnezeu (Ibidem, col. 1855). 

12 Sylvain Auroux și Djamel Kouloughli, într-un excelent studiu, la care 
ne vom referi si in continuare, mentioneaza si ei soarta filosofiei 
naturii. Ei atrag atenţia asupra faptului că — prin contrast — pare curios 
că vorbim încă despre o filosofie a limbajului. A se vedea Sylvain Auroux și 
Djamel Kouloughli, „Why Is There No « True » Philosophy of Linguistics?”, 
în Language and Communication, vol. 11, nr. 3, 1991, p. 156. 

15 Manifestul Cercului de la Viena enumeră o serie de domenii legitime 
ale investigaţiei filosofice: după bazele aritmeticii, urmează imediat 
bazele fizicii. A se vedea Manifestul Cercului în Filosofia analitică, 
București, 1982, p.67. În fapt, toată problematica filosofică, așa cum se 

Este foarte interesant ca filosofii din Cercul de la Viena 
resping „adâncimile insondabile și profunzimile impenetrabile”™. 
În știință totul este la suprafață, este public. Se vede aici o diferență 
fata de ideea de a căuta o limbă ideală dincolo de limbajul de suprafaţă. 

Refugiul găsit de filosofie, după dezintegrarea metafizicii 
tradiţionale, este cel al filosofiei științei. Nu este un refugiu total 
incompatibil cu căutarea unui limbaj propriu pentru filosofie. 
Demersul este desigur incompatibil cu cel al lui Heidegger sau 
chiar acela al filosofilor limbii obişnuite. Este totuși compatibil cu 
utilizarea limbajului logicii moderne în filosofie. Ea este instrumentul 
care — la început cel putin — pare cel mai potrivit pentru a face 
filosofia ştiinţei. 

În aceste condiţii, surprinde însă raritatea sintagmei 
„filosofia lingvisticii”. După schema schitata mai sus ar trebui să 
existe o serie de filosofii ale științei X, unde X este substituit cu 
numele diverselor științe. Cum lingvistica este o știință, ar trebui 
deci să existe si o filosofie a lingvisticii.!5 

Scriind despre filosofia lingvisticii, P. Carr începe prin a 
delimita preocupările filosofiei ştiinţei: examinarea a ceea ce 
contează drept dovadă într-o știință, distingerea cunoașterii 
ştiinţifice de cunoașterea non-stiintifica s.a.'°. Sectiunile propriu- 
zise ale articolului sunt doua: una examineaza raporturile dintre 
filosofia lingvisticii si filosofia limbajului; alta enumeră diverse 
filosofii ale lingvisticii. 

Carr observă că filosofia lingvisticii este cunoscută mai ales 
sub alte nume. Unul dintre ele este „fundamentele lingvisticii”. 
Desigur că acest tip de sintagmă este familiar din filosofia științei. 
Alteori se vorbeşte despre „metodologia lingvisticii” .17 


conturează ea în Manifest, ţine de fundamentele matematicii, ale 
ştiinţelor moderne ale naturii si ale ştiinţelor socio-umane. 

14 Ibidem, p. 57. 

15 Auroux și Kouloughli apreciază că sintagma „filosofia lingvisticii” este 
cea mai clară (Auroux și Kouloughli, op. cit., p. 151). 

16 P., Carr, „Philosophy of Linguistics and of Science”, în Peter V. 
Lamarque, editor, Concise Encyclopedia of Philosophy of Language, New 
York, Pergamon, 1997, p. 37. 

17 Ibidem. 


LIMBAJ, FILOSOFIE ȘI LINGVISTICĂ: EXISTĂ O FILOSOFIE A LINGVISTICII? 


050714 


6 


40210S NPVY [LVYLW mvyuomam UT ‘auvwun sojajuitys vi 


6 


343 


, 


stiintelor umane. In memoriam Mihail Radu Solcan 


3 


Filosofia 


344 


Frapantă în articolul lui Carr este lipsa sintagmei „filosofia 
lingvisticii” în toate titlurile din bibliografia articolului.!* Tocmai 
acest lucru nu-l explică foarte bine Carr: de ce este evitată, de 
regulă, sintagma „filosofia lingvisticii”. 

Carr ar fi putut cita desigur cartea lui ].]. Katz, The Philosophy 
of Linguistics%. Aceasta este însă o antologie de texte puse sub 
cupola filosofiei lingvisticii de către editor, reflectând o intenţie a 
acestuia, dar nu neapărat a celor care au scris de-a lungul timpului 
studiile selectate.” 

Paul Martin Mellema a susținut o teză de doctorat 
consacrată explicit problemelor filosofice ale lingvisticii.? Teza 
începe cu un capitol dedicat problemei metodologiei gramaticii 
cazurilor. Al doilea capitol este dedicat raporturilor dintre 
lingvistică şi teoria cunoașterii. Al treilea discută învățarea 
limbajului din perspectiva lingvisticii. Primul capitol poate fi mai 
derutant pentru filosofi. Următoarele discută însă probleme 
familiare puse de către Quine, Chomsky ș.a. 

Mult mai articulată este construcția pe care o propune 
Andras Kertész în Philosophie der Linguistik.” Filosoful maghiar se 
bazează pe o critică a naturalizarii filosofiei științei, asa cum a fost 
ea initial concepută. El dezvoltă o abordare pe care o numeşte 


18 Ibidem, p. 38. 

19 Interesant este că în enciclopedia editată de Lamarque se găsește și un 
articol intitulat „Fundamentele lingvisticii”. Autorul, F. D'Agostino, 
socotește că există trei tipuri de fundamente ale lingvisticii: ontologice, 
epistemologice și teoretice (Lamarque, editor, op. cit., pp. 23-24). Există 
în acest articol o anume tendință de a amesteca însă ceea ce tine de 
ipoteze cu privire la fundamentele limbajului cu analiza bazelor lingvisticii. 

2 J. J. Katz, editor, The Philosophy of Linguistics, Oxford University Press, 
1986. De la prima pagină a acestei cărți ni se spune că „filosofia 
lingvisticii este concepută ca o ramură a filosofiei, analoagă cu filosofia 
matematicii, filosofia logicii si filosofia fizicii”. 

21 A se vedea și observaţiile lui D.Roberts în recenzia la antologia lui Katz 
(The Philosophical Quarterly, vol. 39, nr. 154, ian. 1989, pp. 133-136). 

2 Paul Martin Mellema, Problems in the Philosophy of Linguistics, Massachusetts 
Institute of Technology, 1973, <http://dspace.mit.edu/handle/1721.1/13912>. 

23 Andras Kertész, Philosophie der Linguistik: Studien zur naturalisierten 
Wissenschaftstheorie, Tubingen, Narr, 2004. 

„naturalism reflexiv-euristic”.2 În partea a doua a cărții, el se 
concentrează asupra sociologiei științei limbii. Miezul practic al 
acestei sociologii constă în examinarea lingvisticii cognitive. 

Proiectul lui Kertesz de filosofie a lingvisticii ne arată că 
există o problema in schema relaţiei dintre ştiinţele empirice si 
filosofie propusă de Auroux si Kouloughli. Lingviștii francezi 
sugerează că filosofia tradițională încerca să dobândească o 
cunoaștere directă a realității empirice. Abordarea bazată pe 
dezvoltarea de filosofii ale [unei științe] recurge la o mediere; nu 
există pretenția unui contact direct cu realitatea empirică.” 
Problema este că studiul unui domeniu al cunoașterii științifice 
poate fi şi el naturalizat: se recurge la o cercetare tot cu mijloace 
ştiinţifice a cunoașterii științifice. Sociologia sau psihologia, de 
exemplu, pot oferi astfel de mijloace de investigare ştiinţifică. Aşa 
că refugiul găsit pentru filosofie rămâne tot unul problematic.” 


24 O versiune în engleză a acestor idei se găsește în articolul lui Andras 
Kertesz, „On the Denaturalization of Epistemology”, Journal for General 
Philosophy of Science, vol. 33, 2002, pp. 269-288. Liber expusă, schema 
argumentului ar suna astfel: să zicem că vrem să stabilim ce anume 
contează drept X în știința limbii sau în altă știință; dacă pe parcursul 
cercetării folosim chiar acea componentă X, pentru că, prin naturalizare, 
recurgem la ea, atunci ne angajăm într-un cerc vicios. Soluţia este să 
distingem între un nivel al cercetării-obiect și un metanivel. Practic, în 
cazul lingvisticii, un asemenea metanivel ar fi axul în jurul căruia se 
construiește filosofia lingvisticii. 

25 A se vedea Auroux si Kouloughli, op. cit., fig. 1, p. 157. 

% Un efect colateral al acestui fenomen este si acela că sintagma „filosofia 
lingvisticii” nu este chiar atât de lipsită de ambiguitate cum li se pare 
lui Auroux si Kouloughli (op. cit, p. 151). Ar putea fi vorba de o 
cercetare pur filosofică, dar ar putea fi vorba și despre naturalizare. De 
asemenea, istoria lingvisticii, propusă explicit de Auroux si Kouloughli 
(op. cit, p. 161) pare mai degrabă o disciplină de tip științific. Ar fi 
parte a naturalizării filosofiei lingvisticii. Auroux însuși a făcut parte, 
de altfel, dintre coordonatorii unei masive History of the Language 
Sciences. Volumul al treilea (Berlin, Walter de Gruyter, 2006) începe cu 
tendinţele de formalizare si matematizare din lingvistica veacului 
trecut și, în mod inevitabil, menţionează contribuţii venite din partea 
filosofilor analitici. Ar fi greu de spus însă că volumul ca atare este 
structurat ca o cercetare filosofică. 

Lucrarea care are ambiția să cartografieze în chip 
enciclopedic filosofia ştiinţei, Handbook of the Philosophy of Science,” 
include și un volum intitulat Philosophy of Linguistics. Când scriu, 
acest volum n-a apărut încă. Merită să ne uităm însă peste 
structura proiectului său. 

Philosophy of Linguistics, editată de către Ruth Kempson, 
Nicholas Asher si Tim Fernando, ar urma să aibă trei parti. Prima 
este dedicată viziunilor asupra lingvisticii. În ea ar urma să fie 
caracterizate diverse moduri de fundamentare a lingvisticii ca știință. 
A doua parte este dedicată conceptelor fundamentale. A treia 
tratează întâlnirile cu alte domenii: filosofia, antropologia, psihologia 
cognitivă, informatica, studiile de gen, retorica şi argumentarea.”® 

Ceva frapează în mod deosebit în proiectul de mai sus: 
acoperirea parțială a domeniilor lingvisticii. Nu este vorba deloc 
despre metodele lingvisticii istorice. Nu pare a fi loc pentru 
lingvistica de teren. Un curent precum structuralismul european 
nu are nici el un spaţiu aparte în proiect. Este evident că în 
elaborarea proiectului au contat orientările editorilor. 

Există desigur o varietate de puncte de vedere în proiectul 
volumului dedicat filosofiei lingvisticii, dar există şi tot atât de 
frapante alegeri. Pe baza a ce s-a optat? Dacă s-a optat pe baza 
filosofiei, atunci filosofia este folosită ca arbitră în disputele interne 
din lingvistică. Acest rol atribuit tacit filosofiei este în contradicție 
cu observaţiile de mai sus privind raportul dintre filosofie şi 
ştiinţele moderne ale limbajului. 

Identificarea originilor contradictiei pe care am observat-o 
ne conduce în mod firesc către analiza pe un alt plan a interesului 
filosofiei pentru limbaj. 


27 Seria, proiectată în 16 volume, este coordonată de către Dov M. 


Gabbay, Paul Thagard și John Woods. Apare sub egida editurii 
Elsevier din Amsterdam. 

28 Proiectul este site-ul <http://www.johnwoods.ca/HPS/>, ultima aducere 
la zi 23 decembrie 2008. 

Filosofia limbajului ca refugiu 


Pe cat de greu este să găseşti în literatura filosofică sintagma 
„filosofia lingvisticii”, pe atât de ușor este să dai de o bogată 
literatură în care apare sintagma „filosofia limbajului”. Motivul 
este cât se poate de simplu: filosofia limbajului este un alt refugiu 
pentru filosofie după ce metafizica decade din statutul de „regină 
a ştiinţelor”. 

Pentru Devitt și Sterelny, filosofia limbajului este aria centrală a 
filosofiei.2? Abordarea lor este însă una naturalistă, ceea ce implică 
desigur luarea în considerare a datelor empirice cu privire la limbaj.% 
Problema este că nici unul dintre conceptele-cheie din carte — după 
cum o dovedește lesne și examinarea indexului tematic — nu tine 
de lingvistica de teren. Experimentele la care se face referire sunt 
experimente mentale.*! 

La Devitt şi Sterelny se vede - cel putin in parte - cum 
filosofia minţii se poate transforma şi ea într-un refugiu pentru 
filosofie.’ Pericolul este însă acela de a-i transforma pe filosofi in 
psihologi. Este un pericol care — mutatis mutandis — te întrebi daca 
nu-i pandeste si atunci când transformă limbajul într-un câmp 
predilect de investigaţie. Nu trebuie să devină cumva lingviști? Cu 
ce mijloace? Dacă sunt cele obişnuite în științele empirice moderne, 

ce rost are să-i mai numim filosofi? Si, mai mult decât atât, nu 
reapare pretenția ca filosofia să devină arbitra disputelor din știință? 
Nu toate cercetătoarele sau cercetătorii sunt incantate/incantati 
de rolul de arbitri asumat de către filosofi. Gentner și Goldin-Meadow 
menţionează faptul că Devitt și Sterelny resping concepţia lui 
Whorf despre raportul dintre limbaj și gândire. Ele califică drept 
schizofrenică abordarea de către Devitt şi Sterelny a problemei 
ridicate de către Whorf. Pe de o parte, spun ele, se susține că 


2 Michael Devitt și Kim Sterelny, Limbaj si realitate, traducere de Radu 
Dudău, Iasi, Polirom, 2000, p. 25. 

3° Devitt si Sterelny, op. cit., pp. 253 s.u. Autorii resping atât filosofia 
primă în versiunea ei tradițională, cât și filosofia ca analiză conceptuală. 

3t Este vorba despre experimente mentale precum cele ale lui Putnam și 
Burge (Devitt si Sterelny, op. cit., p. 177). 

32 Devitt si Sterelny, op. cit., partea a III-a, pp. 137 s.u. 

raportul dintre gândire și limbaj este unul banal. Pe de altă parte, 
„se afirmă (aproape en passant) că limbajul ne furnizează cam toate 
conceptele de care dispunem - un punct de vedere mult mai tare 
decât al oricărei cercetătoare sau cercetător pro-Whorf” 3. 
Diagnosticul pus de Devitt si Sterelny în cazul lui Whorf 
poate fi pus sub semnul întrebării și de către o lingvistă sau un 
lingvist care s-ar uita la exemplele cu care lucrează Devitt și Sterelny. 
Toate exemplele sunt în limba engleză, iar în secțiunea despre 
Whorf nu există exemple. Cum poţi atunci să judeci un punct de 
vedere care, fie că este acceptabil, fie că este de respins, n-are cum 
să fi judecat decât folosind un material lingvistic din limbi cât mai 
diverse? Desigur că nu poate fi vorba decât de recursul la argumente 
filosofice. Dacă ele sunt schizofrenice sau nu, cum spun Gentner și 
Susan-Goldin, este mai putin important aici. Semnificativ este faptul 
că filosofia revine cu pretenţii de arbitră în disputele dintre lingviști. 


Intersecţia dintre lingvistică și filosofie 


Titlul antologiei editate de Rom Harré si Roy Harris, in 1993, 
spune într-un fel totul: întâlnirea dintre lingvistică şi filosofie este 
una marcată de controverse." 

Nicholas Capaldi a susținut că, din pricina „ataşamentului 
față de scientism, filosofii analitici au transformat disciplina 
filosofiei într-un soi de știință socială”. Oricum am evalua 
valoarea orientării despre care vorbeşte Capaldi, era inevitabil ca, 
procedând astfel, filosofii să ajungă să se intersecteze cu științele 
umane, în particular cu lingvistica. 

Ampla literatură de filosofia limbajului n-a rămas fără ecou 
(şi acceptare) în lingvistică. Pentru a ne convinge de acest lucru ar 


3% Dedre Gentner și Susan Goldin-Meadow, „Wither Whorf”, în Gentner 
si Goldin-Meadow, editoare, Language in Mind, Cambridge, Massachusetts, 
MIT Press, 2003, p. 3. 

34 Rom Harré și Roy Harris, editori, Linguistics and philosophy: the 
controversial interface, Oxford, Pergamon Press, 1993. 

s Nicholas Capaldi, „Analytic Philosophy and Language”, in Rom Harré 
si Roy Harris, editori, op. cit., p. 98. 

fi suficient să examinăm uriașa enciclopedie editată de Keith 
Brown și altii.*° 

Teoriile intelesului i-au preocupat deopotriva pe lingvisti si 
pe filosofi. Sunt foarte multe articole in Encyclopedia of Language 
and Linguistics pe teme in care notiunea de inteles (meaning) revine 
adesea, dar care nu vor fi starnit un interes masiv printre filosofi, 
chiar si dacă se ocupă cu filosofia limbajului. 

Pentru unii lingviști, există un contrast între înţelesul lexical 
si înțelesul gramatical. Punctul acesta de vedere este apărat, de 
pildă, de Edward Sapir.” 

Un exemplu limpede de problemă care-i interesează pe lingviști 
este cea a „prietenilor îndoielnici”, cuvinte care seamănă ca formă, 
dar au înţelesuri diferite. Chestiunea este si de interes practic.” 

O altă chestiune în care prevalează vădit interesul strict 
lingvistic este cea a adpozitiilor. „Adpoziţie” este un termen tehnic 
a cărui sferă acoperă atât pe cea a conceptului de prepozitie, cât si 
pe aceea a noțiunii de postpozitie. S-ar putea ca el să sune chiar 
straniu pentru cine se ocupă doar cu filosofia. Înţelesul unei 
adpozitii este adesea greu de deslusit, dată fiind prezența - în 
cazul multora — a polisemiei. Doar contextul poate arăta care este 
înțelesul vizat.“ 


3% Keith Brown, editor-șef, Encyclopedia of Language and Linguistics, ediţia 
a doua, Amsterdam, Elsevier, 2006. Enciclopedia are în jur de trei mii 
de articole si peste unsprezece mii de pagini. Există si un indice 
electronic al ei, care poate fi consultat pe Internet la adresa 
<http://w ww 1.elsevier.com/homepage/sal/ellei/data/classified/l.html>. 

37 A se vedea O. Dahl, „Grammatical Meaning”, în Encyclopedia of 
Language and Linguistics, sub voce. 

% Cf. P. Chamizo-Dominguez, „False Friends”, Encyclopedia of Language 
and Linguistics, s.v. 

3 A se vedea „An on-Line Hypertext Bibliography on False Friends”, 
<http://www.lipczuk.buncic.de/>. Ea prezintă desigur un real interes 
pentru cei care traduc, între altele, și filosofie. Nu este însă genul de 
bibliografie care să includă studii scrise din interes pur filosofic. 

4 La noi, graţie interesului lui Constantin Noica pentru „întru”, nu s-ar 
putea spune acest lucru. A se vedea articolul despre „întru” în Florica 
si Marin Diaconu, Dicţionar de termeni filosofici ai lui Constantin Noica, 
București, Editura Univers Enciclopedic, 2004, s.v. 

4 Cf. D.Kurzon, „Adpositions”, Encyclopedia of Language and Linguistics, s.v. 

Există și situaţii în care problemele legate de înţeles tin de 
rezolvarea unor chestiuni de ordin tehnologic, cum sunt, de pildă, cele 
referitoare la sistemele care răspund automat la apelurile telefonice.” 

Cazul teoriilor despre traducere este unul interesant. În 
Encyclopedia of Language and Linguistics există un articol aparte 
despre perspectivele lingvistice asupra traducerii. Sunt prezentate 
cunoscutele — cel putin printre lingviști - teorii despre traducere ale 
unor Catford sau Nida.% 

Cât privește traducerea, nu lipsesc nici punctele de vedere 
ale filosofilor cu privire la traducere. Un loc aparte ocupă 
perspectiva lui Quine, care socotea că noțiunea ca atare de înțeles 
este una dubioasă. Există un întreg articol care pleacă de la 
problema alcătuirii unui manual de traducere în sensul lui Quine.“ 

Alţi filosofi acceptă însă ceea ce lui Quine i se pare dubios, 
asa că există numeroase articole în care punctele de vedere din 
filosofie cu privire la înțeles sunt masiv prezente în Encyclopedia of 
Language and Linguistics. 

Cu toata prezenta masiva in bibliografia de specialitate a 
studiilor filosofice, chestiunea investigării intelesului nu poate să 
nu ridice semne de întrebare. Dacă este vorba despre cercetări 
empirice, atunci ele tin desigur de lingvistică. Se va spune probabil 
că filosofia oferă investigaţii teoretice in problema intelesului. Dar 
care sunt dovezile care susțin aceste teorii? Sunt ele de natură empirică? 
Atunci avem de a face, de fapt, cu contribuţii la cercetarea din lingvistică. 
Sunt pure demonstraţii cu mijloace logico-matematice? Atunci cercetarea 
priveşte nu limbile naturale — obiectul de studiu al lingvisticii —, ci 


# Un astfel de sistem este HMIHY (How May I Help You? ) dezvoltat de 
o cunoscută companie americană de telefoane. A se vedea descrierea 
acestui sistem în articolul „Speech Recognition: Statistical Methods”, în 
Encyclopedia of Language and Linguistics, s.v. 

8 K. Malmkjær, „Approaches to Translation”, in Encyclopedia of Language 
and Linguistics, s.v. 

+1 M. Hymers, „Radical Interpretation, Translation and Interpretationalism”, 
în Encyclopedia of Language and Linguistics, s.v. 

4 Așa ar fi, în primul rând, „Meaning Postulates” sau „Natural versus 
Nonnatural Meaning” și altele (Encyclopedia of Language and Linguistics, 
s.v.). Lor li se adaugă articolele despre diferenţa dintre analitic și 
sintetic, convenţii în limbă, intenții și semantică, nume proprii si altele. 

limbi simbolice speciale. Dacă rezultatele pot fi însă omologate ca 
rezultate valabile, ele tin de investigaţiile de tip matematic.“ 

Prin contrast, problema raportului dintre limbaj și realitate apare 
ca una tipic filosofică. Ea stârnește interesul mai degrabă al filosofilor. 

În Encyclopedia of Language and Linguistics există, de pildă, un 
articol distinct despre disputa dintre realiști si antirealisti.”” 

Chestiunile referitoare la raportul dintre limbaj și realitate 
revin, sub o formă sau alta, în numeroase articole: cele despre 
teoria cauzală a intelesului, despre filosofia limbii obișnuite, 
despre raportul dintre teoria cunoașterii şi limbaj, despre limitele 
limbii, despre argumentul limbajului privat. 

Tentaţia de a folosi filosofia ca arbiră în disputele din 
lingvistică isi are in mod clar originile în atitudinea filosofilor fata 
de limbaj. În cazul limbajului, există încă sentimentul că filosofia ar 
avea ceva de spus în mod direct, ca și cum ar avea mijloace proprii 
de investigare a limbajului. 

Atitudinea semnalată mai sus are drept consecință și o 
anume lipsă de interes pentru lingvistică văzută ca o resursă 
pentru investigaţiile filosofice. Există desigur multe excepții 
notabile. Ar trebui amintit, în primul rând, efortul lui Zeno 
Vendler de a aduce lingvistica în filosofie si nu invers.** 

Auroux si Kouloughli trag concluzia, în finalul studiului lor, 
că nu ne putem „imagina că filosofii în calitatea lor de filosofi ar 
putea genera, prin ei înșiși, noi cunoştinţe în lingvistică. Ei trebuie 
să lucreze cu lingvistii într-o interacțiune creatoare... În măsura în care 
este vorba despre filosofia lingvisticii, țelul filosofului nu diferă in 


46 Auroux si Kouloughli își pun explicit astfel de întrebări. Ei apreciază 
însă, de exemplu, că teoria lui Russell a descriptiilor definite nu 
privește limbajul natural (Auroux si Kouloughli, op. cit., p. 153). Pe de 
altă parte, ei recunosc valoarea rezultatelor obţinute de către Russell, 
Carnap sau alti filosofi (Ibidem, p. 155). Nu sunt tot atât de generosi cu 
filosofii continentali, care „au întors spatele științei”. Le acordă doar 
meritul de a fi creat „stiluri fascinante de a scrie” (Ibidem). 

47 K. Green, „Realism and antirealism”, în Encyclopedia of Language and 
Linguistics, s.v. 

48 Zeno Vendler, Linguistics in Philosophy, Ithaca, Cornell University 
Press, 1967. 

mod fundamental de acela al lingvistului. Obiectivul fundamental 
este să ajute la generarea de noi cunoştinţe în lingvistică”. 

Tonul rezumatului articolului lui Auroux si Kouloughli este 
însă mai pesimist: preocupările actuale de filosofia limbajului nu 
„oferă căi de rezolvare a problemelor” lingvisticii; „ar fi mult mai 
util ca filosofia lingvisticii, pe baza investigaţiilor cercetării din 
lingvistică, să vină în sprijinul dezvoltării acesteia, decât să se 
ocupe cu producerea de teorii despre limbaj.”® Rezumatul acesta 
este în acord cu ceea ce spun explicit Auroux şi Kouloughli: 
„filosofii ar trebui să aibă lingvistica, nu limbajul, ca unicul lor 
obiect de cercetare”*!. Tot lingvistii francezi sunt de părere că: in 
mod cert „este ceva putred în regatul filosofiei limbajului” ®?. 


Ce ar fi de spus în filosofia lingvisticii? 


Există un set de probleme ce tin de filosofie, care pot fi tratate în 
mod punctual, în lingvistică, precum şi în alte științe. De pildă, ne 
putem pune problema presupozitiilor tacite ale unei anumite 
abordări din lingvistică. Pe un alt plan, un exemplu cât se poate de 
limpede este cel al cercetărilor în care se caută răspunsuri la 
întrebări de genul: ce contează drept dovezi empirice în lingvistică. 
Kertesz și Rákosi, în cartea lor din 2008,” discută tocmai acest gen 
de problemă, care prilejuieste nu puţine dispute între lingviști: 
pentru unii dovezile empirice sunt acceptabile și dacă sunt alese 
„introspectiv”; pentru alţii este vorba de ceea ce rezultă din 
examinarea unui corp reprezentativ de texte. 


2 Sylvain Auroux și Daniel Kouloughli, op. cit., p. 162. Andras Kertész, 
op. cit., pp. 398-399, citeaza si el pasajul. 

5 Rezumatul la Auroux si Kouloughli, op. cit., aga cum apare in baza de 
date ERIC, <http://www.eric.ed.gov/>. 

51 Auroux si Kouloughli, op. cit., p. 152. 

52 Auroux si Kouloughli, op. cit., p. 156. 

5 Andras Kertész si Csilla Rákosi, Adatok és plauzibilis érvelés a nyelvészetben 
[Date si argumentare plauzibilă în lingvistică], Debrețin, Kossuth 
Egyetemi Kiadó, 2008. Lucrarea se înscrie în programul construit de 
Kértesz de elaborare a unei filosofii a lingvisticii. 

Există — în discuţiile despre filosofia lingvisticii — şi o alta fateta 
de care trebuie ţinut cont. Folosirea singularului „lingvistică” este 
cât se poate de înșelătoare. Asa cum atrag atenţia Auroux si 
Kouloughli, există „numeroase şcoli în lingvistică, aflate în luptă 
pentru supremaţia în lumea academică”. Terminologia folosită 
marchează adesea „adeziunea la un lobby lingvistic sau altul”. 

Prezenţa lobby-urilor în lingvistică cred că impune examinarea 
serioasă a unui alt tip de probleme decât cele presupuse de cercetarea 
la nivel metateoretic a teoriilor formulate de lingviști. Voi folosi, 
pentru a formula ideea, metafora consacrată a tribunalului experienţei. 

Ce ne facem dacă în faţa tribunalului experienței se prezintă 
parti care nu vorbesc aceeași limbă? Au nevoie de tălmaci. Tălmaciul 
nu trebuie să facă însă lobby, nu trebuie să fie favorabil uneia dintre 
parti si defavorabil celeilalte, căci toată judecata s-ar deforma. 

Mai mult decât atât, tălmăcirea nu se poate face prin 
intermediul unei limbi ideale. În acest caz, operaţiunea de 
traducere ar trebui să fie susținută de o presupozitie tacită care ar 
justifica tocmai caracterul ideal al limbii filosite pentru a intermedia 
tălmăcirea. S-ar traduce ceea ce susțin părţile în limba-ideală și 
astfel cauzele ar fi prezentate în fata tribunalului experienței. 
Tălmaciul ar fi însă, prin chiar această operaţiune, un arbitru, căci 
ar stabili ce este și ce nu este ideal. 


54 Auroux și Kouloughli, op. cit., p. 157. Ar fi de semnalat și întrebarea 
dacă nu cumva masiva prezenţă a filosofiei în lingvistică nu a 
deformat cercetarea limbii. Cel puţin unii dintre lingviștii dedicați 
cercetării de teren se plang de lipsa de comunicare dintre ei si lingvistii 
care se ocupă cu lingvistica teoretică. Terry Crowley pune în contrast 
lingvistica „de fotoliu” și „dirty feet linguistics”. Teoreticienii lucrează 
fără a acorda atenţie muncii de teren. Ba chiar există tendinţa către un 
dispreţ reciproc. Teoreticianul socotește că lingvistul cu „picioarele 
murdare” nu este în stare să producă derivări în cascadă de structuri 
gramaticale tot mai profunde. Cei care lucrează pe teren sunt, în 
schimb, de părere că teoreticienii nu au habar de diversitatea limbilor 
naturale și nu apreciază datele neașteptate pe care le oferă cercetarea 
de teren. Pentru acest contrast a se vedea cartea lui Terry Crowley, 
Field Linguistics, Oxford University Press, 2007, pp. 11-16. 

5 Auroux si Kouloughli, op. cit., p. 158. 

Tălmaciul nu dispune, de asemenea, de vreo știință aparte. 
Aceasta ar fi chiar regina detronată si care ar încerca să revină, pe 
furiș, la domnie. 

Metafora de mai sus nu face decât să descrie până la un 
punct un spaţiu care este propriu filosofiei. Ca să-l identificăm pe 
deplin nu trebuie decât să eliminăm o iluzie. Traducerea pare o 
activitate în care avem de a face exclusiv cu limbajul. Nu este așa. 
Traducătoarea sau traducătorul identifică o situaţie în care se 
spune ceva în limba-sursă. Traducerea constă în descoperirea a 
ceea ce ar spune în aceeași situație cineva care folosește limba- 
ţintă. Traducerea nu este o operaţie pur lingvistică. 

În cazul lobby-urilor care se prezintă în fata tribunalului 
experienţei, situaţiile privesc concepte. Sunt situaţii pe care le putem 
identifica într-un plan pe care-l putem denumi „intelectual”. Cu 
alte cuvinte, filosofia este tălmăcire, în cursul căreia — ca un efect 
colateral — apare surprinderea de situaţii care nu tin de limbă ca atare. 

În rezumat, dat fiind faptul că tălmăcirea aceasta din 
tribunalul experienţei este una ce nu se poate baza pe o știință sau 
reperele unei limbi ideale, filosoful poate fi privit ca un meșter- 
tălmaci al conceptelor. Filosofia tradiţională, în care exista un 
sistem după care se putea îndrepta de către meşter orice concept, 
este depășită. Filosofia este precum o tinichigerie intelectuală; ea 
îndreaptă caroseria conceptelor sau o schimbă în așa fel încât 
mașinăria conceptuală să poată circula în plan intelectual. 

Dacă privim aşa lucrurile, vedem că ar fi multe de făcut în 
filosofia lingvisticii. În primul rând, nu are sens ca filosofia să ia 
partea unui lobby sau a altuia. 

În filosofia lingvisticii este loc si pentru examinarea 
metodologiei lingvisticii comparativ-istorice, a metodei structurale 
sau a altor metodologii din lingvistică. Este cât se poate de 
interesant să fie identificate presupozitiile diverselor școli aflate in 
acerbă competiţie. Este evident important să se vadă pe baza căror 
date ar putea fi selectate ipotezele formulate de către lingviști. 

La urmă, dar nu în cele din urmă, o sarcină importantă 
pentru filosofia lingvisticii este investigarea cauzelor care duc la 
disputele pe termen lung dintre şcolile din lingvistică. În vreme ce 
în ştiinţele naturii ne așteptăm ca disputele acestea să existe, dar 

numai in perioade de criză, relativ scurte, în lingvistică confruntările 
se prelungesc. 

Filosofia, în sensul creionat mai sus, nu este bună doar în 
tribunalul experienţei, unde părţile s-ar putea să se incapataneze in 
apeluri fără de sfârșit la serviciile acestei curți. Ea este de folos și în 
acţiunile de cooperare. Cooperarea poate fi cea între discipline 
diferite, care vor să rezolve în comun un set de probleme. Filosofia 
poate fi de folos și în chestiunile practice. 


LIMBAJ, FILOSOFIE ȘI LINGVISTICĂ: EXISTĂ O FILOSOFIE A LINGVISTICII? 


fosop1y 


6 


‘OUVUIN 40194U114S V1. 


6 


40210S NpVY vyw mvuomam UT 


355 


Computerul si peștera lui Platon” 


Este surprinzător cât de rar este examinată în literatura filosofică 
analogia dintre lumea computerelor şi peștera lui Platon. 

Una dintre formulările cele mai limpezi pe care le-am găsit 
este cea a lui John R. Albright. Ea ne trimite însă în direcţia unei 
simulări pe calculator. Cum de ştim că toată lumea sensibilă din jur 
nu este cumva doar rodul unei sofisticate simulări pe un calculator? 

Ce spune de fapt Platon? Merită să cercetam putin începutul 
cărții a VII-a din Republica. Pentru adnotări am folosit site-ul Perseus, 
traducerea lui Andrei Cornea, din Platon, Opere, vol. 5 (București: 
Editura Științifică si Enciclopedică, 1986), comparată cu traducerea 
lui Robin Waterfield (Oxford University Press, 1993) şi alte 
traduceri. Pentru informaţii despre peștera lui Platon a se vedea şi 
Wikipedia, în diverse versiuni. 

Pentru Platon, hotărâtor este caracterul procesului cunoașterii. 
O cunoaştere bazată pe datele simţurilor, pe umbrele pe care le 
vedem, este înșelătoare. 

Nu se poate oare spune același lucru despre o cunoaștere a 
computerului bazată pe ceea ce vedem pe ecran? Ecranul computerului 
este precum peretele din fața oamenilor legaţi, despre care ne 
vorbește Platon. 

Din toată metafora peșterii, punctul cel mai interesant este 
acela al „legării de mâini si de gât” a oamenilor. Ce ne-ar tine însă 
legate/legati în cazul computerelor? Nu putem, la urma urmei, 
examina lesne (cel putin în principiu) ceea ce se petrece in 
interiorul mașinii? 


Acest text a fost publicat iniţial pe pagina web a cursului Etică în 
tehnologia informației, la adresa: http://filosofie.unibuc.ro/~solcan/cs/i08- 
09/ETI/01.html. Este datat 21.02.2009 (n.ed.). 

Răspunsul la întrebarea de mai sus este negativ. Pentru a-l 
justifica este nevoie de o privire, fie și de una fugară, asupra 
conceptului de computer. 

Alan Turing este cel care a inventat conceptul abstract de 
computer. Mașini de calcul cu capacităţi care anticipează posibilităţile 
computerelor actuale au fost construite încă din secolul al XIX-lea. 
Ada, contesă de Lovelace, descoperise deja ideea de program 
pentru asemenea mașini. Abia Turing, în anii '30 ai secolului 
trecut, dă însă o formă sistematică noţiunii ca atare de computer. 

Este foarte interesant să ne uităm la textul din 1936 al lui 
Turing: On Computable Numbers, with an Application to the 
Entscheidungsproblem — reprodus in Jack Copeland (Ed.), The 
Essential Turing (Oxford University Press, 2004), pp. 58-90. La 
paginile 59-60, Turing descrie ceea ce azi numim masina Turing. 
La pagina 68, el precizeaza conceptul foarte important de masina 
de calcul universala. Tot timpul el are in vedere analogia dintre un 
om care calculează și mașină (a se vedea, de pildă, pagina 75 din 
antologia lui Copeland). 

Concepţia lui Turing a fost- într-un fel - surprinzător de 
rezistentă în timp. O mașină Turing particulară definește un 
algoritm. Pentru detalii cu privire la definirea algoritmilor consultați 
pagina dedicată algoritmilor pe site-ul Scriptol!. 

Examinând un exemplu simplu de algoritm, observăm că 
algoritmul defineşte „paşii” făcuţi pentru a ajunge de la o stare 
inițială la starea finală — într-un număr finit de pași. Maşina are, de 
asemenea, un set finit de operaţii pe care le poate executa și un 
limbaj în care i se spune ce operaţii să execute și la ce stare 
ulterioară să treacă. Algoritmul poate fi descris informal, dar trebuie 
să ne gândim că mașinii trebuie să-i vorbim într-un limbaj formal. 

Acum putem reveni la iluzionistii de care vorbea Platon. 
Programatorii sunt aidoma acelor iluzioniști care proiectează 
umbre pe peretele peşterii. Numai că discuția cu mașina are loc în 
două moduri foarte diferite. 


1 Adresa web: http://www.scriptol.com/programming/algorithm-definiti 


on.php (n.ed.). 

Pe de o parte, algoritmii pot fi prezentati in limbaje pe care le 
înțeleg si oamenii. În acest caz, se vorbeşte despre codul-sursă al 
programelor. Pentru a ajunge să fie înțeles de către mașină este 
nevoie de un program de traducere în limbajul maşinii. 

Pe de altă parte, algoritmii pot fi furnizaţi mașinii direct în 
limbajul ei. În acest fel, o utilizatoare sau un utilizator este aidoma 
oamenilor legaţi de picioare şi de grumaz în peștera lui Platon. Singurul 
lucru pe care-l pot face este să se uite la „umbrele” de pe ecran. 

La Platon, impresia este aceea că lumea umbrelor este lipsită 
de vivacitate. Într-un computer, din contră, lumea umbrelor este 
foarte viu colorată si-ti ia ochii pe ecran. Ea creează într-adevăr 
iluzia unei lumi care oferă variate senzații şi posibilități de acţiune. 

Ce este de reţinut de aici pentru cine se ocupă cu etica? În 
primul rând, este importantă ideea lui Turing de configuraţie a 
mașinii. Cine poate modifica (şi în ce mod?) configuratiile maşinii? 
De asemenea, este important de reținut că lumea reală în sensul lui 
Platon este — în cazul computerului — lumea algoritmilor. 

v e. A . . . ok 
Două etici în tehnologia informaţiei 


Summary. The paper discusses two kinds of ethics in information technology. 
It argues that the key of the distinction lies in the approach to knowledge. For 
the mainstream conceptions, software is a product which incorporates 
knowledge. In the open-source conception, software is a link in the open, 
critical discussion which generates knowledge. The paper uses for the ethics 
specific to mainstream the Romanian word cuminte, which combines several 
meanings: sensible, dutiful, serious, clever, quiet, prudent, obedient. The 
mainstream ethics is a mind-your-own-business ethics. In contrast, the open- 
source, non-standard approach to information technology, is characterized by 
a knowledge ethics. For the ethics underlying open-source the driving force is 
not altruism, but the objective process of the generation of knowledge. 


Tehnologia, sub diferite forme, i-a fascinat pe filosofi. Tehnologia 
ceasului mecanic sau cea a masinilor cu abur ar putea fi luate drept 
exemple. Nu exista totusi etici ale acestor tehnologii, altele decat 
cele legate de problematica proprietăţii, de etica relaţiilor 
contractuale și asa mai departe. Doar în acest sens, colectionarii de 
ceasuri au o etică a lor. 

Ne putem gândi și la tot felul de obiecte din casă. Frigiderul? 
Pare o ilustrare perfectă a vechii reclame „apăsaţi pe buton si 
restul facem noi (producătorii)”. Este o tehnologie a apăsării-pe- 
buton: alimentele sunt introduse în frigider, apeşi pe butonul de 
pornire a aparatului, reglezi temperatura și închizi ușa. Nu există 
însă o „etică a frigiderului”, cel puţin nu una aparte de cea a 
relaţiilor mai generale dintre producători și cumpărători. 

Cum se face atunci că, în limba engleză cel puţin, se vorbește 
despre computer ethics? Termenul de „etică în tehnologia informației” 
nu face decât să corijeze ceea ce pare prea restrâns în computer 


Acest text a apărut iniţial în revista Analele Universității din Bucureşti — Seria 
Filosofie, anul LVII, 2008, pp. 65-78 (n.ed.). 

ethics. Computerele, cele actuale în orice caz, tind să fie legate în 
rețele. De asemenea, prelucrarea informaţiei nu se mai face strict 
numai pe un computer, ci este un proces amplu, în care 
interacționează o sumedenie de computere-ca-dispozitive-fizice, 
rețele de computere, programe de calculator. Precizarea aceasta nu 
schimbă însă foarte mult situaţia. Etica/eticile avute în vedere sunt 
focalizate pe problematica tehnologiei computerului ca sistem de 
prelucrare a informaţiilor. 

Telefoanele sunt și ele — de la începuturile acestei tehnologii — 
legate în rețele. Nu există totuși o etică a telefonului. Chestiuni 
cum ar fi ascultarea de către terți a convorbirilor sau altele tin mai 
degrabă de problematica, veche, dar îmbrăcată în haine noi, a 
sferei private, a interacțiunii dintre indivizi, a limitelor puterii 
statului ş.a.m.d. 

În cele ce urmează, voi construi un argument în doi pași. În 
primul pas, voi încerca să arăt că există o legătură specială între 
cunoaştere și tehnologia computerului. În al doilea pas, voi susține 
că modurile diferite de a privi legătura dintre cunoaştere și 
tehnologia computerului generează perspective diferite asupra 
eticii în tehnologia informației. 


Computer și cunoaștere 


Terminologia legată de computere nu s-a născut precum Atena din 
capul lui Zeus. În lucrările de pionierat, cum sunt cele ale lui Alan 
Turing, putem vedea cum se deplasează sensurile, cum își schimbă 
unele cuvinte înțelesul, pentru a se ajunge la ceea ce este astăzi 
terminologia consacrată. 

Termenul cel mai interesant este chiar acela de „computer”. 
La Turing, în 1936, se vede încă limpede de unde se pleacă. 
Computerul este un om.! Computerul este un om care calculează, 
care socotește. Românește, i-am zice „socotitor”. 


1 Turing, în „On Computable Numbers” (1936) se exprimă în acest 
mod: „The behavior of the computer at any moment is determined by 
the symbols which he is observing” [7, p. 75]. Genul este limpede. 
Computerul este „he”, nu este „it”. Este un om. 

Socotitorul lui Turing din 1936 dobândește însă cu totul alte 
semnificatii in 1950. In acel an, Turing publica in Mind un articol in 
care socotitorul, de data aceasta unul vazut ca o masina 
matematică, are calitatea de a fi inteligent. Computerul este acum 
o mașină ideală, de nedeosebit de om. 

Un alt termen interesant este cel de „program”. Turing nu-l 
folosea, ci prefera să vorbească despre „tabelul cu instrucțiuni” al 
mașinii. Se pare că originea termenului de „program” tine de 
lumea mașinilor de calcul cu cartele perforate ale lui Hollerith.° 
„Program” a părut un termen mai firesc, pentru că redă ideea de 
instrucțiuni formulate în vederea producerii unui set de 
evenimente. În cazul computerelor, evenimentele acestea tin, în 
esență, de stocarea în memorie a unor numere. Efecte de genul 
afişării unor imagini pe un ecran sau al tipăririi unor semne pe 
hârtie sunt secundare în raport cu generarea — în urma unui proces 
de calcul — a unor numere stocate apoi în memoria computerului. 

Programele computerelor sunt strâns legate de o extindere 
importantă a logicii matematice, extindere căreia filosofii nu-i acordă 
nici azi importanţa cuvenită: teoria algoritmilor. „Algoritm” este 
un termen primar, comparabil, de exemplu, cu acela de „mulţime”. 
Informal vorbind, algoritmul este un set finit de instrucțiuni bine 
determinate, în sensul despre care se vorbea mai sus. Programele 
nu fac decât să dea o formă concretă sau alta acestor instrucțiuni. 
Algoritmul este deci un concept matematic, nu unul ingineresc. 
Variate programe pot defini apoi funcționarea unei mașini care 
realizează un algoritm dat. 

În termeni formali logici, totul tine însă, de fapt, de mașina 
ideală a lui Turing. Un algoritm este tot ceea ce poate fi exprimat 
cu ajutorul instrucţiunilor unei mașini Turing ideale. 

Se vorbește, de asemenea, despre limbaje Turing-complete. 
Aceste limbaje sunt limbaje de programare în care poate fi 
exprimat orice sistem finit de instrucţiuni al mașinii Turing, ideale. 


2 A se vedea Turing, „Computing Machinery and Intelligence” 
[7, pp. 441-464]. 

3 Ase vedea Jack Copeland, „Computable Numbers: A Guide”, secțiunea 7 
„Origins of the term «Computer Programme»” [7, pp. 30-32]. 

În articolul din 1936 al lui Turing, scopul iniţial este calcularea 
unei înșiruiri de zero și unu. Tabelele cu instrucțiuni ale mașinii 
(programele) asta fac.t Ideea cu adevărat revoluționară este însă 
aceea de a da o reprezentare numerică şi tabelelor cu instrucţiuni. 

Tabelele cu instrucţiuni nu sunt însă reduse de Turing la 
altceva decât la niște texte. Generalizând, maşina lui Turing poate 
lucra cu reprezentarea numerică a oricărui text. Textul poate fi o 
demonstraţie matematică.“ Poate fi însă si un raționament logic sau 
orice fel de text dintr-o limbă scrisă oarecare. 

Maşina lui Turing, din perspectiva schitata mai sus, 
dobândește însă o demnitate aparte. Mașina diferă radical de foaia 
de hârtie. Pe foaia de hârtie putem aşterne un sir de semne. Putem 
desigur scrie, tot pe foaia de hârtie, care sunt instrucţiunile de 
manevrare cu semnele respective. Putem să scriem pe hârtie două 
numere și putem, de asemenea, explica adunarea lor. Hârtia ca 
atare nu-i însă în stare să realizeze adunarea respectivă si să 
afişeze rezultatul. Computerul poate face acest lucru. 

Cât priveşte cunoaşterea, filosofii, de la Platon până astăzi, s- 
au angajat într-o lungă dezbatere pe această temă. Dezbaterea nu 
s-a încheiat. Putem folosi însă si în prezent — în variate contexte — o 
concepție despre cunoaștere care apare deja la Platon. Conform 
acestei concepţii, a şti este un mod de a da crezare conținutului 
unei propoziții adevărate și pentru acceptarea adevărului căreia 
sunt furnizate dovezi, explicații sau o susținere care nu este 
arbitrară (adevărul nu este doar ghicit). 

Dacă aducem în discuţie si computerele, lucrurile par să se angajeze 
pe fagasul unei discuţii extrem de complicate. Dispune computerul 


4 Ase vedea începutul secțiunii 5 a articolului din 1936 [7, p. 66]. 

5 Ase vedea ideea în secțiunea 5 a articolului din 1936 al lui Turing [7, p. 67]. 

6 Gödel, în celebra sa demonstraţie de incompletitudine, folosește 
reprezentări numerice ale demonstrațiilor dintr-un sistem matematic. 

7 Adopt aici strategia filosofului german Herbert Schnădelbach. El este 
perfect conștient de imperfectiunile acestei definiţii. A se vedea 
discuţia despre Gettier. „Astăzi — spune Schnădelbach - se acceptă 
ideea că aceste definiții nu sunt în măsură să excludă toate 
contraexemplele imaginabile, așa încât trebuie să ne mulțumim cu 
acoperirea celor mai multe dintre cazurile paradigmatice de utilizare a 
acestui concept” [6, p. 34]. 

de cunoaştere? Ar însemna să-i atribuim o capacitate de a da sau nu 
crezare conținutului unor propoziții. Dar este îndoielnic chiar faptul că 
un computer ar putea sesiza conținutul unei propoziții. Computerele 
lucrează cu propozitiile-ca-texte, în sensul explicat mai sus. 

Nodul gordian poate fi tăiat însă foarte simplu. Computerul 
poate face cel putin ceea ce poate face o foaie de hârtie. Poate stoca 
propozitii-ca-texte. 

Acel cel putin de mai sus este important. Computerul poate 
face — după cum am văzut — un serviciu cu mult mai complex decât 
foaia de hârtie. În argumentul care urmează, mă voi sluji însă de faptul 
că un computer poate face cel putin ceea ce poate face o foaie de hârtie. 

De ce ar fi însă foile de hârtie, sub forma articolelor, cărţilor etc., 
asa de importante pentru cunoaștere? 

Popper a propus odată un experiment gândit, în două 
versiuni. În prima versiune, omenirea pierde toate mașinile, iar 
oamenii nu mai știu deloc cum se foloseau mașinile lor; bibliotecile 
si capacitatea de a învăţa din ele s-au conservat însă. In a doua 
versiune, dispar maşinile şi oamenii nu mai știu cum le foloseau, 
dar sunt distruse şi bibliotecile.® 

Nu am de gând să preiau argumentul construit apoi de Popper 
în toate detaliile sale. De la Popper sunt de reținut însă accentul pe 
examinarea deschisă, critică a ceea ce se presupune că este cunoaștere 
şi sublinierea posibilităţii de a folosi hârtia sau alte mijloace (mai 
nou computerele) pentru a păstra şi transmite ceea ce știm. 

În prima versiune a argumentului gândit propus de către 
Popper, oamenii sunt în măsură să recupereze ceea ce știau. În al 
doilea caz, nu mai pot face acest lucru. Pot doar s-o ia de la capăt. 

Textul scris ne permite însă ceva cu mult mai important însă 
decât recuperarea a ceea ce știam. Să ne gândim, de pildă, la ceva 
care depinde în mod esenţial de textul scris: o demonstrație 
matematică. Pentru a putea fi examinate critic, demonstrațiile 
matematice trebuie puse la dispoziția comunității. Nimeni nu este 
crezut pe cuvânt si nu contează titlurile academice sau de altă 
natură. Demonstrația este acceptată dacă rezistă examenului critic. 


8 A se vedea Popper, „Epistemology without a Knowing Subject”, în 
[4, pp. 107-108]. 

Rețelele de computere oferă desigur aceleaşi posibilități ca si 
hârtia tradițională. Textele cu demonstrații matematice sau orice alte 
rezultate științifice pot fi stocate pe computere accesibile prin Internet. 

Mai nou, accesul la cărțile din biblioteci a fost revoluționat și 
el. Cărțile vechi, de multe ori prea fragile pentru a fi date spre 
lectură în sală, pot fi fotocopiate si examinate pe calculator. Mai 
mult decât atât, în spatele fotocopiei se plasează textul electronic, 
care permite căutarea rapidă prin carte. Tot ce este mai bun din 
cele două lumi este reunit într-un singur produs: poți vedea 
culoarea paginii, cerneala etc., dar poți căuta în textul din spatele 
fotocopiei asa cum cauti în orice text electronic. 

Computerul are, fireşte, multe caracteristici care-l fac să nu 
fie doar aidoma unei simple foi de hârtie mai speciale. Pentru a 
examina textul unei cărți tradiționale, se pot face două operaţii. Fie 
cartea ca atare este scoasă din bibliotecă și oferită spre lectură, fie 
se tipăreşte un nou exemplar. În cazul computerelor, cele două 
operaţii sunt îngemănate: nimeni nu deplasează computerul ca 
obiect fizic doar pentru a da altcuiva posibilitatea să citească un 
text. Textul poate fi lesne copiat, prin reţea, de pe un computer pe 
altul. În felul acesta se realizează însă si un nou exemplar, ca si 
atunci când acesta este tipărit fizic, pe hârtia tradițională. 

Nu trebuie să uităm însă de programe și algoritmi. Un 
program este tot un text, după cum s-a văzut mai sus.” Pus pe foaia 
de hârtie este însă inert. Stocat în memoria calculatorului și tradus 
într-un limbaj pe care-l înțelege mașina, transformă computerul în 
ceva cu adevărat util. 

Funcţionează oare corect programul? Există două posibilități 
de a răspunde la această întrebare. 

O primă strategie este aceea de a examina un program 
folosind raționamente matematice. Scopul acestei strategii este 
acela de a demonstra că programul funcționează corect. 

O altă strategie este aceea a testării. În esenţă, această strategie 
funcţionează în felul următor: programului îi sunt furnizate date și 
se observă apoi rezultatul. Gândiţi-vă, de pildă, la un corector 
ortografic. În acest caz, dacă în textul dat spre corectură programul 


° În discuţia despre tabelul cu instrucțiuni al lui Turing. 

intalneste un cuvant necunoscut, atunci el trebuie sa ofere sugestii. 
Cea mai interesanta este desigur situatia in care cuvantul este scris 
greșit, iar ceea ce așteptăm de la program sunt sugestii cât mai potrivite. 
Pentru aceasta programul trebuie să compare cuvântul scris greșit 
cu o listă de cuvinte corecte. Dacă sugestiile oferite de program nu ni 
se par bune, în faza testelor, modificăm programul și vedem ce noi 
rezultate se obţin. Apoi reluăm testele. Modificăm din nou programul, 


până când suntem multumite/multumiti de ceea ce face. = 

Dualitatea celor două strategii sună familiar pentru oricine a 2 
urmat un curs de filosofie: una este rationalista si se sprijină pe $ 
demonstrațiile matematice; cealaltă este empiristă si se bazează pe azi 
ideea că programul trebuie să treacă teste cât mai severe. = 

Nu discutăm aici ratiunile recurgerii la una sau alta dintre T 
strategiile de demonstrare a corectitudinii unui program. Observăm S 
doar că ambele strategii presupun accesul la textul programului, 3 
într-o formă inteligibilă de către om: în primul caz, pentru a putea S 


construi demonstrația matematică; în al doilea caz, pentru a putea 
opera modificări în program şi observa ce diferențe apar în 
rezultatele obținute în procesul de testare. 

Orice tehnologie are desigur o legătură cu cunoaşterea. 
Tehnologia informației este însă într-o situație specială: ea este una 
dintre verigile (tot mai importantă astăzi) ale procesului prin care 
este produsă cunoaşterea. 

Simplu spus, pentru a produce un frigider sau pentru a-i 
perfecționa construcţia, este nevoie de cunoaștere. Nu are însă 
noimă să spunem că punem texte în frigider. lar, așa cum arată 
experimentele gândite propuse de către Popper, dacă pierdem 
frigiderele, dar păstrăm cărţile în care ni se explică felul în care 
sunt construite, nu pierdem cunoaștere. Dacă pierdem computerele, 
efectul este acela din al doilea experiment gândit propus de către 
Popper. Pierdem din cunoașterea de care am putea dispune. 

Utilizare si programare 


Nu a luat cumva argumentul o directie gresita? Multa lume isi va 
pune aceasta intrebare dupa discutia cu privire la verificarea 
corectitudinii programelor. Presupozitia ar fi aceea ca exista o 

distincţie între utilizatori şi programatori. Programele îi privesc 
doar pe programatori. 

Întrebarea ne întoarce la ideea de tehnologie a apăsării-pe- 
buton. Utilizatorul este acea persoană care doar apasă pe butoane 
si acționează diversele reglaje. 

În cazul computerelor, există în mod limpede conturat 
conceptul unor interfețe create special pentru utilizatori. Acestea 
au o sumedenie de meniuri, de butoane, tot felul de reglaje. 
Experienţa trebuie să fie una familiară pentru oricine s-a așezat în 
fata unui computer nu foarte vechi. Vrei să scrii un text? Ti se 
propune o astfel de interfață. Ai ajuns în punctul în care vrei să 
subliniezi un cuvânt? Selectezi cuvântul, apeşi pe un buton si gata. 

Scopul unei interfeţe cu meniuri, butoane și reglaje este unul 
foarte simplu. Să-l scutească pe utilizator de învăţarea unui limbaj. 
Cum ai sublinia un cuvânt folosind un limbaj? Detaliile diferă de la 
un limbaj la altul, dar ideea de bază este una comună: cuvântul 
trebuie împarantezat (pentru a spune de unde începe şi unde se 
termină sublinierea), iar paranteza trebuie să devină domeniul de 
acțiune al unei instrucţiuni. Întregul text se transformă, de fapt, 
într-un program. lar programul trebuie compilat pentru ca să-și 
producă efectele. 

Chiar şi la nivelul unei banale sublinieri, se vede că efortul 
de învăţare în cazul limbajului este mai mare. Nu este de mirare că 
oamenii își doresc mai degrabă să fie utilizatori. 

Interfetele pentru utilizatori mai sunt numite câteodată si 
interfețe „prietenoase cu utilizatorii”. Asa să fie oare? Depinde. 

Să zicem că ati fotocopiat electronic două pagini dintr-o 
carte. Imaginea rezultată este cea a două pagini alăturate, dar ati 
vrea să tăiaţi imaginea și fiecare pagină să fie într-un fișier separat. 
Logica interfeţei prietenoase este aici foarte limpede: apăsați un 
buton şi apare un cursor care vă permite să indicaţi unde trebuie 
trasată linia de decupare în două a imaginii. Apăsaţi iar un buton 
si totul este gata. 

Logica recursului la limbaj este iarăşi mai complicată. Ar 
trebui să indicaţi numeric linia de decupare. De asemenea, trebuie 
date instrucțiuni cu privire la repaginarea imaginii și denumirea 
imaginilor rezultate. Din nou lucrurile nu doar par, ci chiar sunt 
mai complicate în cazul recursului la limbajul de programare. 

Rationamentul de mai sus este valabil însă numai în cazul a 
puţine imagini. Dacă aveţi de decupat o mie de imagini? Interfața 
„prietenoasă” va reduce la o munca de sclavă/sclav. Cu ajutorul 
unui mic program care, în plus de ideea de mai sus, are o buclă 
care parcurge toate imaginile care trebuie decupate, lucrurile se 
rezolvă la nivelul a câtorva minute. Evident, dispunând de 
cunoașterea necesară. 

Putem trage concluzia, în acest punct, că nu este posibil să adopti 
întotdeauna atitudinea utilizatorului. Nu este eficient. În cazuri 
precum cel de mai sus, recursul la programare este soluţia rațională. 

Nu este însă posibil să cumperi un program care să facă 
operaţiuni precum cea a decupării de sute de imagini? Răspunsul 
de principiu este negativ. Sunt prea multe și prea variate situațiile 
peste care poți da pentru a renta să cumperi pentru fiecare alt 
program. Pentru o firmă este în mod cert mai eficient să-și asigure 
serviciile unei programatoare sau ale unui programator. 

S-ar părea că rămâne atunci în picioare doar cazul 
computerului de casă. Acesta nu trebuie programat, ci doar utilizat. 

Oricât ar fi de integrat sistemul, el nu este totuși de genul 
„apăsaţi pe buton și restul facem noi”. Comparatia cu frigiderul 
sau aragazul nu ţine. Nu cred că rezistă nici măcar analogia cu 
conducerea automobilului. 

Am fost de multe ori uimit de computerele care au deja 
create foldere. Ca și cum ar putea cineva să ghicească folderele de 
care am nevoie. Nici unul nu avea un folder pentru textele lui 
Platon sau cele ale lui Aristotel. Simpla operaţiune de creare a unui 
sistem de foldere presupune o planificare a folosirii resurselor 
computerului. Desigur că nu este un lucru complicat, dar nu ţine 
doar de apăsarea pe butoane. Operaţiunea are un dram de 
programare în ea: e un fel de organizare a datelor. 

Să facem un pas mai departe: să spunem că ati descărcat de 
pe Internet un fișier într-un format oarecare X. Vreti să-l stocati 
însă în formatul Y. Pentru aceasta folosiți un program. Fiecare operațiune 
în parte, ce-i drept, este una de utilizare. Combinația lor nu este 
însă un act de utilizare. Să ne amintim iar de tabelul cu instrucțiuni al 
lui Turing! Fiecare utilizare este precum invocarea unei instrucțiuni. 
Combinarea lor ne dă însă un „tabel”. Este un program. 

Oricât ar fi de firave aceste urme de programare în oceanul 
utilizării, filosofic ele sunt importante. Distincția dintre utilizare si 
programare nu este una de natură, ci una graduală. 

În fond, nici programatorii nu programează computerul de 
la zero. Ar fi absurd. Utilizează tot timpul programe scrise de alții. 
Scriu doar o parte din programe, de multe ori nu una foarte mare. 

Diferenţa dintre utilizare si programare fiind una graduală, 
nici cunoaşterea subiacentă nu prezintă contraste radicale. Așadar, 
concluzii trase pe baza experienţei programării n-au cum fi 
irelevante total pentru utilizare. 


Curentul dominant: o etică a cuminteniei 


Avantajul de a ne uita la programare este acela de a avea un 
fundal pe care problemele de ordin etic sunt mai bine reliefate. 

Este oare lesne de făcut acest lucru? Pentru programatori 
este mai ușor să înțeleagă chestiunile legate de programare. Dar 
pentru specialista/specialistul în etică? Nu constituie oare lipsa 
cunoștințelor de specialitate un baraj formidabil? 

Problema este una mai generală în etica aplicată. Valentin 
Mureșan analizează, de pildă, situaţia expertei/expertului în etică 
dintr-un spital. Aceasta sau acesta vor fi confruntati cu deficitul de 
cunoaştere medicală. Este greu de presupus că vor putea oferi o 
soluţie în termenii limbajului medical, dacă sunt doar filosoafe/filosofi. 
Valentin Mureșan admite plauzibilitatea unei distincţii între expert 
şi consultant moral.!0 

Concluziile finale ale articolului lui Valentin Mureșan sunt 
foarte radicale: eticile zise aplicate au devenit „noi meserii, diferite 
complet de filosofie. Tocmai de aceea e inevitabilă externalizarea 
eticii aplicate: ea va fi scoasă treptat din programele catedrelor de 
filosofie... si transferată unor centre de cercetare de interfață, 
caracterizate prin activități interdisciplinare.”!! Presupozitia unei 
asemenea sustineri este însă aceea că filosofia este altceva decât un 


10 A se vedea Mureșan [3, p. 101]. 
11 Mureșan [3, p. 108]. 

mod de a construi punti intre discipline. Ea ar trebui sa aiba un 
obiect, metode etc. in stilul acelor curente filosofice care vad 
filosofia ca pe o „ştiință” a lumii ca întreg, a condiţiei umane, a 
fiinţei, existenţei etc. Presupozitia aceasta este însă dificil de 
armonizat cu o viziune analitică asupra filosofiei, în care nu există 
un obiect sui-generis al filosofiei, iar filosofia este o activitate. 
Activitatea aceasta poate fi caracterizată în diverse chipuri: 
clarificarea enunturilor diverselor discipline, aruncarea de punți 
între limbaje și practici diverse. 

Cred că din argumentarea lui Valentin Mureşan se 
desprinde mai degrabă concluzia că filosofia este o activitate 
constant confruntată cu un deficit de cunoaștere în domenii 
specializate. De aici nu decurge însă că domeniile specializate 
respective sunt apanajul doar al specialiștilor din aria respectivă. 

Specialiștii, din centrele de profil sau din cele interdisciplinare, 
sunt oricum condamnați să redescopere filosofia. Să ne gândim, de 
pildă, la următorul caz imaginar: medicul X, profesor la o universitate 
din topul ierarhiei mondiale, acceptă contracte cu firma Z, firmă 
producătoare de medicamente. Firma sponsorizează substanţial 
activităţile lui X şi plăteşte regeste conferințele sale. X recomandă, cu 
argumente - zice el — științifice, valoarea medicamentelor firmei Z. 
Argumentele lui X se bazează însă pe ipotezele sale de cercetare. 
Alţi cercetători au alte ipoteze. Acest caz pune și probleme filosofice. 

Discutia despre natura ipotezelor ştiinţifice, despre dovezile 
în sprijinul lor se înscrie în aria filosofiei științei. Recomandarea de 
către profesor a medicamentelor firmei care-l sponsorizează ridică 
probleme de natură etică. Prin urmare, fie și indirect, filosofia ar 
reveni în dezbatere. Pare deci rațional să existe şi persoane care se 
dedică în mod special acestui aspect al dezbaterii. 

În cazul eticii tehnologiei informaţiei, preocupările filosofice 
consacrate în mod special acestui domeniu nu au o istorie foarte 
lungă. Cartea de pionierat scrisă de Deborah Johnson a fost 
finalizată în prima ei formă în 1984.1? 


12 A se vedea prefața la ediţia a treia [2, p. VII]. 

Deborah Johnson pleacă de la ideea lui Jim Moor, publicată în 
1985, că noile tehnologii creează un vid în materie de strategii politice.13 
În cazul tehnologiei informaţiei, după Deborah Johnson, vidul 
acesta este jalonat de o serie de întrebări, dintre care mai 
importante ar fi: Ce decizii nu ar trebui să ia computerele? Cum ar 
trebui să arate drepturile de proprietate în cazul programelor de 
calculator? Ce protecție trebuie să primească sfera privată a 
indivizilor în condiţiile Internetului? 

As atrage atenţia asupra chestiunii delicate a transformării 
scrierii de programe într-o activitate comercială.!+ Johnson vede 
toată povestea în termenii confruntării dintre firme care dobândesc 
drepturi de proprietate și mitici hackeri, care sunt împotriva 
drepturilor de proprietate asupra programelor de calculator. Din 
chiar modul de a pune problema, se vede o tentatie de a aborda 
necritic chestiunea drepturilor de proprietate. Locke este discutat 
de către Deborah Johnson, dar clauza lockeeană nu. 

În genere, în ciuda efortului de a propune spre analiză tot 
soiul de cazuri, ceea ce frapează în cartea Deborei Johnson este 
lipsa dilemelor etice autentice. Miezul argumentului ei este că 
firmele producătoare de programe de calculator au un drept 
economic de a câștiga din vânzarea acestor programe. 

Copierea de programe de calculator, fără acceptul producătorului, 
este considerată de către Deborah Johnson imorală pentru că este 
ilegală.!* Stabilirea unei legături între legalitate si moralitate are o 
istorie venerabilă. O face și Aristotel, în Etica nicomahică, cartea a V-a. 
„Cel ce violează legile este un om nedrept”, spune Aristotel.!7 

Sinteza mai nouă a lui George Reynolds este și ea axată pe 
ideea protejării intereselor producătorilor de programe de calculator. 
În cartea lui Reynolds este foarte semnificativ capitolul 7, cel 
consacrat procesului de dezvoltare a programelor de calculator. 
Acest proces este văzut ca unul care are loc în interiorul firmelor şi 
în care erorile din programe sunt sesizate doar de către personalul 


133 Johnson [2, pp. VII-VIII]. 

14 A se vedea Johnson [2, p. IX]. 

15 A se vedea Johnson [2, pp. 154-156]. 
16 Johnson [2, pp. 163-166]. 

17 Aristotel, Etica nicomahică 1129b. 

firmelor.'® Lucrul acesta nu are are o legătură strânsă cu secretele 
comerciale ale producătorilor. 

În literatura dominantă de etică în tehnologia informației, 
prevalează o abordare asemănătoare. Eu aş denumi acest gen de 
etică o „etică a cuminteniei”. Ea cere ca legea să fie respectată, iar 
legea este concepută în termeni care să permită ca firmele 
producătoare de programe să poată vinde programele lor. 

O etică a cuminteniei nu este lipsită de plauzibilitate. Este de 
domeniul evidenţei că împrumutarea de programe de calculator 
nu se poate face așa cum se face împrumutarea de cărți 
tradiționale. Poate fi împrumutat calculatorul fizic (cu programe 
cu tot), dar altfel „împrumutul” este copiere si producătorii de 
programe nu au cum vinde programe. Implicit, existenţa lor ca 
producători de programe depinde de cumintenia cu care 
consumatorii achită prețul programelor utilizate. 

Pe de altă parte, presupozitiile acestei etici nu sunt lipsite de 
probleme. Și nu este vorba doar de efectul deficitului de 
cunoaștere de care vorbea Valentin Mureşan. Problema filosofilor 
nu este doar că nu știu suficient de bine ce se petrece în lumea 
celor care scriu programe de calculator. 

Presupozitiile cele mai importante pornesc de la premisa că 
programele de calculator sunt texte precum orice alte texte. Asa 
cum textul unei cărți este protejat de copyright, tot aşa textul unui 
program este protejat de copyright. Așa cum ideea din textul care 
descrie o invenţie este protejată de un patent, programele sunt și 
ele protejate de patente. lar așa cum textul unei rețete a unei 
băuturi sau a altui produs poate fi secretul comercial al unei firme, 
tot așa programele de calculator pot face obiectul secretului comercial. 

Lucrurile acestea nu sunt însă chiar asa de simple precum 
par. Programele sunt texte, dar nu chiar texte ca oricare altele. Într- 
un fel sunt texte, aidoma celor asternute traditional pe hârtie. 
Aceste texte sunt lizibile de către oameni si se numesc sursele 
programelor. Când sunt însă stocate în memoria calculatorului cu 
scopul de a fi executate de către acesta, programele de calculator 
au o formă care poate fi citită doar de către mașină. 


18 A se vedea Reynolds [5, pp.162-172]. 

Producătorii de programe comerciale vând, de regulă, doar 
programele executabile, nu și sursele programelor. Din perspectiva 
unei etici a cuminteniei lucrul acesta este perfect normal. Utilizatorii 
nu trebuie să modifice programele. 

Vânzarea doar a programelor executabile este și un mod de 
a se apăra al producătorilor. Respectarea copyright-ului sau a 
patentelor nu este totdeauna ușor de asigurat, iar lipsa accesului la 
surse este un mod de a te ști la adăpost de ochii concurentului care 
ar vrea să-ți imite produsul. 

Situaţia descrisă pe scurt mai sus conduce însă la o dilemă 
etică profundă. A nu da accesul la sursele programelor pune 
computerele în situaţia de a fi mai puțin decât nişte foi de hârtie. 
Matematicianul oferă o demonstraţie, pe hârtie, pe care oricine o 
poate examina critic. Producătorul de programe cu surse închise 
oferă doar produsul, fără posibilitatea de a citi sursa programului. 


Sursele deschise: o etică a cunoașterii 


Care ar fi neajunsurile furnizării doar a programelor executabile? 
Nu poate oricine, la urma urmei, să le încerce, să vadă dacă-i 
convin? Poate, dar nu poate să testeze corectitudinea lor, în sensul 
descris mai sus. 

Este momentul aici să arătăm cum poate fi depășit deficitul 
de cunoaștere (al filosofilor) în cazul tehnologiei informaţiei. Ceea ce 
trebuie exploatată este diferența graduală dintre utilizare și programare. 

Voi lua drept exemplu un ipotetic program pentru corectura 
ortografică. Programul este unul ipotetic, așa că voi face abstracție 
de rafinamentele tehnice care pot interveni într-un program real. 
Programul folosește o listă de cuvinte; dacă nu găsește un cuvânt 
pe lista respectivă, emite un mesaj prin care anunţă că a găsit o 
greşeală. Ce se întâmplă dacă lista este însă incompletă? 
Producătorii creează îndeobște posibilitatea ca utilizatorii să-şi 
alcătuiască liste personale. Aceste liste personale completează lista 
principală. Dar dacă un utilizator are un motiv serios ca să 
modifice lista principală? În cazul unui program fără acces la 
surse, lista principală de cuvinte nu poate fi schimbată. 

Cât de serios ar putea fi motivul schimbărilor? În exemplul 
de mai sus, să zicem că literele românești ș au sedilă dedesubt, iar 
utilizatorul doreşte să le schimbe cu versiunile cu virgulă. Acesta 
este un motiv destul de serios, de vreme ce versiunea oficială este 
cea cu virgulă. O asemenea schimbare trebuie operată în lista 
principală de cuvinte. 

Există şi schimbări mai subtile care ar putea fi operate în 
program. Ar putea fi modificat mecanismul de generare a 
cuvintelor pe care programul le propune în locul celor pe care le 
socotește greşite. O asemenea schimbare cere teste în sensul 
explicat mai sus: trebuie operate modificări în surse, recompilat 
programul, testat si tot asa până se obțin rezultatele dorite. 

În această ultimă formă, activitatea de lucru cu sursele 
programului seamănă cu aceea prin care este dobândită cunoaștere 
într-o serie de discipline. Esentialul este că accesul la surse permite 
evaluarea lor critică şi refacerea lor, așa cum sunt refăcute 
ipotezele unei cercetări, până când trec testele. De aceea o etică în 
tehnologia informaţiilor care presupune accesul liber la sursele 
programelor este o etică a cunoașterii. 

O etică a cunoașterii face ca un computer să fie cel putin ceea 
ce este o foaie de hârtie. Programele sunt tratate precum 
demonstrațiile din matematică sau experimentele din ştiinţele 
empirice. Demonstratiile si experimentele trebuie făcute publice, 
pentru a fi examinate critic. 

Sunt aceste cerințe lucruri necunoscute? Câtuși de puţin. Ar 
putea fi date zeci de exemple de formulare a lor. „A nu fi în 
măsură să controlezi corectitudinea unui calcul făcut de către un 
computer este ca şi cum nu ai publica demonstraţia unei teoreme 
matematice”, spune William Stein, inițiatorul programului Sage.’ 

De ce este practic ignorată de către orientarea dominantă în etica 
tehnologiei informaţiei etica orientată către cunoaştere?” Motivele 
nu sunt greu de înțeles dacă ne uităm la efectele acestei etici. 


19 Sage este un program care permite efectuarea de calcule matematice 
sofisticate. Afirmația lui Stein a apărut pe site-ul Universităţii din Washington. 
A se vedea <http://uwnews.org/article.asp? articleid=38459>. 

20 În era Internetului nu este greu să găsești programe cu surse deschise. 
Pentru oricine ar vrea să facă o investigaţie empirică a ofertei de asemenea 

O etică a cunoașterii are drept imperativ accesul la sursele 
programelor. Aceasta nu înseamnă că programele trebuie oferite 
gratuit. În practică însă, accesul la surse ar însemna sfârşitul 
programelor vândute ca produse. Ce ar putea vinde atunci firmele? 
Pot vinde servicii. Chiar dacă distincţia dintre utilizare si programare 
este una graduală, în fapt imensa majoritate a utilizatorilor au 
nevoie de variate servicii: de la scrierea unor întregi programe 
adaptate nevoilor lor la variate operaţiuni de întreţinere și de 
instruire a persoanelor care folosesc calculatoarele. De asemenea, 
oferirea serviciului de găzduire de publicitate este o sursă de finanțare. 

Sfârşitul vânzării de programe ca produse ar afecta însă mari 
firme producătoare de programe de calculator. Privind aşa 
lucrurile, orientarea dominantă în etica în tehnologia informațiilor 
nu apare într-o lumină tocmai roz. Ea este mai degrabă un fel de 
lobby pentru firmele interesate. N-ar fi prima oară când filosofia 
este folosită ca propagandă. Interesant este că, de această dată, nu 
o religie sau un stat folosesc filosofia ca propagandă, ci este vorba 
mai degrabă despre combinarea unor interese pur private. 
Intervine, fără îndoială, si efectul deficitului de cunoaştere. 
Filosofii se simt obligaţi să ia în serios ce spun specialiștii, iar în 
acest caz este vorba despre specialiştii marilor producători de 
programe de calculator. 

Efectele deplasării eticii din zona filosofiei, ale naturalizării 
ei — asa cum sugera, între alţii, și Valentin Mureşan — nu sunt însă 
neapărat unele benefice. Specialiștii într-o disciplină sau alta sunt 
oameni reali, cu interese reale, care nu avansează doar teorii pure. 


Distincția dintre cele două etici are, credem, calitatea de a clarifica 
o serie de confuzii curente. 


programe există câteva locuri bine determinate: site-ul <www.gnu.org/> 
al Free Software Foundation, o organizație non-profit fondată de 
legendarul programator Richard Stallman, in 1985; site-ul <www.linux.org/> 
(Linux este nucleul unui sistem de operare, nucleu a cărui dezvoltare a 
fost iniţiată de Linus Torvalds); site-ul <http://sourceforge.net/>, care 
cuprinde o mare varietate de programe cu surse deschise și altele. 

In primul rand, asa cum am văzut, o etică a cunoașterii nu 


este orientată către gratuitate. Un program executabil oferit gratuit 
nu are nimic de a face cu o etică a cunoașterii. Gestul de a-l oferi 
gratuit poate fi unul altruist, dar de aici nu rezultă concluzia că ar 
avea ceva de-a face cu valorizarea cunoaşterii. 


De asemenea, o etică a cunoașterii nu stimulează nicicum 


operarea, legală sau ilegală, cu programele executabile. O 
asemenea etică nu are, conceptual vorbind, nici o legătură cu 
manipularea dubioasă a programelor executabile. Ea presupune 
lucrul cu sursele disponibile în mod deschis ale programelor. 

Probleme filosofice ale analizei 
. e . . e. * 
economice a institutiilor 


Thomas Carlyle, eseistul scoțian din secolul al XIX-lea, deplorand 
vremurile in care domnea spiritul comunitar, socotea ca risipirea 
în căutări individualiste este rodul instituţiilor moderne. După 
Carlyle, ştiinţa economiei, pentru că legitimează aceste instituții, 
merită să fie caracterizată drept o ştiinţă lugubră.! 

Carlyle se adresează ironic unei ipotetice asociații dedicate 
abolirii universale a durerii. Principiile acestei asociaţii, atașate de 
idei precum bunăvoința sau fraternitatea, provin, observa el, din 
scepticul veac al XVIII-lea.? Subtextul discursului lui Carlyle este, 
asa cum spuneam, dezvăluirea desertaciunii calculelor pe care si le 
fac indivizii izolați. 

Există un atac direct în Carlyle împotriva sfaturilor pe care le 
oferă știința economiei. Jocul cererii si al ofertei ar trebui — 
gândeşte Carlyle - să regleze piaţa muncii. Populaţia de origine 
africană din Indiile de Vest, eliberată din sclavie, ar avea însă 
înclinații care-o fac să nu se-ndrepte către munca pe plantații. 
Remediul, dupa Carlyle, este aducerea la starea de adscripti glebae.+ 
Argumentul său, intenționat provocator, este că sclavia e 
moralmente superioară unei pieţe libere a muncii. Limbajul lui 
Carlyle este cel al moralei: raporturile dintre albi și populaţia 
originară din Africa trebuie să fie fair.” 


Acest text a apărut initial în volumul colectiv Tendinţe în filosofia 
științelor socio-umane, A. Botez, G. Nagat, editori, Bucuresti, Ed. Academiei 
Române, 2008, pp. 159-172 (n.ed.). 

Expresia „știință lugubră” apare la Carlyle în „Occasional Discourse on 
the Negro Question”, Fraser's Magazine, februarie 1849, pp. 527-538. 

> Carlyle, op. cit., pp. 528-529. 

3 Carlyle, op. cit., p. 530. 

+ Carlyle, op. cit., p. 537. 

5 Carlyle, op. cit., pp. 535-536. 

In acest context sunt formulate si consideratiile sale faimoase 
cu privire la modul economic de a gândi. În fapt, Carlyle este chiar 
mai categoric, el vorbind despre „ştiinţa socială” în genere, 
înțelegând însă prin aceasta o știință gândită în chip economic. El 
deplânge asocierea dintre „liberalismul filantropic şi ştiinţa 
lugubra”’, care va fi făcut mult rău Imperiului Britanic. Stiinta 
economică ar corespunde unui mod „trist, lipsit de rodnicie și, de 
fapt, de-a dreptul jalnic și deprimant”® de a gândi. 

Dacă ne uităm la anul în care a fost publicat eseul lui Carlyle — 
1849 —, avem motive să înțelegem mândria economiştilor: argumentele 
lor au contribuit la eliminarea unei instituții precum sclavia. Există 
însă si o tensiune în eseul lui Carlyle între argumentarea de factură 
filosofică şi cea inspirată de știința economiei. Este o tensiune pe 
care putem s-o regăsim și astăzi. Așa că un studiu al „problemelor 
filosofice ale analizei economice a instituţiilor” este departe de a ne 
antrena doar pe terenul unui discurs articulat într-un metalimbaj: 
un limbaj despre limbajul analizei economice a instituţiilor și teoriile 
formulate în acest limbaj. Limbajele folosite sunt mai degrabă 
concurente, adesea fiind angajate pe drumuri care conduc la coliziuni. 

Fără să-şi dea seama, în focul retoricii sale care vrea să 
mistuie drepturile omului, Carlyle lansează o provocare pentru 
modul economic de a gândi. Legarea de glie este o instituţie. Tot 
asa si sclavia este o instituţie. Ele ar fi mai eficiente totuşi când este 
vorba de smulgerea oamenilor din starea de indolenta.’ Conceptul 
de ,eficienta” ne mută însă de pe terenul discursului moral pe 
acela al rationamentelor economice.! Cum am putea detecta 


6 Carlyle, op. cit., p. 530. 

7 Carlyle, op. cit., p. 531. 

3 Carlyle, op. cit., p. 530. 

? Argumentul lui Carlyle, op. cit., pp. 535-536, se îndreaptă vizibil în 
această direcție — a nevoii de a forța pe cei leneși să muncească. 

10 Finalul este grăitor. În momentul în care scria Carlyle, mai exista sclavie 
în Brazilia şi-n alte parti ale lumii. El se întreabă retoric dacă Marea 
Britanie ar fi în stare să suprime sclavia folosind mijloace militare. 
Acest lucru i se pare imposibil (Carlyle, op. cit., p. 538). Avem însă aici 
o ilustrare involuntară a modului economic de a gândi: resursele Marii 
Britanii ar fi fost insuficiente pentru a atinge scopul propus. 

eficienta unei institutii? Ce sens ar avea un concept precum cel de 
„eficienţă” într-un asemenea context? 

Pentru a răspunde la aceste întrebări provocatoare sunt 
necesare o serie de clarificări, în primul rând de ordin 
terminologic. Desi Carlyle nu folosește termenul de „instituție”, o 
expresie precum „instituția sclaviei” surprinde un aspect al 
abordării sale: el compară această „instituţie” sau pe aceea a 
„legării de glie” cu o „instituție” precum piața liberă a muncii. 
Ceea ce adaugă termenul de „instituție“, folosit în prezentare, tine 
de încercarea de a ridica nivelul de generalitate. 

În limba de toate zilele, atunci când oamenii folosesc 
cuvântul ,,institutie” nu au câtuşi de putin în vedere o ascensiune 
pe un plan mai abstract al discuţiei. „Instituţia” este ceva concret, 
ce tine practici administrative. Cel mai adesea este vorba despre 
detectarea practicilor administrative ale unui anume funcționar 
sau grup de funcţionari publici. „A te adresa unei instituţii” 
înseamnă a proceda în concordanţă cu practicile administrative ale 
anumitor funcționari. 

În limba latină, de unde este preluat, cuvântul „institutio” 
acoperă o paletă variată de sensuri.!! ÎL găsim întovărășit cu mos 
(obicei, practică), precum în morum institutio.!? Alteori este vorba însă 
despre învățături, doctrine: „Graecis institutionibus eruditi”! — 
Cicero vrea să aducă filosofia la cunoştinţa concetatenilor săi si, în 
acest context, se referă la „acei romani familiarizați cu învățăturile 
grecilor”, dar incapabili să le comunice în limba latină.!* Mai 
general, institutiones, în acest sens, sunt „principii”. 

În limbile moderne sensurile cuvântului „instituţie” au avut 
tendinţa de a prolifera. Cea mai bună ilustrare a acestui fenomen o 
oferă dicționarul semantic al limbii engleze realizat la Princeton 
sub conducerea lui George Miller. ,,Institutii” sunt și școlile, 


1 Dictionarul-tezaur Oxford al limbii latine le clasifică pe patru direcții: 
organizaţie sau sistem, orânduială, obicei și învăţătură. A se vedea 
Oxford Latin Dictionary, Oxford, Clarendon Press, 1968, p. 930. 

12 Pentru alte exemple a se vedea Oxford Latin Dictionary. 

13 Cicero, De natura deorum, |, 8. 

u Înţelesul acesta, cel de ,,invatatura” este bine reflectat în titluri de carte 
precum „Institutio oratoria” (pregătire pentru oratorie). 

asezamintele destinate ocrotirii orfanilor sau spitalele (inclusiv cele 
psihiatrice).!° Ca şi-n cazul oricărui alt termen din limba naturală 
folosit în teorii sau discipline cu caracter sistematic, trebuie să 
vedem ce sens capătă cuvântul în context. Limba naturală nu ne 
este de mare ajutor. Trebuie să examinăm modul în care utilizează 
specialiştii din domeniul dat termenul. 

De cel mai mare interes pentru tema noastră este sensul 
termenului „institutio” în context juridic. Corpus Juris Civilis, 
publicat pentru prima oară între 529-534, la cererea împăratului 
Justinian, avea o parte numită Institutiones. Aceasta era un fel de 
manual pentru juriști, al cărui conţinut era preluat în mare parte 
din opera lui Gaius.!* Manualul avea patru cărți sau „elemente”: 
despre persoane, despre lucruri, despre succesiuni, despre 
obligaţii.” În timp, în terminologia juridică, institutio acoperă 
categoriile juridice de bază, devine un termen situat la rădăcina 
conceptelor cu care operează juriștii.!8 

Revenind la Carlyle, am putea spune că economiștii au dat o 
replică textului în care știința lor este calificată drept „tristă, 
lugubră”. Aș pune această replică sub semnul interesului pentru 
„instituţii”. În știința economiei, până la urmă, predomină sensul 
juridic al termenului „instituţie”. Este vorba însă de un sens larg, 
care acoperă orice regulă: de la „regulile de purtare” la legi în sens 
juridic, dar şi reguli informale, nestipulate în nici un text. Din 
pricina centralitatii sensului juridic al termenului „instituție“, in 


15 A se vedea toate posibilităţile în căutările pe arborii semantici din 
dicționarul WordNet, pe Internet la adresa http://wordnet.princeto 
n.edu/perl/webwn. 

16 Gaius a fost redescoperit abia la începutul secolului al XIX-lea. Pentru 
comparații a se vedea, de exemplu, Rudolph Gneist (ed.), Institutionum 
et regularum iuris romani syntagma, Leipzig, Teubner, 1858, care 
prezintă in paralel regulile lui Gaius si cele ale lui Justinian. 

17 În acest manual sunt listate la început celebrele principii ale dreptului, 
între altele „honeste vivere” (să trăieşti cinstit). În „Scrisoarea pierdută”, 
honeste bibere este o aluzie ironică la cunoașterea confuză a principiilor 
din acest manual. 

18 A se vedea în acest sens proiectul de lexicon semantic JurWordNet, pe 
Internet la adresa http://www.ittig.enr.it/Ricerca/materiali/JurWordN 
et/JurWordNetEng.htm. 

limba engleză, s-a încetățenit expresia „law and economics”. Daca 
parcurgem uriașa Encyclopedia of Law and Economics’ observăm 
însă că sintagma „law and economics” acoperă analiza economică a 
o serie întreagă de domenii: proprietatea privată, reglementările 
privitoare la mediu, contractele, dreptul financiar, fiscal si vamal, 
dar și cercetările de tip „public choice” (unde se pune accent și pe 
studiul instituţiilor politice), teoria firmelor sau chiar Școala 
Austriacă. Într-un sens și mai larg, „analiza economică a instituţiilor” 
include şi cercetarea regulilor informale dintr-o societate sau a 
unor instituţii sociale precum căsătoria. 


Două moduri de a vedea schimburile 


Scriind despre filosofia oamenilor de știință, Mircea Flonta observă 
că aceștia nu se disting prin lipsa de prejudecăţi sau de vederi cu 
caracter general, ci prin capacitatea de a examina critic supozitiile 
teoriilor pe care le susțin. Scoaterea la lumină a supozitiilor, pentru a fi 
examinate critic, poate fi ea însăși o operație cu caracter problematic. 
Supozitiile au uneori un caracter ascuns, tacit. „Pot să rămână supozitii 
ascunse, care scapă perspicacităţii generaţiilor de cercetatori.””! 

Tot Mircea Flonta vorbeşte despre „identificarea motivelor 
de bază ale unei filosofii în mare măsură nerostite”.2 Operația 
aceasta vizează acele „presupoziţii filosofice” despre care se 


19 Editată de Boudewijn Bouckaert (Univ. Ghent) și Gerrit De Geest de la 
Universitatea din Ghent (publicata in cinci volume de Editura Edward 
Elgar), disponibilă pe Internet la adresele http://users.ugent.be/~gdegeest/ 
(situl european) și http://encyclo.findlaw.com/ (site-ul american). 

2 Pentru o introducere vie în diversele forme de extindere a analizei 
economice a se vedea Richard B. McKenzie si Gordon Tullock, The New 
World of Economics, Homewood, Illinois, Richard D. Irwin, 1981. 
Parcurgând această carte este greu să acceptăm ideea de „știință 
lugubră” a lui Carlyle; exemplele sunt captivante, ideile neobișnuite, 
iar argumentele pot fi urmărite cu pasiune. 

2 Mircea Flonta, Perspectivă filosofică si rațiune științifică — Presupozitii 
filosofice în ştiinţa exactă, Bucuresti, Editura Ştiinţifică si Enciclopedică, 
1985, p. 24. 

2 Mircea Flonta, op. cit., p. 13. 

vorbeşte in subtitlul cărţii lui Mircea Flonta. Presupozitii de acest 
gen sunt prezente desigur nu doar la fizicieni, ci si la economisti. 
Cu atât mai mult ele sunt prezente in texte precum cel al lui Carlyle. 
Ne vom concentra aici atentia in special asupra presupozitiilor, 
lăsând la o parte analizele conceptelor folosite de economiști sau 
taxonomia metodelor. 

Judecati care par a tine de domeniul evidenţei ascund uneori 
presupozitii extrem de discutabile. Voi începe cu asertiunile lui 
Carlyle cu privire la muncă. Eseistul deplânge lenea, delăsarea 
foştilor sclavi, care nu sunt dispuși să muncească (pe bani) pe 
plantaţii. Preferă — cum spunea și unul dintre foştii nostri prim- 
miniștri - nemunca. Cel putin una dintre presupozitiile subiacente 
unor asemenea afirmatii este insa extrem de problematica. 

Să zicem că membrii unei societăţi date s-au hotărât să „se 
pună pe muncă”. Ce vor face însă concret? Vor săpa grădini, 
precum în povestea cu comoara ascunsă în grădină? Vor ridica 
diguri sau construi canale de navigație? Sau, mai modeşti, vor 
meşteri diverse obiecte? S-ar putea foarte bine ca ele sau ei să 
muncească pe rupte, dar aproape nimeni să nu folosească obiectele 
confecționate, canalele de navigaţie, grădinile sau digurile. Ar 
putea oare vreun cârmuitor înțelept să dea un rost muncii lor? Într- 
un fel, asta se întâmplă tacit în cazul legării de glie preconizate de 
către Carlyle. Cârmuitorul înțelept trebuie însă să ştie şi el ce 
anume să le ceară să muncească. N-are cum face acest lucru în 
lipsa unei pieţe libere, pe care se poate vedea ce are si ce nu are 
căutare. Or, în felul acesta se revine la piața liberă, inclusiv cea a 
muncii, pe care Carlyle vrea s-o modifice, introducând o instituţie 
a proprietăţii asupra ființelor umane. 

Carlyle, din pricina teoriilor sale despre eroi si istorie, este 
considerat uneori un precursor al mișcărilor fasciste din secolul 
trecut. Ideea nu este tocmai greşită si poate fi susținută cu 
elemente din textul discutat aici. O mișcare fascistă de la noi 
pretuia si ea munca: isi punea membrii să scoată apă din fântântă, 
s-o toarne la loc şi aşa mai departe. Mutatis mutandis, canalele 
navigabile si alte opere faraonice ale lui Stalin sunt si ele o ilustrare 
a acestei idei că „munca l-a făcut pe om”. 

Ceea ce dă sens muncii este schimbul pe o piaţă liberă. Este 
exact ceea ce susține știința lugubră detestată de către Carlyle. 

Modurile de a vedea schimburile sunt însă foarte diferite. Voi 
retrasa aici pe scurt un contrast adesea menționat între două 
moduri de a vedea schimburile. Al doilea mod ţine în mod cert de 
gândirea economică. Primul, chiar dacă unele dintre elementele 
sale se regăsesc în gândirea economică mai veche, tine mai degrabă 
de intuitiile cuiva care se situează în afara gândirii economice.% 

Un prim mod de a vedea schimburile pe o piață este acela al 
transferării de valori egale dintr-o mână într-alta. Pe vremea 
economiei clasice egalitatea valorică putea desigur fi văzută ca 
egalitate între munca depusă pentru a crea un bun şi munca 
depusă pentru a crea bunul echivalent. Reveneam deci la acel 
laitmotiv al muncii, de care aminteam mai sus. 

Ce motive are avea însă oamenii să schimbe între ei bunuri, 
de vreme ce ele au valori egale? Răspunsul natural este: au nevoi 
diferite. Unul are o întrebuințare pentru un bun, în vreme ce altul 
are o întrebuințare pentru celălalt bun. Acest răspuns conduce însă 
la diglosie: discursul despre valoare este construit în două limbaje 
diferite. Pe de o parte, este limbajul valorii-muncă. Pe de altă parte, 
limbajul folosit este cel al intrebuintarii unui bun sau altul pentru a 
satisface nevoi. 

Schimbul ca transfer de valori echivalente are și conotaţii 
etice. În acest mod de a vedea schimburile atenţia se concentrează 
asupra unei forme de dreptate. Drept este să primesti în schimb 
ceva echivalent cu ce ai dat. 

Al doilea mod de a vedea schimburile modifică total perspectiva 
adoptată. Presupozitia sa centrală este cea a câștigurilor reciproce. 
Într-un schimb, la începutul tranzacţiei, fiecare parte pretuiste mai 
mult bunul pe care-l oferă la schimb cealaltă parte. Așa văzând 
lucrurile, este natural ca fiecare parte să aibă un câștig; de pe urma 
schimbului. Fecare a obținut un bun pe care-l pretuieste mai mult 
decât pe cel pe care-l avea înainte. 

Nu este nevoie să introducem, în al doilea mod de a vedea 
schimburile, nici un fel de idee de nevoie sau de dreptate. Se vede 


% Pentru o scurtă trecere in revistă atât a economiei clasice, cât si a celei 
neoclasice, precum și pentru un florilegiu de eseuri filosofice remarcabile 
pe teme din știința economiei a se vedea Daniel M. Hausman, Filosofia 
științei economice, Bucureşti, Humanitas, 1993. 

destul de lesne că a dispărut și centralitatea muncii. A face un schimb 
care să aducă un câștig, cât mai mare este acum elementul central. 

A doua viziune este, sub o formă sau alta, cea a „științei 
lugubre”. Economistii au ezitat însă până după mijlocul veacului al 
XIX-lea s-o adopte în totalitate. Motivul este destul de lesne de 
înțeles dacă observăm că a doua viziune ne cere să postulăm un 
concept de utilitate. Este destul de evident că fiecare persoană care 
participa la un schimb câştigă ceva din perspectiva utilității. Nu 
era însă evident limbajul în care să fie exprimat acest lucru. Abia 
marginalismul a introdus un limbaj în care se poate vorbi coerent 
despre schimburi în termenii utilității. 

Carlyle a scris articolul la care ne-am referit cu mult înainte 
de cotitura marginalistă în gândirea economică. Ar fi înțeles el oare 
limbajul marginalist? Ar fi acceptat să discute în termenii utilității 
marginale? Este greu de spus ceva precis, pentru că întrebarea 
invită la o speculație care n-are cum fi acoperită cu dovezi 
empirice. Bănuiala mea este totuşi că n-ar fi acceptat limbajul 
respectiv. El respinge ştiinţa lugubră a economiei pentru că 
presupozitiile poziţiei sale sunt strâns înrudite cu o viziune despre 
schimburi în termeni de muncă, nevoi şi fairness. 


O paralelă cu filosofia morală 


Limbajul utilității este folosit și-n filosofia morală. N-ar fi greu să 
refacem argumentarea lui Carlyle folosind acest limbaj. Dificultatea 
tine însă de alegerea dialectului potrivit. 

Să zicem că încercăm să reformulăm retorica în favoarea 
legării de glie sau chiar a unei forme de sclavie, în cazul textului 
lui Carlyle. Soluţia problemei creşterii productivității pe plantațiile 
din Indiile de Vest, aşa cum o concepe Carlyle, poate fi înțeleasă ca 
o acțiune prin care muncitorii de origine africană din insule sunt 
forţaţi să muncească pe plantaţii. De ce să fie întreprinsă aceasta 
acțiune si nu alta? În limbajul utilității, am spune că respectiva 
acţiune are o utilitate mai mare decât alte acţiuni. 

Exemplul lui Carlyle are în el o notă de accentuat dramatism 
pentru că vizează ființe umane reale si un loc real, Indiile de Vest. 
Exemplele folosite în filosofie pot să pară mult mai frivole. În 

special in secolul trecut, filosofii de orientare analitica au preferat 
situaţii imaginare, adesea extrem de implauzibile.? Prin contrast 
însă cu retorica lui Carlyle, tehnica de argumentare a filosofiei este 
mult mai riguroasă. În primul rând ea invită la operarea unor 
distincţii conceptuale. O asemenea distincţie se impune și-n cazuri 
precum cel al introducerii sclaviei, aşa cum o vede Carlyle. 

Când discutăm despre utilitatea acțiunii avute în vedere de 
Carlyle imprecizia începe chiar de la identificarea acţiunii. Este 
vorba despre sclavie doar în Indiile de Vest? Cum vor fi identificați 
cei care urmează a fi aduşi în starea de sclavie? Dacă este vorba 
despre o acțiune mai amplă, tot așa, nu este limpede pe cine 
vizează.” Dacă trecem peste neclaritati, ajungem însă la problema 
evaluării utilității acţiunii ca atare. După Carlyle, ea este utilă 
pentru că ar aduce forța de muncă necesară pe plantaţii. Tot atât 
de bine se poate spune însă că respectivii muncitori aduşi cu forța 
la muncă vor fi lipsiţi de motivaţie sau chiar vor distruge plantatia. 
Adesea se argumentează tocmai că munca robilor este putin eficientă. 

Mult mai important este contrastul care poate fi introdus 
între utilitatea acțiunii şi utilitatea regulii. Din nou s-ar ivi 


2% Adrian Miroiu, în prefața la antologia Etica aplicată, Bucuresti, Alternative, 
1995, comentează contrastul dintre sobrietatea argumentării și frivolitatea 
exemplelor filosofice (v. p. 8). El atrage atenţia, pe de o parte, asupra 
rolului didactic al exemplelor frivole și, pe de altă parte, asupra rolului 
acestor exemple în tehnica de argumentare din filosofia morală. A se 
vedea și exemplul ca atare discutat de către Adrian Miroiu. În cazul 
respectiv, un trib de amerindieni este vecin cu un fort; fiul șefului de 
trib este ucis; vrăjitorul tribului l-a identificat pe Jones ca autor al 
crimei; comandantul fortului știe absolut sigur că Jones este nevinovat, 
dar, dacă nu-l predă pe Jones, toţi cei din fort vor fi uciși; dilema 
morală a comandantului este aceea a alegerii între jertfirea unui nevinovat 
şi moartea tuturor celor din fort. Exemplul amintește desigur mai degrabă 
de romane de o calitate literară îndoielnică. Tiparul dilemei poate reveni 
însă în multe situaţii reale. Adrian Miroiu comentează exemplul prin 
prisma alegerii între examinarea consecinţelor și examinarea obligațiilor, 
dar putem să folosim acest gen de exemple și pentru a discuta o 
versiune sau alta a filosofiei morale care pune accentul pe utilitate. 

% Prin contrast, în exemplul cu fortul acţiunea este limpede: predarea lui Jones. 

2% Distincția este familiară în filosofia morală. J. J. C. Smart este, de exemplu, 
o figură proeminentă a utilitarismului centrat pe acţiune. R. Brandt ar 

probleme pricinuite de neclaritatea limbajului: cum putem formula 
regula avută aici în vedere? Trecând peste detalii, am putea 
discuta o regulă de genul următor: cei care muncesc trebuie să se 
afle în proprietatea cuiva; nu trebuie să fie liberi nici să-şi aleagă 
locul de muncă, nici să facă sau nu o anumită muncă. Pe scurt, cei 
care muncesc execută ordinele proprietarului. 

Când examinează utilitatea regulilor, filosofii fac o serie 
întreagă de distincţii fine. Regula ca atare este o abstracţie; trebuie 
să vedem ce se-ntâmplă în diverse condiţii. Putem să ne 
închipuim, de pildă, care sunt consecinţele atunci când toți 
urmează regula. Se întâmplă însă lucrul acesta în condiţii reale, 
ideale? Care sunt consecințele dacă doar o persoană sau un mic 
grup încalcă regula? 

Carlyle pare a fi un autor prins sub foc încrucișat. Filosofii ar 
vâna neclaritatile din text. Economistii ar examina eficiența 
practică a propunerilor sale. 

Singurul lucru pe care-l spune efectiv Carlyle este că 
liberalismul filantropic este neputincios dacă vrea să impună 
interzicerea sclaviei. Cu alte cuvinte, regula care interzice sclavia 
ar fi dificil de aplicat. 

Am cădea într-o capcană dacă am încerca să infirmăm 
asertiunile lui Carlyle prin invocarea dispariţiei treptate, în secolul 
al XIX-lea, a sclaviei. Oamenii se ascund adesea în spatele 
neclaritatii cuvintelor din limba naturală. Am auzit adesea că-n 
Moldova şi Tara Românească n-a existat sclavie. Nu sunt sclavia si 
robia sinonime? Cine vrea, din orgoliu naţional sau din alte 
motive, poate desigur să jongleze cu vorbele. Au fost, de 
asemenea, lagărele lui Stalin o formă de sclavie? Cuvântul ca atare 
nu s-a folosit, desigur. Dar oamenii au fost forțați să sape canale 
sau să presteze alte munci. Exact ca la Carlyle, în chiar publicaţiile 
din lagăre, se susținea că munca respectivă este o formă de 
îndeplinire a unei datorii fata de patrie. 


fi un cunoscut exemplu de promotor al unui utilitarism centrat pe 
utilitatea regulilor. Pentru un rezumat succint al acestor două tipuri de 
utilitarism a se vedea Gerald Barnes, „Utilitarianisms”, Ethics, vol. 82, 
octombrie 1971, pp. 56-64. 

Trecând din nou peste neclaritati, care ar fi utilitatea regulii 
sclaviei? Să zicem că utilitaristul nu poate invoca entități precum 
drepturile omului, pentru că acestea nu există pur și simplu în 
teoria sa. Nimic nu împiedică însă examinarea aplicării regulii în 
propriul caz și-n cel al altor ființe umane. Ai fi nefericit dacă ai fi 
adus în starea de sclavie? Dacă da, atunci de ce alţii ar fi fericiți? 
Regula sclaviei aduce pentru unii nefericire.” Cum stăpânii sunt 
inevitabil în minoritate, regula sclaviei poate fi respinsă pe temeiul 
unui utilitarism centrat pe reguli. 

Cum spuneam, „utilitate” este un termen fundamental și 
pentru economiști. Sunt aceștia mai degrabă înclinați să cerceteze 
utilitatea acţiunilor sau utilitatea regulilor? Depinde. 

O bună bucată de vreme, până dincolo chiar de mijlocul 
secolului trecut, putem spune că economiștii au fost interesați 
exclusiv de utilitatea acţiunilor. Analiza economică a instituţiilor este 
însă versiunea, din perspectiva gândirii economice, a utilitarismului 
centrat pe reguli. 

Evolutiile din filosofia morală si din analiza economică ne 
pun in fata unei tendinţe comune: aceea de a examina utilitatea 
regulilor. Rămâne să vedem însă și ce este caracteristic și chiar 
contrastează cu abordările filosofice în cazul analizei filosofice 
a instituțiilor. 


Analiza economică: focalizare pe costuri 


Oricine parcurge, fie și în grabă, literatura law and economics dă 
peste pagini care acoperă subiecte adesea tratate și în literatura 
filosofică. Un text faimos, precum „The Problem of Social Cost” al 
lui Ronald Coase,% începe cu o discuţie despre presupozitiile 
situaţiilor în care se pune problema dacă A îi face un rău lui B și în 
ce fel ar putea fi remediat acest lucru. Observatia crucială a lui 
Coase este că presupozitia simplă conform căreia întotdeauna 
există o separare netă între „băieţii buni” si „băieţii răi” este falsă. 


27 Anuseuita că, pentru utilitaristi, „fericire” și „nefericire” sunt termeni tehnici. 
% Publicat în Journal of Law and Economics, vol. 3, octombrie 1960, pp. 1-44. 

Ce ne propune el in loc? Acceptarea presupozitiei că orice 
intervenţie în favoarea unei parti aduce un rău celeilalte parti, rău 
care la rândul său se reflectă în condiţiile de viata ale restului 
comunității. De exemplu, când un crescător de vite și un fermier 
care cultivă grâu sunt vecini, vite rătăcite de cireadă vor pune la 
pământ în mod inevitabil o parte din lanuri. Aceasta înseamnă mai 
puţin grâu recoltat. Dacă este restricționat însă crescătorul de vite, 
atunci va scădea producția de carne. Un rău se va produce în mod 
inevitabil întotdeauna. 

Formulând mai abstract lucrurile, putem spune că 
întotdeauna trebuie să jertfim ceva. În exemplul concret de mai sus 
trebuie jertfită fie o parte din carne, fie o parte din grâu. Cu o 
formulă succintă, putem spune că economiștii au un concept cu 
ajutorul căruia retin trăsăturile de bază ale acestei idei de 
sacrificare a posibilităţilor de a ne procura un bun sau altul: 
conceptul de cost. În filosofie, discuţiile despre sacrificiu sunt 
desigur impregnate de un aer solemn. În cazul științei economiei 
este vorba despre o experiență de-a dreptul prozaică. Fiecare 
dintre noi, dacă are o sumă de bani sau orice altă resursă care-i 
permite să-și procure prin schimb diverse bunuri, trebuie să se 
decidă ce anume să sacrifice. Exemplul de resursă cel mai grăitor 
în acest sens este timpul. Dacă am un interval de timp în care pot 
să merg fie la munte, fie la mare, trebuie să jerfesc muntele sau 
marea; nu pot să urc în același timp pe munte și să înot în mare, 
oricât ar fi de apropiate în spaţiu muntele și marea. 

Ronald Coase a adăugat o contribuţie importantă la modul 
economic de a vedea costurile. El a atras atenţia asupra faptului că 
trebuie luate în calcul și costurile aferente tranzacţiilor ca atare.” 

Să zicem că avem de comparat două tranzacţii prin care 
achiziționăm un bun X. În prima tranzacţie prețul bunului X este A. 
În a doua este B, dar B este mai mic decât A. Este neapărat a doua 
tranzacţie mai avantajoasă decât prima? Depinde. Totul depinde 
de costul tranzacţiilor. Sunt cel putin trei aspecte ale costului 
tranzacţiilor aduse în discuţie în literatura economică: în primul 


2 A se vedea secțiunea V, „The cost of market transactions taken into 
account”, din Coase, op. cit. 

rând, costurile legate de aflarea celui mai bun preţ“; in al doilea 
rând intervin costurile legate de negocierea contractului*!; în sfârșit, 
sunt costurile legate de monitorizarea respectării contractului*. 

Noţiunea economică de cost nu este decât un fel de a reuni 
într-o abstracţie trăsăturile-cheie ale sacrificării posibilităților de a 
ne procura un bun. Într-un fel, „costul tranzacţiilor” nici nu este un 
cost, ci un mod de a vedea sacrificiile făcute pentru a încheia 
contracte și a le duce la bun sfârșit. 

Ce legătură au însă toate acestea cu instituțiile? Pentru a 
răspunde trebuie să împletim mai întâi două fire ale discuţiei de 
până acum. Am dezvoltat ideea că gândirii economice îi este 
specifică ideea castigurilor reciproce în cazul unui schimb. Pentru 
ca schimbul să aibă efectiv loc trebuie încheiată însă o tranzacţie. 
Or, un alt fir al discuţiei era cel care privea costul tranzacţiilor. Prin 
urmare, combinând cele două fire, rezultă dependenţa castigurilor 
reciproce dintr-un schimb de costul tranzacţiilor. 

Să zicem că o societate dată are un număr de N membri. În 
sens economic, X este un bun dacă există cel puţin o persoană 
dispusă să-și procure X (sau să-l păstreze dacă-l are deja). Atunci, 
pentru orice bun X, printre acele N persoane va exista cel puţin 
una pentru care X are o asemenea utilitate încât fie ar fi dispusă 
să-l obţină prin schimb, fie atunci când l-ar deţine nu l-ar mai 
schimba. Economistii vorbesc pur şi simplu despre faptul că există 
cineva care-şi doreşte, în sens economic, cel mai tare bunul 
respectiv. A-ti dori ceva in sens economic înseamnă a fi dispus sa 
dai ceva la schimb pentru bunul respectiv. Simpla exprimare a 
unei opinii nu este suficientă. Ideal vorbind, prin schimb, orice bun 
X ar putea ajunge la persoanele care și-l doresc cel mai tare în sens 
economic. Asta dacă n-ar exista costurile tranzacţiilor. 


5 Faptul că preţul B este mai mic decât prețul A nu înseamnă în sine 
nimic. S-ar putea, în primul rând, să fie nevoie de mult timp pentru a 
localiza bunul X la preţul B. Or, timpul jertfit antrenează un cost. 

31 O tranzacţie complicată poate să implice angajarea unor întregi echipe 
în negociere și un consum sensibil de resurse. 

32 Din nou, achiziţionarea bunului X la un pret mai mic nu este neapărat 
o soluţie avantajoasă dacă ulterior livrarea bunului nu se face la 
termen și nici în condiţiile stipulate în contract. 

Situaţia ideală descrisă mai sus are desigur o proprietate 
foarte importantă. Ea maximizează utilităţile tuturor celor N membri 
ai societăţii. În calea acestei maximizări stau costurile tranzacţiilor. 
Nu se poate pune problema de a elimina total aceste costuri. Dacă 
ne uităm atent la argumentul de mai sus al lui Coase privind 
reciprocitatea daunelor în interacțiunile umane, vedem desigur de 
ce acest lucru este imposibil. 

Există însă o cale de a micșora costurile tranzacţiilor. 
Instituţiile pot facilita sau îngreuna tranzacţiile. Intuitia cu privire 
la legătura dintre instituţii şi costul tranzacţiilor este centrală 
pentru law and economics în particular și pentru întreaga analiză 
economică a instituţiilor în general. 


Filosofia morală şi analiza economică a instituţiilor: 
interferenţe versus coliziune 


Concluzia de până acum a studiul nostru ar putea fi formulată 
filosofic în felul următor: unele instituţii stau în calea fericirii 
umane. De exemplu, sclavia este o astfel de instituţie. Nu se pune 
însă problema de a-i face pe toţi fericiți în cea mai mare măsură. S- 
ar putea ca unora dintre stăpânii de sclavi să le placă să fie stăpâni 
sau chiar să le placă să folosească forţa fizică împotriva sclavilor. 
Aceste plăceri trebuie însă să dispară. 

Carlyle, ale cărui idei în răspăr cu modernitatea au slujit 
drept pretext şi sursă pentru urzeala pe care am așezat textul de 
fata, deplange risipirea în căutări individuale ale fericirii. Aceasta 
nu este însă decât reflectarea unei trăsături a utilităţilor în sensul 
economic al termenului. Foarte multi economiști sunt de acord ca 
utilităţile unei persoane nu sunt comparabile cu acelea ale altei 
persoane. Nu există criterii interpersonale de comparare a 
utilităţilor. Carlyle poate să ironizeze utilitatea statului la soare sau 
bucuria de a mânca un pepene. Sofismul la care recurge este însă 
unul adesea întâlnit: scala personală de valori (în termenii gândirii 
economice, de utilități) este ridicată la rangul de standard universal. 

Mai există o eroare crucială în rationamentele lui Carlyle. El le 
vorbeşte foștilor sclavi despre interesul londonezilor de a consuma 

zahăr, cafea sau alte produse ale Indiilor de Vest. Adam Smith arătase 
de multă vreme deja că nu trebuie să-i vorbim persoanei cu care vrem 
să facem un schimb despre nevoile noastre, ci despre interesele ei. 

Sclavia mai are un defect semnificativ din punct de vedere 
economic. Ea îi scoate pe sclavi în afara tesaturii tranzacţiilor si în 
acest fel elimină posibilitatea de a detecta utilităţile atribuite de ei 
diverselor bunuri. Stăpânul este cel care decide, hotărând desigur 
după propriile sale criterii. Nu se-ntâmplă însă așa şi în cazul 
oricărei firme? Nu există si acolo o structură ierarhică şi utilități 
care sunt determinate nu de angajaţi, ci de angajator? Ba da, dar în 
cazul firmelor este vorba despre un echilibru rațional între costul 
tranzacţiilor si recursul la structuri ierarhice.* lar angajaţii nu sunt 
legaţi de glie. Pot părăsi firma si, de asemenea, viata lor nu este 
determinată decât parțial de firmă. 

Pe scurt, pentru un individualist, știința economiei nu este 
deloc lugubră, ci luminoasă. Acesta este desigur un semn al unei 
interferenţe dintre gândirea economică și filosofie, dar este și un 
semn de întrebare. Este o convergenţă doar cu un anumit tip de 
filosofie morală şi politică. Întrebarea este dacă putem generaliza 
această convergenţă. De asemenea, comunitatea actuală a filosofilor 
este înclinată către o asemenea interferenţă sau nu? 

Există destule exemple ale influenţei gândirii economice 
asupra filosofiei secolului al XX-lea. Unul dintre ele este cel al cărții 
lui Robert Nozick Anarhie, stat şi utopie. 

Multe dintre ideile economice din Anarhie, stat și utopie sunt 
preluate din teoriile Şcolii Austriece. Nozick se abate însă de la 
metodele şi concluziile Şcolii Austriece, în special atunci când este 
vorba despre instituții. Cea mai importantă structură instituțională 
pe care o discută Nozick este desigur statul. În termeni economici, 
statul este, la Nozick, o firmă care are un monopol legitim asupra 


5% A se vedea fragmentele din Avutia națiunilor de Adam Smith incluse în 
antologia Limitele puterii, editată de Adrian-Paul Iliescu si Mihail-Radu 
Solcan, București, Editura ALL, 1994, pp. 38-39. 

3 Legătura dintre firme și costul tranzacţiilor este o altă idee extraordinară 
a lui Ronald Coase. 

3 Robert Nozick, Anarhie, stat și utopie, traducere de Mircea Dumitru, 
București, Humanitas, 1997. 

unui număr restrâns de activităţi. Orice extindere a domeniului de 
activitate al acestei firme speciale este ilegitimă. 

La rândul lui, Nozick a influențat analiza economică a 
instituţiilor. Un exemplu în acest sens îl constituie teoria 
economică a instituţiilor sociale dezvoltată de Andrew Schotter. 

Dincolo de complementaritatea dezvăluită de interferentele 
de genul celor amintite mai sus există, uneori doar latent, alteori în 
mod explicit, momente de coliziune. Ar fi greu de găsit așa ceva, în 
secolul trecut, în cazul ştiinţelor naturii. Chiar si în ştiinţele vieții 
excepţia o constituie biologia evoluționistă. Iar coliziunile sunt mai 
degrabă cu gândirea de inspirație religioasă, nu propriu-zis 
filosofică. În cazul științelor sociale în general și al analizei 
economice a instituțiilor în particular, lucrurile stau însă altfel. 

Într-un fel, nici în cazul interferentelor amintite mai sus 
filosofii nu procedează după metoda kantiană, care le cere să ia 
teoriile științifice drept un dat şi să se întrebe care sunt condiţiile 
lor de posibilitate, nu dacă sunt sau nu adevărate. De aceea am și 
folosit termenul ,,interferente”: filosofii intervin în dezbateri 
privitoare la analiza economică a instituțiilor, iar economiștii, la 
rândul lor, dezvoltă construcţii de natură filosofică. Desigur, în 
cazul coliziunilor, metodologia kantiană a tratării cunoaşterii 
ştiinţifice este chiar de-a dreptul ignorată. 

Mă voi referi în încheiere la un tip de obiecţii care vin mai 
degrabă dinspre filosofie către analiza economică a instituţiilor, în 
special către analiza economică a dreptului. Înainte de aceasta trebuie 
spus însă că și economiștii au şi ei obiecțiile lor la adresa filosofiei. 

Nu-mi sunt cunoscute surse academice standard în care un 
economist să dezvolte obiecții radicale la adresa comunității 
filosofilor. Cum mai nou unii profesori din universităţi au jurnale 
pe Internet (blog-uri) este posibil să identifici însă elementele de 
coliziune în sursele non-standard. Un asemenea jurnal are Bryan 
Caplan, care predă economia la George Mason University.” 


3% A se vedea Andrew Schotter, The Economic Theory of Social Institutions, 
Cambridge University Press, 1981, in special pp. 20-39, 170-173. Schotter 
reia tehnica de a argumenta pornind de la starea naturala in stilul lui Nozick. 

37 Pe Internet la adresa http://econlog.econlib.org/ 

În toamna anului 2007, Bryan Caplan a participat la o 
conferință pe tema Aggregation in Moral and Political Philosophy, la 
Bowling Green State University. La întoarcerea de la conferință, 
Caplan a afişat în jurnalul său mai multe însemnări. Una dintre ele, 
ceva mai amplă, se intitulează What Are Philosophers Experts At?% 
Caplan pleacă de la presupozitia că filosofii trebuie să fie experți 
într-un domeniu. La conferinţă, scrie el, a avut ocazia să întrebe la 
ce anume se pricep filosofii. Răspunsurile primite au fost pe două 
linii: una este cea a competenţei în prezentarea punctelor de 
vedere ale altor filosofi; a doua ţine de capacitatea de a analiza 
consistenţa logică a argumentelor. Caplan se declară însă uimit de 
varietatea punctelor de vedere din cadrul filosofiei și de lipsa unui 
nucleu comun de vederi ale celor din comunitatea filosofilor. 

Ar fi multe de scris pe tema situației care-l derutează atât de 
tare pe Caplan. Pe scurt, eu unul cred că presupozitia adoptată este 
falsă. Nu există un domeniu al filosofiei, cu atât mai puţin un 
domeniu despre care filosofii să furnizeze enunturi adevărate (asa 
cum cere explicit Caplan). Filosofia nu este nici măcar o întreprindere 
interdisciplinară. Ea este — dacă e să adoptăm o formulă - o 
activitate transdisciplinară. 

Adevăratele observaţii acide vin însă din partea cititorilor 
articolului. Unul dintre ei socotește că filosofii sunt experți în 
identificarea inteleapta a unei societăți bune. Formula este ironică, 
pentru că respectivul cititor apreciază că în rândurile comunității 
academice din SUA care se ocupă cu filosofia morală și politică 
domnește consensul: „cel mai bun mod de a promova binele este 
recursul la o economie socialistă.” 

Cum se-ntâmplă de multe ori, în observaţiile acide de genul 
celei de mai sus este multă exagerare, dar și un ceva adevăr. 
Etichetele ideologice tin de exagerare. Pe de altă parte, este 
adevărat că majoritatea filosofilor care se ocupă cu filosofia morală 
si politică au abordări care intră în coliziune cu modul economic 
de a gândi despre instituţii. În primul rând, foarte multe abordări 
filosofice sunt focalizate pe noţiunea de dreptate. În al doilea rând, 
foarte mulți filosofi sunt convinși că există moduri de a identifica 
„nevoile” sau utilităţile independent de procesele de schimb de pe 


% Pe Internet la adresa http://econlog.econlib.org/archives/2007/11/what_ 
are_philos.html 

o piaţă. În fond, subscriu la primul mod de a vedea schimburile. 
De aici și un curs al teoriilor lor inevitabil îndreptat către o 
coliziune cu analiza economică a instituţiilor. 

Nu trebuie să răscolim mult prin revistele de filosofie pentru 
a da de opinii de semn contrar celor de pe blog-ul lui Caplan. Mă voi 
opri asupra unui articol al lui Edwin C. Baker,” publicat în 1975.% 
Articolul lui Baker examinează critic presupozitiile analizei economice a 
dreptului. Suntem încă la începuturile ascensiunii acestei discipline în 
universitățile americane, parte a curentului mai vast de răspândire 
a modului economic de a analiza instituţii. 

Baker este absolut conștient de cel de-al doilea mod de a vedea 
schimburile şi de semnificaţia sa în cadrul gândirii economice." El 
este interesat însă mai degrabă de operationalizarea acestui mod 
de a vedea schimburile. Citindu-l pe Richard Posner,” Baker pune 
accentul pe tranzacţiile monetare si pe ideea de „dorinţă de a plăti” ®. 

Miezul argumentului lui Baker este construit pornind de la 
legătura dintre dorința de a plăti si distribuţia veniturilor si a 
avutiei într-o societate. Dacă distribuţia aceasta este nedreaptă, 
atunci dorința de a plăti va conduce la rezultate nedrepte.“ Se 
vede cum Baker aduce însă rapid în discuţie ideea de dreptate, în 
vreme ce ea nu joacă un rol similar în analiza economică a dreptului. 


% La vremea aceea Fellow in Law and Humanities la Harvard University, 
ulterior profesor și avocat; din 1986, profesor de drept la University of 
Pennsylvania. Faptul că nu este vorba în mod direct de un filosof nu 
diminuează, cred, forța argumentului dezvoltat aici. Articolul este 
publicat într-o revistă de filosofie aplicată. Expertiza în materie de 
drept a autorului este mai degrabă importantă, pentru că în discuţie 
este analiza economică a dreptului. 

40 C. Edwin Baker, „The Ideology of Economic Analysis of Law”, Philosophy 
and Public Affairs, Vol. 5, Nr. 1, toamna 1975, pp. 3-48. 

4! A se vedea Baker, op. cit., p. 4. El vorbește despre „ideea intuitivă din 
spatele definiţiilor valorii si eficienţei în perspectiva paradigmei pieţei”; 
referindu-se însă la creşterea valorii în urma unui schimb, el simte 
totuși nevoia să așeze termenul „valoare” între ghilimele (ale prudentei). 

42 Cartea lui Richard Posner, Economic Analysis of Law, Boston, 1972, a contribuit 
substantial la răspândirea law and economics. 

8 „Willingness to pay” joacă un rol deosebit de important în toată argumentarea 
lui Baker. 

+1 Baker, op. cit., p. 6. 

Obiectiile lui Baker la adresa analizei economice a dreptului 
sunt sistematizate destul de devreme în articol. În esenţă, ceea ce 
Baker reproșează analizei economice a dreptului este că-i 
favorizează pe cei avuti.* 

În concluziile finale, Baker susţine că „eficienţa economică 
nu este o bază adecvată pentru evaluarea sistemului de drept și 
pentru sugestii referitoare la structura acestuia”. Baker este 
dispus să admită că analiza economică reflectă ideologia dominantă 
de pe vremea constituirii dreptului jurisprudential anglo-saxon 
(common law), dar consideră că această ideologie este depășită.” 

Carlyle vedea în ştiinţa economică expresia forțelor 
modernităţii distructive. La Baker, lucrurile stau exact pe dos, în 
măsura în care analiza economică se potriveşte mai bine cu 
sistemul common law şi societatea anterioară secolului al XX-lea şi 
chiar secolului al XIX-lea. 

Scriind din perspectiva filosofiei, mă simt într-o situaţie 
incomodă. N-am cum să subscriu la poziţia nihilistă în raport cu 
filosofia a lui Caplan. Nu cred însă nici în argumentul că analiza 
economică a dreptului sau, mai general, cea a instituţiilor serveşte 
drept fațadă pentru o ideologie. 

Modelul kantian al analizei condiţiilor de posibilitate ale 
cunoașterii științifice nu este aplicabil în cazuri precum cel al 
analizei economice a dreptului. Ceea ce putem identifica aici este 
mai degrabă un continuum între analiza filosofică si cea 
economică. Coliziunea între cele două forme de analiză nu mi se 
pare nici necesară, nici rodnică. 

Ideea de continuum între analiza instituţiilor si analiza 
filosofică necesită, cred, o precizare. În lumina observaţiei că 
filosofia nu are un domeniu al ei (de pildă, cercetarea dreptății sau 
altceva de acest gen), n-are sens să înțelegem continuum-ul ca pe o 
trecere graduală de la analiza economică a instituţiilor la studierea 
unui ipotetic domeniu rezervat filosofiei. Fenomenul este cu totul 
altul. Rezumându-ne, de exemplu, la cazul analizei economice a 
dreptului, precum în articolul lui Edwin Baker, observăm că este 
inevitabilă referirea la contexte existenţiale în care este afectată 


43 A se vedea Baker, op. cit., pp. 9-10. 
46 Baker, op. cit., p. 47. 
47 Baker, op. cit., p. 48. 

orice persoană (distribuţia veniturilor, a avutiilor si așa mai 
departe). Există un dublu pericol: fie studiul instituţiilor decurge 
ca și cum n-ar fi afectate ființe umane, ci ar fi vorba doar despre 
numere; fie încercarea de a înțelege condiţia existenţială a 
persoanelor umane este ruptă complet de cercetări precum cele din 
analiza economică a instituţiilor. Rolul filosofiei este unul de 
tălmaci. În sensul acesta ea este transdisciplinară. Ea nu inventează 
nici categoriile unei discipline precum analiza economică a 
instituțiilor, nici pe acelea în termenii cărora se poate vorbi despre 
condiția existenţială a ființelor umane. Pe scurt, continuumul 
dintre analiza economică a instituţiilor si filosofie tine de nevoia de 
a face permanent „traduceri simultane”. 

Concret, dacă analiza economică a instituţiilor operează cu 
situaţii în care există mari discrepanțe de venituri şi avere n-are 
sens să impunem pur și simplu o cenzurare a acestui gen de 
cercetări. Poate nu orice fel de discrepanțe de venituri sunt rodul 
inselaciunii, abuzului de putere etc. Argumentul ingenios al lui 
Nozick în cazul „Wilt Chamberlain”% arată că pot exista foarte 
bine mari discrepanțe de venituri „inocente”. 

Desigur, că şi argumentul simetric este de luat în seamă. N-are 
noimă să fetișizăm diferențele de venituri. Ele nu sunt un scop în sine. 
Nici ideea că stiloul scump ar face textul mai deştept n-are un fel de 
valoare a rebours în raport cu respingerea disparitatilor de avutie. 

În acest context, rolul filosofiei este delicat, aproape imposibil: 
misiunea ei ar fi să menţină un contact între analiza economică a 
instituţiilor și înţelegerea condiţiei existenţiale a persoanelor 
umane, ferind în același timp analiza instituţiilor de presiunile ce 
vin dinspre pasiuni politice, gusturi, mituri şi aşa mai departe. 

Eliberată de presiuni, dar menţinută în contact cu condiția 
existenţială a persoanelor umane, analiza economică a instituţiilor 
aduce o notă de realism sobru* în discuţiile despre om. Ea permite 
evaluarea necosmetizată a instituțiilor. 

De asemenea, concluzia de mai sus, mutatis mutandis, 
funcționează şi-n cazul altor abordări (decât cea economică) ale 
instituţiilor sau în cazul altor științe umane. 


48 Nozick, op. cit., pp. 209-213. 
2  Confundat în mod nefericit de Carlyle cu o „știință lugubră”. 

utilizarii matematicii in stiinta economica 


1. Matematica si stiintele socio-umane 

tiran nu ne vor pune în fața unor ecuații, ci vor încerca să ne redea 
intrigile tesute de tiran, slăbiciunile si punctele sale tari, obsesiile, 
maniile sale si asa mai departe. Dacă scrii o cronică la un roman, 
nu te apuci să faci o analiză statistică a vocabularului folosit în 
roman si nici nu vei desena diagrama relațiilor dintre personaje. 

Cititoarele sau cititorii vor să priceapă „esențialul“: care erau 
motivațiile tiranului?, cum de l-au acceptat cei din jur?, cine-l lingusea? 
Iar în cazul romanului: dacă are sau nu vreo valoare?, în ce stil este 
scris?, ce legătură are cu alte opere literare? si asa mai departe. 

Poate c-ar trebui să facem o deosebire strictă între disciplinele 
umaniste si stiintele sociale? Stiintele sociale ar fi cele care s-ar distinge 
prin recursul la matematică, prin contrast cu disciplinele umaniste. 

Până la un punct, distincția sugerată este utilă. Este evident 
că stiinte sociale precum demografia utilizează în mod intens 
matematica. Demografia a fost, de fapt, terenul pe care-au apărut 
multe dintre tehnicile statistice care-au fost preluate apoi si în afara 
stiintelor sociale. Dincolo de demografie, matematica este, desigur, 
folosită în multe alte stiinte socio-umane. Sociologii o folosesc; 
psihologii recurg si ei la statistică. Trebuie făcute însă cel putin 
două precizări importante. 


Acest text a apărut inițial în volumul colectiv Filosofia austriacă. Origini, 
specific, reprezentanți, C. Stoenescu, I. Tănăsescu, editori, Giurgiu, Pelican, 
2005, pp. 193-202 (n.ed.). 

Mai întâi, trebuie observat că-n științe precum psihologia sau 
sociologia, statistica este folosită la prelucrarea datelor. Dacă puteţi 
intra într-o bibliotecă de științe sociale cu acces direct la raft, 
rasfoiti cât mai multe cărți. Ar fi imposibil să facem aici note de 
subsol care să ilustreze rezultatele acestei răsfoiri. Impresia pe care 
veți avea-o cred că va fi aceea că, de regulă, teoriile ca atare nu sunt 
construite matematic. 

Așadar, în al doilea rând, se ridică o mare întrebare cu 
privire la utilizarea matematicii în construcţiile teoretice din 
ştiinţele socio-umane. Unele şcoli din lingvistică, de pildă, se 
remarcă prin teorii formulate în limbaj matematic. Dar ele coexistă 
cu școli care nu recurg deloc la matematică. 

În peregrinarea ipotetică prin bibliotecă există, desigur, un 
grup de cărți şi de reviste care vor produce o impresie absolut 
diferită. Cărţile și articolele de economie recurg, în majoritatea lor, 
la matematică. Însă, în aceste condiţii, întrebarea este alta decât 
aceea privitoare la respingerea matematicii. 

Întrebarea cu adevărat interesantă privește cauzele apelului 
atât de intens la matematică în știința economică. Este ceea ce vom 
discuta pe scurt în secțiunea următoare. 


2. Marginalismul și analiza matematică 


În scrierile clasicilor ştiinţei economice, de la Adam Smith la Karl 
Marx, matematica lipsește aproape cu desăvârşire. Situaţia se va 
schimba radical după revoluţia marginalistă din secolul al XIX-lea. 

În ce a constat revoluția marginalistă? Economiștii marginaliști 
(sau neoclasici, cum ar fi azi mai degrabă denumiți) au dat cu totul 
alt sens rolului utilității în ştiinţa economică. Pentru Adam Smith 
nu avea sens să facem o legătură între valoarea de piaţă a unui bun 
si utilitatea sa. Apa este mult mai utilă decât diamantele, dar 
valoarea pe piață a apei este mai mică decât a diamantelor.! 


1 Celebra problemă a apei și diamantelor este astfel formulată de către 
Adam Smith: „Nimic nu este mai folositor decât apa; dar cu ea nu se 
poate cumpăra mai nimic; aproape nimic nu se poate obţine în 

Marginalistii au tăiat nodul gordian arătând că trebuie sa 
examinăm procesul de substituire nu a apei ca atare cu diamante, 
ci al unor mici cantităţi din aceste bunuri. 

Un schimb ne permite să substituim un bun cu alt bun. Ceea 
ce trebuie să examinăm însă este substituirea unor mici unități 
dintr-un bun cu altul. Tot acest proces poate fi tot timpul examinat 
din perspectiva ultimelor unităţi care sunt substituite una alteia prin 
schimb (altfel spus, „la margine“). Ocazia de a utiliza aparatul analizei 
matematice sare efectiv în ochi.? Nu toate versiunile marginalismului 
au îmbrățișat însă ideea folosirii matematematicii. Exceptia notabilă 
o constituie ceea ce s-a numit mai apoi „Școala austriacă“. 


2.1. Școala austriacă 


Revoluţia marginalistă oferă istoricului şi filosofului ştiinţei unul 
dintre acele cazuri interesante de descoperiri multiple. Jevons (în 
Anglia), Walras (în Elveţia) si Menger (în Austria) au ajuns în mod 
independent la conceptul de utilitate marginală.5 Când Mises și-a 
început studiile universitare, Carl Menger era la sfârşitul carierei; nu 
era însă identificat cu fondatorul unei şcoli. Treptat însă versiunea dată 
marginalismului de către Menger a căpătat propria ei personalitate. 
Mises aprecia că Şcoala austriacă de economie a crescut pe 
un sol cultural aparte, pe solul pe care au apărut si filosofia lui 
Brentano, fenomenologia lui Husserl, empirismul lui Mach sau 
psihanaliza lui Freud.5 Încă de la sfârșitul secolului al XIX-lea 


schimbul ei. Un diamant, din contră, nu are nici o valoare de 

întrebuințare; cu toate acestea, în schimbul lui, se poate obţine adeseori 

o mare cantitate de alte bunuri“ [8], vol. 1, p. 22. 

Pentru o discuție mai amplă asupra revoluţiei marginaliste și a 

legăturii ei cu utilizarea matematicii în știința economică a se vedea 

cartea lui Mark Blaug [1], cap. 8. 

A se vedea discuţia amănunţită cu privire la această descoperire 

multiplă în Blaug [1], pp. 303-305. 

1 Ase vedea Mises [3], p. 33. 

5 Afirmația aceasta apare in Mises [3], p. 39, unde el precizează că solul 
cultural respectiv a fost distrus de nazism. 

Şcoala austriacă de economie s-a raportat extrem de critic la 
marxism. După primul război mondial, Scoala austriacă de 
economie a fost singura care a criticat ideea, extrem de răspândită 
atunci, a posibilităţii înlocuirii pieţei libere cu planificarea 
centralizată a economiei.” Scoala austriacă de economie s-a 
deosebit si se deosebește de curentul principal neoclasic din multe 
puncte de vedere. Între altele, Şcoala austriacă respinge utilizarea 
matematicii în ştiinţa economică. Mai mult decât atât, ea respinge 
şi testele empirice. Aici ne vom concentra însă atenția asupra 
ratiunilor avansate pentru a respinge utilizarea matematicii in 
teoria economica.® Şcoala austriacă de economie a prins pe deplin 
contur în seminarul privat al lui Ludwig von Mises, în Viena 
antebelică. Printre cei care au participat la seminarul lui Mises se 
numărau Friedrich A. Hayek, Felix Kaufmann, Fritz Machlup, 
Oskar Morgenstern, Erich Voegelin și alţii.” Nu toți au aderat la 
principiile Școlii austriece. Oskar Morgenstern, de pildă, a fost 
unul dintre cei care au contribuit considerabil la teoria economică 
matematizată, prin dezvoltarea teoriei jocurilor. Din seminarul lui 
Mises au provenit însă cei care, precum Mises însuși sau Hayek şi 
Machlup, au transplantat ideile școlii în afara Austriei, după ce au 
fost nevoiţi să emigreze din pricina nazismului. 


6 Contrastul dintre şcoala austriacă de economie si marxismul austriac 
este descris în culori vii de către Mises. El se oprește mai ales asupra 
contrastului dintre Böhm-Bawerk şi Otto Bauer. Böhm-Bawerk a fost 
marele critic al lui Karl Marx. Otto Bauer, aprecia Mises, era cel mai 
inteligent dintre marxiștii austrieci. O altă figură interesantă a stângii 
austriece cu care polemiza Şcoala austriacă de economie a fost Otto 
Neurath. A se vedea observaţiile lui Mises în [3], p. 40. 

7 Lucrarea de referință pentru critica planificării rămâne cartea lui Mises 
despre socialism [5]. 

8 Este important să precizăm că de respins este respinsă utilizarea 
matematicii în construcția teoretică. Statistica, de pildă, este acceptată 
însă în studiul istoriei unor fenomene economice. Nu este acceptată în 
construcţiile teoretice și nici studiile istorice nu sunt considerate teste 
pentru teorie, ci doar simple ilustrări ale teoriei. 

? Lista completă se găsește in Mises [3], p. 100. 

10 Pentru o prezentare monografică a Şcolii austriece a se vedea cartea lui 
Shand [7]. 

3. O teorie a preturilor reale 


Ce este o teorie economică, la urma urmei? O caracterizare utilă ar 
fi aceea conform căreia teoria economică este o teorie a prețurilor. 
Nu este tocmai o caracterizare acceptabilă din perspectiva Şcolii 
austriece,!! dar este utilă pentru observaţiile pe care vrem să le 
facem în continuare. 

Şcoala austriacă respinge studiul preţurilor care ar fi plătite 
în condiţii ideale. Ea cere ca explicaţiile să fie date pentru prețurile 
plătite efectiv pe o piaţă reală.!? Practic, cerința de mai sus este cerința 
de a studia doar prețurile unor bunuri reale. Această cerință de a 
studia bunuri reale ridică un obstacol formidabil în calea tehnicilor 
din analiza matematică, bazate tocmai pe presupunerea că avem de a 
face cu posibilitatea de a diviza continuu un bun. Din perspectiva 
unui individ real, divizarea în unităţi extrem de mici a unui bun real 
nu are sens. O picătură microscopică de apă nu potoleste setea 
nimănui.!5 Cerinta continuității s-ar putea să nu fie riguros respectată 
nici în teoriile fizicii. Fizicienii folosesc însă testele empirice pentru a 
elimina teoriile greșite. Lucrul acesta nu este la fel de facil de făcut în 
cazul teoriilor economice, iar Școala austriacă respinge din principiu 
şi recursul la testele empirice. În felul acesta, în acest punct, 
argumentele Școlii se sprijină unele pe altele si au drept efect 
respingerea utilizării analizei matematice. 


4. Respingerea perspectivei cantitative 
asupra utilității bunurilor 


Din perspectiva Şcolii austriece ceea ce contează (pentru acţiunea 
umană) sunt bunurile reale, așa cum sunt ele apreciate și folosite 
concret de indivizi. Nu există însă cantități de utilitate a unui bun. 


1 Din perspectivă austriacă, teoria economică este o teorie a acțiunii umane. 
A se vedea în acest sens tratatul de economie al lui Ludwig von Mises [2]. 

12 A se vedea Mises [3], p. 36. 

15 Argumentul irelevantei cantităților extrem de mici dintr-un bun pentru 
acțiunea umană este discutat de către Rothbard [6], pp. 264-265. 

Ideea este, în fond, simplă. Poti musca dintr-un măr concret.!1 
Nici un individ nu poate musca din mere abstracte, ideale. 

Când muști din măr nu consumi cantități infinitezimale. 
Utilitatea fiecărei mușcături dintr-un măr are sens doar raportată 
la un individ dat. Chiar dac-ar mușca succesiv din același măr, 
utilităţile bucatilor din mărul respectiv pentru două persoane 
diferite nu pot fi măsurate și, cu atât mai puţin, comparate. Fiecare 
acţiune are individualitatea ei. O persoană se poate opri din 
mâncatul din măr, pe când cealaltă continuă. Una abandonează 
mărul pentru o pară, cealaltă poate continua să mănânce din măr.!? 
Atât curentul principal neoclasic, cât şi Școala austriacă văd în 
acțiune fenomenul care revelează utilităţile indivizilor. Austriecii 
rationeza însă în mod expres în felul următor: o acţiune!” ne arată 
doar care este alegerea făcută între o alternativă sau alta.” 


5. Calculul economic 


O noţiune crucială pentru Mises și Școala austriacă în genere este 
cea de „calcul economic“. Calculul economic nu reprezintă însă 
pentru austrieci o operaţie aritmetică. În nici un caz tehnologia nu 
poate oferi ea răspunsuri atunci când este vorba de calculul economic. 


14 Pentru accentul pe acte concrete a se vedea, de exemplu, Mises [2], p. 122. 
Acolo este și explicată ideea legăturii dintre un act concret si marginalism: 
în exemplul lui Mises, individul folosește concret o bucată de aur sau 
de fier. Nu are de meditat asupra alegerii între aur și fier ca atare. 

15 A se vedea, dintr-o perspectivă mai generală decât cea a exemplului nostru 
cu merele si perele, discuția despre măsurare din Mises [4], pp. 55-58. 
Criticându-l pe Irving Fisher si ideea sa de cantități de utili, Mises 
respinge în mod absolut explicit atât măsurarea ca atare a utilităţilor, 
cât si încercarea de a ieși cu ajutorul aparatului matematic din 
dificultăţile legate de măsurarea cantităților de utilitate. 

15 De exemplu, acţiunea de a mânca dintr-un măr sau acţiunea de a 
mânca dintr-o pară. Atenţie la prezenţa unei alternative. De altfel, orice 
acţiune am examina vom fi în faţa unei alternative: pot să fac sau să 
omit să întreprind acțiunea respectivă. 

17 Ase vedea Mises [2], p. 122. 

Ideea de calcul economic este centrala pentru austrieci. Din 
nou ei au multe elemente comune cu alti economisti. Din nou insa 
abordarea lor are o serie de elemente specifice. 

Ca si pentru toţi economiștii, „calculul economic” reprezintă 
o cântărire a avantajelor (beneficiilor) unei acţiuni şi a costurilor ei. 
Austriecii insistă însă asupra faptului că nu există nici un mod de a 
desprinde, ca să spunem așa, acest calcul de individul uman ca 


atare. Calculul nu poate fi făcut în felul următor: fie scopul x; fie o = 
serie de tehnici de atingere a acestui scop; consultăm experții in a 
tehnologie pentru a stabili cea mai bună cale de acţiune. E 
Tehnologia ne permite doar să obținem o listă de tehnici; nu ne azi 
spune care este, economic vorbind, calea optimă. = 

De ce? Care este argumentul? Să examinăm un pic mai atent Ei 
ideea de cost. Cost înseamnă jertfirea altor posibilități de acţiune. S 
Dacă, pentru a atinge scopul x, recurgem la tehnica de acțiune t, 3 
atunci retragem resurse pe care le-am putea folosi pentru alte S 


acțiuni. A opta între o utilizare sau alta a resurselor este o decizie 
pur umană, nu una tehnologica.'* 


6. Sistemele economice nu sunt dispozitive tehnice 


Mark Blaug arata foarte clar de ce nu se poate sustine ideea ca 
utilitatea marginala ar fi fost adusa pe lume pentru a contracara 
ideile lui Karl Marx.” Pe măsură ce dezbaterea în jurul lui Marx a 
căpătat un caracter aprins, noul mod de a gândi teoria economică a 
fost însă invocat împotriva lui Marx. 

La începutul secolului al XX-lea, marxistii, si nu numai ei, 
susțineau ideea înlocuirii pieţei libere cu o formă sau alta de 

planificare centralizata. Este insa si posibil acest lucru? Mises si 
Scoala austriacă au răspuns categoric negativ la această întrebare.” 
Argumentul lui Mises este strâns legat de discuţia din secțiunea 5. 


18 A se vedea exemplul construirii unui pod dat de Mises [2], p. 208, 
precum si discuţia de acolo legată de retragerea resurselor care ar 
putea fi folosite pentru alte acţiuni. 

19 Ase vedea Blaug [1], pp. 302-303. Menger si Walras nici nu auziseră de Marx. 

2 A se vedea Mises [5], passim. 

Cum ar putea planificatorii să încerce totuși să desprindă de individ 
procesul de calcul economic? Cheia soluţiei pare a fi simplă. Să 
zicem că ati avea de construit un dispozitiv la care puteți folosi fire 
de cupru sau fire de aur. Ce alegeţi? Examinati prețul firelor de 
cupru și al firelor de aur. 

Pare simplu, dar nu este simplu. Mises a observat că 
preţurile pe care le-ar putea folosi planificatorii se formează doar 
pe o piaţă liberă. Planificarea tocmai asta elimină sau deformează. 
Preţurile utilizabile dispar prin chiar acțiunea de planificare. 

Are însă argumentul împotriva planificării o legătură cu 
utilizarea matematicii? Nu există evident o legătură directă. 
Planificarea ar putea îmbrăca o formă matematică sofisticată, fără 
ca să existe o astfel de formă matematică pentru teoria economică. 
Ea ar fi doar un simplu instrument pentru atingerea scopului (care 
este doar acela de a aloca resurse fără a folosi piaţa liberă). Școala 
austriacă pare să vadă însă în spatele ideii de planificare o 
presupozitie importantă. Presupozitia ar fi aceea a existenţei unui 
mecanism economic. Acest „mecanism“ ar putea fi reparat sau ameliorat 
așa cum repari sau modernizezi un automobil sau un computer. 
Această presupozitie este implicit respinsă de către austrieci. 

Studierea dispozitivului, a „mecanismului“ economic s-ar 
putea face utilizând matematica. Dar, după reprezentanţii Școlii 
austriece, dispozitivul nici măcar nu există. 


7. Inutilitatea matematicii pentru știința economică? 


Argumentele împotriva folosirii matematicii în știința economică 
ar putea fi discutate si mai amănunţit. Nu cred c-am obține însă un 
câștig radical si, oricum, n-avem aici spaţiu pentru acest lucru. 
Principalele elemente sunt deja în fata noastră. 

Ce respinge, de fapt, Scoala austriacă? Respinge o 
matematică orientată către cantități, o matematică a numerelor. De 
asemenea, respinge ideea continuității acestor entități cantitative. 

Ce nu este foarte convingător în tot acest demers? Matematica 
este și o ştiinţă a structurilor. Ea poate să ne ajute să studiem si 
situaţiile în care ceva nu este posibil să fie făcut, situaţii de genul 

imposibilității planificarii.21 Fără matematică nu putem răspunde la 
întrebarea dacă planificarea universală este sau nu logic imposibilă. 

Totdeauna m-a nedumerit oarecum unitatea Şcolii austriece 
când este vorba de respingerea utilizării matematicii. În alte 
privinţe există o sumedenie de diviziuni şi de dispute în cadrul 
şcolii. De unde această unitate de vederi? 

Rădăcina unităţii amintite pare să rezide în presupozitiile” 
legate de obiectul de studiu al economiei și-n metodologia şcolii. 
Dacă respingi, de fapt, obiectele ideale,“ nu prea mai ai loc din 
start pentru matematică. Dacă la aceasta se adaugă ideea că 
valorizările sunt strict punctuale si calitative,” matematica are tot 
mai puţin rost. 

Problema veritabilă este însă în acest caz natura metodologiei 
folosite. Este foarte important faptul că, în Şcoala austriacă, respingerea 
matematicii se cuplează cu respingerea utilizării datelor empirice. 


21 Autorul prezentului articol a dezvoltat în altă parte, în Freedom, Minds, 
and Institutions (Bucureşti: Editura Universităţii din București, 2003), 
tocmai punctul de vedere după care logica matematică ne poate ajuta 
decisiv în lămurirea chestiunii imposibilității logice a planificării 
universale, atotcuprinzătoare. 

2 Barry Smith, care-a consacrat multe eforturi studiului filosofiei austriece, a 
argumentat în favoarea prezenţei unei perspective aristotelice în opera 
lui Menger. Mises, după Barry Smith, este tot un aristotelician. Barry 
Smith acordă multă atenţie unor chestiuni precum studiul esentelor, 
nu doar al fenomenelor. Pentru orice aristotelician aceste esențe se 
manifestă în această lume, nu într-o lume platonică. Barry Smith face, 
în acest punct al argumentării sale, o comparaţie între Menger și 
Brentano. Nu trebuie uitat însă că trecerea de la perspectiva aristotelică 
la una platonică a jucat un rol în dezvoltarea fizicii moderne, matematice. 
A se vedea în acest sens cercetările lui Alexandre Koyre despre Galilei 
şi revoluţia ştiinţifică din secolul al XVII-lea în ale sale Etudes d'histoire de la 
pensée scientifique (Paris: Gallimard, 1973). Fizica aristotelică este, arată 
Koyré, antimatematică. Ea este o fizică a faptelor calitativ determinate. 
Prin contrast, pentru Galilei cartea naturii este scrisă în limbajul abstract 
al geometriei. Galilei este un platonist și matematica joacă un rol-cheie în 
separarea platonismului de aristotelism. Mises, la rândul său, susţine 
explicit ideea că „logica și epistemologia științelor acţiunii umane nu 
pot învăţa nimic din fizică și matematică“ (Mises [3], pp. 127-128). 

25 A se vedea aici secțiunea 3. 

2 A se vedea secțiunea 4. 

Metoda este inevitabil una filosofică. Și iarăși, în mod inevitabil, ea 
trebuie să fie antipozitivistă.% Metoda Şcolii austriece este 
comparabilă cu aceea a unor versiuni ale fenomenologiei.% Este un 
studiu filosofic în chestiuni cum sunt banii și creditele, piețele si 
planificarea, ciclurile economice si altele. 

si, în genere, în virtuțile logicii intrinseci limbajului natural. 

Carti (monografii) 


[1] Mihail-Radu Solcan. Arta răului cel mai mic. Bucuresti: 
ALL, 1998. [Cartea este o introducere in filosofia politica. Ea acopera 
următoarele teme: cooperarea umană, regulile, libertatea, dreptatea, 
egalitatea și deschiderea, puterea, proprietatea, drepturile individuale, 
democraţia şi piața. La fiecare temă există o introducere în dezbaterea 
contemporană, urmată de o reconstrucţie și evaluare a soluțiilor. 
Intenţia a fost nu aceea de a pune cap la cap teme și idei, ci de a găsi 
un argument pe care să-l susţinem de-a lungul întregului text. În acest 
sens, obiectivul principal al cărţii este de a vedea cum sunt posibile 
reguli nearbitrare într-o lume de cazuri individuale. ] 


[2] Mihail-Radu Solcan. Introducere in filosofia minții din 
perspectiva științei cognitiei. Bucureşti: Editura Universităţii din Bucuresti, 
2000. [Lucrarea propune o introducere în filosofia minţii din punctul 
de vedere a ceea ce am putea numi „cotitura computationala” în 
filosofie. Ca și în cazul „cotiturii lingvistice“, noutatea o constituie 
uneltele puse la dispoziţia filosofiei. Primul capitol al cărții evaluează 
diverse modalități de abordare a filosofiei minţii. Se susţine că 
utilizarea programelor de calculator ar putea ilumina experimentele 
gândite folosite în filosofie. Capitolul al doilea trece în revistă tocmai 
acele momente ale filosofiei tradiţionale a minţii care sunt sub semnul 
utilizării experimentelor gândite. Capitolul al treilea cuprinde o 
introducere în sistemele computationale, cu accent pe metodele care 
au fost preluate în știința cognitiei. Nu sunt uitate nici accentele critice 


Această listă adnotată a publicaţiilor a fost elaborată de către Mihail 
Radu Solcan. În secţiunea ,, Studii în reviste sau volume colective”, de 
la poziţia 26 adnotările lipsesc (n.ed.). 

la adresa „cotiturii computationale”. Capitolul al patrulea este dedicat 
exemplelor de analiză a unor aspecte ale abordării computationale a 
minţii. Capitolul al cincilea este centrat pe ideea că știința cognitiei a 
condus la crearea de noi orizonturi ale legăturilor dintre filosofie și 
alte discipline (în special, a condus la depăşirea divorțului dintre 
filosofie şi psihologie). Capitolul al şaselea este consacrat problemelor 
deschise. Constiinta este paradigma problemelor încă nedezlegate în 
ştiinţa cognitiei. Capitolul al şaptelea cuprinde o bibliografie adnotată si 
grupată pe teme. Adnotările completează informațiile din textul lucrarii.] 


[3] Mihail Radu Solcan. Freedom, Minds, and Institutions. 
București: Editura Universităţii din București, 2003. [Cartea este 
construită în jurul ideii că planificarea centrală totală este logic 
imposibilă. Ea propune o viziune asupra unui individualism 
indirect, care, în loc să plece de la indivizi şi drepturile lor, 
foloseşte imposibilitatea logică a planificării totale drept punctul 
de plecare pentru justificarea existenţei planurilor fundamentale, 
planurile pe care şi le fac indivizii. Cartea investighează problema 
conexiunii dintre indivizi si a dezvoltării de planuri complexe de 
acțiune. Ea argumentează în favoarea unei paralele conceptuale 
între rețelele de agenţi și rețelele neurale. Rețelele de indivizi 
permit să se facă fata problemei complexităţii care este generată 
inexorabil de încercarea de a-i coordona pe indivizi dintr-un 
centru. Libertatea este concepută ca un mod sofisticat, rațional de a 
face fata problemelor legate de complexitate.] 


[4] Mihail Radu Solcan. Eseul filosofic. Bucureşti: Editura 
Universităţii din București, 2004. [Cartea este un îndrumar pentru 
lucrările de „laborator“ la filosofie. Este vorba în special despre 
lucrările de seminar, dar ea poate fi folosită pentru elaborarea unor 
lucrări mai complexe. Sunt tratate diferitele faze ale elaborării unei 
lucrări, de la proiectul de cercetare şi documentarea inițială până la 
prelucrarea informaţiei, testarea ideilor proprii si redactarea finală. 
Accentul este pus in carte pe documentare si redactarea finală, care 
sunt mai lesne de pus sub semnul unor reguli precise. O mare 
atenţie este acordată acelor faze în care se poate folosi în mod 
intens calculatorul. Este indicat modul de a obţine, în texte de 
factură academică, pe printerul de acasă sau din laboratorul 

facultatii, rezultate apropiate de cele pe care le obtine o editura 
care foloseste personal specializat, echipamente si programe 
scumpe. Există însă un pret in spatele a orice. Aici prețul care 
trebuie plătit constă în efortul de a învăţa câteva elemente de bază 
ale programării orientate către prelucrarea de texte.] 


Curs şi suport de curs 


[1] Mihail-Radu Solcan. Logica modernă aplicată în filosofie şi 
stiintele sociale. Bucuresti: Academia de Studii Social-Politice, 1987. 
[Intenţia mea a fost de a face din acest volum un manual sui 
generis de logică. Asemenea manualelor, volumul cuprinde 
material din multe alte cărți. Dar acesta este, ca să spun asa, un 
„manual despre manuale“; volume faimoase ale lui Quine, Kleene, 
Grzegorczyk sunt prezentate ca atare, nu doar folosite implicit. 
Ideile și cărţile sunt plasate în context, inclusiv contextul cultural, 
dar şi cel al folosirii tehnicilor logice în filosofie sau analiza logică a 
modelelor din științele sociale. Sunt introduse tehnici informale si 
formale. Cititoarea sau cititorul sunt familiarizați cu ideile de bază 
ale logicii propozitiilor şi ale logicii predicatelor.] 


[2] Mihail-Radu Solcan. Instituţii politice și economice. Bucureşti: 
Universitatea din București, 2003. Curs pe CD pentru învățământul 
la distanţă. 


Studii în reviste sau volume colective 


[1] Mihail Radu Solcan. Producerea de inteligenţă artificială cu 
ajutorul calculatorului — o alchimie a secolului al XX-lea? Revista de 
filosofie, 29(4): 368-373, 1982. [Articolul abordează unele probleme 
ale filosofiei inteligenţei artificiale. Principalul său argument 
merge pe linia trasată de Dreyfus, cea a unei abordări sceptice a 
inteligenţei artificiale. Am abandonat ulterior acest scepticism fata 
de inteligenţa artificială.] 

[2] Mihail-Radu Solcan. The logical structure of political doctrines. 
Revue Roumaine des Sciences Sociales, 27(4): 7-15, octombrie — decembrie 
1983. [Articolul profită de avantajele limbajului esopic al logicii și 
investighează ceea ce este denumită „o doctrină politică universală“. 
Desi Popper nu este menționat explicit, problema principală este 
preluată din Poverty of Historicism (focalizarea pe bazele metafizice ale 
planificării şi lipsa lor de plauzibilitate). Cu ajutorul unor rezultate 
cunoscute din logică (teorema de necomputabilitate a lui Turing) 
se demonstrează ca o „doctrină universală“, care ar conţine si 
instrucțiuni pentru propria ei schimbare, este imposibilă. Spus mai 
simplu, în limbajul obișnuit, articolul susține că planificarea 
cuprinzătoare este logic imposibilă. Oarecum spre surprinderea 
mea, ideea imposibilității logice nu este nici astăzi percepută ca 
esenţială. Planificarea este mai degrabă considerată imposibilă din 
punct de vedere practic. Am încercat să dau o „față umană“ 
articolului în Freedom, Minds, and Institutions.] 


[3] Mihail-Radu Solcan. Rădăcinile culturale ale limbajului 
logicii moderne. Revista de filosofie, 33(2): 147-153, 1986. [Articolul 
investighează legătura dintre sistemul scrierii ideografice și logica 
simbolică modernă.] 


[4] Mihail-Radu Solcan. Unexpected models. Revue Roumaine 
des Sciences Sociales, 30(3-4): 71-73, 1986. [Acest articol concis este o 
încercare de a folosi aparatul analizei cost-beneficii pentru a 
dezvolta o semantică a logicilor non-standard.] 


[5] Mihail-Radu Solcan. John Locke și conceptul de proprietate. 
Revista de filosofie, (1): 39-42, ianuarie — februarie 1992. [Opera lui 
John Locke este tratată ca o poartă de acces către modernitate. Este 
examinat un paradox al acestei căi către modernitate. Paradoxul 
apare atunci când abordăm opera lui Marx ca pe o încercare de a 
indica existența unei contradicții în construcţia lui Locke. Eroarea 
lui Marx ar consta însă în confundarea unei contradicții a unei 
teorii despre capitalism cu o contradicţie a capitalismului însuși, 
care ar conduce la autodistrugere. (N.B. Din păcate, în redacția 
revistei notele articolului au fost pur și simplu tăiate. Nu am primit 
nici o explicație pentru acest gest, dar rezultatul este evident 
senzaţia că articolul nu are caracter academic.)] 

[6] Mihail-Radu Solcan. Procese sociale si terapie cognitiva. 
Sfera politicii, (9): 22-23, septembrie 1993. [Articolul examinează rolul 
cunoașterii în procesele sociale. Date din istoria modernă a României 
sunt folosite în încercarea de a corobora ipoteza că prăbuşirea 
comunismului este rezultatul unei penurii de cunoaștere generate 
de către absenţa discuţiei libere.] 


[7] Mihail-Radu Solcan. După revoluţie: înstructurarea opțiunilor 
publice. Revista de cercetări sociale, 1(4): 22-29, decembrie 1994. 
[Prima parte este o explicație tip public choice a rezultatelor 
alegerilor din România în perioada 1990-1992. A doua parte 
încearcă să clarifice natura sprijinului de care beneficiază partidele 
post-comuniste si anticomuniste din România. Este formulată 
ipoteza că oamenii aduși în orașe prin procesul industrializării din 
timpul comunismului tind să sprijine partidele post-comuniste. 
Sunt examinate dovezile empirice în cazul elitei politice de după 
1989. În cazul partidelor post-comuniste, circa 60 la sută dintre 
membrii elitei sunt născuţi în mediul rural. În cazul partidelor 
anticomuniste, numai aproximativ 30 la sută sunt născuţi în 
mediul rural. Chiar daca am include aici și pe cei născuți în orașele 
mici, procentul tot ar fi în jur de 40 la sută.] 


[8] Mihail-Radu Solcan. Jocul libertăţii și jocul puterii. În 
Adrian-Paul Iliescu şi Mihail-Radu Solcan, editori, Limitele puterii, 
pp. 175-180. București: ALL, 1994. [Ideea subiacentă studiului este că 
puterea nelimitată de reguli ale libertăţii are o dinamică distructivă.] 


[9] Mihail-Radu Solcan. Cum l-am descoperit pe Michael 
Oakeshott. În Michael Oakeshott: Raționalismul in politică, pp. 131-136. 
Bucuresti: ALL, 1995. [Însemnările mele privesc abordarea de către 
Oakeshott a naturii sistemului politic nazist. Se susține că momentul 
principal al argumentării lui Oakeshott este atunci când el pune în 
evidenţă faptul că scopul principal al naziștilor era să obțină si să 
extindă puterea. Puterea devine un scop în sine şi procesul de 
creștere a puterii generează un sistem politic dinamic, care nu se 
opreşte din expansiunea sa.] 


LISTĂ ADNOTATĂ A PUBLICATIILOR 


Yfosoj1y 


6 


40210S NpVY vyw wvisowau uy ‘auvwun sojajuitys vi 


6 


415 


, 


stiintelor umane. In memoriam Mihail Radu Solcan 


3 


Filosofia 


416 


[10] Mihail-Radu Solcan. Fals cuvânt înainte la Mizeria 
istoricismului. In Karl Popper: Mizeria istoricismului, pp. VII-XVI. 
Bucuresti: ALL, 1996. [Popper respingea ideea de a i se prefata 
operele, dar contractul cu sponsorii acestei traduceri prevedea o 
introducere la editia in limba romana. Astfel se explica de ce am 
scris „un fals cuvânt înainte”. Am explicat argumentele filosofice 
ale lui Popper care conduc la respingerea prefetelor si nu numai a 
lor. Este vorba despre orice „loc“ sau sursă dotată cu autoritate. ] 


[11] Mihail-Radu Solcan. Isaiah Berlin si luarea în serios a 
ideilor. În Isaiah Berlin: Patru eseuri despre libertate, pp. 5-17. 
București: Humanitas, 1996. [Obiectivul principal al articolului este 
de a arăta de ce, pentru Berlin, ideile ca atare merită atenția 
noastră. Nu există un adevăr ideal sau absolut care să servească 
drept etalon pentru ideile noastre. Discrepantele dintre idei au însă 
propria lor valoare. Confruntările de idei au un rol crucial. 
Problema relativismului, pe care o ridică o astfel de abordare, este 
lăsată deschisă în acest articol, dar este accentuat faptul că Berlin 
nu accepta relativismul.] 


[12] Mihail-Radu Solcan. Note despre epistemologia socială 
aplicată. Polis, 4(4): 93-98, 1997. [Soluţia hayekiană a problemei 
planificării este tratată aici ca o paradigmă a epistemologiei sociale 
aplicate. Articolul examinează ipoteza că prăbușirea comunismului 
ar fi fost provocată de o dependenţă de importul de cunoaștere. 
Comunismul era dependent de importul de idei noi, inclusiv de 
importul de idei privitoare la structurile economice și instituţiile 
politice. Când aceste idei au devenit corozive, sistemul s-a 
prăbușit. Articolul examinează dovezile empirice furnizate de 
existența unui sistem dublu de informare (unul pentru publicul 
larg şi unul pentru elita comunistă). Sistemul de informare a elitei 
comuniste avea un caracter secret. El avea o funcție dublă: 
conferea acces la ştirile reale și acces la idei noi, mai ales din Vest. 
Cât timp Vestul însuși este dominat de idei socialiste nu se întâmplă 
nimic. Dar atunci când piaţa liberă devine populară, ideile legate 
de piață distrug sistemul, chiar și atunci când sunt partial aplicate.] 

[13] Mihail-Radu Solcan. Capcane. Sfera politicii, (60): 25-27, 
mai 1998. Articolul face parte dintr-un grupaj pe tema exceptionalismului 
românesc. [Este dezvoltată ideea capcanelor exceptionalismului. 
Sunt examinate presupozitiile ideii de exceptionalitate. Articolul 
pledează pentru individualism metodologic și conceperea societății 
ca o lume de cazuri. Din această perspectivă, discuţia despre 
exceptionalitate are sens ca o discuţie despre cazuri fără precedent. 
Se sugerează că găsirea unei poziții de echilibru între căutarea 
precedentelor numai în alte părți și obsesia precedentelor exclusiv 
autohtone poate fi găsit numai într-un proces de integrare 
prin competitie. ] 


[14] Mihail-Radu Solcan. David Friedman și apărarea 
inteligenta a libertatii economice. Polis, 5(1): 187-193, 1998. [Aceasta 
este o recenzie-eseu pe marginea cărții lui David Friedman Hidden 
Order — The Economics of Everyday Life (New York: Collins, 1996). Ea 
pune accentul pe abordările de tipul „depinde“ (de situatia data) si 
„soluţia răului celui mai mic“ la David Friedman. Aceasta 
înseamnă că noi trebuie să luăm în serios argumentele si nu 
schemele sociale rigide, fie ele şi „capitaliste“.] 


[15] Mihail-Radu Solcan. Filosofia: între modestie și umilință — 
încercare de comentariu. În Valentin Mureșan, editor, Între 
Wittgenstein şi Heidegger, pp. 91-100. Bucureşti: Alternative, 1998. 
[Contribuţia mea la volum este o încercare de a clarifica natura 
filosofiei prin relevarea rolului analizei presupozitiilor.] 


[16] Mihail-Radu Solcan. Naționalismul și dinamica puterii. 
Polis, 5(4): 98-111, 1998. [Articolul începe prin a pune în contrast 
„viziunea Mayflower” cu „viziunea naţională“ asupra fundamentelor 
constituționale ale statului. Conform celei dintâi statul este legitim 
pentru că are la bază un contract. Cea de a doua viziune pune 
accentul pe „neam“ și „glie“. Naționalismul are două dimensiuni: 
prima este reunirea neamului între aceleași granițe; a doua este 
stăruința de a păstra sau obţine o coincidenţă între granite si glie. 
În practică, a doua tendinţă duce la prezenţa pe teritoriu a unor 
minorități de alt neam. Soluţia rezonabilă pare atunci „cârpirea“ 
constituției naționale cu elemente ale viziunii Mayflower. Se arată 

că rezultatul este însă un text constitutional inconsistent. Logic, 
dintr-un text inconsistent decurge orice. Argumentul principal este 
că astfel este creat spaţiul pe care se poate instala o guvernare 
arbitrară. Exemplele din istoria recentă a Europei de Sud-Est 
coroborează această ipoteză.] 


[17] Mihail-Radu Solcan. Philosophical problems of the computer 
representation of knowledge. Krisis, pp. 109-116, iulie 1998. [Principalul 
scop al studiul este să arate că stiinta computerelor oferă filosofiei 
posibilitatea de a-și extinde panoplia uneltelor analitice. Noi 
tehnici pot fi dezvoltate pentru a ataca probleme filosofice legate 
de cunoaștere.] 


[18] Mihail-Radu Solcan. Rationalism și relativism în scrieri 
ale lui Mircea Flonta. În Adrian-Paul Iliescu, editor, Cunoaştere şi 
analiză: volum omagial Mircea Flonta, pp. 74-87. Bucureşti: ALL, 1998. 
[Eseul meu combină reconstrucţia cu examinarea critică. Ideea 
principală este că opera lui Mircea Flonta poate fi caracterizată 
drept un ,relativism rationalist’. Ea contrastează astfel cu un 
relativism irationalist, dar si cu un rationalism, fie el si critic, dar 
bazat pe o abordate cumulativista si lineară a cunoaşterii si 
insensibil la aspectele istorice ale stiintei.] 


[19] Mihail-Radu Solcan. Democracy and reform. Polis, 6(2): 
83-93, 1999. [Articolul este consacrat conceptiei lui Hayek despre 
democratie. Este explorata ideea unor tipuri diferite de cunoastere 
utilizate în societate: o cunoaștere funcţională si o cunoaștere bazată 
pe trăire. În disputa dintre cei care pun accentul pe rolul pieţei și 
cei care insistă asupra primatului democraţiei intervin aprecieri 
diferite ale rolului cunoaşterii. Pentru democrat contează cunoașterea 
bazată pe trăire: democraţia conferă un sentiment de demnitate 
cetățenilor. Adepții pieței insistă asupra rolului cunoașterii functionale.] 


[20] Mihail-Radu Solcan. John Locke si ideea de libertate. În 
Silviu Culea, editor, John Locke: Al doilea tratat despre cârmuire, 
pp. 297-314. Bucureşti: Nemira, 1999. [Acesta este un eseu despre 
Locke scris din perspectiva cititoarei sau cititorului din România al 
celui de Al doilea tratat despre carmuire. Este formulată ideea că 

înțelesul libertăţii este legat de soluționarea nearbitrară a 
conflictelor. Se face o încercare de a arăta că lectura lui Locke are 
sens nu numai atunci când încerci să înţelegi 1688-89, ci și atunci 
când în centrul atenţiei este 1989.] 


[21] Mihail-Radu Solcan. Vina și libertate: un comentariu la 
capitolul II din Despre libertate. In George Ene, editor, Filosofia 
politică a lui John Stuart Mill, pp. 223-259. laşi: Polirom, 2000. 
[Studiul este o încercare de a analiza pas cu pas arhitectura 
argumentului central din eseul lui Mill despre libertate. 
Bibliografia comentată care-l însoțește plasează această analiză în 
contextul dezbaterilor cu privire la natura argumentării lui Mill.] 


[22] Mihail-Radu Solcan. Hayek și ideea de democraţie. În 
Adrian-Paul Iliescu, editor, Filosofia socială a lui F.A. Hayek, pp. 165-196. 
Iaşi: Polirom, 2001. [Studiul analizează ipostazele concepţiei lui 
Hayek despre democraţie, în trei faze ale evoluţiei sale intelectuale. 
O atenţie specială este acordată viziunii lui Hayek asupra reformei 
sistemului de instituții ale democraţiei moderne.] 


[23] Mihail-Radu Solcan. Complexitate, cunoaștere și instituții. 
În Marcel Bodea, editor, Complexitatea, pp. 123-149. Cluj-Napoca: 
Casa Cărţii de Ştiinţă, 2002. [Principalul scop al studiului este 
examinarea legăturii dintre complexitatea fenomenelor sociale și 
rolul cunoașterii în societate. În această lumină, sunt cercetate şi 
limitele transplantării de instituţii dintr-o societate în alta societate.] 


[24] Mihail-Radu Solcan. Instituţiile si teoria formală a 
acțiunii. În Adrian Miroiu, editor, Instituţii în tranziție, pp. 17-54. 
Bucureşti: Punct, 2002. [Principalul scop al studiului este identificarea 
conceptelor şi instrumentelor analitice provenite din știința economică 
utilizabile în analiza instituțională. Sunt distinse patru tipuri de 
abordări inspirate de ştiinţa economică: (1) o abordare care utilizează 
conceptele de bun public şi de cost al tranzacţiilor; (2) o abordare 
care foloseşte doar conceptul de bun public; (3) o abordare centrată 
pe ideea de cost al tranzacţiilor; (4) o abordare care respinge atât 
ideea de bun public, cât si pe cea de cost al tranzactiilor.] 

[25] Mihail-Radu Solcan. Vechiul și noul institutionalism: o 
analiză comparativă. În Adrian-Paul Iliescu, editor, Mentalitati şi 
instituții, pp. 339-359. București: Ars Docendi, 2002. [Studiul investighează 
liniile de forță ale contrastului dintre vechiul institutionalism, ostil 
concepţiilor economice neoclasice, și noul institutionalism, văzut 
ca o extindere a programului de cercetare neoclasic. ] 


[26] Mihail-Radu Solcan. Logica minimală a alegerii. În Valentin 
Muresan si Mircea Dumitru, editori, Itinerarii logico-filosofice: Omagiu 
profesorului Cornel Popa, pp. 104-122. Bucuresti: Editura Universității 
din București, 2004. 


[27] Mihail-Radu Solcan. Cunoaştere discursivă, trăire 
noetică și societate civilă. În Mircea Flonta, Hans-Klaus Keul și 
Jorn Rusen, editori, Religia și societatea civilă, pp. 157-175. Piteşti: 
Paralela 45, 2005. 


[28] Mihail-Radu Solcan. Părinţi şi copii. Sfera Politicii, (115): 
17-20, 2005. 


[29] Mihail-Radu Solcan. Speculă și speculație. În Mircea 
Dumitru, Adrian-Paul Iliescu si Patricio Brickle, editori, Filosofia 
azi: Prima întâlnire academică româno-chiliană, pp. 175-182. Bucuresti: 
Editura Universităţii din Bucureşti, 2005. 


[30] Mihail-Radu Solcan. Scoala austriacă de economie și 
respingerea utilizării matematicii în știința economică. În Constantin 
Stoenescu şi lon Tănăsescu, editori, Filosofia austriacă: origini, specific, 
reprezentanți, pp. 193-202. Giurgiu: Pelican, 2005. 


[31] Mihail-Radu Solcan. Trei însemnări despre comunism, 
anticomunism și responsabilitate. Sfera Politicii, (120-121-122): 115-121, 
2006. <http://www.sferapoliticii.ro/sfera/art19-solcan.html>. 

Editarea in volum a dezbaterilor 
unui colocviu cu participare internationala 


[1] Mihail-Radu Solcan, editor. Colloquium on Contemporary 
Topics in Philosophy of Science, Logic and Cognitive Science: Bucuresti, 
1998. Universitatea din Bucuresti. Publicat sub forma unui numar 
al revistei Krisis, iulie 1998. [Lucrările grupate în acest volum au 
constituit baza pentru discuţiile de la Colocviul organizat de către 
mine, în 1997, la Predeal. Titlul contribuţiei mele este „Philosophical 
Problems of the Computer Representation of Knowledge“ (pp. 109-116).] 


Antologii și culegeri documentare 


[1] Adrian-Paul Iliescu și Mihail-Radu Solcan, editori. Limitele 
puterii. Bucuresti: ALL, 1994. [Aceasta este o antologie de filosofie 
politică focalizată pe tema limitelor puterii. Observațiile mele pe 
această temă sunt sintetizate în „Jocul puterii și al libertății“ 
(Ibidem, pp. 175-180).] 


[2] Mihail-Radu Solcan, editor. Filosofia analitică. Bucureşti: 
Academia de Studii Social-Politice — Universitatea din București, 
1982. [Lucrarea este o antologie de filosofie analitică. Părțile 
principale ale volumului au drept teme: (1) conceptul de analiză; 
(2) pozitivismul logic și filosofia limbajelor ideale; (3) filosofia 
post-pozitivista; (4) filosofia socială analitică. Fiecare parte conţine 
o introducere care trece în revistă principalele direcţii ale evoluției 
filosofiei analitice în orizontul temei respective. Extrasele sunt din 
autori precum Jaakko Hintikka (pentru conceptul de analiză), 
Wittgenstein (atât din Tractatus, cât si din Investigations), 
Lukasiewicz, Austin, Quine (din Word and Object). Partea de 
filosofie socială pune accentul pe contribuţia lui John Rawls la 
dezvoltarea unei teorii a dreptatii.] 


[3] Mihail-Radu Solcan, editor. Impactul social al biologiei. 
Bucuresti: Academia de Studii Social-Politice, 1983. [Volumul 
reuneste prezentari documentare si traduceri pe patru mari teme: 

apariţia vieţii, evoluția omului, implicaţiile biologiei in viata 
socială și cadrul conceptual al biologiei. Între altele, sunt 
prezentate concepțiile lui Manfred Eigen si Peter Schuster despre 
evoluția moleculară, Philip Liberman și Edmund Crelin depre 
vorbirea omului de Neanderthal, E. Wilson sau Mary Midgley 
despre gene. Este făcută o prezentare amplă a manualului de 
filosofia biologiei al lui Michael Ruse. Studiul introductiv este 
realizat de Nicolae Lotreanu si Mihail-Radu Solcan.] 


[4] Mihail-Radu Solcan, editor. Dezbateri pe marginea problemei 
corp-minte. Bucureşti: Academia de Studii Social-Politice, 1984. 
[Volumul este o introducere documentară în problema corp-minte. 
Ea pledează în favoarea unei distincţii între problema corp-minte 
si problema raportului materie-spirit (pe atunci considerată oficial 
drept „problema fundamentală“ a filosofiei). Partea cea mai amplă 
a documentarului este centrată pe vederile lui Popper şi Eccles. 
Partea a doua este dedicată fizicalismului. Partea a treia este o 
introducere în opera unor autori influenți, precum Ryle, Smart sau 
Quine. Partea finală explorează impactul inteligenţei artificiale asupra 
dezbaterii, precum şi cercetările dedicate capacităţii gorilelor de a 
învăţa un limbaj.] 


[5] Mihail-Radu Solcan, editor. Conceptul de mecanism economic 
şi diversele sisteme economice. București: Academia de Studii Social- 
Politice, 1985. [Acest documentar a fost o parte a „servituţilor“ 
profesionale din acea vreme. Mi-a oferit însă posibilitatea de a 
descoperi analiza economică favorabilă pieţei libere. Volumul 
conţine prezentări sintetice ale unor studii favorabile atât pieţei, 
cât şi economiei planificate. El mai include, de asemenea, rezumate 
ale viziunilor lui Coase și Williamson despre firmă, ale lui Mancur 
Olson despre ascensiunea si declinul naţiunilor, ale lui Montias 
despre sistemele economice. Există și elemente de antologie, cu 
incursiuni în microeconomie, teoria jocurilor (Schotter si Schwâdiauer) 
şi teoria informaţiei (Marschack și Redner).] 


[6] Mihail-Radu Solcan, editor. Problema rationalitatti în gîndirea 
filosofică şi stiintifica actuală. Bucuresti: Academia de Studii Social- 
Politice, 1985. [Aceasta este o introducere documentară în dezbaterea 

despre rationalitate. Ea pune accentul, in prima parte, pe aspectele 
de ordin cultural ale rațiunii si rationalitatii. A doua parte este o 
introducere in raționalitatea acțiunii (cu prezentări sintetice ale 
punctelor de vedere ale unor economiști precum Shackle sau 
Axelrod). Aspectele filosofice ale problemei rationalitatii sunt 
surprinse într-o mică antologie cuprins în volum (cu extrase din 
Popper, Feyerabend, Agassi si alţii). Există, de asemenea, o amplă 
prezentare a argumentelor din faimoasa carte a lui Douglas 
Hofstadter Godel, Escher, Bach, pe care am putea-o înscrie printre 
încercările de clarificare a ideii de rațiune artificiala.] 


Recenzii și materiale documentare 


[1] Mihail-Radu Solcan. Prezentare documentară a cărţii lui 
Michel Wieviorka L'Etat, le patronat et les consommateurs. Inex — 
Academia de Studii Social-Politice, 305, 1978. 


[2] Mihail-Radu Solcan. Prezentare documentară a cărţii lui 
Perry Anderson Sur le marxisme occidental. Inex — Academia de Studii 
Social-Politice, 309, 1978. 


[3] Mihail-Radu Solcan. Lumea managementului în schimbare. 
Inex — Academia de Studii Social-Politice, 345, 1980. Prezentarea 
documentară a unor articole semnate de către Peter F. Drucker, 
Theodore Levitt, Herbert A. Simon și alții. 


[4] Mihail-Radu Solcan. Opinii despre raportul între structuri 
sociale — politică — religie islamică (cu referire specială la Iran). Inex — 
Academia de Studii Social-Politice, 350, 1980. Sinteză documentară a 
unor articole semnate de Paule Vieille, James A. Bill si alții. 


[5] Mihail-Radu Solcan. Prezentare documentară a articolului 
lui Roger Gottlieb „Marxism and the three forms of social 
primacy”. Inex — Academia de Studii Social-Politice, 345, 1980. 

[6] Mihail-Radu Solcan. Prezentare documentară a articolului 
lui Thomas Tymoczko „The four-color problem and its philosophical 
significance”. Inex — Academia de Studii Social-Politice, 353, 1980. 


[7] Mihail-Radu Solcan. Prezentare documentară a cărții lui 
Leszek Kotakowski Main Currents of Marxism. Inex — Academia de 
Studii Social-Politice, 337, 1980. 


[8] Mihail-Radu Solcan. Prezentare documentară a cărții Toward 
a Human World Order. Inex — Academia de Studii Social-Politice, 344, 1980. 


[9] Mihail-Radu Solcan. Prezentare documentară a cărții lui 
Wolfgang Stegmiiller Haupstrămungen der Gegenwartsphilosophie, vol. IL. 
Buletin informativ — Academia de Studii Social-Politice, 1: 91-133, 1981. 


[10] Mihail-Radu Solcan. Prezentare documentară a articolului 
lui Raymond Gumb „An explication of the notion of a consistent 
evolving theory”. Inex — Academia de Studii Social-Politice, 400, 1982. 


[11] Mihail-Radu Solcan. Prezentare documentară a cărții 
lui Adam Schaff Stereotypen und das menschliche Handeln. Inex — 
Academia de Studii Social-Politice, 395, 1982. 


[12] Mihail-Radu Solcan. Recenzie la cartea lui Wolfgang 
Stegmiiller Haupstrămungen der Gegenwartsphilosophie, vol. II. Revista 
de filosofie, 29(4): 410-411, 1982. 


[13] Mihail-Radu Solcan. Sartre despre libertate — prezentare 
documentară a contribuţiei lui Dagfinn Føllesdal la volumul 
Schilpp consacrat lui Sartre. Buletin informativ — Academia de Studii 
Social-Politice, 1: 209-213, 1982. 


[14] Mihail-Radu Solcan. Recenzie la articolul lui Michat 
Tempczyk „Categories and elementary particle physics”. Revista de 
filosofie, 30(3): 281-283, 1983. 


[15] Mihail-Radu Solcan. Recenzie la cartea lui Robert Nozick 
Philosophical Explanations. Revista de filosofie, 30(3): 280, 1983. 

[16] Mihail-Radu Solcan. Prezentare documentară a cărții 
lui Julian Marias Espana inteligible. Științe sociale şi politice peste 
hotare — Direcţii — Tendinţe, 1986. 


[17]  Mihail-Radu Solcan. Bernard Mandeville — Fabula albinelor 
(1705). În Laurenţiu Ştefan Scalat, editor, Dicţionar de scrieri politice 
fundamentale, pp. 212-216. Bucureşti: Humanitas, 2000. 


[18] Mihail-Radu Solcan. James M. Buchanan — Limitele libertăţii 
(1975). În Laurenţiu Stefan-Scalat, editor, Dicţionar de scrieri politice 
fundamentale, pp. 53-58. Bucureşti: Humanitas, 2000. 


[19] Mihail-Radu Solcan. Spiritul protestant şi etica discursului 
filosofic. Sfera Politicii, (118): 59-62, 2005. Recenzie la Mircea Flonta 
Apropieri (Convorbiri cu Romulus Brâncoveanu). 


Traduceri (altele decât cele incluse în antologiile 
și materialele documentare editate de către mine) 


[1] Samuel P. Huntington. Viața politică americană (traducere 
de Mihail-Radu Solcan). București: Humanitas, 1994. 


[2] Bertrand Russell. Despre denotare (traducere de Mihail- 
Radu Solcan). Buletin informativ — Academia de Studii Social-Politice, 
1: 49-71, 1981. 


[3] John Searle. Au mașinile de calcul mai multă minte decât 
noi? (traducere de Mihail-Radu Solcan). Inex — Academia de Studii 
Social-Politice, 401, 1982. Traducere după „The Myth of the Computer”, 
The New York Review of Books 29(7): 3-8 (1982). 


Aici se încheie lista adnotată a publicaţiilor realizată personal de 
către Mihail Radu Solcan până în anul 2006. 

În continuare urmează o listă realizată de către editorii 
volumului care cuprinde publicații apărute între 2006 şi 2013. 


LISTĂ ADNOTATA A PUBLICATIILOR 


yosoja 


6 


40210S NpVY vyw mvyuomam UT ‘auvun sojajutys vi 


425 


, 


stiintelor umane. In memoriam Mihail Radu Solcan 

Cărţi (monografii) 


[5] Mihail-Radu Solcan. Filosofia ştiinţelor umane: o introducere. 
București: Editura Universităţii din București, 2012. 


Studii în reviste sau volume colective 


[32] Mihail-Radu Solcan. Managementul informaţiei. În 
Romulus Brâncoveanu, editor, Managementul cunoaşterii, pp. 71-158. 
București: Editura Universităţii din Bucureşti, 2007. 


[33] Mihail-Radu Solcan. Ideea de libertate la Karl Popper. 
In Dragan Stoianovici, George Flonta si Constantin Stoenescu, 
editori, Filosofia lui Karl Popper: analize şi interpretări, pp. 111-122. 
Giurgiu: Pelican, 2007. 


[34] Mihail-Radu Solcan. Popper's idea of freedom. În 
Dragan Stoianovici, George Flonta si Constantin Stoenescu, editori, 
Filosofia lui Karl Popper: analize si interpretări, pp. 253-264. Giurgiu: 
Pelican, 2007. 


[35] Mihail-Radu Solcan. Cunoastere, critică si universitatea 
ca spatiu cultural deschis. În Romulus Brâncoveanu, editor, 
Structura universității, structura cunoașterii, pp. 102-110. Bucureşti: 
Editura Universităţii din Bucuresti, 2008. 


[36] Mihail-Radu Solcan. Dialogul lanoşi-Liiceanu din 
„Epistolar”. În Aura Christi si Alexandru Ștefănescu, editori, Ion 
Ianoși 80, pp. 238-249. București: Editura EuroPress Group, 2008. 


[37] Mihail-Radu Solcan. Probleme filosofice ale analizei 
economice a instituţiilor. În Angela Botez si Gabriel Nagat, editori, 
Tendinţe în filosofia ştiinţelor socio-umane, pp. 159-172. Bucuresti: 
Editura Academiei Române, 2008. 


MIHAIL RADU SOLCAN 


[38] Mihail Radu Solcan. Doua etici in tehnologia informatiei, 
în Analele Universității din Bucuresti: seria Filosofie, vol. LVII, 
pp. 65-78, 2008. 


[39] Mihail-Radu Solcan. Rolul formelor de raționalitate în 
evoluţia sistemelor sociale. În Laurenţiu Staicu, editor, Rationalitate 
şi evoluție, pp. 287-312. București: Editura Universităţii din 
București, 2009. 


[40] Mihail-Radu Solcan. Translation and Hacking. În Mircea 
Dumitru si Constantin Stoenescu, editori, Cuvinte, teorii si lucruri: 
Quine în perspectivă, pp. 118-127. Giurgiu: Editura Pelican, 2009. 


[41]  Mihail-Radu Solcan. Vederile liberalilor români reflectate 
în Regnault, „Istoria politică şi socială a Principatelor Dunărene”. 
În Liviu Brătescu, editor, Liberalismul românesc şi valenţele sale 
europene, pp. 47-59. laşi: Editura PIM, 2010. 


[42] Mihail-Radu Solcan. Conceptul de știință din perspectiva 
ştiinţelor umaniste. În Mircea Dumitru, Mircea Flonta și Valentin 
Mureşan, editori, Metafizică si ştiinţă: volum dedicat profesorului Ilie Pârvu, 
pp. 207-230. Bucuresti: Editura Universităţii din Bucuresti, 2012. 


[43] Mihail Radu Solcan. „An Algorithmic Perspective on 
Denotation”, în Transylvanian Review/Revue de Transylvanie, Vol. XXII, 
No. 1, pp. 17-32, 2013. 


Traduceri 


[4] Herbert Schnădelbach, Introducere în teoria cunoașterii 
(traducere de Mihail-Radu Solcan). Editura Paralela 45, 2007. 


LISTĂ ADNOTATĂ A PUBLICATIILOR 


yosoja 


6 


40210S NPVY [LVYLW wvisowau Uy ‘auvun sojajutys vi 


6 


427 


Format (B5) finit : 17,7 cm / 25 cm 
Font: Palatino Linotype (Size: 10,5/9/7), Splash (Size: 14) 


Tiparul s-a executat sub cda. 3680/2015, 
la Tipografia Editurii Universităţii din Bucureşti 


